
INDLEDNING. 


jN  aar  det  for  at  forstaa  en  stor  historisk  Personlighed  altid 
er  nødvendigt  at  paavise  den  Grund,  hvorpaa  den  staar,  og  dens 
Forudsætninger  i den  foregaaende  Tids  Udvikling,  gjælder 
dette  i en  særegen  Grad  om  Dronning  Margrethe.  Denne 
kloge  og  mægtige  Fyrstinde  fremtræder  mindre  som  Skaberen 
af  noget  helt  nyt,  som  den  første  Opdager  af  de  Ideer,  der 
besjælede  hende,  end  som  Fuldenderen  af,  hvad  der  allerede 
havde  rørt  sig  i den  Menneskealder,  der  gik  forud  for  hende ; 
kun  ved  ret  at  forstaa  denne  ville  vi  derfor  kunne  naa  til 
at  fatte  Margrethes  egen  Politik  og  de  ledende  Grundtanker 
i hendes  Virken.  Ved  Fødselen  tilhørte  hun  Danmark;  da 
hun  ægtede  Kong  Haakon,  herskede  denne  baade  over  Sverige 
og  Norge,  og  i dette  sidste  Rige  levede  hun,  indtil  hun  blev 
fuldvoxen  og  hendes  Faders  Død  atter  kaldte  hende  til  Dan- 
mark. I alle  Nordens  tre  Riger  maa  vi  derfor  søge  hendes 
historiske  Forudsætninger. 

I.  Danmark. under  Valdemar  Atterdag. 

Det  fjortende  Aarhundrede  havde  med  sin  første  Menneske- 
alder bragt  det  danske  Hige  til  Afgrundens  Rand.  Efterat 
en  Barnekonge,  den  slesvigske  Valdemar,  var  afsat,  og  efter- 
at den  gjenindsatte  Kristoffer  den  anden  var  død,  stod  Riget 
uden  Konge;  enhver  regelmæssig  Styrelse  var  ophørt;  Dan- 
mark var  udstykket  mellem  et  Par  holstenske  Grever  og  en 
Skare  tyske  og  enkelte  danske  Adelsmænd,  der  fra  Rigets 
Borge  undertrykkede  og  udpinte  hele  Landet. 

Denne  fuldkomne  Opløsning  havde  dybtliggende  Aarsager. 

Det  Aarhundrede,  der  var  fulgt  efter  Valdemar  Sejrs  Død, 
havde  medført  en  Omvæltning  i Landets  Samfundsforhold  saa  , 
stor  som  aldrig  før  eller  siden;  det  fjortende  Aarliundredes 
Danmark  var  grundforskjelligt  fra  Valdemarernes.  I Stedet 
for  Folkets  ensartede  Masse,  hvori  der  paa  intet  Punkt  var 
nogen  dyb  Grænse  mellem  højere-  og  laverestillede,  var  der 
nu  traadt  skarpt  adskilte  Stænder.  Gejstligheden  havde 
yderligere  forøget  de  store  Friheder,  som  de  ældre  Konger 
havde  skjænket  den  med  rund  Haand;  støttet  paa  disse  Ret- 
tigheder og  benyttende  sig  af  Folkets  religiøse  Følelser  havde 
Bisper  og  Klostre  samlet  en  Rigdom  af  Jordegods,  hvormed 
ikke  Kongen,  ja  næppe  hele  Adelen  tilsammen  kunde  maale 
sig,  og  alt  dette  Gods  var  i det  fjortende  Aarhundrede  fritaget 
for  enhver  direkte  Pengeydelse  til  Statens  Tarv.  Herremands- 
klassen havde  udviklet  sig  til  en  Fødselsadel;  Kongens  haand- 
gangne  Mænd,  der  stode  i personligt  Underdanighedsforhold 
til  Fyrsten  og  lønnedes  med  Sold,  vare  bievne  en  Godsejer- 
stand, der  nød  forskjellige  Lettelser  i Skat,  siden  hel  Fri- 

tagelse  derfor  og  snart  ogsaa  andre  Privilegier,  medens  dens 
Hovedydelse  til  Staten  var  dens  Ryttertjeneste.  Idet  saaledes 
Gejstligheden  og  Adelen  sondrede  sig  ud  fra  Bønderne,  gik 
det  tilbage  for  disse.  De  dannede  ikke  mere  den  væsent- 
ligste Bestanddel  af  Hæren;  den  hele  Ledingsordning  for- 
faldt, og  samtidig  med  at  Bønderne  mistede  deres  Anseelse 
og  politiske  Betydning,  undergravedes  deres  Prihed  og  Vel- 
stand. LTnder  de  indre  Stridigheder  gik  det  altid  værst  ud 
over  dem,  der  ikke  kunde  forsvare  sig  mod  Stormændenes 
jærnklædte  Ryttere,  og  mangen  fri  Bonde  søgte  derfor  i Tide 
Ly  hos  Adelsmanden  eller  Prælaten;  han  stillede  sig  under 
denne  og  betalte  Beskyttelsen  med  Afgifter  eller  Tjeneste- 
ydelser. 

Haand  i Haand  med  denne  Omvæltning  i Samfundet  var 
ogsaa  Kongens  Stilling  bleven  forandret.  Paa  Valdemarer- 
nes  Tid  stod  Kongen  som  det  eneste  Midtpunkt  for  hele 
Styrelsen  ligeoverfor  det  store  Folk;  hundrede  Aar  efter  stod 
han  overfor  to  privilegerede  Stænder,  der  havde  overtaget 
Folkets  tidligere  Rettigheder  og  forstode  at  gjøre  dem  gjæl- 
dende  paa  en  langt  mere  eftertrykkelig  Maade.  Stænder- 
møderne, det  næsten  hvert  Aar  sammentrædende  Danehof, 

I 

vare  lovgivende  og  kontrollerende  i det  store ; det  faste  konge- 
lige Raad  samledes,  hver  Gang  der  var  en  Sag  af  blot  nogen- 
lunde Vigtighed.  Samtidig  var  hele  Administrationen  bleven 
omdannet  i aristokratisk  Retning.  De  øverste  Embedsmænd, 
Drosten,  Marsken,  Kansleren,  der  fra  først  af  kun  vare 
Hoffets  Embedsmænd  og  Kongens  Hjælpere,  indtoge  nu  som 
Raadets  Medlemmer  en  ny  Stilling;  de  bleve  Rigets  Re- 
præsentanter og  Adelens  Ledere.  I Stedet  for  de  ældre 
Kongers  Ombudsmand,  der  var  lidet  forskjellig  fra  den 

senere  Tids  Herredsfoged , og  den  kongelige  Bryde , der 
styrede  en  af  de  smaa  Krofigaarde,  var  nu  traadt  Lensmænd,. 
der  fra  den  nybyggede  kongelige  Borg  styrede  flere  Herreder 
og  forenede  den  borgerlige  Myndighed  med  den  øverste 
militære  Ledelse;  de  bleve  næsten  altid  valgte  blandt 
Adelen  og  fik  deres  Len  paa  de  gunstigste  Betingelser,  oftest 
kun  mod  Rostjeneste.  Endnu  mere  mindskedes  Kongens 
Myndighed,  naar  han  pantsatte  Lenene  til  Stormændene,  hvad 
der  blev  stedse  mere  almindeligt  under  Kronens  stigende 
Pengenød  og  snart  skete  med  enkelte  Slotte,  snart  med  hele 
Landskaber. 

Denne  Udvikling  førte  til  en  fuldstændig  Forrykkelse  af 
Magtens  Tyngdepunkt.  Det  kraftige  Kongedømme,  der  havde 
været  Centrum  i den  ældre  Tids  Retsorden,  var  svækket  ved 
Indtægternes  Formindskelse,  indskrænket  af  Stænderne,  ud- 
stykket til  Lensmændene.  Saa  kom  da  den  faktiske  Magt 
til  at  hvile  andensteds,  hos  Adelsmanden  paa  hans  befæstede 
Herregaard,  hos  Lensmanden  paa  det  Slot,  der  kun  af  Navn 
var  Kronens,  hos  Panthaveren  af  det  enkelte  Landskab. 

Saaledes  var  Rigets  Opløsning  forberedt  ved  de  indre 
Forhold;  den  fuldendtes  ved  et  Fremmedherredømme,  der 
var  et  Udslag  af  den  historiske  Udvikling,  som  havde  styrtet 
Valdemarernes  udstrakte  Østersømagt  og  rundt  om  Danmark 
rejst  en  Række  Stater,  der  i Magt  og  Kultur  ikke  stode  til- 
bage for  det  danske  Rige.  Mod  Nord  anerkjendte  Norge  og 
Sverige  ikke  mere  Danmark  som  Skandinaviens  første  Magt; 
under  en  Krig  med  Erik  Menved  havde  Norge  været  den 
sejrende  Part,  og  i Kristoffer  den  andens  Tid  havde  svenske 
Hære  vist  sig  indenfor  Danmarks  Grænser.  Mod  Syd  var 
der  i de  forhen  vendiske  Lande,  hvorover  Valdemarerne 

havde  hersket,  opvoxet  kraftige  tyske  Fyrstendømmer  og  rige 
tyske  Handelsstæder.  Da  Silden  ved  Aar  1200  forlod  de 
pommerske  Kyster  og  drog  over  ad  Skaane  til,  fulgtes  den 
af  de  driftige  Kjøbmænd  fra  Liibeck  og  Nabobyerne,  og  disse 
fik  snart  næsten  hele  Danmarks  Udenrigshandel  i Hænde. 
De  nordtyske  Fyrster  traadte  ofte  i Tjeneste  hos  de  danske 
Konger,  og  medens  de  holstenske  Stormænd  trængte  op  i 
Sønderjylland,  støttede  af  Hertugernes  politiske  Sympathier, 
kom  fra  Meklenburg  og  Rygen  adskillige  Adelsmænd  til  Dan- 
mark, oftest  indkaldte  af  Kongerne,  der  i dem  mente  at  finde 
deres  paalideligste  Raadgivere.  Alt  dette  forberedte  Fremmed- 
berredømmet,  der  saa  som  en  mægtig  Modstrøm  styrtede  ind 
over  Landet,  lige  efterat  Erik  Menved  med  tilsyneladende 
Held  havde  søgt  at  forny  Valdemarernes  Indflydelse  syd  for 
Østersøen.  Den  danske  Adel  gjorde  endnu  ved  Kristoffer 
den  andens  Haandfæstning  et  Forsøg  paa  at  standse  Tysker- 
nes Indtrængen ; men  snart  fandt  de  indfødte  Stormænd  Reg- 
ning ved  at  slutte  sig  til  de  fremmede,  der  fra  deres  Hjem- 
stavn medbragte  Kravet  paa  endnu  større  Rettigheder,  end 
det  danske  Aristokrati  hidtil  havde  opnaaet. 

Udslaget  paa  én  Gang  af  den  aristokratiske  Udvikling  i 
det  indre  og  den  voxende  Magt  hos  Danmarks  Naboer  blev 
da  Rigets  Sønderdeling  og  Underkastelse  under  Fremmed- 
herredømmet. 

Imidlertid,  det  der  foraarsagede  Danmarks  store  Ulykke, 
vendte  sig  netop  til  dets  Lykke.  Hvis  det  danske  Aristokrati 
havde  faaet  Lov  til  at  udvikle  sig  uden  direkte  Paavirkning 
fra  Udlandet,  kunde  dets  Magt  endnu  længe  være  voxet  og 
var  maaske  tilsidst  bleven  saa  fast  grundlagt,  at  ingen  havde 
kunnet  rokke  den.  Nu  var  det  fremmede,  holstenske  Herrer, 

der  saa  at  sige  havde  overtaget  den  aristokratiske  Udvikling, 
og  mod  dem  vendte  Folket  hele  den  Utilfredshed,  det  havde 
gjemt  paa;  Vreden  over  de  aristokratiske  Tyranner  fik  for- 
øget Vægt  ved  at  forenes  med  et  nationalt  Had  mod  de 
fremmede,  og  i dette  Had  fandt  Folket  efterhaanden  Tilslut- 
ning hos  Størstedelen  af  Adelen,  der  mere  og  mere  saa  sig 
tilbagetrængt  af  de  holstenske  Stormænd.  Tidens  kortfattede 
Krøniker  gjenlyde  af  Klageraab  over  det  udenlandske  Volds- 
herredømme. De  grusomme,  holstenske  Grever,  hedder 
det,  tyranniserede  hele  Kiget;  de  og  deres  Tjenere  toge  al 
Rigdom,  alle  Klenodier,  alt  hvad  der  var  smukt  i Landet, 
og  førte  det  bort  med  sig.  Da  Grev  Gert  i 1340  rykkede 
ind  i Jylland  med  en  umaadelig  Hær,  sagdes  han  helt  at 
ville  ødelægge  den  jydske  Adel;  Aaret  før  havde  Grev  Johan 
haardt  beskattet  den  sjællandske  Gejstlighed.  Saaledes  voxede 
den  Harme  over  Fremmedherredømmet,  som  har  sat  sig  et 
klassisk  Minde  i en  ubekjendt  Gejstligs  Klagesang  over 
dolorosa  Dania-,  rundt  om  ulmede  det;  hist  og  her  brød 
Flammen  frem.  Skaaningerne  dræbte  300  Holstenere  i Lund, 
og  derefter  søgte  de,  for  at  undgaa  »det  haarde  og  utaalelige 
Tryk  < af  Tyskernes  Herredømme,  Tilflugt  hos  Kong  Magnus 
af  Sverige  og  Norge.  Endelig  fik  Nationalhadet  sit  kraf- 
tigste Udtryk  i Niels  Ebbessøns  Drab  paa  Grev  Gert  og  den 
derefter  følgende  Bonderejsning  over  hele  Jylland.  Sam- 
tidig fremtraadte  Valdemar  Atterdag  med  Krav  paa  den 
ledige  Krone;  da  haabede  alle,  siger  Krøniken,  at  de  skulde 
befris  for  Holstenernes  tunge  Aag. 

Dette  Haab  blev  som  bekjendt  ikke  skuffet.  Valdemar 
Atterdag  tog  med  kraftig  Haand  fat  paa  Landets  Frigjørelse 

for  Fremmedherredømmet,  og  hans  første  tyve  Aar  optoges 
af  en  næsten  aldrig  standset  Kamp  mod  de  Udlændinge,  der 
havde  udstykket  det  gamle  danske  Rige.  Valdemar,  der  af 
Navn  var  hele  Danmarks  Konge,  begyndte  med  at  eje  en 
Fjerdedel  af  Jylland;  udenfor  denne  Strækning  var  der  ikke 
en  Provins,  ikke  et  Slot,  som  ikke  var  pantsat,  og  Holstenere 
og  Svenskere  herskede  rundt  om  i de  danske  Lande.  Stil- 
lingen syntes  fortvivlet,  men  Valdemar  begyndte  taalmodig 
paa  Værket.  De  politiske  Forhold  hjalp  ham  ud  over  de 
første,  saa  vanskelige  Skridt;  Grev  Gerts  store  Magt  havde 
indgydt  hans  Naboer  megen  Misundelse,  og  derfor  fandt  Val- 
demar en  Tid  lang  Støtte  baade  hos  sin  Svigerfader,  den 
sønderjydske  Hertug  Valdemar,  og  hos  Grev  Johan  den  milde. 
Hansestædeme  havde  lidt  haardt  under  den  fuldstændige  Rets- 
løshed i Danmark ; fra  de  danske  Slotte  havde  Holstenerne 
plyndret  de  fredelige  Kjøbmænd,  og  denne  Røverfærd  gjorde 
Stæderne  meget  begjærlige  efter  atter  at  se  en  kraftig  Sty- 
relse i Danmark;  saaledes  fik  Valdemar  da  Hjælp  ogsaa  fra 
dem,  medens  hans  Venner  i Øvretyskland  skaffede  ham  Leje- 
tropper. Vi  skulle  imidlertid  ikke  følge  den  lange  Kamp 
mod  de  fremmede,  som  Valdemar  førte  med  en  sej  Ud- 
holdenhed, der  aftvinger  os  den  dybeste  Beundring.  Resul- 
tatet er  bekjendt.  Tyve  Aar  efter  sin  Tronbestigelse  var 
Valdemar  ikke  mere  en  blot  Navnekonge;  alle  Rigets  Hoved- 
lande vare  ham  da  virkelig  undergivne;  Vestdanmark  og 
Øerne  paa  lidt  af  Fyn  nær  var  udrevet  af  Holstenernes 
Hænder  og  Skaane  fravristet  Magnus  Smek.  En  gammel 
Ærkebisp  har  kortelig  sagt,  hvad  Valdemar  udrettede:  »ved 
i lang  Tid  at  kæmpe  mandig,  fordrev  han  Holstenerne, 

Tyskerne,  Svenskerne  og  de  andre  Udlændinge  fra  alle  Rigets 
Slotte.« 

Naar  Ærkebispen  siger,  at  Kongen  naaede  sit  Maal  ved 
»at  kæmpe  mandig«,  giver  dette  maaske  ikke  den  rette  Ide 
om  Valdemars  Optræden.  Ganske  vist  var  han  ikke  bange 
for  at  anvende  Vaabenmagt;  han  udskrev  ofte  Leding  blandt 
Folket  og  bragte  Danmarks  Landmagt  og  Flaade  igjen  i 
Orden,  uden  at  vi  ret  vide  hvorledes;  men  hans  Virksomhed 
har  dog  ikke  Karakteren  af  en  stor  Befrielseskamp,  hvorved 
han  rejste  hele  Folket  til  Modstand  mod  Undertrykkerne. 
De  gamle  danske  Konger  havde  forst  og  fremmest  været 
Krigere,  Rigets  øverste  Feltherrer ; — Valdemar  Atterdag  var 
det  samme,  men  desuden  meget  mere;  fremfor  alt  var  han 
Politiker  og  Finansmand.  Han  benyttede  hver  Splid  i Fjen- 
dens Lejr;  han  brugte  den  ene  Modstander  til  at  svække  den 
anden,  kom  saa  til  i det  rette  Øjeblik  og  drog  selv  Fordel 
af  Uenigheden.  Og  han  forstod  Pengenes  Værdi  i denne 
Tid,  hvor  man  erhvervede  sig  Slotte  og  Land  ved  at  faa  dem 
i Pant;  ved  hyppige  Skattepaalæg,  ved  strængt  at  inddrive 
alt,  hvad  Kronen  kunde  kræve,  ved  at  sælge  det  fjærne  Est- 
land skaffede  han  sig  Guld,  og  det  ene  Slot  efter  det  andet 
blev  indløst  fra  Panthaverne. 

Lad  os  mærke  os  denne  Valdemars  Optræden,  baade  hans 
Fremgangsmaade  og  hans  Forbundsfæller.  Jeg  sagde,  at 
Valdemar  ikke  blot  var  Krigsherre;  jeg  kan  tilføje,  at  han 
ikke  alene  var  Forkæmper  for  den  danske  Nationalitet.  Man 
kunde  tænke  sig,  at  han  havde  sat  Landets  Frigjørelse  som 
sit  eneste  Maal ; han  kunde  have  forbundet  sig  med  det  danske 
Folk,  med  Rigets  Adel  til  Kamp  mod  Udlændingenes  Ty- 
ranni; saa  var  Landets  Befrielse  vel  bleven  naaet,  men  Re- 

sultatet  var  let  blevet  en  Tilstand  som  lige  før  de  fremmedes 
Indtrængen,  d.  v.  s.  et  i det  indre  halvt  opløst  Rige,  hvor 
Stormændcne  herskede  mer  end  Kongen.  Saaledes  vare  imid- 
lertid ikke  Valdemars  Tanker.  Da  Niels  Ebbessøn  rejste  Jy- 
derne til  Opstand,  da  Adel  og  Bønder  i Forening  belejrede 
Holstenerne  paa  Skanderborg,  saa  Kongen  rolig  til.  Han 
vilde  bruge  de  nationale  Strømninger,  men  ikke  lade  sig  be- 
herske af  dem ; han  benyttede  Folket«  og  Aristokratiets  Hjælp 
til  sin  Virksomhed,  men  ved  Siden  deraf  havde  han  Tyskere 
til  politiske  Forbundsfæller,  Tyskere  til  Hjælpetropper,  Ty- 
skere til  Raadgivere  og  Hærførere.  Kort  sagt,  Nationalitets- 
tanken var  for  Valdemar  det  underorduede ; Hovedtanken  hos 
ham,  hans  ledende  Princip,  det  var  Kongedømmets  Tanke. 
Han  vilde  befri  Danmark,  men  det  gjenforenede  Rige  skulde 
have  sit  Centrum  i en  stærk,  overalt  indgribende  Kongemagt. 

Vi  have  allerede  set,  at  det  holstenske  Herredomme  i 
Danmark  i visse  Maader  kun  var  en  Fortsættelse  af  den  hele 
aristokratiske  Udvikling,  der  var  traadt  frem  siden  Valde- 
marernes  Dage.  Paa  de  Borge,  hvor  der  nu  herskede  tyske 
Adelsmænd,  havde  der  forud  siddet  selvraadige  danske  Stor- 
mænd;  Udpresningen  af  Folket,  som  Holstenerne  havde  drevet 
saa  vidt,  var  godt  begyndt  af  de  indfødte  Aristokrater;  Bøn- 
derne havde  lidt  utrolig  allerede  før  den  tyske  Indvandring, 
og  Indtrykket  deraf  var  kun  fordoblet,  fordi  Undertrykkelsen 
nu  udgik  fra  fremmede.  Derfor  maatte  Kampen  mod  Ud- 
lændingene tillige  blive  en  Kamp  for  Gjenoprettelsen  af  Fred 
og  Ro  i Landet,  et  Forsøg  paa  at  standse  de  højere  Stænders 
Tyranni,  og  hvorledes  skulde  dette  kunne  naas,  uden  netop 
ved  paa  ny  at  gjøre  Kongemagten  myndig  og  kraftig. 

Ganske  vist,  om  en  Kongemagt  som  i de  store  Valdemarers 

Tid  kunde  der  ikke  mere  være  Tale;  Folkets  Adskil- 
lelse i Stænder,  Adelens  og  Gejstlighedens  fremragende  Plads 
i Samfundet,  det  var  Kjendsgjerninger,  der  ikke  stode  til  at 
rokke.  Imidlertid,  selv  dette  medgivet,  var  der  dog  meget 
at  udrette  for  en  energisk  Styrer.  Der  var  i dette  Øjeblik 
en  saa  stærkt  fremtrædende  Trang  til  Ro  og  Orden,  at  Stem- 
ningen i hej  Grad  maatte  fremme  et  Forsøg  paa  atter  at 
bringe  Kongedømmet  paa  Fode;  det  lavero  Folk  og  Gejstlig- 
heden var  stemt  derfor;  mange  af  Adelen  kunde  gaa  med, 
især  da  det  i Begyndelsen  gik  mest  ud  over  de  fremmede, 
som  Stormændene  misundte.  Paa  Danehofferne  kunde  Kongen 
tinde  Støtte,  og  Rigsraadets  aristokratiske  Stræben  traadte 
strax  tilbage,  naar  en  kraftig  Fyrste  ledede  Styrelsen;  han 
kunde  lade  være  at  spørge  det  til  Raads,  naar  det  stillede  sig 
imod  ham,  og  han  kunde  forny  det  ved  at  kalde  sine  per- 
sonlige Tilhængere  ind  i Raadet.  De  foregaaende  urolige 
Tider  havde  desuden  givet  Regenten  et  nyt  og  yderst  vigtigt 
Magtmiddel  i Hænde:  den  dømmende  Magt,  der  i ældre  Tid 
var  Folkets  Særeje,  var  begyndt  at  gaa  over  til  Kongen. 
Under  den  hele  indre  Uro  og  Strid  havde  man  følt  Trang 
til  andre  Domstole  end  Folkets  egne;  man  havde  henvendt 
sig  til  Kongen  selv,  og  da  var  fremkommet  det  kongelige 
Retterthing,  paa  hvilket  Kongen  dømte  enten  personlig  eller 
ved  Mænd,  udnævnte  af  ham.  Aristokratiet  havde  betragtet 
denne  Kongens  Dommermyndighed  med  skinsyge  Blikke  og 
efter  bedste  Evne  forsøgt  at  indskrænke  den,  men  uden  Held; 
Trangen  dertil  havde  været  for  stor,  og  i denne  Domsmagt 
havde  Kong  Valdemar  et  af  de  bedste  Midler  til  atter  at  gjøre 
Kongedømmets  Indflydelse  gjældende. 

Paa  dette  Grundlag  var  det,  at  Valdemar  Atterdag  for- 

nyede  Kongemagten  i Danmark.  Kongen  blev  den  ophøjede 
Garant  for  Landefreden  og  Retssikkerheden  i Riget;  han  blev 
Centrum  for  alle  Bestræbelser  til  Landets  Bedste.  Vi  beundre 
Valdemars  utrættelige  Årbejden  paa  Gjenforeningen  af  det 
adsplittede  Danmark;  nok  saa  megen  Beundring  vækker  det, 
at  han  jævnsides  dermed  fandt  Tid  og  Evne  til  at  reorgani- 
sere Kongemagten ; men  det  var  netop  Valdemars  store  Konge- 
tanke, at  begge  Dele  hørte  sammen  og  vare  lige  nødvendige. 
En  gammel  Krønikeforfatter,  der  er  aldeles  jævnaldrende,  kan 
bedst  give  os  en  Forestilling  om  Valdemars  omfattende 
Virksomhed.  Vilkaarlig  gribe  vi  et  Par  Aar  ud  af  Krøniken 
og  høre: 

1354.  Kongen  sammenkalder  alle  sine  sjællandske  Fo- 
geder i Slagelse;  dér  giver  han  hver  af  dem,  mundtlig  og 
skriftlig,  Ordre  til  alt,  hvad  de  skulle  udrette  i hans  Fra- 
værelse. 

1355.  Kongen  drager  til  Jylland  og  holder  Retter- 
thing;  han  straffer  mange  havesyge  og  sørger  for,  at 
de  umyndiges  Arv,  der  var  dem  frarovet  med  Vold  og  Uret, 
atter  kommer  til  de  rette  Arvinger. 

Samme  Aar.  Der  holdes  et  Møde  i Vrangstorp.  hvor 
Bøderne  for  Forbrydelser  mod  Kongen  fordobles. 

Endnu  samme  Aar  holdes  der  et  nyd;  Mode  paa  det 
samme  Sted.  Kongen  sætter  igjennem,  at  Bønderne  hvert 
Aar  skulle  arbejde  14  Dage  for  Kronen,  endvidere  en  Kvæg- 
skat, og  de  Bønder,  der  ikke  meddele  Lister  over  deres  Be- 
sætning, straffes  med  Bøder. 

1356.  Kongen  nedsætter  et  Udvalg  af  Bisp  Henrik  i 
Roskilde  og  12  Abbeder  og  Riddere,  der  skulle  raadslaa  om 
Foranstaltninger  til  Rigets  Nytte;  især  gjælder  det  Moller, 
som  Kongen  nylig  har  bygget,  thi  han  vil  ikke  tillade,  at 
Vandene  løbe  ud  i Havet,  uden  at  de  forinden  have  tjent 
Almenheden  til  Nytte. 


Digitized  by  Google 


12 


1357.  Kongen  vender  tilbage  til  Sjælland  og  skaaner 
hverken  Bønderne  eller  andre  for  Arbejde,  men  forstærker  sine 
Slotte  med  den  yderste  Bekostning. 

Samme  Aar.  Kongeg  bliver  enig  med  Bispen  af  Bos- 
kilde om,  at  Arts  Herred  skal  lægges  til  Kronens  Slot 
Kalundborg.  Efter  at  have  udrettet  forskjellige  Ting  lader 
Valdemar  sætte  Net  til  at  fange  Ulve  med. 

Saaledes  bliver  det  ved  Aar  for  Aar.  Det  er  en  Energi, 
der  aldrig  trættes;  intet  er  Kongen  for  smaat,  og  hverken 
Ulvene  i Skoven  eller  Aaernes  Vand  faar  Lov  til  at  være  i 
Ro;  overalt  griber  Kongemagten  ind,  og  i den  koncentreres 
al  Virksomhed.  Valdemar  har  Blik  for  alt,  hvad  der  tjener 
hans  Rige  og  Folk  til  Nytte;  kun  ét  ser  han  endnu  klarere: 
hvad  der  gavner  ham  selv  og  hans  egen  Magt.  Det  er  op- 
lyst Despotisme,  om  man  vil,  men  Despotismen  kan  ikke 
miskjendes.  Lad  os  høre  endnu  et  Citat  af  Krøniken;  da 
Valdemar  havde  sejret  over  Holstenerne  i Fyn,  saa,  hedder 
det,  kastede  han  sig  over  sine  Embedsmænd ; han  vidste,  at 
de  med  Rette  eller  Urette  havde  udpresset  meget  af  Folket; 
derfor  beskattede  han  dem  selv,  afsatte  flere  og  indsatte  nye 
Fogeder,  der  vare  fastende  og  hungrige;  de  kunde  da  paa  ny 
udpresse  Almuen,  saaledes  som  det  var  ham  til  Behag.« 
Det  er  jo  lidt  haardt  sagt,  men  vi  maa  ikke  glemme,  at 
Krøniken  i samme  Aandedræt  tilføjer:  Kongen  hørte  ikke 

op  med  Bygningen  af  Møller«.  Paa  den  Maade  staar  det 
almennyttige  lige  op  til  det  egoistiske  og  tyranniske;  saaledes 
var  det  netop  i hele  Valdemars  Virksomhed. 

De  Møller,  som  Valdemar  byggede,  stode  ikke  længe; 
Vandet  strømmede  til  og  nedbrød  de  Dæmninger,  han  havde 
opført.  Af  større  Varighed  og  af  vidtrækkende  Betydning 
var  derimod  Kong  Valdemars  Virksomhed  for  Kongemagten 

i Danmark.  Han  pustede  nyt  Liv  i Kongedømmet  og  stil- 
lede det  over  Stænderne  som  en  Mægler  mellem  dem,  en 
Mægler,  der  kun  aldrig  glemte  sin  egen  Fordel.  Overalt 
mærkede  man  Kongens  Indgriben;  høj  og  lav  følte  atter,  at 
der  var  en  Magt  over  dem,  som  repræsenterede  Statens  Krav 
og  Tarv,  og  blot  Kongens  Energi  var  nok  til  at  indgyde 
Ærefrygt  for  Kronens  Myndighed.  Imidlertid  søgte  Valdemar 
ogsaa  at  give  Kongedømmet  et  fastere  og  varigere  Gfundlag 
end  det,  der  alene  laa  i hans  Personlighed,  og  især  stræbte 
han  efter  at  skaffe  Kronen  udstrakte  Jordegodser.  Den  store 
Godsrigdom,  som  de  gamle  Valdemarer  havde  samlet  ved  at 
ane  alle  Linjer  af  Kongehuset,  var  forlængst  adsplittet;  nu 
tog  Valdemar  fat  paa  atter  at  give  Kronen  dette  faste  Holde- 
punkt, der  var  saa  vigtigt  og  nødvendigt  i Middelalderen,  da 
Kronens  vigtigste  Indtægtskilde  var  Grundskatter  og  Jordaf- 
gifter, medens  personlige  Skatter  altid  vare  højst  forhadte,  og 
Told  og  lignende  kun  gav  ringe  Udbytte.  Til  at  erhverve 
Gods  anvendte  da  Valdemar  alle  de  Penge,  han  kunde  samle, 
og  hele  sin  umaadelige  Energi.  Der  er  endnu  fra  hans  Tid 
bevaret  et  Utal  af  Breve,  som  dreje  sig  om  hans  Om- 
sætninger af  Jordegods:  Domme,  hvorved  gammelt  Kron- 
gods kjendes  under  Kronen  igjen,  Skjøder,  Mageskifter,  Kvit- 
teringer for  indløste  Panter  og  tilkjøbt  Gods.  Naar  Valde- 
mar fik  et  Skjøde,  lod  han  altid  Udstederen  forsikre,  at  Sal- 
get var  sket  aldeles  frivillig  og  utvungent;  ja  en  Gang  er- 
klærede en  Adelsmand  udtrykkelig,  at  han  hverken  ved  at 
kastes  i Fængsel  eller  ved  at  betynges  med  Jærnlænker  var 
bragt  til  at  sælge  Kongen  sit  Gods ; — man  faar  unægtelig  en 
stærk  Mistanke  om,  at  det  modsatte  var  Tilfældet.  Lad  Mid- 
lerne imidlertid  have  været  tvivlsomme,  Resultatet  var  stort. 

Kronens  Indtægter  bleve  overordentlig  forøgede,  og  ved  disse 
Godserhvervelser  arbejdede  Valdemar  ikke  blot  for  sig  selv,  men 
ogsaa  for  sine  Efterfølgere,  idet  han  gav  dem  Midler  i Hænde 
til  at  holde  Kongemagten  oppe  og  dermed  til  at  sikre  Rigets 
Styrke  og  indre  Fred. 

Det  er  klart,  at  denne  Valdemars  Virksomhed  for  Kro- 
nens Myndighed  maatte  vække  Modstand;  det  var  et  Aar- 
hundredes  Udvikling,  som  han  bød  Spidsen:  Vi  have  allerede 
hørt,  hvorledes  den  gamle  Krønike  taler  om  ham,  og  der  er 
andre  Steder  i den,  hvor  Kongen  dadies  lige  saa  stærkt.  Hin 
Ærkebisp  i Lund,  der  roser  Valdemar  for  at  have  befriet 
Riget  fra  Udlændingene,  udtaler  alligevel  en  skarp  Fordøm- 
melsesdom over  hans  hele  Regimente.  »I  Valdemars  Tid,« 
siger  han,  »bleve  alle  Overleveringer  fra  Forfædrene,  alle  de 
gamle  Love  og  hele  Kirkens  Frihed  fordærvet;  Adel,  Kjøb- 
mænd  og  Bønder  undte  han  ingen  Ro,  saa  at  der  i hele 
Riget  hverken  var  Tid  til  at  spise,  til  at  udhvile  eller  til  at 
sove ; i den  Grad  bleve  alle  tvungne  til  Anstrængelser  af  ham 
og  hans  Embedsmænd.«  Modstanden  viste  sig  dog  ikke  blot 
i Ord.  I Jylland,  hvor  Adel  og  Bondestand  var  mest  kraftig 
og  selvraadig,  fandt  Kongen  aabne  Fjender,  der  forbandt 
sig  med  Holstenerne  imod  ham.  De  vilde,  hedder  det,  nyde 
deres  fædrene  Friheder  og  ikke  give  Kongen  Skat  af  deres 
Gods  eller  tjene  ham  i Krigen  mere  end  deres  Forfædre; 
hellere  end  at  blive  som  Sjællænderne,  hvem  Kongen  tyran- 
niserede, vilde  de  falde  med  Ære.  Det  kom  til  Krig  mellem 
Kongen  og  Jyderne;  snart  sluttedes  der  dog  Forlig,  og  i 
Kalundborg  holdtes  der  i Maj  1360  et  stort  Rigsmøde. 

Resultatet  var  et  Brev,  der  selv  kalder  sig  »Kong  Val- 
demars Haandfæstning«,  og  dette  kunde  jo  tyde  paa  et  Til- 

bageskridt  for  Kongemagten;  var  det  atter  Kongeløfterne  fra 
Kristoffer  den  andens  og  Valdemar  af  Slesvigs  Dage,  der 
skulde  gaa  igjen?  Tværtimod,  til  Trods  for  Navnet  er  denne 
Haandfæstning  et  Vidnesbyrd  om,  hvorledes  Kongedømmets 
Tanke  var  vaagnet  til  nyt  Liv.  Vistnok  lover  Kongen  at 
følge  Rigets  gamle  Love  og  opretholde  Folkets  Friheder,  men 
her  er  det  ikke  mere  som  i de  tidligere  Haandfæstninger 
blot  Kongen,  der  giver  Løfter.  Efterat  hans  Forpligtigelser 
ere  angivne,  følge  Folkets  Pligter,  og  dem  lægges  der  nok 
saa  stor  Vægt  paa.  Rigets  Hertuger,  Bisper.  Riddere  og 
hele  Folket  love  at  hjælpe  Kongen  mod  enhver,  der  over- 
træder Lovene;  enhver  Fredsbryder  skal  straffes  paa  Liv  og 
Gods;  enhver,  der  forbryder  sig  mod  Kongen  eller  Kronen, 
skal  behandles  efter  Lovens  fulde  Strænghed;  alle  forpligte 
de  sig  til  aldrig  at  tvinge  nogen  mindre  mægtig  til  noget, 
som  man  ikke  kan  faa  ham  til  ad  Rettens  Vej.  Med  andre 
Ord,  hvad  der  her  kalder  sig  selv  en  Haandfæstning,  det  er 
i Virkeligheden  en  almindelig  Landefred,  som  Konge  og  Folk 
gjensidig  love  hinanden  at  hjælpe  til  at  faa  overholdt;  det 
er  et  stort  Vidnesbyrd  om  den  Stræben  efter  indre  Ro  og 
Orden,  som  Valdemar  havde  gjort  Kongedømmet  til  Haand- 
hæver  af. 

I Valdemars  hele  Stræben  møder  der  os  et  Pust  af 
de  moderne  Tider;  han  træder  ved  denne  Virksomhed 
ind  i Række  med  Nytidens  Bebudere  i andre  af  Evropas 
Stater.  Han  minder  os  om  Filip  den  smukke  i Frankrig, 
hos  hvem  man  ser  den  samme  Blanding  af  despotisk  Egoisme 
og  ivrig  Virken  for  Landets  Bedste;  han  ligner  endnu  mere 
den  tyske  Kejser  Karl  IV,  der  ogsaa  var  hans  personlige 
Ven.  Medens  Valdemar  som  ung  opholdt  sig  i Tyskland, 

udførte  Karl  i Bøhmen  netop  det  samme  Værk,  som  hin 
siden  efterlignede;  ogsaa  i Bøhmen  var  der  indtraadt  den 
største  Retsløshed  og  Uorden,  og  Karl  IV  bragte  da  Orden 
tilbage  ved  atter  at  hæve  Kongemagten.  Det  er  i det  hele 
ejendommeligt  for  det  moderne  Kongedømme  i alle  Evro- 
pas  Lande,  at  det  hverken  støtter  sig  paa  en  guddomme- 
lig Ret  eller  paa  Arvekrav,  hverken  er  krigersk  eller 
religiøst,  overhovedet  ikke  theoretisk.  Kongedømmet  ud- 
fylder et  praktisk  Savn  i Samfundet,  idet  det  paatager 
sig  at  opretholde  Retssikkerheden  og  Landefreden;  i denne 
Tilfredsstillelse  af  sociale  Krav  søger  det  paa  én  Gang  sit 
Maal  og  sin  Støtte. 

Jeg  har  dvælet  længe  ved  Valdemars  Kamp  for  Konge- 
magten. Hans  Gjenforening  af  Riget  var  overordentlig  be- 
tydningsfuld, men  da  denne  Gjerning  var  udført,  behøvede 
den  ikke  at  gjøres  nok  en  Gang.  Anderledes  med  hans 
Stræben  efter  at  forøge  Kronens  Myndighed ; her  kunde  hans 
Efterfølgere  tage  Traaden  op  og  bygge  videre  paa  det  Grund- 
lag, han  havde  skabt.  Vi  skulle  siden  se,  at  dette  virkelig 
skete;  vi  staa  her  ved  de  Ideer,  som  Dronning  Margrethe 
fremfor  alt  tog  i Arv  efter  Faderen,  de  Tanker,  der  ogsaa 
bleve  den  inderste  Nerve  i hele  hendes  Styrelse. 


If.  Sverige  og  Norge  under  Magnus  Smek. 


Naar  vi  fra  Danmark  vende  os  til  de  to  Riger  paa  den 
skandinaviske  Halvø,  finde  vi  i begge  tilsyneladende  den 

samme  Samfundsorden,  som  vi  have  set  i Danmark.  Kon- 
gens Magt  var  indskrænket  af.de  privilegerede  Stænder,  af  hvilke 
Adelen  spillede  Hovedrollen ; der  var  opkommet  Rigsmøder  og 
et  kongeligt  Raad,  som  begge  kontrollerede  Regeringens  Fø- 
relse. Dog,  ved  Siden  af  den  ydre  Lighed  var  der  en  stor 
og  dyb  Forskjel  mellem  Forholdene  i Sverige  og  Norge,  idet 
Udviklingsgangen  i Sverige  omtrent  havde  været  den  samme 
som  i Danmark,  medens  Forholdene  i Norge  vare  begyndte 
anderledes  og  derfor  ogsaa  havde  ført  til  et  andet  Resultat. 
Her  havde  i ældre  Tid  været  et  kraftigt  Aristokrati,  hvis 
Magt  hidrørte  fra  en  fremragende  Stilling  blandt  Bønderne, 
ikke  fra  dets  Forhold  til  Kongen ; denne  gamle  Adel  var 
imidlertid  bleven  knækket  ved  de  Borgerkrige,  der  i Norge 
rasede  stærkere  og  længere  end  i de  andre  skandinaviske 
Riger,  og  ud  af  dem  var  Kongemagten  gaaet  sejrrig.  Kong 
Sverre  og  hans  Efterfølgere  besade  en  langt  større  Magt  end 
de  samtidige  Fyrster  i Nabolandene,  og  hvad  der  i høj 
Grad  støttede  dem,  var  deres  af  alle  fuldstændig  anerkjendte 
Arveret  til  Tronen  og  Riget;  medens  de  danske  og  svenske 
Konger  bleve  valgte,  i sin  Tid  af  Folket  og  siden  hovedsagen- 
lig kun  af  de  privilegerede  Stænder,  gik  i Norge  Kronen 
strax  over  fra  Fader  til  Søn  efter  bestemte,  ufravigelige 
Regler.  Saaledes  var  Kongemagten  stærk  i Norge;  den  gamle 
Fødselsadel  var  knækket,  og  da  der  begyndte  en  lignende 
Udvikling  som  i Nabostaterne,  da  Kongens  haandgangne 
Mænd  begyndte  at  voxe  frem  til  en  hel  Stand,  saa  standsede 
denne  Udvikling  paa  Halvvejen.  Man  har  givet  forskjellige 
Forklaringer  deraf,  men  selve  Sagen  er  sikker  nok ; den  nye 
norske  Adel  fik  aldrig  ret  Fremgang.  Slægterne  bleve  færre  og 
færre,  og  de  naaede  hverken  overfor  Kongen  eller  Bønderne 

den  Indflydelse  som  Adelen  i Danmark  eller  Sverige.  Baade 
Rigsmøder  og  Rigsraad  spillede  en  underordnet  Rolle  i Norge, 
et  Held  for  Kongemagten,  derimod  næppe  for  Riget,  der  kom 
til  at  savne  Organer  for  den  politiske  Indflydelse,  som  Adelen 
i Nabolandene  tog  fra  Bønderne,  men  selv  udfoldede  desto 
kraftigere;  i Norge  viser  der  sig  derfor  en  underlig  Hen- 
sygnen  af  alle  Interesser  og  en  Kraftesløshed,  der  fremmedes  ved 
de  store  Nationalulykker  i det  fjortende  Aarhundrede,  den  sorte 
Døds  Rasen  og  Hanseaternes  Overtagelse  af  hele  Handelen. 
Alt  dette  mærkedes  mindre,  saa  længe  det  norske  Rige  stod 
alene ; men  da  det  kom  i Forbindelse  med  de  andre  nordiske 
Stater,  først  med  Sverige,  siden  med  Danmark,  viste  Norge 
sig  strax  afmægtigt  overfor  disse. 

Gaa  vi  fra  dette  Norge,  der  ligesom  led  af  en  uhelbre- 
delig Kræftskade,  over  til  Sverige,  er  Modsætningen  stor; 
led  hint  Rige  allerede  af  Alderdomssvaghed,  var  der  her  et 
frisk  pulserende  Liv.  Sverige  havde  gjennemgaaet  den  samme 
Udvikling  som  Danmark,  men  langt  hurtigere,  og  saaledes, 
at  det  Stadium,  hvor  Gejstligheden  spillede  Hovedrollen,  næsten 
helt  blev  oversprunget.  I Løbet  af  faa  Menneskealdre  var 
Adelen  fra  at  være  Kongens  Hird  voxet  frem  til  en  talrig 
og  mægtig  Godsejerstand,  der  i høj  Grad  undertrykkede  det 
lavere  Folk;  Magnus  Ladelaas,  den  anden  Konge  af  Folk- 
ungeætten,  havde  selv  givet  Stormændene  en  udstrakt  Skatte- 
frihed, og  under  hans  Søn  Birgers  Strid  med  Brødrene  viste 
Adelen  sig  allerede  højst  farlig  for  Kongemagten.  I alle 
Samfundslag  var  der  en  kraftig  Udvikling,  der  hurtig  gjorde 
det  tidligere  lidet  mægtige  Sverige  til  en  Hovedmagt  ved 
Østersøen;  men  der  var  noget  febrilsk  i den  stærke  Freinad- 
skriden,  og  denne  Karakter  var  ogsaa  fremtrædende  hos 

Landets  Konger,  Folkungerne,  der  stode  som  en  Parvenuslægt 
midt  imellem  Sven  Æstridsens  gamle  Æt  i Danmark  og  den 
lange  Række  af  Harald  Haarfagers  Efterkommere  i Norge. 

Folkungerne  i Sverige  vare  strax  begyndte  med  ind- 
byrdes Splid,  og  den  første  Konge  af  Slægten,  Valdemar, 
var  bleven  afsat  af  sin  egen  Broder  Magnus  Ladelaas.  Mellem 
dennes  tre  Sønner  kom  det  atter  til  Strid ; den  uduelige  Kong 
Birger  kunde  ikke  modstaa  sine  Brødre,  Hertugerne  Erik  og 
Valdemar,  der  holdt  trofast  sammen;  Birger  maatte  af- 
staa  store  Dele  af  Landet  til  Hertugerne  og  levede  dog  i 
stadig  Fejde  med  dem.  Af  disse  var  Erik  en  ualmindelig 
begavet  og  ærgjerrig  Mand.  Han  havde  som  Fædrenearv  de 
vestlige  Landskaber  i Sverige;  ved  at  forlove  sig  med  den 
eneste  Datter  af  Haakon  den  femte  i Norge  opnaaede  han  at 
blive  forlenet  med  Konghelle  og  den  sydøstlige  Del  af  Norge; 
endelig  skaffede  han  sig  Nørrehalland  til  Len  af  Kong  Erik 
Menved.  Saaledes  forenede  han  for  første  Gang  Folk  af  alle 
de  skandinaviske  Stammer  under  sit  Herredømme  og  indtog 
en  mægtig  Stilling  mellem  de  tre  Riger;  hans  Ægteskab  gav 
ham  det  bedste  Haab  om  en  Gang  at  komme  i Besiddelse 
af  Norge,  i det  mindste  for  den  Søn,  Ingeborg  fødte  ham, 
og  at  afsætte  den  svage,  ældre  Broder  Birger  i Sverige 
syntes  ikke  i Længden  at  kunne  være  umuligt.  At  saaledes 
en  Forening  af  Sverige  og  Norge  har  ligget  indenfor  hans 
Tanker,  kan  anses  som  sikkert,  og  der  er  et  og  andet,  der 
tyder  paa,  at  han  ogsaa  har  ønsket  at  forene  de  skaanske 
Landskaber  med  Nørrehalland,  som  han  i Forvejen  besad. 
Han  intrigerede  ivrig,  var  snart  Ven  med  Erik  Menveds  tro- 
løse Broder  Kristoffer  og  de  danske  Stormænd,  snart  med 
Kongen  selv,  saa  at  han  endog  én  Gang  var  lige  ved  at  bryde 

sin  norske  Forlovelse  for  at  faa  en  Dame  af  det  danske 
Kongehus  til  Ægte.  Hverken  den  ene  eller  den  anden  Vej 
førte  dog  til  Maalet,  og  da  han  i et  Par  Aar  havde  holdt 
sig  lidt  roligere,  fik  hans  Broder  Birger  Mod  til  at  begaa  en 
Skjændselsdaad,  der  gjorde  en  brat  Ende  paa  Hertug  Eriks 
Planer.  Birger  indbød  begge  sine  Brødre  til  at  fejre  Julen 
paa  Nykøping  Slot;  de  kom,  bleve  fængslede,  og  da  deres 
Tilhængere  belejrede  Borgen,  udleverede  Slotsherren  kun 
Hertugernes  afsjælede  Legemer. 

Hertug  Eriks  Planer  døde  dog  ikke  med  ham.  Det 
svenske  Folk  rejste  sig  til  Opstand  mod  Birger,  der  let  for- 
dreves, og  Eriks  treaarige  Søn  Magnus  blev  hyldet  paa  Mora 
Sten;  Norges  Krone  var  da  allerede  tilfalden  ham  ved  Mor- 
faderens pludselige  Død.  Saaledes  fik  Sverige  og  Norge  en 
fælles  Konge  i Aaret  1319,  og  paa  den  Maade  naaede  Mag- 
nus strax  det  af  Faderen  efterstræbte  Maal;  men  Foreningen 
mellem  de  to  Riger,  der  var  fremkommen  ved  tilfældige 
Slægtskabsforhold,  blev  ganske  løs,  en  blot  og  bar  Personal- 
union.  Saaledes  havde  Hertug  Erik  næppe  tænkt  sig  For- 
eningen; en  virkelig  Fortsættelse  af  hans  Planer  finde  vi 
derimod  hos  hans  Enke,  Ingeborg,  der  med  fast  Udgangs- 
punkt i sit  svensk-norske  Særeje  søgte  at  vinde  Land  i Dan- 
mark. hvis  Opløsningstid  da  begyndte.  Disse  Forsøg  bragte 
hende  snart  af  med  hendes  Indflydelse  i Sønnens  to  Riger, 
hvor  Aristokratiet  ivrig  satte  sig  imod  hendes  Planer  og  ind- 

i 

satte  en  adelig  Formynderstyrelse,  men  de  lykkedes  dog  for 
en  stor  Del ; hun  ægtede  den  danske  Adelsmand  Knud  Porse, 
og  denne  vandt  sig  et  Hertugdømme  i Nørrehalland.  Samsø 
og  Kalundborg,  hvortil  snart  kom  flere  Slotte  i Sjælland. 
Alt  dette  beholdt  Hertuginde  Ingeborg  efter  sin  Husbonds  Død. 

Imidlertid  blev  hendes  Søn  Magnus  myndig  i Aaret 
1332,  og  han  synes  strax  at  have  næret  lignende  Planer, 
vistnok  paavirket  af  Moderen,  der  altid  bevarede  stor  Ind- 
flydelse over  sin  svage  Søn.  I det  samme  Aar  modtog  han 
Skaaningernes  Underkastelse  og  hk  Stadfæstelse  paa  Landets 
Besiddelse  ved  at  udkjøbe  Grev  Johan  af  Holsten,  hvis  Pant 
det  var.  I Aaret  1 339  bad  han  derefter  Paven,  ikke  blot  om 
Bekræftelse  paa  Skaane,  »der  var  Laas  og  Lukke  for  hans 
Lande«,  men  tillige  om  Tilladelse  til  at  rive  ogsaa  andre  Dele 
af  Danmark  ud  af  de  Tyranners  Hænder,  hvorunder  Ind- 
byggerne sukkede.  Skjønt  Paven  nægtede  at  give  en  saadan 
Tilladelse,  og  Valdemar  Atterdag  kort  efter  begyndte  Gjen- 
foreningen  af  det  danske  Rige,  har  Magnus  dog  gjort  For- 
søget; ved  at  udløse  en  holstensk  Panthaver  lik  han  selve 
Kjøbenhavn  tilligemed  det  omliggende  Land  i sine  Hænder, 
og  fra  Moderen  synes  han  at  have  faaet  Søborg.  Imidlertid 
kunde  Magnus  ingenlunde  staa  sig  imod  Valdemar,  og 
i Varberg  kom  det  Aar  1343  til  et  Forlig,  hvorefter  han 
skulde  give  Afkald  paa  alle  Besiddelser  vest  for  Øresund  mod 
til  Gjengjæld  at  faa  sin  Ret  over  de  skaanske  Lande  fuldt  ud 
stadfæstet. 

I den  følgende  Tid  opgav  Kong  Magnus  sine  Forsøg  paa 
Landevindinger;  han  var  nu  bleven  fuldvoxen  og  moden,  og 
det  synes  da  at  være  gaaet  op  for  ham,  at  han  havde  en 
vigtigere  og  nærmere  Gjeming  at  udføre,  den,  at  hævde 
Kongemagten  overfor  Aristokratiet,  hvis  Myndighed  saavel  i 
Sverige  som  i Norge  var  voxet  meget  under  Formynder- 
styrelsen. Det  er  altsaa  den  samme  Bevægelse,  som  var 
naaet  til  Danmark  med  Valdemar  Atterdag,  der  nu  viser  sig 
i Kong  Magnus’  Styrelse,  og  den  er  ogsaa  her  paavirket  af 

de  evropæiske  Strømninger  i den  Retning.  Vi  have  et  mær- 
keligt Vidnesbyrd  derom  i et  gammelt  Skrift,  der  kalder  sig: 
Om  Konge-  og  Høvdinge-Styrelse  og  netop  er  udarbejdet 
paa  denne  Tid,  vistnok  af  en  Mand,  der  har  staaet  Magnus 
Smek  meget  nær.  Bogen  giver  en  Udsigt  over,  hvorledes 
en  ret  Konge  bør  være,  og  angiver  de  Pligter,  han  har 
mod  sin  Familie,  mod  sin  Husstand  og  overfor  sit  Rige. 
Meget  originalt  er  Skriftet  just  ikke;  Forfatteren  har  til  sit 
Forbillede  taget  Egidius  Romanus,  en  Gejstlig  af  den  ro- 
merske Slægt  Colonna,  der  var  Lærer  for  Filip  den  smukke 
i Frankrig,  og  som  til  Brug  ved  sin  Undervisning  skrev  en 
Bog  »om  Fyrsternes  Styrelse«  (de  regimine  principum),  og 
hvad  den  svenske  Forfatter  har  givet,  er  ikke  stort  mere  end 
en  fri  Bearbejdelse  af  dette  Egidius  Romanus'  Skrift.  Imid- 
lertid bliver  Værket  jo  altid  et  Vidnesbyrd  om,  hvilke  Tanker 
der  da  ogsaa  rørte  sig  i Sverige,  og  om  hvorfra  de  have 
deres  Oprindelse.  I det  hele  bevæger  Forfatteren  sig  paa 
ret  ideale  Højder,  og  der  er  ikke  meget  deri,  som  staar  i syn- 
derlig Forbindelse  med  de  bestemte  historiske  Forhold,  der 
da  fandtes  i Sverige:  ved  Siden  af  rent  skolastiske  Argu- 
menter, der  forekomme  et  Nutidsmenneske  meget  barnlige, 
træder  dog  ofte  en  vis  praktisk  Jævnhed  frem,  der  er  meget 
tiltalende.  Det  er  omfattende  Pligter,  der  her  paalægges 
Kongen,  og  man  faar  etindtryk  af,  hvor  meget  mere  Konge- 
magten nu  greb  ind  i Folkets  hele  Liv  end  før,  naar  man 
hører,  at  han  skal  sørge  for  gode  Veje,  forsynede  med  Her- 
berger, eller  skaffe  Havne  til  Stede,  hvor  saavel  indenrigske 
Mænd  som  Udlændinge  kunne  søge  til;  megen  Vægt  lægges 
der  især  paa  den  Forpligtelse,  Kongen  har  til  at  holde  fast 

Ted  det  gamle  Krongods  og  sørge  for,  at  Kronens  Indtægter  * 
ikke  formindskes. 

Af  mest  Interesse  er  maaske  det  Sted,  hvor  den  ube- 
kjendte  Forfatter  af  Kongestyrelsen  undersøger,  om  det  er 
bedst  at  have  en  Konge  efter  Arveret  eller  efter  Valg.  Han 
har  lige  i Forvejen  udviklet,  at  det  er  bedre  for  Folket  at 
have  én  Styrer  end  flere,  og  fortsætter  derefter  saaledes: 

Da  det  altsaa  er  Almuens  Tarv  at  have  en  enevældig 
Konge,  der  kan  styre  og  raade  alle  og  dømme  den,  der 
bryder  Loven,  saa  spørge  vise  Mænd,  om  det  bedst  tar- 
ver Almuen  at  have  en  Konge  efter  Byrd  eller  efter  Al- 
muens Valg.  Nogle  mene  da,  at  det  er  bedre  at  have  en 
Konge  efter  Almuens  Valg  end  efter  Byrd  og  Arv;  thi  da 
kan  man  vælge  den,  der  er  dygtig  og  kommen  til  Manddom ; 
ellers  kan  man  gjeme  faa  et  Barn  eller  umyndig  til  Konge, 
og  det  er  til  Skade  og  Fordærvelse  for  Almuen.  Derimod 
sige  dog  alle  vise  Mænd,  at  det  er  bedre  for  Landets  og 
Almuens  Styrelse  at  have  Konge  efter  Byrd  og  Arv,  og  de 
vise  det  med  mange  gode  Grunde;  thi  efter  Sagens  egen 
Natur  har  den  Konge,  der  har  Magten  efter  Arveret,  Søn 
efter  Forældre,  mest  Kjærlighed  til  Almuen  og  sine  Under- 
saatter,  fordi  de  have  tjent  hans  Fader  og  Forældre,  og 
ligeledes  har  Almuen  mest  Kjærlighed  og  god  Vilje  til  sin 
Konge,  naar  den  er  opfødt  under  og  har  adlydt  hans 
Forældre. 

Nu  kan  nogen  sige,  at  dette  er  voveligt;  thi  da  kan 
Barn  og  umyndig  blive  Konge,  og  det  er  til  Almuens  Skade, 
om  de  skulle  styre  Landet.  Men  dertil  maa  svares,  at  den 
Konge,  der  efterlader  en  ung  Søn,  nøje  vil  overtænke,  hvem 
han  giver  sin  Søn  og  Landets  Styrelse  i Hænderne,  og  det 
kan  ikke  være  andet,  end  at  Barnet  maa  have  Frænder  eller 
hulde  Venner  efter  Faderen,  der  kunne  tage  ham  og  Sty- 
relsen i Værge,  indtil  Barnet  kommer  til  Alder.  Naar  der- 

imod  den  Konge  dør,  der  er  kommen  til  Magten  ved  Al- 
muens Valg,  saa  kommer  der  gjerne  Splid  og  Tvedragt  mel- 
lem Mændene  til  Almuens  Fordærvelse;  thi  enhver,  der  da 
forstaar  noget,  vil  stræbe  efter  at  komme  til  Vælde,  og  naar 
man  skal  vælge  Konge,  da  ere  mange  villige  (o : partiske)  og 
vælge  ligesaa  ofte  Barn  eller  umyndig  som  modne  Mænd. 
Og  det  er  mere  Skade  for  Landet  og  Almuen  at  vælge  umyn- 
dig til  Styrer,  end  at  have  det  Barn  til  Konge,  der  er  kom- 
met til  Vældet  ved  Arveret;  thi  da  ville  alle  raade  og 
tvinge  Land  og  Almue,  eftersom  enhver  bedst  formaar. 

Thi  sige  vise  Mænd,  at  de  Lande  ere  lykkelige  og  leve 
med  Fred  og  Frelse,  hvor  Kongen  har  Magten  med  Arveret. 
Og  alle  de,  som  vide  noget  og  have  faret  vidt  om  i Verden, 
de  sige,  at  disse  Lande  have  Kigdom  og  Fred  fremfor  andre 
Lande,  der  ikke  have  denne  Sædvane. 

Dette  er  jo  ikke  nogen  meget  dyb  Betragtning  af  For- 
holdet, og  som  sædvanlig  ere  ogsaa  her  Hovedtankerne  laante 
fra  Egidius  de  Colonna;  men  det  er  betydningsfuldt,  at  For- 
fatteren saa  afgjort  holder  paa  Kronens  Arvelighed.  Sverige 
var  jo  netop  et  udpræget  Valgrige,  og  vi  have  da  her  et 
interessant  Vidnesbyrd  om,  hvorledes  i høj  Grad  modsatte 
Anskuelser  gjorde  sig  gjældende  i visse  Kredse  og  nærmest 
vel  ved  den  unge  Konges  Hof. 

Man  sporer  ogsaa,  at  Kong  Magnus  paa  mange  Maader 
atter  søgte  at  bringe  Kongemagten  til  Anseelse.  I Norge 
indsatte  han  hverken  Drost  eller  Kansler;  Rigsraadet  blev 
kun  sjældent  sammenkaldt,  og  Riget  regeredes  mest  ud  fra 
Sverige.  Norges  nordligste  Landskab,  Haalogaland,  og  de 
vestlige  Skattelande,  Island  m.  m.,  unddrog  han  fra  Lens- 
mandsstyrelsen og  lagde  dem  under  sit  Fadebur.  I Sverige 
hk  han  udarbejdet  en  fælles  Landslov,  og  selv  rejste  han 
stadig  rundt  i Riget  for  at  udøve  sin  Domsret.  Der  blev 

nedlagt  Forbud  mod  Adelens  Lovbrud;  man  søgte  at  skaffe 
Landefreden  anerkjendt  og  forhindre,  at  Stormændene  droge 
om  med  store  Flokke  af  væbnede  Svende.  I Aaret  1340  be- 
gyndte Magnus  paa  en  ligefrem  Reduktion  af  det  Gods,  der 
var  kommet  fra  Kronen  til  Kirken;  ti  Aar  efter  forbød  han 
Adelen  at  kjøbe  Skattegods  og  lod  anstille  Undersøgelser  om, 
hvad  der  tidligere  var  forbrudt  i denne  Retning. 

Det  var  en  ivrig  Stræben  henimod  det  samme  Maal,  som 
Valdemar  Atterdag  havde  sat  sig  i Danmark,  men  Resultatet 
var  lidet  heldigt.  I Norge  fik  Stormændene  snart  sat  igjen- 
nem,  at  Riget  blev  adskilt  fra  Sverige,  og  Magnus  afløstes  her 
af  Sønnen  Haakon.  I Sverige  kom  Misfornøjelsen  først  senere 
til  Udbrud,  men  da  endnu  kraftigere;  Aristokratiet  skød 
Kongens  ældste  Søn  Erik  frem  mod  Faderen,  og  tilsidst  maatte 
denne  give  Afkald  paa  Størstedelen  af  Riget  til  Fordel 
for  ham. 

I hele  denne  Tid  stræbte  Magnus  stadig  efter  at  staa  i 
venskabeligt  Forhold  til  Valdemar  Atterdag  i Danmark;  denne, 
der  med  saa  meget  større  Held  havde  styrket  Kongemagten 
i sit  Rige,  forekom  ham  vel  at  være  den  bedste  Støtte,  han 
kunde  faa  i sin  egen  Kamp  mod  Stormændene.  I Halv- 
treserne  gik  der  næsten  intet  Aar,  hvor  der  ikke  var  Møder 
og  Forhandlinger  mellem  de  to  Fyrster,  og  da  Erik  var  bleven 
Faderen  overmægtig,  kastede  Magnus  sig  helt  i Armene  paa 
Valdemar.  Kort  efter  Nytaar  1359  indfandt  han  sig  selv  i 
Kjøbenhavn,  ledsaget  af  sin  Dronning  og  sin  yngre  Søn  Haa- 
kon, og  her  foregik-  da  den  i sine  Følger  saa  skæbnesvangre 
Forlovelse  mellem  Haakon  og  Valdemars  Datter  Margrethe, 
Fra  Magnus’  Side  har  Meningen  med  denne  Forbindelse  utvivl- 
somt været  at  sikre  sig  Valdemars  Hjælp ; for  den  danske  Konge 

var  den  nærmeste  Fordel  et  Løfte  paa  Helsingborg  Slot, 
hvilket  som  bekjendt  blev  Anledningen  til,  at  han  Aaret  efter 
vandt  Skaane  tilbage  for  Danmark. 

Ogsaa  i Sverige  var  saaledes  Modsætningen  mellem  det 
fremadstræbende  Kongedømme  og  Aristokratiet  traadt  stærkt 
frem.  Hvilket  Had  mod  Magnus,  der  var  samlet  hos  Adelen, 
kunne  vi  se  af  det  Stridsskrift,  som  denne  kort  efter  udsendte 
mod  Kongen  og  hvori  alle  hans  Bestræbelser  fremstilles  i 

t 

det  sletteste  Lys;  de  samme  Stemninger  udtales  ogsaa  af  den 
hellige  Birgitta,  der  ikke  blot  var  en  from  Helgeninde,  men 
ogsaa  en  adelsstolt  Dame,  udgaaet  fra  og  indgiftet  i Sveriges 
største  Slægter.  Hendes  Aabenbarelser  ere  fulde  af  Angreb 
paa  Kongen  og  dennes  slette  Raadgivere;  hverken  Dronningen, 
Blanka,  eller  Magnus’  Yndling,  Hertug  Bengt  Algotsson,  gaa 
Barn  forbi;  den  ene  er  »en  Øgle  med  Skjøgens  Tunge  og 
Dragegalde  i Blodet«,  den  anden  »en  Ulv  med  et  giftigt 
Hjærte«,  medens  Kongen  selv  kaldes  »et  kronet  Asen  med  et 
Harehjærte«.  Det  venskabelige  Forhold  mellem  Magnus  og 
Valdemar  Atterdag  har  i en  ganske  særlig  Grad  været  de 
svenske  Stormænd  en  Torn  i Øjet.  Birgitta  bliver  ikke  træt 
af  at  dadle  den  danske  Konge  og  fraraader  stadig  Magnus 
at  omgaas  ham;  det  er  >en  Smigrer«,  »en  Fuglefænger,  der 
blæser  paa  sin  Fløjte  for  at  lokke  Fuglen  ; det  aristokratiske 
Stridsskrift  raser  imod  ham  som  imod  Magnus  og  paastaar, 
at  naar  Fyrsterne  mødtes,  var  det  for  at  lægge  Raad  op  til 
deres  Mænds  Ødelæggelse,  hvad  man  vel  heller  ikke  havde 
Uret  i at  tro. 

1 Danmark  havde  Monarkiet  sejret;  i Sverige  trak  det 
sammen  til  et  stort  Uvejr  mod  Kongedømmet.  Engang 
spottede  et  af  Magnus'  mindre  Børn  over  den  hellige  Bir- 

gitta.  Naa,  Frænke,  sagde  Barnet,  spaa  nu  ogsaa  mig;  skulle 
vi  have  godt  Yejr  eller  Regn  i Morgen?  Skulle  dine  Sønner 
være  Konger,  og  vi  jages  bort?  — Det  var  da  Spøg,  men  det 
skulde  snart  blive  det  blodigste  Alvor. 


III.  Det  indbyrdes  Forhold  mellem  Nordens  Riger  og  Folk. 

Det  fjortende  Aarhundrede  havde  medført  livlige  poli- 
tiske Berøringer  mellem  Nordens  Lande  og  Folk;  Sverige  og 
Norge  havde  en  Tid  lang  havt  fælles  Konge.  Skaane  og 
Halland  havde  endnu  længere  været  knyttede  til  Sverige,  og 
ved  Aarhundredets  Midte  vare  Nordens  to  Konger  indbyrdes 
nøje  forbundne;  de  mødtes  ofte  og  beseglede  tilsidst  deres 
Venskab  ved  en  Familiepagt  mellem  deres  Børn.  En  senere 
Betragter,  der  véd,  at  de  skandinaviske  Lande  en  Menneske- 
alder efter  bleve  forenede  under  én  Regent,  vil  let  i alle 
hine  Forbindelser  komme  til  at  se  en  ligefrem  Begyndelse 
til  den  paafølgehde  Union.  Han  vil  have  nogen  Ret  deri, 
snarest  dog  mindre,  end  man  efter  et  flygtigt  Blik  skulde  tro. 

I Nordens  tidligere  Historie  havde  der  været  Øjeblikke, 
hvor  en  Forening  af  de  tre  skandinaviske  Riger  havde  syntes 
at  ligge  nær.  I de  gamle  Valdemarers  Tid  og  endnu  mere 
før  dem  var  der  fra  Danmarks  Side  ofte  fremtraadt  en  Lyst 
til  at  gjøre  den  Overmagt,  dette  Rige  besad  i Norden,  til  et 
ligefremt  Herredømme  over  Sverige  og  Norge;  Knud  den 
store  havde  virkelig  naaet  dette  for  Norges  Vedkommende, 
og  om  et  vist  Krav  paa  Sverige  vidner  bl.  a.  en  af  hans 

Mønter,  paa  hvilken  han  kalder  sig:  Svevorum  rex.  Med 
Valdemar  Sejr  træde  dog  disse  Tanker  helt  tilbage;. til  daglig 
Brug  opgiver  Danmark  med  god  Grund  ethvert  Forsøg  paa 
Landevindinger,  og  naar  Idealerne  fra  den  gamle  Storheds- 
tid bragte  en  eller  anden  dansk  Konge,  især  Erik  Menved, 
ind  paa  at  udvide  sit  Riges  Omraade,  saa  rettedes  Kraften 
mod  Syd  og  ikke  mod  Nord. 

Under  Danmarks  fortsatte  og  voxende  Tilbagegang 
vaagnede  derimod  Lysten  hos  Norges  og  Sveriges  Konger  til 
at  udvide  deres  Riger  paa  Nabolandets  Bekostning,  og  Lysten 
førte  til  Forsøg,  der  delvis  lykkedes.  Hvad  der  fristede,  var 
især  de  danske  Lande  hinsides  Øresund,  som  Naturen  selv 
syntes  at  have  knyttet  til  de  nordlige  Riger;  Norge  udstrakte 
Haanden  efter  Nørrehalland  og  erhvervede  dette  Landskab 
allerede  inden  Udgangen  af  det  trettende  Aarh undrede; 
Magnus  Smek  modtog  med  Glæde  Skaaningernes  Indkaldelse, 
og  snart  kunde  saavel  Skaane  som  hele  Halland  regnes  med 
til  det  svenske  Rige.  En  Stræben  derimod  efter  at  under- 
tvinge hele  det  danske  Rige  tør  man  næppe  læse  ud  af 
Hertug  Eriks  ærgjerrige  Intrigeren,  heller  ikke  af  Magnus 
Smeks  kortvarige  Forsøg  paa  at  faa  fast  Fod  paa  Sjælland; 
man  rev  saa  store  Stykker  af  Landet  til  sig,  som  man  kunde, 
men  at  gjøre  et  ældgammelt  Rige  til  en  Provins  af  Sverige 
var  sikkert  en  altfor  dristig  Tanke,  til  at  selv  Folkungernes 
ærgjerrige  Hjærner  kunde  nære  den.  Samtidig  med  at  især 
Sverige  saaledes  tilrev  sig  de  nærmeste  danske  Lande,  var 
der  indtraadt  en  Union  mellem  dette  Rige  og  Norge.  Mod 
en  saadan  havde  Hertug  Erik  utvivlsomt  stilet,  og  den  blev 
virkelig  Frugten  al  hans  Giftermaal  med  Kong  Haakons 
eneste  Datter,  idet  hans  Søn  Magnus  ved  Morfaderens  Død 

og  Farbroderens  Afsættelse  paa  samme  Tid  vandt  Kronen  i 
begge  Riger. 

Saavel  Erobringsplanerne  mod  Danmark  som  Unions- 
tankerne overfor  Norge  vare  Folk  ungeættens;  de  tilhorte 
Fyrsterne  og  fandt  snarere  Modstand  end  Støtte  hos  Folkene 
og  de  ledende  Stormænd.  Skaaningerne  hidkaldte  vel  selv  den 
svenske  Konge;  men  det  skete  kun,  da  Folket  i Fortvivlelse 
over  Holstenernes  Tyranni  greb  den  eneste  Udvej,  der  syntes 
at  kunne  frelse  det.  For  Nordmændenes  Vedkommende  be- 
tragtedes Unionen  med  Sverige  aabenbart  fra  første  Færd 
med  Mistro;  den  Unionsakt,  der  opstilledes  som  Grundlov 
for  Foreningen,  vidner  klart  nok  om,  at  man  tog  imod  For- 
bindelsen. fordi  den  én  Gang  ikke  kunde  undgaas.  men  skin- 
sygt vilde  vaage  over,  at  det  ene  Rige  ikke  fik  noget  at  sige 
i det  andet.  Det  fastsattes,  at  Kongen  afvexlende  skulde 
opholde  sig  i begge  Riger  og  lige  lang  Tid  i hvert,  frem- 
deles, at  naar  han  drog  fra  det  ene  Land  til  det  andet,  maatte 
de  svenske  Herrer  kun  ledsage  Kongen  til  Norges  Grænser 
og  omvendt.  Med  andre  Ord,  Forbindelsen  indskrænkedes 
til  en  Personalunion,  hvorunder  hvert  Riges  Styrelse  holdtes 
saa  strængt  ude  fra  hinanden,  som  det  overhovedet  var 
muligt. 

Den  Forening  mellem  Norge  og  Sverige,  der  var  frem- 
kommen ved  et  tilfældigt  Slægtskabsforhold  og  allerede  ved 
sin  Grundlæggelse  modtoges  med  Mistillid,  kunde  ikke  bestaa. 
Det  viste  sig  hurtig,  at  Magnus  efter  at  være  bleven  myndig 
mest  opholdt  sig  i Sverige,  der  saa  uendelig  overgik  Norge  i 
Livskraft  og  laa  bekvemmere  ogsaa  for  Kongens  ydre  Politik, 
og  Norge  led  meget  herunder,  især  da  den  store  tFdstrækning 
af  Kongemagten  i dette  Land  gjorde  Kongens  personlige  Ind- 

griben  nødvendig,  selv  i mindre  vigtige  Sager.  Gjentagne 
Gange  kom  Misfornøjelsen  til  Orde,  endog  i ligefremme  Op- 
stande, og  da  Magnus  havde  faaet  Sønner,  skred  man  tål 
helt  at  ophæve  Foreningen.  Paa  et  stort  Høvdingemøde  i 
Varberg  vedtoges  det  i Avgust  1343,  at  Kongens  yngste  Søn 
Haakon  skulde  have  Norges  Krone  og  Magnus  kun  styre,  til 
Sønnen  naaede  Myndighedsalderen ; de  svenske  Stormænd 
lovede  endog  udtrykkelig  at  modsætte  sig  de  Forsøg,  Haakon 
mulig  kunde  gjøre  paa  at  tilrive  sig  Sverige;  Nordmændene 
forpligtede  sig  til  ikke  at  hjælpe  ham  i saa  Tilfælde,  og  med 
fuld  Godkjendelse  fra  begge  Sider  var  Foreningen  derved 
opløst. 

Længere  vedvarede  Skaanes  og  Hallands  Forbindelse 
med  Sverige.  Til  Nørrehalland  havde  Magnus  Smek  en 
uomtvistelig  Ret  som  Arvetager  efter  sin  Fader;  Panteretten 
til  Skaane  havde  han  omskabt  til  Ejendomsret  ved  at  lade 
sig  hylde  af  Indbyggerne,  og  den  manglende  Stadfæstelse  af 
den  danske  Krone  havde  han  opnaaet  hos  Valdemar  Atter- 
dag,  sidst  ved  Varbergforliget  i November  1343;  Sønderhal- 
land  tilkjøbte  han  sig  af  Valdemar.  De  saaledes  erhvervede 
Lande  var  det  utvivlsomt  Magnus  Mening  at  indlemme  i det 
svenske  Rige;  Foreningen  skulde  være  uopløselig  for  al  Evig- 
hed , og  Øresund  burde  fra  nu  af  regnes  som  Sveriges 
Grænse;  hos  Svenskerne  udbredte  der  sig  ogsaa  hurtig  den 
Anskuelse,  at  Skaane  var  et  gammelt  svensk  Landskab,  der 
kun  ved  Tidernes  Ugunst  var  kommet  under  Danmark1. 

Imidlertid  blev  Foreningen  i Virkeligheden  ikke  saa  fast. 
Nogenlunde  var  det  Tilfældet  med  Halland,  der  jo  længst 
havde  været  udenfor  Forbindelse  med  Danmark;  Landskabet 
styredes  fra  Varberg  Slot  af  svenske  eller  norske  Høveds- 

mænd,  Forordninger,  der  udstedtes  for  Sverige,  gjaldt  ogsaa 
for  Halland,  og  i kirkelig  Henseende  synes  det  endog  fjær- 
net  fra  Lunde  Ærkestol  *.  Skaane  derimod  bevarede  en 
ejendommelig  Særstilling,  som  det  allerede  antydes  ved  den 
Titel,  Magnus  førte:  Konge  til  Sverige,  Norge  og  Skaane  — 
under  Tiden  ogsaa  Herre  til  Skaane  — ; det  blev  Magnus’ 
tredje  Rige  jævnsides  Norge  og  Sverige,  og  Skaaningerne 
vare  for  Ex.  ikke  forpligtede  til  at  tjene  udenfor  deres  Land- 
skabs Grænser s.  Forholdet  lodes  imidlertid  meget  i det 
uklare.  En  Følge  heraf  var  bl.  a.,  at  de  skaanske  Stormænd 
egentlig  mistede  deres  politiske  Indflydelse ; de  bleve  ikke  op- 
tagne i det  svenske  Rigsraad,  heller  ikke  dannede  de  et  sær- 
ligt Raad  for  Skaane.  Landets  Anliggender  afgjorde  Kong 
Magnus  enten  paa  egen  Haand  eller  ogsaa  ved  Hjælp  af  sine 
svenske  Raadgivere;  den  eneste  skaanske  Mand,  hvis  Mening 
hørtes,  var  Ærkebispen  af  Lund,  medens  de  verdslige  Ari- 
stokrater aldrig  spurgtes4.  Den  øverste  Befaling  i Skaane 
førtes  af  en  Foged  eller  Præfekt,  der  ligesom  i den  danske 
Tid  var  Høvedsmand  paa  Helsingborg  Slot,  og  denne  Post 
blev  udelukkende  besat  med  Svenskere5.  Man  tør  formode, 
at  disse  Forhold  vakte  Misfornøjelse  i Skaane,  og  et  Tegn 
paa,  at  det  virkelig  var  saaledes,  har  man  deri,  at  da  Erik 
rejste  Opstand  mod  sin  Fader,  havde  han  blandt  sine  Til- 
hængere næsten  alle  de  vigtigere  skaanske  Adelsmænd6. 

I Virkeligheden  var  det  saaledes  kun  Halland,  der  gik 
op  i Sverige,  og  her  alene  fandt  da  ogsaa  inderlige  Berø- 
ringer Sted  mellem  de  to  Nationer.  De  fremmede  Slots- 
herrer benyttede  deres  Stilling  til  at  samle  sig  Gods  i det 
Landskab,  de  styrede;  omvendt  indgik  de  hallandske  Adels- 
slægter Familieforbindelser  med  Sveriges  Stormænd.  Ætter 

som  Porserne-  og  Ribbingerne  fik  fast  Fod  i Nabolandet, 
hvor  de  toge  sig  Hustruer  og  vandt  store  Ejendomme;  mindre 
Adelsfamilier  som  Slægten  Pig  indgiftede  sig  i Smaaadelen 
i de  svenske  Grænselandskaber.  En  fuldstændig  Modsæt- 
ning til  denne  Folkeblanding  finde  vi  derimod  i Skaane. 
Det  er  paafaldende,  hvor  sjældent  det  er  at  finde  Skaaninger 
sammen  med  Svenskere;  om  Familieforbindelser  er  der  her 
saa  godt  som  ikke  Tale,  og  paa  intet  Punkt  er  der  Spor  til 
en  saadan  Tilnærmelse,  som  saa  klart  fremtræder  i Nabo- 
provinsen mod  Nord 7.  Samtidig  opretholdt  Skaaningerne 
deres  nære  Forhold  til  de  øvrige  Danske:  Krønikeskriverne 
notere,  hvad  der  foregaar  i Danmark;  Ærkebispen  vedbliver 
at  være  den  danske  Kirkes  Overhoved,  og  han  kommer  Val- 
damar  Atterdag  til  Hjælp  mod  Holstenerne,  skjønt  hans  egen 
Konge  hælder  til  deres  Parti8;  den  skaanske  Adel  bevarer 
sine  Familieforbindelser  med  de  danske  Stormænd.  Da 
Skaane  atter  kom  under  Danmark,  var  der  derfor  ingen  nye 
Forbindelser  at  bryde,  og  den  gamle  Sammenhøriglied  var 
let  at  oplive. 

Det  at  Skaane  en  Tid  lang  med  Anerkjendelse  af  selve 
Danmarks  Konge  stod  under  Sverige,  medførte,  at  der  mel- 
lem de  to  Riger  opstode  visse  internationale  Retsforhold. 
Deres  Indbyggere  maatte  gjensidig  sikre  hverandre  Nydelsen 
af  deres  Gods,  og  Yarbergforliget  af  1343  fastsatte  endog 
fælles  Optræden  mod  Stimænd  og  Røvere,  ja  selv  en  blandet 
Domstol  af  tre  Bisper  og  tre  Riddere  fra  hvert  Rige,  der 
skulde  afgjøre  forefaldende  Stridigheder.  I Virkeligheden  var 
dog  Skaanes  Underordning  under  Sverige  langt  mindre  en 
Grund  til  Tilnærmelse  end  til  det  modsatte;  Danmarks 
Konge  og  Folk  glemte  ikke  deres  Stammefrænder  hinsides  Sun- 

det;  Skaanes  Gjenerhvervelse  blev  det  ofte  skjulte,  men 
aldrig  opgivne  Maal  for  Valdemar  Atterdags  Politik,  og  Tan- 
ken derom  forklarer  hans  venskabelige  Stilling  til  Kong 
Magnus.  Valdemars  virkelige  Mening  kommer  snarest  frem 
i cn  Ytring  som  den,  »at  alt  ondt  kommer  nordfra« 9,  og 
Svenskerne  gjengjældte  hans  Følelser  i fuldeste  Maal.  Da 
Kongens  Planer  saa  aabenbaredes , og  Skaane  atter  blev 
dansk,  steg  de  svenske  StormændsHad  til  ham;  deres  Frygt 
for  den  kraftige  Enevoldshersker , der  var  Kong  Magnus’ 
bedste  Støtte  mod  dem,  øgedes  nu  ved  Harmen  over  Tabet 
af  en  skjøn  Provins,  og  her  fandt  Aristokratiets  Følelser 
Gjenklang  hos  hele  det  svenske  Folk. 

I Aaret  1360  kom  Skaane  igjen  til  Danmark,  og  kort 
efter  fulgte  Halland  med;  samtidig  skiltes  Norge  helt  fra 
Sverige,  hvor  Folkungerne  bleve  afsatte.  De  Unionstanker 
og  Erobringsplaner , som  denne  Kongeslægt  havde  næret, 
syntes  dermed  fuldstændig  at  være  til  Ende,  og  der  var  liden 
Udsigt  til,  at  de  atter  skulde  komme  frem.  Paa  et  enkelt, 
stærk  begrænset  Omraade  havde  Unionen  frembragt  en  Folke- 
blanding. der  kunde  være  en  ny  Forbindelse  gunstig;  men 
dette  traadte  langt  i Skygge  for  de  uheldige  Minder,  som 
Foreningen  havde  efterladt.  Nordmændene  vare  glade  over 
atter  at  staa  alene,  Skaaningerne  ved  igjen  at  komme  under 
den  danske  Krone,  og  den  nærmeste  Frugt  af  Folkungernes 
Unionsplaner  var  Misnøje  og  Had,  ja  indbyrdes  Krige  mellem 
Nordens  Folk. 


Eralev;  Margrethe. 

IV.  Den  historiske  Situation  umiddelbart  før  Dronning 
Margrethes  Optræden. 


Da  Valdemar  Atterdag  i Aaret  1360  havde  vundet 
Skaane  tilbage,  foregik  der  et  stort  Omslag  i denne  Konges  Po- 
litik. Hidtil  havde  han  med  sej  Udholdenhed  arbejdet  frem 
mod  det  nærmeste  Maal,  Gjenforeningen  af  det  sanderdelte 
Danmark  og  Gjenoprettelsen  af  den  kongelige  Magt;  begge 
Opgaver  havde  han  løst  til  Fuldkommenhed,  og  han  indtog 
nu  en  ærefrygtindgydende  Stilling,  mægtigere  end  nogen  af 
sine  Naboer.  Det  synes,  at  Valdemar  ikke  har  kunnet  bære 
denne  store  Lykke;  hvorledes  man  end  vil  forklare  det,  saa 
er  det  vist,  at  hans  Politik  nu  antager  en  dristig,  næsten 
æventyrlig  Karakter,  der  minder  om  Farbroderen  Erik  Men- 
veds. Der  er  allerede  Træk  fra  hans  tidligere  Aar,  der  pege 
i samme  Retning;  skjønt  han  havde  solgt  Estland  og  derved 
ligesom  sagt  Farvel  til  den  store  Tanke  om  et  dansk  Østersø- 
herredømme,  havde  han  dog  ikke  opgivet  at  hævde  Dan- 
marks Indflydelse  i Nordtyskland,  men  oftere  gjort  Tog  der- 
hen og  blandet  sig  i de  tyske  Fyrsters  indbyrdes  Stri- 
digheder. Nu  tager  denne  Retning  helt  Overhaand  hos  Val- 
demar; i 1361,  lige  Aaret  efter  Skaanes  Gjenerobring,  fore- 
tager han  pludselig  sit  Tog  til  Gotland,  indtager  Øen  og  ud- 
plyndrer den  rige  Hansestad  Visby. 

Det  var  paa  én  Gang  at  kaste  Handsken  til  Sverige  og 
til  Hanseforbundet.  — Vi  huske,  at  Hanseaterne  i sin  Tid 
havde  støttet  Valdemar  ved  hans  første  Optræden  i Danmark, 
idet  det  laa  i deres  Interesse  at  faa  Ende  paa  den  Retsløs- 
hed, der  fulgte  med  de  holstenske  Røverridderes  Herredømme ; 
siden  var  Forholdet  blevet  noget  køligere,  og  især  havde 

Lubeck  med  en  vis  Mistro  betragtet  Valdemars  Forsøg  paa 
at  faa  Indflydelse  i Nordtyskland.  Imidlertid  var  Tyngde- 
punktet for  flanseaternes  Forbindelse  med  Norden  dog  de 
store  Markeder  i Skaane,  og  saalænge  Skaane  var  i Magnus 
Smeks  Hænder,  var  Berøringen  mellem  Kong  Valdemar  og 
Stæderne  ikke  betydelig.  Da  Skaane  imidlertid  atter  blev 
dansk,  indtraadte  Forholdet  strax  i et  nyt  Stadium.  Hanse- 
ateme  skulde  nu  have  Kong  Valdemars  Stadfæstelse  paa 
deres  Rettigheder,  der  vare  bievne  ikke  lidt  udvidede  under 
det  svenske  Herredømme;  de  sendte  Afsendinge  til  Danmark 
for  at  opnaa  dette  og  tilbøde  store  Pengesummer  for  at  vinde 
Valdemar,  tilsidst  endog  4000  Mark  lybsk,  hvad  der  svarer 
til  flere  hundredtusende  Kroner  efter  Pengenes  nuværende 
Værdi.  Resultatet  var  dog  ikke  godt;  Valdemar  skød  stadig 
Afgjørelsen  ud,  og  Stæderne  have  vistnok  strax  faaet  Ind- 
tryk af,  at  det  ny  og  kraftige  Kongedømme  i Danmark  nød- 
vendigvis maatte  føre  til  mange  Brydninger  med  dem.  Saa 
fulgte  Erobringen  af  Visby  og  det  danske  Herredømme  paa 
Gotland,  hvorfra  hele  Handelen  paa  Østersøen  kunde  beher- 
skes, og  strax  var  det  Stæderne  klart,  at  de  maatte  vise 
Valdemar  alvorlig  til  Rette;  de  vare  rede  til  Krig  og  søgte 
kun  Forbundsfæller. 

Nærmest  laa  det  at  slutte  sig  sammen  med  Sverige,  hvor 
der  rasede  den  største  Forbitrelse  mod  den  underfundige 
Valdemar,  der  havde  tillistet  sig  Skaane  til  Trods  for  alle 
givne  Løfter  og  nu  uden  Spor  af  Ret  havde  erobret  det  gamle 
svenske  Gotland.  Sveriges  Stormænd  kom  denne  almindelige 
Vrede  højst  til  Pas;  de  havde  jo  altid  med  største  Frygt 
betragtet  Forbindelsen  mellem  deres  egen  Konge  og  Valde- 
mar og  forstøde,  at  uden  Støtte  hos  den  danske  Konge  vilde 

Magnus  umulig  kunde  holde  Kongemagten  oppe  i Sverige; 
her  var  nu  den  bedste  Lejlighed  til  at  skille  Forbundsfæl- 
lerne ad  og  atter  gjøre  Magnus  uskadelig.  Aristokratiet 
havde  søgt  at  stille  den  unge  Kong  Erik  op  mod  Faderen, 
men  han  var  død  saa  pludselig  og  i et  for  Faderen  saa  hel- 
digt Øjeblik,  at  Dronning  Blanka  fik  Skyld  for  at  have  for- 
givet sin  egen  Søn.  Nu  stræbte  Stormændene  at  bruge  den 
yngre  Kongesøn,  Haakon,  til  deres  Planer;  de  fik  ham  valgt 
til  Konge  i Sverige  jævnsides  Faderen,  og  en  Tid  var  der 
virkelig  Splid  mellem  de  to.  Magnus’  Stilling  var  højst 
vanskelig;  Kong  Valdemar  frastødte  og  tiltrak  ham  i næsten 
lige  høj  Grad,  og  han  vaklede  imellem  det  skammelige  i 
atter  at  blive  Ven  med  den,  der  saa  troløst  havde  bedraget 
ham,  og  det  mistrøstende  i at  fjærne  sig  fra  den  eneste’  der 
kunde  støtte  ham  mod  Aristokratiet;  paa  den  Maade  blev 
Sveriges  Politik  usikker  og  rig  paa  pludselige  Omslag.  Fore- 
løbig satte  Rigsraadet  igjennem,  at  der  blev  sluttet  Forbund 
med  Stæderne  mod  Valdemar,  men  det  blev  dog  Hanseaterne 
alene,  der  maatte  føre  Kampen. 

Felttoget  i Aaret  1362  varede  kun  ganske  kort  og  endte 
med  fuldkommen  Sejr  for  de  Danske;  Hanseaterne  kunde 
ikke  indtage  det  faste  Helsingborg  Slot;  Valdemar  kom  til, 
slog  dem  grundig,  erobrede  flere  Skibe  og  tog  en  Mængde 
Fanger.  Endnu  samme  Aar  blev  der  sluttet  Vaabenstilstand, 
og  Valdemar,  der  havde  sejret  i Krigen,  vandt  en  endnu 
større  diplomatisk  Sejr.  Magnus  Smek  og  hans  Søn  Haakon 
havde  udjævnet  deres  indbyrdes  Splid;  nu  fik  Valdemar 
begge  til  at  slutte  sig  til  ham;  den  af  Stormændene  ind- 
ledede Forbindelse  mellem  Haakon  og  en  holstensk  Greve- 
datter blev  brudt,  og  i Stedet  fornyedes  Trolovelsen  med 

Margrethe.  I April  1363  fejredes  Brylluppet  mellem  Haakon 
og  Valdemars  Datter;  derved  sattes  Seglet  for  Folkungernes 
Forbund  med  Danmark,  et  Forbund,  der  først  og  fremmest 
var  rettet  imod  og  farligt  for  de  svenske  Stormænd. 

Disse  kunde  ikke  være  i Tvivl  derom;  allerede  da  Mag- 
nus og  Haakon  forsonede  sig,  vare  de  vigtigste  af  Stor- 
mændene  bievne  forviste,  og  da  Efterretningen  kom  om  Mar- 
grethes Giftermaal,  ansaa  man  sig  for  berettiget  til  at  af- 
sætte Folkungerne.  Adelen  søgte  at  formaa  den  holstenske 
Grev  Jærnhenrik  til  at  modtage  Sveriges  Krone;  da  han  ikke 
vilde,  henvendte  man  sig  til  Albrecht  af  Meklenburg  og  til- 
bød hans  Søn  af  samme  Navn  Kronen.  Hertug  Albrecht 
var  en  Natur  omtrent  som  Valdemars,  begavet  og  kraftig, 
men  hensynsløs  og  en  Ven  af  politiske  Rænker,  hvori  ene 
han  formanede  at  kappes  med  den  danske  Konge.  Nu  op- 
gav han  sin  Nevtralitet  og  satte  alt  ind  paa  at  skaffe  Sønnen 
Sverige,  hvad  der  ogsaa  lykkedes.  I Begyndelsen  af  1364 
blev  den  unge  Albrecht  hyldet  paa  Mora  Sten  og  fik  snart 
den  største  Del  af  Landet  under  sig;  Aaret  efter  kom  det 
til  et  Slag,  og  Resultatet  var,  at  Magnus  selv  blev  fangen, 
medens  Haakon,  fuldstændig  slaaet,  maatte  trække  sig  til- 
bage til  Norge. 

Ved  disse  Begivenheder  var  der  indtraadt  en  ganske  ny 
Situation  i de  nordiske  Riger.  Det  svenske  Aristokrati  havde 
ført  et  afgjørende  Slag  mod  Folkungeætten  og  dens  Planer 
til  Styrkelsen  af  Kongemagten.  Den  sidste  Rest  af  For- 
bindelsen mellem  Sverige  og  Norge  var  hævet ; Kong  Haakon 
var  indskrænket  til  Norge  og  enkelte  vestlige  Dele  af  Sverige, 
hvorfra  Albrecht  ikke  havde  formaaet  at  forjage  ham;  paa 
Sveriges  Trone  sad  nu  en  ny  Slægt.  Og  dog  kom  netop  nu 

Unionsplanerne  frem  under  nye  Former.  Valdemars 
eneste  Søn  Kristoffer  var  død  i Aaret  1363,  og  Riget  syntes 
da  at  maatte  tilfalde  en  af  hans  Døtre,  Margrethe,  der  var 
gift  med  Haakon,  eller  den  ældre  Ingeborg,  der  allerede  i 
1350  var  bleven  bortgiftet  til  Albrecht  af  Sveriges  Broder, 
Hertug  Henrik.  Saaledes  strakte  begge  de  Slægter,  der  da 
stredes  om  Sverige  og  Norge,  ogsaa  deres  Haand  ud  efter 
Danmark,  og  en  Union  mellem  dette  Land  og  enten  det  ene 
eller  det  andet  af  de  skandinaviske  Riger  syntes  i Frem- 
tiden højst  sandsynlig.  Foreløbig  levede  dog  Valdemar 
Atterdag  frisk  og  sund,  og  han  var  aabenbart  til  Sinds  endnu 
at  udrette  meget  for  sit  Rige;  derfor  lod  han  ogsaa  Tron- 
følgerspørgsmaalet  staa  uafgjort,  som  et  Middel  mere  til  de 
politiske  Rænker,  hvoraf  han  aldrig  blev  kjed.  Heller  ikke 
i sin  Forbindelse  med  sin  Svigersøn  Haakon  i Norge  viste 
han  sig  paalidelig;  han  spillede  under  Dække  med  Hertug 
Albrecht,  paa  én  Gang  mod  Haakon  og  Sverige,  men  de 
politiske  Forhold  forhindrede,  at  dette  Rænkespil  fik  Fremgang, 
og  førte  atter  Forbundsfællerne  sammen. 

I Slutningen  af  Aaret  1367  trak  paa  ny  et  Uvejr  op 
mod  Danmark.  Hansestæderne,  med  hvem  det  aldrig  var 
kommet  til  en  rigtig  Udsoning,  kunde  stadig  ikke  finde  sig 
i Valdemars  kraftige  og  hensynsløse  Styrelse;  paa  hvert 
Hansemøde  ble  ve  Klagerne  fornyede  over  de  tunge  Paalæg, 
over  Røverierne  til  Søs  og  Udplyndringerne  af  de  skibbrudne, 
og  Hanseaterne  indsaa  snart,  at  de  maatte  gjøre  deres 
yderste  for  at  knække  Valdemars  Magt.  I November  1367 
sluttedes  da  i Køln  det  store  Forbund  mod  Danmark,  der 
omfattede  Stæder  fra  alle  Hansebyernes  Grupper.  Fyrste- 
lige Forbundsfæller  var  det  let  at  finde,  i første  Række 

Holstenerne  og  Meklenburgerne , der  nu  ogsaa  beherskede 
Sverige;  den  saa  haardt  behandlede  jydske  Adel  sluttede  sig 
til  Forbundet.  Saaledes  stode  Fyrster,  Aristokrater  ogStæder 
enig  sammen  mod  det  nye  Kongedømme  i Danmark,  der 
truede  dem  alle  paa  forskjellig  Maade,  men  i lige  høj  Grad. 

For  Danmark  vare  Udsigterne  mørke;  Rigets  eneste 
Forbundsfælle  var  Kong  Haakon  i Norge,  og  hans  Hjælp 
forslog  lidet  overfor  de  mange  Fjender.  Kampen  brød  ud, 
og  hvorledes  det  gik,  er  vel  bekjendt.  Aaret  1369  saa  Val- 
demar selv  landflygtig,  og  Rigets  største  Del,  fremfor  alt 
Øresund,  i Fjendernes  Hænder.  Resultatet  syntes  at  maatte 
blive  Rigets  fuldstændige  Opløsning  og  Fornyelsen  af  det 
tyske  Fyrste-  og  Adelsherredømme,  som  Landet  kun  altfor 
godt  kjendte  fra  Kristoffer  den  andens  og  Kongeløsets  Tid. 
De  forenede  Fyrster  havde  allerede  lagt  Planen  til  Danmarks 
Deling;  Holstenerne  skulde  have  Jylland,  de  tyske  Meklen- 
burgere  Øerne,  og  Kong  Albrecht  vilde  atter  knytte  Skaane 
til  sine  svenske  Lande. 

Var  dette  imidlertid  Fyrsternes  attraaede  Maal,  saa  var 
det  ingenlunde  Stædernes.  I disses  Tanker  laa  det  at  give 
det  danske  Kongedømme  en  kraftig  Lære,  men  de  ønskede 
det  paa  ingen  Maade  afløst  af  tyske  Fyrster  og  Adelsmænd; 
dertil  vare  Minderne  fra  Grev  Gerts  Tid  endnu  altfor 
levende.  Meklenburgerne  vare  dem  desuden  farlige  nok  i 
selve  Tyskland,  og  Liibeck  og  Stralsund,  ja  selv  Rostok  og 
Wismar  kunde  med  liden  Glæde  tænke  sig  dem  som  Her- 
rer over  Øresund  og  de  danske  Farvande.  Det  var  denne 
Modsætning  mellem  Fyrsternes  og  Hansestædernes  Politik, 
der  i sin  Tid  havde  bidraget  til  at  støtte  Valdemars  Gjen- 
forening  af  Riget;  det  var  den  samme,  der  nu  reddede 

Danmark.  Hansestæderne  svigtede  deres  fyrstelige  Hjælpere 
og  brøde  — i det  mindste  efter  Aanden,  om  end  maaske 
ikke  efter  Bogstaven  — Forbundet  med  dem,  idet  de  sluttede 
en  Særfred  med  det  danske  Rigsraad,  der  her  under  Hen- 
ning Podbusks  Ledelse  optraadte,  ikke  som  Aristokratiets 
Hoved,  men  som  Kongens  og  Rigets  tro  Repræsentanter. 

Freden  i Stralsund,  der  blev  endeiig  undertegnet  den  24 
Maj  1370,  betegner  Højdepunktet  for  Hanseaternes  Magt  i 
Danmark.  Disse  fik  deres  Handelsrettigheder  noget  udvidede, 
de  enkelte  Artikler  bleve  fastere  udprægede,  givne  i en  skar- 
pere Form  og  fremfor  alt,  Stæderne  fik  en  Garanti  for,  at 
deres  Privilegier  virkelig  vilde  blive  overholdte  uden  Ind- 
skrænkninger, idet  deres  Handelsrettigheder  for  første  Gang 
bleve  støttede  paa  en  omfattende  politisk  Indflydelse  i selve 
Danmark.  Yed  Freden  fik  Hansestæderne  de  to  Hovedslotte 
i Yestskaane,  Helsingborg  og  Falsterbo,  med  underliggende 
fire  Kjøbstæder  og  syv  Herreder  i Pant  for  15  Aar  og  der- 
ved altsaa  selv  Herredømmet  over  det  skaanske  Marked,  der 
i stedse  højere  Grad  var  blevet  Midtpunktet  for  Handels- 
livet paa  Østersøen;  af  Toldindtægten  skulde  de  nyde  de 
to  Tredjedele.  Hvis  Freden  ikke  blev  opfyldt  i alle  sine 
Punkter,  skulde  Stæderne  have  Ret  til  at  besætte  Var- 
berg,  og  da  Traktaten  afsluttedes  med  Rigsraadet  og  ikke 
med  Kongen,  blev  der  af  den  Grund  indført  Bestemmelser 
i den,  som  kunde  sikre  Stæderne  dens  Udførelse:  Kongen 
skulde  besegle  Traktaten  med  sit  store  Segl,  om  han  vilde 
blive  ved  sit  Rige;  vilde  han  takke  af  eller  døde  han,  skulde 
Rigsraadet  vælge  hans  Eftermand  efter  Stædernes  Raad  og  paa 
detVilkaar,  at  han  beseglede  Freden  og  Kjøbmandens  Friheder. 

Hvor  ydmygende  end  denne  Fred  var,  maatte  den  dog, 

saaledes  som  Krigen  var  gaaet,  betragtes  som  overordentlig 
gunstig  for  Danmark;  uden  at  kræve  varig  Besiddelse  af  en 
Fodsbred  dansk  Jord  opgave  Hansestæderne  Kampen,  og  der- 
med sank  Fyrsternes  Plan  til  en  Deling  af  Danmark  magtes- 
løs til  Jorden.  Fra  Udlandet  opvakte  Valdemar  Meklen- 
burgerne  Fjender  i Brunsvig-Luneburg  og  Brandenburg,  og 
S tæderne  hjalp  ikke  deres  fyrstelige  Forbundsfæller;  sejrede 
Hertug  Albrecht  end  i Kampen  mod  sine  mange  Fjender, 
saa  havde  deres  Angreb  dog  bortledet  Opmærksomheden  fra 
Danmark,  og  Hertugen  indsaa,  at  han  ikke  mere  kunde  haabe 
at  vinde  noget  med  Magt.  Mellem  ham  og  Valdemar  kom 
det  derfor  til  en  Udsoning  i Avgust  1371;  Meklenburgeme 
opgave  deres  Erobringer  i Danmark  mod  af  Valdemar  at  faa 
det  Løfte,  at  hans  Datter  Ingeborgs  Søn  med  Hertug  Hen- 
rik af  Meklenburg  skulde  arve  det  danske  Rige. 

Norge  havde  staaet  trofast  paa  Danmarks  Side  under 
hele  denne  Krig,  uden  dog  at  kunne  hjælpe  det  synderlig; 
for  Haakon  var  desuden  Kampen  med  Albrecht  i Sverige 
Hovedsagen,  og  ét  Øjeblik  syntes  det  virkelig,  at  Svenskerne 
vilde  vende  tilbage  til  deres  gamle  Kongeslægt.  Albrecht 
havde  ophidset  Folket  mod  sig  ved  helt  at  lade  sig  lede  af 
sin  Fader  Hertugen,  der  havde  store  Dele  af  Landet  i Pant; 
meklenburgske  Adelsmænd  befalede  rundt  om  paa  Landets 
Slotte,  og  deres  haarde  Styrelse  ophidsede  Almuen  lige  saa 
meget,  som  deres  Indflydelse  krænkede  de  tilsidesatte  svenske 
Stormænd.  Følgen  heraf  var  en  ligefrem  Folkeopstand  mod 
Tyskernes  Herredømme;  den  svenske  Almue  greb  til  Vaaben 
med  det  aabent  udtalte  Maal,  atter  at  sætte  »den  gode  ærlige 
Herre  Magnus«  paa  Sveriges  Trone.  Stormændene  mæglede 
dog  foreløbig  Stilstand,  og  da  Haakon  nærmede  sig  fra  Norge 

med  en  Hær,  kastede  Kong  Albrecht  sig  helt  i Raadets 
Arme;  begge  Kongers  Tilhængere  enedes  som  et  Forlig, 
hvorefter  Magnus  blev  frigiven  og  fik  visse  Dele  af  Vest- 
sverige til  Underhold,  mod  at  han  og  hans  Søn  Haakon 
gave  Afkald  paa  deres  Ret  til  Sverige.  Albrecht  beholdt 
Sveriges  Krone  og  Kongenavnet,  men  afstod  næsten  al  Magt 
til  Rigsraadet  og  lovede  at  afskedige  sine  tyske  Lensmænd. 
Her  havde  altsaa  den  aristokratiske  Bevægelse  sejret  fuld- 
stændig; Forbindelsen  med  Norge  var  formelt  hævet,  og 
Kongemagten  i Sverige  var  reduceret  til  et  blot  Navn. 

Med  en  ganske  anden  Kraft  udfoldede  Kongedømmet 
sig  atter  i Danmark,  hvor  det  nylig  syntes  helt  at  skulle 
gaa  under.  Efterat  Valdemar  havde  affundet  sig  med  Mek- 
lenburgerne  ved  Hjælp  af  et  Løfte  paa  Fremtiden,  hvis  Op- 
fyldelse han  paa  ingen  Maade  søgte  at  sikre,  vendte  Kongen 
tilbage  til  sit  eget  Rige.  Hans  Fjender  vare  nu  indskrænkede 
til  de  holstenske  Grever  og  den  oprørske  Adel  i Nørrejylland; 
mod  dem  anvendte  Kongen  al  sin  Energi.  Han  drager  den 
sønderjydske  Hertug  og  dennes  Moder  Rixa  over  paa  sin 
Side  og  faar  derved  Enkehertugindens  Livgeding  i sine  Hænder ; 
han  anvender  Vaabenmagt  mod  Holstenerne,  belejrer  Tøn- 
ning  og  indtager  Flensborg.  I Januar  1373  maa  Mod- 
standerne saa  slutte  Fred,  hvorved  alt  bliver  som  før  Krigen, 
og  dermed  standser  Kong  Valdemars  Fremskridt  endda  ikke. 
Medens  han  i Jylland  gjenoptager  den  af  Fejden  afbrudte 
Virksomhed  med  at  inddrage  Pantegodser  og  gjenvinde  tabt 
Krongods,  trænger  han  længere  og  længere  frem  i Sønder- 
jylland; han  erhverver  Haderslev  af  Grev  Adolf,  og  han  faar 
af  Hertug  Henrik  Ret  til  at  indløse  Gottorp,  den  eneste  Del 
al  Landet,  der  nu  var  i holstensk  Eje.  Hertugens  Død  i 

Sommeren  1375  kunde  kun  være  Kongens  Planer  tjenlig,  og 
den  fuldstændige  Fordrivelse  af  Holstenerne  hindredes  alene 
ved,  at  Valdemar  pludselig  blev  syg. 

Ogsaa  Hansestæderne  fik  at  føle,  at  Valdemars  Magt  ikke 
var  brudt.  Først  efterat  den  i Freden  fastsatte  Termin  for 
Kongens  Tiltrædelse  var  udløben,  opnaaede  de,  at  Valdemar 
beseglede  Fredsbrevene,  dog  kun  med  sit  lille  Segl,  Sekretet, 
og  mod  at  Stædeme  opgave  en  af  deres  Fordele,  Besættelses- 
retten af  Varberg  (27  Oktbr.  1371).  Den  lovede  Besegling 
med  det  store  Rigssegl  stræbte  de  forgjæves  at  opnaa  i de 
følgende  Aar.  og  samtidig  traadte  de  gamle  Klager  igjen 
frem:  hanseatiske  Skibe  vare  bievne  plyndrede  i de  danske 
Farvande,  strandet  Gods  var  blevet  taget,  Fogederne  havde 
paalagt  Kjøbmændene  nye  Byrder.  Tillige  voldte  Besiddelsen 
af  de  skaanske  Slotte  en  Del  Bryderier.  Hanseaterne  havde 
overdraget  dem  i Forvaring  til  Henning  Podbusk;  men  den 
Sjettedel  af  Tolden,  hvori  dennes  Løn  for  en  Del  skulde  be- 
staa,  blev  fratagen  ham  af  Kongen,  d.  v.  s.  Valdemar  og  han 
spillede  under  Dække  sammen  for  at  berede  Støderne  Van- 
skeligheder. Endelig  traadte  Valdemars  egentlige  Maal  klart 
frem,  da  Henning  Podbusk  pludselig  forebragte  Støderne  det 
Ønske  fra  Kongen,  at  man  dog  vilde  tilbagegive  ham  de 
skaanske  Slotte,  »hans  fædrene  Arv«.  At  Støderne  først  ud- 
satte dette  Spørgsmaal  og  siden  nægtede  at  gaa  ind  paa 
Kongens  Krav,  er  let  forstaaeligt,  men  atter  synes  det  kun 
at  være  Valdemars  Død,  der  hindrede  ham  i helt  at  udslette 
Sporene  af  det  store  Nederlag  i Krigen. 

I Valdemars  sidste  Leveaar  se  vi  saaledes  den  danske 
Kongemagt  i den  stærkeste  Fremadskriden  paa  alle  Sider. 
Adelen  kues  atter  af  Kongens  stærke  Haand,  Holstenerne 

vige  tilbage  i Sønderjylland,  Hansekjøbmændene  lide  atter 
under  mangfoldige  Plagerier  og  staa  i Fare  for  at  miste 
deres  Besiddelser  længe  før  den  fastsatte  Tid.  Men  paa  intet 
Punkt  var  Valdemar  naaet  til  sikre  Resultater,  da  en  plud- 
selig Død  bortrev  ham  paa  det  elskede  Gurre  Slot  den  24 
Oktober  1375.  Med  Grund  kunde  Kongen  paa  sit  Dødsleje 
stræbe  at  formilde  alle  med  venlige  Ord;  thi  med  ham  syn- 
tes hans  store  Livsgjerning  at  falde  sønderknust  til  Jorden. 
Hvem  kunde  tage  Arv  efter  den  sønneløse  Konge? 

FØRSTE  BOG. 

DRONNING  MARGRETHE  I DANMARK. 


I.  Dronning  Margrethe. 


Valdemar  Atterdag  havde  i Aaret  1340  ægtet  Hertug 
Valdemar  af  Jyllands  Datter  Helvig;  det  var  en  politisk  For- 
bindelse, der  beseglede  Venskabet  med  Hertugen  og  skaffede 
Kongen  en  Del  af  Nørrejylland  tilbage.  I Fyrrerne  tog 
Helvig  nogen  Del  i sin  Mands  Styrelse,  og  flere  Steder 
stiftede  Valdemar  Messer  for  hendes  og  sin  egen  Sjæl;  senere 
træder  hun  mere  tilbage,  og  i de  sidste  tyve  Aar  af  sit  Liv 
omtales  hun  aldeles  ikke.  Dette  tomme  Rum  har  Folkesagnet 
vidst  at  udfylde  med  Fortællinger  om  et  Brud  mellem  Ægte- 
folkene og  Dronningens  Hensættelse  paa  Søborg  i et  lang- 
varigt Fangenskab,  — alt  noget,  hvorom  Historien  tier, 
og  som  bliver  endnu  usikrere  ved  Sammenblandingen  mellem 
Valdemar  Atterdag  og  tidligere  Konger  af  samme  Navn. 
Først  i Aaret  1374  høre  vi  atter  om  Helvig,  der  da  opholdt 
sig  i Esrom  Kloster;  hun  skjænkede  Munkene  100  Mark  for 
sin  Aartid,  og  endnu  samme  Aar  døde  hun. 

Dronning  Helvig  fødte  sin  Mand  mindst  sex  Børn;  tre 

døde  dog  allerede  i en  ung  Alder,  deriblandt  ogsaa  en  Datter 
Margrethe,  der  lige  forinden  var  bleven  forlovet  med  den 
meklenburgske  Hertugsøn  Henrik.  Af  de  tre  Børn,  der  bleve 
voxne,  døde  Sønnen  Kristoffer  i Aaret  1363  efter  nogen  Tid 
i Forvejen  at  være  valgt  til  Tronfølger;  en  Datter  Ingeborg 
blev  bortgiftet  til  Hertug  Henrik  som  Erstatning  for  den  af- 
døde Søster,  men  ogsaa  hun  døde  før  Faderen.  Den  eneste, 
der  overlevede  Valdemar,  var  hans  yngste  Datter  Margrethe. 

»I  Aaret  1353  fødte  Dronningen  en  Datter,  der  blev  holdt 
over  Daaben  af  den  ærværdige  Fader,  Biskop  Henrik  i Ros- 
kilde, og  kaldt  M a r g r e t h e « , — det  er  alt,  hvad  Krøniken 1 for- 
tæller om  den  siden  saa  navnkundige  Kvindes  Fødsel;  end 
ikke  Dagen  derfor  er  os  bekjendt,  men  den  synes  at  være  falden 
tidlig  paa  Aaret.  Hun  er  aabenbart  bleven  opkaldt  efter  den 
nævnte  ældre  Søster,  der  var  død  et  Par  Aar  tidligere; 
Navnet  var  jo  i øvrigt  gammelt  i det  danske  Kongehus. 

Valdemars  Politik  traf  tidlig  Bestemmelse  om  denne  hans 
Datters  Skæbne;  kun  6 Aar  gammel  trolovedes  hun  med 
Kong  Haakon  af  Norge,  og  efterat  de  svenske  Stormænds 
Forsøg  paa  at  skaffe  denne  en  anden  Brud  var  mislykket, 
højtideligholdtes  deres  Bryllup  i Kjøbenhavn  i April  1363. 
Haakon  var  22  Aar  gammel,  Margrethe  kun  10,  og  Gifter- 
maalets  Fuldbyrdelse  maatte  da  udskydes  i flere  Aar;  den 
unge  Dronning  synes  endog  at  være  bleven  i Danmark,  ind- 
til Haakon  et  Par  Aar  efter  hentede  hende  hjem  med  sig  til 
sit  Rige.  I Norge  fik  Margrethe  til  Hofmesterinde  en  fornem 
Adelsdame  af  svensk  Æt,  Mærete  Ulfsdatter,  og  blev  op- 
dragen sammen  med  dennes  egen  Datter,  Ingegerd.  Den 
gamle  Klosterfrue,  der  fortæller  os  dette2,  véd  at  berette,  at 
Margrethe  og  hendes  Fostersøster  ofte  fik  det  samme  Ris  at 

smage;  hellere  maatte  hun  dog  have  oplyst  os  lidt  om,  hvad 
Opdragelsen  gik  ud  paa.  Nu  kunne  vi  kun  i Almindelighed 
formode,  at  der  allerede  da  blev  lagt  Grunden  til  den  Ære- 
frygt for  Gejstligheden,  som  siden  fremtraadte  saa  stærkt  i 
Margrethes  Liv;  for  øvrigt  er  der  næppe  stillet  store  Krav 
til  boglig  Lærdom,  og  Tiden  har  vel  været  delt  mellem  An- 
dagtsøvelser og  kvindelige  Arbejder. 

Valget  af  Mærete  Ulfsdatter  til  Dronningens  Hofmester- 
inde  er  dog  ikke  umærkeligt;  hun  var  paa  en  ganske  særlig 
Maade  knyttet  til  Folkungeætten  og  dennes  Foretagender  og 
Planer.  Hendes  Fader  Ulf  Gudmarsson  havde  været  en  af 
Sveriges  Stormænd,  Lagmand,  Rigsraad  og  Ridder;  hans 
Navn  overstraaledes  dog  langt  af  hans  Hustrus,  den  hellige 
Birgitta,  der  ligesom  Datteren  havde  været  en  Dronnings 
Hofmesterinde.  Af  Moderens  store  Fromhed  og  verdensfjendske 
Sind  gik  dog  intet  over  paa  Mærete;  den  yngre  Datter  Ka- 
tharina tog  hele  denne  Arv  og  fulgte  siden  Moderen  til  Rom. 
Heller  ikke  Birgittas  politiske  Sympathier,  der  helt  vare  paa 
Aristokratiets  Side,  synes  nedarvede  til  den  ældste  Datter, 
hvis  Ægteskaber  førte  hende  over  blandt  Kongens  per- 
sonlige Tilhængere,  dem,  der  støttede  Magnus  Smek  i hans 
Planer  til  Udvidelse  af  Kongemagten  og  til  Erobringer,  hvor 
de  kunde  falde  for.  Mæretes  første  Mand,  Sigvid  Ribbing, 
spillede  en  vis  Rolle  som  Hjælper  for  Magnus’  StifFader  Knud 
Porse  og  dennes  Enke;  hendes  anden  Mand,  Knud  Algotsson, 
var  Broder  til  den  bekjendte  Hertug  Bengt,  der  var  Magnus’ 
vigtigste  Raadgiver  i Halvtredserne,  og  da  det  svenske  Ari- 
stokrati endelig  fik  Bugt  med  denne,  delte  Broderen  hans  Land- 
flygtighed. Siden  levede  Knud  Algotsson  mest  i Norge ; dog  havde 
han  ogsaa  Godser  i Nørrehalland  og  de  svenske  Landskaber, 

der  vedbleve  at  staa  under  Folkungernes  Styrelse ; sidst  træffe 
vi  ham  som  Deltager  i Bondeopstanden  mod  Albrecht  i Sve- 
rige. Hvis  Mærete,  som  man  tør  antage,  har  haft  Sympa- 
thier  tilfælles  med  sine  to  Ægtemænd,  saa  har  hun  været 
godt  egnet  til  at  indpode  sin  fyrstelige  Fosterdatter  Folkunge- 
ættensJ  Traditioner  og  Ønsker3. 

De  Kilder,  hvoraf  vi  ene  kunne  øse  hin  Tids  Historie, 
de  tørre  Brevskaber  og  magre  Aarbøger,  give  os  ellers  ingen 
Oplysning  om  Margrethes  Barndom  og  første  Ungdom;  hun 
fremtræder  for  os  fuldbaaren,  moden,  med  store  politiske 
Planer  og  tilsvarende  Dygtighed  til  at  sætte  dem  igjennem, 
da  hun  lidt  over  tyve  Aar  viser  sig  paa  en  større  Skueplads. 
Vi  kunne  ikke  følge,  hvorledes  disse  Tanker  efterhaanden  have 
udviklet  sig  hos  hende;  vi  se  kun,  at  de  ligesom  ere  det  na- 
turlige Udslag  af  hendes  Slægtskabsforhold  og  Stilling.  Hun 
optog  i sig  de  store  Planer,  som  hendes  Mands  Bedstefader. 
Hertug  Erik,  havde  næret ; Svigerfaderen,  Kong  Magnus,  kunde 
selv  fortælle  hende  om  den  Tid,  da  han  beherskede  Norge, 
Sverige  og  store  Stykker  af  Danmark.  Dengang  Margrethes 
Bryllup  holdtes,  var  hendes  Mand  endnu  Sveriges  Konge; 
Stormændenes  Rænkespil  og  Albrechts  Indkaldelse  oplevede 
hun  som  Barn ; medens  hun  voxede  op,  fortsattes  Kampen  for 
den  tabte  Krone,  og  hun  var  fuldvoxen,  da  hendes  Ægteherre 
nødtes  til  at  give  Afkald  paa  Slægtens  gamle  Rige.  Den 
Titel,  som  Margrethe  selv  stedse  førte,  Dronning  til  Sverige 
og  Norge,  maatte  dog  vedblivende  minde  hende  om,  hvad  der 
trængte  til  atter  at  blive  til  Virkelighed.  I lige  saa  høj 
Grad  maatte  hendes  Tanker  vende  sig  mod  Danmark,  hvorfra 
hun  selv  stammede,  og  hvor  hendes  eneste  Broder  var  død 
kort  efter  hendes  Bryllup ; naar  allerede  Magnus  havde  udstrakt 

sin  Haand  efter  danske  Lande,  hvor  meget  mere  Ret  havde 
saa  ikke  hun  dertil! 

Jævnsides  disse  Tanker  om  at  forene  Nordens  Lande 
gik  der  andre  Planer,  der  ogsaa  hørte  med  til  Folkungeættens 
nedarvede  Ideer,  men  som  Margrethe  dog  fik  skarpere  og 
kraftigere  i Arv  fra  sin  egen  Fader.  Det  var  Kongedømmets 
Tanke,  Planerne  til  Udvidelse  af  den  Kongemagt,  som  Stor- 
mændene  efterhaanden  havde  indskrænket  i saa  høj  Grad,  til 
Kronens  Gjenoptagelse  af  det  gamle  Magtomraade,  der  i sin 
Tid  havde  gjort  Danmark  saa  stort  og  herligt.  Den  større 
Glans,  som  Kronens  Arvelighed  gav  Kongen  i Norge,  maatte 
i høj  Grad  paavirke  Margrethe,  og  af  sin  Fader  kunde  hun 
lære,  hvor  meget  der  i denne  Retning  var  at  naa  ved  ihær- 
dig og  utrættelig  Stræben.  Hos  hende  voxede  saa  begge 
Tanker  sammen;  det  var  jo  kun  ved  Overvindelse  af  Ari- 
stokratiet i Sverige,  at  Folkungeætten  atter  kunde  gjenvinde 
dette  Rige,  og  hvor  lidt  en  Forening  af  Rigerne  betød,  naar  Stor- 
mændene  vare  de  egentlig  herskende,  det  kunde  Margrethe  se  af 
Unionen  mellem  Sverige  og  Norge  i Magnus  Smeks  Barndom. 

Det  blev  da  Margrethes  store  Grundtanke:  en  nordisk 
Union,  iværksat  ved  og  støttet  paa  en  kraftig  Kongemagt. 


Da  Margrethe  var  bleven  voxen,  opholdt  hun  sig  i Al- 
mindelighed med  det  norske  Hof  paa  Akershus,  og  her  var 
det  vistnok,  at  hun  ved  Juletid  1370 4 fødte  sit  første  og 
eneste  Barn,  Sønnen  Oluf.  Fra  denne  Tid  af  har  Dronningen 
sikkert  udøvet  stor  Indflydelse  paa  sin  Mand,  der  desuden 
snart  efter  mistede  sin  Fader;  selv  var  Haakon  en  god  og 

elskværdig,  vistnok  dog  en  lidet  fremragende  Karakter.  I 
hvilken  Grad  han  har  ladet  sig  lede  af  sin  Hustru,  allerede 
da  denne  kun  var  henved  20  Aar  gammel,  derom  have  vi  et 
enkelt,  højst  betegnende  Vidnesbyrd  i et  Brev,  som  Margrethe 
har  skrevet  til  ham  fra  Akershus  Slot,  medens  Kongen  var 
paa  Rejse  et  eller  andet  Sted  i Riget.  Det  er  en  Mangfol- 
> dighed  af  Sager,  hun  heri  fører  frem,  og  hun  indskrænker 
sig  ikke  til  at  stille  Spørgsmaal;  hun  anmoder  om  dette  og 
hint  og  foreskriver  Kongen  hans  Fremgangsmaade.  Hun 
klager  over,  at  hendes  Folk  og  hun  selv  lide  stor  Nød  paa 
Mad  og  Drikke,  og  vil  derfor  have  Lov  at  tage  paa  Borg  hos 
en  tysk  Kjøbmand;  hun  undskylder  en  Guldsmed,  der  ikke 
har  kunnet  naa  frem  til  Kongen,  og  en  Rigsraad,  der  heller 
ikke  har  kunnet  besøge  et  fastsat  Møde;  hun  tager  selv  Be- 
stemmelser om  Sager,  vedrørende  Livgedinget,  og  beder  Kongen 
give  en  Drabsmand  den  Tilgivelse,  som  hun  har  lovet  ham. 
Naar  Margrethe  saaledes,  selv  paa  Afstand,  tik  Haakon  til  at 
følge  de  Vink,  hun  gav,  hvor  meget  større  har  da  ikke  hendes 
Indflydelse  været,  naar  de  vare  samlede!  Paa  flere  af  Kongens 
Rejser  var  Margrethe  med,  og  i 1372  besøgte  de  saaledes 
begge  Bergen,  hvor  de  bleve  pragtfuldt  beværtede  af  de  tyske 
Kjøbmænd.  Et  enkelt  Træk  af  Dronningens  Indflydelse  have 
vi  maaske  i Ansættelsen  af  en  dansk  Mand  som  Biskop  i 
Bergen;  han  fulgtes  snart  af  flere  Landsmænd. 

Foreløbig  var  det  dog  kun  et  ringe  Omraade,  paa  hvilket 
Dronning  Margrethes  politiske  Talenter  kunde  gjøre  sig 
gjældende.  Efter  den  fleraarige  Krig  med  Meklenburgeme 
og  Hanseateme  trængte  Norge  til  Ro,  og  de  første  Aar  hen- 
gik ogsaa  fredelig.  Med  Hansestædeme  blev  der  under  den 
med  dem  sluttede  femaarige  Stilstand  ført  vidtløftige  Under- 

handlinger,  hvorunder  Parterne  dog  ikke  syntes  at  komme 
hinanden  nærmere;  overfor  Sverige  var  der  Fred  siden  1371, 
men  Forholdet  var  stærkt  spændt,  og  Fredsbestemmelserne 
bleve  heller  ikke  strængt  opfyldte.  Den  Del  af  Vestsverige, 
der  var  tillagt  Kong  Magnus  for  Livstid,  beholdt  Haakon  og- 
saa  efter  Faderens  Død,  og  medens  det  ved  Forliget  var  fast- 
sat, at  Adelen  i disse  Landskaber  skulde  adlyde  Albrecht,  saa 
blev  det  dog  faktisk  Tilfældet,  at  Frelsemændene  sluttede 
sig  til  Norges  Konge;  flere  af  dem  optoges  endog  i hans 
Raad. 

Der  var  altsaa  Fred  i disse  Aar,  dog  Spirer  nok  til 
kommende  Stridigheder.  Haakon  og  Margrethe  vare  opfyldte 
af  Tanken  om  snarest  mulig  atter  at  optage  Kampen  med 
det  meklenburgske  Dynasti,  der  havde  frarøvet  dem  deres 
svenske  Rige;  kun  medførte  Forholdene  den  Vending,  at  det 
foreløbig  ikke  blev  en  Kamp,  rettet  direkte  mod  Sverige. 
Begge  de  rivaliserende  Fyrsteætter  vendte  paa  denne  Tid 
deres  Hovedopmærksomhed  mod  Nordens  tredje  Rige,  mod 
Danmark;  paa  dette  havde  de  jo  begge  Krav  gjennem  Slægt- 
skab med  Kong  Valdemar,  der  nu  var  sønneløs,  og  hvem  der 
vandt  Danmark  for  sig,  vilde  derved  faa  en  afgjørende  Over- 
vægt i Norden. 

Valdemar  Atterdag  havde,  siden  han  mistede  sin  Søn 
Kristoffer,  holdt  Tronfølgerspørgsmaalet  aabent  og  lige  imod  ' 
Kongernes  almindelige  Sædvane  ikke  gjort  noget  Skridt  for 
at  faa  sin  Efterfølger  bestemt.  Han  har  vel  saa  længe 
som  mulig  villet  holde  sin  egen  Stilling  fri;  begge  Slægter 
maatte  da  søge  hans  Gunst,  og  han  kunde  derved  haabe  at 
vinde  noget  for  sin  egen  og  sit  Riges  Magt.  Først  den 
ulykkelige  Krig  med  Stæderne  og  de  tyske  Fyrster  havde 

tvunget  ham  bort  fra  dette  Standpunkt ; for  at  bevæge  Hertug 
Albrecht  og  Meklenburgeme  til  Fred,  havde  Valdemar,  som 
vi  have  set,  givet  sin  meklenhurgske  Dattersøn  Løfte  paa 
Danmarks  Krone.  Det  hedder  sig,  at  han  tillige  tog  den  unge 
Albrecht  med  sig  til  Danmark 5 — hans  Moder  var  da  død  — , 
men  Valdemar  synes  dog  ikke  at  have  gjort  nogetsom- 
helst  for  at  sikre  Løftets  Opfyldelse,  og  hvor  megen  Vægt 
kunde  der  lægges  paa  et  saadant  Løfte,  givet  af  Kongen  uden 
Rigsraadets  Medvirkning?  Imidlertid  var  det  jo  altid  et  Lod 
i Vægtskaalen  til  Meklenburgernes  Fordel,  og  hvis  Margrethe 
eller  hendes  Mand  have  faaet  Kundskab  derom,  har  det  aaben- 
bart  ikke  kunnet  glæde  dem.  Om  Margrethe  selv  har  gjort 
noget  Forsøg  paa  inden  Faderens  Død  at  skaffe  sig  nogen  sær- 
lig Adkomst  til  den  danske  Krone,  vides  ikke. 

Det  kritiske  Øjeblik  indtraadte,  da  Valdemar  Atterdag 
pludselig  døde  paa  Gurre  den  24  Oktober  1375. 


II.  Kongevalget  i Danmark. 


I lange  Tider  havde  Kongevalget  i Danmark  ikke  med- 
ført nogen  Strid.  Folket  havde  foretaget  Valget,  men  stedse 
havde  det  søgt  sin  nye  Konge  indenfor  den  gamle  Kongeslægt 
og  siden  Valdemaremes  Tid  endog  stadig  valgt  den  nærmeste 
Arving,  ene  med  Undtagelse  af  Valget  efter  Abels  Død,  da 
man  forbigik  dennes  Børn  for  den  voxne  Broder  Kristoffer. 
Netop  denne  Regelmæssighed  havde  imidlertid  ført  til, 
at  den  Slægt,  der  atter  og  atter  valgtes  til  Tronen,  efter- 

haanden  havde  faaet  en  anden  Opfattelse  af  sin  Ret  dertil; 
havde  Fyrsterne  end  ofte  anerkjendt  Folkets  Valgret,  saa  hæv- 
dede de  dog  paa  den  anden  Side  en  vis  arvelig  Adkomst  til 
Riget,  uden  helt  at  klare  disse  Forhold.  Saaledes  havde 
Valdemar  Atterdag  allerede  i Udlandet  tiltaget  sig  Titel  af 
Arving  til  Danmark,  og  i det  Løfte,  han  langt  senere  gav 
Meklenburgeme , nævnes  der  aldeles  ingen  Indskrænkning  i 
hans  Raadighed  over  Kronen;  han  bortlovede  den  til  sin 
Dattersøn  uden  nogen  Antydning  af,  at  Folkets  Samtykke  var 
nødvendigt  dertil.  Imidlertid  var  denne  Arveret  for  Konge- 
slægten jo  aldrig  anerkjendt  af  Folket  eller  af  det  Rigsraad, 
der  ogsaa  paa  dette  Punkt  havde  overtaget  Folkets  Rettig- 
heder, og  der  kunde  mindst  være  Tale  om,  at  man  skulde  føle 
sig  helt  bundet  i dette  Øjeblik,  da  Valdemar  ikke  efterlod  Mands- 
arvinger.  Imidlertid  vilde  dog  ingen  let  falde  paa  at  gaa 
udenfor  de  to  Tronkandidater,  der  vare  nær  beslægtede  med 
den  afdøde  Konge,  hans  to  Dattersønner,  Ingeborgs  Søn  Al- 
brecht i Meklenburg  og  Margrethes  Søn  Oluf  i Norge;  men 
at  den  første  var  født  af  Valdemars  ældre  Datter,  kunde  vist- 
nok ikke  spille  nogen  Rolle  efter  Datidens  Opfattelse  af  dansk 
Statsret.  At  der  derimod  skulde  have  været  Tale  om  at  vælge 
en  indfødt,  altsaa  en  dansk  Adelsmand  til  Konge,  som  Hvit- 
feld  fortæller,  det  er  sikkert  kun  at  lægge  en  senere  Tids 
Anskuelser  ind  i det  fjortende  Aarhundrede 6,  og  lige  saa  lidt 
har  man  vistnok  tænkt  paa  en  virkelig  Ætling  af  de  danske 
Konger,  Adelsmanden  Barnum  Erikssøn,  der  i Indflydelse  stod 
langt  tilbage  for  en  Mængde  andre  Stormænd  i Landet. 

Valget  mellem  hine  to  var  imidlertid  vanskeligt  og  skæbne- 
svangert nok.  Det  var  ikke  et  simpelt  og  ligefremt  Valg  mel- 
lem to  Prinser;  Danmark  skulde  vælge  mellem  to  Slægter, 

mellem  to  Fyrstehuse,  der  stode  i det  fjendtligste  Forhold  til 
hinanden.  Siden  Albrecht  af  Meklenburg  i 1364  var  hleven 
antagen  til  Konge  i Sverige,  havde  Kampen  mellem  Meklen- 
burgere  og  Folkunger  været  staaende;  der  var  nu  indtraadt 
en  øjeblikkelig  Pavse  i Striden,  men  enhver  kunde  indse,  at 
netop  Kongevalget  i Danmark  maatte  bringe  Krigen  til  at 
blusse  op  paa  ny.  Og  denne  de  to  Slægters  Strid  havde  an- 
taget store  Dimensioner;  den  var  i Sverige  bleven  til  en  Kamp 
mellem  Kongedømme  og  Aristokrati,  og  vi  have  set,  hvor 
skarp  Modsætningen  var:  der  var  ingen  nok  saa  hadefuld  Be- 
skyldning, som  den  svenske  Adel  ikke  havde  udslynget  imod 
den  fordrevne  Kongeslægt.  Valdemar  Atterdag  havde  haft 
en  væsentlig  Del  i,  at  Kampen  var  brudt  ud,  og  Danmark 
var  selv  kommet  med ; ogsaa  her  drejede  det  sig  om  Modsæt- 
ningen mellem  Kongemagt  og  Adelsvælde,  og  en  stor  Del  af 
Adelen  i Jylland  havde  sluttet  sig  til  Fyrsterne  imod  Kongen. 
Det  var  tilsidst  lykkedes  Valdemar  at  sejre  paa  sin  egen 
Grund,  hvor  sort  det  end  en  Tid  saa  ud;  men  i Sverige 
havde  Meklenburgerne  Herredømmet  over  hele  Riget  paa  nær 
et  Par  Landskaber  mod  Vest. 

Nu  skulde  Danmark  atter  tage  Parti  i denne  store  Strid, 
og  det  var  ikke  mere  en  kraftig  og  myndig  Konge,  der  per- 
sonlig skulde  afgjøre,  hvorhen  Riget  skulde  søge;  det  var  hele 
Folket  eller  i det  mindste  hele  den  danske  Adel  og  dens 
ledende  Mænd.  Afgjørelsen  laa  i Kongevalget,  men  hvem 
kunde  overse,  hvad  Følgerne  vilde  blive  af  dette?  Valget 
maatte  træffes,  mindre  med  Hensyn  til  Rigets  indre  Forhold 
end  til  den  hele  politiske  Stilling  i Norden,  og  til  begge 
Sider  var  Danmark  knyttet  ved  Baand,  som  det  var  vanskeligt 
at  løse  eller  at  overskære.  Yderligere  blev  Forholdet  indviklet 

ved  de  Hensyn,  der  maatte  tages  til  Udlandet.  Norge  havde 
været  Danmarks  eneste  Forbundsfælle  under  Krigen  med 
Hanseaterne,  og  der  var  siden  ikke  sket  noget,  som  kunde 
kølne  Yenskabet  med  denne  Stat.  Modsat  havde  Meklen- 
burgerne  dog  været  de  første  af  Valdemar  Atterdags  fyrste- 
lige Fjender,  der  havde  sluttet  Fred  med  ham;  Albrecht 
havde  siden  hjulpet  Danmark  til  et  gunstigt  Forlig  med  Hol- 
stenerne, og  bagved  ham  stod  den  tyske  Kejser  Karl  IV,  der 
altid  havde  været  nøje  knyttet  til  Valdemar  Atterdag.  Ende- 
lig havde  Hansestædeme  en  ved  Stralsundfreden  fuldt  hjemlet 
Stemme  ved  Kongevalget,  og  det  var  uundgaaeligt  at  tage  det 
største  Hensyn  til  deres  Mening,  især  nu,  da  deres  merkan- 
tile Indflydelse  i Norden  var  støttet  ved  Herredømmet  over 
det  vestlige  Skaane. 

Under  disse  Forhold  syntes  Udfaldet  af  Valget  højst 
tvivlsomt,  og  alt  afhang  af,  hvem  der  kunde  Vinde  Rigets 
Stormænd  for  sig,  thi  paa  dem  kom  det  først  og  fremmest 
an;  Folkets  Mening  gjaldt  kun  i anden  Række.  Dronning 
Margrethe  havde  den  store  Fordel  fremfor  Meklenburgerne, 
at  hun  ved  Faderens  Død  var  i Danmark  eller  i det  mindste 
kom  dertil  lige  efter;  i December  sluttede  hendes  Mand  sig 
til  hende,  og  begge  udfoldede  nu  her  en  ivrig  Agitation  for 
Sønnens  Valg,  idet  de  søgte  at  vinde  den  ene  Stormand  efter 
den  anden  ved  Forleninger  og  Gunstbevisninger.  Mar- 
grethe udsonede  saaledes  Faderens  lange  Strid  med  Roskilde 
Bispestol  ved  at  skjænke  Bispen  Næbbe  Slot  og  pantsætte  ham 
de  tre  kongelige  Fjerdedele  af  Roskilde  By  samt  et  Par  sjæl- 
landske Herreder;  samtidig  synes  hun  ogsaa  at  have  udleveret 
Bispen  Kjøbenhavns  Slot,  der  rigtignok  var  helt  ødelagt  af 
Hanseaterne.  Her  og  i andre  Tilfælde  raadede  hun  over 

Kronens  Gods,  som  om  hun  allerede  var  anerkjendt  som 
Rigets  Herskerinde;  men  syntes  dette  et  Overgreb,  saa  støt- 
tedes hun  i alt  Fald  deri  af  et  stedse  voxende  Tal  af 
danske  Stormænd.  Den  mægtige  Gjælker  i Skaane,  Tuve 
Galen,  og  en  stor  Godsejer  fra  det  samme  Landskab,  Rigs- 
raaden  Anders  Jakobssøn  til  Tosterup,  stode  paa  Margrethes 
Side  allerede  først  i December  Maaned,  og  ved  Juletid  ser 
man,  at  hun  har  vundet  for  sig  selve  Rigets  Drost,  Henning 
Podbusk,  der  sikkert  var  den  indflydelsesrigeste  Mand  i 
Landet;  han  modtog  da  Holbæk  Slot  i Forlening  af  Mar- 
grethe 7. 

Meklenburgerne  sloge  ind  paa  en  ganske  anden  Vej. 
De  lagde  Hovedvægten  paa  deres  Arveret  til  Riget,  som  de 
støttede  paa  Valdemars  Løfte,  og  den  gamle  Hertug  Albrecht 
lod  sin  Sønnesøn  antage  Titel  og  Vaaben  som  Danmarks 
Konge;  samtidig  søgte  de  Hjælp  hos  deres  Venner  i Tysk- 
land og  hos  selve  Kejser  Karl  IV.  Denne,  der  allerede  tid- 
ligere havde  lovet  Meklenburgerne  sin  Støtte,  var  netop  i 
Færd  med  at  rejse  op  til  Valdemar  i Danmark,  da  han  stand- 
sedes ved  Efterretningen  om  Kongens  Sygdom  og  hurtig  paa- 
følgende Død.  Fra  Pritzwalk  i det  Brandenburgske  udstedte 
Kejseren  saa  (6  Novbr.)  et  Brev,  rettet  til  det  danske  Riges 
Stænder,  hvori  han  anbefalede  dem  at  anerkjende  den  unge 
Albrecht  som  Konge  i Danmark,  idet  han  paa  en  Gang  be- 
tonede dennes  Arveret  som  Søn  af  Valdemars  ældste  Datter 
og  sit  eget  kejserlige  Overherredømme  over  Danmark.  I 
Lubeck  var  Kejseren  truffen  sammen  med  Meklenburgerne  og 
en  Række  andre  Fyrster;  her  fandt  da  vistnok  de  Aftaler 
Sted,  der  i Januar  1376  førte  til  et  Forbund  mellem  de  hol- 
stenske Grever  og  Meklenburgerne,  afsluttet  i Grewesmuhlen ; 

hine  bleve  derved  forlenede  med  det  ledige  Sønderjylland  og 
fik  Løfte  om  at  faa  Fyn  i Pant,  alt  mod  at  hylde  den  unge 
Albrecht  og  love  Meklenburgerne  Hjælp  til  Erhvervelsen  af 
Danmark  8. 

Det  er  ikke  sandsynligt,  at  man  i Danmark  har  faaet 
Enkelthederne  i disse  Aftaler  at  vide;  Situationen  i Alminde- 
lighed maatte  derimod  være  de  danske  Stormænd  aldeles  klar. 
Meklenburgernes  Tilnærmelse  til  Holstenerne,  Fyrsteforbundet 
mod  Danmark  med  Kejseren  i Baggrunden,  det  kunde  enhver 
læse  ud  af  Møderne  i Lubeck  og  Grewesmuhlen.  Yderligere 
saa  man,  hvorledes  adskillige  af  de  tyske  Adelsmænd,  der  i 
Valdemar  Atterdags  Tid  havde  spillet  en  stor  Rolle  i Dan- 
mark, nu  vandrede  ud  og  sluttede  sig  til  Meklenburgerne. 
Holstenerne  Benedikt  Alefeld  og  Hennike  Limbek,  Meklen- 
burgeren  Henrik  von  der  Osten,  Matthias  Ketelhod  og  flere 
andre  traadte  over  paa  Albrechts  Side,  anerkjendte  ham  som 
Danmarks  retmæssige  Konge  og  lovede  at  støtte  hans  Krav: 
af  Albrecht  modtoge  de  til  Belønning  Lensbreve  og  Pante- 
forskrivninger paa  dansk  Gods9. 

Indtrykket  af  denne  Meklenburgernes  Optræden  har  sik- 
kert været  stærkt  i Danmark  og  har  i høj  Grad  støttet  Dron- 
ning Margrethe ; det  maatte  staa  enhver  patriotisk  Adelsmand 
klart,  at  hvis  ikke  alt  det  skulde  falde  til  Jorden,  som  Valde- 
mar Atterdag  havde  kæmpet  for,  et  dansk  Rige,  enigt  og 
stærkt  ved  Uafhængigheden  af  al  fremmed  Indflydelse,  da 
kunde  der  ikke  være  Tale  om  at  vælge  den  unge  Meklen- 
burger.  Denne,  der  stod  uden  Tilknytning  til  Danmark, 
efterat  hans  Moder  var  død,  vilde  blive  ledet  af  sin  Bedste- 
fader, og  hvad  det  betød,  vidste  man  fra  Sverige,  hvor 
Stormændene  kun  ved  at  benytte  sig  af  de  ydre  Forhold 

havde  formaaet  at  tilbagetrænge  den  gamle  Albrechts  Ind- 
flydelse. Meklenburgernes  Forbund  med  Holstenerne,  deres 
Støtte  i den  romerske  Kejser,  alt  talte  i lige  høj  Grad  imod 
dem  og  dermed  for  Margrethe. 

Der  er  næppe  Tvivl  om,  at  der  saaledes  i selve  Danmark 
inden  Udgangen  af  Aaret  1375  havde  rejst  sig  en  stærk 
Stemning  for  Olufs  Valg,  og  naar  Afgj  øreisen  alligevel  trak 
ud,  var  dette  vel  af  Hensyn  til  Hansestæderne.  For  dem 
var  Valget  af  største  Vigtighed;  den  nye  Konge  skulde  stad- 
fæste Stralsundfreden  og  først  skaffe  Hanseaterne  den  Sik- 
kerhed, som  en  fuldstændig  Besegling  af  Dokumenterne 
kunde  yde  dem.  Dog,  dette  nærliggende  Synspunkt  var  ikke 
det  eneste;  Stæderne  maatte  ogsaa  stræbe  at  faa  en  saadan 
Herre  i Danmark,  at  dette  Eige  ikke  voxede  til  en  altfor 
farlig  Styrke.  Det  er  klart,  at  fra  dette  Synspunkt  kunde 
egentlig  ingen  af  de  to  Tronkandidater  være  dem  behagelig, 
og  endnu  mere  uheldsvanger  var  den  Forening  mellem  de 
tre  Eiger,  der  i en  ikke  fjærn  Fremtid  syntes  at  maatte  blive 
Følgen  saavel  af  den  enes  som  af  den  andens  Valg.  Imid- 
lertid kunde  der,  som  Forholdene  en  Gang  vare,  ikke  være 
Tale  om  at  opstille  nogen  Tredjemand,  og  det  gjaldt  for 
Stæderne  kun  at  vælge  det  mindste  Onde.  I saa  Tilfælde 
var  der  ingen  Tvivl  om,  at  Olufs  Valg  medførte  færre  Farer 
for  Hanseaterne,  end  om  Meklenburgerne  forenede  det  danske 
Eige  med  Sverige  og  deres  egne  Stammelande.  Det  var 
uhyggeligt  at  tænke  sig  som  Formynder  i Danmark  den 
norske  Kong  Haakon,  hvem  Stæderne  kjendte  som  en  vanske- 
lig og  haardnakket  Modstander ; langt  farligere  var  dog  denne 
store  Koalition  af  Meklenburgere,  Brandenburgere  og  Hol- 
stenere, disse  Fyrster,  som  de  frihedselskende  Støder  be- 

tragtede  med  en  indgroet  Mistro.  Kejseren  stod  endda  bag- 
ved, og  havde  han  ikke  for  ganske  nylig,  netop  under  sit 
Ophold  i Lubeck , begunstiget  Holstenernes  Krav  overfor 
Hamburg,  Kølnerærkebispens  overfor  denne  By?  Naar  disse 
Fyrster  bleve  Herrer  over  Danmark  og  Sverige,  var  der  her 
en  Fare,  der  var  langt  mere  truende  end  de  uheldige  For- 
hold, som  en  Forening  mellem  Danmark  og  Norge  kunde 
medføre.  Stæderne  maatte  være,  ikke  saa  meget  for  Olufs 
Valg,  som  afgjort  mod  Albrechts,  og  ligesom  flere  Gange  før 
krydsede  her  Stødernes  Politik  de  nordtyske  Fyrsters. 

Margrethe  har  sikkert  klart  opfattet  denne  Situation  og 
vidste  ogsaa,  hvad  hun  havde  at  byde  Støderne ; en  Udsoning 
med  Norge  og  Stadfæstelse  paa  deres  Rettigheder  i dette 
Rige  var  den  Pris,  hun  bød  for  Anerkj endelsen  af  Oluf. 
Allerede  først  i Januar  1376  begav  Henning  Podbusk,  led- 
saget af  Anders  Jakobssøn,  sig  over  til  Stralsund  og  frem- 
stillede sig  som  befuldmægtiget  Udsending  fra  Dronningen 
saavel  paa  Norges  som  paa  hendes  Søns  Vegne;  de  fremførte 
Tilbudet  om  Fred  med  Norge,  og  som  nødvendig  Følge  deraf 
krævede  de  Stødernes  Stemme  for  Oluf  ved  Valget.  Stral- 
sund skrev  til  de  andre  Hansebyer  herom  og  foreslog  et 
fælles  Møde  allerede  til  Februar;  foreløbig  samledes  de  ven- 
diske Støder  i Wismar,  og  her  indfandt  ogsaa  de  meklen- 
burgske  Fyrster  sig.  Hertug  Albrecht  henviste  til,  at  hans 
Sønnesøn  havde  mest  Ret  til  Danmark  som  Barn  af  Valde- 
mars ældste  Datter,  og  han  lovede  Støderne  større  Friheder, 
end  nogen  anden  Fyrste  kunde  give  dem;  et  kejserligt  Brev 
til  Liibeek  anbefalede  samtidig  hans  Sag.  Imidlertid  kunde 
de  .faa  Støder,  der  vare  repræsenterede  i Wismar,  ikke  træffe 
nogen  Afgjørelse,  og  man  vedtog  derfor  kun  en  Indbydelse  til 

et  fælles  Hansemode,  der  skulde  afholdes  i Slutningen  af 
Marts  Maaned;  det  af  Stralsund  foreslaaede  Møde  i Februar 
blev  altsaa  opgivet,  øjensynlig  fordi  Terminen  var  for  kort, 
ttl  at  de  fjærnere  Stæder  da  kunde  indfinde  sig.  Preusserne 
i alt  Fald  besvarede  Stralsunds  Skrivelse  med  et  Afslag  af 
den  Grund;  for  øvrigt  vare  de,  skjønt  lidt  gnavne  over,  at 
kun  Margrethe  og  ikke  Haakon  havde  henvendt  sig  til  Stø- 
derne, i det  hele  stemte  for  en  Udsoning  med  Norge  som  det 
heldigste  for  Handelsinteresserne.  Martsmødet  blev  virkelig 
afholdt,  men  af  de  mere  fraliggende  Støder  havde  kun  Kam- 
pen sendt  Ombud;  dette  tjente  da  til  Paaskud  for,  at  Hanse- 
ateme  atter  udsatte  Sagen,  skjønt  der  ogsaa  denne  Gang  var 
mødt  Befuldmægtigede  saavel  fra  det  danske  Rigsraad  som* 
fra  Meklenburgeme 10. 

Dette  er  alt,  hvad  man  kan  lære  om  disse  Underhand- 
linger af  de  opbevarede  Recesser  fra  Hansemøderne ; men  der 
er  ingen  Tvivl  om,  at  der  bagved  disse  officielle  Forhand- 
linger er  ført  andre,  mere  hemmelighedsfulde  og  indholds- 
rige, mellem  de  danske  Udsendinge  og  Støderne,  idet  mindste 
Lubeck  og  Stralsund.  Det  er  allerede  betegnende  for,  i hvil- 
ken Retning  Sympathien  gik,  at  Kejseren  ikke  ligefrem  an- 
befalede Liibeckerne  at  støtte  Albrecht,  men  kun  forbød  dem 
at  hjælpe  hans  Medbejler,  og  Forholdene  stillede  sig  jo 
netop  saaledes,  at  naar  Støderne  holdt  sig  forsigtig  tilbage 
og  lode  de  Danske  faa  deres  Vilje,  saa  vjlde  den  Fyrste,  som 
Hanseateme  maatte  foretrække,  blive  den  sejrende;  paa  den 
Vis  vilde  Støderne  se  det  forønskede  Resultat  af  Valget, 
uden  selv  at  stille  sig  blot  og  støde  Kejseren  og  deres  Nabo- 
fyrster. Sandsynligvis  er  der  da  i al  Stilhed  truffet  bestemte  og 
bindende  Aftaler,  hvorefter  Støderne  have  tilladt  de  Danske 

at  skride  til  Kongevalget,  mod  at  Udsendingene  til  Gjen- 
gjæld  have  lovet  dem,  at  det  skulde  komme  til  Fred  med 
Norge,  og  at  den  nye  Konge  i Danmark  vilde  stadfæste 
Stralsundfreden  og  Kjøbmændenes  Friheder. 

I hvert  Tilfælde  var  det  klart,  at  Stæderne  ikke  vilde 
træffe  Afgjørelsen;  alt  var  overladt  til  de  Danske,  og  dermed 
var  i Virkeligheden  Margrethes  Sejr  afgjort.  Uden  Opofrelse 
naaede  hun  dog  ikke  sit  Maal.  Da  hun  i sin  Tid  kom  ned 
til  Danmark  og  begyndte  at  virke  for  Sønnens  Valg,  synes 
det,  som  om  hun  har  været  tilbøjelig  til  at  tillægge  sig  selv  en 
vis  Arveret  til  Riget.  Hun  kalder  sig  én  Gang  med  det  noget 
uklare  Udtryk:  Kong  Valdemars  Arving,  hvad  der  til  Nød  kan 
forklares  som  gjældende  Faderens  personlige  Efterladenskaber, 
en  anden  Gang  derimod  ligefrem:  Danmarks  Dronning,  og 
samme  Titel  faar  hun  ogsaa  i andres  Breve,  ja  selv  af  Drosten 
Henning  Podbusk  n.  Dette  Krav  har  Rigsraadet  aabenbart  tvun- 
get hende  til  at  opgive ; hun  kalder  sig  siden  kun  Dronning  til 
Sverige  og  Norge,  med  andre  Ord,  hun  anerkjender  Folkets 
Ret  til  fri  Kaaring.  I et  Forbund,  som  i April  1376  af- 
sluttedes med  nogle  pommerske  Hertuger,  nævnes  Dron- 
ningen endog  slet  ikke;  det  er  Rigsraadet,  der  her  optræder 
paa  Landets  Vegne  og  afslutter  Traktaten,  som  ogsaa  skal 
være  bindende  for  den  Konge,  som  Raadet  maatte  vælge12. 

Endnu  væsentligere  var  det,  at  Dronning  Margrethe 
besluttede  sig  til  at  lade  Sønnen  underskrive  en  Haand- 
fæstning.  Valdemar  Atterdag  havde  ved  sin  Tiltrædelse  ikke 
udstedt  nogen  saadan,  kun  givet  en  Erklæring  om  alminde- 
lig Amnesti  og  et  Løfte  om  at  opretholde  Rigets  og  Fol- 
kets Friheder;  tyve  Aar  efter  udgav  han  det  store  Statut  af 
1360,  der  selv  kalder  sig  hans  Haandfæstning,  mensom,  efter 

hvad  vi  have  set,  langt  mere  har  Karakteren  af  en  Landefred. 
Derved  var  Valdemar  i hele  sin  Styrelse  kommen  til  at  staa 
meget  frit,  og  det  har  sikkert  i høj  Grad  fremmet  hans 
Virksomhed  til  Udvidelse  af  Kronens  Myndighed ; men  netop 
af  den  Grund  maatte  Stormændene  holde  fast  paa  Udstedel- 
sen af  en  virkelig  Haandfæstning  som  uomgængelig  Betingelse 
for  Olufs  Valg.  Da  Dronning  Margrethe  gik  ind  herpaa, 
om  end  vistnok  meget  ugjerne,  var  der  ingen  Vanskelighed 
mere. 

Jyderne  synes  først  at  have  udtalt  sig  til  Fordel  for  Oluf ; 
snart  efter  erklærede  de  andre  Landsdele  deres  Tiltrædelse 1S, 
og  i Begyndelsen  af  Maj  Maaned  1376  samledes  da  et  stort 
Danehof  i Slagelse.  Haandfæstningen  blev  vedtagen  afRigs- 
raadet,  og  Oluf  lovede  at  overholde  den  saavelsom  alle  tid- 
ligere Love  og  Privilegier;  hans  Fader  og  Moder  beseglede 
Akten.  Derefter  valgte  Rigets  Stormænd  med  den  tilstede- 
værende Almues  Samtykke  enstemmig  Oluf  til  de  Danskes 
Konge  14. 


III.  Kongevalgets  Efterhistorie. 

Margrethe  havde  vundet  sin  første  store  politiske  Sejr; 
Oluf  var  valgt  til  Danmarks  Konge.  I selve  Riget  var  der 
ikke  mere  Tale  om  aabenlys  Modstand,  skjønt  en  eller 
anden  Rigsraad  nok  kunde  vakle  i sine  Meninger  om  Val- 
gets Fordelagtighed;  udenlands  derimod  stod  alt  hen  i det 
ubestemte.  Med  Hansestæderne  var  endnu  intet  endelig  af- 

gjort;  fra  Meklenburgerne  og  Holstenerne  kunde  alvorlige 
Farer  true  den  unge  Konges  Fremtid. 

Lettest  at  ordne  var  Forholdet  til  Hansestæderne,  hvis 
forsigtige  Holdning  overfor  Tronledigheden  i Danmark  sikkert 
var  ledsaget  af  bestemte,  om  end  hemmelige  Løfter,  der 
kunde  erstatte  dem  den  direkte  Deltagelse  i Kongevalget,  som 
de  efter  Stralsundfreden  kunde  gjøre  Krav  paa.  Der  afgik 
da  ogsaa  strax  Udsendinge  fra  Danmark  med  Meddelelser 
om  det  nys  skete  Valg.  Bisp  Niels  af  Roskilde  og  Anders 
Jakobssøn  traf  i Stralsund  den  18  Maj  Stødernes  Udsendinge 
forsamlede  og  tilbede  her  Stadfæstelse  af  Hanseaternes  Privi- 
legier mod  Anerkjendelse  af  Oluf  som  Danmarks  Konge  og 
Løfte  om  Hjælp  til  Rigets  Forsvar;  yderligere  søgte  de  at 
fremskynde  Afgjørelsen  ved  at  hævde,  at  Stødernes  Tøven 
havde  bragt  Landet  stor  Skade  og  Tab  af  flere  Slotte.  De 
hanseatiske  Raadsudsendinge  vare  ogsaa  villige  nok  til  at  ile; 
et  nyt  Hansemøde  til  Behandling  af  disse  Sager  blev  ansat 
til  Midsommerstid  og  skulde  efterfølges  af  et  Møde  i Vor- 
dingborg med  det  norske  og  danske  Rigsraad.  Det  laa  i 
Stødernes  egen  Interesse  at  bringe  Sagen  til  hurtig  Ende; 
thi  de  uklare  Forhold  havde  allerede  haft  den  Følge,  at  Søen 
begyndte  at  blive  usikker;  Lubeck  og  Stralsund  vare  uødte 
til  hele  Sommeren  at  holde  Fredsskibe  ude.  Paa  et  nyt 
Møde  i Stralsund  blev  man  derfor  ogsaa  enig  om  Olufs  An- 
erkjendelse, saa  meget  mere  som  de  tilstedeværende  danske 
Udsendinge  lovede  kraftig  Hjælp  mod  Sørøverne l5.  Der  blev 
altsaa  sendt  Raadsherrer  til  selve  de  paagjældende  Fyr- 
ster og  Rigers  Raad;  men  det  trak  noget  ud,  fordi  Kong 
Haakon  da  var  i Norge,  og  først  i Avgust  undertegnedes 
Fredsbrevene.  Der  underhandledes  med  de  Danske  i Korsør 

og  med  Nordmændene  i Kalundborg;  Kong  Haakon  synes 
dog  at  have  været  den  egentlige  Leder  af  begge  For- 
handlingerne. For  Norges  Vedkommende  opnaaede  Hanse- 
aterne  den  ivrig  efterstræbte  Stadfæstelse  paa  deres  ældre 
Rettigheder,  der  saa  længe  havde  været  dem  forholdt; 
af  Danmark  fik  de  Stralsundfreden  anerkjendt  og  forsynet 
med  Kongens  store  Segl,  den  saakaldte  Klemme.  Kun 
undtoges  den  ene  Artikel  om  Stødernes  Ret  til  at  del- 
tage i Kongevalget,  som  jo  var  indsat  i Freden  med  særligt 
Hensyn  til,  at  Valdemar  ikke  havde  været  med  ved  Trak- 
tatens Afslutning16. 

Denne  Afgjørelse  maa  vel  i det  hele  betragtes  som  inde- 
holdende store  Indrømmelser  til  Hansestæderne.  At  disse 
gave  Afkald  paa  deres  Stemme  ved  Kongevalget  i Danmark,  var 
mest  af  formel  Betydning;  det  havde  vist  sig,  at  Støderne 
ikke  havde  Magt  nok  til  ligefrem  at  gjøre  deres  Ret  gjæl- 
dende,  og  det  var  vel  heller  ikke  Tanken  i Stralsundfreden, 
at  Hanseaternes  Indflydelse  skulde  strække  sig  videre  end 
netop  til  Valget  efter  Valdemars  Død.  Ved  den  endelige 
Stadfæstelse  og  Anerkjendelse  af  Stralsundfreden  opgave  de 
Danske  derimod  ethvert  Haab  om  at  vinde  de  skaanske  Slotte 
tilbage  før  Tiden,  hvad  Valdemar  i sine  sidste  Aar  saa 
tydelig  var  gaaet  ud  paa;  endelig  var  Anerkjendelsen  af 
Privilegierne  i Norge  en  stor  Sejr  for  Støderne.  Her 
laa  den  egentlige  Opofrelse,  som  Margrethe  og  Haakon 
maatte  beslutte  sig  til  for  at  skaffe  deres  Søn  Danmarks 
Krone,  og  det  kunde  kun  være  dem  en  ringe  Trøst,  at 
Gotland  og  Visby  nu  atter  anerkjendte  den  danske  Konge 
som  Herre17. 

Forholdet  mellem  Danmark  og  Hansestædeme  var  saa- 
ledes  nogenlunde  ordnet;  havde  de  Danske  end  ikke  op- 
naaet  Løfte  om  Hjælp  mod  Rigets  Fjender,  hvad  de  vel 
aldrig  havde  ventet,  saa  var  det  nu  i det  mindste  klart, 
at  Støderne  vilde  iagttage  en  velvillig  Nevtralitet  i den 
Kamp,  der  truede  fra  Meklenburg,  ja  det  laa  jo  i deres 
egen  Handelsinteresse  at  faa  denne  endt  snarest  mulig.  Mek- 
lenburgerne  havde  ogsaa  betragtet  disse  Forhandlinger  med 
liden  Glæde.  Rostok  og  Wismar,  der  ikke  godt  kunde  skille 
sig  fra  deres  Landsherrer,  havde  vist  megen  Tilbageholdenhed 
og  vare  kun  repræsenterede  ved  Notarer  paa  Mødet  i Maj 
og  slet  ikke  senere.  I Korsør-  og  Kalundborgfreden  var  det 
med  Hensyn  til  dem  blevet  fastsat,  at  de  skulde  være  del- 
agtige i Freden  og  Privilegierne,  forudsat  at  de  ikke  hjalp 
deres  Herrer  mod  Danmark,  uden  naar  de  Danske  angrebe 
selve  Meklenburg.  Et  Øjeblik  synes  der  virkelig  at  være 
god  Udsigt  til,  at  ogsaa  Danmarks  Forhold  til  Meklenburg 
kunde  ordnes  ad  fredelig  Vej. 

Den  gamle  Hertug  Albrecht  var  aabenbart  ikke  til  Sinds 
at  lade  sin  Sønnesøns  Sag  falde.  Netop  i de  Dage,  da  de 
Danske  i Slagelse  valgte  Oluf  til  deres  Konge,  var  Albrecht 
i Staden  Weiden  truffen  sammen  med  Kejser  Karl  IV,  og 
Venskabet  mellem  dem  var  her  blevet  beseglet  ved  en  Tro- 
lovelse mellem  Kejserens  yngste  Søn  og  en  Sønnedatter  af 
Hertugen.  Ved  den  Lejlighed  fornyede  Karl  IV  og  hans 
Sønner  de  tidligere  til  Meklenburgerne  givne  Løfter  og  til- 
sikrede dem  deres  Hjælp  til  at  krige  imod  og  erhverve 
Kongeriget  Danmark ; samtidig  udgik  et  aabent  kejserligt 
Brev,  hvorved  alle  opfordredes  til  at  understøtte  den  unge 
Albrecht,  der  var  den  utvivlsomme  Arving  til  Danmark  18.  I 

Kr  slev;  Margrethe.  5 

Løbet  af  Sommeren  samlede  saa  Hertug  Albrecht  en  ret 
betydelig  Krigsmagt,  og  medens  Holstenerne  trængte  frem  i 
Sønderjylland,  sejlede  han  i September  over  Østersøen,  lan- 
dede paa  Sjælland  og  lagde  sig  i Lejr  for  Kjøbenhavn  l9.  Her 
lykkedes  det  imidlertid  de  Danske  at  faa  Underhandlinger 
bragte  i Stand,  og  allerede  den  21  September  1376  underteg- 
nedes der  et  Forlig  mellem  de  stridende  Parter. 

Kjøbenhavnsforliget  mellem  Meklenburg  og  Danmark  er 
endnu  én  Grad  mere  uklart,  end  Datidens  underlig  opstyl- 
tede, ulogisk  affattede  Traktater  pleje  at  være,  og  detbestaar 
af  to  Hoveddele,  der  tilsyneladende  ere  i indbyrdes  Mod- 
strid. Forslagets  første  Del  gaar  ud  paa,  at  Oluf  og  hans 
Moder  skulle  blive  ved  deres  Rettigheder,  og  modsat  den 
unge  Albrecht  blive  ved  sin  Ret  og  Arv  i Lande,  Slotte  og 
Folk,  alt  hvad  der  maatte  være  tilfaldet  ham  ved  Kong  Val- 
demars Død.  Hvad  dette  var,  skulde  afgjøres  ved  en  af 
de  i hin  Tid  saa  yndede  Voldgiftsdomme;  Markgrev  Frederik 
af  Meissen  var  den  første,  man  skulde  henvende  sig  til  som 
Opmand,  men  vilde  han  ikke  afgive  nogen  Kjendelse,  var  der 
nævnt  andre  Dommere,  Borggreven  af  Nurnberg,  Kongen  af 
Frankrig  og  Kongen  af  Ungarn,  endelig  en  sidste  Opmand, 
valgt  af  det  danske  og  meklenburgske  Raad.  Naar  Kjendelsen 
var  afgiven,  skulde  Albrecht  inden  tre  Maaneder  sættes  i Be- 
siddelse af,  hvad  der  var  tildømt  ham,  og  de  danske  Rigs- 
raader  lovede  at  ville  være  Hertugen  behjælpelige  hertil  »med 
deres  Liv,  Gods  og  Magt  og  alt,  hvad  de  havde  inde« ; derom 
udstedte  de  særskilte  Forsikringsbreve  til  Meklenburgerne. 
— Derefter  følger  saa  Forligets  anden  Hoveddel,  hvori  det 
fastslaas,  at  de  Danske  skulle  blive  ved  deres  fri  Valgret 
og  øvrige  Rettigheder,  fremdeles  at  det  Valg,  de  have  truffet, 

ikke  skal  komme  Albrecht  til  Skade,  undtagen  for  saa  vidt 
Oluf  »skal  blive  ved  det  Navn,  han  er  kaaret  til«. 

Hvad  er  nu  Meningen  af  alt  dette?  Det  synes  jo  at 
være  Forbehold  stillet  mod  Forbehold;  den  ene  Sætning  er 
næppe  sagt,  før  den  ophæves  af  den  næste.  Meklenburgerne 
synes  at  anerkjende  Olufs  Kongeværdighed,  og  dog  undgaa 
de  i selve  Brevet  omhyggelig  at  kalde  ham  ved  Kongenav- 
net;  de  tale  kun  om  »Hr.  Oluf,  Kong  Haakons  Søn«,  medens 
de  danske  Rigsraader  uden  videre  kalde  ham  deres  Konge 
og  Herre.  Ikke  engang  den  Indrømmelse,  at  Oluf  »skal 
blive  ved  det  Navn,  han  er  kaaret  til«,  synes  altsaa  sikker; 
men  hvad  betyder  det  saa,  at  hans  Valg  i øvrigt  ikke  skal 
skade  Albrechts  Ret,  og  hvad  skal  egentlig  Voldgiftsmanden 
dømme  om?  Kan  han  tilkjende  Albrecht  hele  Riget,  for- 
beholdende Oluf  den  blotte  Kongetitel,  eller  skal  han  kun 
bestemme  ham  en  passende  Affindelse  som  Medarving  efter 
Kong  Valdemar?  Det  sidste  er  vist  nærmest  Forligets  Tanke, 
men  det  første  er  ikke  helt  udelukket  ved  Ordlyden.  Et 
bliver  kun  sikkert,  at  med  lidt  god  Vilje  kunde  man  omtrent 
faa  alt  ud  af  Forliget,  hvad  man  vilde  lægge  ind  deri,  og  i 
Virkeligheden  synes  da  ogsaa  Danske  og  Meklenburgere  at 
have  forstaaet  Kjøbenhavnstraktaten  hver  paa  sin  Maade. 
Rigsraadet  viser  sig  senere  villig  til  at  forlene  Albrecht  med 
visse  Dele  af  Danmark;  Hertug  Albrecht  opgiver  derimod 
aldrig  Haabet  om  at  skaffe  sin  Sønnesøn  hele  Riget.  I et 
meklenburgsk  Stridsskrift  fremstilles  Sagen  saaledes,  at  Her- 
tugen kom  til  Danmark  med  langt  overlegen  Magt,  men  blev 
bevæget  til  Forlig  ved  Bønner  af  de  Danske  og  ved  Tanken 
om,  at  det  var  hans  Sønnesøns  Rige  og  Folk,  som  en  Krig 
vilde  gaa  udover;  derfor  enedes  man  om,  at  hele  Tronfølger- 

spørgsmaalet  skulde  afgjøres  ved  fredelig  Mægling.  Dette 
Indlæg  er  ganske  vist  skrevet  tyve  Aar  efter,  men  en  lignende 
Opfattelse  ligger  dog  allerede  bagved  Hertugens  følgende 
Optræden  20. 

Den  gamle  Albrecht  var  sikkert  veltilfreds  med  dette 
Resultat;  efter  hele  sin  Natur  foretrak  han  fremfor  at  prøve 
Vaabenlykken  en  fredelig  Afgjørelse,  under  hvilken  hans 
diplomatiske  Dygtighed  ret  kunde  vinde  Palmer,  og  strax 
efterat  Forliget  var  sluttet,  sejlede  han  tilbage  til  Meklen- 
burg,  som  han  ikke  naaede  uden  at  have  faaet  Efteraars- 
stormene  paa  Østersøen  at  føle.  I Danmark  derimod  kunde 
i det  mindste  Dronning  Margrethe  næppe  være  glad  over  dette 
Udfald,  der  aabnede  Mulighed  til  et  meklenburgsk  Herre- 
dømme i et  eller  andet  dansk  Landskab,  hvilket  Voldgifts- 
mændene  nu  viide  tilkjende  Albrecht,  men  har  hun  nogen- 
sinde tænkt  sig,  at  Forligets  Bestemmelser  skulde  blive  til 
Virkelighed?  Man  kommer  til  at  tvivle  derom,  naar  man 
ser,  at  Dronningen  til  Trods  for  Freden  søger  at  forøge  sin 
Styrke  ved  meget  krigersk  udseende  Forbindelser. 

Allerede  før  Kongevalget  havde  det  danske  Rigsraad 
sluttet  et  nøje  Forbund  med  Hertugerne  Vartislavs  og  Bugis- 
lavs af  Pommem-Rygen,  der  da  havde  lovet  ikke  at  ville 
udsone  sig  med  Danmarks  Fjender,  før  Rigsraadet  og  den 
Konge,  dette  maatte  vælge,  tillod  det.  Samtidig  var  der  og- 
saa  ført  Underhandlinger  med  Hertug  Erik  den  yngre  af 
Sachsen-Lauenburg,  hvis  Fader  havde  været  Valdemar  Atter- 
dags  tro  Hjælper,  og  den  unge  Erik  havde  selv  indfundet  sig 
i Danmark,  hvor  han  fra  Faderens  Tid  endnu  havde  vigtige 
Forleninger;  ligesom  de  pommerske  Hertuger  var  derfor 
ogsaa  han  af  Meklenburgerne  bleven  opfattet  som  Modstander 

og  nævnes  som  saadan  i Kjøbenhavnsforliget.  Det  var  imid- 
lertid langtfra,  at  dette  Forlig  ophævede  eller  svækkede  de 
indgaaede  Forbund;  tværtimod,  en  Maanedstid  efter  at  Mar- 
grethe tilsyneladende  havde  udsonet  sig  med  Meklenburgernfe, 
fornyede  hun  Forbundet  saavel  med  Hertug  Bugislavs  som 
med  Hertug  Erik,  og  der  blev  her  truffet  Bestemmelser,  der 
vise,  at  Dronningen  ikke  blot  tænkte  paa  Forsvar  for  sit 
eget  Land,  men  nok  saa  meget  paa  en  Aktion  i Tyskland, 
der  kunde  hindre  Meklenburgerne  i deres  Planer  mod  Dan- 
mark. I begge  Tilfælde  lovede  hun  at  sende  sine  Forbunds- 
fæller Hjælp  over  Havet,  om  de  skulde  blive  angrebne  af  den 
fælles  Fjende,  og  dette  kunde  jo  være  truende  nok  for  Mek- 
lenburg,  hvis  nærmeste  Naboer  saaledes  traadte  i Margrethes 
Tjeneste.  Hertug  Erik  lod  sig  sit  Yenskab  betale  dyrt 
og  Hk  en  Sjettedel  af  Tolden  paa  de  skaanske  Markeder  i 
Pant,  men  til  Gjengjæld  lovede  han  rigtignok  at  tilbagegive 
de  vigtige  Grænsefæstninger  Laholm  og  Falkenberg  i Sønder- 
halland  og  Oppensten  i det  tilgrænsende  svenske  Landskab 
Kind,  som  hans  Fader  havde  erobret  for  Kong  Valdemar  i 
Aaret  1366  og  som  siden  var  bleven  i Lauenburgernes  Hænder. 
Disse  Slotte  kom  virkelig  i Dronning  Margrethes  Hænder  og 
bleve  et  vigtigt  Led  i hendes  Stilling  overfor  Sverige  -l. 

Inden  Meklenburgerne  forlode  Kjøbenhavn,  synes  det  at 
være  aftalt,  at  danske  Udsendinge  snart  efter  skulde  rejse 
over  til  Tyskland  for  i Forening  med  Hertugerne  at  drage 
til  de  vedtagne  Voldgiftsmænd.  * I Schwerin  ventede  man 
imidlertid  længe  forgjæves,  og  først  i Januar  1377  indfandt 
nogle  gejstlige  og  verdslige  Rigsraader  sig  hos  Albrecht,  hvem 
de  da  maatte  give  en  Erklæring  om,  at  de  vare  komne  for 
sent  *2.  Herfra  droge  saavel  Danske  som  Meklenburgere  ned  til 

Leipzig,  for  dér  at  underkaste  sig  den  fastsatte  Voldgift  af 
Margrev  Frederik  af  Meissen ; men  da  det  kom  til  Stykket, 
tik  Albrecht  dog  intet  ud  deraf.  Paa  de  danske  Ombuds 
Vegne  erklærede  nemlig  Konrad  Moltke,  at  de  nok  vare  vil- 
lige til  at  bøje  sig  for  Markgrevens  Afgjørelse,  men  at  denne 
skulde  afgives  efter  dansk  Ret.  Hertugen  indvendte  for- 
gjæves,  at  derom  stod  der  aldeles  intet  i Forliget;  Konrad 
hævdede,  at  om  det  end  ikke  var  udtrykkelig  vedtaget,  saa  laa 
det  dog  i Sagens  Natur,  at  Dommen  maatte  begrundes  paa 
dansk  Lov  og  Ret 23.  Dermed  faldt  hele  Voldgiften  til  Jorden; 
Markgrev  Frederik  har  vel  slet  ikke  villet  indlade  sig  paa  at 
besvare  det  unægtelig  ret  indviklede  Spørgsmaal  om,  hvad  en 
Konges  Arving  burde  have  efter  Datidens  Statsret  i Danmark. 

Man  maatte  altsaa  begynde  forfra,  og  et  Møde  blev  af- 
talt mellem  Meklenburgeme  og  det  danske  Rigsraad.  Begge 
Parter  ønskede,  at  Stæderne  skulde  mægle,  og  paa  den  store 
Hanseforsamling,  der  alholdtes  i Lubeck  ved  St.  Hans  Dags 
Tid,  indfandt  Henning  Podbusk  sig  paa  det  danske  Riges  og 
sine  egne  Vegne ; fra  Meklenburg  kom  to  Adelsmænd,  og  alle 
bade  de  Stæderne  at  sende  Befuldmægtigede  til  Fredsmødet 24. 
Hansea terne  vare  villige  nok,  men  deres  Udsending  blev  op- 
holdt af  Vejr  og  Vind  og  kom  derved  for  sent;  efter  hans 
Indberetning  sendte  imidlertid  Lubeck  de  andre  Stæder  en 
Meddelelse,  der  giver  os  et  godt  Indblik  i Forhandlingerne35. 

Fredsmødet  afholdtes  i Nyborg  samtidig  med  et  stærkt 
besøgt  Danehof  midt  i Juni  Maaned.  Det  kom  ikke  til  noget 
Resultat,  men  under  Forhandlingerne  viste  det  sig,  at  flere  Rigs- 
raader  vare  villige  til  at  give  den  unge  Albrecht  en  saadan 
Affindelse,  som  der  var  stillet  i Udsigt  ved  Kjøbenhavnsfor- 
liget.  Det  var  ikke  lidet,  hvad  man  tilbød;  Prinsen  skulde 

have  alle  Smaalandene:  Langeland,  Laaland,  Falster  og  Møn, 
rigtignok  under  lidt  trykkende  Betingelser,  saaledes  nemlig, 
at  han  aflagde  Ed  til  Oluf  som  Konge,  og  at  det  danske 
Rigsraad  styrede  disse  Len,  indtil  han  blev  myndig.  Det  var 
en  Afgjørelse,  der  syntes  gunstig  for  Meklenburgeme,  endnu 
heldigere  dog  for  Aristokratiet,  men  som  sikkert  var  højst 
skadelig  for  Riget  og  Kronen;  ikke  med  Urette  karakterise- 
rede Lubeckerne  dem,  fra  hvem  Forslaget  udgik,  som  ornere 
gunstige  for  Albrecht  end  for  det  danske  Rige«.  Hertug  Al- 
brecht var  heller  ikke  utilbøjelig  til  at  optage  Tanken;  dog 
krævede  han  Tilbudet  nedskrevet  og  beseglet,  for  saa  at  raad- 
føre  sig  derom  med  sin  Søn  Henrik,  der  ikke  var  til  Stede. 
Om  han  har  opnaaet  dette,  er  uklart;  sikkert  er  det,  at  han 
tilsidst  gik  tilbage  til  Kjøbenhavnsforliget,  krævede  dette  op- 
fyldt og  forlangte  Hjælp  fra  Forloverne  ved  Freden;  mange 
af  de  danske  Raader  tiltraadte  da  en  Indstilling,  som  Her- 
tugen rettede  til  Kejseren,  men  hvem  det  var,  vide  vi  ikke, 
skriver  Lubecks  Raad. 

Det  er  klart,  at  de  Rigsraader,  der  have  medbeseglet 
Kjøbenhavnsfreden,  ere  bievne  pressede  til  det  yderste  af 
Albrecht;  ogsaa  se  vi,  at  i det  mindste  tre  danske  Adels- 
mænd  have  fulgt  Hertugen  til  Tyskland  og  her  undertegnet 
Forsikringsbreve  af  et  temmelig  vidtgaaende  Indhold.  Den 
ene  af  dem,  den  føromtalte  Konrad  Moltke,  der  da  var  Hø- 
vedsmand paa  Vordingborg,  lovede  snarest  at  vende  tilbage 
til  Danmark  og  dér  søge  at  formaa  Rigsraadet  til  at  lade 
»Barnet  blive  ved  dets  Ret«;  kunde  han  ikke  det,  skulde  han 
atter  indfinde  sig  i Meklenburg  og  saa  lade  Markgreven  af 
Meissen  eller  en  anden  Opmand  afgjøre,  hvad  han  var  skyldig 
at  gjøre  efter  sine  Løfter.  De  to  andre  vare  Skaanes  mæg- 

tigste  Adelsmænd,  selve  Gjælkeren  i dette  Landskab  Tuve 
Galen  og  Rigsraaden  Anders  Jakobssøn,  som  vi  i det  fore- 
gaaende  Aar  have  truffet  som  dansk  Udsending  til  Stæderne. 
Deres  fælles  Forsikringsbrev  er  støttet  paa  den  Forpligtelse, 
de  havde  udstedt  i Kjøbenhavn.  De  love  at  hjælpe  Mek- 
lenburgerne  med  alle  de  Fæstninger,  Slotte  og  Gods,  som 
de  have  i Danmark,  til  at  den  unge  Hertug  Albrecht,  Kong 
Valdemars  Dattersøn,  kan  komme  til  sin  Arv  og  Ret,  hvad 

i 

der  kunde  tilkomme  ham  i Kongeriget  Danmark.  Det  for- 
udsættes, at  det  kan  komme  til  ligefrem  Krig ; »hvis  vi  vinde 
Slotte  i Danmark  under  de  meklenburgske  Herrers  Krig, 
skulle  vi  dermed  trolig  blive  i deres  Tjeneste«,  og  Meklen- 
burgeme  synes  til  Gjengjæld  at  have  t lovet  dem  bestemte 
Len,  hvoraf  de  skulde  yde  saa  megen  Tjeneste  som  mulig28. 

Det  er  vanskeligt  ret  at  bedømme,  hvad  disse  Forplig- 
telser have  at  betyde.  Konrad  Moltkes  var  den  mindst  vidt- 
gaaende,  og  skjønt  han  var  nær  knyttet  til  Meklenburg,  hvor 
hans  Slægt  endnu  blomstrede,  lovede  han  dog  intet  andet, 
end  hvad  der  var  fuldt  foreneligt  med  Pligterne  mod  hans  nye 
Fædreland.  De  skaanske  Adelsmænd  vare  mere  uforbeholdne; 
lad  være,  at  deres  Brev  kun  gik  ud  paa  den  strængeste  Op- 
fyldelse af  de  Pligter,  som  de  med  de  øvrige  Rigsraader 
havde  paataget  sig  i Kjøbenhavn,  saa  er  det  dog  klart, 
at  denne  Fortolkning  af  Forliget  kunde,  ja  maatte  bringe 
dem  i aabenbar  Strid  med  deres  undersaatlige  Pligter  over- 
for Kong  Oluf.  Selv  Tuve  Galen  og  hans  Landsmand  havde 
dog  efter  den  strikte  Ordlyd  af  deres  Brev  kun  tænkt  sig  at 
skaffe  den  unge  Albrecht  en  Del  af  det  danske  Rige;  den 
gamle  Hertug  derimod  opgav  ikke  Tanken  om  at  se  sin 
Sønnesøn  som  Konge  over  hele  Riget. 

Albrecht  indgik  med  den  omtalte  Klage  til  Kejseren,  og 
for  denne  forebragtes  Sagen  saaledes,  at  det  danske  Rige  ved 
ligefrem  Arveret  {just o successionis  titulo ) var  tilfaldet  den 
unge  Albrecht  som  Søn  af  Valdemars  ældste  Datter;  have 
virkelig  danske  Rigsraader,  som  Lubeckerne  paastaa,  tiltraadt 
en  saadan  Indstilling,  har  deres  Handlemaade  ganske  vist 
været  aldeles  uforsvarlig.  Karl  IV  var  ikke  i Tvivl  om,  at 
han  med  Rette  kunde  dømme  i denne  Sag;  det  hørte  jo  til 
hans  Pligter  som  romersk  Kejser  at  udøve  Retfærdighed  mod 
alle.  Paa  Grundlag  af  Albrechts  Klage  udgik  der  derfor  i 
September  en  Række  kejserlige  Stævningsbreve  til  alle  Dan- 
marks Slotshøvedsmænd;  da  de  med  Urette  forholdt  den 
rette  Tronfølger  de  Borge,  de  havde  inde,  opfordredes  de  til 
inden  18  Uger  at  møde  for  Kejserens  Domstol,  der  dog,  selv 
om  de  ikke  kom,  vilde  fælde  Dom  i Sagen27. 

Disse  Stævninger  ere  vel  gaaede  ret  upaaagtede  hen  i 
Danmark  og  maaske  aldrig  naaede  herop,  men  Underhand- 
lingerne mellem  Albrecht  og  det  danske  Rigsraad  fortsattes. 
Hertugen  henvendte  sig  særlig  til  Henning  Podbusk  og  Kon- 
rad Molkte,  og  disse  erklærede,  at  Raadet  var  villigt  til  et 
nyt  Møde,  der  denne  Gang  skulde  afholdes  paa  tysk  Grund; 
de  bade  ogsaa  Hanseaterne  at  sende  Mæglere  dertil.  Inden 
dette  Møde  kom  i Stand,  havde  Meklenburgeme  skaffet  sig 
nye  Venner  i Danmark.  I Maj  Maaned  1378  vare  tre  danske 
Adelsmænd,  Peder  og  Jens  Due  samt  Jakob  Axelssøn  (Tot), 
ovre  i Rostok;  her  modtoge  de  af  Hertugerne  Albrecht  og 
Henrik  Forlening  med  nogle  Herreder  i det  østlige  Skaane 
og  udgave  til  Gjengjæld  Forpligtelsesbreve,  der  ere  klare  nok. 
De  kaldte  heri  ligefrem  den  unge  Albrecht » Konge«  og  lovede 

at  hjælpe  Meklenburgeme  i deres  Krig  mod  det  danske  Rige, 
lige  til  der  blev  sluttet  en  fuldstændig  Sone28. 

I Løbet  af  Sommeren  kom  det  virkelig  til  et  Møde  i 
Rostok  mellem  Meklenburgeme  og  det  danske  Rigsraad,  og 
dette  tilbød  endnu  mere  her  end  det  foregaaende  Aar;  den 
unge  Albrecht  skulde  have  Halvdelen  af  Fyn  og  alle  Smaa- 
landene  i Pant  for  den  uhyre  Sum  af  30,000  Mark  Sølv. 
Hertug  Albrecht  var  alligevel  ikke  tilfreds;  han.  krævede  nu 
Halvdelen  af  hele  det  danske  Rige  for  sin  Sønnesøn,  og  man 
skiltes  da  ad  med  uforrettet  Sag,  kun  fastsættende  en  kort 

4 

Stilstand29.  Hvis  Margrethe,  der  ikke  selv  var  til  Stede, 
virkelig  har  tilladt  det  danske  Raad  at  komme  med  hint 
Tilbud,  maa  Stillingen  unægtelig  have  været  højst  trykkende 
for  hende.  Det  er  os  vanskeligt  at  se,  hvor  den  store  Fare 
har  ligget,  men  den  har  vel  nek  saa  meget  bestaaet  i Stor- 
mændenes  Upaalidelighed  som  i egentlig  Frygt  for  selve 
Meklenburgeme.  Disses  Krigsforetagender  synes  siden  Toget 
til  Sjælland  i Efteraaret  1376  kun  at  have  vist  sig  i et 
Kaperi,  der  i stort  Omfang  dreves  fra  de  meklenburgske 
Havne;  men  det  var  ganske  vist  et  daarligt  Tegn,  at  Dan- 
marks Forbundsfæller  i Tyskland  begyndte  at  svigte.  Hertug 
Erik  af  Sachsen-Lauenburg  skiftede  paa  denne  Tid  Parti  og 
ægtede  endog  en  Sønnedatter  af  Albrecht,  skjønt  han  var 
nøje  knyttet  til  Danmark,  hvor  han  havde  baade  Pant  og 
Len,  deriblandt  Gjedsergaard  paa  Falster;  Hertugen  tog  da 
ogsaa  det  Løfte  af  sin  Underlensmand  paa  denne  Gaard, 
at  han  til  det  yderste  skulde  forsvare  Lenet  mod  Kong  Oluf 
og  Rigets  Formyndere,  og  denne  Lensmand  var  ingen  mindre 
end  en  nær  Frænde  af  Danmarks  mægtige  Drost,  Henning 
Podbusk  den  yngre,  et  nyt  Bevis  paa,  hvor  lidt  Margrethe 

kunde  lide  paa  dem,  der  skulde  formodes  at  staa  hende 
nærmest30. 

Hertug  Albrecht  af  Meklenburg  var  i det  hele  utrættelig 
i at  arbejde  for  sin  Sønnesøns  Sag;  endnu  i 1378  knyttede 
han  Sachsen-Liineburg  til  sig  ved  at  aftale  et  Giftermaal 
mellem  Hertugens  Datter  og  sin  egen  Sønnesøn,  netop  den 
danske  Tronprætendent,  som  ogsaa  lovede  sin  Brud  et  Særeje 
i det  Rige,  han  havde  Krav  paa.  Til  Trods  for  sin  høje 
Alder  var  det  den  gamle  Hertug,  der  var  det  egentlige  Driv- 
hjul i alle  Foretagender  mod  Danmark,  og  det  var  derfor  et 
afgjørende  Slag  for  den  meklenburgske  Sag,  da  Oldingen  endelig 
døde  i Februar  1379 31.  Dermed  standsede  i Virkeligheden 
ethvert  alvorligt  Forsøg  paa  at  sætte  den  unge  Albrecht  paa 
Danmarks  Trone;  hans  egen  Fader,  Hertug  Henrik,  der  nu 
var  Husets  Overhoved,  lader  til  at  have  været  en  temmelig 
ubetydelig  Person.  I de  følgende  Aar  er  der  vel  undertiden 
Tale  om  Underhandlinger  mellem  Danmark  og  Meklenburg, 
og  endnu  1381  sluttede  de  meklenburgske  Fyrster  et  Forbund 
med  Vartislavs  af  Stettin.  som  aabenbart  var  rettet  mod  Kong 
Oluf;  men  alt  dette  var  dog  af  liden  Betydning,  og  i hint 
Forbund  kalder  Albrecht  sig  kun  Hertug,  saa  at  han  end- 
ogsaa  har  opgivet  ved  sin  Titel  at  opretholde  Kravet  paa 
Danmark 32. 

Efter  den  gamle  Hertug  Albrechts  Død  synes  derimod 
hans  yngre  Søn  af  samme  Navn,  der  var  Konge  i Sverige, 
en  Tid  at  have  overtaget  Slægtens  Kamp  mod  Folkungerne  i 
Danmark;  det  var  jo  heller  aldrig  kommet  til  virkelig  Ud- 
soning mellem  Sverige  og  Norge,  og  Albrecht  kunde  med 
Grund  gjøre  Krav  paa  de  vestsvenske  Landskaber,  der  i sin 
Tid  vare  overladte  til  Magnus  Smek  for  Livstid,  men  som  Kong 

Haakon  havde  beholdt  efter  Faderens  Død.  Ogsaa  overfor 
Danmark  havde  Albrecht  Krav,  som  det  maatte  være  liam 
højst  magtpaaliggende  at  gjøre  gjældende;  for  ikke  at  tale  om 
de  skaanske  Provinser,  til  hvilke  han  aldrig  havde  afstaaet 
den  svenske  Krones  Eet,  saa  besade  de  Danske  fra  Valdemar 
Atterdags  Tid  det  sydlige  Vestergøtland  og  en  Del  af  Smaa- 
land.  Disse  Grænseforhold  maatte  gjøre  Kampen  mellem 
Albrecht  og  Folkungerne  staaende,  og  Meklenburgernes  Lens- 
breve til  danske  Adelsmænd  paa  Østskaane  antyde  jo,  at 
Tyskerne  i det  mindste  vilde  forsøge  at  sætte  sig  fast  her. 

Kong  Albrecht  foretog  et  Tog  ind  i Skaane  og  Halland 
og  udplyndrede  Landet;  Indbyggerne  gjorde  imidlertid  tapper 
Modstand,  og  kort  efter  trængte  en  forenet  dansk  og  norsk 
Hær  højt  op  i Sverige;  Skara  med  dens  Domkirke,  Jønkøping 
og  flere  Byer  ble  ve  afbrændte 3S.  Saa  døde  Kong  Haakon  i 
Aaret  1380,  og  Albrecht  benyttede  Lejligheden  til  atter  at 
trænge  frem.  I det  følgende  Foraar  var  han  med  sin  Høer 
i Skaane,  og  her  sluttede  Landets  Indbyggere,  med  Ærke- 
bispen og  Tuve  Galen  i Spidsen,  en  Slags  Særfred  med  den 
svenske  Konge.  Der  blev  fastsat  et  Aars  Stilstand  mellem 
begge  Parter,  hvilken  dog  kun  skulde  gjælde  for  de  danske 
Landskaber  øst  forøresund;  udenfor  dem  skulde  Skaaningerne 
have  Ret  til  at  hjælpe  deres  Landsmænd  og  Albrecht  sine 
Brødre  i Krigen.  Freden  synes  dog  især  at  have  haft  det 
Formaal  at  standse  den  indre  Ufred,  der  her  i Grænseland- 
skaberne var  højst  trykkende,  og  man  lovede  hinanden  Hjælp 
mod  alle  Fredsbrydere,  Røvere  og  Ugjerningsmænd34.  Der- 
med endte  Albrechts  Tog,  og  det  førte  lige  saa  lidt  som  det^ 
tidligere  til  noget  varigt  Herredømme  i disse  Egne;  et  Par 
Aar  var  der  saa  fredeligt  paa  denne  Kant. 


Digitized  by  Google 


77 


Afgjort  uheldig  havde  Danmark  samtidig  været  overfor 
Meklenburgernes  Venner,  de  holstenske  Grever.  Ved  Valdemar 
Atterdags  Død  var  hele  Sønderjylland,  ene  med  Undtagelse 
af  Hovedslottet  Gottorp,  i de  Danskes  Hænder;  paa  den  Tid, 
da  Hertug  Albrecht  døde,  var  derimod  hele  Landet  besat  af 
Holstenerne. 

Da  Abels  Slægt  udslukkedes  med  Hertug  Henrik,  havde 
Valdemar  Atterdag  en  utvivlsom  Ret  til  at  inddrage  Sønder- 
jylland som  hjemfaldet  Len,  og  han  havde  af  Hertugen  faaet 
Bemyndigelse  til  at  indløse  Gottorp  af  Grev  Gerts  Sønner. 
Saa  døde  imidlertid  Kongen  et  Par  Maaneder  efter  Henrik, 
og  Holstenerne  skyndte  sig  at  drage  Fordel  heraf.  Deres 
Retsgrund  var  daarlig:  som  Grev  Gerts  Arvinger  havde  de 
fra  1330  Ventebrev  paa  Sønderjylland,  men  kun  under  den 
Forudsætning,  at  den  da  regerende  Valdemar  V var  død  uden 
Arvinger,  hvilket  jo  ikke  var  indtruffet.  De  faktiske  Forhold 
virkede  des  mere  til  Grevernes  Fordel ; de  havde  selv  den  syd- 
lige Del  af  Slesvig  inde  med  Midtpunkt  i det  faste  Gottorp 
Slot,  og  i hele  Landet  vare  holstenske  Adelsmænd  trængte 
ind,  havde  erhvervet  sig  de  vigtigste  Godser  og  spillede  en  langt 
større  Rolle  end  Resterne  af  den  indfødte  Adel.  Grev  Gerts 
Sønner  skrede  derfor  energisk  frem ; de  forenede  sig  med  deres 
Slægtning,  Grev  Adolf,  der  ligesom  sin  Fader,  Johan  den 
milde,  havde  hældet  noget  til  dansk  Side,  og  for  at  faa  et 
retsligt  Grundlag  for  deres  Herredømme  anerkjendte  de  alle 
Albrecht  af  Meklenburg  som  dansk  Konge.  Han  forlenede 
dem,  som  vi  have  hørt,  med  hele  Sønderjylland,  og  medens 
man  i Danmark  var  nødt  til  at  udsætte  Kongevalget,  faldt 
det  ene  Slot  efter  det  andet  i Holstenernes  Hænder;  Lens- 
mændene,  hvoraf  de  fleste  selv  vare  holstenske  Adelsmænd,  der 

havde  Slottene  i Pant,  solgte  dem  til  Greverne,  først  og  frem- 
mest Henning  Meinerstorp,  der  var  forlenet  med  hele  Als35. 
Med  Eette  kunde  de  danske  Udsendinge,  der  i Maj  1376  vare 
hos  Hanseaterne,  klage  over,  at  Forsinkelsen  af  Kongevalget 
havde  forvoldt  Danmark  store  Tab. 

Dronning  Margrethe  har  ikke  kunnet  udrette  synderlig 
imod  denne  Holstenernes  Fremtrængen  i Sønderjylland.  Hun 
skal  have  tilbudt  Greverne  at  indløse  Gottorp,  men  fik  natur- 
ligvis Afslag36.  Hun  forsøgte  da  at  redde  i det  mindste  det 
nordlige  af  Landet  for  Danmark,  idet  hun  sluttede  sig  nøje 
til  Hertug  Henriks  Enke  Kunigunde,  og  da  denne  i 1377 
forlenede  Haderslev  Slot  til  en  Adelsmand  ved  Navn  Johan 
Wittekop,  var  det  en  Hovedbestemmelse,  at  Kong  Oluf  skulde 
have  Eneret  til  at  indløse  Slottet.  Forsøget  lykkedes  imid- 
lertid ikke;  Aaret  efter  var  ogsaa  dette  Len  i Holstenernes 
Hænder,  uden  at  vi  ret  vide,  paa  hvilken  Maade  de  have 
faaet  det  i deres  Magt.  Samtidig  tog  Grev  Adolf  Tønder  fra 
Hennik  Limbek,  der  en  Tid  havde  holdt  med  Meklenburgerne, 
men  nu  var  i Færd  med  at  slutte  sig  til  Margrethe,  og  inden 
Udgangen  af  Halvfjerdserne  var  saaledes  Slesvig  helt  og  hol- 
dent underkastet  Holstenernes  Herredømme37. 

IV.  Indre  Forhold  i Olufs  første  Aar. 


Valdemar  Atterdags  Optræden  havde  været  saa  skarpt 
rettet  mod  Adelsvælden  i Danmark,  at  man  med  Grund  kunde 
vente,  at  hans  Død  vilde  give  Tegnet  til  en  stærk  Reaktion 
fra  Stormændenes  Side,  i hvis  Hænder  hele  Statsmyndigheden 
laa  under  Kongeløset.  Saaledes  gik  det  dog  ingenlunde ; den  mo- 
narkiske Bevægelse  standsede,  og  der  viste  sig  Modstrømninger, 
men  om  en  udpræget  Reaktion  vilde  det  være  Uret  at  tale. 
Allerede  det,  at  Raadet  temmelig  hurtig  sluttede  sig  sammen 
om  Olufs  Valg,  er  betegnende;  thi  at  dennes  Moder  var  Val- 
demars Arvetager  ogsaa  i aandelig  Forstand  og  beherskedes 
af  de  samme  Ideer  som  han,  kunde  dog  næppe  være  ubekjendt 
for  de  ledende  Stormænd.  Imidlertid , hvor  lidt  vi  end 
med  vore  slette  Hjælpemidler  formaa  at  klare  de  Tanker  og 
Følelser,  der  rørte  sig  hos  Datidens  Adel,  saa  er  det  dog 
ikke  for  dristigt  at  paastaa,  at  der  hos  de  bedste  Mænd  i 
Danmark  og  især  hos  en  stor  Del  af  Rigsraaderne  har  været 
en  levende  Følelse  for  Rigtigheden  og  Nødvendigheden  af  de 
Reformideer,  hvorfor  Valdemar  havde  kæmpet  saa  ihærdig. 
Der  maa  have  været  et  virkelig  monarkisksindet  Parti  i Raadet ; 
ellers  havde  Kongen  ikke  kunnet  vove  at  betro  det  Styrelsen, 
medens  han  selv  forlod  Landet,  og  det  havde  ikke  kunnet 
udføre  sit  Hverv  med  den  Dygtighed,  det  viste;  Fristelsen  til 
at  benytte  den  gunstige  Lejlighed  til  at  fremme  Aristokra- 
tiets Særinteresser  var  jo  dog  meget  stor.  Dette  Parti,  hvis 
mest  udmærkede  Medlem  vi  tør  se  i Henning  Podbusk,  var 
det,  der  satte  Olufs  Valg  igjennem,  og  et  Udtryk  for  dets 

Tankegang  finde  vi  i den  Haandfæstning,  som  den  unge 
Konge  maatte  underskrive. 

Olufs  Haandfæstning38  indeholder  meget  faa  nye  Be- 
stemmelser; væsentlig  er  den  hygget  paa  de  Forpligtelses- 
breve,  som  Kongerne  Kristoffer  den  anden  og  den  slesvigske 
Valdemar  maatte  afgive  ved  deres  Tiltrædelse,  og  dertil  er 
saa  optaget  saavel  en  Del  Bestemmelser,  tagne  ud  af  Konge- 
løfterne fra  Erik  Glippings  Tid,  som  flere  Artikler  fra  det 
Statut,  Valdemar  Atterdag  udgav  1360.  Imidlertid  maa  Olufs 
Haandfæstning  dog  betragtes  som  mild  i Sammenligning  med 
hine  tidligere  to.  Medens  der  ikke  blev  indført  nogen  ny 
Indskrænkning  af  Kongemagten,  bleve  omvendt  adskillige  af 
de  skarpeste  Bestemmelser  i de  foregaaende  Haandfæstninger 
udeladte,  og  paa  flere  højst  væsentlige  Punkter  gjordes  der- 
ved Olufs  Myndighed  større  end  de  tidligere  Kongers.  Val- 
demar af  Slesvig  havde  for  Ex.  maattet  love,  at  der  ikke 
-skulde  vælges  nogen  ny  Konge  i hans  egen  Livstid;  denne 
Artikel  kommer  ikke  igjen  i Olufs  Haandfæstning,  udstedt 
som  den  var  paa  en  Tid,  da  man  haardt  følte  Savnet  af  en 
forud  bestemt  Tronfølger,  som  Landet  havde  samtykt  i.  I 
de  tidligere  Haandfæstninger  havde  der  været  adskillige  Ar- 
tikler, der  saa  at  sige  rent  polemisk  vare  rettede  imod  den 
foregaaende  Regering.  Kristoffer  den  anden  havde  saaledes 
maattet  love  at  nedrive  de  af  Erik  Menved  byggede  Slotte  i 
Nørrejylland,  Valdemar  at  sløjfe  Borgene  i Skaane;  den 
første  havde  bundet  sig  til  ikke  at  give  Tyskere  Len  eller  op- 
tage dem  i sit  Raad ; — ingen  af  disse  Bestemmelser  gik 
igjen  i Kong  Olufs  Haandfæstning. 

Rigsraadet,  der  faktisk  udøvede  saa  stor  Indflydelse, 
spillede  i det  hele  en  ringe  Rolle  i Lovene  og  Haandfæst- 

ningerne,  og  skjønt  denne  Korporation  netop  under  Valdemar 
Atterdags  Fraværelse  og  i Tiden  efter  hans  Død  havde  haft 
en  saa  stor  Indflydelse,  er  der  i Olufs  Haandfæstning  saa 
langt  fra  nogen  Fremgang  at  spore  for  Raadets  Magt,  at  der 
tværtimod  paa  et  Par  Punkter  tillægges  det  mindre  Myndig- 
hed end  tidligere.  Medens  Rigsraadets  Samtykke  vedblivende 
erklæredes  for  nødvendigt  til  at  begynde  Krig,  havde  Valde- 
mar af  Slesvig  tillige  maattet  love  ikke  at  udskrive  nogen 
Søudrustning  uden  Rigsraadets  Raad;  denne  Artikel  er  1376 
forsvunden.  Væsentligere  er  det,  at  Valdemar  udtrykke- 
lig havde  maattet  erklære,  at  der  ikke  skulde  gives  nye  Love 
uden  paa  Danehoffet  og  med  Raadets  Samtykke;  da  denne 
Artikel  ikke  optoges  i Olufs  Haandfæstning,  var  Kongen  alt- 
saa  ved  Lovgivningsarbejdet  strængt  taget  ikke  bunden  til  at 
høre  eller  følge  Rigsraadet. 

Ogsaa  paa  et  andet  Punkt  viser  der  sig  snarere  Frem- 
skridt end  Tilbagegang  for  Kongemagten,  nemlig  hvad  an- 
gaar  Kongens  Dommermyndighed,  saaledes  som  den  viste  sig 
paa  Retterthinget.  Siden  dette  var  fremtraadt,  havde  det 
stadig  fundet  stærk  Modstand,  og  de  to  ældre  Haandfæst- 
ninger  indeholdt  udtrykkelige  og  skarpe  Bestemmelser  mod, 
at  nogen  umiddelbart  indstævnedes  for  Kongen  og  under- 
kastedes Afgj  øreisen  paa  hans  Retterthing;  den  regel- 
mæssige Vej  skulde  følges,  først  Herredsthinget,  saa  Lands- 
thinget,  og  først  derefter  det  kongelige  Retterthing;  fra  dette 
kunde  atter  appelleres  til  Danehoffets  Dom  som  øverste  In- 
stans. Disse  skarpe  Bestemmelser  gaa  ikke  igjen  i Olufs 
Haandfæstning;  heri  findes  vel  en  ældre  Artikel  om,  at 
ingen  maatte  stævnes  udenfor  sit  Herred,  men  denne  kunde 
dog  ikke  gjøre  den  vidtløftigere  Bestemmelse  overflødig,  og 

Er  slev:  Margrethe.  6 

Danehoffet  blev  i alt  Fald  ikke  slaaet  fast  som  Appelinstans 
over  det  kongelige  Retterthing.  Vi  have  her  et  positivt  Re- 
sultat af  Valdemar  Atterdags  udstrakte  Benyttelse  af  Retter- 
thingsdommene. 

De  fleste  af  de  Bestemmelser,  der  ere  optagne  fra  Konge- 
løfterne i Erik  Glippings  Tid,  ere  aabenbart  komne  ind  for 
at  gjøre  Ende  paa  Misbrug,  som  havde  taget  Overhaand  under 
den  afdøde  Konges  Styrelse.  Det  gjælder  om  Forbudet  mod, 
at  nogen  maatte  fængsles,  uden  at  han  var  greben  paa  fersk 
Gjerning  eller  lovlig  overbevist;  ligeledes  om  Bestemmelser, 
rettede  mod  den  stærke  Benyttelse  af  Bønderne  til  Opførelse 
af  de  kongelige  Slotte  og  til  at  føre  Naturalieafgifterne  frem. 
Forbud  mod  ulovligt  Gjæsteri  m.  m.  Af  større  Betydning 
var  dog  et  Forsøg,  som  Adelen  gjorde  paa  at  standse  den 
Gjenvindelse  af  Kronens  Gods,  som  Valdemar  Atterdag  havde 
drevet  med  saa  stor  Kraft.  I Haandfæstningens  § 13,  en  af 
de  faa  Bestemmelser,  der  ere  helt  nye  i Olufs  Haandfæst- 
ning,  fastsattes  det,  at  den,  der  med  Urette  havde  tabt  sit 
Gods  til  Kronen,  skulde  have  det  tilbage,  og  hvis  der  senere 
blev  Strid  derom,  skulde  Spørgsmaalet  afgjøres  af  en  særlig 
Domstol,  bestaaende  af  Stiftets  Biskop  og  tolv  Mænd.  Et 
Princip,  som  Valdemar  Atterdag  havde  søgt  at  sætte  igjennem, 
var,  at  Adelen  ikke  maatte  erhverve  sig  frit  Bøndergods, 
da  derved  den  Skat,  som  Bønderne  betalte  til  Kronen,  gik 
tabt.  Her  søgte  Olufs  Haandfæstning  at  opstille  en  Mellem- 
vej, idet  den  optog  en  Bestemmelse  fra  Erik  Glippings  Tid, 
hvorefter  det  stod  enhver  Bonde  frit  at  give  sig  ind  under 
en  Herremand  og  blive  hans  Fæster,  men  kunsaaledes,  at  han 
vedblivende  betalte  Kronen  dens  Rettigheder  af  sin  egen  Jord. 
For  at  sikre  Almuen  mod  Tvang  fra  Godsejernes  Side,  ind- 

førtes  saa  den  nye  Bestemmelse,  at  Fæstere  og  Landboere 
havde  Ret  til  at  opsige  deres  Herskab  og  drage  frit  bort  fra 
deres  Gaarde. 

Denne  Olufs  Haandfæstning  viser,  at  Rigsraadet  og 
Adelen  ingenlunde  kan  siges  at  have  udbyttet  Valdemar 
Atterdags  Død  og  Kongevalget  paa  en  for  Landet  skadelig 
Maade.  Adskilligt  af  det,  som  Valdemar  havde  arbejdet  paa, 
var  aabenbart  gaaet  over  i den  almindelige  Retsbevidsthed,  og 
kun  paa  enkelte  Punkter  har  man  søgt  at  indskrænke  den 
Magtfylde,  der  i den  despotiske  Konges  Haand  ofte  ‘ havde 
haft  saa  haarde  Følger  for  hans  Undersaatter.  Raadet  er 
optraadt  med  Maadehold  og  har  ikke  glemt  Kongedømmets 
Krav  for  udelukkende  at  fremme  Aristokratiets  Interesser, 
om  end  disse  heller  ikke  bleve  tilsidesatte.  Man  havde  jo 
tvunget  Margrethe  til  at  opgive  de  Tanker  om  Arveret  til 
Riget,  hvormed  hun  først  varmødt,  og  blot  det,  at  der  over- 
hovedet kom  en  Haandfæstning  i Stand,  betegnede  en  Ind- 
skrænkning af  den  kongelige  Myndighed. 

Er  Margrethe  i det  hele  kun  nødig  gaaet  ind  paa  at 
lade  sin  Søn  besegle  en  Haandfæstning,  saa  har  hun  vistnok 
med  den  største  Misnøje  betragtet  den  Artikel  deri,  som 
paabød  en  Undersøgelse  af  Kronens  Ret  til  det  Gods,  Valde- 
mar Atterdag  havde  inddraget;  men  dette  var  et  Hovedpunkt 
for  Adelen,  som  heller  ikke  lod  det  falde.  Allerede  før 
Kongevalget  skal  Raadet  have  paabegyndt  denne  Prøvelse, 
og  det  dømte  da  en  adelig  Dame  til  hendes  Gods;  paa  den 
Maade,  hedder  det,  vilde  man  hindre,  at  Kong  Valdemars 
Sjæl  for  hendes  Skyld  skulde  lide  nogen  Kval  og  Pine39. 
Efter  Valget  gik  man  videre  i samme  Retning,  og  af  den 
Art  Kommissioner,  som  Haandfæstningen  henviser  til,  se  vi 

i det  mindste  én  i Virksomhed.  I Juli  1376  optraadte  i 
Børglum  Stift  Biskop  Sven,  3 Riddere,  6 Væbnere  og  3 
Bønder  som  Justitiarier,  der  af  Rigsraadet  vare  beskikkede 
til  Undersøgelse  af  ulovlig  inddraget  Gods,  og  de  tildømte 
da  en  Enke,  Fru  Elena,  Godset  Nybølle.  Dette  var  ganske 
vist  skjødet  Kong  Valdemar  af  hendes  siden  afdøde  Ægte- 
fælle, som  uptrykkelig  anerkjendte,  at  han  havde  faaet  fuld 
Værd  derfor;  Enken  hævdede  imidlertid  sin  Arveret  til  God- 
set, og  hendes  Paastand  blev  godkjendt,  formodentlig  fordi 
hendes  Samtykke  ikke  var  nævnt  i Skjødet  til  Kongen40. 
Kort  efter  gav  Dronning  Margrethe  selv  noget  Gods  tilbage 
til  Adelsmanden  Niels  Esgissøn,  der  en  Snes  Aar  før  havde 
skjødet  det  til  Valdemar  Atterdag;  hvad  Grunden  var  i dette 
Tilfælde,  kan  næppe  oplyses41.  Hele  Udleveringen  af  Kron- 
gods fik  en  særlig  Støtte  i Kong  Valdemars  Testamente, 
hvori  denne,  som  det  synes,  har  paabudt  Tilbagegivelsen  af 
enhver  Ejendom,  som  han  med  Urette  havde  tilegnet  sig; 
med  Henvisning  hertil  blev  Gods  tilbagegivet  saavel  private 
som  Klostre42.  I øvrigt  er  det  naturligvis  rent  tilfældigt, 
naar  der  endnu  er  bevaret  Vidnesbyrd  om  saadanne  Tilbage- 
dømmelser  eller  Udleveringer  af  Gods,  og  formodentlig  har 
Kronen  ad  denne  Vej  mistet  mangfoldige  Ejendomme,  ikke 
at  tale  om,  at  de  tidligere  Ejere  ofte  benyttede  Lejligheden 
til  atter  at  tiltage  sig  de  Godser,  de  maaske  mod  deres  Vilje 
havde  afstaaet  til  Valdemar.  Da  Margrethe  siden  slog  ind 
paa  samme  Vej  som  Faderen,  viste  det  sig  ogsaa,  at  hun 
paa  mange  Punkter  havde  gamle  Krav  at  gjøre  gjældende. 

Hele  denne  Bevægelse,  der  rnaatte  tilføje  Kronen  saa 
store  Tab,  antyder  en  Svaghed  hos  Regeringen,  der  i sig  selv 
er  let  forstaaelig ; Sceptret  var  fra  en  kraftig  Konge  gaaet  over 

til  en  Dreng  og  en  ung  Kvinde,  som  ikke  strax  kunde  opnaa 
den  fornødne  Avtoritet  overfor  deres  nye  Undersaatter.  Disse 
Forhold  i det  indre  forklare  da  den  ringe  Kraft,  hvormed 
Margrethe  optraadte  i den  ydre  Politik ; i Sønderjylland  vovede 
hun  ikke  at  anvende  Vaabenmagt  hiod  Holstenerne,  overfor 
Meklenburgerne  søgte  man  kun  at  trække  Sagen  i Langdrag. 
I Forholdet  til  Udlandet  træder  i det  hele  Dronningens  Per- 
sonlighed stærkt  tilbage;  Kjøbenhavnsforliget  i 1376  blev  af- 
sluttet paa  Rigets  Tegne  af  Raadet,  og  det  er  atter  dette, 
der  synes  at  have  ledet  de  siden  følgende  Forhandlinger  med 
Meklenburgerne. 

Netop  disse  Forhandlinger  vilde  sikkert  give  os  over- 
raskende Oplysninger  om  det  danske  Rigsraads  Tanker  og  dets 
Forhold  til  Dronningen,  hvis  vort  Kjendskab  til  dem  ikke  var 
saa  begrænset,  at  de  snarere  give  os  Gaader  at  løse  end  Klar- 
hed. De  Tilbud,  der  fra  dansk  Side  gjordes  om  at  give  den 
unge  Albrecht  store  Dele  af  Riget  i Pant  for  en  umaadelig 
Sum,  føre  jo  Tanken  tilbage  til  Kristoffer  den  andens  og  Grev 
Gerts  Dage,  men  vare  de  alvorlig  mente?  Udgik  de  fra  hele 
Raadet  eller  kun  fra  en  Del  af  det?  Havde  de  Margrethes 
Billigelse?  Vi  kunne  ikke  besvare  disse  Spørgsmaal;  dog 
synes  det  sandsynligt,  at  der  i Olufs  første  Aar  har  hersket 
megen  indbyrdes  Uenighed  mellem  de  ledende  Mænd  i Dan- 
mark, at  Raadet  har  vaklet  frem  og  tilbage,  og  at  Margrethe 
rundt  om  har  mødt  en  Lunkenhed,  der  ikke  sjældent  nærmede 
sig  til  aaben  Modstand. 

Det  stærkeste  Tegn  paa  den  hele  Opløsningstilstand  frem- 
træder i det  ligefremme  Frafald,  der  bredte  sig  i vide  Kredse. 
Vi  have  allerede  set,  at  adskillige  af  de  tyske  Adelsmænd) 
der  havde  været  i Valdemars  Tjeneste,  efter  Kongens  Død 

havde  sluttet  sig  til  Meklenburgeme  og  Holstenerne;  værst 
var  det  dog,  at  den  tyske  Tronprætendent  ogsaa  fandt  Til- 
hængere i Skaane.  Dette  Landskab  havde  ganske  vist  en 
særlig  uheldig  Stilling;  medens  det  laa  aabent  for  den  sven- 
ske Albrechts  Angreb  nordfra,  blev  dets  Forbindelse  med  de 
andre  danske  Lande  vanskeliggjort  ved,  at  hele  Vestskaane 
var  pantsat  tål  Hanseaterne  og  derved  dannede  et  Slags  nev- 
tralt  Terrain.  Et  ejendommeligt  IJdtryk  fik  Skaanes  Særstil- 
ling i den  Fred,  som  Landets  Beboere  i 1381  afsluttede  med 
Kong  Albrecht,  og  viste  den  en  Tilnærmelse  tål  Svenskerne, 
hvormed  Margrethe  maatte  være  lidet  tilfreds,  saa  hedder  det 
kort  efter,  da  Albrecht  gjorde  et  nyt  Tog  ind  i Skaane,  at 
mange  af  Provinsens  Adelsmænd  sluttede  sig  til  ham43.  Vi 
vide  jo  ogsaa,  at  tre  skaanske  Herremænd  allerede  i 1378 
havde  anerkjendt  den  unge  Albrecht  som  Danmarks  Konge 
og  af  ham  modtaget  Breve  paa  forskj ellige  Len  i det  østlige 
Skaane;  at  det  blev  ved  Løfter  paa  Papiret,  behøver  ikke  at 
tilføjes,  da  Meklenburgeme  aldrig  fik  noget  at  sige  over  disse 
Egne,  og  Margrethe  har  vel  næppe  faaet  Kundskab  om  dette 
Forræderi;  en  af  de  paagjældende,  Jakob  Axelssøn,  blev  ogsaa 
senere  hen  dansk  Bågsraad.  Disse  Mænd  vare  dog  alle  yngre, 
lidet  indflydelsesrige  Personer;  men  et  Aar  forud  havde  de 
vigtigste  Raadsherrer  i Skaane,  Tuve  Galen  og  Anders  Jakobs- 
søn,  indladt  sig  i Forbindelser  med  Meklenburgeme,  som 
havde  et  meget  mistænkeligt  Udseende,  og  dette  er  vist- 
nok ikke  blevet  helt  skjult  for  Margrethe.  Faa  Aar  efter 

blev  i alt  Fald  Tuve  Galen,  som  det  synes,  afsat  fra 
sin  vigtige  Stilling  som  Skaanes  Gjælker,  og  maaske  er 
dette  ikke  gaaet  fredelig  af.  En  samtidig  Krønike  fortæller 
nemlig,  at  i Aaret  1382  »mistede«  Tuve  Galen  Slottet  Tu- 

stropsø,  ved  hvilken  Lejlighed  Ridderen  Hr.  Holmger  (Gre- 
gerssøn)  faldt.  Betyder  dette,  at  Kong  Albrecht  paa  en  nyt 
Tog  havde  erobret  Slottet?  Forskjellige  Omstændigheder  gjøre 
en  anden  Forklaring  rimeligere.  Tustropsø  var  Hr.  Tuve  Galens 
private  Ejendom,  men  kort  efter  ses  det  at  være  i Kronens 
Eje;  det  ligger  da  nær  at  tro,  at  Margrethe,  samtidig  med 
at  hun  fratog  den  upaalidelige  Gjælker  hans  Embede,  ogsaa 
har  fravristet  ham  hans  befæstede  Gaard,  om  end  først  efter 
en  væbnet  Modstand.  I saa  Fald  har  Hr.  Tuve  da  faaet  en 
fortjent  Straf  for  sit  hele  eller  halve  Forræderi44.  — 

Mod  Slutningen  af  Halvfjerdserne  klarede  det  lidt  op 
paa  Danmarks  politiske  Horizont;  Sønderjylland  var  vel  foreløbig 
tabt,  men  Faren  fra  meklenburgsk  Side  forsvandt  for  største 
Delen,  da  den  gamle  Hertug  Albrecht  døde.  Samtidig  viser  der 
sig  ogsaa  i det  indre  adskillige  Tegn  paa,  at  Margrethes  Myndig- 
hed her  begyndte  at  vinde  Fodfæste;  Raadet  nævnes  sjæld- 
nere, Dronningen  selv  træder  des  oftere  frem.  Klarest  viser 
Fremgangen  sig  dog  overfor  Udlandet,  hvor  vore  Kilder 
flyde  rigeligst,  og  denne  Side  af  Margrethes  Politik  skulle  vi 
derfor  først  betragte. 


V.  Dronning  Margrethe  overfor  Hansestæderne  og 
Sørøveriet. 


Da  de  hanseatiske  Raadsudsendinge  vendte  tilbage  fra 
Fredsmøderne  i Korsør  og  Kalundborg,  ere  de  Efterretninger, 
de  medbragte,  uden  Tvivl  bievne  modtagne  med  stor  Glæde. 

Det  Resultat,  som  det  store  Kølnerforbund  og  den  lykkelige 
Krig  mod  Danmark  havde  ført  til,  havde  nu  fundet  endelig 
Bekræftelse;  de  udstrakte  Privilegier  i Danmark  forelaa  i en 
fuldt  lovgyldig  Form,  og  i Herredømmet  over  de  skaanske 
Slotte  og  Markedet  ved  Øresund  havde  Stæderne  en  Garanti  for 
deres  tro  Opfyldelse;  endelig  havde  den  velvillige  Holdning 
overfor  Margrethes  og  Haakons  Planer  skaffet  Hanseaterne 
den  tidligere  forgjæves  efterstræbte  Fred  med  Norge  og  Stad- 
fæstelse paa  deres  vigtige  Særrettigheder  i dette  Land.  Var 
der  end  en  Fare  for  Fremtiden  i den  nøje  Forbindelse  mel- 
lem Danmark  og  Norge,  maatte  Hanseaterne  dog  prise  sig 
lykkelige  ved  at  have  undgaaet  den  større  Fare,  der  havde 
ligget  i en  Forening  af  Sveriges  og  Danmarks  Magt  i den 
meklenburgske  Fyrsteslægts  Hænder.  Med  Grund  kunde  Stral- 
sund  derfor  omtale  Freden  som  højst  gavnlig  for  Kjøbman- 
den,  og  Ratifikationerne  indløbe  ogsaa  hurtig  fra  alle  Stæderne ; 
kun  Rostok  og  Wismar  holdt  sig  tilbage  paa  Grund  af  de 
særegne  Forhold  mellem  Meklenburg  og  Folkungeslægten45. 

Imidlertid  vare  Forholdene  i Norden  endnu  langtfra  uden 
Fare  for  Handelens  rolige  Gang.  I denne  Middelalderens 
Slutningstid,  da  de  gamle  Samfundsformer  vare  ved  at  op- 
løses og  de  nye  kun  begyndt  at  dannes,  drog  den  mindste 
Afvigelse  fra  de  regelmæssige  Forhold  svare  Følger  efter 
sig  for  Retssikkerheden.  Det  var  ikke  blot  til  Lands,  at 
Kjøbmændene  atter  og  atter  maatte  beskytte  det  fredelige 
Samkvem  ved  Kampe  mod  Røverriddere  og  Nedbrydelse  af 
deres  faste  Borge;  til  Søs  vare  Forholdene  nok  saa  slemme, 
og  fælles  Optræden  mod  Sørøverne  havde  ofte  tvunget  Stæ- 
derne til  enigt  Sammenhold.  Naar  Stormen  kastede  Handels- 
skibet ind  paa  Land,  glemte  Lensmanden  fra  det  nærmeste 


Digitized  by  Google 


89 


Slot  eller  Adelsmanden  fra  Egnens  Herregaard  ikke  at  gjøre 
Vragretten  gjældende,  hvor  ofte  end  Pavebreve  og  Privilegier 
maatte  underkjende  denne  Ret,  og  kom  der  lidt  Skyer  paa  den 
politiske  Horizont,  udrustede  de  byttelystne  Stormænd  snart 
Kapere,  der  da  som  i meget  senere  Tider  let  bleve  til  rene 
og  skære  Sørøvere. 

Saaledes  gik  det  ogsaa  i Norden,  da  Valdemar  Atterdag 
døde  og  det  meklenburgske  Hus  stod  i Vaaben  mod 
Folkungeslægten;  Havet  blev  strax  usikkert,  og  Hansekjøb- 
mændene  maatte  tænke  paa  Midler  til  at  sikre  deres  Handel. 
Strax  i Foraaret  1376,  som  Valdemar  var  død  i Oktober, 
sendte  Lubeck  og  Stralsund  Orlogsskibe  i Søen;  Fredskogger 
kaldtes  de  og  stode  under  Befaling  af  hanseatiske  Raadmænd, 
medens  Besætningen  bestod  af  hvervede  Folk,  mellem  hvilke 
det  tagne  Bytte  fordeltes.  Paa  Hansemødet  i Juni  samme 
Aar  var  denne  Sag  Gjenstand  for  alvorlig  Overvejelse;  man 
vedtog,  at  de  Kjøbmænd,  der  droge  over  til  det  skaanske 
Marked,  alle  skulde  medføre  deres  Harnisk  og  Vaaben,  lige- 
som man  blev  enig  om  i alle  Støderne  at  hæve  en  Told, 
Pfundgeld  kaldet,  til  Bestridelse  af  Omkostningerne  ved  Freds- 
koggernes Udrustning.  De  livlandske  Støder  besluttede  senere, 
at  de  Skibe,  der  vilde  igjennem  Øresund,  skulde  sejle  samlede 
i større  Flaader  for  derved  at  sikres  mod  Overfald. 

Da  Efterretningen  kom  om  det  Forlig,  der  var  sluttet  i 
Kjøbenhavn  mellem  Danmark  og  Meklenburgeme,  fattede  man 
Haab  om,  at  Forholdene  vilde  bedre  sig46;  snart  viste  dette 
sig  at  være  en  Skuffelse,  og  i Foraaret  1377  saa  det  atter 
meget  krigersk  ud.  I Marts  vidste  man,  at  der  under  Fyn 
havde  samlet  sig  200  Sørøvere;  en  Maaned  senere  var  Tallet 
steget  til  det  dobbelte.  Denne  Flok  gjorde  Støderne  »stor  og 

drabelig«  Skade;  mange  Skibe  bleve  erobrede,  og  det  røvede 
Gods  førtes  til  »Ny  Lindholm«  ved  Fyn.  Saaledes  havde 
Røverne  i det  mindste  Tilhold  i Danmark,  om  det  end  ikke 
siges,  at  de  selv  vare  Danske,  og  da  Lubecks  Udsending  i 
Sommeren  1377  forhandlede  med  Rigsraadet*  forebragte  han 
ogsaa  Klager  over  dette  Uvæsen;  han  fik  gode  Løfter,  lige- 
som der  allerede  var  blevet  givet  Aaret  forud,  men  at  der 
blev  udrettet  noget,  dertil  er  der  intet  Tegn47. 

Imidlertid  vare  de  Danske  sikkert  ikke  ene  Skyld  i 
Søens  Usikkerhed;  de  mange  Landevejsrøvere,  der  da  op- 
fyldte Tyskland,  og  de  urolige  meklenburgske  Herremænd  fandt 
her  en  gunstig  Lejlighed  til  at  faa  deres  Røverlyster  styrede. 
Derfor  indtoge  de  to  meklenburgske  Stæder  ogsaa  en  meget 
tilbageholden  Stilling,  hver  Gang  der  paa  Hansemøderne  var 
Tale  om  Forholdsregler  imod  Sørøveriet;  i Juni  1377  fik  de 
endog  ligefrem  Tilladelse  til  at  afholde  sig  fra  Udrustninger, 
saa  længe  der  ikke  var  sluttet  Fred  mellem  deres  Landsherrer 
og  Danmark,  og  Modstand  fra  Rostoks  og  Wismars  Side  synes 
i det  hele  at  have  hindret  Udsendelsen  af  Fredsskibe  i den 
Sommer.  I de  to  følgende  Aar  laa  derimod  Lubecks  og  Stral- 
sunds  Orlogsskibe  ude,  og  blot  i det  ene  Aar  løbe  Omkost- 
ningerne op  til  over  10,000  Mark  lybsk,  saa  at  det  ikke  var 
nogen  ringe  Byrde. 

Bidroge  allerede  disse  Forhold  til  at  formindske  Hanse- 
aternes  Glæde  over  Udsoningen  med  de  nordiske  Riger,  saa 
viste  de  nu  forløbne  Aar  ogsaa,  at  Stadfæstelsen  af  Privile- 
gierne og  Besiddelsen  af  de  skaanske  Slotte  ikke  forslog  til 
at  hindre  Overgreb  og  Forurettelser  fra  dansk  Side.  I 1377 
indkom  der  Klager  fra  de  Kjøbmænd,  der  havde  saltet  Sild 
i Ystad,  Trælleborg  og  Sømmershavn,  over  Fogederne  i disse 

Byer,  der  laa  udenfor  det  Hanseaterne  overladte  Territorium; 
man  skrev  derom  til  Hr.  Anders  Jakobssøn,  som  formodentlig 
var  Lensmand  paa  Lindholm,  men  forgjæves.  Klagerne  bleve 
ved,  og  nogle  Aar  efter  maatte  Støderne  gribe  til  det  Mid- 
del, helt  at  forbyde  deres  Kjøbmænd  at  besøge  disse  Steder48. 
Heller  ikke  med  Drost  Henning  Podbusk  som  Indehaver  af 
de  skaanske  Slotte  var  man  ret  tilfreds;  en  af  de  sædvanlige 
Stridigheder  om  bjærget  Gods  satte  ondt  Blod  imellem  ham 
og  de  preussiske  Støder.  Noget  af  det  paagjældende  Gods 
gav  han  vel  tilbage  mod  at  faa  udleveret  en  Tiendedel  deraf 
for  sin  Møje;  men  noget  andet,  der  var  bjærget  lidt  senere, 
var  det  ikke  muligt  at  faa  vristet  fra  ham49.  Mindre  denne 
Sag  end  hele  det  kølnede  Forhold  til  Danmark  var  vel 
Grunden  til,  at  Hansestæderne  i 1378  bestemte  sig  til  at  fra- 
tage Henning  Podbusk  Befalingen  over  de  skaanske  Slotte; 
Drosten  gik  ind  herpaa,  og  endnu  i samme  Sommer  afløstes 
han  af  to  stralsundske  Raadsherrer,  Gregor  Sverting  og  Niels 
Segefrid,  hvis  Instruktioner  bl.  a.  indskærpede  dem  efter 
bedste  Evne  at  hjælpe  Skipperne  ved  Strandinger50. 

Heller  ikke  Forholdene  i Norge  vare  tilfredsstillende  for 
Støderne.  Kong  Haakon  var  næppe  kommen  hjem  fra  Freds- 
mødet paa  Sjælland,  før  han  udgav  en  Forordning  angaaende 
Hanseatemes  Rettigheder,  og  han  erklærede  heri,  at  det  gan- 
ske vist  var  hans  "Vilje,  at  de  Privilegier,  der  nu  vare  til- 
staaede  dem,  stadig  skulde  overholdes,  men  tillige,  at  han 
paa  ingen  Maade  vilde  taale  af  Hansekjøbmændene  de  Ting, 
de  havde  tiltaget  sig  uden  Hjemmel.  Forordningen  gik  da 
ogsaa  ud  paa  at  sætte  en  Skranke  for  alle  Overgreb.  Det  blev 
forbudt  de  fremmede  Kjøbmænd  at  opkjøbe  Yarer  ude  blandt 
selve  Bønderne  eller  i Byen  at  lokke  disse  til  at  komme  ind 

i Tyskernes  Gaarde;  Handelen  skulde  foregaa  paa  Kjøb- 
stadens  Torv.  Hvad  Hanseaterne  kjøbte,  skulde  de  udføre 
og  ikke  sælge  i selve  Norge,  og  al  Handel  i Detail  blev  for- 
budt dem  som  ofte  før;  da  de  havde  søgt  at  omgaa  dette 
Forbud  ved  at  lade  deres  norske  Friller,  en  talrig  Klasse,  som 
det  synes,  udsælge  deres  Varer,  blev  det  paabudt,  at  saadanne 
Kvinder  kun  maatte  handle , naar  de  kunde  bevisliggjøre , at 
Varerne  vare  deres  egne.  Den  samme  Stræben  efter  at 
indskrænke  Kjøbmændenes  Rettighed  til,  hvad  der  virkelig 
var  dem  tilstaaet,  træder  frem  i et  Par  snart  efterfølgende 
Love  og  Forordninger,  og  i Norge  saa  lidt  som  i Danmark 
fandt  Hanseaterne  saaledes  den  Velvilje,  som  de  mente  at  have 
Krav  paa51. 

Da  den  gamle  Hertug  Albrecht  døde  i Aaret  1379,  op- 
hørte, som  vi  have  set,  Meklenburgemes  aabne  Kamp  med 
Danmark,  og  dermed  kunde  jo  Kaperiet  og  den  deraf  flydende 
Ufred  ventes  at  ville  faa  Ende.  Det  følgende  Aar  udsendtes 
der  i Virkeligheden  ingen  Fredsskibe,  men  hurtig  viste  det 
sig,  at  Søen  ingenlunde  var  sikker.  Fandt  Røverne  ikke 
mere  Tilhold  i de  meklenburgske  Havne,  saa  var  Retsløsheden 
i Danmark  da  saa  stor,  at  baade  tyske  og  danske  Parti- 
gængere  kunde  finde  Skjulesteder  i dette  Land,  endog  paa 
selve  Rigets  Slotte;  hertil  bragte  de  deres  Bytte,  og  det  var 
end  ikke  ukjendt,  at  Kronens  egne  Embedsmænd  deltoge  i 
Sørøveriet. 

Under  disse  Forhold  maatte  Stæderne  tage  alvorligere 
Forholdsregler  end  nogensinde  før.  I Januar  1381  blev  en 
stor  Udrustning  besluttet;  de  preussiske  Byer  skulde  yde 
Tilskud  i Penge,  de  vendiske  Stæder,  til  hvilke  Rostok  og 

Wismar  nu  atter  sluttede  sig,  skulde  besørge  Skibene  ud- 
sendte. Det  var  en  hel  Flaade,  der  stak  i Søen,  4 store  og 
10  mindre  Skibe  med  en  Besætning  af  i alt  250  Mand.  Alt 
dette  kostede  mange  Penge,  men  hvor  meget  der  udrettedes, 
er  et  andet  Spørgsmaal;  flere  preussiske  Skippere  klagede  i 
alt  Fald  over,  at  Fredsskibene,  for  hvis  Skyld  de  betalte 
Pfundgeld,  laa  i Stralsund  og  ikke  i Øresund,  hvor  de  burde 
være.  Klagen  giver  i det  hele  et  godt  Indblik  i Datidens 
retsløse  Forhold.  Medens  Fredsskibene  som  sagt  laa  i Havn, 
havde  Sørøverne  samlet  sig  ved  Helsingborg,  og  den  stral- 
sundske  Foged  paa  dette  Slot  havde  givet  dem  Lejde,  ja, 
han  sørgede  ikke  en  Gang  for  at  give  Skipperne  Underret- 
ning om  Faren,  saaledes  at  han  snarere  maatte  kaldes  en 
Forræder  end  en  tro  Foged  paa  Stedernes  Vegne.  Imidler- 
tid forsøgte  Røverne  at  slippe  over  fra  Helsingborg  til  Sjæl- 
land, men  paa  Vejen  bleve  de  oppassede  af  Kjøbmændene, 
Hanseater  og  Englændere  i Forening;  en  vis  Rambow,  der 
havde  Kone  og  Børn  i Wismar,  blev  selvtiende  fangen  i Vandet. 
Fem  af  Fangerne  kastede  man  da  i Søen,  de  fem  andre  hen- 
rettede man  og  satte  deres  Hoveder  paa  Stage  inde  ved 
Helsingør 52. 

Samtidig  med  at  Hanseaterne  toge  fat  paa  Fred- 
ningen af  Søen,  henvendte  de  de  haardeste  Klager  til  Dron- 
ning Margrethe;  de  hævdede,  at  Dronningen  selv  beskyttede 
Sørøverne,  og  at  det  røvede  Gods  gjemtes  paa  hendes  Slotte. 
Bestemte  Exempler  have  de  vel  ogsaa  fremført;  Preusserne 
paastode  i alt  Fald  senere,  at  da  et  af  deres  Skibe  i Efter- 
aaret  1380  sejlede  gjennem  Øresund,  blev  det  taget  af  Dron- 
ningens Folk;  blandt  disse  nævne  de  Hr.  Gynther  (af  Wed- 
hausen),  en  tysk  Adelsmand,  der  da  var  i norsk  Tjeneste, 

samt  to  danske  Herremænd,  Stolze  og  Mikkel  Rud.  Godset 
blev  ført  til  Varberg  og  delt  i Nærværelse  af  Dronningen, 
der  selv  tog  det  meste  af  Ladningen 5S. 

Margrethe  sendte  særlige  Afsendinge  til  Stæderne  for  at 
formilde  de  opbragte  Kjøbmænd,  og  ligeledes  mødte  Henning 
Podbusk  og  Konrad  Moltke;  men  Stæderne  holdt  fast  ved 
deres  Klager  og  krævede  Skadeserstatning  og  Hjælp  til  at 
angribe  de  Slotte,  hvortil  Rovet  var  ført.  Underhandlingerne 
gjenoptoges  paa  et  stort  Møde  i Skaane  i Efteraaret  1381, 
hvor  de  vigtigste  Hansestæder  vare  repræsenterede.  Dron- 
ningen gjentog  sine  Beklagelser  over  det  skete  og  vilde  gjerne 
hjælpe  Stæderne,  hvor  hun  kunde;  men  tillige  søgte  hun  at 
forsvare  sig  ved  at  anføre  den  Artikel  af  Hanseaternes  Privi- 
legier, at  den  uskyldige  ikke  skulde  lide  for  den  skyldige. 
Dette  var  jo  en  Analogi,  der  var  sat  stærkt  paa  Spidsen,  og 
Afsend  ingene  ere  sikkert  bievne  meget  forbavsede  over  denne 
Udflugt;  foreløbig  enedes  man  om  et  nyt  Møde,  der  skulde  af- 
holdes i Nykjøbing  først  paa  det  følgende  Aar.  Et  positivt 
Udbytte  af  disse  Underhandlinger  fik  Hanseateme  dog,  idet 
der  blev  afsluttet  en  formelig  Stilstand  imellem  dem  paa  den 
ene  og  en  Række  af  Røverne  paa  den  anden  Side.  Under- 
lige og  betegnende  Forhold!  Disse  »Sørøvere  og  Mordbræn- 
dere«, som  man  kaldte  dem,  lovede  Stæderne  Fred  og  Sikker- 
hed indtil  det  næste  Foraar,  og  Stæderne  gave  dem  det  samme 
Løfte;  de  mest  bekjendte  af  Datidens  danske  Adelsmænd  op- 
traadte  som  Røvernes  Forlovere,  det  danske  Riges  Drost,  Hr. 
Henning  Podbusk,  var  Mellemmand54. 

Det  er  højst  interessant  at  se,  hvem  disse  Røvere  egent- 
lig vare,  og  de  fleste  af  dem  nævnes  netop  ved  denne  Lejlig- 
hed. Skaanes  Adelstand  er  stærkt  repræsenteret.  Trud  Mus 

og  Holger  Jonssøn  havde  Aaret  forud  været  med  til  at  under- 
tegne en  højtidelig  Landefred,  som  de  nu  saa  lidt  overholdt; 
Niels  Jonssøn  kaldes  til  Arsxleef  og  er  aabenbart  identisk  med 
Væbneren  Niels  Jonssøn  af  Arasløf  i Gønge  Herred,  der 
omtales  1390;  Niels  Svarteskaaning  spiller  da  og  siden  en 
fremragende  Rolle  blandt  Dronning  Margrethes  Raadgivere 55. 
Ved  Siden  af  disse  fremtræde  tyskfødte  Adelsmænd,  Lydeke  Skin- 
kel, Eler  Rantzow;  flere  af  disse  Udlændinge  vare  dog  bosatte  i 
Danmark,  saaledes  Fikke  Grubendal  og  Kord  Hovenschild 56. 
Og  blandt  disse  i Udlandet  fødte  træffe  vi  endelig  nogle,  der 
aldeles  samtidig  vare  i den  danske  Dronnings  Tjeneste  som 
Lensmænd;  Henrik  Vardenberg,  der  ogsaa  var  med  ved  det 
ovenfor  omtalte  Sammenstød  med  de  preussiske  Skippere,  var 
da  Indehaver  af  Abrahamstrup  Slot  i Forening  med  en  vis 
Påskedag,  der  ligeledes  optræder  som  Sørøver;  Henneke  Gru- 
bendal var  Høvedsmand  paa  Søborg57. 

Var  det  virkelig  umuligt  for  Dronning  Margrethe  at 
holde  Styr  paa  disse  Adelsmænd,  nære  Frænder  af  de  hende 
omgivende  Stormænd,  til  Dels  hendes  egne  Lensmænd?  Dette 
synes  lidt  utroligt,  og  naar  man  ser  hende  samtidig  belønne 
en  af  de  vitterlige  Sørøvere,  Niels  Svarteskaaning,  med  For- 
lening  af  Gods,  føres  man  med  Grund  til  at  formode,  at 
hun,  langtfra  at  gjøre  alt,  hvad  hun  formaaede  mod  Sørøverne, 
snarere  til  en  vis  Grad  begunstigede  den  stadige  Usikkerhed 
paa  Søen.  Har  hun  derved  villet  skaffe  sig  saa  at  sige 
Haand  i Hanke  med  Stæderne,  svarer  dette  fuldstændig  til 
Dronningens  Optræden  paa  et  andet  Omraade,  hvor  hendes 
Politik  ligeledes  var  meget  dobbeltsidig. 

I Aaret  1380  var  Kong  Haakon  af  Norge  død,  og  der- 
med fremtraadte  paa  ny  Spørgsmaalet  om  Hanseaternes 

Privilegier  i dette  Rige,  der  for  de  vendiske  Stæder  var  af 
saa  stor  Vigtighed.  Med  Kongens  Død  havde  Privilegierne 
jo  tabt  deres  formelle  Gyldighed,  og  ganske  rigtig,  da  der 
indtraf  Klager  fra  de  tyske  Kjøbmænd  i Oslo  og  Tønsberg, 
og  man  forebragte  disse  for  Dronning  Margrethe  og  Fogederne, 
blev  der  svaret,  at  Privilegierne  efter  Kongens  Død  ikke  mere 
stode  ved  Magt.  Spørgsmaalet  blev  fremdraget  paa  Mødet  i 
Skaane,  og  Dronningen  gjentog  sin  Paastand  om,  »at  Privi- 
legierne vare  døde  med  Kongen«,  men  lovede  tillige  til  det 
næste  Møde  at  skaffe  sig  Fuldmagt  til  at  stadfæste  Kjøb- 
mændenes  gamle  Rettigheder.  Altsaa  ogsaa  her  Udskyden  af 
Afgj øreisen,  hvad  der  var  Hanseaterne  saa  meget  mere  paa- 
faldende, som  det  norske  Rigsraad  lige  i Forvejen  havde 
meddelt  dem,  at  Dronningen  allerede  var  befuldmægtiget  til 
at  bestemme  alt,  hvad  hun  vilde,  indtil  Oluf  blev  myndig58. 

Man  finder  sikkert  Bevæggrunden  til  denne  Udsættelse  af 
Stridspunkterne  i et  Forslag,  som  fremkom  fra  Dronning 
Margrethe  ved  det  selvsamme  Møde  i Skaane.  Dette  gik  ud 
paa  intet  mindre,  end  at  Hanseaterne  skulde  tilbagegive  deres 
Del  af  Skaane  allerede  nu,  4 Aar  forinden  de  betingede  15 
Aar  vare  forløbne.  Ganske  vist  søgte  Margrethe  at  forsøde 
denne  bitre  Pille;  Hansestæderne  skulde  beholde  Tolden,  de 
skulde  have  Lov  at  have  Fogeder  paa  Slottene  til  at  sidde  i 
Retten  og  tage  Bøderne,  og  alle  Dronningens  Høvedsmænd 
skulde  give  de  kraftigste  Forsikringer  om  ikke  at  tilføje  Kjøb- 
manden  nogen  Skade.  Men  Forslaget  var  dog  af  den  mest 
indgribende  Vigtighed;  den  politiske  Indflydelse  i Norden, 
som  Besiddelsen  af  de  skaanske  Slotte  medførte,  skulde  Stæ- 
derne  opgive,  og  Raadsudsendingene  toge  derfor  kun  For- 
slaget ad  referendum , idet  de  lovede  et  endeligt  Svar  til  det 

fastsatte  Fredsmøde59.  Med  denne  Sag, for  Øje  var  det  sik- 
kert, at  Dronningen  indtog  hin  mærkelige,  alt  opsættende 
Holdning;  Plagerierne  i Norge  og  Ufreden  til  Søs  skulde 
tvinge  Hanseateme  til  at  opgive  Skaane  før  Tiden. 

Efterretningen  om  disse  vigtige  Underhandlinger  i Skaane 
vakte  stor  Opsigt  i Hansestæderne.  De  preussiske  Stæder 
holdt  Vinteren  igjennem  flere  Møder  og  enedes  efter  nogen 
Vaklen  om  ikke  at  ville  sende  Udsendinge  til  den  forestaaende 
Sammenkomst  i Nykjøbing;  de  bade  kun  de  andre  Stæder  at  • 
mane  Dronningen  om  Skadeserstatning60.  De  vendiske  Byer 
mødtes  i Marts  Maaned  i Wismar;  de  vilde  vel  skikke  Af- 
sendinge  til  Danmark,  men  disse  skulde,  hvad  Spørgsmaalet 
om  de  skaanske  Slotte  angik,  »opholde  og  tøve  med  Svaret, 
som  de  visest  og  bedst  kunde«,  indtil  Stæderne  paa  deres 
Sommermøde  havde  fattet  Beslutning  i Sagen61. 

Saaledes  kunde  Nykjøbingmødet  ikke  føre  til  noget  Re- 
sultat. Da  Dronningen  ikke  fik  Svar  af  Hanseateme  paa  sit 
Forslag,  indlod  hun  sig  heller  ikke  paa  at  stadfæste  Privile- 
gierne i Norge,  og  overfor  Spørgsmaalet  om  Sørøverierne  ind- 
tog hun  sit  tidligere  Standpunkt:  den  uskyldige  burde  ikke 
lide  for  den  skyldige.  Udsendingene  protesterede  med  god 
Grund  mod  denne  Analogi;  da  Skaden  var  tilføjet  Kjøbmæn- 
dene  fra  danske  Slotte  og  Havne  og  af  Rigets  Indbyggere, 
maatte  Riget  staa  inde  derfor,  saa  meget  mere  som  Forliget 
af  1376  indeholdt,  at  der  skulde  være  en  fuldstændig  Sone 
mellem  dem  og  Danmark  og  alle  dette  Lands  Indbyggere. 
Imidlertid  var  der  ikke  andet  at  opnaa,  end  at  der  blev  fast- 
sat et  nyt  Møde,  der  til  Efteraaret  skulde  afholdes  i Stralsund, 
og  hvor  Dronningen  lovede  at  møde,  medbringende  det  norske 

Er  Blev:  Margrethe.  7 

Rigsraad;  tillige  blev  der  sluttet  en  ny  Stilstand  med  adskil- 
lige Sørøvere6*. 

Underhandlingerne  trak  nu  i Langdrag;  de  preussiske 
Stæder  holdt  sig  stadig  tilbage,  og  der  kunde  derfor  paa 
Sommermødet  i Lubeck  ikke  tages  nogen  Beslutning  om  de 
skaanske  Slotte.  Som  Følge  heraf  indfandt  Dronning  Mar- 
grethe sig  ikke  til  Stralsundmødet,  heller  ikke  til  et  Møde  i 
Lubeck  i April  1383,  hvortil  Støderne  havde  indbudt  hende. 
Saa  overdroge  Hanseaterne  Baadet  i Stralsund  at  forhandle 
med  Dronningen,  men  samtidig  fastsatte  de,  at  de  vilde  be- 
holde Slottene  i Skaane  hele  den  Tid,  der  var  beseglet  dem  i 
' Freden  med  Danmark63.  Med  Sørøverne  synes  Stilstanden 
ikke  at  være  bleven  fornyet,  og  efter  et  Aars  Standsning  var 
man  i 1383  atter  nødt  til  at  sende  Fredskibene  i Søen,  ja 
Usikkerheden  var  saa  stor,  at  det  for  det  følgende  Aar  ansaas 
for  nødvendigt  at  fordoble  Udrustningens  Størrelse. 

Et  Skridt  videre  kom  man  endelig  paa  et  Hansemøde, 
der  i Oktober  1383  afholdtes  i Lubeck,  og  hvortil  ogsaa  Preus- 
serne havde  indfundet  sig.  Dronning  Margrethe  havde  sendt 
sin  Skriver  Albert  Kalenberg  over  til  dette  Møde  og  tilbød 
at  afholde  en  Sammenkomst  med  Stødernes  Udsendinge  til 
Foraaret  i Danmark;  man  tog  med  Glæde  mod  Indbydelsen 
og  krævede  blot,  at  Rigsraadet  og  Slotshøvedsmændene  ogsaa 
skulde  være  til  Stede.  Mærkeligere  end  dette  var,  at  der  paa 
Hansemødet  fremkom  den  Meddelelse,  at  flere  danske  Mænd 
havde  tilbudt  Støderne  at  hjælpe  disse  i Kampen  mod  Sø- 
røverne; dog  var  man  ikke  i Stand  til  at  modtage  dette 
Tilbud,  før  de  enkelte  Udsendinge  havde  raadført  sig  med 
deres  Byers  Raad64. 

Forholdene  bleve  øjensynlig  stedse  alvorligere.  Den  Tid 

nærmede  sig  hurtig,  da  Støderne  efter  Stralsundfredens  Be- 
stemmelser skulde  tilbagegive  de  skaanske  Slotte,  men  kunde 
man  virkelig  gjøre  dette,  naar  Kjøbmanden  stadig  led  den 
største  Skade  i de  danske  Farvande?  Besiddelsen  af  Slottene 
skulde  jo  netop  sikre  Hanseateme  Overholdelsen  af  deres  Pri- 
vilegier i Danmark,  og  nu  bleve  disse  brudte  paa  det  mest 
aabenbare ; de  skulde  være  en  Slags  Pant  for  Skadeserstatning, 
og  nu  nægtede  Dronningen  denne,  selv  for  Skade,  tilføjet 
Kjøbmændene  af  hendes  egne  Slotshøvedsmænd.  Kunde 
Hanseaterne  under  saadanne  Forhold  forsvare  at  give  det 
Pant  fra  sig,  hvorved  de  ene  kunde  haabe  at  udøve  et  Pres 
paa  den  danske  Styrelse? 

Dette  Spørgsmaal  var  nu  Gjenstand  for  de  alvorligste 
Overvejelser  i Støderne.  De  preussiske  Støder  vare  især  for- 
bitrede paa  Danmark;  de  havde  lidt  en  overordentlig  stor 
Skade  i de  danske  Farvande  og  skuffedes  altid  i Haabet  om, 
at  Forholdene  vilde  bedre  sig  eller  de  selv  faa  nogen  Erstat- 
ning for  den  lidte  Skade.  Denne  Uvilje  traadte  stærkt  frem 
paa  et  Møde,  som  i Januar  1384  afholdtes  i Marienburg; 
Preusserne  erklærede  her,  at  de  ikke  vilde  efterkomme  Ind- 
bydelsen til  at  forhandle  i Danmark,  og  heller  ikke  mente  de, 
at  det  var  tilraadeligt  at  indlade  sig  i Forbund  med  de  dan- 
ske Adelsmænd  mod  Sørøverne.  Den  samme  Stemning  kom 
til  Orde  paa  det  fælles  Hansemøde,  der  en  Maaned  efter  af- 
holdtes i Lubeck65. 

Hvor  let  kunde  denne  stadig  voxende  Uvilje  ikke  føre 
til,  at  Støderne  helt  nægtede  at  give  Slottene  i Skaane  til- 
bage. Det  var  vistnok  Frygten  for  denne  Mulighed,  der 
nu  bevægede  den  danske  Styrelse  til  at  stille  sig  mere  imøde- 
kommende overfor  Hanseaterne.  Ved  Efterretningen  om,  at 

Preusserne  ikke  vilde  besøge  Nykjøbingmødet , skrev  Drost 
Henning  Podbusk  højst  indtrængende  til  Stralsund  for  at 
faa  et  andet  Møde  sat  i Stand;  han  erklærede,  at  Dron- 
ning Margrethe  var  rede  til  at  indfinde  sig  paa  tysk  Grund, 
og  udtalte  de  bedste  Forhaabninger  om,  at  et  saadant  Møde 
vilde  gjenoprette  det  gode  Forhold  mellem  Danmark  og 
Stæderne,  medens  Opgivelsen  af  Sammenkomsten  vilde  for- 
sinke en  Udsoning  overordentlig.  Som  Følge  heraf  bad 
Stralsunds  Raad  de  preussiske  Stæder  at  sende  Udsendinge 
til  deres  By  nu  til  Paaske,  til  hvilken  Tid  Dronningen  selv 
vilde  være  til  Stede;  deres  Udeblivelse  vilde  være  til  største 
Skade  for  de  andre  Stæder  og  for  Kjøbmanden  i Almindelig- 
hed, og  Fredsskibene,  hvortil  der  var  saa  megen  Trang,  vilde 
da  ikke  blive  udrustede.  Denne  Gang  afsloge  Preusserne 
heller  ikke  at  deltage  i Underhandlingerne;  hvad  de  vilde 
have  ud  deraf,  ses  bedst  af  Beslutningerne  fra  deres  forud- 
gaaende  Stædemøde.  De  nægtede  bestemt,  at  Dronningen 
havde  Ret  til  at  skyde  sig  ind  under  hin  Artikel,  at  den 
uskyldige  ikke  skulde  lide  med  den  skyldige;  »det  havde  de 
endnu  aldrig  beseglet  hende« ; derimod  skulde  man  samle 
alle  Oplysninger  om  den  Skade,  der  var  lidt  i de  danske 
Farvande,  og  forelægge  Listen  derover  ved  Mødet,  medens  man 
skulde  beholde  de  skaanske  Slotte  »for  at  fremme  Kravet  paa 
Skadeserstatning  hos  Dronningen  og  hendes  Embedsmænd* 66. 

Yed  Paasketid  samledes  da  Raadsudsendinge  fra  de  ven- 
diske og  preussiske  Stæder  i Stralsund,  og  her  indfandt  ogsaa 
Dronning  Margrethe  sig,  ledsaget  af  Henning  Podbusk,  Kon- 
rad Moltke  og  flere  andre  danske  Rigsraader.  Hanseaterne 
manede  Dronningen  om  den  store  Skade,  de  havde  lidt  og 
stadig  lede  i Danmark  fra  Rigets  Slotte,  og  der  blev  herom 

længe  forhandlet  frem  og  tilbage.  Nu  viste  de  Danske  sig 
til  en  vis  Grad  medgjørlige.  Dronningen  lovede  at  indfinde 
sig  i Skaane  til  Yor  Frue  Fødselsdag  (8.  Septbr.)  og  vilde  da 
medbringe  hele  Rigsraadet  og  alle  dem,  der  havde  Slotte 
inde;  særlig  nævntes  Hr.  Vendelbo,  der  da  var  Høvedsmand 
over  det  vidtstrakte  Aalborg  Len,  hvor  saa  mange  Skibe 
strandede 67,  dernæst  ogsaa  den  føromtalte  Hr.  Gynther.  Paa 
dette  Møde  skulde  da  Spørgsmaalet  om  Skadeserstatning  ende- 
lig afgjøres;  nogle  Boder  paa  Markedet,  som  en  af  Dron- 
ningens Høvedsmænd,  Jakob  Mus  paa  Lindholm,  havde  afbrudt, 
erklærede  hun  sig  dog  allerede  nu  villig  til  at  erstatte68. 
Stærkere  endnu  viste  Margrethe  sin  Imødekommenhed,  ved 
at  hun  ligefrem  tilbød  Støderne  Hjælp  mod  Sørøverne.  Inden 
Pinse  vilde  hun  stille  to  Skibe,  Henning  Podbusk  ligeledes 
to,  Konrad  Moltke,  der  var  Lensmand  paa  Vordingborg  og 
Stegehus69,  endog  tre,  et  Par  andre  danske  Adelsmænd  hver 
et  Skib;  paa  hvert  Skib  skulde  der  være  10 — 12  væbnede 
Mænd,  vistnok  foruden  det  egentlige  Skibsmandskab.  Med 
disse  Skibe  skulde  hun  af  al  Magt  hjælpe  de  Fredsskibe, 
Støderne  vilde  udsende,  i Kampen  mod  Sørøverne,  og  da 
Hanseateme  forlangte,  at  de  Røverslotte,  de  erobrede,  skulde 
blive  i deres  Hænder,  sagde  Dronningen  i alt  Fald  ikke  Nej 
dertil,  men  udsatte  kun  Svaret  til  det  berammede  Freds- 
møde, for  at  hun  i Mellemtiden  kunde  forhandle  med  sit 
Raad  herom70. 

Dronning  Margrethes  hele  Optræden  i Stralsund  var 
egnet  til  at  indgyde  Støderne  Forhaabninger,  om  end  Resul- 
tatet af  Mødet  endnu  mest  var  Løfter  paa  Fremtiden ; Preus- 
serne i alt  Fald  synes  dog  ikke  at  have  haft  synderlige  For- 
ventninger. De  vedtoge  ud  paa  Sommeren,  at  de  nok  vilde 

møde  i Skaane,  men  paalagde  Sendebudene  ikke  at  love 
Slottenes  Tilbagegivelse,  før  hele  Skaden  var  erstattet.  I 
Virkeligheden  forsvandt  den  lysere  Stemning  ogsaa  yderst 
hurtig ; thi  da  Hanseaterne  til  fastsat  Tid  gave  Møde,  traf  de 
ikke  Dronningen  paa  det  aftalte  Sted.  En  Maaned  senere 
blev  der  afholdt  et  nyt  Møde  i Falsterbo ; da  kom  Dronningen 
til  Stede,  men  Slotsherrerne  medbragte  hun  ikke,  idet  hun 
undskyldte  sig  med  Krigsnød.  Hr.  Gynther  var  dog  i Dron- 
ningens Følge  og  tilstod,  at  han  efter  sin  Herre  Kong 
Haakons  Død  havde  taget  skibbruddent  Gods,  hvad  han  dog 
mente  at  have  Ret  til;  det  var  altsaa  den  manglende  Stad- 
fæstelse paa  Privilegierne  i Norge,  der  her  var  Anledning  til 
Klagerne.  Dronningen  lovede  nok  at  skaffe  Støderne  Erstat- 
ning for  hans  Overgreb,  men  samtidig  viste  det  sig,  at  Kjøb- 
mændene  ikke  engang  kunde  faa  Ret  over  Jakob  Mus, 
hvad  Margrethe  dog  havde  lovet  dem  saa  bestemt.  Det 
egentlige  Hovedspørgsmaal  om  den  af  Sørøverne  tilføjede 
Skade  kunde  altsaa  ikke  afgjøres  her,  og  Dronningen  fore- 
slog, at  den  endelige  Afgjørelse  skulde  træffes  paa  det  Møde 
i Helsingborg  ved  Kristi  Himmelfarts  Tid  1385,  da  Støderne 
i Henhold  til  Fredsbrevene  skulde  tilbagegive  de  skaanske 
Slotte.  Hertil  vilde  hun  medbringe  sine  Lensmænd  og  des- 
uden alle  sine  Breve;  viste  det  sig  da,  at  hun  var  Støderne 
noget  skyldig  eller  de  hende,  skulde  det  afgjøres. 

Vi,  der  kjende  Begivenhedernes  senere  Gang,  have  let 
ved  at  forstaa,  hvor  Dronning  Margrethe  vilde  hen;  Støderne 
have  vel  heller  ikke  været  i Tvivl  derom.  Udskyde  Skades- 
erstatningskravet fra  Møde  til  Møde,  indtil  Slottene  vare  til- 
bagegivne, faa  Hansestøderne  til  at  gaa  ind  herpaa  ved  hist 
og  her  at  vise  Tegn  til  Velvilje  og  give  gode  Løfter,  det  be- 

tegner  Margrethes  Politik  overfor  Hanseateme  i disse  Aar. 
Men  Hanseateme  bleve  sikkert  ikke  skuffede;  de  forstode,  at 
med  Opgivelsen  af  deres  Besiddelser  i Danmark  vilde  hvert 
Haab  om  Skadeserstatning  forsvinde,  og  i den  Dagsorden,  de 
fastsatte  for  deres  næste  Sammenkomst,  hed  det,  at  man 
skulde  raadslaa  paa  den  ene  Side  om,  hvorvidt  man  vilde  til- 
bagegive Slottene  til  den  fastsatte  Tid  eller  ej,  paa  den  anden 
Side,  om  man  vilde  lade  det  staa  hen  med  den  store  Skade, 
Kjøbmanden  havde  lidt  i Danmark.  At  der  tillige  skulde 
underhandles  om,  »hvorvidt  man  vilde  gjenoptage  Kølner- 
forbundet  eller  ophæve  det«,  viste,  hvor  alvorlig  man  saa 
Forholdene 71. 

Ved  Udgangen  af  Aaret  1384  stode  Støderne  altsaa 
overfor  en  Afgjørelse,  der  vilde  blive  skæbnesvanger  for  deres 
Forhold  til  Danmark-Norge  og  for  deres  hele  Indflydelse  i 
Norden.  Hvorledes  Begivenhederne  udviklede  sig  videre, 
skulle  vi  se  i et  følgende  Afsnit;  thi  her  udvider  den  politiske 
Horizont  sig;  Traadene  gribe  ind  i hinanden,  idet  Danmarks 
Forhold  til  det  meklenburgske  Fyrstehus  og  Holstenerne  atter 
dukker  frem  og  træder  i Forbindelse  med  Forholdet  til 
Støderne.  Vi  skulle  forinden  kaste  et  Blik  paa,  hvad  Hanse- 
aterne  havde  faaet  ud  af  deres  femtenaarige  Besiddelse  af  de 
skaanske  Slotte,  der  nu  snart  skulde  være  til  Ende,  om  Fre- 
dens Bestemmelser  maatte  blive  overholdte. 

Da  Hanseateme  ved  Stralsundfreden  opnaaede  at  faa  den 
vigtigste  Del  af  Skaane  i deres  Hænder,  noget,  som  havde 
været  deres  Maal  i hele  den  foregaaende  Orlog,  blev  det  ud- 
trykkelig udtalt,  at  Meningen  hermed  var,  at  Indtægterne  af 
Slottene  og  Tolden  paa  det  skaanske  Marked  skulde  erstatte  dem 

de  Tab,  de  havde  lidt  i Danmark  og  i de  danske  Farvande 
før  Krigens  Udbrud.  Nu  vare  de  femten  Aar,  for  hvilke 
Slottene  vare  dem  overdragne,  omtrent  forløbne;  kunde  Ste- 
derne da  siges  at  have  opnaaet  hin  Hensigt?  Sikkerlig  ikke. 
Skjønt  der  kun  er  levnet  os  nogle  enkelte  Aars  Regnskaber 
over  Indtægterne  afSkaane,  ere  disse  dog  fuldt  tilstrækkelige 
til  at  vise,  at  der  ikke  var  Tale  om  noget  Overskud,  der 
kunde  tjene  til  Dækning  af  Kjøbmændenes  overordentlige 
Tab  i Tiaaret  1360 — 70.  Hvad  der  kom  ind  af  de  Herreder, 
som  hørte  under  Slottene,  forslog  ikke  til  at  betale  Omkost- 
ningerne ved  selve  Slottenes  Vedligeholdelse,  Bestyrelse  og 
Forsvar.  I den  Tid,  Henning  Podbusk  havde  Slottene  inde 
paa  Hanseatemes  Vegne,  fik  han  ud  over  hine  Indtægter 
først  Vs  af  Tolden  (d.  e.  en  Fjerdedel  af,  hvad  der  tilkom 
Hansestæderne),  senere  et  aarligt  Tilskud  af  1000  Mk.  sun- 
disk 72.  De  tyske  Høvedsmænd,  der  afløste  ham78,  overtoge 
Slottene  paa  de  samme  Vilkaar,  men  klagede  ofte  over,  at 
de  ikke  kunde  faa  Pengene  til  at  strække  til74,  og  tilsidst 
vare  Stederne  ogsaa  nødsagede  til  at  forhøje  Tilskuddet 
lidt75.  Hvad  Stedernes  to  Tredjedele  af  Tolden  angaar,  saa 
udgjorde  den  vel  en  betydelig  Sum,  nogle  tusinde  Mark 
lybsk  om  Aaret76,  men  om  at  anvende  dem  til  Dækning  af 
tidligere  Udgifter  kunde  der  aldrig  blive  Tale.  En  stor  Del 
af  Pengene  medgik  jo  allerede  til  at  hjælpe  Slotshøvedsmændene 
med;  en  Del  anvendtes  til  at  dække  Omkostningerne  ved  de 
Sendefærd,  der  i denne  Tid  atter  og  atter  maatte  afsen- 
des til  Danmark.  Hvad  der  derefter  blev  tilovers,  var  der 
god  Brug  for  til  Udrustningen  af  Fredsskibene,  og  vel  at 
mærke,  Tolden  forslog  saa  lidt  hertil,  at  der  jo  gjentagende 

maatte  opkræves  Pfundgeld  til  at  bestride  Udgifterne  ved  at 
frede  Søen 77 . 

Ved  Siden  af  denne  Tanke  om  i Indtægterne  af  Skaane 
at  finde  en  Erstatning  for  deres  Tab  før  Krigen,  havde  Hanse- 
aterne  dog  sikkert  haft  en  anden  Mening,  naar  de  saa  ivrig 
efterstræbte  Besiddelser  paa  dansk  Grund.  Da  de  afsluttede 
Freden  i Stralsund  uden  at  forøge  deres  Rettigheder  i nogen 
overordentlig  Grad,  ja  uden,  hvad  Privilegier  angaar,  at  naa 
saa  vidt,  som  enkelte  Stæder  allerede  vare  komne  forinden, 
saa  var  det  utvivlsomt  deres  inderste  Tanke,  at  Erhvervelsen 
af  de  skaanske  Slotte  skulde  blive  dem  en  Garanti  for  en 
virkelig  og  fuldstændig  Overholdelse  af  deres  Rettigheder  i 
Danmark78.  Hanseaterne  havde  ofte  faaet  at  føle,  hvor  lidt 
det  betød  at  have  Privilegier  paa  Papiret;  nu  ventede  de  ved 
den  politiske  Indflydelse,  som  var  dem  sikret  gjennem  Besiddelser 
i selve  Landet,  at  kunne  opnaa,  at  den  danske  Regering  holdt, 
hvad  den  lovede.  Havde  Støderne  da  opnaaet  dette  Maal? 

Sikkert  lige  saa  lidt.  Allerede  i Valdemar  Atterdags  Tid 
var  der  efter  Stralsundfredens  Afslutning  sket  Overgreb  nok, 
og  da  Støderne  efter  Olufs  Valg  havde  opnaaet  endelig  Ud- 
soning med  Danmark  og  Norge,  vare  Forholdene  dog  snarere 
bievne  værre  end  bedre.  I lige  saa  høj  Grad  som  før  havde 
Kjøbmændene  været  underkastede  Plagerier;  Lensmændene 
havde  opkrævet  uretmæssige  Afgifter,  strandet  Gods  var  blevet 
taget.  Og  ved  Siden  af  alt  dette  var  Usikkerheden  til  Søs 
stegen  til  en  Højde  som  aldrig  før;  alene  Preusserne  ansloge 
den  Skade,  de  havde  lidt  i de  danske  Farvande  siden  1370, 
tål  over  30,000  Mk.  Sølv79,  hvad  der  vel  svarer  til  en  halv 
Snes  Millioner  i Kroner.  Forgjæves  havde  Støderne  klaget 
atter  og  atter;  de  havde  hverken  opnaaet  nogen  synderlig 

Hjælp  mod  Sørøverne  eller  nogensomhelst  Skadeserstatning. 
Resultatet  af  deres  femtenaarige  Besiddelse  af  de  skaanske 
Hovedslotte  var,  at  de  havde  mistet  de  nylig  vundne  Privi- 
legier i Norge,  og  at  deres  Særrettigheder  i Danmark  daglig 
overtraadtes,  medens  Havet  endnu  stedse  var  fuldt  af  Sø- 
røvere, der  havde  fast  Tilhold  paa  det  danske  Biges  Slotte. 

En  tysk  Historiker , der  skildrede  Forholdet  mellem 
Støderne  og  Danmark,  foranlediget  af  Stralsundfredens  Fem- 
hundredaars  Fest,  har  i sine  Slutningsord  ogsaa  karakteriseret 
Hanseaternes  Besiddelse  af  Skaane  og  søgt  at  fremstille  den 
lyse  Side  derved.  De  femten  Aar,  hvori  Støderne  beherskede 
de  skaanske  Slotte,  have,  mener  han,  været  tilstrækkelige  for 
dem  til  grundig  at  sætte  sig  fast  i Skaane  og  bringe  hele 
den  fordelagtige  Fiskefangst  og  Handel  fuldstændig  i deres 
Hænder;  »Englændere,  Flamlændere  og  Valloner  bleve  da 
udelukkede  fra  Skaane« 80.  Der  er  ingen  Tvivl  om,  at  Hanse- 
aterne  efter  bedste  Evne  have  virket  i denne  Retning;  gjen- 
tagende  forbøde  de  deres  Fogder  at  taale  fremmede  paa  deres 
Fid  eller  at  tillade  Vesterlændingerne  at  salte  Sild  i Skaane, 
og  Englænderne  klagede  bitterlig  over,  hvor  haardt  de  bleve 
behandlede  i Skaane  paa  denne  Tid81.  Hvor  meget  der  her 
er  udrettet,  tillade  vore  Kilder  os  ikke  at  bestemme,  men 
vist  er  det,  at  der  hverken  er  Tale  om  en  da  erhvervet  Hoved- 
indflydelse paa  de  skaanske  Markeder  eller  om  en  absolut  Ude- 
lukkelse af  ikke-hanseatiske  Kjøbmænd.  Allerede  før  1370 
beherskede  Hansekjøbmanden  Fiskeriet  og  Handelen  i Skaane, 
og  omvendt  hleve  andre  ikke  fra  den  Tid  helt  udelukkede, 
hvad  der  senere  vil  blive  Lejlighed  til  at  paavise. 

Selv  indrømmet,  at  det  hanseatiske  Herredømme  i Skaane 
har  bidraget  meget  til  at  forøge  Tyskernes  merkantile  Ind- 

flydelse,  vil  man  dog  sikkert  i det  hele  af  de  forløbne  Aars 
Historie  kunne  uddrage  det  Resultat,  at  Overtagelsen  af 
Skaanes  Hovedslotte  og  Markedet  fra  Hanseaternes  Side  har 
været  et  Fejlgreb,  der  hverken  politisk  eller  pekuniært  havde 
svaret  til  Forventningerne. 


VI.  De  skaanske  Slottes  Tilbagevindelse  fra  Hanse- 

stæderne. 


Henimod  Aaret  1385,  da  Hansestæderne  efter  de  be- 
svorne  Traktater  skulde  tilbagegive  de  skaanske  Slotte,  var 
deres  Forhold  til  Dronning  Margrethe,  som  vi  have  set,  blevet 
overordentlig  spændt.  Dronningen  havde  holdt  alle  Spørgs- 
maal  svævende ; Privilegierne  i Norge  vare  aldrig  bievne  stad- 
fæstede, og  daglig  led  Kjøbmanden  her  den  største  Skade ; 
Usikkerheden  til  Søs  vedvarede;  atter  og  atter  udplyndredes 
hanseatiske  Skibe  af  danske  eller  norske  Fribyttere,  og  de 
Krav,  der  stilledes  om  Skadeserstatning,  voxede,  medens 
Haabet  om  at  faa  dem  opfyldte  blev  mindre  og  mindre. 
Endelig  havde  Margrethe  sat  Sagen  paa  Spidsen  ved  at  hen- 
vise Afgj øreisen  af  alle  disse  Stridspunkter  til  det  samme 
Møde,  ved  hvilket  ogsaa  Slottene  i Skaane  skulde  tilbage- 
gives. 

Støderne  vare  herved  bragte  i stor  Forlegenhed;  de 
skulde  tage  Beslutninger , hvis  Følger  vare  uberegnelige. 
Vilde  de  besøge  det  af  Margrethe  foreslaaede  Møde  i Helsing- 
borg og  her  være  rede  til  at  udlevere  Slottene,  da  var  det 

efter  Dronningens  foregaaende  Politik  mer  end  sandsynligt, 
at  hun  dog  vilde  forstaa  at  finde  Paaskud  til  ikke  at  afgjøre 
de  svævende  Spørgsmaal,  og  Stæderne  vilde  da  opgive  det 
eneste  Baand,  de  havde  paa  Dronningen,  uden  at  faa  de  Ind- 
rømmelser, der  vare  saa  vigtige  for  deres  hele  Handel.  Alt- 
saa  nægte  at  tilbagegive  Slottene,  bryde  Løfterne  fra  1370  og 
1376,  det  syntes  den  eneste  Udvej. 

Moralske  Betænkeligheder  skulde  næppe  holde  Hanse- 
aterne  tilbage,  men  havde  de  Kraft  til  at  udføre  denne  Tanke? 
Der  kunde  ikke  ret  vel  være  Tvivl  om,  at  Margrethe  var 
forberedt  paa  at  bruge  Magt,  om  dette  var  nødvendigt,  og 
en  ny  Krig  af  største  Omfang  vilde  da  blive  Følgen.  Skulde 
Aaret  1385  bringe  en  Gjentagelse  af  Begivenhederne  fra 
Valdemar  Atterdags  Tid,  skulde  man  atter  se  Stæderne  for- 
enede i et  stort  Forbund  mod  Danmark,  vilde  de  atter  søge 
at  vinde  Hjælpere  blandt  Fyrster  og  Adel? 

Det  meklenburgske  Fyrstehus  synes  virkelig  at  have 
ventet  noget  saadant.  Siden  1381  havde  det  i et  Par  Aar 
været  roligt  og  fredeligt  mellem  de  to  Slægter,  der  stredes 
om  Nordens  Troner;  netop  nu  optoge  Meklenburgerne  deres 
gamle  Planer  imod  Danmark.  Imidlertid  var  den  unge  Al- 
brechts  Fader,  Hertug  Henrik,  død  (1383),  og  Slægtens 
Hoved  var  derefter  hin  anden  Albrecht,  der  forenede  Sveriges 
Kongekrone  med  den  meklenburgske  Hertugværdighed.  Fra 
ham  udgik  da  ogsaa  det  nye  Forsøg  paa  at  knække  Folk- 
ungeslægtens Magt.  I Aaret  1384  foretog  Kong  Albrecht  et 
stort  Krigstog  ind  i Skaane,  og  i Begyndelsen  havde  han 
god  Fremgang.  Slottene  Øresten  og  Oppensten  i Vester- 
gøtland,  der  længe  havde  været  i Dronning  Margrethes  Be- 
siddelse, synes  paa  denne  Tid  at  være  gaaede  over  i svensk 

Eje;  rigtignok  kom  de  ikke  i Kongens  egne  Hænder,  men 
bleve  et  nyt  Led  i de  udstrakte  Lande,  som  Drosten  Bo 
Jonsson  i Forvejen  besad ; Laholm  Slot  indtog  Kong  Albrecht 
derimod  selv  og  forlenede  det  til  en  Adelsmand,  Henrik  An- 
derssøn,  der  synes  at  være  af  dansk  Byrd.  Da  Dronning  Mar- 
grethe imidlertid  fik  samlet  en  Hær,  trak  Albrecht  sig  atter 
ud  af  Landet82.  Hermed  var  den  meklenburgske  Aktion 
mod  Danmark  paa  ny  aabnet,  og  naar  Hanseateme  kunde  vente 
Støtte  fra  denne  Side,  turde  de  ogsaa  kunne  regne  paa  Hjælp  fra 
Holstenerne.  Medens  Grev  Jæmhenrik  var  død,  stod  hans  Bro- 
der Klavs  endnu  i fuld  Kraft ; han  havde  næsten  hele  Sønder- 
jylland inde  og  kaldte  sig  »sand  Arving«  dertil.  Dronning 
Margrethe  havde  ganske  vist  ikke  gjort  noget  Forsøg  paa  at 
trænge  Holstenerne  ud  af  Slesvig,  men  det  maatte  dog  være 
den  schauenburgske  Greveæts  Opgave  at  vinde  det  Rets- 
grundlag for  sin  Besiddelse,  som  den  stadig  savnede. 

Paa  dette  Tidspunkt  syntes  der  altsaa  for  Fyrsternes 
Vedkommende  at  være  en  Mulighed  til  atter  at  optage  den 
krigerske  Politik,  der  i Valdemar  Atterdags  Tid  to  Gange 
havde  væbnet  et  stort  Forbund  mod  Danmark ; — for  Støder- 
nes Vedkommende  stod  Sagen  derimod  ganske  anderledes. 
Under  det  stadig  mere  spændte  Forhold  til  Danmark  traadte 
det  tydelig  frem,  hvor  løst  forbundne  Hansestøderne  egentlig 
vare.  Det  store  Kølnerforbund  af  1367  dannede  Grundlaget 
for  Foreningen,  men  dette  var  udtrykkelig  kun  et  Krigsfor- 
bund mod  Danmark,  sluttet  med  et  bestemt  Foretagende  for 
Øje  og  indskrænket  til  en  vis  Tid.  Udover  den  Krig,  der 
endte  med  Stralsundfreden,  var  der  intet  formelt  Støttepunkt 
for  en  Forening,  og  den  fælles  Besiddelse  af  de  skaanske  Slotte 
dannede  det  eneste  virkelige  Tilknytningspunkt.  Hvorvidt 

Kølnerforbundet  havde  Gyldighed  for  mere  end  netop  dette, 
det  var  et  aabent  Spørgsmaal,  som  de  forskjellige  Stæder  be- 
svarede paa  forskjellig  Maade;  de  preussiske  Stæder  havde 
gjentagne  Gange  nægtet  at  forlænge  Forbundet,  ja  endog 
krævet  Forbundsbrevene  udleverede  eller  ødelagte.  Dette 
havde  de  vendiske  Stæder,  især  Lubeek,  vel  forhindret,  men 
i de  forløbne  Aar  var  der  dog  ikke  gjort  noget  Skridt  hen- 
imod  en  Organisation  af  Hanseforbundet83. 

Formelt  var  Sammenholdet  saaledes  meget  løst,  men 
hvorledes  stod  det  med  Forbundet  i Virkeligheden?  Vare  de 
fælles  Interesser  ikke  saa  fremtrædende,  at  de  alene  kunde 
knytte  de  forskjellige  Stædegrupper  nøje  sammen?  De  sidste 
Aars  Historie  havde  vist,  at  dette  ingenlunde  var  Tilfældet. 
Udsendinge  fra  Zuidersøstæderne  eller  fra  det  indre  Tysklands 
Byer  saas  kun  sjældent  paa  de  fælles  Hansemøder;  af  de  ven- 
diske Stæder  havde  Rostok  og  Wismar  længe  indtaget  en 
Holdning,  der  var  skadelig  for  de  øvrige  Byer;  endelig  var 
der  mere  og  mere  fremtraadt  en  Brydning  mellem  de  preus- 
siske Byer  sammen  med  de  livlandske  paa  den  ene  og  de  ven- 
diske paa  den  anden  Side.  De  preussiske  Stæder  vare  afgjort 
uvillig  stemte  mod  Danmark;  de  havde  holdt  sig  borte  fra 
de  Møder,  som  de  vendiske  Stæder  afholdt,  og  vist  sig  lidet 
lystne  efter  at  deltage  i Underhandlinger  med  Danmark ; kun 
Kravet  paa  Skadeserstatning  var  det,  som  de  atter  og  atter 
fremførte  og  vilde  have  sat  igjennem  paa  enhver  Betingelse. 
De  vendiske  Stæder  derimod  bleve  overfor  Margrethe  ikke 
trætte  af  at  prøve  Forhandlingernes  Vej,  hvor  lidt  denne 
end  hidtil  havde  ført  til ; den  ene  Gang  efter  den  anden  fore- 
sloge de  Dronningen  Fredsmøder,  og  for  dem  traadte  ved 

Siden  af  Skadeserstatningen  ogsaa  andre  Interesser  frem,  især 
Privilegierne  i Norge,  der  endnu  manglede. 

Denne  Forskjel  i de  to  Stædegruppers  Forhold  til  Dan- 
mark var  det,  der  især  hindrede  Forbundets  nærmere  Sam- 
menvoxning;  den  er  imidlertid  let  forklarlig,  idet  den  hid- 
rørte fra  forskjellige  Handelsinteresser.  For  de  vendiske 
Stæder  var  Aktivhandelen  paa  Danmark  og  Norge  en  Hoved- 
indtægtskilde, vel  endog  deres  vigtigste;  de  vare  næsten  ene- 
raadende  i den  norske  Handel  og  havde  den  overvejende  Del 
i det  skaanske  Fiskeri  og  Handelen  paa  Markedet  i Falsterbo 
og  Skanør.  For  de  preussiske  Stæder  derimod  traadte  Han- 
delen paa  de  to  nordiske  Riger  langt  i Skygge  for  deres  For- 
bindelser med  Yestevropa;  Preusserne  deltoge  vel  i Sildefiske- 
riet i Øresund  og  besade  endog,  om  end  først  siden  1368,  et 
Fid  i Skaane,  men  i Forhold  til  den  Kraft,  hvormed  de  ven- 
diske Stæder  dreve  dette  Fiskeri,  var  hines  Deltagelse  dog 
højst  ubetydelig.  Til  Gjengjæld  havde  de  en  meget  betyd- 
ningsfuld Aktivhandel  paa  Flandern  og  England,  en  yderst 
levende,  skjønt  passiv  Forbindelse  med  de  hollandske  Stæder, 
og  denne  Handel  gik  næsten  altid  til  Søs,  altsaa  gjennem  de 
danske  Farvande.  Herved  og  ikke  ved  merkantile  Forbindelser 
med  selve  Landet  fik  Danmark  sin  Betydning  for  de  preus- 
siske Stæder84. 

Det  er  dette  Forhold,  der  nu  som  til  andre  Tider  gjorde 
de  preussiske  Stæders  Politik  overfor  Danmark  højst  forskjel- 
lig  fra  de  vendiske  Byers.  Preusserne  ønskede  kun  ét,  Ro  og 
Sikkerhed  i de  danske  Farvande;  for  at  opnaa  dette  vare  de 
villige  til  alt,  og  af  den  Grund  havde  netop  de  givet  Stødet  til 
den  anden  Krig  mod  Valdemar  Atterdag.  De  vendiske 
Stæder  ønskede  det  samme,  men  desuden  adskilligt  mere 

for  dem  var  et  fredeligt  Forhold  til  Norge  og  Danmark  af 
den  største  Vigtighed,  da  Ufred  standsede  deres  rige  Ind- 
tægter af  Handelen  paa  Norden,  og  de  vare  derfor  tilbøjelige 
til  at  prøve  Underhandlinger,  længe  efter  at  Preusserne  havde 
opgivet  Haabet  om  at  naa  noget  ad  denne  Vej. 

Saaledes  førte  allerede  merkantile  Forhold  til  en  Split- 
telse i Forbundet;  de  vendiske  Stæder  kunde  lige  saalidt  følge 
Preusserne  i deres  Ønsker  om  en  skarp  Optræden  overfor 
Danmark  som  samtidig  overfor  England.  Desuden  havde 
Lubeck  og  Nabostæder  vægtige  Grunde  til  i det  hele  ikke  at 
indlade  sig  paa  altfor  vidt  omgribende  Foretagender;  thi  de 
demokratiske  Bevægelser,  der  da  gjennemstrømmede  Sydtysk- 
lands Byer,  vare  netop  nu  i Færd  med  at  naa  frem  til  Øster- 
søkysterne, fremhjulpne  af  de  tunge  Byrder,  som  Storpolitiken 
og  de  bekostelige  Krige  havde  paalagt  Borgerne.  I Aaret 
1374  havde  en  Opstani  bragt  Brunsvigs  Styrelse  i Gildernes 
Hænder;  to  Aar  efter  var  der  demokratiske  Bevægelser  i Ham- 
burg og  Stade,  og  samtidig  viste  i Lubeck  »Menigheden  sig 
første  Gang  misfornøjet  og  opsætsig  mod  Raadet« ; dette  vilde 
forhøje  nogle  Skatter,  men  maatte  opgive  Tanken.  Allerede 
i 1380  opkom  den  næste  Strid;  denne  Gang  var  det  Haand- 
værkerne,  der  stillede  Krav  til  Baadet,  Krav,  som  selv  Raads- 
krøniken  ikke  finder  uberettigede,  men  de  æskede  dem  *mit 
wrevéle «,  og  Kjøbmændene  forenede  sig  med  Raadet  til  Mod- 
stand; fem  tusind  Borgere  laa  i VaabenDag  og  Nat.  Endnu 
i 1384  undgik  man  kun  ved  et  Tilfælde  en  forfærdelig  Sam- 
mensværgelse, som  gik  ud  paa  at  myrde  hele  Raadet  og  alle 
rige  Borgere  paa  en  bestemt  Dag.  Lignende  Bevægelser 
traadte  kort  efter  frem  i de  andre  vendiske  Stæder  og  spo- 
redes vel  allerede  nu.  Stødernes  aristokratiske  Styrere  følte 

Grunden  under  sig  vakle,  og  om  end  »Junkerne«  i Lubeck 
ved  en  fastere  Forening  søgte  at  forøge  deres  Modstandskraft, 
maatte  denne  Usikkerhed  dog  virke  stærkt  ind  paa  Liibecks 
ydre  Politik.  Hanseaterne  maatte  afholde  sig  fra  ethvert  større 
Foretagende,  der  kunde  sætte  Stædernes  indre  Ro  i Fare85. 

Man  maa  have  disse  Forhold  for  Øje,  naar  man  vil  for- 
staa  Hanseatemes  Optræden  i det  Aar,  der  nu  fulgte.  Der 
gjorde  sig  for  de  forskjellige  Stæder  helt  afvigende  Interesser 
gjældende;  kun  ét  var  fælles,  en  vis  trykket  Stemning,  der 
hidrørte  fra  den  bestemte  Følelse,  at  Besiddelsen  af  de 
skaanske  Slotte  ikke  havde  ført  til  det  Resultat,  man  havde 
ønsket.  Man  havde  i sin  Tid  begyndt  Kampen  mod  Valde- 
mar Atterdag  med  store  Forhaabninger ; Krigen  var  gaaet 
overordentlig  heldig  for  Stæderne,  og  de  havde  foreskrevet 
Betingelserne  for  Freden.  Nu  efter  15  Aars  Forløb  maatte 
man  sige  sig  selv,  at  man  ikke  var  kommen  et  Skridt  videre 
derved;  de  gamle  uheldige  Forhold  vare  vedblevne  og  nye, 
endnu  værre  komne  til.  Man  havde  mistet  Troen  til  at 
kunne  udrette  noget  rigtigt  ved  Fællesoptræden. 

Vi  forlode  Stæderne  i det  Øjeblik,  da  de  fra  Dronning 
Margrethe  modtoge  Tilbudet  om  et  nyt  Møde  til  Kristi  Him- 
melfartsdag 1385,  ved  hvilket  de  skaanske  Slotte  skulde  tilbage- 
gives og  samtidig  alle  de  svævende  Spørgsmaal  afgjøres.  Det 
var  let  at  se,  hvad  Dronningen  mente  hermed,  og  Efterret- 
ningen om  dette  Resultat  frembragte  da  ogsaa  stor  Forbitrelse 
i Stæderne.  De  preussiske  Byer  vare  de  første,  der  udtalte 
sig  (Decbr.  1384).  Det  var  allerede  højst  betegnende,  at  disse, 
der  hidtil  havde  stillet  sig  saa  køligt  overfor  Forbundet  med 
de  andre  Stæder,  nu  erklærede  sig  rede  til  at  opretholde 

£ r slev:  Margrethe.  8 


Digitized  by  Google 


114  i 


Kølnerforeningen,  ligesom  de  ogsaa  vare  villige  til  at  udruste 
Fredsskibe.  Hvad  de  skaanske  Slotte  angik,  mente  de,  at  det 
vilde  være  aldeles  urigtigt  at  tilbagegive  dem,  skjønt  Freds- 
brevene lovede  det;  Skaden  var  jo  ikke  erstattet,  og  desuden 
havde  man  modtaget  Slottene  ikke  af  Dronningen,  men  af 
hendes  Fader,  — en  underlig  Betragtning,  der  vel  var  dikteret 
af  Hensyn  til  Meklenburgeme. 

Med  saadanne  Instruktioner  afgik  de  preussiske  Sendebud 
og  samledes  i Marts  1385  med  de  andre  Raadsudsendinge  i 
Lubeck;  her  toges  da  højst  alvorlige  Beslutninger.  Man  med- 
delte Dronning  Margrethe,  at  Støderne  ikke  kunde  modtage 
det  af  hende  tilbudte  Fredsmøde  i Helsingborg,  da  de  hverken 
fandt  Tiden  eller  Stedet  heldigt;  derimod  ønskede  man,  at 
hun  skulde  sende  befuldmægtigede  Udsendinge  til  Stralsund, 
saa  snart  det  var  hende  muligt.  Skaanes  Tilbagegivelse  be- 
rørtes aldeles  ikke  i Brevet;  tværtimod,  Høvedsmanden  Wulf 
Wulflam  tik  Ordre  til  at  holde  Slottene  til  Stødernes  Haand 
ogsaa  efter  Kristi  Himmelfartsdag,  som  var  den  fastsatte 
Termin.  Den  samme  Wulf  Wulflam  overtog  tillige  at  frede 
Havet;  han  skulde  lægge  sig  i Søen  med  et  stort  og  flere 
mindre  Skibe,  besatte  med  i alt  100  væbnede  Mænd,  og  her- 
for modtage  af  Støderne  5000  Mk.  sundisk  foruden  nogle 
Smaaskibe  og  Skyts  til  Hjælp. 

Altsaa  dog  Enighed  blandt  Støderne  i den  mest  udfor- 
drende Holdning!  Alt  tegnede  til  Krig;  Meklenburgeme  fat- 
tede nyt  Haab  og  søgte  at  sætte  sig  i Forbindelse  med 
Hanseaterne;  allerede  paa  det  preussiske  Stødemøde  i Decbr. 
1384  vidste  man,  at  den  meklenburgske  Hertug  havde  forbudt 
Støderne  at  overgive  de  skaanske  Slotte,  da  Meklenburgeme 
havde  Krav  paa  dem.  Men  var  det  hele  ment  saa  skrapt, 

som  det  lød?  Man  faar  lidt  Tvivl  derom,  naar  man  ser,  at 
Udsendingene  i Lubeck  dog  ikke  kunde  bestemme  sig  til  at 
gjenoptage  Kølnerforbundet ; Beslutningen  herom  blev  udsat, 
til  man  næste  Gang  kom  sammen86. 

Det  maa  stadig  erindres,  at  Recesserne  fra  Hansemøderne 
sjældent  give  os  Underretning  om  Forhandlingerne,  i Alminde- 
lighed kun  om  Beslutningerne  og  Dagsordenen.  I dette  Til- 
fælde antyder  Manglen  af  en  ligefrem  Udtalelse  om,  at  man 
vilde  tilbageholde  Slottene,  aabenbart,  at  man  ikke  var  bleven 
enig  om  dette  Punkt,  og  ganske  rigtig,  en  Maaned  efter  af- 
holdtes der  i Preussen  et  nyt  Stædemøde,  hvis  Forhandlinger 
klart  vise,  at  de  preussiske  Udsendinge  havde  faaet  et  gan- 
ske andet  Indtryk  af  Lubeckermødet,  end  vi  nu  kunne  læse 
ud  af  den  bevarede  Reces.  I Marienburg  vedtoge  Preusserne, 
at  de  vilde  besøge  den  foreslaaede  Dag  i Stralsund  med  Dron- 
ningen og  her  under  ingen  Betingelser  gaa  ind  paa  at  ud- 
levere Slottene,  før  Skaden  var  erstattet;  men  for  denne  Be- 
slutning ventede  de  øjensynlig  ingen  Støtte  hos  de  vendiske 
Stæder,  mindst  hos  Lubeck.  Udsendingene  fik  derfor  Instruk- 
tioner om,  hvad  de  skulde  gjøre,  naar  enten  Lubeck  alene 
eller  alle  Søstæderne  viste  sig  villige  til  at  opgive  Skaane; 
de  skulde  hævde,  at  Udleveringen  af  Slottene  var  lig  med 
Ophævelsen  af  Kølnerforbundet;  holdt  Lubeck  paa  Udleve- 
ringen, skulde  Udsendingene  slutte  Forbund  med  de  andre 
Stæder;  vare  alle  de  vendiske  Byer  enige,  skulde  man  gjen- 
nem  Højmesteren  arbejde  paa  at  afslutte  en  Forening  med 
Stædeme  i Livl^nd  og  ved  Zuidersøen.  I ethvert  Tilfælde 
skulde  man  nægte  at  anerkjende  Tilbagegivelsen;  thi  de, 
Preusserne,  havde  til  alle  Tider  lidt  større  Skade  end  de 
øvrige  Stæder87. 

8* 

Bagved  Hanseaternes  tilsyneladende  saa  sikre  og  udfor- 
drende Holdning  laa  der  altsaa  i Virkeligheden  den  største 
TJ bestemthed  og  Uenighed.  I Danmark  derimod  handlede 
man  rask  og  enig.  Henimod  Kristi  Himmelfarts  Tid  ind- 
fandt Dronning  Margrethe  sig  foran  Helsingborg  Slot,  led- 
saget af  begge  Rigers  Raad  og  en  Mængde  Høvedsmænd; 
Krigsfolk  var  der  vel  ogsaa.  Saa  rettede  man  den  Opfor- 
dring til  Wulf  Wulflam,  at  han  skulde  overgive  Slottene,  og 
blev  — i alt  Fald  tilsyneladende  — meget  forbavset  over,  at 
han  nægtede  dette.  Først  en  halv  Snes  Dage  efter88  kom 
den  hanseatiske  Skrivelse  med  Forslaget  om  et  Møde  i Stral- 
sund,  og  nu  brød  Uvejret  løs.  Kong  Oluf  skrev  et  yderst 
vredt  Brev  til  Stralsunds  Raad,  hvem  det  var  overdraget  at 
underhandle  med  Danmark;  han  foreholdt  det,  at  Slottenes 
Overgivelse  aldeles  bestemt  var  fastsat  ved  de  gamle  Freds- 
breve, og  erklærede,  at  de  kun  med  Vold  og  Magt  kunde 
holdes  tilbage.  Han  bad  Hanseaterne  vel  betænke,  hvad  de 
gjorde,  men  fremturede  de  i deres  Vægring,  vilde  han  klage 
over  dem  til  den  hellige  Fader  Paven,  til  Kejseren,  til 
Konger,  Fyrster  og  Herrer,  Riddere  og  Knægte,  Stæder  og 
Lande  og  vise,  hvorledes  de  mod  deres  Breve,  mod  Tro  og 
Love  forholdt  ham  hans  Ejendom.  Imidlertid  haabede  han, 
at  de  endnu  vilde  træde  tilbage  og  opgive  deres  dumdristige 
Handlemaade. 

Samtidig  skrev  baade  Henning  Podbusk  og  Margrethe 
selv  til  Stralsund.  Drosten  talte  indtrængende  Ord  om  den 
Uret,  Støderne  stode  i Begreb  med  at  begaa,  og  advarede  dem 
imod  alle  de  Følger,  deres  Optræden  vilde  drage  med  sig. 
Dronningen  skrev  endnu  venligere  til  »sine  kjære  Venner« ; 
hun  tilbød  at  mægle  mellem  Støderne  og  sin  vrede  Søn,  der 

med  alle  sine  Raadgivere  mente,  at  Hanseateme  svarlig  havde 
forurettet  ham.  Der  er  noget  højst  tiltrækkende  ved  denne 
Brevvexling,  et  let  humoristisk  Skjær;  det  er  et  af  de  faa 
Punkter,  hvor  vi  gjennem  de  tørre  Aktstykker  se  Margrethes 
Personlighed  træde  frem,  ejendommelig  kvindelig  og  politisk 
overlegen.  Den  næppe  femtenaarige  Konge  truer,  Henning 
Podbusk  formaner,  Dronningen  smigrer,  og  bagved  det  hele 
staar  Margrethe,  sættende  alt  i Scene! 

Man  lod  sig  imidlertid  ikke  nøje  med  at  skrive.  Faa 
Dage  efter  at  disse  Breve  vare  afsendte,  ankom  den  unge 
Konge  til  Lund,  ledsaget  af  sin  Moder  og  et  stort  Følge. 
Trinitatis  Søndag  gik  de  til  Byens  gamle  Domkirke  for  at 
bringe  et  rigt  Offer,  og  derfra  begav  Kongen  sig  til  Libers 
Høj  og  Landsthinget , hvor  han  svor  at  overholde  Landets 
Love  og  Privilegier.  Dagen  efter  foregik  den  højtidelige  Hyl- 
dingsakt  foran  St.  Lavrentii  Alter  i Domkirken89. 

Saaledes  havde  de  Danske  allerede  fejret  Skaanes  Gjen- 
erhvervelse  for  Riget,  men  endnu  vare  Slotsportene  lukkede, 
og  i Stæderne  raadslog  man  om,  hvad  der  var  at  gjøre. 
Preusserne  samledes  paa  ny  i Marienburg  i Juni  Maaned  og 
gjentoge  her  alle  de  krasse  Beslutninger  fra  Aprilmødet,  men 
deres  skrappe  Ord  tabte  rigtignok  en  stor  Del  af  deres  Klang 
ved  en  enkelt  Tilføjelse:  man  beholde  Slottene  eller  ej,  orloge 
ville  vi  dog  ikke.  Var  det  imidlertid  ikke  klart,  at  en  Krig 
med  Danmark  var  den  eneste  Mulighed  til  at  undgaa  Tilbage- 
givelsen  af  Slottene?  Yed  St.  Hans  Dag  samledes  derefter  et 
stort  Hansemøde  i Lubeck.  Saavel  Kong  Albrecht  af  Sverige 
som  den  unge  Hertug  Albrecht  vare  til  Stede  og  søgte  at  faa 
Stæderne  ophidsede  mod  Danmark ; de  tilbøde  Angrebsforbund 
og  lovede  at  hjælpe  Stæderne  af  al  Magt.  Preusserne  søgte 

Støtte  for  deres  Politik  til  højre  og  venstre,  og  det  kom  til 
ivrige  Forhandlinger,  som  den  bevarede  Reces  ogsaa  her  mere 
antyder  end  viser.  Resultatet  var  imidlertid,  som  man  kunde 
vente,  naar  selv  de  ivrige  Preussere  gik  ud  fra,  at  Krig  vilde 
de  i alt  Fald  ikke;  det  kummerlige  Udslag  af  de  store  An- 
strængelser  var,  at  det  blev  overdraget  Lubeck  og  Stralsund 
at  sende  hver  en  Raadsherre  til  Skaane;  disse  skulde  over- 
give Slottene  til  de  Danske,  naar  Kongen  og  Raadet  vilde 
give  en  Kvittering  for  Modtagelsen  og  erklære,  at  de  opgave 
ethvert  Krav  paa  Støderne  for  den  Tid,  disse  havde  haft 
Slottene  inde.  Derimod  skulde  Hanseateme  have  Ret  til  at 
gjøre  deres  Krav  gjældende  om  Erstatning  for  den  Skade,  de 
havde  lidt  i de  danske  Farvande,  og  om  de  ønskede  det,  have 
en  ny  Stadfæstelse  paa  deres  Privilegier  i Danmark90. 

Saaledes  skete  det  da.  Slottene  bleve  overgivne  i de 
Danskes  Hænder,  og  Kong  Oluf  udstedte  Kvitteringen  i den 
ønskede  Form ; Støderne  havde  den  Tilfredsstillelse,  at  Doku- 
mentet blev  dateret  tilbage  til  den  rette  Forfaldstid,  Kristi 
Himmelfartsdag,  en  Forholdsregel,  der  længe  skjulte  for  Efter- 
verdenen, hvorledes  det  egentlig  gik  til  dermed91.  Samtiden 
derimod  har  ikke  været  i Tvivl  om,  at  Støderne  efter  et 
mislykket  Forsøg  paa  at  beholde  Slottene  strax  maatte  bøje 
sig  for  Danmark.  Dronning  Margrethes  Politik  havde  bragt 
hende  den  anden  store  Sejr;  efterat  hun  ved  Kongevalget 
i 1376  og  sin  kloge  Optræden  i de  følgende  Aar  havde  over- 
vundet det  meklenburgske  Hus’  Krav  paa  Danmark  og  opret- 
holdt Rigets  Enhed,  havde  hun  nu  besejret  den  hanseatiske 
Indflydelse  i Danmark.  Støderne  havde  ikke  blot  tilbagegivet 
deres  Besiddelser  i Danmark  og  det  paa  en  for  dem  lidet 
hæderlig  Maade : men  dette  var  sket,  uden  at  Dronningen  paa 

noget  Punkt  havde  givet  efter  for  dem  i alle  de  Stridsspørgs- 
maal,  der  i de  forløbne  Aar  havde  været  paa  Bane  mellem 
Danmark  og  Hansekjøbmændene.  Skaanes  Tilbagegivelse  var 
ikke  blot  i sig  selv  en  stor  Yinding  for  det  danske  Rige; 
denne  Begivenhed  blev,  saaledes  som  den  skete,  tillige  et  Tegn 
paa,  at  den  danske  Kongemagt  nu  atter  kunde  maale  sig  med, 
ja  være  Hanseateme  overlegen.  Dronning  Margrethes  Klog- 
skab og  Myndighed  fik  Relief  ved  at  mødes  med  Hansestæ- 
demes  Uenighed  og  Vaklen. 

Det  er  af  Begivenhedernes  Gang  tilstrækkelig  klart,  at 
Stæderne  kun  nødtvungent  gave  Afkald  paa  deres  territoriale 
Højhed  over  en  Del  af  det  danske  Rige;  med  god  Grund 
kunde  de  tvivle  om,  nu  at  kunne  opnaa  det,  som  de  med  politisk 
Indflydelse  i selve  Riget  forgjæves  havde  stræbt  efter.  De 
nærmest  følgende  Aars  Historie  viser  ogsaa,  hvor  afmæg- 
tige Stæderne  vare  overfor  det  dansk-norske  Kongedømme. 

De  Sager,  der  i den  foregaaende  Tid  havde  været  fremme 
mellem  Margrethe  og  Hanseateme  og  endnu  henstode  uafgjorte, 
vare  væsentlig  tre:  den  stadig  manglende  Stadfæstelse  paa 
Privilegierne  i Norge,  de  store  Krav  paa  Erstatning  for  Skade, 
lidt  i de  danske  Farvande,  og  endelig  selve  Sørøveriet.  Kun 
det  sidste  Punkt  bragtes  hurtig  ud  af  Verden.  Medens  Wulf 
Wulflam,  der  for  Aaret  1385  havde  paataget  sig  at  frede 
Søen,  ikke  synes  at  have  udrettet  noget  synderligt,  skred  den 
danske  Regering  ind  med  Kraft,  lige  efter  at  det  skaanske 
Spørgsmaal  havde  faaet  det  Udfald,  som  den  ønskede.  Kong 
Oluf  udsendte  en  Flaade,  der  en  hel  Maaned  igjennem  søgte 
efter  Sørøverne,  og  disse  splittedes  da  ad.  Fra  nu  af  stod 
Danmark  inde  for  Orden  og  Sikkerhed  i Rigets  Farvande; 

Støderne  mente  med  Grund  at  kunne  lide  derpaa  og  beslut- 
tede ikke  at  udruste  Fredsskibe  for  det  følgende  Aar;  Sejlad- 
sen gjennem  Øresund  blev  frigiven,  om  man  end  anbefalede 
Skipperne  at  sejle  samlede  i Flaader  paa  8 til  10  Skibe. 
Aaret  efter  hører  man  for  sidste  Gang  om  Sørøvere ; der  blev 
da  ved  et  Møde  i Vordingborg  afsluttet  en  Stilstand  mellem 
adskillige  Røvere,  der  selv  vare  til  Stede,  og  Kongen  og  Stæ- 
derne i Forening92.  Hermed  ophører  for  flere  Aar  ethvert 
Tegn  til  Uro  i de  danske  Have;  saa  let  blev  Roligheden  nu 
gjenoprettet,  at  dette  i sig  selv  er  det  bedste  Bevis  paa,  at 
naar  Margrethe  ikke  tidligere  havde  standset  Røveriet,  da  var 
dette  mindre  paa  Grund  af  Afmagt,  end  fordi  hun  fandt  det 
politisk  klogt  at  bruge  Sørøverne  til  Skræmmemiddel  overfor 
Hanseaterne. 

Ganske  anderledes  gik  det  med  de  to  andre  Sager.  Give 
Stadfæstelse  paa  Hanseaternes  Privilegier  i Norge  mente 
Dronningen  ikke  at  kunne,  uden  at  det  norske  Rigsraad  var 
til  Stede,  og  gjentagne  Gange  lovede  hun  at  medbringe  dette 
til  de  aftalte  Fredsmøder,  men  der  kom  altid  noget  i Vejen, 
og  Privilegierne  bleve  da  heller  ikke  stadfæstede  før  mange 
Aar  efter.  Mest  betegnende  er  det  at  se,  hvorledes  det  gik 
med  det  store  Spørgsmaal  om  Skadeserstatning.  Her  syntes 
Rollerne  paa  en  Gang  ombyttede;  det  var  nu  Dronningen, 
der  drev  Sagen  fremad,  men  paa  hvilken  Maade!  Hun  ind- 
fandt sig  selv  paa  et  Hansemøde  i Lubeek  i Juli  1386  og 
erklærede  her,  at  Kong  Oluf  »ikke  længer  vilde  sidde  i Stø- 
dernes Mailing*  i denne  Henseende,  men  have  en  endelig  Af- 
gjørelse;  om  denne  skulde  være,  at  Støderne  opgave  deres 
Erstatningskrav  »for  den  Gunst,  Kongen  maatte  vise  dem«, 
eller  om  de  vilde  sætte  Sagen  i Rette  for  »Fyrster  og  Her- 

rer«,  derom  overlod  hun  Staderne  selv  Valget.  Forgjæves 
henviste  de  forsamlede  Hanseudsendinge  til,  at  de  preussiske 
Stader,  som  netop  havde  de  største  Erstatningskrav,  ikke 
vare  reprasenterede;  de  maatte  tilsidst  fastsatte  en  bestemt 
og  narliggende  Dag,  paa  hvilken  de  vilde  give  Dronningen  ende- 
ligt Svar  og  det,  hvad  enten  Preusserne  indfandt  sig  dér  eller 
ej.  Endog  de  tidligere  saa  modvillige  Stader  i Preussen  for- 
stode,  at  Stillingen  var  andret;  de  lovede  senere  at  deltage  i 
Mødet,  ja  de  indsaa,  at  en  Voldgift  næppe  vilde  føre  til 
noget,  og  foretrak  derfor,  om  Dronningen  ikke  vilde  give 
Skadeserstatning,  da  at  lade  sig  nøje  med  »nogen  Forbed- 
ring eller  Stadfæstelse  af  Privilegierne«.  Ingen  af  Delene 
synes  de  dog  at  have  opnaaet.  Skjønt  Margrethe  forlængst 
var  i Besiddelse  af  det  norske  Bigsraads  Fuldmagt  til  at  stad- 
fæste Hanseaternes  Privilegier  i Norge,  skete  dette  dog  ikke  før 
langt  senere.  Mødet  med  Stadernes  Udsendinge  blev  afholdt 
i Vordingborg  (Septbr.  1386);  men  der  kom  noget  i Vejen 
for  en  Afgjørelse;  hvad  dette  »noget«  var,  derom  iagttoge 
Hanseafsendingene  en  Tavshed,  som  forekom  selv  Samtiden 
sælsom,  og  det  var  altsaa  næppe  smigrende  for  Staderne93. 

Efter  Olufs  Død  i Eftersommeren  1387  fortsattes  det 
samme  Forhold.  Staderne  klagede  Aaret  efter  over  baade  gamle 
og  nye  Forurettelser  i Danmark,  og  især  synes  det  at  være 
gaaet  ud  over  Preusserne;  disse  havde  jo  først  faaet  et  Fid 
paa  de  skaanske  Markeder  ved  et  Gavebrev  af  Valdemar 
Atterdag,  og  Dronningen  synes  endog  at  have  betvivlet  Rig- 
tigheden af  denne  Gave;  de  preussiske  Boder  vare  derfor 
bievne  nedrevne  af  Dronningens  Foged.  Herom  og  om  meget 
andet  tilskreve  Staderne  Margrethe  og  hendes  Fogeder,  lige- 
ledes Øvrighederne  i de  skaanske  Byer94;  Preusserne  lodeUd- 

sendingene  medtage  Gjenparter  af  Brevene  paa  deres  Fid. 
De  opnaaede  dog  intet;  den  preussiske  Vidisse  vilde  Dron- 
ningen ikke  tage  for  god,  skjønt  den  var  beseglet  »med  Præ- 
laters Sigillerc;  Højmesteren  maatte  det  følgende  Aar  hen- 
vende sig  til  Margrethe  i denne  Sag  og  under  sit  Segl  give 
Gjenparter  af  de  paagjældende  Breve.  Ogsaa  de  øvrige  Stæder 
gjentoge  deres  Klager  næsten  i samme  Udtryk  som  Aaret 
forud96;  om  de  bleve  afhjulpne,  er  et  andet  Spørgsmaal,  og  om 
en  Skadeserstatning  forlyder  der  i alt  Fald  intet,  ja  af  senere 
Forhandlinger  fremgaar  det  klart,  at  en  saadan  aldrig  er 
bleven  given. 


VII.  Indre  Forhold  i Olufs  senere  Aar. 

Danmarks  udenrigske  Forhold,  saaledes  som  vi  have  set 
dem  i de  foregaaende  Afsnit,  ville  have  efterladt  det  Indtryk, 
at  Margrethe  med  stor  Dygtighed  har  forstaaet  at  overvinde 
den  Svækkelsestilstand,  der  herskede  i de  første  Aar  efter 
Valdemar  Atterdags  Død.  Hvad  Dronningen  vovede  at  byde 
Hansestæderne,  viser,  at  hun  havde  en  stærk  Tillid  til  sin 
egen  Magt,  og  Udfaldet  gav  hende  Ret:  Tilbagevindeisen  af 
de  skaanske  Slotte  satte  Seglet  paa  Hanseaternes  Udelukkelse 
fra  al  Indflydelse  i Danmark,  medens  Meklenburgernes  For- 
søg paa  at  gjenoptage  deres  Krav  faldt  magtesløst  til  Jorden. 
Det  Herredømme,  der  ved  Olufs  Valg  var  ubefæstet  og  om- 
givet af  Farer  paa  alle  Sider,  stod  ti  Aar  efter  grundfæstet, 
frygtet  af  alle  Naboer.  En  lignende  Fremgang  kan  ogsaa 

paavises  i Margrethes  indre  Styrelse,  om  end  vore  brudstykke- 
agtige Efterretninger  her  kun  tillade  os  at  skimte  Bevægelsen 
hist  og  her,  ikke  at  forfølge  den  ret  i Sammenhæng. 

Hvorledes  Danmarks  Styrelse  var  ordnet  i Olufs  Mindre- 
aarighed,  derom  foreligger  intet  umiddelbart  Vidnesbyrd;  efter 
de  bevarede  Breve  at  dømme  har  Margrethe  imidlertid  ud- 
øvet næsten  fuld  kongelig  Myndighed.  Kong  Haakon,  der 
sammen  med  sin  Hustru  havde  beseglet  Haandfæstningen, 
skulde  vel  egentlig  være  ligestillet  med  hende,  og  hans  Navn 
findes  ogsaa  jævnsides  med  Dronningens  i enkelte  Statsakter, 
men  han  opholdt  sig,  som  naturligt  var,  mest  i Norge; 
Margrethe  derimod  besøgte,  saa  længe  hendes  Mand  levede, 
kun  en  enkelt  Gang  dette  Rige,  og  Styrelsen  af  Danmark 
kom  derved  mest  til  at  hvile  i hendes  Haand.  I Forhold  til 
Udlandet  spillede  dog  ogsaa  Rigsraadet  en  fremtrædende 
Rolle;  det  nævnes  næsten  alene  i alle  Underhandlingerne 
med  det  meklenburgske  Hus,  og  Hansestædeme  henvende 
sig  ofte  til  det,  om  end  Margrethes  personlige  Indflydelse 
overfor  dem  aabenbart  er  den  afgjørende.  I den  indre  Sty- 
relse optraadte  Margrethe  altid  ene,  og  i sit  eget  Navn  traf 
hun  Bestemmelse  om  alt,  hvad  der  vedrørte  Lensvæsenet 
og  Kronens  Gods 97. 

Formelt  var  Dronningens  Myndighed  meget  stor  lige  fra 
først  af;  i Virkeligheden  var  den  dog  i Olufs  første  Aar 
yderst  ringe,  som  vi  allerede  have  set.  Medens  Margrethe 
holdt  sig  forsigtig  tilbage,  indtraadte  der  i Riget  Tilstande, 
der  vare  højst  uheldige;  fra  alle  Egne  lyder  der  Klager  over 
Fredsbrydere  og  Ugjerningsmænd.  I Ribe  er  det  Byens  egen 
Borgemester,  Jakob  Jenssøn,  der  foruretter  Kapitlet  paa 
Penge  og  Gods,  og  Prælaterne  vove  af  Frygt  for  hans  store 

Magt  ikke  at  tiltale  ham.  Aaret  efter,  da  han  kun  er  Raad- 
mand,  trænger  han  ind  i Raadhuset  og  bemægtiger  sig  Byens 
Segl;  siden  samler  han  væbnede  Folk  og  sætter  sig  fast  i 
Domkirkens  store  Taam;  det  kommer  til  en  Kamp  med  den 
kongelige  Foged,  der  bliver  haardt  saaret,  og  først  efter  en 
formelig  Belejring  tvinges  Voldsmanden  til  at  forlade  Byen. 
Paa  Fyn  klage  Nonnerne  i Dalum  over  en  vis  Henrik  Spek, 
der  med  væbnet  Magt  var  trængt  ind  i Klostret  og  havde 
mishandlet  dets  Beboere  i højeste  Grad;  i Sjælland  er  det 
Agnete  Kloster,  der  er  blevet  berøvet  meget  Gods  af  Om- 
egnens Adel.  Stærkest  lyde  Klagerne  fra  Skaane,  hvor  den 
stadige  Grænsekrig  med  Kong  Albrecht  gjorde  Forholdene 
endnu  usikrere.  Saavel  Ærkebispen  som  Kapitlet  og  Non- 
nerne havde  mistet  mangfoldige  Ejendomme;  flere  Klostre  og 
over  tohundrede  Kirker  vare  saa  godt  som  ødelagte,  og  Skolerne 
i Stiftet  standsede  næsten  fuldstændig.  Atter  og  atter  sendte 
Paven  truende  Buller  til  Danmark;  Voldsmændene  bleve 
bandsatte,  men  Forholdene  bedredes  ikke 98. 

Var  denne  retsløse  Tilstand  et  Vidnesbyrd  om  Regerin- 
gens Svaghed,  saa  syntes  dog  netop  det  Højdemaal,  hvortil 
den  var  naaet,  at  have  hjulpet  Margrethe  i hendes  Stræben 
efter  at  give  Kongedømmet  mere  Myndighed.  Der  rejste  sig 
rundt  om  i Riget  en  stærk  Stemning  mod  den  stedsevarende 
Lovløshed,  der  voldte  alle  saa  stor  Skade;  vi  se  en  saadan 
Stemning  komme  til  Orde  i de  Forbund,  der  hist  og  her  dan- 
nede sig  til  Opretholdelsen  af  Ordenen.  I 1377  (eller  maa- 
ske  et  Par  Aar  før)  forenede  Adelen  i Salling  Syssel  sig  til 
Forsvar  for  Egnens  Gejstlighed , som  den  lovede  at  be- 
skytte ved  fælles  Anstrængelser;  tre  Aar  efter  sluttede  den 
skaanske  Adel  med  Ærkebispen  i Spidsen  en  formelig  Lande- 

fred,  og  da  man  i det  følgende  Aar  afsluttede  den  føromtalte 
Stilstand  med  Kong  Albrecht,  gik  denne  fortrinsvis  ud  paa  at 
opretholde  Retssikkerheden  i Landet.  Som  fælles  Fjende 
skulde  man  betragte  alle  Fredsbrydere,  Røvere  og  Ugjernings- 
mænd,  »som  ikke  vilde  være  i nogen  Fred  og  ingen  Mand 
have  til  Herre,  men  kun  staa  sig  selv  for  Skade  og  Fromme« 
hvilken  Lensmand,  der  beskyttede  saadanne,  skulde  selv  for- 
følges til  det  yderste99. 

Denne  Bevægelse  synes  Margrethe  at  have  grebet  og  be- 
nyttet sig  af.  Allerede  paa  det  store  Danehof  i Sommeren 
1377  formaaede  hun  de  forsamlede  til  at  fastsætte  en  alminde- 
lig Landefred  for  hele  Riget;  alle  Bisperne  og  hen  ved  130 
Adelsmænd  erklærede  udtrykkelig,  at  de  tiltraadte  denne  Be- 
stemmelse, og  lovede,  naar  deres  Hjælp  paakrævedes  af  de 
kongelige  Embedsmænd,  da  at  møde  og  med  Liv  og  Gods 
stræbe  at  opretholde  Roligheden100.  Især  søgte  Margrethe 
dog  at  gjenoprette  Retssikkerheden  ved  efter  en  omfattende 
Maalestok  at  anvende  det  kongelige  Retterthing.  Allerede  i 
Olufs  første  Aar  og  siden  stadig  berejste  Udvalg  af  Adels- 
mænd de  forskjellige  Landsdele  og  sade  her  i Retten  paa 
Kongens  Vegne;  de  Domme,  de  afgave,  stadfæstedes  af  Oluf, 
d.  v.  s.  hans  Segl  blev  hængt  for  dem  af  Retterthingskans- 
leren.  Herved  bleve  mangfoldige  Stridigheder  afgjorte  ad 
fredelig  Vej,  og  Almuen  fik  let  Adgang  til  en  stræng  og 
upartisk  Domstol;  faktisk  er  det  ogsaa,  at  de  Klager  over 
Retsbrud,  der  ere  saa  talrige  i Olufs  første  Tid,  siden  træde 
tilbage  og  ikke  vise  sig  i den  sidste  Halvdel  af  hans  Styrelse. 
Kun  til  Søs,  overfor  Hansekjøbmændene,  holdt  Retsusikker- 
heden  sig  længere,  men  vi  have  set,  at  Margrethe  formodent- 
lig tillod  dette  af  politiske  Hensyn,  og  at  Roligheden  yderst 

hurtig  bragtes  til  Veje,  da  Dronningen  ikke  mere  havde 
Grund  til  at  bruge  Sørøveriet  som  Tvangsmiddel  mod 
Stederne. 

Noget  henne  i Olufs  Regeringstid  er  der  i det  hele  for- 
skjellige  Træk,  der  henpege  paa  voxende  Kraft  hos  Regerin- 
gen. Den  Tilbagegivelse  af  Krongods,  der  var  begyndt  i 
stort  Omfang,  standsede  snart,  ja  afløstes  af  en  modsat  Be- 
vægelse; allerede  i 1377  møde  vi  et  Tilfælde,  hvor  Gods  blev 
dømt  tilbage  under  Kronen,  og  i Tiden  efter  1380  begyndte 
Margrethe  paa  de  Godskjøb  og  Mageskifter,  som  hun  siden 
fortsatte  efter  en  stigende  Maalestok;  ogsaa  flere  Len  bleve 
indløste  fra  Panthaverne,  i 1382  saaledes  baade  Abrahamstrup 
og  Ods  Herred101.  En  ligefrem  Indrømmelse  af  stor  Vægt 

opnaaede  Dronningen  af  Adelen,  da  den,  vi  vide  ikke  naar, 

\ 

lovede  foreløbig  ikke  at  kjøbe  noget  Bondegods  og  erklærede, 
at  alle  Kjøb  af  saadant,  der  vare  foretagne  i Olufs  Tid,  skulde  , 
være  ugyldige  102 ; herved  blev  Kronen  for  en  Tid  sikret  mod 
de  Tab,  der  indtraadte,  naar  skattepligtigt  Gods  gled  ind 
under  Adelens  Privilegier.  I høj  Grad  betegnende  for  Dron- 
ningens voxende  Anseelse  er  det  ogsaa,  at  flere  af  de  tysk- 
fødte Adelsmænd,  der  efter  Valdemars  Død  havde  slaaet  sig 
paa  Meklenburgernes  Side,  nu  atter  vendte  tilbage  til  Dan- 
mark og  sluttede  sig  til  den  store  Konges  Datter.  Henneke 
Limbek  aabner  Rækken  og  er  allerede  i 1378  Dronningens 
Høvedsmand  paa  Riberhus ; siden  finde  vi  blandt  andre  Brød- 
rene Henneke  og  Lyder  Kabold  i hendes  Tjeneste,  ja  selv 
Henning  Meinerstorp,  der  var  saa  ilde  bekjendt  for  sit  For- 
ræderi, blev  atter  dansk  Slotshøvedsmand103. 

Dronning  Margrethes  personlige  Myndighed  forøgedes 
meget,  da  hendes  Ægtefælle,  Kong  Haakon,  døde  i Aaret 

1380.  Uden  Vanskelighed  blev  Oluf  anerkjendt  som  Konge 
i Norge,  og  dette  Rige  indtraadte  saaledes  i en  Forening  med 
Danmark,  der  dog  vel  endnu  kun  betragtedes  som  en  blot 
Personalunion ; det  synes  da  heller  ikke,  at  der  blev  oprettet 
nogen  Unionsakt  eller  truffet  lignende  Aftaler  om  Rigernes 
indbyrdes  Forhold 1<H.  Ved  sin  Mands  Død  opnaaede  Mar- 
grethe den  samme  Stilling  i Norge,  som  hun  allerede  havde 
i Danmark ; med  fuldstændig  Tilsidesættelse  af  ældre  Bestem- 
melser om  Formynderstyrelse  overdroges  den  hele  kongelige 
Myndighed  til  Dronningen,  naar  hun  selv  var  til  Stede.  I 
hendes  Fraværelse  besørgedes  de  løbende  Forretninger  af 
Drosten  og  Kansleren;  begge  disse  vare  imidlertid  nøje  knyt- 
tede til  Margrethe.  Kanslerembedet  beklædtes  af  Hr.  Henrik 
Henriksson,  som  var  fulgt  med  Haakon  fra  Sverige  og  siden 
havde  været  en  af  hans  og  Dronningens  nærmeste  Raadgivere; 
til  Drost  valgtes  Hr.  Agmund  Finsson,  som  var  gift  med  en 
Datter  af  hin  Mærete  Ulfsdatter,  der  i sin  Tid  havde  været 
Margrethes  Hofmesterinde. 

Paa  den  Maade  maatte  Margrethe  baade  fraværende  og 
nærværende  paatrykke  Norges  Styrelse  sit  Præg,  og  vi  spore 
hendes  Indflydelse  bl.  a.  i Indsættelsen  af  flere  Danske  som 
Biskopper.  En  vis  Michael  udnævntes  til  Bisp  i Skalholt 
paa  Island,  hvor  han  dog  kom  i stor  Strid  med  Indbyggerne, 
saa  at  han  maatte  tilbringe  sin  sidste  Tid  udenfor  Stiftet;  i 
Stavanger  indsattes  en  Hr.  Oluf  Brand  til  Biskop,  og  i begge 
Tilfælde  skete  Besættelsen  ved  pavelig  Provision,  sikkert  paa 
Anbefaling  af  Margrethe.  Vigtigst  var  det,  at  Dronningen 
fik  en  af  sine  personlige  Tilhængere  sat  paa  Ærkestolen  i 
Nidaros,  skjønt  Kapitlet  havde  valgt  en  indfødt  norsk  Gejst- 
lig. Margrethes  Kandidat  var  Hr.  Niels  Rusere,  som  tilhørte 

Slægten  Finkenog,  der  fra  Pommern  var  indvandret  til  Dan- 
mark; han  havde  været  i Valdemar  Atterdags  Tjeneste,  endog 
som  Slotsfoged,  var  saa  bleven  Kannik  i Roskilde  og  havde 
faaet  en  lille  Forlening  i Danmark  af  Kong  Oluf  lige  efter 
dennes  Tiltrædelse105.  Nu  udvirkede  Margrethe  hos  Paven, 
at  denne  indviede  Hr.  Niels  til  Norges  Ærkebisp,  men  selv- 
følgelig blev  han  her  modtagen  med  stor  Misnøje,  baade  som 
oprindelig  Lægmand  og  som  Udlænding.  Det  hedder,  at  han 
i sin  femaarige  Styrelse  ikke  foretog  nogensomhelst  kirkelig 
Handling,  ikke  forrettede  nogen  Vielse  og  ikke  fermede  noget 
Barn.  Tilsidst  rejste  han  ned  til  Danmark,  medførende  Ærke- 
stolens  Bøger  og  Klenodier;  her  døde  han,  og  til  Efterfølger 
valgtes  Vinald  Henriksson,  en  svensk  Gejstlig,  der  var  ind- 
vandret til  Norge  efter  den  store  Mandedød  og  efterhaanden 
naaet  frem  til  at  være  Provst  i Bergen.  Disse  Ansættelser 
vidne  ganske  vist  om,  at  Margrethe  kraftig  stræbte  efter  at 
knytte  Norge  saa  nær  til  Danmark  som  mulig,  derimod  hver- 
ken om  megen  Hensyntagen  til  Nordmændene  eller  om  Blik 
for  Kirkens  Tarv. 

Saa  længe  Oluf  var  umyndig,  maatte  dog  Rigsraadet 
saavel  i Danmark  som  i Norge  udøve  en  vis  Myndighed,  og 
da  kunde  Margrethes  Indflydelse  endnu  ikke  helt  udfolde  sig. 
I Aaret  1385  naaede  den  unge  Konge  imidlertid  sit  femtende 
Aar  og  var  dermed  myndig  efter  den  norske  Arvelov;  i det 
samme  Aar  ser  man  da  ogsaa,  at  han  virkelig  har  tåltraadt 
Regeringen  i Danmark.  I sit  eget  Navn  skrev  han  til  Hanse- 
aterne,  da  disse  ikke  havde  tilbagegivet  de  skaanske  Slotte 
paa  den  fastsatte  Dag,  og  i den  følgende  Tid  stadfæstede  han 
paa  almindelig  Vis  en  Række  af  Privilegier,  ligesom  han  nu 

selv  raadede  over  Rigets  Slotte  og  Kronens  Gods.  At  det 
dog  i Virkeligheden  var  hans  Moder,  der  handlede  for  den 
femtenaarige  Dreng,  behøver  knap  at  siges,  og  netop  i det 
Par  Aar,  Oluf  levede  som  fuldmyndig,  udfoldede  Margrethe 
den  største  Virksomhed  i Styrelsen  af  Rigets  indre  og  ydre 
Anliggender.  Fremfor  alt  bragte  hun  en  Sag  til  Ende,  der 
især  havde  gjort  Danmarks  Forhold  uklare,  idet  hun  indgik 
Forlig  med  Holstenerne. 

Paa  denne  Tid  havde  de  holstenske  Grever  allerede  i 
flere  Aar  været  i faktisk  Besiddelse  af  hele  Hertugdømmet 
Sønderjylland;  nu  besluttede  Dronning  Margrethe  sig  til 
at  give  dem  lovmæssig  Stadfæstelse  derpaa.  Lubeckeren 
Detmar,  der  skrev  sin  Krønike  netop  i disse  Aar,  beretter  saa- 
ledes  under  1386  106 : I Tiden  ved  den  første  Vor  Frue  Dag 
(o:  15  Avgust)  mødtes  Dronningen  af  Danmark  og  den  unge 
Konge  paa  Nyborg  Slot  med  de  holstenske  Herrer.  Da  fuld- 
byrdedes  Freden  mellem  det  danske  Rige  og  Holstenerne  paa 
følgende  Vilkaar:  Holstenerne  skulle  besidde  Hertugdømmet 
Slesvig  arvelig  fra  Barn  til  Barn*)  og  deraf  gjøre  Riget 
Mandskab  og  Tjeneste;  af  den  holstenske  Greveslægt  skal 
stadig  én  være  regerende  Herre  og  Hertug  i Slesvig.  Begge 
Parter  skulle  aldrig  føre  Krig  mod  hinanden;  kommer  der 
Uenighed,  vælge  de  Danske  to  af  det  holstenske  Raad,  Hol- 
stenerne to  af  Rigsraadet,  og  disse  fire  skulle  da  stifte  For- 
lig eller,  om  de  ikke  kunne  det,  vælge  en  Opmand  til  Afsigelse 
af  en  endelig  Kjendelse.  Tranekjær  Slot,  som  egentlig  hører 
til  Hertugdømmet,  skal  Kongen  af  Danmark  besidde  i tre 


*)  Einderkint  to  ervende  eller,  som  (let  hedder  lige  foran:  en  to  besit- 
tende  unde  eren  binderen  to  ewiger  tyd. 

Kr  slev:  Margrethe.  9 

Aar,  og  i samme  Tid  skulle  Holstenerne  have  de  kongelige 
Frisér;  simlen  skal  der  træffes  endelig  Bestemmelse  herom. 
Mod  Fjender  skal  den  ene  hjælpe  den  anden,  og  mod  Røvere 
skal  der  holdes  Landefred  baade  til  Lands  og  Vands. 

Den  gamle  holstenske  Krønike  giver  lidt  nøjere  Oplys- 
ning om,  hvorledes  Fremgangsmaaden  var.  Dronningen  for- 
ligede sig  med  Grev  Klavs,  og  derefter  forlenede  hun  og 
hendes  Søn,  med  Samtykke  af  hele  Rigets  Raad  Grev  Jærn- 
henriks  Sønner  med  Hertugdømmet  Slesvig  som  et  evigt 
(o:  arveligt)  Len.  Dette  skete  i en  stor  Forsamling  af 
Prælater  og  Adelsmænd  med  de  sædvanlige  Højtideligheder 
og  ved  Nedkastelse  af  Lensfanen ; den  unge  Gerhard,  der  som 
den  ældste  af  sine  Brødre  blev  Hertug,  modtog  knælende 
Investituren  af  Kongen  og  svor  ham  Lydighed  for  sig  og  sine 
Efterkommere;  Brødrene  gjorde  det  samme.  Henad  40  Aar 
efter  levede  der  endnu  syv  af  de  holstenske  Riddere,  der 
havde  været  til  Stede  ved  Hyldingen,  og  de  aflagde  da  Vid- 
nesbyrd om,  hvorledes  det  hele  var  gaaet  til l07. 

Der  synes,  hvor  mærkeligt  det  end  er,  ikke  at  være  ud- 
stedt Breve  om  denne  vigtige  Akt ; en  Menneskealder  senere 
kunde  i alt  Fald  hverken  Holstenerne  eller  de  Danske  frem- 
lægge Lensbreve  eller  Gjenbreve ,08.  Vor  Kundskab  om  For- 
leningen  kan  derfor  kun  hentes  fra  Krønikerne  og  fra  senere 
Udtalelser  om,  hvad  der  foregik  i Nyborg.  Ikke  langt  inde 
i det  følgende  Aarhundrede  hævdede  Erik  af  Pommern,  at 
Lenet  var  rent  personligt,  ikke  arveligt;  denne  Paastand,  der 
først  fremkom  paa  et  sent  Stadium  af  hans  lange  Proces  med 
Holstenerne,  kan  dog  ikke  veje  op  mod  de  klare  Ord  hos  den 
samtidige  og  vel  underrettede  Detmar.  At  Lenet  var  arveligt, 
synes  ogsaa  at  fremgaa  af  et  Forlig,  som  Margrethe  sex  Aar 

efter  sluttede  med  Hertug  Gerhard  og  de  holstenske  Herrer; 
der  blev  da  fastsat  en  evig  Fred,  og  Dronningen  lovede  aldrig 
at  fejde  mod  Hertugen  og  Greverne,  deres  Arvinger  og 
Efterkommere  i Hertugdømmet  Slesvig  eller  deres  andre 
Lande  109.  Hvad  der  i den  første  Tid  var  Gjenstand  for  Tvivl 
og  Strid,  var  i det  hele  ikke  Lenets  Arvelighed,  men  som  saa 
ofte  før  Hertugens  Tjenestepligt  overfor  Danmark,  der  i øv- 
rigt hos  Detmar  fremhæves  saa  skarpt. 

Er  det  sikkert,  at  Forleningen  i Nyborg  var  arvelig,  da 
var  det  en  meget  stor  Indrømmelse,  som  Dronningen  besluttede 
sig  til;  Øjeblikkets  politiske  Situation  forklarer  den  imidlertid. 
»Denne  snedige  Kvinde  vilde  ikke  paa  en  Gang  antænde  flere 
Hde«,  siger  den  holstenske  Krønike,  og  her  er  Grunden  til 
Margrethes  Eftergivenhed  udtalt.  Medens  hun  kunde  frygte, 
at  Holstenernes  vedblivende  Herredømme  i Sønderjylland 
uden  Anerkjendelse  fra  dansk  Side  vilde  føre  til,  at  Landet 
helt  skiltes  fra  Danmark,  saa  gjaldt  det  i dette  Øjeblik  frem- 
for alt  om  at  bringe  Meklenburgerne  af  med  deres  Forbunds- 
fæller, og  blandt  disse  vare  Holstenerne  jo  de  eneste,  der  vare 
virkelig  farlige  for  Danmark.  Udsoningen  med  dem  var  den 
Pris,  som  Margrethe  betalte  for  Muligheden  til  at  gjøre  Folk- 
ungeættens  Krav  paa  Sverige  gjældende;  som  Forholdene  vare, 
syntes  det  langt  vanskeligere  at  fordrive  Holstenerne  fra  Sles- 
vig end  Meklenburgerne  fra  Sverige,  og  Margrethe  opgav  da 
det  første,  for  at  naa  det  sidste.  Opgav,  — rettere  maaske 
opsatte!  Margrethe,  denne  »snedige  Kvinde«,  var  jo  Valde- 
mar Atterdags  Datter,  opdragen  med  en  Politik  for  Øje,  der 
var  ventende  og  taalmodig,  der  udsatte,  hvad  den  ikke  kunde 
magte  strax , der  gav  Løfter,  som  den  senere  vilde  og  maatte 
bryde.  Hvor  ofte  havde  Valdemar  ikke  opgivet  sine  Krav 

paa  Skaane,  og  tyve  Aar  efter  hans  Tronbestigelse  bleve  Pro- 
vinserne hinsides, Øresund  atter  danske;  — saaledes  kunde  det 
vel  ogsaa  gaa  med  Sønderjylland. 

Har  Margrethe  næret  Tanker  af  denne  Art,  saa  aner- 
kjendte  i alt  Pald  Samtiden,  at  Fordelene  ved  Forleningen  i 
Nyborg,  der  for  stedse  syntes  at  ophæve  Holstenernes  fjendt- 
lige Stilling  til  Danmark,  langt  overvejede  Fejlene  derved. 
Krønikeskriveren  Detmar,  der  er  det  tro  Udtryk  for  de 
lybske  Politikeres  Syn  paa  Sagerne,  stiller  Forliget  med  Hol- 
stenerne i Række  med  Gjenerhvervelsen  af  de  skaanske  Slotte 
og  udtaler,  at  Margrethe  først  derved  kom  i fuld  Besiddelse 
af  det  danske  Rige,  saaledes  som  hendes  Fader  tilforn  havde 
haft  det.  »Dette  magede  hun  med  stor  Klogskab«. 

Hvis  man  kan  tro  Detmar,  have  disse  Udslag  af  Dron- 
ning Margrethes  Politik  ogsaa  haft  vigtige  Følger  for  Dan- 
marks indre  Styrelse.  Da  dette  var  sket,  skriver  han,  da  blev 
Rigets  hele  Adel  greben  af  Frygt  for  denne  Frues  Visdom  og 
Kraft,  og  den  bød  sig  hende  til  Tjeneste.  Hun  kaldte 
Fogederne  i Landet  til  sig , rejste  rundt  fra  Slot  til  Slot  og 
omflyttede  alle  Vegne  Fogederne  fra  det  ene  Sted  til  det  andet, 
ligesom  en  Prior  sender  Munkene  fra  Kloster  til  Kloster. 
Dette  skete  i en  Fjerdedel  af  Aaret  indtil  Kyndelmisse,  og 
saaledes  blev  Dronningen  med  sin  Søn  saa  mægtig  over  hele 
Riget,  at  hun  intet  savnede.  — Denne  Beretning  af  en  sam- 
tidig er  saa  positiv  og  klar,  at  den  næppe  kan  betvivles,  og 
de  tarvelige  Oplysninger,  der  ere  levnede  os  om  Datidens 
Lensvæsen,  synes  virkelig  at  stadfæste,  at  Margrethe  i dette 
Øjeblik  var  ivrig  sysselsat  med  at  faa  en  bedre  Orden  paa 
Kronens  Len.  I Aaret  1386  udbetalte  Dronningen  en  stor 
Sum  Penge  til  Adelsmanden  Reimer  Breide,  der  vel  har  haft 

et  eller  andet  Slot  i Pant;  Aaret  efter  indløste  hun  Ravns- 
borg Len  paa  Laaland  af  den  føromtalte  Henning  Meinerstorp 
og  Hald  Slot  af  en  anden  holstensk  Herre.  Kjærstrup  med 
hele  Taasinge,  der  i Valdemar  Atterdags  Tid  var  kommet  i 
Familien  Alefelds  Besiddelse,  udleveredes  nu  til  Margrethe, 
og  der  foreligger  endnu  flere  Vidnesbyrd  om  Godshandeler 
og  Pengeomsætninger  netop  i disse  Aar110. 


Det  var  lykkedes  Margrethe  at  fjæme  den  Tynge,  der 
havde  hvilet  over  Danmark  siden  Valdemar  Atterdags  store 
Nederlag  overfor  Hanseaterne  og  Fyrsterne,  og  som  var  bleven 
forøget  ved  Kongens  uventede  Død.  Hun  var  traadt  i Faderens 
Fodspor;  Forøgelsen  af  Kronens  Gods  og  den  udstrakte  Anven- 
delse af  det  kongelige  Retterthing  viser,  hvorledes  hun  ad  de 
samme  Veje  som  Faderen  stræbte  at  forøge  Kronens  Myndig- 
hed. Vi  ere  ikke  i Stand  til  ret  at  se,  paa  hvilken  Vis  hun 
naaede  sit  Maal;  allerede  for  Samtiden  stod  det  som  højst 
forunderligt,  at  »en  Kvinde,  der  havde  været  saa  fattig,  at 
hun  ikke  uden  Venners  Hjælp  formaaede  at  uddele  et  Maal- 
tid  Brød«,  kunde  blive  saa  mægtig  som  Margrethe.  At  hun 
blev  det,  er  sikkert.  Ved  Midten  af  Firserne  var  al  indre 
Splid  i Landet  forbi  og  samtidig  al  fremmed  Indflydelse  luk- 
ket ude;  Danmark  indtog  den  fremmeste  Plads  blandt  alle 
Magterne  ved  Østersøen. 

Paa  denne  Tid  stod  Margrethe  i sin  kraftigste  Alder. 
Den  unge  Enke  var  et  Par  og  tredive  Aar  gammel;  med  Til- 
fredshed kunde  hun  se  tilbage  paa,  hvad  hun  havde  udrettet. 

Hendes  Søns  Myndighed  var  fast  grundlagt  i Danmark,  og 
Norge  var  knyttet  nøje  dertil ; — nu  kunde  Margrethe  vende 
al  sin  Kraft  mod  det  tredje  Kige  i Norden,  hvor  Meklen- 
burgernes  Herredømme  indeholdt  en  stadig  Trusel  mod 
Folkungeættens  opgaaende  Magt.  Kampen  om  Sverige  be- 
gyndte. 

KAMPEN  OM  SVERIGE. 

I.  Dronning  Margrethe  overfor  Kong  Albrecht 
og  Svenskerne;  Olufs  Død. 

I Begyndelsen  af  Aaretl385,  formodentlig  samtidig  med 
at  Oluf  erklæredes  for  myndig,  indførtes  der  et  Tillæg  til 
den  Titel,  den  unge  Fyrste  brugte.  Siden  Valdemarernes 
Tid  havde  Danmarks  Konge  kaldt  sig  »de  Daners  og  Slavers« ; 
efter  Erobringen  af  Gotland  tilføjede  Valdemar  Titelen:  »de 
Goters*,  og  siden  1380  havde  Oluf  med  Rette  kaldt 
sig  »Norges  Konge«;  det  var  denne  i sig  selv  saa  lange  og 
fordringsfulde  Titel,  som  han  forøgede  yderligere  i 1385,  da 
han  dertil  føjede  de  vægtige  Ord:  »sand  Arving  til  Sve- 
riges Rige«1.  Hvad  laa  der  ikke  heri!  Naar  Margrethe 
stadig  havde  kaldt  sig  »Norges  og  Sveriges  Dronning«,  var 
dette  kun  en  ren  Titel;  hun  var  Enke  efter  en  Konge,  der 
havde  ejet  de  to  nævnte  Riger,  men  som  Kvinde  kunde  hun 
ikke  gjøre  Fordringer  gjældende  paa  noget  af  dem,  og  siden 
1371 , da  hendes  Ægtefælle  ved  Forlig  havde  opgivet  Kravet 
paa  sit  fædrene  Rige,  havde  Haakon  for  sit  Vedkom- 

mende  aflagt  Titelen  som  Sveriges  Konge.  At  Oluf  nu  kaldte 
sig  sand  Arving  dertil,  det  betød,  at  Faderens  Afkald  ikke 
skulde  gjælde  for  Sønnen;  i det  Øjeblik,  da  denne  indtraadte 
i Myndighedsalderen,  optog  han  de  Krav,  der  hidtil  havde 
ligget  hen.  Det  var  en  Handske,  kastet  til  den  meklenburg- 
ske  Albrecht,  der  sad  paa  Sveriges  Trone,  kastet  til  Sveriges 
Stormænd  og  Folk,  der  havde  valgt  ham  til  deres  Konge  og 
nægtede  enhver  Adkomst  til  at  tillægge  sig  Arveret  til 
et  frit  Kaarerige. 


Da  de  svenske  Stormænd  havde  indkaldt  Albrecht  af 
Meklenburg,  var  denne  kommen  med  en  Skare  af  tyske  Adels- 
mænd  i sit  Følge,  og  selv  stod  den  unge  Konge  helt  under 
Indflydelse  af  sin  Fader,  Hertugen;  saaledes  var  der  grund- 
lagt et  Fremmedherredømme , der  voldte  Folket  ulidelige 
Kvaler  og  syntes  at  ville  berøve  Aristokratiet  Frugten  af  den 
Statsomvæltning,  det  havde  sat  i Værk.  Da  imidlertid  Al- 
muen rejste  sig  til  Opstand  og  Folkungerne  truede  fra  Norge, 
havde  Albrecht  kastet  sig  i Armene  paa  de  indfødte  Stor- 
mænd, og  disse  havde  sikret  ham  Kongenavnet,  mod  at  han 
opgav  næsten  enhver  virkelig  Magt.  I den  følgende  Tid 
traadte  den  tyske  Indflydelse  atter  noget  tilbage;  de  store 
Pantelen,  som  Hertug  Albrecht  havde  erhvervet  sig,  gik,  alle- 
rede medens  han  levede,  for  største  Delen  over  paa  svenske 
Hænder;  de  tyske  Lensherrer  afløstes  af  indfødte,  og  henne 
i Firserne  spillede  det  fremmede  Element  ikke  mere  nogen 
sær  fremtrædende  Rolle;  der  var  sikkert  færre  Tyskere  i 
Sverige  end  samtidig  i Danmark. 

Dermed  var  Tilstanden  i det  hele  dog  ingenlunde  ble- 

ven  bedre,  idet  Kongemagten  blot  havde  veget  Pladsen 
for  et  uroligt  og  herskesygt  Aristokrati,  der  stredes  indbyrdes 
og  kun  var  enigt  om  at  undertrykke  de  lavere  Stænder  og 
om  at  udplyndre  Gejstligheden  og  Kronen.  Fra  alle  Kanter 
af  Landet  hørtes  der  om  Voldsgjerninger,  udøvede  især  mod 
dem,  hvem  det  netop  var  Ridderens  Pligt  at  værne  om,  mod 
Præsten  og  Kvinden.  De  fattige  Pilgrimme,  der  bodfærdig 
vandrede  til  Yadstena,  bleve  udplyndrede  under  Vejs;  rejsende 
Borgere  bleve  opsnappede  af  Adelsmænd,  der  kun  frigave  dem 
mod  svære  Løsepenge ; Bispen  i Linkøping  blev  overfalden  og 
dræbt  af  en  Ridder,  og  medens  Stiftet  var  ledigt,  tilreve 
Omegnens  Fogeder  sig  al  Kirkens  Tiende.  Fremmest  blandt 
Adelen  stod  den  mægtige  Bo  Jonsson,  der  var  Rigets  Drost, 
og  hvis  Len  omfattede  langt  mer  end  Halvdelen  af  Sverige. 
Det  var  en  haard  og  hensynsløs  Mand,  ret  en  Type  for  Datidens 
adelige  Herrer;  da  hans  første  Hustru  døde  frugtsommelig, 
lod  han  hendes  Lig  aabne  for  at  vise,  at  Barnet  levede,  hvor- 
ved han  kom  i Besiddelse  af  Arven  efter  hende.  End  ikke 
Drostens  Standsfæller  vare  sikre  for  hans  Overmod;  ved  selve 
Højaltret  i en  af  Stockholms  Kirker  dræbte  han  Ridderen 
Karl  Niklisson  og  tilegnede  sig  derefter  al  den  myrdedes 
Gods. 

Alle  lede  under  denne  Tilstand,  som  selv  Flertallet  af 
Aristokratiet  ikke  kunde  billige;  Adelen  besvor  højtidelige 
Landefrede,  og  Gejstligheden  udslyngede  sine  Bandstraaler ; 
man  prøvede  alle  Midler  — undtagen  det  ene,  der  virkelig 
kunde  hjælpe,  det  at  styrke  Regeringen  og  Kongemagten. 
Tværtimod,  hver  Gang  Albrecht  forsøgte  at  udvide  sin  Myn- 
dighed, mødte  han  den  kraftigste  Modstand,  maatte  atter  bøje 
sig  for  Stormændene  og  ydmygt  anerkjende  sin  Uret.  Og 

dog  rendte  Misfornøjelsen  sig  allermest  mod  ham;  Kongen 
rar  det  jo,  som  skulde  raage  orer  Lor  og  Ret  i Landet,  og 
naar  Srerige  ikke  med  Urette  bier  kaldt  en  Rørerkule,  rar 
det  Kongen,  der  i Folkets  Øjne  maatte  bære  Ansraret  derfor. 
Uriljen  mod  Albrecht  bier  tillige  et  Had  til  Udlændingene, 
til  Tyskerne,  skjønt  disses  Indflydelse  faktisk  rar  i Afta- 
gende. Det  gik  her  nogenlunde  som  i Danmark  i Kongeløsets 
Tid;  det  rar  Tyskerne,  der  hårde  dreret  den  aristokratiske 
Udrikling  frem,  og  de  fik  da  Skylden  for  alle  de  Fejl,  der 
fulgte  med  den.  »Som  Rorfugle  sade  Tyskerne  paa  Bjerg- 
tinderne  og  tyranniserede  Landet«,  hedder  det  i en  gammel 
Krønike,  og  Folkerisen  réd  at  fortælle  om,  hrorledes  det 
ædle  srenske  Land  og  de  gode,  indfødte  Herrer  blere  under- 
trykte af  de  tyske  Hofmænd  og  Riddere. 

Denne  Tilstand  maatte  stadig  styrke  Dronning  Margrethe 
i Haabet  om  at  rinde  Srerige  tilbage  for  den  Æt,  hrori  hun 
rar  indgiftet.  Vi  tør  formode,  at  der  hos  den  srenske  Almue 
har  rørt  sig  lignende  Stemninger  som  de,  der  kom  til  Orde 
red  Opstanden  1371;  da  det  nye  Regimente  riste  sig  saa  lidet 
heldbringende , huskede  man  stedse  bedre  de  gode  Sider  red 
Folkungekongernes  Styrelse  og  glemte,  hror  megen  Anled- 
ning til  Misnøje  man  hårde  fundet  i Magnus  Smeks  Tid. 
Seir  hos  en  Del  af  Adelen  er  der  maaske  begyndt  at  rejse 
sig  en  Utilfredshed  orer  al  den  herskende  Retsløshed,  der 
mest  kom  ganske  enkelte  Stormænd  til  Gode,  og  ogsaa  her 
har  man  da  atter  rendt  Tanken  mod  den  fordrerne  Kongeæt, 
der  nu  heller  ikke  mere  repræsenteredes  af  den  forhadte  Kong 
Magnus.  En  almindelig  udbredt  Misfornøjelse  med  Meklen- 
burgemes  Regimente  træder  i alt  Fald  skarpt  frem,  og  dermed 
rar  Jordbunden  forberedt  for  Indblanding. 

Paa  en  ejendommelig  Maade  var  der  anvist  Margrethe 
Vej  til  at  komme  i Forhold  til  de  svenske  Stormænd.  De 
Foreninger,  der  tidligere  havde  fundet  Sted  mellem  Sverige, 
Norge  og  de  danske  Landskaber  hinsides  Øresund,  havde,  som 
vi  have  set,  ikke  efterladt  gode  Minder  hos  Folkene;  dog 
havde  de  frembragt  Forbindelser  mellem  Adelsmændene,  der 
viste  sig  i Ægteskaber  mellem  Nordmænd  og  Svenskere  og 
mellem  disse  og  Hallandsfarer,  maaske  ogsaa  Skaaninger.  Saa- 
danne  Slægtskabsforhold  bleve  forøgede  senere;  den  svenske 
Rigsmarsk,  Erik  Ketilsson,  der  trofast  stod  paa  Folkungernes 
Side,  bortgiftede  sin  Datter  til  en  dansk  Adelsmand,  Axel 
Ketilssøn  (Krognos);  den  senere  saa  bekjendte  Haliandsfar 
Abraham  Broderssøn  ægtede  allerede  1382  en  svensk  Dame, 
der  i Medgift  bragte  ham  store  Godser  i Smaaland2  o.  s.  fr. 
Disse  Ægteskaber  frembragte  ikke  blot  et  venskabeligt  For- 
hold mellem  Adelen  langs  med  Grænsen;  der  opkom  derved 
tillige  et  vist  Fællesskab  i Godser,  saaledes  at  Danske  ofte 
ejede  Gaarde  i Sverige,  Svenskere  i Norge  eller  Halland,  og 
dette  blev  Tilfælde  med  endnu  mange  flere,  da  Sveriges  Rigs- 
grænse blev  forskudt,  ved  at  Margrethe  i lang  Tid  havde 
Herredømmet  over  nogle  af  Rigets  vestlige  Landskaber.  For 
saadanne  Adelsmænd,  som  havde  Ejendomme  paa  begge  Sider 
af  Grænsen,  faldt  det  imidlertid  meget  ubekvemt,  at  Nordens 
Regenter  laa  i indbyrdes  Strid;  thi  sluttede  man  sig  til  den 
ene,  kunde  hans  Modstander  jo  meget  let  falde  paa  at  ind- 
drage de  Godser,  der  laa  i hans  Lande.  Saaledes  gik  det 
virkelig  meget  ofte;  Margrethe  fratog  for  Ex.  den  i Sverige 
indgiftede  Magnus  Porse,  hvad  han  ejede  i Halland,  og  Kong 
Albrecht  inddrog  Svenskeren  Bengt  Bossons  Godser,  da  denne 
«rømte  med  sin  rette  Herre,  Kong  Haakon,  ud  af  Riget* 3. 

Af  denne  Grund  maatte  der  hos  adskillige  Stormænd  være  et 
levende  Ønske  om  at  opretholde  et  godt  Forhold  mellem 
Landene,  og  de  førtes  derved  til  en  Politik,  der  ofte  var  i 
Strid  med  Fyrsternes  Planer.  Mest  storslaaet  fremtræder 
dette  ved  Forliget  i 1371,  der  paa  en  Gang  narrede  Folkun- 
gerne for  deres  Krav  paa  Sverige  og  Albrecht  for  det  meste 
af  hans  kongelige  Myndighed;  en  Fred  mellem  Rigerne  paa 
dette  Grundlag  var  unægtelig  til  Fordel  for  Aristokratiet, 
som  ogsaa  aftvang  Albrecht  det  Løfte,  at  han  skulde  respek- 
tere, hvad  Gods  Mænd  fra  Danmark  eller  Norge  maatte  eje 
i Sverige  mod  Gjensidighed  fra  disse  Rigers  Side4.  Efter  en 
mindre  Maalestok  kommer  det  samme  frem  ti  Aar  efter  i 
den  føromtalte  Særfred,  der  afsluttedes  mellem  Sverige  og  de 
danske  Landskaber  hinsides  Øresund.  Med  den  gik  det  nøjere 
saaledes  til,  atSkaanes  Adel  skikkede  Udsendinge  op  til  Ske- 
ninge,  hvor  de  mødtes  med  Kong  Albrecht  og  de  svenske 
Stormænd;  her  indfandt  ogsaa,  som  det  synes,  den  landflyg- 
tige Erik  Ketilsson  sig,  og  Krøniken  siger  endog,  at  der  var  en 
stor  Forsamling  af  Adelsmænd  fra  alle  tre  Riger5.  Den 
Stilstand  mellem  Skaane  og  Sverige,  som  man  enedes  om, 
var  mest  til  Fordel  for  Adelen,  medens  den  hindrede  Albrecht 
i at  gjøre  sine  Krav  paa  de  skaanske  Landskaber  gjældende, 
og  i Danmark  fulgtes  af  en  indre  Fejde,  hvorved,  som  det 
synes,  det  netop  gik  ud  over  Hovedmændene  fra  Skeninge- 
mødet,  idet  Tuve  Galen  mistede  sit  Slot  Tustropsø  og  Hr. 
Holmger  Gregerssøn  blev  dræbt. 

Havde  disse  Udslag  af  de  nordiske  Stormænds  Samvirken 
ingenlunde  været  til  Fordel  for  Margrethe,  saa  var  der  dog 
en  Mulighed  for,  at  hun  kunde  faa  noget  godt  ud  af  de 
stærkt  udviklede  Forbindelser  mellem  hendes  egne  Under- 

saatter  og  Svenskerne;  hun  kunde  benytte  sig  af  dem  til  at 
paavirke  Kong  Albrechts  Mænd,  puste  til  Misfornøjelsen  og 
søge  at  vende  den  til  Fordel  for  Folkungerne.  At  Margrethe 
har  prøvet  denne  Vej,  der  saa  godt  stemte  med  hele  hendes 
Karakter,  er  utvivlsomt,  om  end  disse  underjordiske  Intriger 
kun  have  efterladt  faa  Spor  i de  os  levnede  Kilder*.  Mest 
betegnende  er  det  vel,  at  Dronningen  i 1382  paa  en  svensk 
Bispestol  fik  indsat  en  Dansk  og  netop  en  af  sine  personlige 
Venner,  nemlig  Kanniken  Peder  Jenssøn,  kaldet  Lodehat 
efter  den  Figur,  han  førte  i sit  Skjold.  I Vexiø  var  Bispen 
død,  og  Kapitlet  havde  til  hans  Efterfølger  valgt  en  fremra- 
gende Upsalagejstlig,  Hr.  Henrik  Karlsson,  som  da  studerede 
i Paris.  Valget  meddeltes  Paven  med  den  Tilføjelse,  at  alt 
var  foregaaet  rigtig  efter  den  kanoniske  Lov,  og  bl.  a.  anførtes 
det,  at  man  havde  tilkaldt  alle  fraværende  Kanniker,  for  saa  vidt 
de  levede  indenfor  Kirkeprovinsen;  — én  Undtagelse  havde  man 
dog  set  sig  nødt  til  at  gjøre:  en  vis  Hr.  Hemming  Karls- 
son opholdt  sig  nemlig  nok  i Kirkeprovinsen  Dacia,  men 
i et  fjendtligt  Land.  Hvad  der  menes  hermed,  er  let  at  se; 
Hr.  Hemming  har  været  i Danmark  hos  Dronning  Margrethe, 
og  det  viste  sig  snart,  hvad  han  havde  haft  at  udrette  dér; 
thi  da  den  udvalgte  svenske  Domherre  kom  til  Rom,  havde 
Margrethe  allerede  faaet  sat  igjennem,  at  Paven  ved  Provision 
havde  besat  den  ledige  Bispestol  med  Peder  Lodehat.  Saa- 
ledes  blev  en  dansk  Mand  Biskop  i Vexiø,  og  at  han  i denne 
Stilling  har  virket  af  al  Magt  for  sin  Béskytterinde,  kan  man 
ikke  betvivle.  Nogle  Aar  efter  blev  i øvrigt  Aarhus  Bispestol 
ledig,  og  Peder  Lodehat  flyttede  da  tilbage  til  Danmark,  idet 
han  overlod  Vexiø  til  den  Hemming  Karlsson,  der  havde  for- 
anlediget hans  Indsættelse 7. 


Digitized  by  Google 


142 


I lang  Tid  vandt  Margrethe  dog  kun  lidet  fremad  ved 
dette  Intrigespil,  og  det  er  klart,  at  Mekienburgerne  vare  de 
stærkeste  til  henimod  Midten  af  Firserne.  Medens  der  indtil 
da  endnu  ikke  er  noget  bestemt  Tegn  til  Frafald  blandt 
Svenskerne,  have  Mekienburgerne  fundet  Tilhængere  iSkaane; 
det  er  Albrecht,  der  atter  og  atter  begynder  Krig  med  Dan- 
mark, og  endnu  i 1384  vinder  han  en  saa  betydelig  Fordel 
som  den  at  faa  Slottene  Øresten  og  Oppensten  fratagne 
Margrethe.  Netop  da  indtræder  der  imidlertid  et  Omslag  i 
Magtforholdet,  saaledes  som  vi  delvis  allerede  have  set.  Hansea- 
ternes  Misstemning  mod  Margrethe  var  stegen  til  det  højeste, 
og  Mekienburgerne  havde  haabet  nu  endelig  at  finde  For- 
bundsfæller mod  hende,  men  i sidste  Øjeblik  vege  Stæderne 
tilbage;  de  udsonede  sig  med  Dronningen  og  overgave  hende 
de  skaanske  Slotte.  Medens  hun  derved  fik  en  bred  Basis 
for  et  Angreb  paa  Sverige,  vandt  hun  tillige  en  moralsk  Sejr, 
der  gav  et  stort  Indtryk  af  hendes  Magt. 

Saaledes  var  Stillingen,  da  Margrethe  lod  sin  Søn  antage 
Titel  af  ret  Arving  til  Sverige;  det  var  at  erklære  Krigen 
mellem  de  to  Fyrstehuse  for  aabnet.  Kong  Albrecht  søgte 
Støtte  i sit  Hjemland  og  afholdt  i 1386  et  Møde  i Wismar 
med  mangfoldige  tyske  Fyrster;  disse  bleve  pragtfuldt  bevær- 
tede otte  Dage  igjennem,  og  medens  Dans  og  Ringrenden 
afløste  hinanden,  er  der  her  sikkert  truffet  Aftaler  mod  Dan- 
mark8. Dronning  Margrethe  var  heller  ikke  ledig;  i Somme- 
ren det  samme  Aar  foretog  ogsaa  hun  en  Rejse  til  Tyskland ; 
ledsaget  af  den  venligsindede  Grev  Adolf  af  Holsten  besøgte 
Dronningen  Hamburg  og  Stade  og  førtes  derfra  af  to  ham- 
burgske  Raadsherrer  til  Lubeck9.  I denne  By  overværede 
hun  det  store  Hansemøde  i Juli  Maaned,  og  medens  hun  her 

optraadte  med  stor  Skarphed  overfor  Støderne  i Erstatnings- 
spørgsmålet, viste  hun  paa  den  anden  Side  de  enkelte  Byer  me- 
gen Velvilje  og  mæglede  bl.  a.  i en  Strid  mellem  Lubeck  og 
de  holstenske  Grever.  Disse  vare  selv  til  Stede,  ligeledes 
Kong  Albrecht,  og  der  skal,  efter  hvad  Krøniken  paastaar, 
være  ført  vigtige  Underhandlinger  om  Forholdet  mellem 
Danmark  og  Sverige10.  Herom  vide  vi  dog  intet  nøjere,  og 
til  et  Forlig  er  det  i alt  Fald  ikke  kommet;  thi  Olof  vedblev 
at  føre  sin  nye  Titel.  Frugten  af  Margrethes  tyske  Rejse 
var  derimod  hendes  Udsoning  med  de  holstenske  Grever, 
der  fra  Festlighederne  i Wismar  og  Lubeck  fulgte  med  til 
Danmark  og  her  modtoge  Forleningen  med  Sønderjylland  af 
Kong  Olufs  Haand.  I hvilken  Grad  dette  styrkede  Margrethes 
Stilling  overfor  den  danske  Adel,  er  allerede  omtalt;  tillige 
var  derved  Rigets  Sydgrænse  sikret  mod  ethvert  Angreb,  og 
Meklenburgerne  i Sverige  og  Tyskland  stode  næsten  helt 
isolerede.  De  kunde  syd  for  Østersøen  finde  en  Forøgelse  af 
deres  Hær  ved  at  tage  Smaafyrster  og  Adelsmand  i Tjeneste, 
derimod  ingen  Forbundsfæller  af  virkelig  politisk  Betyd- 
ning. Alt  var  forberedt  af  Margrethe  til  at  føre  et  afgjørende 
Slag  mod  det  meklenburgske  Herredømme  i Norden,  saa 
snart  der  maatte  vise  sig  en  gunstig  Lejlighed  dertil. 

En  saadan  kom  endnu  i det  samme  Aar  1386.  Da  døde 
nemlig  Sveriges  mægtige  Drost,  Hr.  Bo  Jonsson;  Kong  Al- 
brecht bestemte  sig  til  at  benytte  dette  Dødsfald  til  et  nyt 
Forsøg  paa  at  udvide  sin  kongelige  Myndighed  og  besluttede 
at  tilegne  sig  Herredømmet  over  de  mangfoldige  Len,  som 
denne  hans  overmægtige  Undersaat  havde  haft  inde.  Bo 
Jonsson  maa  imidlertid  have  forudset  noget  saadant,  og  i 
sin  sidste  Vilje,  der  var  oprettet  to  Aar  tidligere,  havde  han 

indsat  ti  af  Rigets  mægtigste  Mænd  til  Fuldbyrdere  af  Testa- 
mentet og  Formyndere  for  sin  Hustru  og  sine  Børn.  Der 
var  herved  dannet  et  aristokratisk  Forbund,  der  stod  fast 
sammen  overfor  Kongen,  men  Albrecht  veg  ikke  tilbage  for 
Striden.  Han  benyttede  sig  af,  at  Bo  Jonssons  Enke,  Mar- 
grethe Dume,  var  hans  egen  Landsmandinde,  en  meklenburgsk 
Adelsdame,  og  lod  hende  vælge  ham  selv  til  Formynder; 
som  saadan  gjorde  han  saa  Krav  paa  at  styre  og  handle  med 
Bo  Jonssons  Len.  Samtidig  vovede  Albrecht  endog  et  Skridt, 
der  maatte  ophidse  hele  Adelen  mod  ham,  hvor  nødvendigt 
det  end  var,  hvis  Kongedømmet  atter  skulde  bringes  paa 
Fode;  han  opstillede  nemlig  det  Krav,  at  Adelen  skulde  til- 
bagegive det  Krongods,  som  den  med  Urette  havde  tilegnet 
sig  og  derved  draget  fra  Skatskyldighed  til  Kronen  ind  un- 
der sin  Frelseret.  Endelig  udskrev  han  en  Skat,  der  skulde 
hvile  paa  hele  Landets  saavel  frelse  som  ufrelse  Jordegods, 
og  da  det  kan  anses  som  givet,  at  han  ikke  i dette  Øjeblik 
har  kunnet  skaffe  sig  Rigsraadets  Samtykke  til  en  saadan 
Byrde,  var  dette  Paalæg  ganske  vist  et  skarpt  Brud  paa 
hans  tidligere  Løfter11. 

Det  var  et  vigtigt  Øjeblik  i Sveriges  Historie,  skæbne- 
svangert og  følgevigtigt  for  Aarhundreder;  lad  os  saa  levende 
som  mulig  søge  at  forestille  os  Stillingen.  Man  kan  forstaa, 
at  Kong  Albrecht  med  Begjærlighed  maatte  gribe  den  Mulig- 
hed, Bo  Jonssons  Død  gav  ham,  til  at  gjøre  sin  kongelige 
Myndighed  til  mer  end  et  blot  Navn;  det  maatte  staa  for 
ham  som  et:  Nu  eller  aldrig.  Imidlertid  var  det  klart,  at 
en  Kamp  med  Adelen  i dette  Øjeblik  vilde  og  maatte  blive 
farlig  for  Albrechts  hele  Herredømme;  thi  var  det  tænkeligt, 
at  denne  Kamp  kunde  holde  sig  indenfor  Landets  egne 

Grænser?  Kunde  det  formodes,  at  Margrethe  vilde  være  en 
rolig  Tilskuer  til  en  indre  Brydning  i Sverige,  vilde  hun  ikke 
med  begge  Hænder  gribe  denne  Lejlighed  til  at  gjøre  det 
Krav  gjældende,  som  udtaltes  i hendes  Søns  Titel  som  «Arving 
til  Sverige*  ? Og  mer  end  det,  naar  Albrecht  saaledes  udfor- 
drede den  svenske  Adel  til  Kamp,  var  det  da  ikke  ligefrem  at 
støde  den  over  i Armene  paa  Margrethe? 

Stormændenes  Stilling  var  højst  pinlig.  De  kunde  ikke 
undlade  at  optage  den  Handske,  Kong  Albrecht  tilkastede 
dem;  hvis  det  lykkedes  Kongen  at  komme  i Besiddelse  af 
Bo  Jonssons  udstrakte  Len,  vilde  Kronens  Magt  blive  lige 
saa  stor,  som  den  før  havde  været  lille,  og  alt,  hvad  Aristokratiet 
havde  vundet,  vilde  staa  paa  Spil.  Netop  nu  var  Kon- 
gen støttet  ved  Forbund  med  de  tyske  Smaafyrster,  som  han 
havde  beværtet  i Wismar;  han  var  vendt  tilbage,  formodent- 
lig ledsaget  af  udenlandske  Lejetropper;  var  det  ikke  Tegnet 
paa,  at  tysk  Indflydelse  atter  skulde  blive  overmægtig  i 
Sverige?  Altsaa  aaben  Rejsning  mod  Albrecht,  det  syntes  den 
givne  Vej  for  Aristokratiet,  men  lige  saa  klart  syntes  det  da 
at  være,  at  man  maatte  søge  Hjælp  hos  Meklenburgernes 
aabenbare  Fjende,  hos  Dronning  Margrethe,  der  stod  med 
udstrakt  Haand  og  intet  ønskede  hellere  end  at  slutte  For- 
bund med  det  svenske  Aristokrati.  Hvor  ydmygende  var 
det  imidlertid  ikke  for  Adelen  at  bøje  sig  for  den  Slægt,  som 
den  selv  havde  fordrevet,  og  hvor  farligt  for  de  Interesser, 
man  netop  kæmpede  for!  Hele  Aarhundredet  igjennem  havde 
de  svenske  Stormænds  Politik  været  klar  og  konsekvent;  til 
det  yderste  havde  de  kæmpet  for  deres  Standsinteresser  og 
ikke  skyet  noget  Middel  for  at  holde  dem  oppe.  Under  denne 
Kamp  havde  alt,  hvad  de  strede  imod,  været  ligesom  personi- 

ficeret  i Folkungeætten;  dennes  Stræben  efter  at  forøge  Kon- 
gemagten, dens  Forsøg  paa  at  udvide  sit  Myndighedsomraade 
ved  Erobringer  og  Unioner,  i andre  Øjeblikke  dens  Lyst  til 
hos  Nabofyrster  at  søge  Støtte  mod  det  indfødte  Stormands- 
vælde, alt  dette  dannede  et  Hele,  der  allerede  var  traditionelt 
i Slægten,  og  som  var  Adelen  i højeste  Grad  imod.  Med  og 
imod  Folkets  Stemning  havde  Stormændene  derfor  bekæmpet 
Folkungerne ; de  havde  benyttet  Folkets  Mistanke  til  Magnus 
for  Forræderi  mod  Landet  til  at  faa  ham  afsat,  og  siden,  da 
Folket  krævede  Tyskerne  fordrevne  og  Folkungerne  gjenind- 
satte,  havde  de  vidst  at  dreje  Sagen  saaledes,  at  Tyskernes 
Indflydelse  nok  blev  mindsket,  men  at  Magnus  Smek  ikke 
fik  sin  svenske  Krone  igjen.  Var  Modsætningen  mellem 
Folkungerne  og  det  svenske  Aristokrati  siden  bleven  mindre? 
Hovedlederne  blandt  Adelen  vare  endnu  deMænd,  der  i 1371 
saa  snildt  havde  afværget  Magnus’  Gjenindsættelse,  Rigsraader, 
som  Birger  Ulfsson  og  Sten  Benediktsson,  ja  forrest  blandt  Bo 
Jonsons  Exekutorer  stod  Hr.  Karl  Ulfsson  af  Tofta,  der  havde 
været  Hoveddeltager  i Sammensværgelsen  mod  Folkungerne 
og  Albrechts  Indkaldelse.  Paa  Folkungernes  Side  vare  ganske 
vist  saavel  Magnus  som  Haakon  døde,  og  Ætten  repræsentere- 
des nu  af  Oluf  og  hans  Moder,  men  denne  sidste  var  jo  i 
sin  Person  ligesom  Symbolet  paa  Folkungernes  Forbund  med 
Danmark;  hun  var  en  Datter  af  den,  ogsaa  af  den  svenske 
Adel  saa  forhadte  Valdemar  Atterdag,  og  hun  havde  endelig 
selv  vist  en  Optræden  mod  sit  Lands  Stormænd,  der  vel  var 
egnet  til  at  indgyde  Svenskerne  Frygt  for  et  Forbund  med 
hende.  Vi  have  set,  hvilket  Indtryk  Margrethes  voxende 
Myndighed  gjorde  i Lubeck;  naar  man  i Hansestaden  har 
bemærket  «den  Frygt,  der  greb  hele  Danmarks  Adel  for 

denne  Frues  Visdom  og  Kraft*,  saa  har  det  sikkert  gjort  et 
endnu  dybere  Indtryk  paa  Nabolandets  Herremænd. 

Under  disse  Forhold  have  de  svenske  Stormænd  sikkert 
trykket  sig  meget  ved  at  søge  Hjælp  hos  Dronning  Margrethe, 
men  var  der  andet  at  gjøre?  De  kunde  maaske  alene  be- 
sejre Kong  Albrecht  og  ligesom  et  Par  Gange  tidligere  tvinge 
ham  til  at  vige  tilbage  fra  hans  Forsøg  paa  atter  at  gjenop- 
rette  sin  kongelige  Magt,  men  de  kunde  umulig  gjøre  dette 
og  samtidig  fortsætte  Sveriges  Kamp  med  Folkungerne;  paa 
en  Gang  at  vende  sig  i begge  Retninger,  dertil  hørte  der 
langt  mere  Kraft,  end  Adelen  besad.  Overalt  laa  Landet 
aabent  for  Margrethes  norske  og  danske  Tropper;  udenlands 
var  der  ingen  Mulighed  for  Rigsraadet  til  at  finde  Hjælp 
enten  mod  Meklenburgeme  eller  Folkungerne,  og  indenlands 
lagde  Folkets  Harme  over  Undertrykkelsen  og  Retsløsheden 
sig  stedse  stærkere  for  Dagen,  en  Harme,  der  vel  nærmest 
var  rettet  mod  Tyskerne,  men  som  dog  snart  med  langt  mere 
Grund  kunde  ramme  Stormændene  selv.  Enhver,  der  forstod 
den  politiske  Stilling,  maatte  indrømme,  at  Kamp  mod  Mek- 
lenburgeme var  enstydig  med  Forbund  med  Margrethe,  og 
den  afdøde  Drost  havde  ogsaa  selv  anvist  Fuldbyrderne  af 
sit  Testamente,  hvilken  Vej  de  skulde  søge,  idet  han  blandt 
dem  havde  indsat  Hr.  Erik  Ketilsson,  den  mægtigste  af  de 
Svenskere,  der  vare  bievne  den  gamle  Kongeslægt  tro. 

Nødtvungent  førtes  det  svenske  Aristokrati  til  at  søge 
hen  til  Margrethe.  Efter  hendes  Optræden  i Danmark  har 
det  næppe  nogensinde  ventet,  at  hun  vilde  lade  sig  nøje  med 
den  Skyggemagt,  som  Albrecht  besad;  derimod  er  det  rime- 
ligt nok,  at  Adelen  dog  ikke  fra  først  af  har  anet,  hvor 
haarde  Betingelser  den  tilsidst  maatte  gaa  ind  paa1®.  Stor- 

mændene  havde  vel  haabet  at  kunne  opnaa  noget  for  sig 
selv  og  noget  for  Landet;  for  sig  selv:  den  endelige  Tilin- 
tetgjørelse  af  Tyskernes  Indflydelse  og  Sikkerhed  for  rolig 
Besiddelse  af,  hvad  Gods  Svenskerne  havde  i Margrethes 
Besiddelser;  for  Riget:  Tilbagevindelsen  af  de  svenske  Land- 
skaber, som  Margrethe  havde  inde,  Vermeland  og  andet 
imod  Yest  samt  Øen  Gotland.  Det  sidste  naaede  de  kun  til 
Hælvten,  det  første  slet  ikke , men  hvad  der . opnaaedes, 
det  var  en  stærk  Forøgelse  af  Regeringsmagten  i Sverige 
og  dermed  en  Fred  og  Orden  i Riget,  som  modtoges  med 
Glæde  af  Folket,  maaske  ogsaa  af  en  stor  Del  af  Adelen. 

Forhandlingerne  mellem  den  svenske  Adel  og  Margre- 
the have  vistnok  været  langvarige.  Frafaldet  mellem  Al- 
brechts  Tilhængere  og  deres  Overgang  til  Dronningen  var 
imidlertid  i fuld  Gang;  betegnende  nok  gjordes  Begyn- 
delsen ikke  af  indfødte  Stormænd,  men  af  de  til  Sverige 
indvandrede  Tyskere.  Allerede  1384  tinde  vi  paa  Margre- 
thes Side  Meklenburgeren  Henrik  Parow,  der  havde  haft 
vigtige  Embeder  i Sverige;  nu  fik  han  i Stedet  et  Len  paa 
Laaland  og  skulde  snart  efter  blive  Margrethes  vigtigste  Hjæl- 
per mod  sin  forrige  Herre  13.  En  Landsmand  af  ham,  Hr. 
Johan  Snakenborg,  viser  sig  ogsaa  paa  denne  Tid  i Margrethes 
Tjeneste  og  er  vel  ligeledes  indvandret  fra  Sverige,  hvor 
hans  Slægt  havde  spillet  en  fremtrædende  Rolle  i Albrechts 
Omgivelser;  han  ægtede  en  rig  Adelsdame  i Skaane  og  fik 
Gods  og  Len  i dette  Landskab,  hvor  for  øvrigt  «den  tyske 
Ty  ran » snart  gav  Anledning  til  en  lille  Bondeopstand14. 

Netop  i dette  Øjeblik,  da  alt  syntes  at  være  i den 
bedste  Gænge,  og  Margrethes  store  Planer  nærmede  sig  de- 
res Fuldendelse,  netop  da  ramtes  hun  af  den  største  Ulykke, 

der  kunde  times  hende  baade  som  Regentinde  og  som  Mo- 
der. I Sommeren  1387  opholdt  Dronningen  og  den  sytten- 
aarige  Kong  Oluf  sig  ovre  i Skaane,  aabenbart  for  at  være 
nærmere  ved  Haanden  og  strax  kunne  gribe  ind  i de  svenske 
Forhold.  I Juli  vare  de  begge  i Ystad,  hvorfra  Oluf  sidst 
paa  Maaneden  stadfæstede  Rodnebys  Privilegier15;  Dronnin- 
gen forblev  i Byen,  som  det  hedder,  for  at  underhandle  med 
Kong  Albrecht;  snarere  gjaldt  Forhandlingerne  dog  de  op- 
rørske Stormænd.  Oluf  rejste  videre  til  Falsterbo  Slot,  led- 
saget af  sine  Hofmænd  og  enkelte  Rigsraader;  næppe  var  han 
imidlertid  kommen  hertil,  før  han  blev  overfalden  af  en 
pludselig  Sygdom,  og  — vistnok  den  tredje  Avgust*)  — døde 
den  unge  Konge.  Hans  Lig  blev  balsameret  og  udstillet  til 
Folkets  Beskuelse  i Falsterbo  Kirke;  de  udtagne  Indvolde 
bragtes  til  Lund  og  bisattes  i Domkirken,  medens  Liget  før- 
tes til  Sorø  Kloster. 

Det  var  et  stort  Haab,  der  slukkedes  med  den  unge 
Konge.  Han  var,  sagdes  der  kort  efter,  af  ædlere  Byrd 
end  nogen  dalevende  Konge,  paa  Grund  af  sin  Slægts  æld- 
gamle Blod  og  den  kongelige  Oprindelse  baade  paa  Sværd- 
og  Spindesiden.  I Virkeligheden  døde  jo  med  ham  den 
sidste  Ætling  af  Nordens  gamle  Kongestammer;  Folkungeæt- 
ten,  der  havde  indgiftet  sig  i Harald  Haarfagers  og  Sven 
Æstridsens  Kongeslægter,  udsluktes  med  ham,  og  det  Haab 
nedsloges,  som  Margrethe  havde  om,  at  hendes  Søn  skulde 
blive  Stamfader  til  en  Række  af  Konger.  Foreningen  mel- 


*)  En  Undersøgelse  om  Dagen  for  Olufs  Død,  hvorom  der  har  hersket 
megen  Tvivl,  lindes  i Anmærkning  16. 

lem  Norge  og  Danmark  stod  nu  paa  Spil,  og  Olufs  stolte 
Titel  af  »sand  Arving  til  Sverige*  kunde  ikke  mere  blive 
til  Virkelighed. 


II.  Margrethes  Valg  til  Rigsstyrerinde  i Danmark, 
Norge  og  Sverige. 


Kong  Olufs  Død  var  det  haardeste  Stød  for  Margrethes 
Planer.  Det  var  jo  dog  alene  den  unge  Konge,  Folkunge- 
ættens  sidste  Mand,  der  med  en  vis  Ret  kunde  gjøre  Krav 
gjældende  paa  Sverige,  og  endnu  mere,  hverken  til  Danmark 
eller  til  Norge  havde  Margrethe  nogen  Adkomst  efter  Olufs 
Død,  da  hun  jo  ved  det  danske  Kongevalg  i 1376  ud- 
trykkelig havde  opgivet  at  støtte  Sønnens  Krav  paa  sin  egen 
Arveret,  medens  der  i Norge  aldeles  ikke  kunde  være  Tale 
om,  at  hun,  den  indgiftede  fremmede  Fyrstinde,  skulde  have 
nogen  Ret  til  Styrelsen  for  sin  egen  Person.  Ved  Olufs  Død 
vaagnede  derimod  alle  Meklenburgernes  Krav  paa  ny  og  ud- 
straktes endog  til  at  gjælde  Norge.  Kjøbenhavnsforliget 
mellem  Danmark  og  Meklenburgerne  i 1376  havde  udtryk- 
kelig fastsat,  at  hver  af  Parterne  skulde  beholde  sine  Rettig- 
heder, og  nu,  da  Oluf  var  død,  kunde  den  unge  Albrecht 
med  Grund  anse  den  Tid  for  at  være  kommen,  da  hans  Ret 
til  den  danske  Trone  maatte  træde  i Kraft.  Overfor  Norge 
var  Forholdet  ganske  lignende;  i dette  utvivlsomme  Arverige 
var  ingen  nærmere  til  at  tage  Arven  efter  Oluf  end  Meklen- 
burgeme,  kun  at  det  her  blev  den  svenske  Kong  Albrecht, 

der  var  den  nærmeste  til  Tronen  som  den  ældste  dalevende 
Søn  af  Magnus  Smeks  Søster.  Meklenburgeme  have  i Virke- 
ligheden gjort  deres  Krav  gjældende;  deres  Tilhængere  for- 
fægtede senere  deres  Adkomst  til  Norges  Rige,  og  allerede 
nu.  strax  efter  Olufs  Død,  antog  den  unge  Albrecht  Titel  af 
Arving  til  Danmark,  ja  kaldte  sig  i sit  Segl  ligefrem  Danmarks 
Konge  og  førte  som  Hovedvaaben  de  tre  kongelige  danske 
Leoparder 17. 

Imidlertid  betøde  disse  Krav  i Titler  og  Vaaben  kun 
lidt;  Meklenburgeme,  der  i 1375  havde  været  virkelig  far- 
lige for  Danmark,  var  det  ikke  mere  i 1387.  De  mellem- 
liggende tolv  Aar  havde  rodfæstet  Margrethes  Indflydelse; 
Riget  var  under  hende  gaaet  overordentlig  fremad;  de  Pro- 
vinser, der  havde  været  inddragne  under  fremmed  Herre- 
dømme, vare  gjenvundne;  i det  indre  var  der  kommet  Fred 
og  Orden,  og  alt  dette  skyldtes  først  og  fremmest  Margrethes 
egen  Personlighed.  Enhver  Dansk  vidste,  at  det  var  hende, 
der  var  Sjælen  i Styrelsen,  og  enhver  indsaa  derfor  ogsaa, 
at  Olufs  Død  ikke  burde  formindske  Dronningens  Indflydelse, 
om  end  denne  Begivenhed  formelt  havde  borttaget  ethvert 
Grundlag  for  hendes  Herskerstilling.  Ingen  kunde  tænke  paa 
at  vælge  en  Meklenburger  til  dansk  Konge,  paa  at  bøje  sig 
for  den  Slægt,  som  Danmark  havde  bekæmpet  i hele  Olufs 
Tid,  og  hvis  Magt  netop  nu  var  helt  undergraven.  Hvorledes 
man  skulde  komme  ud  over  Øjeblikkets  Vanskeligheder,  kunde 
være  tvivlsomt;  kun  det  stod  fast,  at  Margrethe  maatte  be- 
vares som  Rigets  Leder. 

I Virkeligheden  kom  man  da  ogsaa  yderst  hurtig  til  et 
Resultat.  Da  Oluf  døde  paa  Falsterbo  Slot,  var  en  stor 
Del  af  Rigsraadet  og  Stormændene  samlet  i Skaane,  dels  i 

Kongens  Følge,  dels  hos  Dronningen,  for  at  hjælpe  hende  un- 
der Forhandlingerne  med  de  Svenske.  Dér  vare  flere  af  Lan- 
dets Bisper,  Ærkebisp  Magnus  af  Lund  og  den  nys  udvalgte 
Ærkebiskop  i Nidaros,  Vinald  Henriksson;  fremdeles  den  af- 
døde Konges  Hofmester,  Hr.  Bent  Bjug,  flere  Mænd  af  de 
vigtigste  danske  Adelsslægter  som  Mikkel  Bud,  Folmer  Ja- 
kobssøn  Lunge  og  Jens  Due*),  den  indvandrede  Meklenburger 
Henrik  Parow,  først  og  fremmest  dog  Rigets  Drost  og  Mar- 
grethes trofaste  Hjælper,  den  mægtige  Henning  Podbusk. 
Med  disse  har  Dronningen  da  raadslaaet  om  Stillingen,  og  man 
er  snart  bleven  enig  om  den  Udvej,  som  hele  den  poli- 
tiske Stilling  næsten  nødvendig  maatte  føre  til,  den,  at 
udsætte  selve  Kongevalget  og  foreløbig  betro  hele  Magten  i 
Margrethes  Haand. 

Kun  en  Uge  efter,  at  Oluf  var  død,  den  10  Avgust 
1387,  blev  Margrethe  udvalgt  til  Danmarks  Styrer  i Lunds 
Domkirke  og  derefter  hyldet  paa  det  skaanske  Landsthing; 
Sjællænderne  fulgte  Exemplet  en  halv  Snes  Dage  senere;  Fyn- 
boernes Hylding  fandt  først  Sted  i Oktober  Maaned,  Jyder- 
nes formodentlig  lidt  tidligere.  Da  Margrethe,  hedder  det  i 
Vidnesbyrdene  om  Hyldingen,  er  Kong  Valdemars  Datter  og 
Kong  Olufs  Moder,  og  begge  disse  ere  døde,  og  for  den 
gode  Vilje  og  Gunst,  som  Landets  Indbyggere  altid  have  fun- 
det hos  hende,  ere  alle  endrægtig  bievne  enige  med  hende 
om,  at  de  ikke  ville  tage  nogen  til  Konge  eller  drage  nogen 
ind  i Danmark,  som  er  hende  imod;  derimod  ville  de  hjælpe 

*)  Denne  Mand,  der  siden  kom  til  at  spille  en  stor  Rolle,  var  vistnok 
en  Halvfætter  til  den  Jens  Due,  der  i 1378  havde  sluttet  sig  til 
Meldenburgeme  (ovenfor  S.  73) 18. 

hende  imod  hendes  Fjender,  og  hun  har  til  Gjengjæld  lovet 
at  lade  dem  nyde  de  Privilegier,  som  hendes  Forældre  og  Søn 
have  givet  dem.  Derfor  have  de  da  alle  taget  hende  til 
deres  Frue  og  Husbonde  og  til  hele  Rigets  fuldmægtige 
Formynder,  og  de  love  at  tjene  hende,  som  Dannemænd 
bør,  lige  til  den  Dag,  da  hun  og  de  blive  enige  om  at  vælge 
en  Konge. 

Saaledes  var  det  mærkelige  sket;  Danmark  havde  faaet 
en  regerende  Dronning,  i hvis  Haand  Magten  var  lagt  paa 
ubestemt  Tid.  Dette  var  jo  imidlertid  ganske  naturligt,  som 
Forholdene  vare;  intet  laa  nærmere  end  at  betro  Margrethe 
Styrelsen  indtil  videre,  og  selve  de  ejendommelige  Udtryk  om 
hendes  Myndighed,  det  at  hun  blev  Rigets  Formynder,  vise 
hvorledes  Tanken  var  opkommen;  hun  skulde  vedblive  at  indtage 
den  samme  Stilling,  som  hun  havde  haft  i Olufs  Mindreaarig- 
hed  og  faktisk  ogsaa  lige  til  hans  Død.  Med  Rette  sige, 
Krøniken,  at  de  Danske  toge  Margrethe  til  Styrer  paa  Grund 
af  den  store  Visdom,  som  Gud  havde  givet  hende,  men  ved 
Siden  deraf  omtales  dog  i alle  Hyldingsbrevene  hendes  Slægt- 
skab med  de  sidste  Konger,  ja  Fynboerne  tilføje  udtrykkelig 
som  Grund  til  Valget,  at  Margrethe  var  den  nærmeste  efter 
Blodet.  Med  nogen  Grund  kunde  Margrethe  derfor  fra  nu 
i sin  sædvanlige  Titel  kalde  sig:  ret  Arving  og  Fyrstinde 
til  Danmark19. 

Danmark  var  sikret  Margrethe;  det  stod  tilbage  at  naa 
det  samme  i Norge.  Strax  efter  Hyldingen  i Odense  har  Dron- 
ningen formodentlig  begivet  sig  paa  Vejen  nord  paa,  og  un- 
der denne  Rejse  har  hun  da  tillige  gjenoptaget  Underhand- 
lingerne med  de  svenske  Stormænd,  som  uden  Tvivl  have 


Digitized  by  Google 


154 


krympet  sig  meget  ved  at  indlade  sig  med  hende  alene. 
Imidlertid  havde  de  allerede  vovet  sig  altfor  vidt  frem  til  at 
kunne  gaa  tilbage,  og  den  stærke  Tilslutning,  Margrethe  havde 
fundet  i Danmark,  udøvede  vel  ogsaa  sin  Virkning  i Sve- 
rige. Det  første  Resultat  af  Forhandlingerne  var,  at  hun 
gjenvandt  Slottene  Oppensten  og  Øresten,  der  vare  komne  i 
Bo  Jonsons  Besiddelse;  den  af  Drosten  indsatte  Slotshøveds- 
mand, Algot  Magnusson  af  den  ældre  Stureæt,  gik  over  til 
hende  og  lovede  at  holde  Slottene  til  hendes  tro  Haand, 
ja,  de  bleve  endog  sikrede  det  danske  Rige,  idet  Algot,  om 
Margrethe  døde,  skulde  holde  Borgene  til  visse  danske  Rigs- 
raaders  Haand.  Brevet  herom  blev  udstedt  i Januar  1388 
paa  Slottet  Ekholm  ved  Trollhættan  i Nærværelse  af  flere  af 
Dronningens  troeste  Mænd,  bl.  a.  den  senere  saa  bekjendte 
Abraham  Broderssøn;  Margrethe  var  maaske  selv  til  Stede20. 

Kort  efter  finde  vi  hende  i Oslo.  Her  var  det  norske 
Rigsraad  blevet  sammenkaldt  af  Ærkebiskop  Vinald,  der 
ved  at  deltage  i Hyldingen  i Skaane  allerede  havde  bundet 
sig  til  Margrethes  Sag,  og  Raadet  var  netop  under  Margrethes 
Formynderstyrelse  forøget  med  mange  nye  Medlemmer,  som 
da  sikkert  vare  Dronningen  personlig  hengivne.  Der  kunde 
ikke  godt  være  Tale  om  at  gjøre  andet  end  at  følge  det  af 
Danmark  givne  Exempel  og  sætte  Margrethe  i Spidsen  for 
Riget,  men  formelt  var  der  større  Vanskeligheder  derved  end 
i Danmark.  Her  hævdede  Folket  og  Rigsraadet  deres  fri  Valgret; 
støttet  paa  den  havde  man  1376  forbigaaet  den  ældre  Konge- 
datters Søn  til  Fordel  for  Oluf,  og  nu  atter  i Stedet  for  den 
nærmere  mandlige  Arving  valgt  en  Kvinde.  Norge  derimod 
var  fra  gammel  Tid  et  udpræget  Arverige,  og  Arvefølgen  var 

nøjagtig  fastsat  ved  Landsloven*).  Efter  Bestemmelserne  heri 
var  den  nærmeste  Arving  utvivlsomt  Albrecht  af  Sverige,  der  var 
en  Dattersøn  af  Haakon  V og  vel  maatte  sættes  i Lovens 
9de  Klasse;  han  kunde  imidlertid  formodes  at  have  forbrudt 
sin  Arveret  ved  at  staa  som  Rigets  Fjende,  og  nærmest  kom 
da  hans  Brodersøn,  den  samme  Hertug  Albrecht,  der  var 
Arving  til  Danmark;  han  hørte  til  Lovens  11  te  Klasse.  Ingen 
af  dem,  der  ellers  kunde  være  Tale  om,  faldt  indenfor  de  i 
Loven  opregnede  Slægtskabsgrader,  men  det  var  fastsat,  at 
man,  naar  der  ikke  fandtes  nærmere  Arvinger,  skulde  følge 
de  almindelige  Arveregler;  i saa  Fald  levede  der  to  norske 
Adelsmænd,  Haakon  Jonsson  og  Sigurd  Hafthorsson,  der 
temmelig  langt  ude  nedstammede  fra  norske  Kongedatre. 
Dronning  Margrethe  kom  ikke  ind  under  nogen  Klasse  enten 
i den  kongelige  eller  private  Arvelov;  ganske  vist  kunde 
efter  den  sidste  Moderen  arve  sin  eneste  Søn , men  for 
Rigets  Vedkommende  stilledes  imidlertid  den  absolute  Betin- 
gelse, at  Arvetageren  skulde  være  af  den  norske  Kongeæt, 
og  selv  om  man  gik  nok  saa  langt  tilbage  i Tiden,  var  det 
ikke  muligt  at  paavise  noget  saadant  for  Margrethes  Ved- 
kommende. 

Til  Trods  for  dette  blev  Resultatet  dog,  at  Margrethe 
vandt  Riget.  At  tage  den  ene  eller  anden  Meklenburger 
vilde  have  været  et  fuldkomment  Brud  med  den  hele  poli- 
tiske Udvikling;  de  to  Nordmænd  vare  som  sagt  kun  langt 
ude  beslægtede  med  Kongeætten,  og  deres  Standsfæller  havde 
sikkert  aldeles  ingen  Lyst  til  at  gjøre  dem  til  deres  og  hele 


*)  En  noget  ændret  Arvelov,  udstedt  af  Haakon  V,  havde  vistnok 
mistet  eller  aldrig  haft  ret  Gyldighed. 

Landets  Herrer.  Saaledes  blev  Udslaget,  at  Rigsraadet  den 
anden  Februar  1 388  antog  Margrethe  til  hele  Norges  mægtige 
Frue  og  rette  Husbond,  de  samme  Udtryk  altsaa,  der  vare 
bievne  brugte  i Danmark;  kun  gik  man  i Norge  endnu  et 
Skridt  videre  end  her,  idet  man  tilstod  Dronningen  denne 
Magt  uden  Forbehold  paa  Livstid.  Ogsaa  Begrundelsen  var 
den  samme,  som  i Danmark,  idet  man  dels  anførte,  at  Mar- 
grethe var  Kong  Haakons  Husfrue  og  Kong  Olufs  Moder, 
dels  at  man  altid  havde  fundet  Gunst  og  god  Vilje  hos 
hende. 

Hvorledes  Rigsraadet  forsvarede  dette  Resultat  overfor 
Lovens  Ord,  er  ikke  klart.  Da  Hyldingsbrevet  har  fuld- 
stændig de  samme  Udtryk  som  de  danske  Valgbreve,  er  det 
vel  sandsynligt,  at  man  betragtede  Riget  som  stillet  uden 
Arvinger,  idet  Meklenburgerne  mentes  at  have  forbrudt  de- 
res Ret,  og  de  norske  Adelsmænd  vare  for  langt  ude  beslæg- 
tede med  Kongeætten;  Haakon  Jonsson,  der  selv  havde 
underskrevet  og  beseglet  Hyldingsakten21,  afgav  ogsaa  en  Er- 
klæring om,  at  han  ikke  havde  nogen  Ret  til  Tronen.  Man 
har  da,  som  det  norske  Rigsraad  udtrykte  det  langt  senere 
(1513),  ment,  at  med  Olufs  Død  var  «Arven  med  Norges 
Rige  tømt»,  og  under  disse  Forhold  ligefrem  valgt  Dronning 
Margrethe;  det  hedder  ogsaa  i Brevet,  at  de  »annammede, 
udvalgte  og  antoge»  hende  til  Rigsstyrerske.  Imidlertid  er 
det  rimeligt  nok,  at  man  med  Tidens  hele  Uklarhed  i den 
Art  Retsspørgsmaal  tillige  har  støttet  Margrethes  Krav  paa 
en  vis  Arveret,  eller,  som  en  engelsk  Udsending  kort  efter 
hørte  i Norden,  henvist  til  en  romerretlig  Bestemmelse,  hvor- 
efter Moderen  arver  sin  eneste  Søn22. 

Kun  et  halvt  Aar  efter  Olufs  Død  havde  Margrethe 
gjenvundet  det  Herredømme  over  Danmark  og  Norge,  der 
syntes  at  maatte  falde  ud  af  hendes  Hænder;  Yalget  er  et 
betegnende  Vidnesbyrd  om,  i hvilken  Grad  man  i begge 
Riger  var  afhængig  af  hendes  Personlighed,  og  det  var  atter 
et  stort  Nederlag  for  Meklenburgerne.  Den  unge  Hertug 
Albrecht  døde  i øvrigt  netop  paa  denne  Tid 23 ; Slægtens  Hoved, 
Kong  Albrecht,  forenede  da  i sin  Person  Kravet  paa  begge 
Riger  og  kunde  med  Grund  anse  sig  for  dybt  forurettet  ved 
saa  fuldstændig  at  være  bleven  forbigaaet.  Det  hedder,  at 
han  har  tiltaget  sig  Titel  af  Danmarks  og  Norges  Konge24, 
men  denne  Protest  var  intetsigende,  og  hans  Herredømme  i 
Sverige  var  tværtimod  i dette  Øjeblik  i den  største  Fare. 

Vi  have  allerede  set,  hvorledes  i det  mindste  én  svensk 
Adelsmand,  Algot  Magnusson,  aabent  var  traadt  over  paa 
Margrethes  Side  og  havde  overgivet  hende  de  Slotte,  han  be- 
falede over.  Det  er  et  Tegn  paa,  at  Underhandlingerne  mellem 
de  svenske  Stormænd  og  Dronningen  da  vare  vidt  frem- 
skredne; til  et  endeligt  Udslag  kom  man  dog  først  i Marts 
1388,  da  Margrethe  mødtes  med  Udsendinge  fra  Sveriges 
Rigsraad  paa  Slottet  Dalaborg  ved  Venern,  hvor  Hr.  Erik 
Ketilsson  boede.  Ser  man,  hvad  der  vedtoges  her,  bliver  det 
let  forstaaeligt,  at  Aristokratiet  længe  har  trykket  sig  ved  at 
indgaa  paa  de  Betingelser,  Dronningen  stillede:  paa  Dalaborg 
fastsattes  nemlig  ikke  blot  Margrethes  Valg  til  Sveriges  fuld- 
mægtige Frue  og  Husbonde,  men  ved  Siden  deraf  Foranstalt- 
ninger, der  betøde  en  fuldstændig  Gjenopbyggelse  af  Konge- 
dømmets Betydning  i det  svenske  Statsliv. 

I Kong  Albrechts  Tid  var  Kongens  Magt  bleven  over- 
ordentlig indskrænket;  ved  sine  forskjellige  Forsikringsbreve 

havde  han  overdraget  næsten  al  Regeringsmyndighed  til 
Rigsraadet,  og  ved  Pantsættelser  var  den  overvejende  Del  af 
Rigets  Slotte  og  Len  kommen  i Adelens  Hænder.  Alt  dette 
nægtede  Margrethe  at  anerkjende.  Hun  lovede  de  svenske 
Herrer  at  overholde  Rigets  Friheder  og  Privilegier,  dog  kun 
dem,  som  vare  givne  af  Sveriges  ældre  Konger,  før  Albrecht 
kom  ind  i Landet;  dermed  var  der  slaaet  en  Streg  over  alle 
Løftebrevene.  Fremdeles  kunde  de,  der  sluttede  sig  til  Dron- 
ningen, vente  at  faa  Lov  til  at  beholde  deres  Pantelen,  dog 
kun  for  saa  vidt  det  var  Herreder  eller  mindre  Godser;  alle 
Fæster  og  Slotte  med  underliggende  Land  skulde  derimod 
overdrages  Dronningen.  Hvad  endelig  Bo  Jonssons  Forle- 
ninger  angik,  langt  over  Halvdelen  af  Riget,  som  Exekuto- 
reme  havde  i deres  Hænder,  bleve  de  indskrænkede  i højeste 
Grad;  af  en  halv  Snes  Slotte  skulde  Testamentfuldbyrderne 
kun  beholde  to,  nemlig  Nykøpinghus  og  Viborg  i Finland 
med  et  ret  betydeligt  Tilliggende;,  Resten,  endnu  langt  større 
Strækninger,  skulde  strax  overgives  Margrethe,  og  hele  Pante- 
summen  overføres  paa  hine  to  Slotte,  der  endda  til  enhver 
Tid  skulde  staa  Dronningens  Folk  aabne,  om  det  var  nød- 
vendigt. For  øvrigt  lovede  Margrethe  at  forføje  over  de 
Slotte,  hun  fik  i Hænde,  eftersom  den  svenske  Lovbog  be- 
stemte, og  at  hjælpe  Svenskerne  mod  Kong  Albrecht,  indtil 
Krigen  var  til  Ende;  naar  alt  var  kommet  i Orden,  skulde 
Sverige  saa  have  sine  gamle  Grænser  igjen.  Endelig  til- 
sikrede hun  de  Svenskere,  der  ejede  Godser  i Danmark  og 
Norge,  at  de  skulde  besidde  disse  i Fred. 

Svenskerne  gik  ind  paa  alt  dette,  anerkjendte  Margrethe 
som  Rigsstyrerinde  for  Livstid  og  lovede  endog  at  tage  den 
til  Konge,  som  hun  foreslog  dem,  enten  i hendes  Livstid 

eller  efter  hendes  Død.  Erik  Ketilsson  gav  Dronningen  et 
særskilt  Forsikringsbrev;  de  fire  tilstedeværende  svenske 
Rigsraader  udgave  deres  Brev  paa  egne  og  otte  andre  Her- 
rers Vegne,  og  to  Maaneder  senere  bekræftede  de  svenske 
Herremænd  i et  Antal  af  25  disse  Betingelser.  De  takkede 
oven  i Kjøbet  Dronningen  for  den  store  Kjærlighed,  hun 
havde  vist  dem,  og  lovede  at  vise  sig  værdige  dertil,  idet  de 
hade  Dronningen  ikke  lytte  til  saadanne,  der  maatte  ville 
sætte  Splid  mellem  hende  og  dem  *5. 

Tyder  allerede  dette  sidste  paa,  at  de  svenske  Stormænd 
just  ikke  troede,  at  Dronning  Margrethe  personlig  var  dem 
saa  overordenlig  gunstig,  saa  vise  de  storartede  Indrømmelser 
klart,  at  den  hele  Overenskomst,  skjønt  udgaaet  fra  Aristo- 
kratiet, ikke  var  sket  med  dettes  Særinteresser  for  Øje.  Ade- 
len havde  rejst  Kampen  mod  Albrecht  for  at  værne  om  sine 
Len,  fremfor  alt  om  de  store  Strækninger  af  Riget,  der  ved 
Drostens  Død  vare  komne  i et  Stormandsforhunds  Hænder; 
nu  indrømmede  den  Dronning  Margrethe  alle  Sveriges  Slotte 
og  Borge  paa  to  nær.  Aristokratiet  havde  grebet  til  Vaaben 
for  at  forsvare  sine  Privilegier  imod  Kongens  lovstridige 
Skattepaalæg  og  hans  Forsøg  paa  at  tilbagevinde  bortkommet 
Krongods;  nu  opgav  det  alle  de  Rettigheder,  det  havde  vun- 
det ved  at  indsætte  den  tyske  Fyrste,  ved  at  hjælpe  ham 
mod  Folket,  og  viste  det  sig  hurtig,  at  Skatter,  som  ogsaa 
ramte  Adelen,  bleve  en  Følge  af  Margrethes  Anerkj  endelse,  saa 
fortolkedes  Under kj endelsen  af  Albrechts  Frihedsbreve  ligele- 
des snart  efter  saaledes,  at  Følgen  blev  en  Tilbagevinding  af 
Krongods,  som  Albrecht  ikke  kunde  have  tænkt  sig  mere 
omfattende. 

Yar  Adelens  Underkastelse  og  dens  Opgivelse  til  Margrethes 

Fordel  af  alt,  hvad  den  havde  nægtet  Albrecht,  da  et  Udslag 
af  en  patriotisk  Stemning,  der  bragte  den  til  at  glemme  sine 
Fordele  for  Rigets?  Dettes  Interesser  vare  jo  nogenlunde 
varetagne.  Dronningen  havde  lovet  at  skaffe  Riget  dets 
gamle  Grænser  igjen,  hvorved  Svenskerne  vel  tænkte  paa  de 
Landskaber  i Vestsverige,  som  hun  havde  inde,  endnu  mere 
dog  paa  det  gamle  svenske  Gotland.  Hun  havde  tilsikret 
Sverige  Overholdelsen  af  Landets  Love  og  bl.  a.  erkjendt  at 
skulle  besætte  Slottene  efter  den  svenske  Lovbog,  hvorved 
man  vistnok  har  tænkt  paa  den  Bestemmelse  i Magnus  Smeks 
Landslov,  at  kun  indfødte  maatte  faa  Len  i Sverige.  Dog 
vil  man  næppe  heraf  turde  slutte,  at  den  Selvopofrelse 
fra  Adelens  Side,  der  laa  i Dalaborgbeslutningerne,  var  fri- 
villig. Dens  Underkastelse  var  fremtvungen  af  den  politiske 
Situation,  af  dens  vanskelige  Stilling  midt  imellem  Albrecht 
og  Margrethe,  ude  af  Stand,  som  den  var,  til  at  vende 
Spidsen  mod  begge  paa  en  Gang,  og  Dronningen  har  med 
stor  Snildhed  vidst  at  udbytte  disse  Forhold  til  det  yderste. 
Hun  har  faaet  sat  det  igjennem,  der  alene  kunde  bringe 
Orden  og  Fred  tilbage  i Sverige,  ikke  et  blot  Regentskifte, 
men  en  Gjenindsættelse  af  Kronen  i dens  Myndighed.  Ved 
at  stræbe  mod  dette  Maal  har  hun  vel  fundet  Støtte  i en 
Stemning,  der  var  udpræget  hos  det  lavere  Folk  og  maaske 
har  paavirket  Stormændene  halvt  mod  deres  Vilje,  en  Følelse 
af,  at  den  forfærdelige  Lovløshed  i Sverige  var  uudholdelig, 
og  et  stærkt  Had  til  Ophavsmændene  dertil,  som  man  kun 
med  halv  Ret  søgte  i Kongen  og  hans  tyske  Hjælpere.  I 
den  Kundgjørelse  til  Folket,  som  Margrethe  udstedte  kort 
efter  sit  Valg  til  Regentinde,  fremhævede  Dronningen  da 
ogsaa  som  Grund  til,  at  Svenskerne  havde  indkaldt  hende, 

den  Voldgjæstning,  Rov,  Brand  og  ulovlige  Beskatning,  som 
Landet  led  under,  og  modsat  lovede  hun  at  skaffe  Riget  Fred, 
Lov  og  Ret26. 


III.  Kampen  mod  Kong  Albrecht. 

Allerede  i Sommeren  1388  stod  vistnok  Flertallet  af  de 
svenske  Adelsmænd  paa  Dronning  Margrethes  Side,  og  Albreehts 
Herredømme  indskrænkedes  efterhaanden  til  kun  at  omfatte 
enkelte  faste  Slotte  og  de  store  Byer,  især  Stockholm  og 
Kalmar,  hvor  den  vigtigste  Del  af  Borgerskabet  bestod  af 
indvandrede  Tyskere.  Rundt  om  i Landet  førtes  der  Smaa- 
kampe  mellem  de  to  Partier;  Algot  Magnusson  belejrede  for 
Exempel  en  meklenburgsk  Ridder,  Heine  Snakenborg,  paa 
hans  Gaard  Yæthersholm,  som  tilsidst  blev  indtagen27,  og 
saaledes  er  det  sikkert  gaaet  mange  Steder.  Kong  Albrecht 
indsaa  snart,  at  han  kun  kunde  haabe  at  fastholde  Sveriges 
Krone  ved  udenlandsk  Hjælp;  i Juli  tog  han  den  Forsikring 
af  Stockholms  Borgere,  at  de,  om  han  døde  eller  blev  fangen, 
vilde  anerkjende  hans  Søn  Erik  som  Tronfølger28,  og  der- 
efter rejste  Kongen  over  til  Meklenburg. 

Her  sikrede  Albrecht  sit  Stammeland  ved  et  Forbund 
med  Markgrev  Jodokus  af  Brandenburg 29,  og  det  lykkedes 
ham  at  formaa  adskillige  tyske  Fyrster  og  Adelsmænd  til  at 
følge  med  (ål  Sverige  for  at  hjælpe  ham  i den  afgjørende 
Strid.  Hertug  Bugislavs  af  Pommern  drog  maaske  selv  med, 
i alt  Fald  flere  af  hans  Mænd,  ja  selv  én  af  Hertug  Gerhard 

af  Slesvigs  yngre  Brødre,  Grev  Albrecht,  tog  Tjeneste  hos 
Kongen  til  Trods  for  alle  Løfter  til  Margrethe;  formodent- 
lig har  han  forsvaret  sig  med  en  eller  anden  Spidsfindighed, 
hvorefter  det  tun  var  ham  forbudt  at  angribe  Dronningen 
fra  sit  eget  Land.  Det  var  en  efter  Tidens  Forhold  ikke  saa 
ringe  Hærmagt,  som  Albrecht  fik  stillet  paa  Benene;  han 
lønnede  sine  Lejetropper  af  Kirkens  Gods,  hedder  det,  og 
Udsigterne  til  at  faa  rige  Len  i Sverige  kunde  nok  friste 
Nordtysklands  fattige  Herremænd  og  forgjældede  Fyrster. 
Politiske  Forbundsfæller  fandt  han  derimod  ikke ; Hovedmag- 
teme  ved  Østersøen  holdt  sig  forsigtig  tilbage. 

Hvorvidt  Albrecht  har  henvendt  sig  med  Bøn  om  Hjælp 
til  den  preussiske  Højmester,  vides  ikke.  Svenskerne  maa 
dog  have  frygtet  noget  saadant  og  havde  allerede  i 1387 
sendt  Væbneren  Klavs  Plaate  til  Preussen  for  at  sikre  sig  den 
tyske  Ordens  Nevtralitet,  om  ikke  dens  Hjælp.  Hans  Kejse 
faldt  temmelig  uheldig  ud  for  ham  selv;  da  han  forlod  Høj- 
mesteren, blev  han  under  Vejs  fængslet  af  Hertug  Vartislavs 
af  Stolpe  — Erik  af  Pommerns  Fader  — , og  siden,  efterat 
han  ved  Ordenens  Mellemkomst  var  sluppen  fri,  blev  han  af 
selve  Høj  mesteren  kastet  i Taarnet,  hvor  han  fik  Lov  at  sidde 
i halvandet  Aar 30.  Dette  tydede  jo  ikke  paa,  at  man  i Preus- 
sen var  synderlig  venligsindet  mod  Svenskerne;  ligefrem  at 
hjælpe  Albrecht  vovede  Højmesteren  dog  ikke.  — Overfor 
Hansestæderne  benyttede  Albrecht  sit  Ophold  i Tyskland  til 
et  Forsøg  paa  at  faa  dem  til  at  mægle.  Paa  et  Hansemøde 
i Kostok  indfandt  han  sig  blandt  Raadsudsendingene  og  kla- 
gede bitterlig  over  den  Uret,  der  midt  under  Freden  var  til- 
føjet ham  af  Margrethe,  hendes  danske  Mænd  og  hans  egne 
Undersaatter  i Sverige;  han  erklærede  sig  villig  til  at  under- 

kaste  sig  enhver  Voldgift  og  bad  særlig  de  fire  vendiske 
Stæder  at  paatage  sig  at  afgive  en  Dom.  Stæderne  skreve 
virkelig  herom  til  Margrethe  og  foresloge  hende  at  bestemme 
Tiden  for  en  Sammenkomst31.  En  saadan  er  dog  sikkert 
ikke  kommen  i Stand,  og  Margrethe  har  kunnet  berolige 
Kjøbmændene  med  en  Henvisning  til,  at  det  svenske  Rigsraad 
allerede  havde  givet  hende  Fuldmagt  til  at  stadfæste  de 
hanseatiske  Privilegier;  dermed  vare  deres  nærmeste  Interes- 
ser sikrede,  og  Stæderne  indlode  sig  da  heller  ikke  paa  at 
hjælpe  Albrecht  paa  nogen  mere  virksom  Maade  end  ved  hin 
Skrivelse. 

Lige  i Begyndelsen  af  Aaret  1389  vendte  Kong  Albrecht 
tilbage  til  Sverige,  ledsaget  af  sine  tyske  Lejetropper,  og  fandt 
Margrethes  Parti  i yderligere  Fremgang.  En  Hærafdeling 
under  Anførsel  af  den  danske  Ridder  Hr.  Niels  Svarteskaa- 
ning  havde  lagt  sig  for  Axeval,  det  vigtigste  Slot  i Vester- 
gøtland,  der  beherskede  de  Veje,  der  fra  Vestkysten  førte 
saavel  til  Vettern  som  til  Nordsverige.  Besætningen  led 
meget  af  Hunger;  dog  holdt  den  ud,  og  det  blev  Albrechts 
første  Maal  at  komme  den  til  Undsætning ; fra  Kalmar,  hvor 
han  rimeligvis  er  landet,  drog  han  derfor  vesterad,  gik  forbi 
Jønkøping  og  siden  op  mod  Axeval.  Inden  han  havde  naaet 
dette  Slot,  bragte  Efterretningen  om  Fjendens  Nærmelse  syd- 
fra ham  dog  til  at  standse.  — Margrethe  havde  Vinteren 
igjennem  drevet  Rustningerne  med  Iver;  i Norge  var  der 
udbudt  fuld  Leding,  og  ligeledes  var  der  mødt  talrige  Skarer 
fra  Danmark;  i alt  skal  Hæren  have  talt  1500  væbnede, 
vistnok  udelukkende  Rytteri.  Overanførselen  var  betroet  den 
meklenburgske  Adelsmand  Henrik  Parow,  der  kort  Tid  i For- 
vejen havde  forladt  Albrechts  Parti.  Fra  Halland  gik  Mar- 
ti* 

grethes  Tropper  frem  til  Jønkøping,  formodentlig  i den  Tanke 
derved  at  kunne  afskære  den  tyske  Hær  fra  Axeval;  dette 
lykkedes  dog  ikke,  og  efter  at  have  modtaget  Forstærkning 
af  de  svenske  Stormænd,  hvis  Hovedtilhold  var  Østergøtland, 
droge  de  forenede  Nordboere  videre  i nordvestlig  Retning, 
følgende  Albrechts  Spor.  Denne  var  imidlertid  vendt  om, 
og  ved  Landsbyen  Aasie,  en  god  Mil  øst  for  Falkøping, 
skete  Sammenstødet32. 

Den  lille  Stad  Falkøping  omgives  paa  alle  Sider  af  en 
vidtstrakt  Højslette,  der  fører  Navnet  Falen  øller  Falbygden; 
Sletten  er  i det  hele  jævn  eller  let  bølgeformet,  men  mod 
Øst  er  en  Strimmel  deraf  skarpt  adskilt  fra  det  øvrige  ved 
Bækken  Skefsaa  og  de  den  omgivende  brede  Mosedrag,  der 


Tænkt  Tværsnit  af  Faion  fra  Vest  til  Øst. 


Falkøping.  Karleby.  Mosen  med  Mularp-  Gerumsbj. 

Skefsaa. 

ligge  dybt  nedsænkede  mellem  høje  Skrænter.  Denne  Strim- 
mel af  Sletten,  der  mod  Øst  afgrænses  af  Gerumsbj ærgets 
bratte  Klippesider,  er  en  god  Fjerdingvej  bred  og  gjennem- 
gaaende  meget  jævn ; kun  paa  Midten  af  den  bliver  Terrainet 
mere  kouperet,  idet  flere  Smaabække  strømme  ned  fra  Bjær- 
gene,  tilsidst  forene  sig  ved  Kirkebyen  Aasie  og  endelig  løbe 
ud  i Skefsaa*).  — Netop  i denne  Egn  var  det,  at  det  store 

*1  Et  Kaart  over  Falen  findes  vedføj  et  min  Undersøgelse  om  Kampen 
i Historisk  Tidsskrift  5 Række,  III,  S.  411.  Ovenstaaende  Tværsnit 

Slag  stod,  som  skulde  afgjøre  Nordens  Skæbne.  Ingen  af 
Modstanderne  synes  at  have  haft  Lyst  til  at  vove  sig  ud 
paa  den  egentlige  aabne  Slette;  de  holdt  sig  begge,  Albrecht 
kommende  nordfra,  Nordboerne  sydfra,  forsigtig  paa  den  nys- 
nævnte Strimmel,  hvor  de  havde  Flankerne  fuldstændig  dæk- 
kede af  Mosedraget  paa  den  ene  og  Gerumsbjærget  paa  den 
anden  Side.  Kampen  fandt  Sted  paa  St.  Matthias  Dag  eller 
den  24  Februar  1389;  om  Slagets  Gang  vide  vi  i øvrigt 
meget  lidt.  Kong  Albrecht  havde  Fordelen  i Begyndelsen; 
uden  ret  at  give  sig  Tid  til  at  samle  og  ordne  sine  Folk 
stormede  han  frem,  og  to  af  Margrethes  Bannere  (Rytterde- 
linger) bleve  sprængte.  Snart  vendte  Krigslykken  sig  dog; 
en  af  Albrechts  vigtigste  Mænd,  Hr.  Fikke  von  Vitzen,  der 
var  Høvedsmand  paa  Kalmarhus,  faldt,  en  anden  Meklenbur- 
ger,  Gerd  Snakenborg,  flygtede  med  sine  tresindstyve  Mand, 
og  der  kom  Uorden  i den  tyske  Hær.  Saaledes  endte  Slaget 
med  et  fuldstændigt  Nederlag  for  Kongen;  Albrecht  selv, 
hans  unge  Søn  Erik  og  de  Fyrster,  der  vare  med  dem,  bleve 
Fanger;  Hæren  splittedes  til  alle  Sider.  Ogsaa  paa  Margrethes 
Side  havde  man  store  Tab  at  beklage,  og  bl.  a.  faldt  Felt- 
øversten Henrik  Parow,  men  dette  kunde  dog  kun  i ringe 
Maal  forstyrre  Glæden  over  den  store  Sejr.  En  dansk  Krø- 
nikeskriver, der  netop  slutter  sin  Aarbog  med  Fortællingen 
om  dette  Slag,  bringer  sin  Tak  til  Gud,  der  uventet  gav 
Sejren  i en  Kvindes  Haand  og  lagde  Kong  Albrecht  i Læn- 
ker; langt  senere  skjænkede  Margrethe  store  Summer  «til 


er  tænkt  draget  lidt  syd  for  Aasie,  hvor  Landsbyen  Mularp  ligger  midt 
paa  den  afsondrede  Del  af  Sletten  mellem  Mosedraget  om  Skefsaa 
og  Gerumsbjærget. 

Guds,  vor  Frues  og  St.  Matthias  Hæder  for  den  Naade,  de 
viste  disse  Riger  paa  vor  Frues  og  St.  Matthias  Dag». 

Dronning  Margrethe  havde  under  Slaget  opholdt  sig  paa 
Varberg  i Halland;  da  Efterretningen  kom  om  Sejren,  rejste 
hun  til  Bahus  Slot,  hvorhen  de  vigtige  og  talrige  Fanger 
førtes.  De  fleste  af  disse  bleve  frigivne,  nogle  mod  Løse- 
penge, flere  pommerske  Adelsmænd,  fordi  deres  Herre,  Her- 
tug Bugislavs , lovede  Margrethe  Tjeneste  og  Hjælp 33. 
Kong  Albrecht  og  hans  Søn  Erik  indlod  Dronningen  sig 
derimod  ikke  paa  at  lade  løs;  hun  betragtede  dem  som  et 
Pant  paa  det  fuldstændige  Herredømme  i Sverige,  og  mod 
Tidens  Skik,  der  krævede  Fangernes  Ret  til  at  kjøbe  sig  ud 
af  Fangenskabet,  holdt  hun  dem  i haardt  Fængsel  paa  Borgen 
Lindholm  i Skaane.  Samtiden  fortalte  endog,  at  hun  strax 
havde  ladet  Albrecht  underkaste  Tortur  og  derved  tvunget 
ham  til  at  paabyde  Overgivelsen  af  flere  Slotte. 

Slaget  ved  Aasie  var  afgj  ørende  for  Meklenburgernes 
Skæbne  i Norden  og  trykkede  Sveriges  Krone  fast  paa  Mar- 
grethes Hoved ; hele  Kampen  blev  skæbnesvanger  for  de  nor- 
diske Folks  Fremtid.  Intet  Under  da,  at  den  blev  en  til- 
trækkende Gjenstand  for  Historie  og  Sagn.  I Sverige  opfat- 
tede man  Slaget  især  som  en  Sejr  over  de  overmodige  frem- 
mede, og  Rimkrøniken  dvæler  ved  Tyskernes  Pralerier,  der 
bleve  saa  kraftig  hævnede;  derimod  traadte  de  Danskes  og 
Norskes  Del  i Sejren  tilbage;  man  fremhævede  Svenskerne 
som  Kjærnen  i Margrethes  Hær,  og  Erik  Olsson  gjorde  den 
svenske  Marsk  Erik  Ketilsson  til  Feltøverste.  I Danmark 
glemte  man  omvendt  snart,  at  der  havde  været  Svenskere 
med  paa  Margrethes  Side,  og  et  Par  Menneskealdre  senere,  da 
Unionen  var  brudt  og  Danske  og  Svenske  stode  som  bitre 

Modstandere,  saa  man  ogsaa  den  samme  Modsætning  i Striden 
mellem  Margrethe  og  Albrecht;  denne  opfattedes  som  Sveri- 
ges retmæssige  Konge,  hans  Mænd  som  Svenskere.  Den 
danske  Tradition,  som  først  fremtræder  i Folkevisen  om  Dron- 
ning Margrethe,  fæster  sig  især  ved  Modsætningen  mellem 
Modstandernes  Kjøn;  det  vidunderlige  laa  i,  at  Kvinden 
Margrethe  tilsidst  besejrede  Manden  Albrecht.  Saa  udmalede 
man  da  denne  Situation:  Albrecht  lover  ikke  at  ville  bære 
Hætte,  før  han  faar  vundet  Danmark  til  Sverige,  og  udskjæl- 
der  Margrethe  for  Munkedeje.  Margrethe  ræddes,  men  sætter 
sin  Lid  til  Guds  Hjælp  og  søger  sig  en  Feltherre,  der  vil 
vove  Kampen  mod  Albrecht;  hun  faar  Afslag  hos  den  falske 
Hr.  Lave  Holk  eller  den  tyske  Hr.  Paril  — formodentlig 
Henrik  Parow  — , men  Iver  Lykke  paatager  sig  Hvervet. 
Saa  besvarer  Margrethe  Albrechts  Udfordring  og  fastsætter 
«Medelby  i Yestergy Iland«  som  Mødested;  derhen  drager  da 
Albrecht  ud  fra  Axeval  med  18000  Heste.  En  af  Kongens 
Adelsmænd  advarer  ham  mod  at  indlade  sig  paa  Striden, 
men  faar  haanlige  Ord  til  Svar;  Slaget  holdes,  og  Albrecht 
bliver  Fange.  Nu  gjengjælder  Margrethe  hans  Spot  med 
blodige  Haansord,  lader  skære  ham  en  Hætte  af  15  Alen 
Vadmel  og  kaster  ham  i haardt  Fængsel;  »fordi  ligger  Sven- 
den i Bøjen*.  — Paa  dette  Grundlag  har  saa  Traditionen 
arbejdet  videre  i Danmark;  Skjældsordet  Munkedeje  — af 
hvilket  i øvrigt  opvoxede  en  Fortælling  om  et  Kjærligheds- 
forhold  mellem  Margrethe  og  en  Abbed  i Sorø  — ombyttede 
man  med  «Kong  Brogeløs®,  og  man  fortalte,  hvorledes  Al- 
brecht sendte  Dronningen  en  Slibesten,  forat  hun  derpaa 
kunde  hvæsse  sine  Naale.  Stenen,  en  flere  Fod  lang  og  kun 
faa  Tommer  bred,  mørk  Hvæssesten,  fremvistes  paa  Rasmus 

Glads  og  Hvitfelds  Tid  i Roskilde  Domkirke,  og  fik  kort  efter 
et  Pendant  i en  Fane  «af  ganske  simpelt  Yadmel»,  som  Al- 
brecht ligeledes  skulde  have  sendt  Margrethe  til  Spot.  Karl 
Gustav  førte  begge  disse  Sager  til  Sverige  og  skjænkede  dem 
til  Upsala  Domkirke,  hvor  de  endnu  forevises.  Ogsaa  her  er 
Sagnudviklingen  gaaet  videje:  Slibestenen  har  man  ladet  be- 
holde sin  gamle  Betydning;  om  Fanen  derimod  fortaltes  der 
først,  at  den  var  bleven  baaren  foran  de  dødsdømte  ved  det 
stockholmske  Blodbad,  og  siden  blev  den,  der  i Danmark  var 
gaaet  for  en  Gave  fra  Albrecht,  i Stedet  gjort  til  en  Gave 
til  ham  fra  Margrethe  og  netop  den  bedste  Tak  for  Slibe- 
stenen, idet  Fanedugen  sagdes  at  være  syet  af  hendes  Særk! 
Man  kan  fra  disse  Tildigtninger  i Upsala  slutte  tilbage  til, 
hvor  megen  Tiltro  man  bør  have  til  Ciceronefortællingeme 
fra  Roskilde  Domkirke*).  — 

*)  Historieskrivningen  har  haft  ligesaa  travlt  med  Slaget  paa  Falen  som 
Sagndannelsen,  og  vi  vide  alle,  at  den  egentlige  Aarsag  til  Albrechts 
Nederlag  siges  at  være,  at  han  i sin  Hidsighed  vovede  sig  ud  paa 
en  halvt  tilfrossen  Mose,  der  adskilto  ham  fra  hans  Modstandere,  og 
hvori  da  hans  tunge  Rytteri  sank  ned.  Denne  Forklaring  staar  dog 
paa  meget  løs  Grund  og  stammer  egentlig  fra  nogle  Ord  hos 
Korner,  en  lybsk  Forfatter,  der  skrev  et  historisk  Værk  kun  en 
Menneskealder  efter  Slaget,  men  uden  dog  om  dette,  som  det  synes, 
at  have  kjendt  andre  Beretninger  end  den  samtidige  Detmars. 
Korner  siger  nu,  at  Albrecht  foretog  sit  Angreb  «over  en  sumpet 
Dal»;  formodentlig  har  han  misforstaaet  et  eller  andet  Udtryk  hos 
Detrnar,  eller  maasko  ere  disse  Ord  blot  en  ren  stilistisk  Udpynt- 
ning;  i alt  Fald  spiller  »Sumpens  aldeles  ingen  Rolle,  da  Albrecht 
efter  Komer  kom  over  den  og  endda  gik  sejrrig  frem  i nogen  Tid. 
Ikke  desto  mindre  har  Albert  Krantz,  der  levede  hundrede  Aar  efter, 
gjort  denne  Sump  til  et  Hovedmoment  for  Slagets  Gang  og  derved 
frembragt  den  Forklaring  af  Albrechts  Nederlag,  der  til  den  seneste 
Tid  er  bleven  opfattet  som  sikker  historisk  Sandhed!  Den  skæbne- 
svangre Mose  har  man  i den  Egn,  hvor  Slaget  stod,  oftest  villet  søge 
lidt  sydøst  for  Falkøping,  hvor  der  ved  Foden  af  Aalleberg  ligger 

Efter  Slaget  paa  Falen  blev  det  meklenburgske  Parti  i 
Sverige  snart  indskrænket  til  et  eneste  Punkt,  selve  Staden 
Stockholm.  Denne  By,  der  da  kun  var  henved  halvandet- 
hundred  Aar  gammel,  strakte  sig  i det  fjortende  Aarhun- 
drede  ikke  ud  over  den  egentlige  Stadholm  og  var  saaledes  , 
omgiven  af  Vand  paa  alle  Sider,  desuden  forsvaret  af  en  høj 
Mur;  nordøstlig  i Staden  laa  det  stærke  Slot,  som  bestod 
af  et  Taarn,  Adelshuset,  og  en  lavere  Bygning,  der  kaldtes  For- 
borgen. Slottet  havde  Albrecht  betroet  til  en  af  sine  Lands- 
mænd, Herbert  Kønigsmark,  og  han  havde  til  Borgens  Forsvar 
endog  en  Bøsse  (Kanon),  da  endnu  en  Sjældenhed  i Norden; 
i Staden  vare  de  rigeste  og  anseligste  Borgere  indvandrede 
Tyskere,  og  Byen  regnedes  halvt  om  halvt  med  til  Hanse- 
stæderne34.  Disse  Tyskere  havde  længe  betragtet  deres 
svenske  Medborgere  med  Mistro,  og  allerede  i Halvfjerdserne 
skulle  de  have  bedt  Kongen  at  straffe  en  Bække  af  disse, 
som  de  opgave  ved  Navn,  hvilket  han  dog  afslog.  Nu  da 

et  Mosedrag,  Nyekelengen  kaldet,  som  siges  at  have  faaet  sit  Navn, 
fordi  Margrethe  under  Slaget  tabte  sine  Nøgler  dér ; rigtignok  var 
hun  aldeles  ikke  til  Stede.  Krigshistorikeren  Jahn  har  derimod  ment 
at  kunne  bevise,  at  Slaget  stod  ved  den  langstrakte  Mose  paa  Falens 
Østside,  dog  ikke  ved  Aasie,  men  en  Mils  Vej  sydligere,  hvor  der 
ved  Gjæstgivergaarden  Leaby  er  en  Bro  over  Skefsaaen;  hele  hans 
Bevisførelse  hvilede  imidlertid  paa  den  Forudsætning,  at  Albrecht 
kom  sydfra  og  Nordboerne  nordfra,  medens  det  jo  netop  var  omvendt. 
En  kort  Tid  syntes  det  dog,  at  Jahns  Daab  af  Kampen  som  »Slaget 
ved  Leaby*  skulde  trænge  igjennem,  skjønt  dette  Navn  er  endnu 
uheldigere  end  den  almindelige  Benævnelse  «ved  Falkøping*,  der 
først  har  faaet  Hævd  efter  Holbergs  Tid.  Aasie  er  i Virkeligheden 
det  eneste  Sted  for  Slaget,  der  nævnes  i de  samtidige  Kilder.  — 
Hvem  der  vil  have  nøjere  Oplysninger  om  den  ret  mærkelige  Efter- 
historie,  som  Kampen  mod  Albrecht  har  haft,  henvises  til  min  Un- 
dersøgelse derom  i Historisk  Tidsskrift,  Femte  Række,  HI  Bind. 

hele  Sverige  faldt  fra  Albrecht,  steg  naturligvis  det  gjensidige 
Had ; Tyskerne  dannede  et  Selskab,  der  kaldtes  Hættebrødrene 
efter  deres  fremmede  Hovedbedækning,  og  daglig  haanedes 
og  udskjældtes  de  Svenske  paa  Gaderne.  Paa  den  Tid  fore- 
slog Rigsraadet  et  Møde  med  Stockholmerne  i Telje;  fire 
Mænd  bleve  udsendte  fra  Staden,  men  de  tre  af  dem,  som 
vare  Tyskere,  vendte  strax  om  og  overfaldt  endda  den  eneste 
svenske  Sendemand;  han  sattes  som  Fange  paa  Slottet,  og 
andre  anselige  indfødte  Borgere  lede  samme  Skæbne.  Nu 
strømmede  Svenskerne  bevæbnede  til  Torvet  og  fik  da  ogsaa 
en  af  deres  Landsmænd  frigiven;  udvalgte  Mænd  mæglede 
Forlig,  og  højtidelig  tilsvor  man  hinanden  Fred. 

Denne  Fred  var  dog  kun  tilsyneladende;  Borgemestrene 
gik  hemmelig  mellem  Slottet  og  Hættebrødrene,  og  et  stort 
Forræderi  forberedtes.  Helligtrefoldigheds  Søndag  gik  rolig; 
men  Natten  derefter  mødtes  de  sammensvorne  Tyskere  i den 
hellige  Gertruds  Gildestue;  de  tyske  Raadsherrer  samledes 
paa  Raadhuset,  og  fra  Slottet  udsendtes  der  bevæbnede  Mænd. 
Endnu  før  Dagningen  bleve  de  anseligste  af  Svenskerne  til- 
kaldte, en  Liste  oplæstes,  og  man  lagde  Mærke  til,  at  deri 
nævntes  Borgere,  der  vare  døde  flere  Åar  forinden;  det  var 
altsaa  den  fordum  til  Albrecht  indgivne  Fortegnelse,  der  nu 
kom  frem.  Saa  fængsledes  alle  de  tilstedeværende;  andre 
hentedes  frem  fra  Kirker  og  Klostre,  hvor  de  havde  søgt  Tilflugt, 
og  alle  førtes  til  Slottet.  Her  bleve  de  pinte  med  Træsave, 
for  at  bringes  til  at  tilstaa  noget  Forræderi,  og  Dagen  ef- 
ter brændtes  tre  af  Svenskerne.  Hættebrødrene  lovede  nu 
Slotshøvedsmanden  Halvdelen  af  Fangernes  Ejendom,  om  han 
vilde  skaffe  dem  af  med  dem;  Natten  til  den  store  Festdag 
for  Kristi  Legeme  førtes  de  saa  over  til  Kæplingeholmen  (nu 

Blasieholm),  hvor  de  alle  bleve  brændte.  Det  var  en  forfær- 
delig Ugjerning;  Himlens  Vrede  viste  sig  i et  vældigt  Torden- 
vejr, og  Regnen  syntes-  at  ville  begrave  hele  Staden,  men 
Byen  var  nu  sikret  Tyskerne;  tre  hundrede  svenske  Borgere 
vistes  helt  bort3®. 

Stockholm  var  imidlertid  det  eneste  Punkt,  hvor  Mar- 
grethe fandt  ivrig  Modstand;  for  hele  det  øvrige  Lands  Ved- 
kommende var  Slaget  ved  Aasie  afgjørende.  De  enkelte 
svenske  Stormænd,  der  hidtil  havde  holdt  sig  tilbage,  og  ligeledes 
Landets  Bisper,  traadte  nu  aabent  over  paa  Dronningens  Side,  og 
Frafaldet  strakte  sig  endogsaa  til  de  meklenburgske  Ådels- 
mænd,  der  vare  stærkest  knyttede  til  Sverige  ved  Giftermaaal 
og  Jordejendom.  De  fandt  jo  hos  Margrethe  Landsmænd  og 
Slægtninge,  der  kunde  optræde  som  Mæglere,  og  netop  den 
føromtalte  Hr.  Johan  Snakenborg  synes  hurtig  at  have  ført 
sine  Slægtninge  i Sverige  over  til  Dronningen.  Den  Gerd 
Snakenborg,  der  med  Skam  havde  svigtet  sin  Konge  paa  Val- 
pladsen, gjorde  Begyndelsen,  og  i September  fulgtes  hans 
Exempel  af  Broderen  Heine,  der  ved  den  Lejlighed  solgte 
Margrethe,  hvad  Gods  han  havde  faaet  med  sin  første  svenske 
Hustru;  derved  opnaaede  han  Dronningens  Tilgivelse  og  for- 
blev i Sverige,  trøstende  sig  med  de  Ejendomme,  hans  anden 
Hustru  havde  bragt  ham36.  Samtidig  stillede  den  endnu 
mægtigere  Slægt  von  Vitzen  sig  paa  Margrethes  Side.  Ættens 
Hoved,  Hr.  Fikke,  havde  haft  Kalmar  i Pant,  og  paa  Dala- 
borg  havde  Dronningen  sørget  for  at  faa  Fuldmagt  af  de 
svenske  Herrer  til  at  underhandle  med  ham;  den  gamle 
Riddersmand  svigtede  dog  ikke  sin  Herre  og  faldt  i Slaget. 
Hans  Sønner  vare  mindre  umedgjørlige ; de  overgave  det  fra 
Faderen  arvede  Slot  til  Dronningen  og  fik  af  hende  adskil- 

lige  tusinde  Mark  Sølv  udbetalt;  ved  samme  Lejlighed  af- 
støde de  en  Panteret,  som  de  paa  en  eller  anden  Yis  havde 
faaet  til  de  danske  Slotte  Sølvitsborg  og  Ravnsborg.  Den 
ældste  af  dem,  Klavs  vonVitzen,  optraadte  desuden  selv  som 
Mægler  mellem  Dronningen  og  Borgerne  i Kalmar,  der  for 
største  Delen  vare  Tyskere,  som  ikke  kunde  være  Margrethe 
meget  gunstige,  og  paa  hans  Opfordring  hyldede  Borgerskabet 
hende,  ja  lovede  endog  Arvetjeneste  til  hende  og  hendes 
Arvinger.  Hr.  Klavs  drog  efter  denne  Gjerning  bort  fra 
Sverige,  «forsmaaet  af  Gud  og  Mennesker* ; hans  Brødre  der- 
imod forbleve  i Landet  og  spillede  siden  en  ret  betydelig 
Rolle 37. 

Efterat  Kalmar  var  faldet  i Margrethes  Hænder,  samledes 
hun  i Oktober  1389  med  Rigsraadet  i Søderkøping  og  fik  her  be- 
vilget en  stor  Skat,  der  skulde  udredes  af  alle  Stænder 38,  medens 
samtidig  den  tidligere  lovede  Overlevering  af  alle  Slottene  til  hen- 
des Haand  blev  sat  i Værk.  En  ny  Indrømmelse  opnaaede  hun 
af  Stormændene  det  følgende  Aar.  Da  besluttede  nemlig 
Exekutorerne  af  Bo  Jonssons  Testamente  at  overdrage  en  af 
deres  Midte  Bestyrelsen  af  Drostens  Gods  og  de  Len,  der  vare 
levnede  dem;  den  afdødes  nærmeste  Slægtning,  Hr.  Sten 
Bosson,  blev  valgt  dertil39.  Overenskomsten  sluttedes  i Mar- 
grethes Nærværelse,  og  dens  egentlige  Betydning  ligger  og- 
saa  deri,  at  det  store  Adelsforbund  dermed  formelt  var 
opløst. 

Medens  Stormændene  maatte  se  Margrethe  Skridt  for 
Skridt  føre  dem  videre  paa  Indrømmelsernes  Skraaplan,  søgte 
Dronningen  fra  første  Øjeblik  af  at  vinde  Gejstligheden  i 
Sverige.  Den  store  Skat,  der  bevilgedes  i Søderkøping,  skulde 
vel  ogsaa  hvile  paa  Bisper  og  Klostre,  men  samtidig  fik 

Kirken  Udsigt  til  rig  Erstatning;  Dronningen  bestemte  nem- 
lig at  ville  skjænke  den  10,000  Mark  Sølv  og  for  at  bringe 
dem  til  Veje,  tillod  Rigsraadet,  at  hun  maatte  pantsætte  den 
dertil  nødvendige  Del  af  Kronens  Gods,  naar  det  blot  ikke 
var  murede  Slotte.  Ogsaa  paa  andre  Maader  viste  Margrethe 
Gejstligheden  sin  Gunst  og  Interesse;  Upsala  Domkirke  fik 
atter  sine  Rettigheder  over  det  norske  Jemteland,  der  vel 
vare  bievne  tilbageholdte  under  Krigen ; sammen  med  den  sven- 
ske Kirkes  Primas,  Ærkebispen  af  Lund,  skrev  Margrethe  til 
Lapperne  og  opfordrede  dem  til  at  omvende  sig  til  Kristen- 
dommen40. Først  og  sidst  viste  Dronningen  dog  den  frem- 
blomstrende  Birgittinerorden  og  Yadstena  Kloster  sin  Gunst. 
Endnu  medens  hun  efter  Slaget  ved  Aasie  opholdt  sig  paa 
Bahus,  udstedte  hun  et  Væmbrev  for  dette  Kloster;  efter 
Mødet  i Søderkøping  drog  hun  personlig  til  Yadstena,  hvor 
hendes  Fostersøster,  Ingegerd  Knudsdatter,  Aaret  forud  var 
bleven  Abbedisse,  og  her  overværede  Dronningen  Iklædningen 
af  to  norske  Kvinder  som  Nonner.  Margrethes  Anstrængelser 
lykkedes  det  endelig  at  bringe  de  langvarige  Forhandlinger 
om  Birgittas  Kanonisation  til  en  heldig  Ende;  den  7 Ok- 
tober 1391  lod  Pave  Bonifacius  IX  hende  indskrive  blandt 
Kirkens  Helgeninder,  og  to  Aar  efter  fore  toges  den  højtide- 
lige Skrinlæggelse  af  Birgittas  Ben  i Vadstena  Kirke.  En 
næsten  endnu  større  Gunst  udvirkede  Margrethe  hos  Paven,  da 
denne  tillod  de  Nordboer,  der  ikke  havde  besøgt  Jubelfesten  i 
Rom  1390,  i Stedet  at  drage  til  Vadstena;  30  Skriftefædre 
vare  ikke  tilstrækkelige  til  at  uddele  Afladen  til  de  tilstrøm- 
mede fromme,  og  Klostrets  Skat  forøgedes  med  Tusinder  af 
Mark41. 

IV.  Vitaliebrødrene. 


Med  Udgangen  af  Aaret  1389  var  Sverige  underlagt 
Dronning  Margrethe,  ene  med  Undtagelse  af  selve  Staden 
Stockholm.  Det  var  et  Faktum,  der  ikke  blot  maatte  have 
de  vigtigste  Følger  for  selve  de  nordiske  Riger;  det  maatte 
tillige  blive  følgesvangert  for  alle  de  Stater,  der  omgave 
Østersøen;  Margrethes  Stilling  som  Herskerinde  over  Dan- 
mark og  Norge  var  allerede  imponerende,  og  naar  hun  nu  føjede 
Sveriges  Krone  til  sine  to  andre,  kunde  ingen  Stat  ved  Øster- 
søen maale  sig  med  hende.  Med  stor  Misnøje  maatte  derfor 
Nabolandene  betragte  dette  Resultat,  som  de  ikke  havde  kun- 
net gjøre  noget  for  at  forhindre,  og  naar  en  lybsk  Historiker 
en  Menneskealder  senere  udtaler,  at  den  nordiske  Union  blev 
stiftet  «med  Hansestædernes  Raad  og  Hjælp* 42,  er  dette  sik- 
kert en  Misforstaaelse  af  Forholdene;  de  hanseatiske  Politi- 
kere have  saa  ofte  vist  deres  Dygtighed,  at  man  hos  dem 
trygt  kan  forudsætte  et  klart  Blik  for,  hvor  lidet  gunstig  en 
Forbindelse  mellem  de  nordiske  Riger  maatte  blive  for  Stø- 
derne. Den  samtidige  lybske  Krønikeskriver  Detmar  følger 
ogsaa  Albrecht  af  Meklenburg  med  Sympathi  og  finder,  at 
Svenskerne  «med  Urette*  gjorde  Opstand  imod  ham;  i Preus- 
sen hældede  man  ligeledes  til  Albrechts  Side,  og  ved  Mar- 
grethes Hof  gik  der  saa  stærke  Rygter  om  Højmesterens 
fjendtlige  Sindelag,  at  denne  fandt  Anledning  til  at  forsikre 
Dronningen  om  det  usande  i disse  Rygter  og  minde  om, 
hvor  godt  hendes  Fader  i sin  Tid  var  bleven  modtagen  i 
Preussen43. 

Et  var  det  jo  imidlertid,  at  man  beklagede  Sagernes 
Vending,  et  andet  at  vove  et  ligefremt  Forsøg  paa  at  gribe 

ind,  og  til  det  sidste  kunde  hverken  den  tyske  Orden  eller 
Hansestæderne  føle  sig  kaldede.  Højmesteren  var  stærkt  op- 
tagen af  Forholdet  til  Polen,  og  Vanskelighederne  voxede,  da 
han  tillige  kom  i Strid  med  Ærkebispen  af  Riga.  som  blandt 
andet  klagede  til  Dronning  Margrethe  44 ; i Hansestæderne  var 
Opmærksomheden  især  henvendt  paa  nogle  Stridigheder  i Flan- 
dern, og  i de  to  Hovedbyer,  Lubeck  og  Stralsund,  havde  de 
patriciske  Politikere  nok  at  gjøre  med  at  opretholde  deres 
egen  Magt  overfor  de  demokratiske  Bevægelser.  Under  disse 
Forhold  gik  saa  vigtige  Begivenheder  som  Kampen  i Sverige 
og  Albrechts  Tilfangetagelse  hen  uden  at  efterlade  sig  Spor 
i Hansestædernes  officielle  Akter,  og  naar  Støderne  alligevel 
kom  til  at  spille  en  Rolle  ved  Unionens  Stiftelse,  da  var  det, 
fordi  Rostok  og  Wismar  stode  i undersaatligt  Forhold  til  de 
meklenburgske  Fyrster,  og  fordi  de  øvrige  Støder  bleve  ramte 
i deres  Handelsinteresser  ved  den  nu  opkommende  Kamp. 

Saa  lidt  som  Albrecht  selv  havde  fundet  politiske  For- 
bundsfæller til  den  sidste  Kamp  med  Margrethe,  saa  lidt  og 
mindre  kunde  Meklenburgerne  vente  at  finde  saadanne,  da 
det  gjaldt  at  befri  deres  Hertugkonge  fra  Fangenskabet  og 
at  opretholde  Fyrstehusets  Krav  paa  den  svenske  Trone; 
helt  og  holdent  vare  de  henviste  til  egne  Hjælpekil- 
der. I Meklenburg  vare  Forholdene  imidlertid  lidet  gunstige 
for  en  bestemt  og  virksom  Indgriben.  Kong  Albrecht  havde 
i de  sidste  Aar  selv  været  den  egentlige  Styrer  af  Hertug- 
dømmet; nu  var  han  Fange,  og  hans  Brodersøn,  den  danske 
Tronprætendent,  var  jo  død  Aaret  i Forvejen;  en  anden 
Brodersøn,  Johan,  var  endnu  mindreaarig.  Den  nærbeslæg- 
tede45  Hertug  Johan  afStargard  tog  sig  vel  virksomt  af  Lan- 
dets Styrelse;  han  overtog  Regeringen  og  opretholdt  Rolig- 

heden,  men  en  Fejde  med  Brandenburgerne  hindrede  ham 
foreløbig  i at  virke  for  den  fangne  Konge  paa  anden  Maade 
end  ved  Underhandlinger.  Dronning  Margrethe  stillede  sig 
dog  lidet  velvillig  hertil;  mange  Dage  bleve  ansatte,  ingen 
afholdte,  siger  Krøniken.  Endelig  i Efteraaret  1390  tik  Her- 
tug Johan  en  Flaade  udrustet  og  vilde  med  den  sejle  til 
Sverige;  Udfaldet  var  imidlertid  ikke  synderlig  heldigt.  Det 
er  uklart,  om  Hertugen  i det  hele  naaede  til  Stockholm;  i 
alt  Fald  led  han  meget  af  Efteraarsstormene,  og  en  Skipper 
førte  endog  sit  Fartøj  til  Kalmar,  hvor  han  overgav  dets  hele 
Besætning  i Dronningens  Hænder46. 

Under  disse  Forhold  steg  Forbitrelsen  blandt  Albrechts 
Folk.  Margrethe  vedblev  at  holde  Kongen  fangen  og  vilde 
ikke  tillade  hans  Udløsning  for  Guld  og  Sølv,  «imod  kristelig 
Sæd  og  hvad  der  aldrig  før  var  hørt  i Kristenheden®.  Man 
følte  Nødvendigheden  af  at  staa  fast  sammen,  og  hele  det 
meklenburgske  Land  forbandt  sig  med  Hertugen  af  Stargard  og 
dennes  fire  Sønner  samt  Albrechts  unge  Brodersøn  Johan  og 
lovede  at  bekæmpe  Margrethe,  lige  til  hun  gav  Albrecht  fri; 
ved  Sendebreve  til  den  romerske  Konge  og  den  preussiske 
Højmester  forsøgte  man  at  vinde  disses  Hjælp  i denne  Sag47. 
Dette  var  dog  ikke  alt;  da  de  almindelige  Midler  ikke  syn- 
tes tilstrækkelige  til  at  opnaa  hint  Formaal,  besluttede  man 
sig  til  et  meget  alvorligt  Skridt.  Saavel  Hertugerne  af  Mek- 
lenburg  som  Stæderne  Rostok  og  Wismar  kundgjorde,  at 
deres  Havne  vilde  være  aabne  for  alle  dem,  «som  paa  deres 
eget  Æventyr  vilde  fejde  paa  Riget  Danmark® 48 ; de  bleve  her 
forsynede  med  Kaperbreve,  og  i de  meklenburgske  Stæder  vare 
de  altid  sikre  paa  at  finde  Afsætning  for  deres  Bytte.  Op- 
fordringen fandt  den  største  Gjenklang;  adskillige  Aar  igjen- 

nem  havde  Østersøen  jo  været  opfyldt  af  Fribyttere,  og 
havde  de  fleste  af  disse  tidligere  staaet  i dansk  Sold,  saa 
var  Føreren  dem  dog  af  liden  Vigtighed,  Byttet  af  desto 
større.  I det  af  Adelsfejder  og  demokratiske  Bevægelser  op- 
rørte Tyskland  var  der  desuden  Elementer  nok  til  dristige 
Røvere,  der  gjerne  ombyttede  Skoven  med  Søen.  «Alle  Vegne 
fra  samlede  der  sig  en  ustyrlig  Hob  af  Adelsmænd  og  Bor- 
gere, af  Haandværkere  og  Bønder* ; enhver  Ugjerningsmand 
og  Flygtning  fandt  Tilflugt  i deres  Rækker.  Meklenburgske 
Adelsmænd  bleve  Førere  for  disse  Fribyttere;  for  dem  skete 
det  hele  jo  i et  patriotisk  Øjemed;  Kongens  Befrielse  og 
Stockholms  Forsyning  med  Levnedsmidler  var  deres  Maal. 
«Viktualiebrødre»  eller  Vitalianere  kaldte  de  sig  derfor  ogsaa; 
at  plyndre  og  røve  fra  alle,  som  støttede  eller  hjalp  Dron- 
ning Margrethe,  var  deres  første  Méd.  Men  Grænsen  var 
vanskelig  at  drage;  Kjøbmænd,  der  førte  Varer  til  de  nor- 
diske Riger,  kunde  vel  siges  at  understøtte  Dronningen,  og 
«i  Rostok  og  Wismar  glædede  man  sig  især.  naar  Røverne 
indbragte  lybsk  Gods* ; thi  paa  en  vis  Maade  var  Liibecks  Til- 
bageholdenhed jo  dog  Skyld  i Meklenburgernes  Nederlag  i 
Norden  og  Kongens  Fangenskab49. 

Alle  Hansestædeme  modtoge  Meklenburgernes  Medde- 
lelse om  Kaperiet  med  den  største  Misbilligelse;  Højmesteren 
besvarede  Hertugens  Henvendelse  med  alvorlige  Formanin- 
ger, og  de  preussiske  Stæder  hævdede  Kjøbmanden  som 
Ven  af  begge  Parter  og  staaende  aldeles  udenfor  Krigen50. 
Imidlertid  ytrede  Stædemes  Misfornøjelse  sig  kun  i Ord; 
Meklenburgernes  Fordel  af  denne  hensynsløse  Optræden  var 
derimod  aabenbar.  I Avgust  1391  kunde  Johan  af  Stargards 
Søn  af  samme  Navn  sejle  til  Sverige  med  en  betydelig  Flaade ; 

paa  Vejen  hærgedes  Bornholm  og  Gotland 51,  og  det  belejrede 
Stockholm  fik  nu  den  Undsætning,  hvortil  Byen  saa  haardt 
trængte.  En  af  de  Skanser,  Dronningens  Folk  havde  bygget 
foran  Staden,  blev  indtagen ; en  anden,  der  var  anlagt  paa  en 
høj  Klippe,  gjorde  bedre  Modstand.  Kort  efter  tvang  dog 
Hungersnød  begge  Parter  til  at  indlade  sig  i Underhandlin- 
ger,* og  man  blev  enig  om  en  Stilstand,  der  skulde  vare  til 
efter  Pinse  det  følgende  Aar,  og  under  hvilken  man  skulde 
søge  at  komme  til  Forlig5*.  Allerede  i Oktober  afholdtes 
det  første  Fredsmøde  i Nykøping  i Sverige.  Hvad  der  fore- 
gik her,  er  ikke  ganske  klart;  Meklenburgerne  paastode  senere, 
at  Dronningen  havde  lovet  at  frigive  Kong  Albrecht  og  hans 
Medfanger  mod  en  « beskeden*  Løsesum,  der  dog  andensteds 
omtales  at  være  ikke  mindre  end  50,000  Mark  Sølv.  Til 
endelig  Afgjørelse  kom  man  ikke,  og  et  nyt  Fredsmøde 
blev  ansat  til  at  afholdes  i Falsterbo  den  følgende  Sommer. 
Et  Par  Udsendinge  fra  Rostok  og  Wismar  rede  saa  fra  Ny- 
køping ned  til  Lindholm  for  mundtlig  at  høre  Kong  Al- 
brechts  Mening;  dette  gav  siden  Anledning  til  Mistanke  om, 
at  de  havde  drevet  hemmelige  Underhandlinger  med  Dron- 
ning Margrethe,  hvorfra  hun  dog  bagefter  højtidelig  sagde 
dem  fri  53. 

Imidlertid  henvendte  Rostok  og  Wismar  sig  til  de  andre 
Stæder  for  at  formaa  dem  til  at  lægge  sig  imellem  og  sende 
Mæglere  til  det  bestemte  Møde 54 ; Hanseaterne  synes  dog  at 
have  været  lidet  lystne  efter  at  blive  indblandede  i Sagen. 
Parterne  mødtes  som  aftalt  i Pinsen  1392,  i øvrigt  ikke  i 
Falsterbo,  men  i det  bekvemmere  liggende  Vordingborg,  hvor 
der  da  ogsaa  var  samlet  Raadsherrer  baade  fra  Sverige  og 
Danmark,  desuden  Hertug  Gerhard  af  Slesvig  med  flere  Fyr- 

ster.  Her  frem  lagde  Dronning  Margrethe  et  Udkast  til  et 
Forlig,  som  efter  hendes  Paastand  var  godkjendt  af  Kong 
Albrecht.  Hovedtanken  var  den,  at  det  omstridte  Punkt, 
Stockholm,  skulde  pantsættes  hende  for  en  meget  stor  Sum 
(60,000 Mark  Sølv)  og  være  uindløseligt  i hendes  Livstid;  til 
Gjengjæld  skulde  Kong  Albrecht  samt  alle  Fanger  løsgives, 
i rede  Penge  have  10,000  Mark  Sølv,  men  love  ikke  at  arge 
paa  de  nordiske  Higer,  og  først  efter  Dronningens  Død  skulde 
Stockholm  atter  overgives  Kongen,  hvis  der  da  ikke  forinden 
var  sluttet  en  endelig  Fred.  De  meklenburgske  Udsendinge 
modtoge  dette  Forslag  med  en  let  forstaaelig  Mistro;  de 
mente  med  Grund,  at  Albrecht  i sit  haarde  Fængsel  ikke 
kunde  antages  at  have  handlet  ganske  frit,  og  de  henviste 
til  Beslutninger  fra  Nykøping,  der  efter  deres  Mening  inde- 
holdt, at  Kongen  skulde  frigives  mod  en  Pengesum  og  uden 
at  opgive  sine  Krav  paa  Sverige.  Dette  nægtede  Dronningen 
at  gaa  ind  paa,  og  et  Forslag  om  at  henvise  hele  Spørgs- 
maalet  til  Hansestædernes  Afgjørelse  vandt  heller  ikke  hen- 
des Bifald.  Derimod  fornyede  hun  Freden  med  Hertug  Ger- 
hard og  Holstenerne,  der  jo  kunde  siges  at  være  brudt  ved 
Grev  Albrechts  Deltagelse  i Kampen  paa  Meklenburgernes 
Side55. 

Imidlertid  kom  der  nye  Ulykkesbud  fra  Søen  om  Vita- 
lianernes Optræden.  Endnu  før  Stilstanden  var  udløben,  fan- 
gede de  Biskop  Thord  af  Strengnæs,  der  var  paa  Rejse  til 
Rigsmødet  i Danmark;  han  blev  ført  til  Stockholm,  og  først 
længe  efter  lykkedes  det  Ærkebispen  af  Upsala  at  faa  ham 
frigiven,  efterat  en  pavelig  Bandbulle  forinden  havde  ramt 
alle  Meklenburgerne  og  hele  Byen  Stockholm56.  Da  Efter- 
aarsfiskeriet  som  sædvanlig  havde  samlet  en  Mængde  Skibe 

i Øresund,  faldt  Vitalianerne  over  dem  og  toge  det  ene  Skib 
efter  det  andet,  preussiske  og  lybske  saavelsom  danske;  kort 
efter  plyndrede  de  i et  Antal  af  1500  Mand  paa  lavlands 
Kyster57.  «Hele  Søen  blev  usikker*,  siger  Krøniken,  « Vi- 
talianerne røvede  baade  fra  Venner  og  Fjender*.  Undertiden 
kunde  det  vel  gaa  dem  galt  med  deres  Plyndringsforsøg;  en- 
gang overfaldt  en  Flok  Vitalianere  et  Skib  fra  Stralsund, 
skjønt  de  godt  vidste,  at  Fartøjet  jikke  var  dansk,  men  de 
mødte  tapper  Modstand  og  maatte  tilsidst  bukke  under  for 
Overmagten.  Hundrede  af  Sørøverne  bleve  fangne  og  lænkede 
stoppede  ned  i Sildetønder,  hvorefter  disse  bleve  slaaede  til  og 
stablede  op  paa  sædvanlig  Vis;  den  Maade  havde  man  lært 
af  Sørøverne  selv,  thi  mange  ulykkelige  Danske  vare  bievne 
behandlede  saaledes.  Da  Skibet  naaede  Stralsund  med  denne 
underlige  Ladning,  slap  Røverne  kun  ud  af  Tønderne  for  at 
vandre  til  Retterstedet 58. 

En  saadan  enkelt  Sejr  kunde  dog  kun  tilfredsstille  Han- 
seatemes  Hævnlyst;  Skaden  blev  ikke  mindre  derved,  og 
alle  Vegne  fra  løde  højrøstede  Klager  over  Vitalianerne  og 
endnu  mere  over  Stæderne  Rostok  og  Wismar,  der  gave  dem 
Tilhold.  Disse  Byer  forsvarede  sig  saa  godt  eller  rettere  saa 
daarlig,  de  kunde : den  ene  skød  Skylden  paa  den  anden  eller 
begge  paa  Hertugernes  Folk ; undertiden  sagde  de  ogsaa 
rent  ud,  at  saadan  var  nu  Krigens  Gang,  og  hævdede, 
at  det  eneste  Middel  til  at  undgaa  det,  var  at  indstille  Han- 
delen paa  de  nordiske  Riger.  Saa  vidt  gik  de  andre  Stø- 
der ikke,  men  alvorlige  Forholdsregler  toge  de;  Preusserne 
tillode  ingen  Skibe  at  sejle  igjennem  Øresund  uden  samlede 
i Flaader;  i Holland  tilstedte  Greven,  Hertug  Albrecht  af 

Baiem,  kun  Handel  paa  Norden,  naar  Skipperne  sejlede  paa 
egen  Risiko  59. 

Vordingborgmødet  var  endt  uden  Resultat,  og  Krigen 
var  gjenoptagen  fra  begge  Sider.  Dronning  Margrethe  søgte 
at  møde  Vitalianerne  paa  deres  egen  Grund  og  udrustede 
selv  Udliggere;  i Pingland  kjøbte  hun  Skibe,  og  nogle  forbi- 
sejlende  preussiske  Skippere  bleve  halvt  tvungne  til  at  træde 
i hendes  Tjeneste.  Nordboerne  vare  heller  ikke  meget  ømme  over, 
hvem  de  kaprede ; det  gik  bl.  a.  ud  over  Skibe  fra  Amsterdam,  og 
Greven  af  Holland  tillod  da  flere  af  sine  Undersaatter  at  søge 
Erstatning  ved  at  bemægtige  sig  dansk  Gods.  Dronningen 
paastod,  at  Meklenburgerne  havde  brudt  den  afsluttede  Stil- 
stand, og  klagede  derover  baade  til  Højmesteren  i Preussen 
og  Hertug  Vilhelm  af  Geldern;  denne  sidste  bad  Lubeck  og 
Stralsund  snart  at  lægge  sig  imellem,  medens 'Højmesteren,  som 
ytrede  sin  dybeste  Beklagelse,  dog  var  meget  utilbøjelig  til 
efter  Dronningens  Ønske  at  yde  hende  Hjælp  mod  Meklen- 
burgerne, skjønt  hun  havde  søgt  at  stemme  ham  derfor  ved 
at  oversende  skjønne  Gaver60.  Saaledes  bragte  Aaret  1393 
i sin  Begyndelse  intet  Haab  om,  at  Krigen  snart  vilde  høre 
op.  Urolighederne  paa  Søen  tiltoge,  og  Vitalianerne  indskræn- 
kede sig  allerede  ikke  til  Østersøen  alene;  vedPaasketid  1393 
kom  fire  store  Skibe  med  900  Skytter  til  Bergen,  hvor  de  over- 
mandede Bymændene,  førte  den  kongelige  Fehirde  med  sig 
som  Fange  og  lode  Borgerne  sværge  Albrecht  Troskab;  siden 
blev  den  efterladte  Besætning  dog  fangen  af  Nordmændene61. 

Under  disse  Forhold  maatte  Hansestæderne  virkelig 
finde  sig  i at  gribe  den  Udvej,  som  Rostok  og  Wismar  gjen- 
tagende  havde  henpeget  til,  en  Standsning  af  Handelen  paa 
Norden.  Paa  et  Hansemøde  i Lubeck  i Juli  1393  blev  man 

enig  om  foreløbig  at  indstille  Besøget  af  det  skaanske  Fiskeri : 
under  Straf  paa  Ære  og  Gods  maatte  ingen  i Høsten  drage 
til  Skaane  for  at  fiske  eller  salte  Sild.  Men  man  søgte  til- 
lige hurtig  at  skaffe  bedre  Forhold  til  Veje;  der  sendtes 
Udsendinge  saavel  til  Dronningen  som  til  Meklenburg,  og 
et  Forligsmøde  blev  ansat  allerede  til  Vor  Frue  Fødselsdag 
(8  September)62. 

Paa  den  fastsatte  Tid  vare  Stødernes  Udsendinge  rede 
til  Afrejse,  men  Vejr  og  Vind  opholdt  dem,  og  imidlertid 
modtoge  de  stedse  nje  Efterretninger  om  Meklenburgernes 
Kaperier;  de  preussiske  Udsendinge  kunde  oversende  en 
Liste  over  elleve  tagne  Skibe  og  formodede,  at  der  var  flere. 
Fribytterne  toge  alt.  hvad  der  kom  dem  i Vejen*,  og  de 
Skibe,  der  faldt  i deres  Hænder,  bleve  strax  udrustede  og 
atter  sendte  i Søen,  bemandede  med  Meklenburgere.  Lubeck- 
erne lode  vel  strax  nogle  Raadmænd  rejse  til  Wismar  for 
at  faa  Godset  udleveret,  men  de  opnaaede  kun,  at  det  blev 
henlagt  under  sikkert  Gjemme,  indtil  man  havde  set  Udfal- 
det af  Dagen  i Danmark.  Denne  blev  derfor  imødeset  med 
stor  Spænding;  til  Guds  Naade  og  Dagen,  skreves  der  fra 
Wismar  til  Preussen,  staar  alt  Haab,  hvad  Godset  angaarBS. 


V.  Hanseaternes  Mægling  og  Forliget  paa  Lindholm. 

Forligsmødet,  som  holdtes  i Falsterbo,  begyndte  først  i 
Slutningen  af  September  1393  og  varede  langt  ind  i den 
følgende  Maaned;  Dronningen  og  hendes  danske  Rigsraad  var 

selv  til  Stede,  ligeledes  Hertug  Johan  den  yngre  med  sine 
Eaader.  Han  erklærede  strax,  at  han  vilde  gaa  i Rette  for 
Stæderne,  og  Dronningen  maatte  da  gjøre  det  samme,  dog 
kun  «for  saa  vidt  hendes  Ære  tillod  hende  det».  Forhand- 
lingerne vilde  imidlertid  ikke  komme  ret  i Gang,  da  Dron- 
ningen ikke  vilde  tillade,  at  Albrecht  blev  hentet  fra  sit 
Fængsel,  og  Hertugen  heller  ikke  vilde  ride  til  Lindholm. 
Endelig  fremsatte  Hanseaterne  deres  Mæglingsforslag,  hvori 
Grundtanken  var  den,  at  Dronningens  Hovedfordel,  Kongens 
egen  Person,  og  Albrechts  faste  Holdepunkt,  nemlig  Stockholm, 
skulde  opveje  hinanden.  Albrecht  skulde  løsgives,  men  kun 
for  nogle  Aar;  hvis  han  ikke  i denne  Tid  forligede  sig 
med  Margrethe,  maatte  han  atter  vende  tilbage  til  Fængs- 
let. Som  Borgen  herfor  skulde  Stockholm  overgives  til  fire 
Personer,  valgte  af  begge  Parter,  og  disse  vare  forpligtede 
til  at  overgive  Byen  i Margrethes  Hænder,  hvis  Albrecht  ikke 
opfyldte  Forliget.  — Det  viste  sig  snart,  at  Dronningen  og 
Hertugen  ikke  kunde  blive  enige  om  de  fire  Personer,  og 
Hertug  Johan  foreslog  da,  at  Stæderne  skulde  overtage  For- 
varingen af  Stockholm.  Denne  Udvej  var  sikkert  ingen 
Overraskelse  for  Hanseaterne,  men  Margrethe  viste  sig  lidet 
villig  til  at  gaa  ind  herpaa;  hun  henviste  til,  at  hun  først 
maatte  forhandle  med  sit  norske  og  svenske  Rigsraad,  som 
hun  i denne  Henseende  havde  givet  bestemte  Løfter.  For  at 
give  hende  Tid  hertil  blev  der  ansat  et  nyt  Hansemøde  til 
efter  Julen.  Dronningen  var  dog  lidt  ængstelig  for,  at  Stæ- 
derne skulde  finde  hendes  Svar  altfor  afvisende,  og  da  hun 
senere  forhandlede  med  Hanseudsendingene  alene,  erklærede 
hun  for  sin  Part  at  være  villig  til  at  betro  Stockholm  til 
Stæderne,  naar  blot  hun  og  Riget  fik  fuld  Sikkerhed  for,  at 

enten  Stockholm  eller  Albrecht  kom  i hendes  Haand  efter 
Stilstandens  Udløb64. 

Stødernes  Forslag  bød  vel  ogsaa  Margrethe  store  For- 
dele, men  som  Sagerne  nu  en  Gang  stode,  kunde  det  dog 
næppe  kaldes  egentlig  gunstigt  for  hende,  og  at  hun  selv  var 
lidet  tilfreds  med  en  saadan  Ordning,  fremgaar  ogsaa  tilstræk- 
kelig af  hendes  følgende  Optræden.  Hun  havde  tænkt  sig  et 
større  Udbytte  af  Albrechts  Fangenskab;  Stockholm,  mente 
hun,  vilde  dog  snart  falde  i hendes  Hænder,  og  Kongen 
maatte  da  for  sin  Løsgivelse  betale  en  stor  Pengesum,  især 
dog  give  Afkald  paa  alle  Krav  paa  Sveriges  og  Danmarks 
Kroner65.  At  opnaa  dette,  blev  Maalet  for  hendes  Virksom- 
hed i den  følgende  Vinter.  Fra  Kalmar  sendte  hun  i Januar 
1394  et  Brev  til  Støderne,  hvori  hun  beklagede  ikke  at 
kunne  sende  befuldmægtigede  Rigsraader  til  Hansemødet; 
hun  søgte  vel  at  mildne  Indtrykket  heraf  paa  forskjellige 
Maader,  bl.  a.  ved  at  meddele,  at  alle  de  Raadsherrer,  hun 
hidtil  havde  talt  med,  havde  tilraadet  Overgivelse  af  Stock- 
holm til  Støderne66,  men  hendes  samtidige  Foretagender  i 
Sverige  viste  tydelig  hendes  egentlige  Mening.  Under  Le- 
delse af  Abraham  Broderssøn  og  Algot  Magnusson  blev  Be- 
lejringen af  Stockholm  dreven  med  største  Iver  midt  i Vin- 
terens Hjærte,  da  man  mente,  at  Isen  vilde  hindre  enhver 
Tilførsel,  og  de  belejrede  kom  virkelig  i den  højeste  Nød. 
Men  ogsaa  Meklenburgerne  gjorde  de  største  Anstrængelser; 
de  udsendte  otte  store  Skibe,  ladede  med  Proviant  og  be- 
mandede med  deres  bedste  Mænd.  Flaaden  naaede  heldig 
frem  til  Indløbet  til  Stockholm,  men  her  frøs  Skibene  inde 
udfor  Dalarø,  og  de  Danske  haabede  nu  at  kunne  faa  dem 
ødelagte.  Meklenburgerne  huggede  imidlertid  brede  Vaager 

uden  om  Skibene,  og  da  Danskerne  rykkede  frem  med  deres 
Murbrækkere,  de  saakaldte  »Katte »,  gik  Isen  itu,  og  baade 
Krigsmaskinerne  og  Folkene  styrtede  i Vandet,  medens.  Vita- 
lianerne  haanede  dem  med  Tilraabet:  Kas,  Kas,  der  formo- 
dentlig svarer  til  det  danske:  Kis,  Kis.  Kort  efter  brød 
Isen  op  en  Nat,  og  Flaaden  sejlede  triumferende  ind  til 
Stockholm,  hvorefter  Margrethe  opgav  sit  Angreb67. 

Dronningens  Holdning  ved  Falsterbomødet  vakte  selvføl- 
gelig stor  Utilfredshed  i Stæderne;  Skibene  kunde  ikke  sejle 
ud,  før  den  nye  Dag  var  afholdt,  og  Udfaldet  af  denne 
var  jo  temmelig  usikkert.  Især  vare  de  preussiske  Stæder 
meget  forbitrede.  Skjønt  Dronningen  havde  vist  sig  velvillig 
overfor  disse  Byer  og  tilbagegivet  dem  flere  Skibe,  endog  ét, 
som  bevislig  havde  tilført  hendes  Fjender  Proviant,  oprippede 
de  preussiske  Stæder  dog  alle  de  gamle  Klagepunkter  lige 
tilbage  til  1376,  ankede  over  en  hel  Række  formentlige  Over- 
greb fra  Dronningens  Side  og  fordrede  omfattende  Skades- 
erstatning. Betegnende  for  Preussernes  Stemning  er  et  lille 
Træk,  som  Samtiden  har  opbevaret:  Et  Par , preussiske  Skibe 
vendte  fra  England  hjem  gjennem  Øresund;  her  bleve  de, 
standsede  af  Dronningens  Folk,  og  da  man  spurgte  Skibs- 
førerne om  deres  Hjemstavn,  svarede  de  med  et  Skud.  De 
Danske  vilde  saa  borde  dem,  men  Førerne  bandt  de  to  Skibe 
sammen  og  forsvarede  sig  tappert  under  Krigsraabet  «Mek- 
lenburgU  Mange  Danske  faldt,  og  først  efterat  der  var  kom- 
met Forstærkning,  lykkedes  det  at  entre  Skibene68. 

Denne  Misstemning  kom  stærkt  til  Orde  paa  de  Stæde- 
møder,  der  afholdtes  i Preussen  i Vinteren  1393 — 94.  Man 
var  vel  villig  til  at  overtage  Stockholm  sammen  med  de 
andre  Hansestæder,  naar  Albrecht  derved  kunde  blive  fri; 


Digitized  by  Google 


186 


men  kunde  det  ikke  ske,  saa  burde,  mente  man,  alle  Støderne 
i Forening  begynde  Orlog  mod  Dronningen;  «man  skal  for- 
lange Skadeserstatning  af  hende  og  tage  Hjælpen,  hvor  man 
kan  finde  den»;  ja  end  ikke  det  at  søge  Forbindelse  med 
Meklenburgerne,  hvis  de  andre  Støder  vare  uvillige  til  at 
støtte  deres  Krav,  laa  udenfor  Preussernes  Tanke  69. 

Med  saadanne  Instruktioner  mødte  de  preussiske  Fuld- 
mægtige paa  Hansemødet,  der  først  traadte  sammen  i Marts 
Maaned,  og  Margrethes  Undskyldningsbrev,  som  de  her  bleve 
bekjendte  med,  forøgede  deres  Forbitrelse  mod  hende.  Dan- 
mark var  altsaa  ikke  repræsenteret;  derimod  vare  saavel 
Hertug  Johan  selv  som  Udsendinge  fra  hans  Støder  mødte 
og  virkede  med  største  Iver.  De  bade  om  Hanseforbundets 
Hjælp  til  Udløsningen  af  Albrecht  som  noget,  der  sikkert 
stod  i dets  Magt  og  som  det  bedste  Middel  til  at  standse 
Sørøveriet;  Støderne  burde  ikke  tillade,  at  Kong  Albrecht  og 
hans  Søn  trængtes  ud  af  deres  kongelige  Værdighed  — et 
Udtryk,  der  viser,  hvor  det  egentlige  Knudepunkt  laa.  Hanse- 
aterne  stillede  imidlertid  store  Krav  til  Rostok  og  Wismar 
om  Skadeserstatning  for  Kaperierne,  og  herom  førtes  lange 
Underhandlinger,  hvorunder  Meklenburgerne  stedse  bleve  mere 
eftergivende,  uden  dog  helt  at  kunne  tilfredsstille  Støderne. 
Dette  skadede  ogsaa  deres  Ønsker  om  en  bestemt  Optræden 
overfor  Margrethe.  Støderne  vilde  vel  atter  mægle,  men  til 
at  gjøre  dette  under  Trusel  med  Krig,  dertil  havde  de  ikke 
Fuldmagt;  et  lignende  Svar  fik  de  preussiske  Udsendinge,  da 
ogsaa  de  ønskede,  at  man  skulde  kræve  fuld  Opfyldelse  af 
Privilegierne  i Norden  under  en  lignende  Trusel.  Til  Mar- 
grethe blev  der  derfor  kun  skrevet,  at  Støderne  ønskede  en 
Dag  afholdt  til  St.  Hans  Dag,  og  Hertug  Johan,  som  selv  var 

rejst  til  Dronningen , skaffede  hendes  Indvilligelse  hertil. 
Heller  ikke  om  en  fælles  Optræden  overfor  Sørøveriet  kunde 
Stæderne  blive  enige;  her  var  det  Lubeck  og  Stralsund, 
støttet  af  de  pommerske  Stæder,  der  vilde  gaa  kraftig  frem, 
medens  Preusserne  og  til  Dels  Hollænderne  ikke  vilde  anvende 
betydelige  Omkostninger  paa  Søens  Fredning,  som  vilde 
falde  af  sig  selv,  naar  kun  Dronningen  blev  tvungen  til  Fred. 
Der  blev  dog  udkastet  en  Plan  til  omfattende  Rustninger; 
alle  Stæderne  skulde  bidrage  saavel  ved  at  stille  Skibe  og 
Mandskab  som  ved  at  hæve  «Pfundgeld»,  og  allerede  ved 
Pinsetid  burde  nogle  og  tredive  Skibe  med  en  Besætning  af 
over  3000  Mand  stikke  i Søen  70. 

Ved  dette  Møde  træder  atter  det  Forhold  frem,  som  vi 
kjende  fra  tidligere  Aar.  De  vendiske  Stæder,  afset  natur- 
ligvis fra  Rostok  og  "Wismar,  ere  langt  mere  velvillig  stemte 
overfor  Norden  end  de  preussiske;  de  søge  selv  med  store 
Opofrelser  at  undgaa  at  støde  Dronning  Margrethe  og  ville 
paa  enhver  Maade  hindre,  at  Sagen  sættes  paa  Spidsen.  Fra 
Lubeck  udgaar  Tanken  om  en  Udrustning  til  at  frede  Søen, 
en  Forholdsregel,  som  faktisk  vilde  skade  Meklenburgeme  i 
en  ganske  anden  Grad  end  Margrethe,  hvad  Rostok  og  Wis- 
mar  ogsaa  ligefrem  udtalte.  Udførelsen  af  denne  Plan  stran- 
dede imidlertid,  og  under  de  følgende  Forhandlinger  stode 
de  forskjellige  Standpunkter  skarpt  mod  hinanden.  Da  de 
preussiske  Stæder  fik  Forslaget  om  den  store  Udrustning 
meddelt,  svarede  de  kun  undvigende  og  hævdede,  at  Hanse- 
stæderne,  før  de  indlode  sig  paa  dette  kostbare  Foretagende, 
burde  forbinde  sig  til  at  kræve  Skadeserstatning  af  begge  de 
stridende  Parter  og  udtrykkelig  fastsætte,  om  de  ikke  udvir- 
kede dette  med  det  gode,  da  at  ville  anvende  Magt.  Lu- 

beck  og  Stralsund  søgte  i deres  Svar  herpaa  at  formilde  de 
preussiske  Stæder;  de  henviste  til,  at  Hanseudsendingene  ved 
Fredsmødet  med  Dronningen  »alvorlig  og  drabelig*  skulde 
mane  hende  om  den  Skade,  Kjøbmanden  havde  lidt,  og  mente 
derfor,  at  der  ingen  Grund  var  til  at  tale  om  Forbund  og 
Krig,  før  man  havde  hørt  hendes  Svar.  Yar  dette  ikke  til- 
fredsstillende, kunde  jo  muligvis  de  udsendte  Høvedsmænd 
fra  Fredsskibene  aftale  et  Forbund.  Preusserne  lode  sig  dog 
ikke  bøje;  de  svarede  atter  undvigende,  og  derved  gik  hele 
Udrustningsplanen  i Stykker;  thi  Hollænderne,  der  allerede 
havde  begyndt  at  istandgjøre  deres  Fredsskibe,  trak  sig  nu 
ogsaa  tilbage  71. 

Derimod  fortsatte  Preusserne  den  allerede  ved  Hanse- 
mødet paabegyndte  Tilnærmelse  til  Meklenburg,  og  saavel 
Hertug  Johan  som  Kostok  og  Wismar  sendte  Åfsendinge  til 
Preussen,  hvor  de  da  underhandlede  baade  med  Stæderne  og 
Højmesteren.  Stort  fik  de  dog  ikke  ud  af  deres  Underhand- 
linger, i alt  Fald  ikke  for  den  meklenburgske  Sag.  Hvad  de 
vilde  opnaa,  var  en  ligefrem  Hjælp  i det  Tilfælde,  at  Dron- 
ningen stadig  holdt  paa  ikke  at  ville  frigive  Albrecht 
mod  Løsepenge  men  som  Pris  for  hans  Frigivelse  vilde 
kræve  et  Afkald,  »fortrænge  ham  fra  hans  kongelige  Værdig- 
hed i Sverige*  som  de  sagde.  Til  Gjengjæld  vare  de  villige 
til  at  gjøre  flere  Indrømmelser,  hvad  det  røvede  Gods  angik, 
og  give  de  bedste  Løfter  om  for  Fremtiden  at  hindre  deres 
Folk  i at  angribe  Preussernes  Skibe.  Resultatet  af  flere  Da- 
ges Parlamenteren  var  imidlertid  det  næsten  komiske,  at  der 
i Juni  1394  blev  sluttet  et  Forlig,  der  indeholdt  alle  de  Ind- 
rømmelser, Preusserne  kunde  forlange,  uden  at  Modydelsen, 
Hjælpen  mod  Margrethe,  var  berørt  med  et  eneste  Ord.  Da 

et  saadant  Udkast  til  Forslaget  blev  forelagt  fra  preussisk 
Side,  erklærede  Meklenburgerne  det  ogsaa  for  uantageligt; 
men  de  gik  tilsidst  dog  ind  derpaa,  som  de  selv  sagde,  fordi 
de  derved  opnaaede  det  ene,  men  højst  vigtige  Resultat,  at 
Preusserne  nægtede  at  tiltræde  det  lybske  Forslag  om  Freds- 
udrustningen og  derved  fik  denne  for  Meklenburgerne  saa 
skadelige  Plan  til  at  strande7®. 

Saavel  Højmesteren  som  hans  Stæder  havde  lovet  at 
at  sende  Afsendinge  til  Fredsmødet  i Danmark  og  dér  gjøre 
deres  Bedste  for  at  udvirke  gunstige  Betingelser  for  Albrecht. 
I Juli  samledes  baade  deres  Sendemænd  og  de  vendiske 
Byers  Raadsudsendinge  til  et  forberedende  Møde  i Rostok, 
hvor  de  forgjæves  søgte  at  udvirke  hos  Hertug  Johan,  at  han 
tillod  Fiskeriet  i Skaane;  Tolden,  mente  han  med  Grund, 
vilde  gaa  i Dronning  Margrethes  Lomme  og  derved  skade 
ham.  Dette  gav  allerede  Preusserne  nogen  Mistillid  til  deres 
nye  Yenner73.  Fra  Rostok  droge  de  preussiske  og  hanse- 
atiske  Udsendinge,  hvortil  Meklenburgerne  sluttede  sig,  til 
Helsingborg,  hvor  de  fandt  Dronning  Margrethe  omgiven 
af  Rigsraader  fra  alle  tre  Riger.  Her  førte  Dronningen  næ- 
sten en  hel  Maaned  igjennem  Underhandlinger  af  den  største 
Vigtighed,  som  dog  uheldigvis  ere  os  aldeles  ubekjendte;  kun 
Resultatet  kjende  vi,  og  dette  viser,  at  hun  bl.  a.  har  fundet 
det  rigtigst  at  gaa  ind  paa  det  Mæglingsforslag,  som  Stæ- 
deme  Aaret  i Forvejen  havde  fremført,  og  som  da  langtfra 
havde  vundet  hendes  Bifald.  Grundtrækkene  i dette  Forslag 
bleve  nu  slaaede  fast.  Stædeme  skulde  overtage  Stockholm  og 
Albrecht  løslades;  hvis  han  da  ikke  kunde  forlige  sig  med 
Margrethe,  havde  han  Valget  mellem  at  vende  tilbage  til 
Fængslet  eller  at  miste  Stockholm;  en  tredje  Udvej,  den  at 

betale  Løsepenge  blev  ogsaa  holdt  ham  aaben,  men  var  uden 
praktisk  Betydning,  idet  Summen  var  ansat  til  det  betydelige 
Beløb  af  60,000  Mark  Sølv.  Mod  denne  Ordning  havde  Mar- 
grethe vel  intet  at  indvende,  thi  det  var  jo  næsten  vist,  at 
Staden  paa  den  Vis  vilde  falde  i hendes  Hænder  uden  Kamp; 
men  hvad  hun  ikke  opnaaede,  det  var  et  formeligt  Afkald  af 
Kong  Albrecht  paa  Sveriges  Krone,  eller  i det  mindste,  som 
hun  selv  foreslog  i 1392,  et  Løfte  om  at  holde  Fred  med 
de  tre  Riger.  Tværtimod  forbeholdtes  udtrykkelig  saavel  alle 
Albrechts  som  Dronningens  Rettigheder,  og  formelt  havde 
den  meklenburgske  Politik  saaledes  vundet  den  Sejr,  at  Al- 
brecht ikke  « trængtes  ud  af  sin  kongelige  Værdighed ».  Dog 
kun  formelt;  i Virkeligheden  var  der  vel,  naar  Stockholm 
gik  tabt,  kun  ringe  Haab  for  ham  om  nogensinde  atter  at 
gjenvinde  den  tabte  Kongekrone. 

Stæderne  paatoge  sig  ved  dette  Forlig  ret  byrdefulde 
Forpligtelser.  De  skulde  overtage  Besættelsen  af  Stockholm 
og  staa  begge  Parter  inde  for  en  paalidelig  Udførelse  af 
Overenskomsten;  det  var  at  formode,  at  de  derved  vilde 
komme  i adskillige  Bekostninger  og  mulig  i værre  Forle- 
genheder. Hvad  der  førte  dem  til  at  paatage  sig  dette,  var 
vel  ene  og  alene  Hensynet  til  den  Uro,  der  havde  hersket 
paa  Søen  til  saa  overordentlig  Skade  for  Handelen;  kun  naar 
den  virkelige  Krig  ophørte,  kunde  man  haabe  at  faa  Bugt 
med  det  Kaperi,  der  strax  slog  over  til  at  blive  rent  Sørø- 
veri. Havde  de  tillige  andre  Tanker?  Var  der  nogen  af  de 
hanseatiske  Politikere,  der  i Besættelsen  af  Stockholm  saa  et 
Middel  til  politisk  Indflydelse  i Norden  og  til  derved  at 
opnaa  udvidede  Handelsrettigheder  eller  virkelig  Overholdelse 
af  Privilegierne?  Man  kunde  formode  noget  saadant,  men 

en  bestemt  Støtte  derfor  kan  dog  ikke  fremføres.  Vist  er 
det,  at  Hanseaterne  i deres  egne  Anliggender  just  ikke  fandt 
den  gunstigste  Modtagelse  hos  Nordens  nye  Herskerinde. 
Margrethe  tilbød  dem  vel  sin  Hjælp  til  Kamp  mod  Sørø- 
verne, men  hun  gjorde  det  i mere  paatrængende  Ord,  end 
det  var  Stæderne  behageligt,  og  med  en  Hentydning  til,  at 
at  hun  ellers  kunde  falde  paa  at  forbinde  sig  med  andre 
Parter  til  liden  Baade  for  Hanseaterne.  Og  da  Preusserne 
mødte  op  med  deres  store  Klageliste,  fik  de  vel  Svar  nok, 
men  sjældent  tilfredsstillende;  et  Par  Punkter  indrømmede 
Dronningen  og  lovede  Erstatning;  langt  flere  bleve  opsatte 
eller  rent  ud  tilbageviste74. 

Helsingborgmødet  blev  afbrudt  paa  en  uhyggelig  Maade 
ved  et  Slagsmaal  mellem  Danske  og  Tyske,  hvorunder  en 
stralsundsk  Borgemester  blev  ihjelslaaet 75 ; forinden  vare  dog 
Grundtrækkene  dragne  til  Forliget,  og  det  var  fastsat,  at  Par- 
terne atter  skulde  mødes  i November  paa  Aalholm  Slot  i 
Laaland.  Da  imidlertid  de  preussiske  Udsendinge  vare  paa 
Vej  hertil,  bleve  de  opsnappede  af  en  pommersk  Hertug,  og 
Mødet  paa  Aalholm  bragte  intet  andet  Resultat,  end  at 
man  enedes  om  et  nyt  Møde  til  tidlig  paa  Foraaret 76. 

I Maj  1395  samledes  man  da  virkelig  fra  alle  Sider  i 
Falsterbo.  En  talrig  og  glimrende  Forsamling!  Fra  alle 
de  tre  nordiske  Riger  var  der  mødt  høje  Prælater,  Rigsraader 
og  Adelsmænd,  og  de  optraadte  her  forenede  næsten  som  et 
Unionsparlament;  Højmesteren  var  repræsenteret  af  enKomp- 
thur,  Grev  Albert  af  Sehwartzburg ; Liibeck,  Stralsund  og 
Danzig  havde  sendt  Borgemestre  og  Raadsherrer,  og  blandt 
dem  Mænd  som  Henrik  Westhof  af  den  ældre  og  Wulf 
Wulflam  af  den  yngre  Generation.  Allerede  den  10  Maj 

kom  disse  til  Skanør;  Dronningen  gav  først  Møde  en  fjorten 
Dags  Tid  efter,  men  Forhandlingerne  kom  hurtig  i god  Gang. 
Margrethe  fremstillede,  paa  hvilke  Betingelser  hun  vilde  løs- 
give Kong  Albrecht,  i Hovedsagen  overensstemmende  med 
Stødernes  tidligere  Forslag;  da  Talen  kom  paa  Stockholm, 
viste  Kongens  personlige  Nærværelse  sig  nødvendig,  og  Mødet 
forlagdes  da  til  Lindholm  Slot.  Her  forhandlede  man  vel  16 
Dage;  Stødernes  Udsendinge  med  mange  andre  kunde  ikke 
finde  Plads  paa  Slottet  og  boede  «paa  Marken*  i Telte. 
Margrethe  søgte  at  faa  Ventetiden  og  »Kongens  Dag»  gjort 
saa  kort  som  mulig,  men  da  hun  kun  vilde  tilstaa  ham  et 
halvt  Aar,  erklærede  Støderne,  at  de  i saa  Fald  ikke  vilde 
gaa  i Borgen  for  Overenskomstens  Udførelse;  Dronningen  gav 
da  efter,  og  Tiden  sattes  til  tre  Aar.  Endelig  var  hele 
Sagen  bragt  til  Ende;  midt  i Juni  vendte  man  tilbage  til 
Falsterbo,  hvor  Brevene  bleve  renskrevne77. 

Fredstraktaten  er  dateret  fra  Lindholm  den  17  Juni 
1395.  Fredens  Varighed  blev  gjort  afhængig  af  Albrechts 
og  hans  Søns  Optræden:  indkom  de  igjen  i Fængslet,  skulde 
den  kunne  opsiges  med  ni  Ugers  Varsel,  betalte  de  Løsesum- 
men, da  med  et  Aars  Varsel;  men  blev  Stockholm  overgivet 
Margrethe,  skulde  Freden  være  evig.  Mod  Fredsbrydere 
skulde  saavel  Mæglere  som  de  andre  Parter  forene  sig.  Kon- 
gen og  hans  Søn  og  ligeledes  Margrethe  beholdt  alle  deres 
Rettigheder  uforsømte.  En  særlig  Bestemmelse  ordnede  de 
ejendommelige  Forhold  paa  Gotland,  hvor  Albrechts  Folk 
indehavde  Byen  Visby,  Dronningens  det  meste  af  det  aabne 
Land;  her  skulde  Grænsen  for  deres  gjensidige  Besiddelser 
være,  som  den  var  St.  Jørgens  Dag  (23  April),  den  Dag 
nemlig,  da  Fredsmødet  egentlig  skulde  være  begyndt,  og 

Freden  skulde  vare  et  Aar  efter  den  treaarige  Udsættelse, 
som  Albrecht  fik.  Herom  udstedte  Hovedparterne  deres 
Breve,  Dronning  Margrethe  paa  sin  Side,  de  to  Hertuger 
Johan  af  Meklenburg  paa  deres;  en  stor  Mængde  Vidner 
lovede  for  Fredens  tro  Opfyldelse78. 

De  syv  Stæder,  der  overtoge  Stockholm,  vare  Lubeek, 
Stralsund  og  Greifswalde  samt  de  tre  preussiske  Stæder  Dan- 
zig,  Thorn  og  Elbing  i Forening  med  Reval.  Til  Bestridelse 
af  deres  Omkostninger  lovede  de  meklenburgske  Stæder 
aarlig  at  give  dem  1000  Mark  lybsk ; Albrecht  skulde  bidrage 
lige  saa  meget,  men  fik  Betalingen  udsat;  Margrethe  maatte 
love  en  tilsvarende  Sum,  2000  Mark  aarlig  i tre  Aar.  Alle 
Brevene  herom  toge  Parterne  med  sig  for  at  bringe  dem 
forseglede  tilbage,  og  de  bleve  derfor  daterede  til  den  8 Sep- 
tember, til  hvilken  Tid  man  mente,  Beseglingen  kunde  være 
tilvejebragt;  før  den  endelige  Udvexling  af  Brevene  skulde 
Kongen  ikke  frigives  79. 

Allerede  den  31  Avgust  blev  Stockholm  overgivet  til 
en  hanseatisk  Besætning,  men  først  sidst  i September  mødte 
Stødernes  Udsendinge  i Helsingborg  med  de  beseglede  Breve, 
og  Kong  Albrecht  og  hans  Søn  bleve  her  udleverede  til  dem, 
mod  at  ikke  blot  de  7 borgende  Støder,  men  ogsaa  Rostok 
og  Wismar  tilligemed  Stockholm  lovede  for  Fyrsterne,  at 
Forliget  ubrødelig  skulde  blive  overholdt;  ogsaa  Højmesterens 
Sendemænd  og  Hertug  Barnim  af  Pommern  underskreve  denne 
Forsikring.  Dronningens  Brev  om  Stockholm  var  kun  halvt 
beseglet;  men  da  hun  og  flere  Rigsraader  erklærede,  at  Brevet 
senere  skulde  blive  ombyttet  med  et  andet  og  fuldstændigere, 
saa  man  bort  fra  denne  Mangel,  der  for  øvrigt  næppe  senere 
blev  afhjulpen80. 

Eralev:  Margrethe.  13 

Ved  det  nu  stadfæstede  Lindholmsforlig  havde  Hanse- 
aterne  opnaaet,  hvad  de  tilstræbte  ved  at  overtage  den  Mæg- 
ling, som  de  saa  nødig  havde  indladt  sig  paa.  Der  var  stif- 
tet Fred  mellem  de  stridende  Parter;  den  al  Handel  lam- 
mende  Uro  paa  Dstersøen  syntes  at  maatte  høre  op,  og  med 
dette  Resultat  kunde  Stæderne  være  tilfredse,  hvor  store 
Bryderier  Mæglingen  end  havde  givet  dem  og  hvor  tunge 
Byrder  den  endelige  Ordning  medførte  for  dem.  Endnu 
denne  Gang  havde  Hanseaterne  vist  sig  som  Østersøens  sande 
Stormagt;  de  Betingelser,  som  de  strax  havde  fremstillet, 
vare  de,  der  endelig  gik  igjennem.  Indtrykket  af  denne  mo- 
ralske Sejr  formindskedes  dog  meget  af  den  Uenighed  mellem 
Stæderne  indbyrdes,  der  var  traadt  saa  tydelig  frem,  og  af 
den  lange  Tid,  det  havde  taget  at  faa  Sagen  bragt  til  Ende, 
endelig  af  selve  Resultatets  Halvhed.  Lindholmstraktaten  var 
i egentligste  Forstand  et  Forlig,  en  Stilstand,  ikke  en  endelig 
Fredslutning.  Meklenburgerne  havde  ikke  opgivet  deres  Krav 
paa  Sverige,  og  idet  man  havde  tilkjendt  dem  en  Del  af 
den  vigtige  0 Gotland,  var  der  derved  givet  dem  et  Ud- 
gangspunkt, hvorfra  Kampen  om  Sverige  kunde  fortsættes. 

Hanseaterne  havde  opbudt  hele  deres  Indflydelse  for  at 
faa  Fred  paa  Østersøen,  og  ved  alt,  hvad  der  vedrørte  dette, 
havde  Dronning  Margrethe  maattet  finde  sig  i deres  Indblan- 
ding. Derimod  holdt  hun  dem  strængt  udenfor  det,  der  kun 
berørte  de  nordiske  Rigers  indre  og  indbyrdes  Forhold,  og 
hvad  der  var  foregaaet  her,  maatte  dog  ogsaa  faa  den  største 
Indflydelse  paa  Magtstillingen  i Nordevropa. 

VI.  Erik  af  Pommerns  Antagelse  til  Konge  i de  tre 
nordiske  Riger. 

I Løbet  af  det  halve  Aar,  der  fulgte  efter  Kong  Olufs 
Død,  var  Margrethe  bleven  valgt  til  Rigsstyrerinde  saavel  i 
Danmark  og  Norge  som  i Sverige;  for  første  Gang  var  Re- 
geringen hetroet  i en  Kvindes  Haand.  Det  højst  usædvan- 
lige heri,  det  Hastværk,  hvormed  Valgene  vare  foretagne, 
havde  imidlertid  ført  til,  at  Resultatet  var  uklart  og  i alt 
Fald  meget  forskjelligt  i de  tre  Riger.  I Norge  og  Sverige 
var  Styrelsen  overdragen  til  Margrethe  uden  nogen  Ind- 
skrænkning, og  med  Titelen  af  ‘fuldmægtig  Frue  og  Hus- 
bonde* var  den  fulde  kongelige  Magt  lagt  i hendes  Hænder; 
i Danmark  laa  der  nogen  Indskrænkning  deri,  at  hun  des- 
uden var  betegnet  som  Rigets  ‘Formynderske*.  I dette 
sidstnævnte  Rige  var  hendes  Magt  i Overensstemmelse  her- 
med betragtet  som  rent  foreløbig  og  tænkt  at  ophøre,  saa 
snart  det  Kongevalg,  der  bebudedes,  var  kommet  i Stand; 
i Norge  derimod  overdroges  Magten  hende  udtrykkelig  for 
Livstid,  medens  der  i Sverige  ogsaa  stilledes  et  Kongevalg  i 
Udsigt.  Det  er  af  alt  dette  klart,  at  ingen  ret  havde  tænkt 
sig  Margrethes  Myndighed  som  vedblivende,  i det  mindste 
ikke  i Valgrigerne  Danmark  og  Sverige;  Overdragelsen  af 
Kongemagten  til  hende  var  en  Nødhjælp,  man  greb  til  under 
de  særegne  Forhold,  der  indtraadte  ved  Olufs  pludselige  og 
uforudsete  Død,  men  naar  Tiderne  bleve  roligere,  maatte  der 
ogsaa  indtræde  en  regelmæssigere  Ordning  af  Regeringen. 

De  første  Skridt  henimod  dette  Maal  bleve  gjorte  tidlig. 
Ved  det  store  norske  Rigsmøde,  paa  hvilket  Margrethe  var 
bleven  valgt  til  Rigets  Herskerinde,  viste  det  sig  strax,  at 

13* 

det  ingenlunde  dermed  var  Meningen,  at  Norge  skulde  op- 
høre at  være  et  Arverige ; tværtimod  ønskede  Raadet  allerede 
nu  at  faa  klaret  Tronfølgespørgsmaalet  i Tilfælde  af  Mar- 
grethes Død.  Imidlertid  var  der  ved  Margrethes  Valg  til 
Rigets  fuldmægtige  Frue  skaffet  et  nyt  Grundlag  for  Arve- 
følgen; hun  kunde  betragtes  som  den,  fra  hvem  Arveretten 
skulde  udregnes  efter  den  gamle  Arvelovs  Bestemmelser,  og 
derved  opnaaede  man,  at  Kong  Albrecht  faldt  udenfor  al  Be-* 
tragtning,  ligesaa  de  norske  Stormænd.  Regnet  fra  hende 
var  den  nærmestberettigede  Dronningens  Søstersøn,  den  unge 
Hertug  Albrecht,  hvis  samtidige  Død  endnu  var  ukjendt;  ved 
Forhandlingerne  om  Tronfølgen  nævnte  Margrethe  ogsaa 
ham  som  Mulighed,  men  Rigsraadet  erklærede  — ganske 
vist  ikke  i Modstrid  med  Dronningens  Ønsker  — , at  han 
havde  mistet  sin  Ret,  idet  han  og  hans  Forældre  havde  været 
Rigets  Fjender.  Derimod  hævdede  Raadet,  at  den  nærmeste 
Arving  var  Margrethes  Søsterdattersøn,  «den  ældste  af  Hertug 
Vartislavs  af  Pommerns  Sønner*;  han  burde  være  Konge 
efter  hende,  og  Arvetallet  siden  begyndes  med  ham.  Denne 
Tronfølge  kundgj  ordes  saa  offentlig  den  16  Februar  1388,  og 
det  norske  Raad  erklærede  tillige,  at  om  Margrethe  allerede 
vilde  have  den  unge  Fyrste  til  Konge,  mens  hun  selv  levede, 
vilde  det  ogsaa  gaa  ind  herpaa81. 

Norges  udprægede  Karakter  af  et  Arverige,  som  Rigs- 
raadet ikke  vilde  opgive,  fordi  det  undtagelsesvis  havde  valgt 
Margrethe,  og  som  hun  vel  selv  satte  lige  saa  megen  Pris 
paa,  havde  altsaa  ført  til,  at  der  allerede  i 1388  var  udset 
en  bestemt  Tronfølger  i Norge.  Det  var  Hensynet  til  Arve- 
retten, der  her  gjorde  sig  gjældende,  sikkert  ikke  nogen 
egentlig  Sympathi  for  den  unge  Fyrste,  hvis  Navn  man  end 

ikke  synes  at  have  kjendt,  eller  for  hans  Fader.  Yartislavs 
VII  hørte  til  de  smaa  Hertuger  i Pommern,  et  Land,  der 
var  sønderdelt  i mangfoldige  Arveparter;  han  havde  for  sin 
Del  nogle  lidet  omfangsrige  og  højst  fattige  Besiddelser  -øst 
for  Oder  og  Swine  med  Stolpe  til  Hovedsæde.  For  øvrigt 
lignede  han  sine  samtidige  i godt  og  ondt;  altid  i Pengetrang 
søgte  han  snart  Kongen  af  Polens,  snart  den  tyske  Ordens 
Hjælp,  og  fik  han  ikke  Penge  derfra,  skaffede  han  sig  dem 
ved  Plyndringer  og  Røverier.  Da  han  i Aaret  1394  døde  en 
voldsom  Død,  gav  Liibeckerkrøniken  ham  det  fyndige  Efter- 
mæle: de  was  en  grot  rover.  Hertug  Vartislavs  havde,  usik- 
kert naar,  ægtet  Maria  af  Meklenburg,  Datter  af  Hertug 
Henrik  og  altsaa  en  Datterdatter  af  Valdemar  Atterdag;  hun 
fødte  ham  en  Datter,  Katharina,  og  — vistnok  i Aaret  1382 
— en  Søn,  Erik82. 

Dronningen  skyndte  sig  med  at  indlede  Underhandlinger 
med  den  pommerske  Hertug,  der  sikkert  let  gik  ind  paa  alt, 
hvad  Dronningen  krævede,  for  derved  at  skaffe  sin  Søn  den 
glimrende  Udsigt  til  at  føje  Nordens  tre  Kongekroner  til  de 
faa  Kvadratmile  Land  i Pommern,  som  han  selv  kunde  give 
ham.  I 1389,  om  ikke  allerede  før88,  blev  Junker  Erik 
overgiven  til  Margrethe,  og  hun  sammenkaldte  da  det  norske 
Rigsraad  tål  Helsingborg;  Barnet  blev  her  fremstillet  for  en 
glimrende  Forsamling  af  Prælater  og  Stormænd  og  erklære- 
des i Juni  Maaned  for  Norges  rette  Konge.  Dronning  Mar- 
grethe forbeholdtes  det  at  nyde  sin  Morgengave  i Norge, 
Slottet  Bahus  med  dets  Tilliggende,  og  indtil  Erik  blev  myn- 
dig, skulde  hun  styre  Riget  med  fuld  kongelig  Myndighed; 
dette  var  dog  at  betragte  som  en  Indrømmelse  til  Nordmæn- 
dene,  da  hun  Aaret  forud  havde  faaet  Løfte  paa  at  beholde 

Magten  for  Livstid,  selv  om  der  kom  en  Konge  i Riget. 
Endnu  samme  Aar  blev  den  unge  Fyrste  ført  op  til  Norge 
og  hyldet  i Nidaros  paa  Ørething;  Haakon  Jonsson,  der  til 
Tak  for  Opgivelsen  af  sine  Krav  paa  Kronen  var  bleven 
Fehirde  i Bergen,  var  den,  der  gav  Erik  Kongenavn,  men 
den  norske  Almue  synes  ikke  at  have  været  ret  tilfreds  med 
at  se  dette  udenlandske  Barn  paa  Harald  Haarfagers  Trone 
Da  den  lille  Erik  saaledes  havde  besteget  Norges  Trone, 
var  det  dermed  ogsaa  givet,  at  Margrethe  maatte  søge  at 
gjøre  ham  til  den  Konge,  som  saavel  de  Danske  som  Sven- 
skerne havde  forpligtet  sig  til  at  vælge  efter  hendes  Raad. 
Hermed  trak  det  dog  længe  ud ; i Danmark  kunde  der  næppe 
ventes  nogen  Modstand,  og  her  hastede  det  altsaa  ikke;  hvad 
Sverige  angaar,  var  det  jo,  som  vi  have  set,  et  Hovedformaal 
for  Margrethe  at  faa  et  formeligt  Afkald  paa  dette  Rige  ud 
af  Albrecht,  og  såa  længe  der  var  Haab  om  at  opnaa  noget 
saadant,  maatte  Eriks  Antagelse  helst  udsættes.  Imidlertid 
lykkedes  det  ikke  Margrethe  at  vinde  denne  Sejr;  Albrecht 
blev  frigiven,  og  der  var  al  Udsigt  til,  at  Stockholm  vilde  falde 
i Dronningens  Hænder;  men  Meklenburgerne  opgave  ingen 
af  deres  Rettigheder.  Saa  snart  dette  var  klart,  var  der  ikke 
Grund  til  yderligere  at  udsætte  Valget  af  Erik,  som  da  alle- 
rede i flere  Aar  havde  kaldt  sig  « ret  Arving  til  Sverige  >.  Ved 
hvilken  Lejlighed  Margrethe  har  fremstillet  ham  for  det 
danske  og  svenske  Rigsraad,  vides  ikke  ret;  formodentlig  er 
det  dog  sket  paa  det  store  Møde  i Helsingborg  i Efteraaret 
1395,  da  Fredsbrevene  udvexledes,  og  allerede  i selve  Lind- 
holmstraktaten opfattedes  han  som  den,  der  skulde  indtræde 
i Dronningens  Rettigheder,  om  hun  døde  i de  tre  Aar,  inden 
hvilke  Albrecht  skulde  tage  sin  endelige  Bestemmelse.  De 

Danske  ere  uden  Tvivl  strax  gaaede  ind  paa  at  anerkjende 
Erik ; Svenskerne  have  været  mindre  tilbøjelige  dertil,  hvis 
man  kan  tro  Beretningen  i den  mer  end  en  Menneskealder 
yngre  Rimkrønike;  de  svenske  Herrer  skulle  have  ytret,  at 
de  ikke  ønskede  nogen  anden  Herre,  saa  længe  Margrethe 
levede,  men  da  Dronningen  skarpt  dadlede  dem,  fordi  de 
forsmaaede  hendes  Slægtning,  gave  de  dog  efter.  Den  for- 
melige Indsættelse  af  Erik  til  Konge  i Danmark  skete  i Ja- 
nuar 1396;  da  oplod  Dronning  Margrethe  ham  Riget,  som 
det  hedder,  og  han  hyldedes  rundt  om  paa  Landsthingene. 
I Sverige  foretoges  Valget  i Juni  Maaned  paa  et  Rigsmøde  i 
Skara,  og  den  23  Juli  blev  han  ved  Mora  Sten  hyldet  af 
Folket;  paa  Stedet  lindes  endnu  en  Sten  med  en  Indskrift, 
som  beretter  herom85. 

Ved  dette  Valg  var  den  regelmæssige  Orden  atter  ind- 
traadt  i Danmark  og  Sverige;  Rigerne  havde  faaet  en  Konge, 
og  Margrethe  traadte  tilbage  til  blot  at  være  Formynderske 
for  Erik,  saa  længe  denne  var  mindreaarig.  Margrethe  aflagde 
derved  et  stort  Vidnesbyrd  om  sin  Statskløgt:  hun  opgav  sin 
egen  Myndighed  for  at  sikre  Kongemagten  i Eriks  Person, 
og  dennes  Valg  betegnedes  da  ogsaa  ved  et  stort  Fremskridt 
for  Kronens  Myndighed.  Erik  udstedte  ikke  blot  ved  sin 
Tiltrædelse  ikke  nogen  Haandfæstning,  saaledes  som  endnu 
Oluf  havde  været  nødsaget  til;  tværtimod  ledsagedes  hans 
Valg  i begge  Riger  af  en  Statsakt,  der  indeholdt  en  stor  Sejr 
for  Kongemagten.  Efter  Overenskomst  med  det  danske  Rigs- 
raad  i Viborg  udstedtes  i Januar  1396  en  omfattende  For- 
ordning for  Danmark;  i September  mødtes  Kongen  og  Dron- 
ningen med  det  svenske  Rigsraad  i Nykøping,  og  herfra  udgik 
saa  en  Skikkelse,  gjældende  for  Sverige86. 

Disse  to  Forordninger  ere  i meget  højst  afvigende,  gjæl- 
dende,  som  de  vare,  for  to  forskj ellige  Lande;  Grundtanken  i 
begge  er  derimod  én,  den  at  fremme  Kongemagten,  og  de 
Bestemmelser,  der  i denne  Henseende  vare  af  størst  Betyd- 
ning, gaa  igjen  i begge,  især  en  Stræben  efter  paa  ny  at 
sikre  Kronens  Myndighed  det  nødvendige  Grundlag  i udstrakt 
Jordegods.  Til  denne  Ende  fastsattes  det  som  Retsnorm,  at 
alt  det  Gods.  der  var  kommet  i Adelens  Hænder,  i Danmark 
siden  1368,  da  Valdemar  Atterdag  forlod  Landet,  i Sverige 
siden  1363,  da  Kong  Albrecht  kom  ind  i Riget,  skulde  til- 
bagegives og  atter  blive  skattepligtigt  til  Kronen.  I nøje 
Forbindelse  hermed  stod  et  Par  andre  Bestemmelser.  Alle- 
rede i Olufs  Tid  havde  Dronning  Margrethe  faaet  udvirket 
hos  Adelen,  at  denne  lovede  ikke  at  kjøbe  noget  Bøndergods, 
saa  længe  Kongen  var  umyndig;  nu  gave  de  danske  Stor- 
mænd  det  samme  Løfte  for  den  Tid,  Kong  Erik  var  mindre- 
aarig.  og  Dronningen  udtalte,  at  hun  haabede,  at  naar  Kon- 
gen blev  myndig,  vilde  Adelen  og  han  nok  kunne  enes  derom, 
d.  v.  s.  faa  Løftet  fornyet  igjen;  i Sverige  gjordes  Skridtet 
strax  helt  ud,  idet  Adelen  lovede,  saa  længe  Margrethe  og 
Erik  levede,  ikke  at  kjøbe  eller  tilpante  sig  noget  Skattegods. 
Endelig  blev  det  fastsat  i Danmark,  at  ingen  mere  maatte 
bygge  befæstede  Gaarde,  og  i Sverige,  at  alle  Fæstninger  og 
Slotte,  der  vare  byggede  siden  Albrechts  Tiltrædelse,  skulde 
nedrives,  naar  Kongen  eller  Dronningen  befalede  det. 

Den  sidste  Bestemmelse  blev  udtrykkelig  begrundet  ved 
det.  der  overhovedet  er  den  ledende  Tanke  i hine  to  For- 
ordninger. >Da  der  hidtil«,  hedder  det,  »er  sket  overmaade 
lidt  Ret  af  de  Fæster,  der  ere  byggede  , forbydes  det  at 
bygge  nye,  paa  det  at  Landet  kan  komme  til  mere  Fred, 

Ret  og  Skjel  igjen,  end  der  i den  sidste  Tid  kar  været  . 
Med  dette  Maal  for  Øje  indeholder  især  den  danske  Forordning 
en  hel  Række  nøjere  Bestemmelser.  Det  befaledes  alle  Kon- 
gens Embedsmænd  og  Fogeder  at  udføre  deres  Hverv,  saa- 
ledes  »som  de  ville  ansvare  for  Gud  og  være  bekjendt  for 
Kongen«;  det  blev  forbudt  dem  at  tage  Penge  eller  Gave 
af  Folket.  Baade  i Danmark  og  Sverige  blev  det  indskærpet, 
at  Kongens  eller  Dronningens  Breve  skulde  overholdes  bedre 
end  før,  og  at  ingen  Foged  maatte  paalægge  nogen  Skat 
uden  kongelig  Befaling;  for  at  standse  ulovligt  Gjæsteri  blev 
det  i Danmark  paabudt,  at  Fogederne  skulde  lade  bygge 
Kroer  ved  hver  fjerde  Mil,  hvor  enhver  til  rimelige  Priser 
kunde  faa,  hvad  han  trængte  til. 

I Danmark  fastsattes  dertil  ved  Januarfor  ord  ningen  af 
1396  “en  meget  betydelig  Skat;  i Jylland  skulde  der  af  hvert 
Hus  gives  8 Grot  til  Midfaste  og  4 til  St.  Mortensdag,  i 
Fyn  10  lødig  Mark  af  hvert  Sogn;  Pengene  skulde  især 
bruges  til  at  lade  slaa  en  ny  Mønt  i Landet.  I den  svenske 
Forordning  bestemtes  det  nøjere,  hvilken  Del  af  Landet 
Dronning  Margrethe  skulde  beholde  som  Særeje  for  Livstid; 
det  var  meget  betydelige  Strækninger,  hele  Øster  og  Vester 
Gøtland,  desuden  Vesteraas  med  et  tilliggende  Herred  og 
Dalarne  med  Kobberbjerget  og  Jærnbjerget.  Dronning  Mar- 
grethe forbeholdt  sig  desuden,  hvad  Kong  Albrecht  maatte 
betale  i Løsesum  for  sin  Frigivelse87;  udover  de  10,000  Mark 
Sølv,  som  hun  i 1389  havde  faaet  Lov  at  skjænke  til  Kirken, 
fik  hun  nu  Tilladelse  til  ved  Pantsættelser  i sin  Del  af  Riget 
at  skaffe  andre  titusinde  til  Veje,  som  skulde  bruges  til  det 
samme  Formaal. 

Vi  skulle  ikke  her  dvæle  yderligere  ved  de  to  mærk- 

værdige  Forordninger  fra  1396;  det  vil  være  klart,  hvorledes  ‘ 
de  betegne  et  overordentligt  Fremskridt  for  Kongemagten,  et 
stort  Skridt  frem  mod  de  Maal.  som  Margrethe  havde  ar- 
bejdet for  lige  fra  det  Øjeblik,  hun  tiltraadte  Regeringen  som 
Formynderske  for  sin  Søn  Oluf.  I Sverige  vare  Konsekven- 
serne dragne  af  den  Erklæring,  Dronningen  havde  afgivet 
ved  sit  Valg;  Underkjendelse  af  alt.  hvad  der  var  sket  i Al- 
brecht« Tid,  laa  jo  allerede  deri,  at  hun  i 1388  nægtede  at 
anerkjende  de  Breve,  som  Albrecht  havde  udstedt,  en  Er- 
klæring, som  hun  nu  til  Overflod  gjentog  for  sit  eget  og 
Kong  Eriks  Vedkommende.  I Danmark  var  Januarforord- 
ningen  et  nyt  Bevis  paa  den  store  Magt  over  Sindene,  som 
Dronningen  havde,  og  som  allerede  var  traadt  saa  stærkt  frem  i 
Olufs  sidste  Aar.  Baade  i det  ene  og  andet  Rige  havde 
Margrethe  opnaaet  Resultater,  som  hendes  Fader  knap  havde 
naaet  i Danmark,  og  som  for  hendes  Svigerfader  i Sverige 
havde  staaet  som  et  fjærnt  Maal. 

Det  kraftige  Kongedømme,  som  Margrethe  havde  skabt, 
var  tillige  et  treenigt:  tre  Riger  og  kun  én  Konge.  Endnu 
laa  Fællesskabet  ene  og  alene  i dette  rent  personlige,  men 
det  var  ikke  Dronningens  Tanke  at  lade  det  blive  derved, 
og  vi  ville  i den  følgende  Bog  faa  at  se,  hvorledes  der  alle- 
rede i Sommeren  1397  sammentraadte  et  Møde  i Kalmar  af 
Mænd  fra  hele  Skandinavien,  og  hvorledes  Margrethe  her  fik 
istandbragt  en  Overenskomst,  der  knyttede  Nordens  Lande 
nær  til  hinanden.  Foreningen  fik  et  klart  og  for  alle  for- 
staaeligt  Udtryk,  da  den  unge  Erik  kronedes  til  Konge  paa 
en  Gang  for  de  tre  Riger. 

Ejendommeligt  er  det  at  se,  hvorledes  denne  mæg- 
tige Statsdannelse  foregik  uden  nogensomhelst  Indflydelse 

udefra:  var  Kampen  om  Sverige  begyndt,  uden  at  de  andre 
Østersøstater  havde  vovet  at  blande  sig  i den,  saa  fuldendte 
Margrethe  ogsaa  Unionsværket  uden  at  spørge  Udlandet.  Da 
Erik  ved  Nytaarstid  1396  var  hyldet  i Danmark,  sendte 
Dronningen  Biskop  Tetz  Podbusk  af  Odense  til  Liibeck  for 
at  meddele  Valget  og  spørge,  om  Støderne  havde  særlige 
Ønsker  at  forebringe  den  nye  Konge;  Hanseaterne  nægtede 
dette,  og  Højmesteren  skrev  varme  Lykønskningsbreve  saavel 
til  Erik  som  til  Dronningen RR.  Sommeren  efter  skulde  der  i 
Kjøbenhavn  have  været  afholdt  et  Møde  med  Støderne;  dette 
hindrede  ikke  Margrethe  i at  drage  til  Sverige  i Stedet,  hvor 
Erik  saa  blev  antagen  til  Konge.  Støderne  fik  Underretning 
derom,  baade  fra  deres  Høvedsmand  i Stockholm  og  fra  Dron- 
ningen selv;  de  besvarede  Meddelelsen  med  at  forsikre  om 
deres  Venskab  for  Norden  og  anbefale  sig  til  den  nye  Her- 
skers Gunst 8fl.  Til  Juni  det  følgende  Aar  skulde  deriKalmar 

* 

forhandles  om  den  endelige  Forbindelse  mellem  Rigerne. 
Margrethe  havde  indbudt  de  vendiske  og  preussiske  Støder 
til  at  komme  til  Stede  for  at  faa  de  Sager  afgjorte,  der  svæ- 
vede mellem  dem  og  Rigerne;  men  allerede  i Januar  erklærede 
Højmesteren  og  Liibeck,  at  det  var  dem  umuligt  at  sende 
Udsendinge  til  Mødet90.  Saaledes  foregik  Kalmarunionens 
Afslutning  og  Eriks  Fælleskroning,  uden  at  nogen  Udlænding 
overværede  den,  et  ydre  Tegn  paa,  hvor  fuldstændig  Norden 
var  befriet  fra  enhver  Afhængighed  af  fremmed  Indflydelse. 

VII.  Meklenburgerne  overfor  Afslutningen  af  den 
nordiske  Union. 

Det  store  Fredsmøde.  der  blev  afholdt  i Falsterbo  op 
paa  Lindholm  i Forsommeren  1 395,  havde  bortryddet  de  Ho- 
vedvanskeligheder, der  endnu  stode  i Vejen  for  Tilvejebrin- 
gelsen af  Fred  paa  Østersøen,  men  der  var  endnu  langt  igjen, 
før  Nordens  Forhold  til  Udbindet  kunde  betragtes  som  ende- 
lig ordnet.  Meklenburgerne  havde  nok  sluttet  Fred  med 
Dronning  Margrethe,  derimod  ikke  opgivet  deres  Krav  paa 
Sveriges  Krone,  og  det  viste  sig  snart,  at  de  heller  ikke  vare 
til  Sinds  at  ophøre  med  Forsøgene  paa  at  gjøre  dette  Krav 
gjældende.  Mellem  Hansestæderne  og  Norden  var  endnu 
en  Række  Spørgsmaal  uafgjort:  Rostok  og  Wismar  stode 
som  den  fordrevne  Konges  tro  Undersaatter.  forpligtede  til  at 
følge  ham  i hans  Foretagender;  de  øvrige  Stæder  havde  de 
største  Erstatningskrav  at  gjøre  gjældende  overfor  begge  de 
krigsførende  Magter,  Norden  ikke  mindre  end  Meklenburgerne. 
Krigen  havde  tillige  hindret  Hanseaterne  i at  faa  det  almin- 
delige statsretslige  Grundlag  for  deres  Handel  og  Færdsel  i 
de  nordiske  Riger;  i Danmark  og  Norge  var  én  Konge  død, 
i Sverige  en  anden  fordreven,  og  i intet  af  Rigerne  havde 
Stædeme  faaet  deres  Privilegier  stadfæstede.  Alt  dette  var 
Spørgsmaal,  hvis  Tilendebringelse  kunde  vare  mange  Aar,  og 
hvoraf  nogle  aldrig  bleve  afgjorte.  End  mere  paatrængende 
end  alt  dette  var  dog  Forholdet  til  V italianerne;  thi  havde 
disse  end  ved  Fredslutningen  mistet  det  sidste  Skjær  af  at  være 
virkelige  Deltagere  i en  hæderlig  Krig,  saa  havde  de  dog  for- 
længst haft  saa  lidt  af  et  saadant  Præg.  at  ingen  kunde  vente, 
at  den  blotte  Fredstraktat  vilde  skaffe  Ro  og  Fred  paa  Havet. 

Paa  Lindholm  var  det  blevet  fastsat,  at  enhver  Kaper 
skulde  have'  rømmet  Søen  inden  St.  Jakobsdag  (25  Juli); 
efter  den  Tid  maatte  de  ikke  finde  Beskyttelse  nogensteds  og 
skulde  rammes  af  Lovens  Straf.  Allerede  tidligere  paa  Aaret 
havde  Liibeck  sendt  Fredsskibe  ud,  tyve  store  Orlogsfartøjer. 
anførte  af  Raadsherrer,  der  bleve  i Søen  hele  Sommeren91; 
heller  ikke  hørte  man  nu  noget  om  Uro  i Østersøen,  men 
det  var  kun  en  rent  øjeblikkelig  Standsning.  Vitalianerne, 
Ligedelere  . som  de  nu  mere  betegnende  kaldte  sig,  havde 
kun  veget  Marken  et  Steds  for  at  hærge  desto  værre  i fjær- 
nere  Egne;  de  forlode  den  midterste  Del  af  Østersøen  for 
andensteds  at  søge  det  sikre  Tilhold , som  Meklenburgerne 
ikke  mere  vovede  at  yde  dem.  Store  Skarer  af  dem  droge 
ind  i Nordsøen,  hvor  det  af  indre  Kiv  opløste  Ostfriesland 
blev  deres  Hjemsted  for  mange  Aar;  herfra  blev  Bergen 
hærget  for  anden  Gang92.  Andre  Skarer  trak  op  i de  nord- 
lige Dele  af  Østersøen,  og  i disse  barbariske  Egne,  hvor  Sve- 
rige grænsede  til  Rusland  og  den  tyske  Ordens  Lande,  og 
hvor  alle  Forhold  endnu  vare  bølgende,  fandt  de  den  gun- 
stigste Jordbund  for  deres  lovløse  Færd. 

Finland  eller  Østerland,  som  det  da  kaldtes,  havde  i sin 
Tid  hørt  med  til  Bo  Jonssons  udstrakte  Besiddelser,  og  da 
Kong  Albrecht  forsøgte  paa  at  overtage  Formynderskabet  for 
dennes  Enke,  havde  han  overdraget  Styrelsen  af  dette  ud- 
strakte Len  til  Drostens  Foged.  Jakob  Abrahamsson  Djekn. 
Som  alle  andre  havde  denne  imidlertid  svigtet  Kongen,  var 
traadt  over  paa  Margrethes  Side  og  havde  faaet  Lov  til 
at  beholde  Lenet;  endnu  paa  Mødet  i Lindholm  opføres  han 
blandt  Dronningens  Raader.  Helt  syntes  han  dog  ikke  at  have 
glemt  sine  Forbindelser  med  Meklenburgerne;  da  Bo  Jons- 

sons  Enke,  Margrethe  Dume,  med  sine  meklenburgske  Lands- 
mænds  Hjælp  atter  vendte  tilbage  til  Norden,  overlod  Jakob 
Djekn  i Avgust  1395  hele  Aabo  Lehn  til  hendes  Søn,  Knud 
Bosson93.  Til  denne  var  det,  at  Vitalianerne  søgte  op,  og 
Hansestæderne  vidste  kun  ikke  ret,  om  de  skulde  henvende 
deres  Klager  til  Margrethe  eller  til  Albrecht.  Nægtede  denne, 
at  disse  Kapere  stode  i hans  Tjeneste,  saa  var  dog  Meklen- 
burgeren  Arnold  Styke  Høvedsmand  for  en  af  Skarerne,  og 
det  Gods,  som  han  røvede,  blev  ført  til  Rostok  og  Wismar 94 ; 
syntes  Dronningen  selv  meget  ivrig  for  en  kraftig  Optræden 
mod  Sørøverne,  saa  rygtedes  det  dog,  at  hendes  tro  Mand 
Algot  Magnusson  i Upland  havde  lejdet  en  Del  af  Vitalie- 
brødrene  95. 

Mest  Grund  var  der  dog  sikkert  til  at  rette  Mistanken 
mod  Kong  Albrecht,  der  ubøjet  var  gaaet  ud  af  sit  syvaarige 
Fangenskab;  thi  fra  Meklenburg  udgik  nu  en  Række  af  po- 
litiske Machinationer,  der  vare  vel  egnede  til  at  sætte  Freden 
paa  Østersøen  i Fare.  Paa  en  Landdag  erklærede  Albrecht 
ikke  at  ville  opgive  Haabet  om  Sveriges  Tilbagevinding96,  og 
i Fasten  1396  samlede  han  Nordtysklands  Fyrster  om  sig  i 
Schwerin;  her  ægtede  Albrecht  selv  en  Søster  til  Hertug 
Henrik  af  Luneburg,  medens  hans  Søn  Erik  giftede  sig  med 
den  pommerske  Hertugdatter  Sofie  af  Wolgast97.  Ved  den 
Lejlighed  blev  der  lagt  mange  onde  Raad  op  mod  Stæderne, 
siger  Krøniken,  og  de  følgende  Begivenheder  viste  ogsaa,  at 
disse  ægteskabelige  Forbindelser  ledsagedes  af  Aftaler,  der 
truede  baade  den  tyske  Orden  og  Hanseaterne. 

Strax  efter  gjorde  Hertug  Henrik  af  Luneburg  et  kraf- 
tigt Forsøg  paa  at  undertrykke  sin  Hovedstads  Friheder,  men 
Luneburgerne  klagede  til  Hanseforbundet,  og  Lubeck  og  Ham- 

burg  kom  deres  Forbundsfæller  til  Hjælp;  efter  en  etaarig 
Fejde  maatte  Hertugen  opgive  sine  Planer08.  Var  denne 
Krig  en  Følge  af  Meklenburgernes  Forbindelse  med  Lune- 
burgs  Fyrster,  saa  viste  deres  Venskab  med  Pommerns  Her- 
tuger sig  snart  farlig  for  Ordenen  i Preussen.  Den  gamle 
Strid  imellem  denne  og  Landets  Biskopper  var  netop  da  blus- 
set op  paa  ny;  medens  Paven  havde  fastsat,  at  Ærkebispe- 
dømmet  Riga  fra  nu  af  skulde  være  et  tysk  Ordensstift,  vare 
Domherrerne  flygtede  til  Tyskland  og  havde  valgt  Hertug 
Otto  af  Stettin  til  Ærkebiskop.  Paa  hans  Side  stillede  Bisp 
Dietrich  af  Dorpat  sig,  og  i Sommeren  1395  fik  denne 
en  virksom  Hjælper  i en  meklenburgsk  Hertug,  Albrecht  af 
Stargard;  en  Mængde  Vitalianere  fulgte  denne.  Schweriner- 
mødet  styrkede  disse  Forbindelser;  det  synes,  at  Biskop  Die- 
trich ligefrem  oplod  sit  Stift  til  Hertug  Albrecht,  og  medens 
denne  forbandt  sig  med  Fyrst  Vitovt  af  Litaven,  blev  ogsaa 
Otto  af  Stettins  Fader  Svantibor  Ordenens  erklærede  Fjende S!'. 

En  aldeles  selvstændig  Aktion  af  Meklenburgerne  viste 
sig  endelig  overfor  Gotland.  Denne  0,  hvis  centrale  Be- 
liggenhed i Østersøen  gjorde  den  saa  vigtig  for  Herredømmet 
over  Havet,  var  ved  Lindholmsforliget  bleven  delt  imellem 
Dronningens  Folk,  der  havde  Landet  inde,  og  Meklenburgerne, 
som  i 1394  vare  komne  hertil  med  stor  Magt  fra  Stockholm 
og  havde  sat  sig  fast  i Staden  Visby  10°.  Begge  Parter  sy- 
nes saa  temmelig  at  have  holdt  hinanden  Stangen,  og  lige- 
ledes synes  baade  Tyskere  og  Nordboer  at  have  benyttet  Lej- 
ligheden til  Sørøverier;  især  rettedes  dog  Klagerne  mod 
Dronningens  Høvedsmand,  Sven  Sture101.  Visby  var  saaledes 
det  eneste  Punkt  af  Sveriges  Land , hvor  Meklenburgerne 
endnu  havde  fast  Fod,  og  mod  dette  rettede  de  derfor  ogsaa 

deres  Foretagender.  I Sommeren  1396  landede  Albrechts 
Søn  Erik,  der  selv  kaldte  sig  Konge,  paa  Gotland,  ledsaget 
af  sin  unge  Hustru  og  en  betydelig  Hærmagt;  han  benyttede 
Forholdene  til  at  fremstille  sit  Tog  som  gaaende  ud  paa  at 
standse  Sven  Stures  Sørøverier  og  tjenende  den  menige  Hanse 
til  Bedste,  og  da  det  rygtedes,  at  Dronning  Margrethe  vilde 
sende  Sven  Sture  Undsætning,  bad  han  derfor  de  preussiske 
Stæder  om  Hjælp102. 

Snart  vendte  Forholdene  paa  Gotland  sig  helt  til  Mek- 
lenburgemes  Gunst.  Sven  Sture  svigtede  Dronningen  og 
overgav  hele  Landet  til  den  unge  Kong  Erik;  denne  samlede 
Folk  fra  alle  Sider,  «gode  og  slette*,  og  befæstede  sig  rundt 
om  paa  Øen,  da  han  ikke  kunde  stole  paa  Borgernes  Tro- 
skab103. Yed  Midsommerstid  1397  sejlede  saa  enFlaade  paa 
42  Skibe  med  1200  Mand  om  Bord  ud  fra  Gotland;  Planen 
var  aabenbart  at  overraske  Stockholm,  og  der  skal  have  væ- 
ret Forræderi  med  i Spillet.  Den  hanseatiske  Høvedsmand 
her  var  imidlertid  advaret  og  havde  sat  alt  i bedste  Forsvars- 
tilstand; Meklenburgerne,  der  anførtes  af  Sven  Sture  og  Otto 
Pekkatel , lode  sig  derfor  nøje  med  at  forlange  Levneds- 
midler og  Ret  til  at  slippe  igjennem  Byen , opnaaede  imid- 
lertid ingen  af  Delene  og  sejlede  bort  med  uforrettet  Sag104. 
Lige  efter  døde  den  unge  Kong  Erik  pludselig,  og  hans  Enke 
overgav  derefter  Kommandoen  til  Sven  Sture  105. 

Overfor  denne  truende  Udvikling  af  Forholdene,  der 
havde  givet  Meklenburgerne  og  dermed  Vitalianerne  nye 
Støttepunkter  saavel  i Gotland  som  i Finland,  havde  de  an- 
dre Østersøstater  hidtil  forholdt  sig  ret  passive.  Dronning 
Margrethe  havde  saa  store  Sager  for  ved  Ordningen  af  Unions- 
forholdene, at  dette  ikke  levnede  hende  Tid  til  at  sysselsætte 

sig  med  disse  Begivenheder,  der  foreløbig  vare  mere  truende 
for  Hanseaterne  end  for  Norden.  Hun  tilbød  vel  Stæderne 
sin  Hjælp  til  at  bekæmpe  Sørøverne  og  forordnede  i Danmark, 
at  hver  Frelsemand  skulde  være  rede  til  at  drage  mod  «Fe- 
taliebrødrene» 106,  men  de  mange  Møder,  der  aftaltes  mellem 
hende  og  Hanseaterne  i denoe  Tid,  gik  alle  over  Styr,  og 
desuden  viste  i alt  Fald  Preusserne  ringe  Lyst  til  at  mod- 
tage Hjælp  fra  Dronningen;  hvad  man  hørte  om  Forholdene 
i Finland,  gjorde  det  efter  deres  Mening  ret  sandsynligt,  at 
Margrethe  selv  beskyttede  Røverne107. 

Paa  deres  Side  udrettede  Hansestæderne  selv  heller  ikke 
stort.  I Sommeren  1396  laa  der  vel  en  betydelig  Flaade  i 
Søen,  sammensat  af  Skibe  fra  baade  de  preussiske  og  ven- 
diske Stæder,  og  den  gjennemsejlede  Østersøen  et  Par  Gange 
fra  Gotland  helt  over  til  de  meklenburgske  Kyster108;  men 
den  formaaede  ikke  at  hindre  Hertug  Erik  i at  sætte  sig  fast 
paa  Gotland,  og  Resultatet  af  den  kostbare  Udrustning  ind- 
skrænkede sig  til  et  højst  uheldigt  Sammenstød  mellem  Preus- 
serne og  et  svensk  Fredsskib.  Kalmarboerne  havde  nemlig 
udsendt  et  Par  Skibe  for  at  bekæmpe  Sørøverne;  de  havde 
virkelig  overvundet  en  Skare  af  disse,  men  paa  Hjemvejen 
traf  det  ene  Skib  ved  Gotlands  Svdspids,  Hoborgen,  sammen 
med  de  preussiske  Fredsskibe,  der  strax  angrebe  det  i den 
fejlagtige  Formening,  at  Skibet  var  Vitalianernes;  Fartøjet 
blev  opbrændt  og  hele  Besætningen  kastet  over  Bord.  Na- 
turligvis blev  man  i Sverige  yderst  vred  herover,  og  Dron- 
ningen sendte  endog  i den  Anledning  særlige  Udsendinge  til 
Højmesteren;  dette  Stridspunkt  spillede  siden  i lang  Tid  en  frem- 
trædende Rolle  under  Forhandlingerne  109.  Formodentlig  var 
denne  uheldige  Sag  en  medvirkende  Grund  til,  at  Stæderne 

Er  slev:  Margrethe.  14 

i 1397  ikke  udrustede  noget  Fredsskil);  desuden  var  man  i 
de  vendiske  Byer  misfornøjet  med  Preusserne,  der  egen- 
mægtig havde  besluttet  at  hæve  Pfundgeld. 

Den  Tilbageholdenhed  og  indbyrdes  Uenighed,  der  viste 
sig  blandt  Østersøstaterne,  kunde  kun  opmuntre  Meklenbur- 
gerne  til  at  gaa  videre  frem,  og  end  ikke  Hertug  Eriks  Død 
i det  ubelejligste  Øjeblik  standsede  dem.  I høj  Grad  ophid- 
sende virkede  desuden  Efterretningen  om,  at  Margrethe  i Juni 
1397  havde  ladet  Erik  af  Pommern  krone  til  Konge  i Sve- 
rige; Meklenburgerne  mente,  at  Dronningen  herved  havde 
handlet  lige  imod  Lindholmsforliget,  der  jo  sikrede  alle  Parter 
deres  Rettigheder.  Paa  et  Hansemøde,  der  var  samlet  i Lubeck 
i September  1397.  mødte  Udsendinge  fra  Albrecht  og  klagede 
bitterlig  over  Dronning  Margrethe,  der  paa  mange  Maader 
havde  brudt  Freden,  søgt  at  frarive  ham  Visby  og  nu  ladet 
en  Konge  krone  i Sverige,  hvorved  hun  havde  berøvet  ham, 
Albrecht,  hans  kongelige  Navn.  Han  bad  derfor  Stæderne 
mægle  en  Dag  mellem  ham  og  Dronningen  eller  ligefrem 
hjælpe  ham  til  hans  Ret  mod  dem,  der  havde  brudt  Over- 

t 

enskomsten.  Hansestæderne  modtoge  dog  denne  Meddelelse 
med  stor  Kulde ; skulde  man  angribe  nogen,  mente  de,  maatte 
det  være  dem,  der  stadig  beskadigede  Kjøbmanden , og  »hvem 
det  var,  vidste  Albrecht  vel  selv»;  i alt  Fald  maatte  der  være 
flere  Stæder  samlede  for  at  tage  en  saadan  Beslutning.  Ikke 
engang  til  at  foranstalte  et  Møde  mellem  Albrecht  og  Dron- 
ningen vare  de  synderlig  villige;  de  henviste  halvt  spot- 
tende til,  at  Kongen  jo  selv  var  sund  og  mægtig  og  havde 
Riddere  og  Knægte  nok,  men  lovede  dog  tilsidst  at  ville 
sende  Bud  derom  til  Margrethe.  Til  Gjengjæld  klagede  de 

baade  til  Kongen  og  endnu  stærkere  til  Rostok  og  Wismar 
over  den  Skade,  Kjøbmanden  stadig  maatte  lide  paa  Søen 110. 

Netop  paa  denne  Tid  havde  Meklenburgerne  paa  ny  gjort 
et  aggressivt  Skridt,  der  ogsaa  maatte  støde  Hanseaterne.  AI- 
brechts  Fætter,  Johan  den  yngre  af  Stargard,  var  sejlet  ud 
fra  Meklenburg  og  havde  begivet  sig  med  Hjælpetropper  til 
Gotland,  hvor  Sven  Sture  imidlertid  havde  samlet  Yitalianere 
fra  alle  Kanter  og  plyndret  efter  den  største  Maalestok in. 
Deres  forenede  Magt  kunde  nok  blive  farlig  for  Norden,  men 
det  viste  sig,  at  Sven  Sture  ikke  var  til  Sinds  at  opgive  sin 
Magt  til  Fordel  for  Hertugen,  og  denne  -kunde  intet  udrette. 
Medens  Sven  Sture  holdt  sig  paa  sine  befæstede  Borge,  laa 
Hertug  Johan  i Byen  og  søgte  at  forøge  sin  Magt  ved  at 
tage  andre  Hobe  af  Vitalianere  i sin  Tjeneste.  Han  hævdede 
vel,  at  hans  Foretagende  gjaldt  Dronning  Margrethe,  med 
hvem  han  endog  vilde  føre  Krig  paa  Landjorden,  men  Re- 
sultatet blev  foreløbig  kun  det,  at  de  ulykkelige  søfarende 
bleve  plyndrede  af  begge  Parter  u2.  Udenfor  Gotland  fandt 
Vitalianerne  desuden  Tilhold  hos  de  pommerske  Hertuger, 
hvis  politiske  Forbindelser  med  Polen  og  Litaven  gjorde  dem 
til  den  tyske  Ordens  Fjender 113. 

Under  disse  Forhold  maatte  Hanseaterne  igjen  tage 
under  Overvejelse,  hvad  der  var  at  gjøre  for  at  frede 
Søen,  men  der  var  liden  Flugt  i deres  Forhandlinger,  og  med 
Grund  kunde  Dronning  Margrethe  beklage  sig  over,  at  hen- 
des gjentagne  Tilbud  om  Hjælp  vare  ladte  upaaagtede,  ja 
havde  bragt  hende  Bagtale  i Stedet  for  Tak.  Hun  havde 
selv,  da  de  pommerske  Hertuger  havde  været  hos  hende  for 
at  mægle  en  Dag  med  deres  Fætterske,  Hertug  Eriks  Enke, 

sat  som  den  første  Betingelse,  at  Røverierne  til  Søs  skulde 
standses 1 14. 

Medens  de  vendiske  Støder  stræbte  at  sætte  Hanse- 
forbundets  tunge  Maskine  i Gang.  samlede  en  anden  af  Øster- 
søstaterne  sig  til  rask  og  afgjørende  Handling.  Det  var  den 
tyske  Ordens  Højmester,  Konrad  von  Jungingen,  der  nu 
gjorde  et  dristigt  Greb  efter  Herredømmet  over  det  vigtige 
Indhav  ved  pludselig  at  kaste  sig  over  Gotland,  denne  0,  der 
«laa  midt  i Havet,  og  hvorfra  der  kunde  gjøres  saa  meget 
ondt,  naar  den  kom  i slette  Menneskers  Hænder*  n5.  Sam- 
tidig med  at  man  henholdt  Dronning  Margrethe  og  de  ven- 
diske Støder  med  gode  Ord  11 B,  udrustedes  der  i de  preussiske 
Havne  en  fortræffelig  Flaade,  der  førte  en  Ordenshær  paa 
4000  Mand  over  til  Gotland.  Her  var  det  lige  kommet  til 
en  Udsoning  mellem  Hertug  Johan  og  Sven  Sture,  men  til 
sammen  formaaede  de  dog  ikke  at  modstaa  Preusserne;  efter 
kun  fjorten  Dages  Modstand  overgave  de,  først  i April,  Visby 
og  hele  Øen  til  de  preussiske  Anførere  og  sejlede  selv  bort 
med  400  Vitaliebrødre117.  Dette  var  næsten  et  Dødsstød  for 
Sørøveriet  i Østersøen,  og  Højmesteren  fremstillede  da  ogsaa 
sit  Tog  som  foretaget  udelukkende  i Fredens  og  Kjøbmandens 
Interesse,  men  hans  Undskyldninger  kunde  dog  ikke  for  nogen 
skjule,  at  Besiddelsen  af  Gotland  ogsaa  var  af  en  vidtræk- 
kende politisk  Betydning.  Fremfor  alt  maatte  Dronning  Mar- 
grethe føle  sig  saaret  ved  dette  pludselige  Overfald  paa  en 
0,  som  hun  med  Rette  regnede  til  sine  Riger,  og  som  hun 
vel  havde  opfattet  som  et  sikkert  Bytte,  der  tidligere  eller 
senere  maatte  falde  i hendes  Hænder.  Nu  var  Udsigten  her- 
til betydelig  formindsket,  og  der  gik  ogsaa  Rygter  om,  at 
Margrethe  saa  sig  om  efter  Hjælp  imod  Højmesteren,  som  til 

Gjengjæld  forsikrede,  at  han  ikke  agtede  at  forholde  den 
Øen,  der  virkelig  havde  Eet  dertil  u8.  Foreløbig  var  der  dog 
en  vigtigere  Sag,  der  traadte  i Forgrunden  og  hindrede  Mar- 
grethe i at  rette  sine  Bestræbelser  mod  Erhvervelsen  af 
Gotland. 

Siden  September  1395  havde  Hansestæderne  haft  Stock- 
holm inde  -og  holdt  Byen  besat  med  en  Garnison,  der  til 
Hælvten  var  stillet  af  de  vendiske,  til  Hælvten  af  de  preus- 
siske Stæder.  De  havde  anvendt  megen  Bekostning  herpaa, 
og  Besætningen  havde  levet  i en  stadig  Uro,  snart  for  Dron- 
ningen, snart  for  Vitalianerne119.  Nu  nærmede  de  tre  Aar, 
i hvilke  Stæderne  skulde  have  Staden  i Forvaring,  sig  deres 
Slutning,  og  der  kunde  jo  virkelig  være  Fare  for,  at  en 
altfor  skarp  Optræden  mod  Preusserne  i Spørgsmaalet  om 
Gotland  vilde  føre  til,  at  Højmesteren  bevægede  sine  Stæder 
til  at  nægte  Udleveringen.  Hvis  der  imidlertid  var  Tendenser 
hertil,  saa  opvejedes  de  alt  Fald  af  de  vendiske  Stæder,  der 
heller  ikke  vare  tilfredse  med  den  preussiske  Erobring  af 
Gotland. 

Overhovedet  havde  Margrethe,  selv  bortset  fra  de  be- 
svome  Traktater,  stærke  Baand  paa  Stæderne  til  at  faa  disse 
til  at  overholde  Lindholmsfreden.  Fra  Krigens  Tid  havde 
Hanseaterne  store  Krav  paa  Skadeserstatning  at  gjøre  gjæl- 
dende  overfor  Norden,  og  ved  det  afsluttende  Fredsmøde  i 
Helsingborg  (Septbr.  1395)  blev  der  ogsaa  fastsat  en  Dag  til 
den  følgende  Sommer,  da  Kravene  skulde  afgjøres;  noget  i 
Forvejen  skulde  Stæderne  indsende  Fortegnelse  over  deres 
Skade , for  at  Dronningen  til  den  ansatte  Dag  kunde  faa 
stævnet  de  Slotshøvedsmænd,  hvorover  man  maatte  beklage 
sig  12°.  Det  her  fastsatte  Møde  kom  dog  ikke  i Stand,  da 

Krigen  mod  Hertugen  af  Liineburg  hindrede  Støderne  i at 
sende  Befuldmægtigede  til  Danmark1*1;  en  ny  Dag  blev  saa 
ansat  til  Sommeren  1397,  men  heller  ikke  den  blev  til  noget, 
da  Dronningen  paa  samme  Tid  holdt  det  store  Unionsmøde 
i Kalmar,  et  Sted,  som  Hanseaterne  fandt  at  være  dem  for 
fjærnt122.  Medens  Erstatningskravene  saaledes  stode  hen  fra 
Aar  til  Aar,  voxede  de  stedse;  især  foregik  der  stadige  Mis- 
greb fra  de  kongelige  Fogeders  Side  ved  Bjærgningen  af  ind- 
drevet Vraggods123,  og  Høvedsmændene  kunde  henvise  til, 
at  Stødernes  Privilegier  endnu  ikke  vare  stadfæstede  af  den 
nye  Konge.  At  opnaa  dette  blev  Hanseaternes  vigtigste 
Maal,  men  Margrethe  var  utvivlsomt  klar  over,  at  hun  ikke 
vilde  meddele  Stadfæstelsen,  før  Støderne  havde  opfyldt  de 
Forpligtelser,  de  havde  paataget  sig  ved  Besættelsen  af 
Stockholm. 

Hvad  denne  Stad  angaar,  saa  var  der  jo  ved  Lindholms- 
freden aabnet  Albrecht  af  Meklenburg  to  Muligheder  til  at 
undgaa  dens  Udlevering  til  Margrethe;  han  kunde  udbetale 
den  fastsatte,  rigtignok  umaadelig  høje  Løsesum,  og  han 
kunde  selv  vende  tilbage  til  Fængslet.  Før  Hanseaterne 
kunde  foretage  noget  i denne  Sag,  maatte  de  derfor  kjende 
Albrechts  Beslutning,  og  allerede  i Begyndelsen  af  Aaret 
1398  havde  de  forespurgt  ham,  hvorledes  han  agtede  at  stille 
sig.  Han  havde  kun  givet  et  undvigende  Svar  og  blev  der- 
ved trods  gjentagende  Maninger 124.  Dronning  Margrethe 
havde  imidlertid  henvendt  sig  til  Støderne  med  Forslag  om 
et  Møde  i denne  Anledning;  de  gik  ind  derpaa  og  erklærede, 
at  de  nok  skulde  udføre  en  af  de  tre  Muligheder  og  handle 
deri,  som  deres  Ære  bød  dem.  Ved  samme  Lejlighed  vilde 

de  fremføre  deres  Ønsker  og  Klager;  Preusserne  bleve  ind- 
stændig anmodede  om  ikke  at  holde  sig  tilbage  fra  Mødet125. 

Inden  dette  kom  i Stand,  tik  Dronning  Margrethe  Lej- 
lighed til  at  vise  sin  ærlige  Vilje  til  at  standse  Sørøveriet. 
Medens  de  to  Brødre  Barnim  VI  og  Vartislavs  VIII  af  Barth  i 
Maj  havde  udsonet  sig  med  den  tyske  Orden  og  lovet  ikke 
at  give  Sørøverne  Tilhold,  et  Resultat,  hvortil  netop  Margrethe 
synes  at  have  bidraget  ved  Mægling126,  stillede  deres  Halv- 
onkel, Barnim  V af  Stralsund,  sig  lige  modsat.  Ved  Mid- 
sommerstid sejlede  han  til  Øresund  under  det  Paaskud,  at 
han  vilde  hjælpe  Dronningen  mod  hendes  Fjender,  men  i Stedet 
overfaldt  han  de  fredelige  Kjøbmænd  og  tilføjede  dem  stor 
Skade.  Det  varede  dog  ikke  længe,  før  hans  Røverier  bleve 
standsede  af  en  Flaade,  hvis  Nationalitet  uheldigvis  ikke  op- 
gives; selv  vendte  han  tilbage  til  Pommern  med  Skamme, 
medens  mange  af  hans  Folk  søgte  ud  i Vesterhavet;  80  af 
dem,  der  kom  til  Danmark,  lod  Dronningen  gribe  og  hals- 
hugge 127. 

Først  i Avgust  Maaned  samledes  Udsendinge  fra  alle  de 
borgende  Stæder  i Kjøbenhavn,  hvortil  ogsaa  Højmesteren 
havde  sendt  sin  «Grosschæffer»,  Johan  Tirgarte,  der  var  vel- 
kjendt  i Danmark  fra  tidligere  Sendefærd.  Alle  de  svævende 
Spørgsmaal  om  Privilegierne,  Skadeserstatningen  og  Hoborg- 
sagen  skulde  afgjøres  her,  men  Dronning  Margrethe  nægtede 
at  tage  nogensomhelst  Beslutning,  før  Stillingen  med  Stock- 
holm var  klaret;  hun  manede  Stæderne  strængelig,  og  det 
var  kun  med  Nød,  at  hun  vilde  give  dem  Frist  til  at  spørge 
Albrecht  en  Gang  endnu.  De  sendte  saa  WulfWulflam  over 
til  Meklenburg  med  den  Besked,  at  om  Kongen  ikke  havde 
hele  Løsesummen  rede,  vilde  de  overgive  Dronningen  Stock- 

holm.  Albrecht  lod  sig  dog  ikke  aftvinge  noget  bestemt 
Svar;  han  haabede,  som  han  sagde,  at  han  ikke  vilde  blive 
uden  sine  Venners  Hjælp,  og  bad  ogsaa  Stæderne  at  tænke 
paa  hans  Bedste.  Efter  dette  Svar,  der  næsten  lød  som 
Spot,  havde  Stæderne  intet  andet  at  gjøre  end  at  opfylde 
Fredstraktatens  Bestemmelse.  De  holdt  deres  Løfter  «som 
fromme  Folk*  og  besluttede,  at  Stockholm  skulde  overgives 
til  Dronningen  den  følgende  St.  Mikkels  Dag.  Dette  skete 
ogsaa,  og  Dronningen  var  selv  til  Stede,  da  Stockholm  blev 
opladt  til  hende. 

«Saaledes  tabte  Kong  Albrecht  sit  Rige»,  siger  Krø- 
niken m. 


Digitized  by  Google 


217 


TREDJE  BOG. 

UNIONEN  OG  KONGEMAGTEN. 

I.  Dronning  Margrethes  Unionstanker. 

Skridt  for  Skridt  havde  Dronning  Margrethe  faaet  den 
unge  Erik  af  Pommern  antagen  til  Konge  i hvert  af  de  tre 
nordiske  Riger.  Den  Forbindelse,  der  derved  var  bragt  til 
Veje  mellem  disse,  var  dog  rent  udvortes;  ligesom  Margrethe 
havde  været  Herskerinde  over  hvert  af  Riger  var  Erik  det 
nu,  men  kun  i Norge  var  Tronfølgen  sikret  hans  Arvinger; 
hverken  i Danmark  eller  Sverige  var  der  truffet  nogen  Be- 
stemmelse om  Forholdene  efter  Eriks  Død,  og  den  Sædvane 
at  vælge  Kongens  Søn  kunde  ikke  være  synderlig  bindende 
overfor  denne  Fyrste,  der  i Slægt  stod  Nordens  gamle  Konge- 
ætter saa  fjærnt.  De  tre  Rigers  Fællesskab  i Konge  maatte 
desuden  medføre  en  Række  indbyrdes  Forhold,  der  trængte 
til  at  klares  og  fæstnes  ved  en  formelig  Overenskomst;  da 
Norge  ved  Magnus  Smeks  Tronbestigelse  var  kommet  i Per- 
sonalunion  med  Sverige,  var  der  udstedt  en  Fællesoverens- 
komst, og  en  saadan  maatte  ligge  endnu  nærmere  i dette 
Øjeblik,  da  én  Konge  herskede  hele  Norden  over. 

At  knytte  de  tre  Riger  nær  og  fast  til  hverandre,  har 
utvivlsomt  stadig  staaet  for  Margrethe  som  Maal.  Hendes 
politiske  Liv  havde  jo  lige  fra  hendes  tidligste  Optræden  været 
baaret  af  den  Ide,  at  hun  vilde  skaffe  Folkungeætten,  hvori 
hun  var  indgiftet,  det  svenske  Rige,  der  var  den  fravristet 
af  én  Meklenburger,  og  Danmark,  der  bestredes  den  af  en 
anden.  Det  var  hurtig  lykkedes  hende  for  Danmarks  Ved- 
kommende, og  Haabet  om  snart  at  sætte  Sveriges  Krone  paa 
Olufs  Hoved  havde  været  sin  Opfyldelse  nær,  da  den  unge 
Fyrste  pludselig  døde.  Margrethe  var  dog  derfor  ikke  stand- 
set; de  Krav,  som  hun  tidligere  havde  stillet  paa  sin  Søns 
Vegne,  hævdede  hun  nu  for  sin  egen  Person,  og  endnu  før 
Sverige  havde  bøjet  sig  for  hende,  havde  hun  udset  Erik  af 
Pommern  til  at  tage  den  Arv,  som  hendes  Søn  var  død  bort 
fra.  Paa  denne  fjærntbeslægtede  Dreng  overførte  hun  nu  al 
den  Magt,  som  hun  havde  erhvervet  sig;  han  blev  Maalet 

for  al  hendes  Virksomhed,  som  Oluf  havde  været  det  før,  og 

# 

den  syvaarige  Dreng,  der  overgaves  i hendes  Varetægt,  vakte 
vel  ogsaa  snart  rent  moderlige  Følelser  hos  Dronningen. 

Naar  Margrethe  vilde  sikre  den  unge  Erik  Magten  for 
ham  selv  og  hans  Arvinger,  var  denne  Opgave  let  i Norge 
og  Danmark.  I det  første  Rige  var  alene  hans  Arveret  nok 
til  at  gjøre  Anerkjendelsen  sikker,  og  i Danmark  havde  Mar- 
grethe selv  grundlagt  sin  Indflydelse  saa  fast,  Riget  havde 
under  hendes  Ledelse  gjort  saa  store  Fremskridt  i ydre  Magt 
og  indre  Lykke,  at  hun  med  Grund  kunde  vente,  at  Erik 
som  hendes  Efterfølger  her  vilde  staa  paa  sikker  Grund. 
Ganske  anderledes  i Sverige.  Jeg  har  søgt  at  vise,  hvor- 
ledes de  svenske  Stormænd,  der  underkastede  sig  Mar- 
grethe, kun  tilsyneladende  handlede  frivillig;  i Virkeligheden 

var  det  det  hele  ydre  Tryk  og  Albrecht  af  Meklenburgs  slette 
Regimente,  der  i Forening  halvt  havde  tvunget  dem  til  at 
soge  hen  til  Margrethe,  og  hun  havde  saa  til  det  yderste 
vidst  at  udbytte  denne  Situation;  hendes  Tiltrædelse  i Sverige 
var  bleven  ledsaget  af  en  Tilbagegang  for  Adelens  Magt,  som 
hun  havde  forøget  i de  følgende  Aar,  medens  den  ydre  Fare. 
den  fortsatte  Kamp  mod  Meklenburgerne,  viste  Adelen  Nød- 
vendigheden af  at  give  efter.  I dette  Rige  kunde  hun  altsaa 
ikke  gjøre  Regning  paa,  at  Erik  vilde  møde  Sympathi,  hvad 
der  jo  allerede  synes  at  være  fremtraadt  ved  Forhandlingerne 
om  hans  Valg. 

Fuld  Anerkjendelse  i Danmark  og  Norge,  en  halvt  tvun- 
gen Underkastelse  i Sverige,  det  var  det  Grundlag,  der  var 
givet  Dronning  Margrethe,  naarr  hun  vilde  arbejde  paa  en 
fast  Forening  mellem  Rigerne  og  en  grundfæstet  Sikkerhed 
for  Eriks  og  hans  Efterkommeres  Magt.  Hendes  Politik  i de 
mellemrigske  Forhold  blev  en  naturlig  Følge  deraf ; naar 
Maalet  var  at  knytte  Rigerne  nøje  sammen,  maatte  det  staa 
for  hende,  som  om  dette  lettest  kunde  naas  ved  at  give  Dan- 
mark eller  Norge  en  overvejende  Indflydelse  ogsaa  overfor 
Sverige.  Det  var  imidlertid  i sig  selv  umuligt  at  gjøre  Norge 
til  Hovedriget,  hvor  heldigt  det  end  kunde  være  at  søge 
Støtte  for  en  stærk  Kongemagt  i dette  Nordens  eneste  Arve- 
rige;  allerede  ved  Norges  tidligere  Forening  med  Sverige 
havde  dette  sidste  spillet  Hovedrollen;  Fælleskongen  havde 
mest  opholdt  sig  dér,  svenske  Adelsmænd  vare  trængte  ind 
i Norge,  og  nu  havde  lignende  Forhold  vist  sig  under  Norges 
Forening  med  Danmark.  Mens  Oluf  levede,  havde  Margrethe 
kun  været  i Norge  et  Par  Gange  og  blot  for  kort  Tid;  efter 
sit  eget  Valg  i 1388  aflagde  hun  kun  Norge  et  enkelt  Besøg 

i Løbet  af  ti  Aar.  Som  tidligere  fra  Sverige  blev  Norge  nu 
styret  fra  Danmark;  det  fordum  saa  mægtige  og  livskraftige 
Rige  var  saa  kraftesløst,  at  det  ingensinde  gav  Stødet  til 
nogen  Bevægelse,  men  kun  som  lydig  Drabant  fulgte  det 
stærkeste  af  de  to  Nabolande. 

Var  Norge  ikke  egnet  til  at  være  det  Rige,  hvori  Mar- 
grethe kunde  søge  sin  Hovedstøtte,  var  Danmark  det  i høj 
Grad.  Fra  gammel  Tid  havde  dette  Land  indtaget  den  første 
Plads  blandt  Nordens  Stater,  og  var  dets  Overmagt  end  ble- 
ven haardt  bestridt  i det  sidste  Hundredaar,  havde  Valdemar 
Atterdag  dog  hævdet  den  for  lange  Tider,  og  Margrethe  atter 
gjort  den  gjældende.  Væsentlig  med  de  Danskes  Hjælp  havde 
hun  faaet  sine  Krav  paa  Sverige  sat  igjennem ; den  Hær,  der 
besejrede  Albrecht  paa  Falen,  betegnes  vistnok  rigtig  af 
Detmar  som  bestaaende  af  »Danske  med  en  Del  Svenske*. 
I Danmark  var  dertil  den  stærkere  Kongemagt  allerede  fast 
grundlagt  og  havde  øjensynlig  vundet  Tilhængere  blandt  de 
bedste  af  Stormændene;  Rigsraadet  havde  i Valdemars  Fra- 
værelse trolig  varetaget  Rigets  Tarv;  Kong  Valdemars  Død 
havde  kun  medført  en  Modbevægelse  af  et  meget  begrænset 
Omfang,  og  Margrethe  havde  siden  befæstet  Kronens  Myndig- 
hed igjen.  Paa  den  Maade  blev  Danmark  den  naturlige 
Hovedstøtte  for  Margrethes  Planer;  det  havde  allerede  vist 
sig  som  Hovedstaten  overfor  Norge,  og  intet  laa  nærmere 
end  at  gjøre  det  til  det  principale  ogsaa  overfor  Sverige. 

I Virkeligheden  stilede  Margrethes  Politik  ogsaa  henimod 
dette.  Da  hun  i 1388  hk  Slottene  Øresten  og  Oppensten 
overgivne  af  Svenskeren  Algot  Magnusson,  maatte  han  love, 
om  Dronningen  døde,  at  holde  disse  Borge  til  visse  nævnte 
danske  Rigsraaders  Haand.  Var  dette  end  stridende  mod 

Sveriges  Interesser,  saa  var  det  i alt  Fald  egnet  til  at  sikre 
Forbindelsen  med  Danmark,  og  et  endnu  stærkere  Brud  paa 
den  svenske  Lov  var  det,  naar  Margrethe  Aaret  efter  lod  Kalmars 
Borgere  aflægge  Arvehylding  til  hende  og  hendes  Efterkommere. 
Da  Dronningen  fik  overdraget  Styrelsen  af  de  svenske  Stor- 
mænd,  søgte  disse  at  hævde  Sveriges  nationale  Selvstændig- 
hed ved  at  lade  Margrethe  love  at  styre  med  de  svenske 
Slotte  efter  Rigets  egne  Love,  hvori  det  bl.  a.  forbødes  at 
indsætte  fremmede  som  Slotsherrer;  det  var  jo  en  Forholds- 
regel, der  laa  nær  nok,  naar  man,  efter  at  have  afsat  Albrecht, 
bl.  a.  af  Vrede  over  hans  Benyttelse  af  Tyskere,  henvendte 
sig  til  en  anden  udenlandsk  Regent.  Margrethe  overholdt 
imidlertid  dette  Løfte  meget  daarlig.  Under  Krigen  med 
Albrecht  var  Axeval  blevet  belejret  af  den  danske  Ridder 
Niels  Svarteskaaning ; efter  Hovedslaget  og  Kongens  Tilfange- 
tagelse overgav  Fæstningen  sig,  og  dette  vigtige  Slot,  der  i 
Betydning  kun  stod  tilbage  for  Stockholm  og  Kalmar,  betroe- 
des  da  til  Svarteskaaning  som  Lensmand.  Paa  Stækeborg, 
der  var  Midtpunktet  for  Østergøtland,  træffe  vi  kort  efter  som 
Lensmænd  Brødrene  Fikke  og  Everd  Moltke,  der  hørte  til 
den  tyske  Slægt,  som  den  Gang  var  meget  udbredt  i Dan- 
mark; paa  det  lille  Slot  Rumblaborg  ved  Jønkøping  var 
Fogeden  en  vis  Hans  Skytte,  der  ogsaa  synes  at  stamme  fra 
Danmark.  Snart  kom  flere  andre  Len  i danske  Høvedsmænds 
Hænder.  Niels  Svarteskaaning  fik  i Stedet  for  Axeval  eller 
tilligemed  dette  Slot  ogsaa  Fæstningen  Øresten,  hvor  Algot 
Magnusson  havde  været  Høvedsmand ; en  anden  af  Margrethes 
Tilhængere,  Abraham  Broderssøn,  forlenedes  med  Grænseland- 
skaberne i Smaaland,  Finvid  og  Værend,  og  paa  den  Maade 

beherskedes  Hovedvejene  mellem  Danmark  og  Sverige  af 
danske  Slotshøvedsmænd. 

Der  er  ingen  Tvivl  om,  at  disse  Ansættelser  have  vakt 
Misfornøjelse  blandt  de  svenske  Stormænd ; de  strede  jo  i lige 
høj  Grad  mod  deres  Interesse  og  mod  de  Løfter,  Margrethe 
havde  afgivet  ved  sit  Valg.  Imidlertid  kunde  man  formode, 
at  dette  Forhold  vilde  høre  op,  naar  regelmæssigere  Forhold 
indtraadte  i Riget,  hvad  der  jo  skete  i det  Øjeblik,  da  Erik 
af  Pommern  blev  valgt  til  Konge;  i den  Ed,  han  aflagde  ved 
sin  Tiltrædelse,  stod  der  desuden  med  tydelige  Ord,  at  Kon- 
gen forpligtede  sig  til  «at  styre  sit  Rige  med  indenlandske 
Mænd  og  ej  Udlændinge,  som  gammel  Lov  og  Rigets  Ret 
af  Alder  har  været,  og  ej  tage  udenlandske  Mænd  i sit 
Raad  *.  Hvorledes  dette  Løfte  skulde  gjennemføres,  synes 
at  have  været  Gjenstand  for  Overvejelse  paa  det  store  Rigs- 
møde i Nykøping  i 1396,  som  det  fremgaar  af  en  Artikel  i 
den  dér  vedtagne  Beslutning.  Efterat  Rigsraadet  nemlig  har 
opregnet,  hvilke  Dele  af  Sverige  Dronningen  skulde  beholde 
som  Særeje,  tilføjes  det:  «Item  skal  ogsaaa  Hr.  Abraham 
Broderssøn  beholde  Værend  og  Finvid,  Hr.  Skaaning  Mark 
og  Klavs  Dovit,  Hans  Skytte  og  Baad  de  Herreder,  som  de 
have  til  Pant  og  til  Len,  saa  længe  og  saaledes,  som,  de 
Breve  udvise,  som  de  have  derpaa  af  Dronningen ■>.  De  Mænd, 
der  her  nævnes,  vare,  som  det  lader,  alle  Udlændinge,  og 
Artiklen  synes  kun  at  kunne  opfattes  derhen,  at  de  opreg- 
nede Lensmænd  undtagelsesvis  fik  Tilladelse  til  at  beholde 
deres  Len,  skjønt  deres  Ansættelse  i sig  selv  stred  mod  den 
svenske  Lov;  til  Gjengjæld  maa  Dronningen  vel  paa  Kong 
Eriks  Vegne  have  lovet  ikke  at  ansætte  flere  Danske  i Sve- 
rige. Heller  ikke  dette  Løfte  har  hun  overholdt;  lige  efter 

træffe  vi  endnu  to  danske  Høvedsmænd  paa  svenske  Slotte, 
Hr.  Bjørn  Olufssøn  af  Familien  Bjørn  som  Lensmand  paa 
Borgholm  med  Øland,  og  paa  det  højst  vigtige  Kalmar  Slot 
den  danske  Eigsraad  Anders  Jakobssøn  Lunge  *. 

De  danske  Fogeder,  der  i ikke  saa  ringe  Tal  begyndte 
at  vise  sig  i Sverige,  synes  oven  i Kjøbet  ikke  altid  at  have 
opført  sig  godt;  Everd  Moltke  paa  Stækeborg  beskyldtes  for 
at  have  paalagt  en  meget  drøj  Gjengjærd  (Madskat)  i sit  Len, 
og  overfor  Gejstligheden  optraadte  Lensmændene  omtrent, 
som  Albreehts  Tyskere  i sin  Tid  havde  gjort.  Gejstlighedens 
Klager  over  Vold  og  Uret  vedbleve  da  ogsaa  i denne  Tid; 
man  anførte  for  Paven,  at  Klostrenes  og  Kirkernes  Gjæste- 
pligt  blev  misbrugt;  hele  Flokke  af  Voldsmænd  trængte  sig 
ind  og  slagtede  uden  videre  Kvæget,  opbrændte  Husene  og 
fængslede  Menneskene,  idet  de  hævdede,  at  Kirkens  Gods  var 
fælles  Ejendom.  Paven  svarede  med  en  Bandlysning  af  alle 
Kirkerøvere,  og  paa  et  Møde  med  Margrethe  og  Stormændene 
i Upsala  gjorde  Gejstligheden  indtrængende  Forestillinger. 
Dronningen  lod  lyse  Fred  over  Kirken , men  da  dette 
ikke  hjalp,  holdt  de  svenske  Bisper  i Marts  1396  et  Møde  i 
Arbogaog  besluttede  her,  at  de  Voldsmænd,  der  ikke  inden  99 
Dage  gave  fuld  Skadeserstatning  og  lovede  Bedring,  skulde 

\ 

bandlyses  og  deres  Navne  kundgjøres  over  hele  Landet;  var 
Voldsmænd  enes  Tal  for  stort  eller  deres  Stilling  i Samfundet 
for  betydelig,  til  at  dette  Middel  kunde  hjælpe,  skulde  hele 
Landet  belægges  med  Interdikt.  Paa  Mødet  i Nykøping  i 
September  samme  Aar  kom  det  saa  til  et  Forlig ; hvad  Dron- 
ningens Mænd  havde  krævet  til  hendes  og  Landets  Nytte, 
skulde  Gejstligheden  tilgive  dem;  hvad  de  derimod  havde 
taget  til  eget  Behov  og  især,  hvad  der  var  begaaet  siden 

Mødet  i Upsala,  det  skulde  udsones  efter  Lovene.  I det 
næste  Aar  tilgav  Bispen  af  Skara  da  ogsaa  to  Adelsmænd 
deres  Brøde  mod  Kirken,  og  begge  disse  vare  Danske,  den  ene 
den  føromtalte  Niels  Svarteskaaning,  den  anden  en  Væbner 
Mikkel  Nielssøn,  som  hørte  hjemme  i Skaane  og  havde  tjent 
Hr.  Niels  som  Foged.  Dette  skete  paa  Margrethes  Forbøn, 
og  da  Svenskerne  alligevel  syntes  at  have  Lyst  til  at  gjøre 
Krav  gjældende  mod  de  to  Lensmænd,  tilsagde  Dronningen 
disse  fuld  Sikkerhed3. 

Margrethes  Optræden  overfor  Svenskerne,  saaledes  som 
den  viste  sig  i den  første  Tid  af  hendes  Herredømme,  maatte 
gjøre  det  særlig  vanskeligt  at  skaffe  Foreningen  mellem  Ri- 
gerne et  retsgyldigt  Grundlag  i en  Overenskomst,  som  alle 
de  tre  Nationer  kunde  tiltræde.  Enhver  vilde  vel  indrømme, 
at  den  Personalforbindelse,  der  var  stiftet  allerede  ved  Mar- 
grethes Valg  og  fornyet  ved  Eriks  Anerkjendelse,  maatte 
have  visse  Følger  for  Rigernes  indbyrdes  Forhold,  og  at  der 
derfor  burde  træffes  en  traktatmæssig  Aftale  om  Fælles- 
skabet-: men  hvor  vidt  dette  skulde  strække  sig,  derom  maatte 
nødvendigvis  Meningerne  gaa  vidt  ud  fra  hinanden.  Dronningen 
ønskede  Forbindelsen  gjort  saa  nøje  som  mulig  og  Fælles- 
kongen udstyret  med  den  største  Myndighed;  Rigernes  Sam- 
menhold burde  sikres  for  Fremtiden,  og  den  tredobbelte 
Krone  knyttes  fast  til  den  Kongeæt,  som  Erik  af  Pommern 
var  bestemt  til  at  grundlægge.  I Danmark  vilde  de  ledende 
Stormænd  nok  kunne  slutte  sig  til  disse  Tanker;  indesluttede 
Kongemagtens  Styrke  end  en  Fare  for  dem,  saa  opvejedes  denne 
dog  af  den  Ære,  der  var  at  vinde  for  deres  Fædreland,  og 
af  den  Indflydelse,  der  maatte  tilfalde  dem  selv,  naar  Danmark, 
som  alt  tegnede  til,  blev  den  ledende  Magt  i den  nordiske 

Union.  Fra  Norge  kunde  der  næppe  ventes  Modstand,  fra 
Sverige  desto  mere.  En  udvidet  Myndighed  for  Kongen,  en 
nøje  Forening  med  Danmark,  begge  Dele  indeholdt  de  største 
Farer  for  det  svenske  Aristokrati,  og  hvad  det  i den  ene  og 
anden  Henseende  havde  at  vente  af  Margrethe,  derpaa  havde 
de  forløbne  Aar  afgivet  Beviser,  som  nok  kunde  indgyde 
Svenskerne  Frygt. 


II.  Kalmarmødet  i Sommeren  1397. 

Saa  snart  de  ydre  Forhold  vare  nogenlunde  klarede, 
gjorde  Margrethe  et  Forsøg  paa  at  give  den  skandinaviske 
Union,  der  allerede  faktisk  var  til  Stede,  en  fast  Form  og  et 
anerkjendt  Grundlag.  Som  sædvanlig  gik  hun  langsomt  og 
forsigtig  fremad;  sine  egentlige  Planer  skjulte  hun,  saa  godt 
hun  formaaede,  og  hvad  hun  udtalte,  lød  meget  uskyldig. 
Paa  Mødet  med  det  svenske  Rigsraad  i September  1396 
foreslog  hun,  at  Stormændene,  naar  Kongen  eller  hun  selv 
tilsagde  dem,  skulde  mødes  med  Rigets  Mænd  i Danmark  og 
Norge;  paa  Sammenkomsten  skulde  saa  udstedes  gjensidige 
Forsikringsbreve  mellem  Kongen  og  Rigerne  indbyrdes,  <saa 
at  det  ene  af  de  tre  Riger  ikke  mere  nogen  Tid  skal  or- 
loge  eller  prange  paa  det  andet* 4.  Unægtelig,  mindre  kunde 
dog  ikke  godt  følge  af  den  oprettede  Personalunion,  og  Raa- 
det  gik  ogsaa  ind  paa  Margrethes  Forslag. 

Støttet  paa  dette  Løfte  udskreves  det  følgende  Aar  et 
fælles  Rigsmøde  til  Kalmar,  og  i denne  By  samledes  ved 

E raler:  Margrethe.  15 

Pinsetid  1397  en  glimrende  Forsamling  af  Stormænd  fra  alle 
de  tre  Riger.  \l Af  Nordens  Ærkebisper  vare  saavel  Jakob  af 
Lund  som  Henrik  af  Upsala  til  Stede,  desuden  næsten  alle 
Danmarks  og  Sveriges  Biskopper,  medens  Norges  Gejstlighed 
kun  var  repræsenteret  af  Bispen  af  Orknøerne,  der  endda 
var  en  Udlænding,  og  af  Provsten  i Oslo,  som  i Embeds 
Medfør  var  det  norske  Riges  Kansler.  \ Af  de  verdslige  norske 
Raader  var  omtrent  Halvdelen  til  Stede,  i alt  13;  det  svenske 
Rigsraad  var  repræsenteret  af  lige  saa  mange,  hvad  der  efter 
Mødestedet  maatte  betragtes  som  lidt;  fra  Danmark  var  der 
mødt  ikke  mindre  end  24  verdslige  Stormænd,  saa  at  der 
kun  manglede  ganske  faa,  for  at  det  danske  Rigsraad  skulde 
være  aldeles  fuldtalligt 5.  Det  var  Nordens  bedste  Mænd,  der 
her  vare  samlede,  men  vi  savne  blandt  dem  næsten  alle  de 
fremragende  Personligheder,  der  havde  staaet  ved  Margrethes 
Side  i hendes  første  Tid;  Døden  havde  berøvet  hende  Nor- 
ges Drost  Agmund  Finsson  og  Sveriges  Marsk,  Hr.  Erik  Ke- 
tilsson,  især  dog  Hr.  Henning  Podbusk,  Danmarks  Drost,  der 
mer  end  nogen  havde  været  Dronningens  sikre  Støtte.  Et 
nyt  Slægtled  var  fremtraadt,  dygtige  Mænd  og  paalidelige 
Raadgivere;  ingen  kunde  dog  udøve  den  Indflydelse  paa  Mar- 
grethe som  hine  ældre  Statsmænd,  og  hun,  der  nu  var  45 
Aar  gammel,  ragede  mere  op  over  Omgivelserne  end  nogen- 
sinde. 

Udlandet  var  aldeles  ikke  repræsenteret;  Norden  kunde 
nu  uden  fremmedes  Medvirkning  ordne  sine  egne  Anliggen- 
der. Historikeren  vil  dog  være  tilbøjelig  til  at  beklage,  at 
ikke  en  eller  anden  hanseatisk  Raadsherre  eller  preussisk  Or- 
densridder har  overværet  Mødet;  hans  Hjemlands  Krøniker 
vilde  da  maaske  have  fortalt  os  noget  om,  hvad  der  foregik 


Digitized  by  Google 


227 


i Kalmar  hin  Sommer.  Nu  vide  vi  meget  lidt  om  det  store 
Rigsmøde,  og  kun  en  dristig  Fantasi  kan  forestille  sig  al  den 
Pragt,  der  da  udfoldedes.  Dronningen  har  vel  selv  boet  paa  det 
gamle  Slot,  som  nu  er  helt  ændret  ved  senere  Ombygninger; 
i den  driftige  og  rige  By  var  der  knap  Plads  til  alle  de 
mange  adelige  Herrer.  Ridderspil  har  vexlet  med  Gudstje- 
neste ; hver  Dag  er  sikkert  den  fromme  Fyrstinde  gaaet  til 
Messen,  ledsaget  af  Bisperne  i pragtfulde  Prælatskrud,  af  Rid- 
derne i deres  lange  Hoser  og  korte  Trøjer,  straalende  i'  stærke 
Farvesammensætninger  og  prydede  med  gyldne  og  sølverne 
Bælter  og  Armbaand. 

Mødet  var  langvarigt  og  Forhandlingerne  uden  Tvivl 
meget  bevægede;  en  Beretning  derom  vilde  give  os  et  dybt 
Indblik  i Tidens  Forhold,  men  de  kortfattede  Aarbøger  vide 
af  alt,  hvad  der  foregik  i Kalmar,  kun  at  fortælle  os  om 
Kong  Eriks  Kroning.  Denne  foregik  allerede  paa  Trinita- 
tis Søndag,  den  17  Juni;  de  to  Ærkebisper  udførte  den 
hellige  Akt,  og  efter  Kroningen  slog  Erik  133  af  sine  Mænd 
til  Riddere6.  Margrethe  havde  derved  skaffet  sin  Fostersøn 
den  Kirkens  Indvielse,  som  hverken  Albrecht  havde  opnaaet 
i Sverige  eller  Oluf  i Danmark;  betydningsfuldt  var  det  dog 
især,  at  Kroningen  foregik  for  alle  tre  Riger  paa  en  Gang, 
hvorved  det  ligesom  var  Foreningen  selv,  der  blev  stadfæstet 
ved  Kroningshøjtideligheden.  Herom  udstedtes  ogsaa  et  Vid- 
nesbyrd af  alle  de  tilstedeværende  Raadsherrer,  der  deri  lo- 
vede at  vise  Erik  al  den  Troskab  og  Tjeneste,  som  en  ret 
Herre  og  kronet  Konge  kunde  kræve  af  sine  Undersaatter, 
medens  de  tillige  takkede  Margrethe  for  den  Tid,  hvori  hun 
havde  forestaaet  Rigerne7. 

Dette  første  Resultat  havde  Dronningen  naaet  forholds- 

15* 


Digitized  by  Google 


228 


vis  hurtig;  desto  større  Vanskeligheder  frembød  den  nøjere 
Fastsættelse  af  Vilkaarene  for  en  Forening,  og  Forhandlin- 
gerne herom  fortsattes  i over  en  Maaned  efter  Kroningen. 
Først  den  20  Juli  1397,  der  tilfældigvis  var  Margrethes  egen 
Navnedag,  nedskreves  den  Overenskomst,  hvorom  man 
endelig  var  bleven  enig,  og  som  skulde  udgjøre  Unionens 
Grundlov.  Dette  mærkelige  Aktstykke  er  kortfattet  i For- 
hold til  sin  Vigtighed,  idet  Traktaten  kun  bestaar  af  ni  Ar- 
tikler; vi  skulle  gjengive  deres  Indhold,  uden  dog  at  holde 
os  til  Paragrafernes  just  ikke  meget  logiske  Følgeorden8. 

Hovedmaalet  for  Overenskomsten  er  angivet  i Indled- 
ningsordene; da  Kong  Erik,  hedder  det,  er  bleven  tagen  til 
Konge  af  hvert  af  Rigerne  og  nu  i Kalmar  er  kronet  og 
sat  i kongelig  Stol  med  al  den  Værdighed , som  en  ret  kro- 
net Konge  bør  have  i aandelige  og  verdslige  Ting,  saa  har 
man  nu  vedtaget,  at  der  imellem  de  tre  Kongeriger  Danmark, 
Sverige  og  Norge  skal  være  en  stadig  og  ubrødelig  Fred  og 
Forbindelse.  Foreningen  mellem  de  tre  Lande  viste  sig  først 
og  fremmest  deri,  at  der  skulde  være  en  fælles  Konge,  først 
Erik  af  Pommern  i hans  Livstid,  og  siden  den,  som  Rigernes 
Mænd  maatte  vælge  i ret  Samdrægtighed.  Om  Valget  fast- 
sattes nøjere,  at  hvis  Kongen  efterlod  sig  Sønner,  da  skulde 
en  af  disse  vælges  til  hans  Efterfølger,  medens  Brødrene  af- 
fandtes med  Len;  døde  Kongen  derimod  barnløs,  skulde  man 
frit  kunne  vælge  den,  som  syntes  Rigerne  nyttigst  (§  1).  — 
Foreningen  fremtraadte  dernæst  som  et  gjensidigt  Forsvars- 
forbund. Bliver  det  ene  af  Rigerne  ramt  af  Krig,  skal  denne 
regnes  at  gjælde  dem  alle,  og  de  to  andre  skulle  hjælpe  det 

i 

angrebne  med  al  Troskab  og  af  al  Magt  (§  2).  Dette  udfø- 
res nøjere  saaledes,  at  Hjælpen  skal  ydes,  naar  Kongen  eller 

hans  Embedsmænd  kræve  det,  baade  til  Lands  og  til  Vands; 
dog  skal  det  angrebne  Rige  levere  Hjælpehæren  Kost  og  Fo- 
der samt  Skibe,  medens  Kongen  skal  staa  inde  for  Løn, 
Skade  og  Fængsel  (§  4).  Heraf  fulgte  atter  et  vist  Fælles- 
skab i den  udenrigske  Politik;  Forhandlinger  mellem  frem- 
mede Fyrster  og  Stæder  skulde  Kongen  derfor  have  Ret  til 
at  føre,  i hvilket  Land  han  end  var,  og  træffe  Afgjørelser 
paa  alle  Rigers  Vegne  i Forening  med  de  Raader,  der  vare 
til  Stede  hos  ham,  «nogle  af  hvert  Rige*  (§  7). 

Saa  vidt  skulde  Fællesskabet  mellem  Rigerne  strække 
sig,  men  heller  ikke  videre;  en  nøjere  Tilnærmelse  forbødes 
udtrykkelig  ved  Unionsbrevets  § 3.  Det  hedder  i denne: 
Fremdeles  skal  Kongen  styre  og  raade  med  sit  Rige  i Dan- 
mark om  Hus  (o:  Slot)  og  Fæste,  Lov  og  Dom,  eftersom  dér 
er  Lov  og  Ret,  og  saaledes  ogsaa  i Sverige  og  Norge  efter 
deres  Lov  og  Ret;  ingen  Lov  eller  Ret  maa  drages  fra  det  ene 
Rige  ind  i det  andet,  hvor  det  ikke  før  har  været  gjældende. 

Foruden  disse  Foreningen  vedrørende  Bestemmelser  in- 
deholder Unionstraktaten  visse  Artikler,  der  gaa  ud  paa  at 
indskærpe  Landefreden.  Al  indre  og  indbyrdes  Ufred  skal 
ophøre;  hver  Mand,  høj  og  lav,  skal  lade  sig  nøje  med  sin 
lovlige  Ret  og  ikke  undertrykke  eller  forurette  nogen  anden  med 
Dødsfejde  eller  Overmod,  men  alle  bøje  sig  for  Kongens  Be- 
falinger (§  5).  I dette  Øjemed  fastsættes  der  tillige,  at  den, 
som  erklæres  fredløs  i et  af  Rigerne,  ikke  maa  finde  Tilhold 
i noget  af  de  andre  (§  6).  Endelig  sikrede  Unionsbrevet 
Margrethe  Nydelsen  af,  hvad  hendes  Fader  og  Søn  havde 
undt  hende  i Danmark,  hvad  de  svenske  Rigsraader  havde 
givet  hende  i Sverige,  samt  hendes  Morgengave  i Norge,  og 
det  blev  lovet  hende,  at  hvad  hun  i sit  Testamente  maatte 

bestemme  om  Penge  og  Gods,  skulde  blive  udført,  kun  at  de 
hende  overdragne  Slotte  og  Lande  ved  hendes  Død  atter  kom 
frit  til  Kronen  (§  9). 

Unionsakten  blev  dog  ikke  endelig  udfærdiget  paa  Rigs- 
mødet i Kalmar;  hvad  Forhandlingerne  her  endte  med,  var 
kun  et  Vidnesbyrd  om  det,  man  var  bleven  enig  om.  udstedt 
af  17  Rigsraader.  Akten  skulde  senere  renskrives  paa  Perga- 
ment i 6 Exemplarer,  to  for  hvert  af  Rigerne,  og  disse  skulde 
da  besegies  af  Kongen  og  Dronningen  samt  af  det  paagjæl- 
dende  Riges  Raad,  Mænd  og  Kjøbstæder.  Vidnesbyrdet  fra 
Kalmar  er  derimod  udstedt  med  en  ret  usædvanlig  Skjødes- 
løshed.  Det  er  skrevet  paa  Papir;  rundt  om  i Brevet  er 
der  Rettelser,  medens  andre  Fejl  ere  bievne  staaende;  skjønt 
der  i Brevet  nævnes  1 7 Raader,  er  der  kun  10  Segl,  og  disse 
ere  løselig  paatrykte  ved  Foden  af  Papiret,  saaledes  at  et  af 
Seglene  endog  skjuler  et  godt  Stykke  af  Texten*).  Allerede 
dette  Aktstykkes  ydre  Karakter  viser  saaledes,  at  det  kun  er 
en  rent  foreløbig  Optegnelse,  hvad  den  bebudede  Renskrivning 
desuden  stadfæster. 

Det  højst  mærkelige  er  imidlertid,  at  den  endelige  Ud- 
færdigelse aldrig  er  kommen.  Kalmarvidnesbyrdet  blev  af 
Dronningen  ført  ned  til  Danmark;  det  blev  her  nedlagt  i 
hendes  Brevgjemme  og  forsynet  med  den  Paategning:  Hum 
thet  var  talet  i Kalmar , der  jo  rigtig  angiver  Brevets  Ka- 
rakter. Vist  er  det  derimod , at  Pergamentsexemplarerne 
af  Traktaten  aldrig  ere  bievne  udfærdigede,  saa  lidt  som  Be- 


*)  En  nøjagtig  Gjengivelse  af  Unionsbrevet,  udført  i Fotolitografi,  vi 
kunne  ses  i anden  Del  af  Rydbergs  Værk  om  Sveriges  Traktater. 

seglingen  af  de  tre  Rigers  Stænder  nogensinde  er  bleven  ud- 
ført. Og  dog  er  det  sikkert,  at  uden  denne  kunde  Unions- 
brevet  ikke  betragtes  som  nogen  fuldgyldig  Grundlov.  Tiden 
var  i saa  Henseende  nøjeregnende  med  alle  Formaliteter; 
man  kunde  skrive  et  Brev,  en  privat  Meddelelse  paa  Papir; 
en  højtidelig  Akt,  var  det  kun  en  Skjøde  paa  en  lille  Stykke 
Jord,  maatte  udfærdiges  paa  Pergament  for  allerede  ved 
sit  Materiale  at  vise  sin  blivende  Betydning.  Beseglingen 
var  dernæst  en  Hovedsag;  de  hængende  Indsegl  gave  først  et 
Brev  dets  Værd  og  vare  de  bedste  Vidnesbyrd  om  dets  Ægt- 
hed. Hvorledes  et  fuldgyldigt  Brev  skulde  være,  kan  man 
for  Ex.  se  af  det  i Kalmar  udstedte  Vidnesbyrd  om  Kongens 
Kroning;  det  er  pyntelig  skrevet  paa  Pergament  og  forsynet 
med  en  Mængde  Voxsegl,  vedhængte  ,Dokumentet  i lange 
Pergamentstrimler;  — dette  Papirsblad  derimod,  skjødesløst 
beskrevet,  med  de  paa  selve  Papiret  trykte  Segl,  det  kunde 
aldrig  være  en  juridisk  bindende  Statsakt.  Det  var  noget 
mere  end  et  Udkast,  men  meget  mindre  end  en  lovformelig 
vedtagen  Grundlov;  det  kan  sammenlignes  med  en  Forbunds- 
eller Fredstraktat,  hvorom  man  er  bleven  enig,  uden  at  den 
dog  endnu  er  ratificeret  af  Parterne.  Da  man  paa  Lindholm 
havde  vedtaget  Bestemmelserne  om  Freden,  var  Sagen  ikke 
afgjort  dermed,  og  Kong  Albrecht  blev  heller  ikke  frigiven; 
det  skete  først,  da  Brevene  vare  udfærdigede  paa  Pergament 
og  beseglede,  og  var  dette  af  en  eller  anden  Grund  ikke  ble- 
vet udført,  saa  havde  Lindholmstraktaten  mistet  sin  Gyldig- 
hed. Paa  samme  Maade  med  Overenskomsten  i Kalmar;  da 
den  ikke,  som  den  selv  fastsætter,  blev  ratificeret,  d.  v.  s. 
endelig  udfærdiget  og  beseglet  af  rette  Vedkommende,  saa 
var  den  derved  uden  bindende  Kraft. 

At  Overenskomsten  fra  Kalmar  blev  liggende  hen  uden 
at  blive  endelig  udfærdiget,  er  unægtelig  baade  mærkeligt  og 
gaadefuldt,  endnu  mærkeligere,  fordi  det  aabenbart  er  hos 
Margrethe  selv,  at  Grunden  dertil  maa  søges.  Stormændene 
havde  været  talrig  repræsenterede  i Kalmar,  og  hvad  de  vare 
gaaede  ind  paa  alle  i Forening,  vilde  hvert  Lands  Adel 
sikkert  ikke  have  nægtet  at  stadfæste,  og  at  finde  Lejlighed 
dertil  kunde  heller  ikke  være  vanskeligt;  i Aarene  efter  1397 
var  der  flere  Gange  store  Forsamlinger  af  Mænd  fra  hele 
Norden,  og  paa  en  af  disse  kunde  de  enkelte  Rigers  Breve 
om  Unionen  have  fundet  Underskrivere  nok.  Vi  maa  altsaa 
tro,  at  Dronning  Margrethe  selv,  og  da  sikkert  med  vel- 
beraad  Hu,  har  bestemt  sig  til  at  lade  Unionsbrevet  hen- 
ligge uudfærdiget,  skjønt  netop  hun  ellers  var  meget  omhyg- 
gelig for  at  faa  enhver  hende  vedrørende  Akt  udstedt  i den 
mest  fuldkomne  og  betryggende  Form. 

Erindre  vi  imidlertid  Margrethes  foregaaende  Politik,  vil 
denne  dog  give  os  Nøglen  til  at  forstaa  hendes  Adfærd  i 
denne  Sag.  I Overenskomsten  var  der  sikkert  adskilligt,  der 
fuldstændig  tiltalte  Dronningen ; det  gjælder  om  Fastsættelsen 
af,  at  de  tre  Riger  altid  skulde  have  én  Konge,  om  Hævdel- 
sen af  Landefreden,  vistnok  ogsaa  om  den  Ordning,  der  blev 
truffen  mellem  Rigerne  om  gjensidig  Hjælp  mod  Angreb. 
Det  var  Bestemmelser,  der  alle  vare  egnede  til  at  fremme 
de  to  Hovedformaal,  som  hun  stræbte  efter,  Sikreisen  af 
Kongens  Myndighed  og  Sammenknytningen  af  de  tre  Riger. 
Den  Artikel,  som  omhandlede  Kongevalget,  har  derimod  næppe 
helt  tilfredsstillet  Dronningen.  Stormændene  gik  ind  paa 
altid  at  vælge  én  af  Kongens  Sønner;  med  andre  Ord,  det, 
som  hidtil  havde  været  almindelig  Skik,  blev  her  ophøjet  til 

en  bindende  Lov.  Indrømmelsen  var  betydelig;  Dronningen 
har  dog  sikkert  ønsket,  at  man  skulde  tage  Skridtet  fuldt  ud 
og  gjøre  det  forenede  Norden  til  et  Arverige.  I Norge  var 
jo  Kronens  Arvelighed  anerkjendt  fra  gammel  Tid,  og  lige- 
som Margrethe  selv  stadig  kaldte  sig  Arving  til  Danmark, 
havde  hun  ladet  Oluf  og  siden  Erik  føre  Titel  af  ret  Arving 
til  Sverige;  i dette  Rige  havde  hun  selv  i 1389  modtaget 
Arvehylding  af  Kalmars  Borgere.  At  hun  derfor  paa  Unions- 
mødet har  stræbt  efter  at  faa  Kongens  Arvelighed  sat  igjen- 
nem,  er  mer  end  rimeligt;  Stormændene  have  imidlertid  holdt 
fast  ved  deres  Valgret,  som  nu  endog  skulde  udstrækkes  til 
at  gjælde  Norge.  Paa  dette  Punkt  altsaa  maatte  Dronnin- 
gen vistnok  lade  sig  nøje  med  mindre,  end  hun  havde  ventet 
at  opnaa;  en  anden  Artikel  var  endog  ligefrem  rettet  mod 
hendes  tidligere  Fremgangsmaade,  den  Bestemmelse  nemlig, 
der  med  saa  stor  Skarphed  fastslog,  at  hvert  Rige  skulde 
blive  ved  sin  Lov  og  Ret  og  intet  drages  fra  det  ene  Land 
ind  i det  andet.  Dette  betød  jo  nemlig,  at  hvert  Rige  skulde 
opretholdes  i sin  Særstilling,  og  naar  det  fastsloges,  at  Kon- 
gen skulde  styre  med  hvert  Riges  Slotte  efter  Landets  egne 
Love,  var  dette  en  Gjentagelse  af,  hvad  Svenskerne  saa  ofte 
havde  indskærpet,,  et  nyt  Forsøg  paa  at  standse  Margrethes 
Ansættelse  af  danske  Embedsmænd  i Sverige. 

Skulde  i det  hele  Unionsbrevet  gjennemføres  strængt,  da 
blev  sikkert  Foreningen  mellem  de  tre  Riger  lidet  inderlig; 
et  Forbund,  der  gik  ud  paa  fælles  Forsvar,  men  ikke  paa 
fælles  Angreb,  var  Hovedsagen,  og  den  eneste  Institution,  der 
var  fælles  for  Rigerne,  var  alene  Kongedømmet.  En  saadan 
Forening  kunde  sikkert  ikke  tilfredsstille  Margrethe,  og  i hele 
Overenskomsten  fra  Kalmar  tør  man  derfor  ikke  se  et  Ud- 

tryk  for  kendes  Tanker  alene;  den  er  et  Kompromis  mellem 
hende  og  Stormændene,  og  saa  vist  som  enkelte  Artikler  ere 
prægede  af  Dronningens  Aand,  hidrøre  andre  fra  den  natio- 
nale Opposition,  der  især  var  repræsenteret  af  den  svenske 
Adel.  Under  disse  Forhold  har  Margrethe  da  foretrukket  at 
lade  Unionen  savne  et  fuldkomment,  retsligt  Grundlag,  fremfor 
at  faa  dette  i en  Form,  der  paa  mange  Punkter  maatte  hæmme 
hendes  Bevægelser. 

Hvad  der  var  vedtaget  i Kalmar,  er  altsaa  aldrig  blevet 
ophøjet  til  gyldig  Lov,  og  hele  Overenskomsten  er  hurtig 
gaaet  i Glemme.  De  samtidige  Krøniker  vide  heller  ikke 
andet  at  fortælle  om  Kalmarmødet  end  Erik  af  Pommerns 
Kroning,  hvormed  Foreningen  mellem  Rigerne  jo  allerede 
var  given;  den  nærmere  Ordning  af  Nordens  statsretlige  For- 
hold laa  derimod  hen  i det  uklare,  og  vi  have  ogsaa  et  be- 
stemt Vidnesbyrd  om,  at  man  i Dronningens  Omgivelser  ikke 
har  tænkt  sig  Unionsbrevets  Bestemmelser  som  gyldige.  Da 
der  faa  Aar  efter  var  Planer  til  en  Familieforbindelse  mellem 
England  og  Norden,  kom  der  engelske  Udsendinge  hertil  med 
det  særlige  Hverv  at  skaffe  Underretning  om,  hvorvidt  Kong 
Erik  havde  Udsigt  til  at  beholde  de  tre  Riger  for  sig  og 
Arvinger;  det  var  jo  et  højst  vigtigt  Spørgsmaal,  naar  der 
var  Tale  om  et  Giftermaal  mellem  ham  og  en  engelsk  Prin- 
sesse. I Aaret  1400  overgave  Udsendingene  saa  en  Beretning 
til  deres  Hjemlands  Raad,  hvori  de  skildre  Statsforfatningen 
i Norden.  De  gaa  heri  nøje  ind  paa  Tronfølgeforholdene  i 
hvert  af  Rigerne,  give  en  nogenlunde  rigtig  Skildring  af. 
hvorledes  Margrethe  havde  faaet  Herredømmet  over  dem  og 
hvorledes  Myndigheden  senere  var  overdragen  til  Erik.  men 
om  Kalmarforeningen  mæle  de  ikke  et  Ord.  Ikke  blot  næv- 

nes  den  ikke  ligefrem,  men  den  underkjendes  helt,  idet  Norge 
stadig  betegnes  som  et  erklæret  Arverige,  medens  Danmark 
og  Sverige  opfattes  som  fuldstændige  Valgriger,  hvori  det 
vel  var  Skik  og  Brug,  ingenlunde  derimod  Pligt  at  vælge 
Tronfølgeren  blandt  den  afdøde  Fyrstes  Sønner.  Udsendin- 
gene kom  til  det  Resultat,  at  der  var  stor  Sandsynlighed 
for,  at  Erik  og  hans  Arvinger  vilde  beholde  Magten  i de  tre 
Riger;  — en  simpel  Henvisning  til  Kalmarforeningen  havde 
imidlertid  været  meget  mere  betryggende,  og  at  denne 
ikke  blev  given,  viser  klart  nok,  at  man  i Regeringskredsene, 
hvorfra  Englænderne  havde  deres  Oplysninger,  ikke  har  be- 
tragtet hin  Overenskomst  som  Nordens  Grundlov9. 


III.  Margrethe  og  Kong  Erik;  Unionsstyrelsens  Ordning. 

Det  Forsøg,  der  var  gjort  i Kalmar  paa  at  skaffe  Unionen 
et  formelt  og  fuldgyldigt  Grundlag,  gjentoges  ikke  senere. 
Margrethe  slog  ind  paa  andre  Veje,  der  syntes  mere  egnede 
til  at  føre  til  Maalet,  og  uden  at  Foreningen  fremmedes, 
men  ogsaa  uden  at  den  hæmmedes  af  nogen  Overenskomst, 
arbejdede  hun  paa  at  fæstne  de  tre  Rigers  Sammenknytning 
paa  et  rent  faktisk  Grundlag.  Kong  Eriks  Herredømme  over 
hele  Norden  var  jo  anerkjendt,  og  dermed  var  det  første  og 
vigtigste  Bindeled  mellem  Landene  givet. 

Med  det  nye  Aarhundredes  Begyndelse  naaede  Kong 
Erik  Attenaarsalderen,  og  hans  Fostermoder  skred  nu  til  at 
faa  ham  erklæret  myndig.  I Sverige  skete  dette  ved  et 

Rigsmøde  i Vadstena  i Aaret  1400,  og  lige  efter  red  den 
unge  Konge  efter  gammel  Skik  sin  Eriksgata,  ved  hvilken 
Lejlighed  han  vandt  Folkets  Hjærte  ved  at  eftergive  det  en 
Tredjedel  af  en  noget  tidligere  paalagt,  meget  haard  Skat10. 
For  Danmarks  og  Norges  Vedkommende  fandt  Myndigheds- 
erklæringen  vistnok  Sted  paa  et  usædvanlig  stort  Rigsmøde, 
der  i Avgust  1401  afholdtes  i Helsingborg  og  var  be- 
søgt af  Stormænd  fra  hele  Norden,  og  her  var  Eriks  første 
Regeringshandling  den,  at  han  efter  den  mest  omfattende 
Maalestok  stadfæstede  Margrethes  storartede  Gaver  til  Nor- 
dens Kirker  og  Klostre11.  Først  et  Par  Aar  efter  begyndte 
han  dog  i Danmark  paa  den  sædvanlige  Omdragen  til  Ri- 
gets forskjellige  Lande,  idet  han  rundt  om  stadfæstede  Gejst- 
lighedens og  Byernes  gamle  Privilegier12,  og  til  Norge  kom 
han  ikke  før  i Aaret  1405,  da  han  omkring  paa  Thingene  blev 
hyldet  af  Almuen18. 

Denne  Rejse  til  Norge  havde  desuden  et  ganske  særligt 
Formaal;  Erik  skulde  her  modtage  den  Brud,  som  han  ventede 
fra  et  Land,  der  i Aarhundreder  ikke  havde  givet  Nor- 
den nogen  Dronning,  fra  England.  Vi  skulle  andensteds  om- 
tale de  vidtløftige  Forhandlinger,  der  førte  til,  at  den  engelske 
Prinsesse  Filippa,  Henrik  den  fjerdes  Datter,  blev  udset  til 
Eriks  Brud;  netop  nu  var  der  afgaaet  en  højtidelig  Sendefærd 
for  at  afhente  hende,  og  Meningen  var,  at  hun  skulde  rejse 
til  Danmark  over  Norge;  forskjellige  Ting  kom  dog  i Vejen, 
og  først  Aaret  efter  forlod  hun  sit  Fædreland.  I Danmark 
stod  det  unge  Pars  Bryllup  paa  Ærkebispegaarden  i Lund 
den  26  Oktober  1406 14,  og  den  kun  trettenaarige  Dronning 
betroedes  foreløbig  til  en  Hofmesterinde,  valgt  blandt  Nordens 
fornemste  Adelsdamer;  det  var  Drosten  Agmund  Finssons 

Enke,  Katharina,  der  var  Margrethes  Plejesøster,  og  hvis 
Moder  og  Mormoder  begge  havde  indtaget  lignende  Stillinger 
hos  nordiske  Dronninger  ,5. 

Paa  denne  Maade  havde  Margrethe  gjort,  hvad  der  stod 
i hendes  Magt  for  at  sikre  Norden  en  ny  Kongeslægt.  Hun 
havde  faaet  Erik  af  Pommern  antagen  i hvert  af  Rigerne, 
kronet  til  deres  Fælleskonge,  endelig  erklæret  for  myndig  og 
gift;  den  tredobbelte  Krone  syntes  ham  sikret  for  Livstid,  og 
naar  han  døde,  turde  man  vel  anse  det  for  mer  end  sand- 
synligt, at  den  anerkjendte  Arveret  til  Norge  og  den  i Sæd- 
vanen begrundede  Ret  til  de  andre  Riger  vilde  skaffe  de  Børn. 
som  Filippa  maatte  føde  ham,  Herredømmet  efter  ham.  Vi 
vide,  at  det  gik  ganske  anderledes;  men  da  Margrethe  døde, 
sex  Aar  efter  Eriks  Bryllup,  havde  hun  vistnok  ingen  Grund 
til  at  tvivle  om,  at  Filippa,  der  da  endnu  ikke  var  tyve  Aar 
gammel,  vilde  skjænke  Norden  en  Tronarving;  hun  maatte 
tro,  at  den  første  Betingelse  for  at  opretholde  den  kraftige 
Kongemagt,  som  hun  havde  grundlagt,  en  blomstrende  Fyrsteæt, 
snart  vilde  være  til  Stede. 

TJden  Spor  af  personlig  og  selv kjærlig  Magtstræben  havde 
Margrethe  opgivet  den  Myndighed  over  Norden,  som  hendes 
Søn  Olufs  pludselige  og  uventede  Død  havde  tvunget  hende 
til  at  gribe,  og  hun  havde  sikret  Kongedømmet  ved  at  over- 
drage Kronen  til  Erik;  men  selv  da  hun  var  traadt  tilbage 
fra  sin  Fonnynderrolle  overfor  Erik,  beholdt  hun  hele  den 
virkelige  Magt,  og  det  er  næppe  med  Urette,  at  de  islandske 
Krøniker  sige  om  Margrethe,  at  hun  lige  til  sin  Dødsdag 
havde  den  fulde  Styrelse  i de  tre  Riger  16.  Skjønt  hun  selv- 
beskedent  kaldte  sig:  Margrethe,  af  Guds  Naade  Valdemar 
Danekonges  Datter,  var  hun  og  kaldtes  af  alle  andre : Dronning 

af  Danmark,  Sverige  og  Norge,  og  om  end  Erik  udstedte  ad- 
skillige Breve  i sit  eget  Navn,  optraadte  han  dog  oftest  i For- 
ening med  Dronningen,  »sin  kjære  Frue  og  Moder«*).  I 
Rigernes  indre  Styrelse  ikke  mindre  end  i den  udenrigske 
Politik  er  det  klart,  at  Margrethe,  »Fru  Kongen«,  som  Lu- 
beckerne engang  kaldte  hende  med  en  meget  betegnende 
Vending  ’8,  har  haft  den  afgjørende  Stemme,  og  hvor  ringe 
den  Selvstændighed  var,  som  Erik  nød  endnu  flere  Aar  efter 
sin  Myndighedserklæring,  fremtræder  klart  i den  Instruktion, 
som  Margrethe  medgav  ham  til  den  forhen  omtalte  Rejse  til 
Norge 19.  Skjønt  Kongen  da  var  treogtyve  Aar  gammel, 
faar  han  her  saa  detaillerede  Regler  for  alt,  hvad  han  skal 
gjøre  og  undlade,  som  om  han  var  en  Dreng,  der  nylig  var 
sluppen  ud  af  Barn  estuen.  Han  skal  aarie  og  silde,  hedder 
det,  være  »taalig  og  tidig«;  han  formanes  til  at  vogte  sine 
Ord  og  ikke  tale  i Harme;  hver  Dag  skal  han  begynde  med 
at  tjene  Gud.  I sit  Følge  skal  han  sørge  for  Fred  og  Orden; 
gjør  nogen  sig  ustyrlig,  skal  han  lade  rette  over  dem  og  altid 
stille  sig  paa  sin  Embedsmands  Side,  saa  at  andre  betages 
Lysten  til  at  gjøre  ilde.  Hvor  han  kommer  frem,  bør  han 

*)  Det  synes  ikke  muligt  at  opstille  en  statsretlig  Bestemmelse  af, 
hvorledes  Forholdet  mellem  Margrethe  og  Erik  egentlig  var  ordnet; 
især  i den  indre  Styrelse  optræde  begge  snart  jævnsides,  snart  hver 
for  sig,  tilsyneladende  ganske  formløst.  Hermed  hænger  det  sam- 
men, at  man  heller  ikke  kan  se,  hvorledes  Margrethes  Indtægter 
vare  adskilte  fra  Kronen.  Hun  havde  den  sydøstlige  Del  af  Norge 
i Livgeding,  havde  forbeholdt  sig  flere  Landskaber  i Sverige,  og  paa 
samme  Maade  var  der  tillagt  hende  en  vis  Del  af  Danmark,  noget 
endog  allerede  af  hendes  Fader  (ovenfor  S.  229),  men  hvad  dette 
var,  siges  aldrig  ligefrem  og  kan  næppe  bestemmes17.  I de  mang- 
foldige Pengesager,  hun  afgjorde,  gjøres  der  imidlertid  aldrig  For- 
skjel  paa,  om  det  var  hendes  egne  eller  Rigernes  Penge,  hvormed 
hun  virkede. 

vise  sig  huldsalig  overfor  alle;  bydes  han  til  Gjæst,  skal  han 
komme,  og  vil  nogen,  Mand  eller  Kvinde,  ung  eller  gammel, 
give  ham  en  Skjænk,  skal  han  modtage  den  med  Velvilje;  thi 
ellers  vil  det  vække  Vrede  og  Misfornøjelse,  og  »deraf  maatte 
meget  komme«.  Han  faar  Ordre  til  at  sætte  sig  ind  i Rigets 
Sager,  forhandle  med  Adelsmændene  om  deres  Len  og  Regn- 
skaber og  selv  skaffe  sig  at  vide,  hvad  der  findes  af  Forraad 
paa  Slottene,  men  tillige  indskærpes  det  ham  atter  og  atter, 
at  han  ikke  maa  indlade  sig  paa  at  afgjøre  noget.  Beder 
nogen  ham  om  Anvisninger  paa  den  Skat,  der  da  skulde 
oppebæres  i Norge,  skal  han  nægte  at  opfylde  saadanne  Øn- 
sker ; thi  han  véd  vel,  hvortil  Hjælpen  skal  bruges,  og  »brøster 
der  noget  deri,  da  komme  Skylden  til  ham«.  Saa  vidt  mu- 
lig skal  han  undgaa  at  udstede  Breve,  og  kan  han  ikke  slippe, 
maa  han  i det  mindste  ikke  udstede  Pergamentsbreve  med 
hængende  Indsegl,  derimod  kun  Breve  paa  Papir  med  Seglet 
trykt  bag  paa.  I alle  saadanne  Tilfælde  skal  han  dog  først 
og  fremmest  »tøve,  som  han  længst  kan«,  og  først,  naar  han 
ikke  paa  nogen  Maade  kan  skyde  Sagen  mere  ud , skal  han 
— træffe  en  Afgjørelse?  Nej,  ingenlunde!  Saa  skal  han 
sige,  at  han  daglig  venter  sin  Moder,  Dronningen,  til  sig,  og 
at  han  saa  gjeme  vil  gjøre  alt,  hvad  man  ønsker,  hvis  hun 
tilraader  det;  uden  hende  skal  han  derimod  intet  foretage 
sig,  thi,  som  hun  siger,  »vi  vide  derom  mere  end  han«.  Alle 
disse  Regler  paalægges  det  ham  at  læse  ofte  og  nøje  over, 
saaledes  at  han  begriber  dem  vel  og  »viselig,  gudelig  og  skjel- 
lig«  forstaar  at  udrette  alt. 

Endnu  paa  denne  Tid  og  vistnok  lige  til  sin  Død  var 
Margrethe  saaledes  den  virkelige  Styrer  i Nordens  Lande,  og 

de  Grundsætninger,  der  fremtræde  i denne  Tid,  tør  vi  derfor 
trygt  føre  tilbage  til  hende  som  Ophavsmand. 


Yi  have  set,  at  Kongedømmet  var  den  eneste  for  Norden 
fælles  Institution,  som  Dronning  Margrethe  havde  formaaet 
de  i Kalmar  forsamlede  Stormænd  til  at  gaa  ind  paa;  imid- 
lertid laa  det  i Forholdenes  Natur,  at  Fællesskabet  lettelig 
maatte  komme  til  at  strække  sig  noget  videre.  Efter  de  en- 
kelte Rigers  Forfatning  delte  Kongen  Magten  med  Rigsraadet, 
og  dette  havde  jo  i den  nærmest  foregaaende  Tid  udviklet 
stor  Myndighed;  i Norge  havde  Raadet  under  de  gjentagne 
Mindreaarigheder  været  i Besiddelse  af  Størstedelen  af  Re- 
geringsmagten, og  det  alene  havde,  da  den  gamle  Kongeslægt 
udslukkedes,  fastsat  Kronens  Overdragelse  først  til  Margrethe, 
siden  til  Erik;  i Sverige  var  det  Rigsraadet,  der  havde  ind- 
kaldt Albrecht,  atter  afsat  ham  og  som  Landets  fuldmyndige 
Repræsentation  indsat  Margrethe ; i Danmark  havde  dets 
Stemme  været  den  afgjørende  ved  de  Regentvalg,  der  vare 
foregaaede  siden  Valdemar  Atterdags  Død.  Netop  i de  An- 
liggender, der  i alt  Fald  maatte  blive  fælles  for  de  tre  Riger, 
i Spørgsmaal  om  Krig  og  Fred,  var  Kongen  efter  Skik 
og  Brug  bunden  til  at  høre  sit  Rigsraad,  og  Følgen  deraf 
synes  at  maatte  blive,  at  der  af  de  enkelte  Landes  Raad  ud- 
viklede sig  et  fælles  Unionsraad.  Udkastet  til  Foreningsakten 
havde  da  ogsaa  noget  saadant  for  Øje,  idet  det  fastsatte,  at 
Kongen  skulde  føre  Forhandlinger  med  fremmede  Magter 
under  Deltagelse  af  de  Raader,  der  vare  til  Stede  hos  ham, 
nogle  fra  hvert  Rige. 

Et  saadant  Fællesskab  for  RigsraadetsV edkommende 

var  fremtraadt  allerede  ved  de  Forhandlinger,  der  indledede 
selve  Foreningen;  baade  paa  Lindholm  1395  og  i Kalmar 
1397  var  der  mødt  Rigsraader  og  Stormænd  saavel  fra  Dan- 
mark som  fra  Norge  og  Sverige,  og  de  vare  her  optraadte 
forenede  til  et  Korps;  de  fra  disse  Møder  udgaaede  Akter 
besegledes  af  Mænd  fra  alle  Rigerne  mellem  hverandre. 
Lignende  Unionsmøder  fandt  ogsaa  Sted  et  Par  Gange  i de 
nærmest  følgende  Aar.  Paa  Mødet  i Kjøbenhavn  i 1398  fore- 
gik den  endelige  Udsoning  med  Stæderne,  som  da  gik  ind 
paa  at  udlevere  Stockholm,  og  ved  denne  Lejlighed  vare  alle 
Nordens  Lande  talrig  repræsenterede.  Paa  Mødet  blev  der 
ved  de  Sager,  der  her  bragtes  til  Ende,  gjort  en  bestemt 
Forskjel  mellem  unionelle  Forhold  og  Sager,  der  kun  ved- 
kom de  enkelte  Riger.  Hansestædeme  tik  deres  Friheder 
stadfæstede  for  hvert  Rige  særskilt;  Kongen  beseglede  alle 
Brevene,  men  hvert  Lands  Raader  kun  det  Privilegium,  der 
udstedtes  for  deres  Land;  det  Løfte  derimod,  som  Erik  afgav 
om  at  opretholde  Staden  Stockholms  Rettigheder,  stadfæ- 
stedes  af  udvalgte  Raader  fra  hele  Norden,  og  i et  Forbund, 
der  samtidig  afsluttedes  med  den  preussiske  Højmester,  frem- 
træde  alle  tre  Rigers  Raad  under  et,  opstillede  temmelig 
regelmæssig  saaledes,  at  en  Dansk  stadig  skifter  med  en 
Svensker  eller  Nordmand 20.  To  Aar  efter  (1401)  vare  Riger- 
nes Stormænd  atter  sammenkaldte  til  et  almindeligt  Møde, 
der  afholdtes  i Helsingborg;  her  var  det,  at  Margrethe,  efter 
hvad  det  synes,  overdrog  Erik  Styrelsen  som  fuldmyndig,  og 
da  denne  derefter  bekræftede  sin  Fostermoders  Gaver  til 
Gejstligheden,  medbesegledes  denne  Akt  atter  af  Adelsmænd 
fra  hele  Norden  i indbyrdes  Blanding. 

Hermed  ophøre  imidlertid  disse  nordiske  Rigsmøder  for 

Brtlev:  Margrethe.  16 

hele  Margrethes  Tid;  hvis  Kong  Eriks  Bryllup  (1406)  har 
givet  Anledning  til  en  større  Sammenkomst,  har  denne  i det 
mindste  ikke  sat  sit  Mærke  i nogen  Statsakt,  og  heller  ikke 
i noget  andet  Aar  er  der  Tegn  til,  at  der  har  været  afholdt 
nye  Rigsmøder  for  Unionen21.  Denne  fuldstændige  Stands- 
ning af  disse  fælles  Møder  har  vel  ikke  blot  haft  sin  Grund  i 
den  store  Møje  og  Bekostning,  som  saadanne  Sammenkomster 
medførte  for  de  Stormænd,  der  skulde  rejse  lange  Veje  for 
at  naa  Mødestedet;  Margrethe  har  sikkert  selv  ikke  yndet 
disse  fuldtallige  Raads-  og  Høvdingemøder,  der  meget  let 
maatte  føre  til  en  Indskrænkning  i Kongens  Myndighed. 
Vist  er  det,  at  med  de  fælles  Unionsmøder  ophøre  ogsaa  de 
større  Sammenkomster  af  de  enkelte  Rigers  Raad.  I Dan- 
mark havde  Haandfæstningerne  fastsat,  at  der  hvert  Aar 
skulde  holdes  et  Danehof,  og  dette  havde  allerede  ved  denne 
Tid  paa  det  nærmeste  antaget  samme  Karakter  som  en  senere 
Tids  Herredage;  det  var  Rigsraadet,  der  dannede  Mødets 
Hovedbestanddel,  og  paa  hvis  Forhandlinger  det  næsten  ene 
kom  an.  Disse  Danehof  havde,  om  end  ikke  aarlig,  saa 
dog  ret  hyppig  fundet  Sted  i Kong  Olufs  Tid,  men  under 
Erik  høres  der  intet  om  saadanne;  de  nævnes  ikke  i den 
store  Forordning  af  1396,  der  i visse  Maader  traadte  i Stedet 
for  en  Haandfæstning,  og  der  er  intet  Spor  at  finde  til,  at 
der  paa  noget  Sted  har  været  samlet  et  blot  nogenlunde  fuld- 
talligt Rigsraad.  I Sverige  og  Norge  vare  Stænderforsamlin- 
ger omtrent  ukjendte,  og  heller  ikke  her  ses  det,  at  Rigsraa- 
det har  været  sammenkaldt  i større  Omfang. 

Derimod  finde  vi  ganske  vist,  at  Margrethe  og  Erik, 
naar  de  rejste  rundt  i Rigerne,  vare  ledsagede  af  et  mindre 
Antal  Raadsherrer,  og  det  var  under  Deltagelse  af  disse,  at 

de  fleste  Forhandlinger  med  Udlandet  fortes,  men  det  er 
klart,  at  disse  faatallige  Repræsentanter  for  Rigernes  Raad 
ikke  kunde  være  farlige  for  Kongemagten,  hvad  enten  de  saa 
vare  mødte  tilfældig  eller  tilkaldte  af  Regenten  med  særligt 
Hensyn  til  deres  Medgj ørlighed.  I Virkeligheden  har  Rigs- 
raadet  kun  udøvet  en  ringe  Indflydelse  paa  den  ydre 
Politik  og  haft  næsten  intet  at  sige  i den  indre  Styrelse ; det 
nævnes  slet  ikke  ved  de  store  Godshandeler,  der  optoge  saa 
stor  en  Del  af  Margrethes  Virksomhed,  og  naar  Dronningen 
undertiden  søger  Raadets  Samtykke  til  sine  Bortskjænkninger 
af  Gods  til  Kirken,  saa  undlader  hun  det  i andre  Tilfælde 
af  lignende  Art  eller  lader  sig  nøje  med  højst  ubestemt  at 
sige,  at  hun  har  adspurgt  «dem,  som  burde  spørges 
Heller  ikke  er  der  Tale  om,  at  der  i Fællesanliggender  for 
Norden  iagttages  at  adspørge  Medlemmer  af  alle  tre  Rigers 
Raad;  Norge  er  endog  aldrig  repræsenteret  ved  de  mindre 
Raadsmøder;  af  dem,  vi  træffe  i Dronningens  Følge,  ere 
nogle  svenske,  almindeligvis  lidt  flere  danske.  Ved  Mødet  i 
Flensborg  1405,  da  det  kom  til  en  endelig  Udsoning  med 
Kong  Albrecht,  var  der  saaledes  11  Rigsraader  til  Stede,  og 
deriblandt  vare  kun  3 fra  Sverige;  ved  den  Forhandling  i 
Helsingborg  1407,  hvor  der  bragtes  et  Forlig  til  Veje  med 
Preusserne  om  Gotland,  nævnes  ikke  mere  end  4 Raader, 
hvoraf  én  Svensker 23.  Ja,  det  kunde  endog  ske,  at  højst  vig- 
tige Spørgsmaal,  der  vedrørte  alle  Rigerne,  afgjordes  ene 
under  Deltagelse  af  danske  Raader.  Det  var  for  Exempel 
Tilfældet  i 1399,  da  Margrethe  udsonede  sig  med  Rostok  og 
Wismar;  skjønt  disse  Byer  især  handlede  paa  Norge,  var  der 
da  hverken  Nordmænd  eller  Svenskere  til  Stede,  og  da  der  i 
1409  afsluttedes  et  Forbund  med  Ditmarskerne,  som  udtryk- 

kelig  gjaldt  alle  tre  Riger,  besegledes  dette  atter  kun  at 
danske  Raader24. 

Naar  Raadets  hele  Indflydelse  saaledes  var  i høj  Grad 
formindsket,  fremtræder  dette  dog  skarpest  ved  den  Frem- 
gangsmaade,  Margrethe  fulgte  overfor  de  store  Rigsembe- 
der. Indehaverne  af  disse  vare  jo  nemlig  foruden  Kongens 
nærmeste  Hjælpere  tillige  Raadets  vigtigste  Medlemmer,  og 
gjennem  dem  virkede  Rigsraadet  i den  dagligdags,  regelmæs- 
sige Styrelse. 

Rigets  øverste  Embedsmænd  vare  fra  gammel  Tid  Drosten 
og  Marsken.  Oprindelig  vare  begge  kun  Hofbetjente ; Drosten 
var  den,  der  fremsatte  Maden  paa  Kongens  Bord,  som  hans 
latinske  Navn  dapifer  angiver,  og  en  enkelt  Gang  gjengives 
den  fremmede  Titel  da  ogsaa  ved  Køgemester  *fl,  medens 
Ordet  Drost  synes  at  være  en  Fordanskning  af  det  tyske 
Truchsess;  Marsken  var  egentlig  den  øverste  Staldmester. 
Forlængst  vare  imidlertid  disse  Kongens  personlige  Tjenere 
voxede  frem  til  Rigsembedsmænd  og  deres  Myndighedsom- 
raade  blevet  overordentlig  stort;  Marsken  var  Landets  øverste 
Feltherre;  Drosten  ledede  hele  Finansvæsenet,  stod  i Spidsen 
for  Retsvæsenet  og  t.raadte  desuden  i Kongens  Sted  overalt, 
hvor  denne  ikke  selv  var  nærværende 2i;.  I disse  to  Embeds- 
mænds  Hænder  var  saaledes  det  vigtigste  af  Regeringsmyn- 
digheden samlet,  og  det  maatte  være  af  største  Interesse  for 
Kronens  Ihændehaver  at  se  disse  Poster  beklædte  med  trofaste 
og  ivrige  Tilhængere.  Valdemar  Atterdag  havde  derfor  i sine 
sidste  Aar  her  indsat  to  af  sine  personlige  Venner,  udvalgte 
blandt  de  indkaldte  tyske  Adelsmænd;  Drostembedet  beklæd- 
tes af  Henning  Podbusk,  Marsk  var  Hr.  Everd  Moltke.  De 
viste  sig  hans  Tillid  værdige  og  overførte  deres  Hengivenhed 

for  Valdemar  til  hans  Datter,  da  denne  optog  Faderens  Værk ; 
Henning  Podbusk  spillede  en  Hovedrolle  i det  bevægede 
Halvaar,  da  Margrethe  arbejdede  paa  Olufs  Valg,  og  Everd 
Moltke  stod  trofast  ved  hans  Side.  Begge  døde  imidlertid 
snart  efter,  Marsken  midt  under  Olufs  Regering,  Henning 
Podbusk  kort  efter  den  unge  Konge27,  og  Dronningen  synes 
da  ikke  at  have  fundet  nogen,  der  var  værdig  til  at  beklæde 
disse  Tillidsposter.  Vist  er-  det,  at  hun  hverken  da  eller 
nogensinde  senere  besatte  enten  Drost-  eller  Marskembedet 28, 
og  hvad  angaar  det  tredje  af  de  store  Rigsembeder,  Gjælkeren 
i Skaane,  der  for  dette  Landskabs  Vedkommende  indtog 
samme  Stilling  som  Drosten  overfor  hele  Landet 29,  saa  synes 
Margrethe  endog  ligefrem  at  have  afsat  Indehaveren  af  dette 
Embede,  Hr.  Tuve  Galen,  uden  at  give  ham  nogen  Efter- 
følger 30. 

Dette  Træk  er  højst  betydningsfuldt.  Marsken  var  efter 
sin  Stilling  det  øverste  Hoved  for  Adelen  som  Landets  Kri- 
gerkaste, Drosten  var  ret  egentlig  Repræsentant  for  Raadets 
Magt.  og  at  disse  Poster  forbleve  ubesatte,  er  derfor  det 
klareste  Vidnesbyrd  om  den  Koncentration  af  hele  Magten  i 
Kongens  Person,  der  var  Margrethes  Hovedformaal.  I Stedet 
for  de  høje  Rigsembedsmænd  fremtræde  som  Kongens  Hjæl- 
pere nu  atter  Hofbetjente,  og  om  det  end  var  betydelige 
Adelsmænd,  der  beklædte  disse  Poster,  kunde  de  dog  langt- 
fra opnaa  en  saadan  Indflydelse  som  Rigsdrosten  eller  Rigs- 
marsken. Allerede  i Olufs  senere  Aar  nævnes  baade  en  Hof- 
mester, en  Køgemester,  en  Kammermester  og  en  Skjænk31, 
og  med  disse  Embedsmænd  er  det,  at  Margrethe  siden  styrer. 
Kammermesteren  var  vel,  efter  den  følgende  Tid  at  dømme, 
den,  der  nærmest  havde  Kongens  Pengesager  under  sig,  og 

denne  Post  synes  i det  første  Aarti  af  det  femtende  Aarhun- 
drede  at  være  beklædt  af  Erik  Bydelsbak,  der  rigtignok  aldrig 
nævnes  med  nogen  Titel,  men  atter  og  atter  foretager  Ud- 
betalinger paa  Margrethes  Vegne.  Af  størst  Betydning  var 
dog  Hofmesteren,  der  arvede  en  stor  Del  af  Drostens  Em- 
bedsforretninger og  oftest  nævnes  forrest  blandt  Rigsraaderne; 
i Kong  Eriks  første  Aar  var  denne  Post  besat  med  Hr. 
Mikkel  Rud,  efter  hvis  Død  Hr.  Jens  Due  blev  udnævnt  der- 
til32. Den  øverste  Dommermyndighed  endelig  udøvedes  i 
Kongens  Navn  af  Retterthingskansleren,  et  Embede,  der  først 
havde  faaet  ret  Vigtighed  i Valdemar  Atterdags  Tid  og  be- 
klædtes af  en  af  Landets  mindre  betydelige  Adelsmænd  ss. 

Repræsenterede  disse  Embedsmænd  den  udøvende  og  ud- 
advendte Del  af  Centralstyrelsen,  var  Kancelliet  det  Sted, 
hvor  hele  Virksomheden  forberedtes.  Denne  Institution  var 
af  fremragende  Vigtighed  for  Margrethes  Virken ; hendes  Syslen 
med  Kronens  ældre  Rettigheder  og  tidligere  Ejendomme,  den 
stadige  Fremdragen  af  gamle  Adkomstbreve  maa  jo  til  Bag- 
grund have  haft  omfattende  Arkivarbejder,  og  den  store  Mængde 
af  Breve,  der  ere  bevarede  fra  hendes  Tid,  vidne  da  ogsaa 
ved  de  korte  og  tydelige  Indholdsangivelser,  der  ere  paa- 
skrevne  dem,  om  en  god  Orden  i Kancelliet.  Personalet  var 
vist  ikke  lille,  men  de  Kanslere,  der  tilfældig  nævnes,  vare 
vel  næppe  andet  end  Kancellisekretærer,  medens  den  egent- 
lige Ledelse  af  hele  Værket  tidlig  overdroges  til  Dronningens 
mest  betroede  Ven  og  Raadgiver,  Bisp  Peder  Lodehat  i Ros- 
kilde. Han  førte  Titel  af  « Danmarks  Riges  Kansler*  og 
havde  det  store  Rigssegl  i Forvaring34. 

Ophævelsen  af  Rigsembederne,  som  Margrethe  allerede 
temmelig  tidlig  gjennemførte  i Danmark,  var  altfor  fordelag- 


Digitized  by  Google 


247 


tig,  til  at  hun  ikke  skulde  sætte  sig  det  samme  Maal  i sine 
to  andre  Kiger.  I Norge,  hvor  Marskembedet  ikke  kjendtes, 
var  Drosten  en  Slags  Rigsforstander,  der  især  brugtes  ved 
Mindreaarigheder,  og  som  saadan  havde  Hr.  Agmund  Finsson 
beklædt  dette  Embede  i Kong  Olufs  Tid;  men  han  var  dod  1388, 
og  skjønt  Erik  da  og  længe  efter  var  umyndig,  blev  Drost- 
embedet ikke  besat.  I Sverige  hørte  Drosten  heller  ikke 
med  til  den  dagligdags  Orden,  og  Albrecht  gav  ikke  den 
mægtige  Bo  Jonsson  nogen  Efterfølger;  selvfølgelig  indlod 
Margrethe  sig  endnu  mindre  herpaa,  og  da  hendes  ivrige  Til- 
hænger Erik  Ketilsson  Puke  døde  (1396),  udnævntes  der  hel- 
ler ikke  ingen  ny  Rigsmarsk  i hans  Sted  35.  For  saa  vidt  var 
Margrethes  Fremgangsmaade  ganske  den  samme  som  i Dan- 
mark, og  Maalet  var  Kongemagtens  Udvidelse,  men  en  stor 
Forskjel  fremtræder  derved,  at  Dronningen  hverken  i Norge 
eller  Sverige  søgte  nogen  Erstatning  for  de  store  Rigsembeds- 
mænd.  I Danmark  var  en  Række  Hofembedsmænd  frem- 
traadte  som  Kongens  Hjælpere;  i de  to  andre  Riger  er  intet 
saadant  Tilfældet,  med  andre  Ord,  en  selvstændig  Centralbe- 
styrelse ophørte  her  næsten  helt36. 

Denne  Kjendsgjerning  er  af  største  Vigtighed,  og  Føl- 
gerne deraf  vare  meget  alvorlige,  om  end  forskjellige  for  de 
to  Riger.  I Sverige  var  Erik  eller  Margrethe  selv  ofte  til 
Stede;  de  delte  nogenlunde  regelmæssig  deres  Tid  mellem 
dette  Land  og  Danmark,  og  da  de  ikke  altid  fulgtes  ad,  gik 
der  ikke  længere  Tid,  vistnok  aldrig  et  helt  Aar,  hvor  Sve- 
rige ikke  havde  Besøg  af  den  ene  eller  den  anden 37.  En 
Konge  savnedes  altsaa  ikke,  men  han  var  det  eneste  Organ 
for  Centralstyrelsen,  for  saa  vidt  han  da  ikke  ogsaa  her 
lod  sig  repræsentere  af  sine  danske  Hofembedsmænd.  Det 

sidste  er  i Virkeligheden  ikke  sjældent  Tilfældet;  Hofmesteren 
Jens  Due  opholdt  sig  endog  flere  Aar  igjennem  næsten  stedse 
i Sverige,  gav  her  Møde  paa  Retterthingene  og  optraadte 
som  den,  der  paa  den  svenske  Krones  Vegne  gjorde  Krav 
paa  bortkommet  Krongods38.  Paa  lignende  Vis  ser  man 
hyppig,  at  danske  Raader,  der  ledsagede  Kongen  eller  Dron- 
ningen, uden  videre  medbeseglede  Dokumenter,  der  udeluk- 
kende angik  svenske  Forhold *9.  Et  selvstændigt  svensk  Kan- 
celli existerede  der  ganske  vist  lige  saa  lidt,  som  der  fandtes 
noget  svensk  Rigssegl;  derimod  var  der  nok  en  eller  flere 
Sekretærer,  der  særlig  havde  at  gjøre  med  svenske  Sager,  og 
* som  vel  ogsaa  imellem  kaldtes  Kanslere.  Af  saadanne  næv- 
nes del  s en  Finne,  dels  en  Dansk,  den  Johannes  Gerechini, 
der  siden  blev  Ærkebisp  i Upsala40,  og  flere  af  de  svenske 
Kongebreve  turde  ogsaa  ved  deres  Sprog  vidne  om  at  være 
udgaaede  fra  en  dansk  Haand;  mange  af  de  vigtigere  Doku- 
menter, Gjenbreve  af  Lensmændene,  Dombreve  angaaende 
Krongodset,  førtes  ned  til  Danmark41.  Kort  sagt,  en  stærk 
Udvikling  af  Kongens  personlige  Myndighed,  ledsaget  af  en 
Tendens  til  at  give  Danske  Indflydelse,  det  er  det  Billede, 
der  viser  sig  i Sveriges  Centralstyrelse. 

I Norge  bleve  Forholdene  adskillige  Grader  uheldigere. 
Kongemagten  havde  her  i lang  Tid  været  saa  udstrakt,  at 
enhver  Ytring  af  Centralstyrelse  lammedes  i det  Øjeblik,  da 
Kongen  ikke  personlig  var  til  Stede  eller  havde  indsat  en 
fuldmyndig  Stedfortræder.  Ingen  af  Delene  var  Tilfældet 
nu.  Margrethe  kom  i sine  sidste  15  Aar  næppe  mer  end  to 
Gange  til  Norge  og  stadig  kun  for  ganske  kort  Tid42;  efterat 
Erik  var  bleven  voxen,  besøgte  han  kun  Norge  en  eneste 
Gang,  og  vi  vide,  hvor  lidt  Myndighed  der  da  var  levnet 

ham  af  hans  Fostermoder.  Da  en  Drost  heller  aldrig  blev 
udnævnt,  var  Følgen  dels,  at  Norge  styredes  udenlands  fra, 
dels  at  Regeringen  opgav  sit  Initiativ  i Sager,  der  for  den 
ikke  var  af  nogen  tvingende  Interesse.  Det  gik  saa  vidt,  at 
Margrethe  endog  lod  føre  det  norske  Rigssegl  til  panmark 
og  end  ikke  lod  Erik  faa  det  med  paa  sin  Rejse  til  Norge, 
saa  lidt  som  der  blev  udnævnt  nogen  Rigskansler,  hvad 
Provsten  i Oslo  tidligere  altid  havde  været43.  I en  ganske 
anden  Grad  end  ved  Sverige  var  det  norske  Riges  Tyngde- 
punkt forlagt  udenfor  Landet. 

Vi  have  saaledes  set,  hvorledes  Margrethe  formede  Cen- 
tralbestyrelsen for  de  forenede  Riger;  den  Tankegang,  hun 
derved  har  fulgt,  ligger  klart  for  Dagen.  Den  bedste  Ga- 
ranti for  Unionen  har  hun  fundet  i et  kraftigt  Kongedømme, 
og  til  Fordel  for  dette  har  hun  undertrykt  de  begyndende 
Stænderinstitutioner,  formindsket  Rigsraadets  Indflydelse  og 
ophævet  de  store  Rigsembeder;  saa  vidt  gj ørlig  har  hun  sam- 
let al  Myndighed  i- Kongens  Person.  Jævnsides  dermed  har 
hun  imidlertid  tillige  søgt  at  gjøre  Foreningen  holdbar  ved 
at  nedtrykke  Norges  og  Sveriges  Selvstændighed  til  Fordel 
for  Danmark;  udfra  dette  Rige  har  hun  styret  Norge,  med 
Danske  som  Hjælpere  har  hun  regeret  i Sverige. 


IV.  Ansættelsen  af  Danske  i Sverige  og  Norge. 

Den  Ordning  for  Centralbestyrelsen  i de  nordiske  Riger, 
som  Margrethe  efterhaanden  havde  gjennemført,  stemmede 

kun  meget  lidt  med  Aand  og  Bogstav  i de  Bestemmelser, 
hvorom  man  var  bleven  enig  paa  Kalmarmødet  i 1397.  Her 
var  Fællesskabet  i Styrelsen  indskrænket  til  det  mindst  mu- 
lige; man  havde  egentlig  kun  tænkt  paa  en  fælles  Optræden 
i den  udenrigske  Politik  og  antydet,  hvorledes  Kongen  ved 
Forhandlinger  med  fremmede  Magter  skulde  tilkalde  Raader 
fra  alle  Lande ; hvad  derimod  Rigernes  indre  Styrelse  angaar, 
havde  man  øjensynlig  forudsat,  at  alt  skulde  blive  ved  det 
gamle  og  hvert  Rige  beholde  sin  selvstændige  Regering,  om 
end  Hovedet,  Kongen,  var  fælles.  I stærk  Modsætning  her- 
til havde  Margrethe  gjort  Fællesskabet  i Styrelsen  gjældende 
paa  alle  Omraader.  I første  Linje  var  dette  sket  ved  at  ud- 
vide den  kongelige  Myndighed , medens  de  enkelte  Ri- 
gers Repræsentationer,  Rigsraadet  og  Rigsembederne,  dels 
havde  mistet  den  meste  Indflydelse,  dels  vare  bievne  helt  op- 
hævede. Men  jævnsides  hermed  var  Danmark  stadig  blevet 
stærkt  fremdraget  paa  de  andre  Rigers  Bekostning ; det  danske 
Rigsraad  traadte  ofte  i Stedet  for  det  fælles  Unionsraad;  de 
danske  Hofembedsmænd,  hvormed  Kongen  omgav  sig,  ud- 
strakte deres  Virksomhed  ogsaa  til  Sverige. 

Var  der  i Ivalmaroverenskomsten  ikke  Tanke  om  et  Fælles- 
skab af  denne  Art,  saa  havde  man  tværtimod  her  søgt  at 
sikre  Rigernes  indre  Selvstændighed  ved  udtrykkelige  Bestem- 
melser. Det  var  blevet  skarpt  fremhævet,  at  ligesom  Kon- 
gen i Danmark  skulde  styre  og  raade  med  Slotte  og  Fæste, 
Lov  og  Dom  efter  den  Lov  og  Ret,  som  gjaldt  dér,  skulde  det 
samme  ske  i Sverige  og  Norge,  medens  det  forbødes  at  drage 
nogen  Lov  fra  det  ene  Rige  ind  i det  andet.  Hvad  man  her 
tænkte  paa  at  hindre,  var  vel  mindre  en  fælles  Centralbesty- 
relse, hvis  Fremkomst  man  næppe  havde  tænkt  sig  mulig; 

derimod  er  hin  Bestemmelse  rettet  lige  imod  et  simplere  og 
godt  kjendt  Middel  til  at  give  ét  Bige  Overvægten  over  et  an- 
det, det  at  ansætte  Mænd  fra  Hovedlandet  i de  vigtigste  Em- 
beder rundt  om  i det  Land,  man  vilde  undertrykke.  Det  var 
Indfødsretten,  man  vilde  hævde,  og  kunde  der  end  ikke 
tillægges  Kalmaroverenskomsten  fuld  Lovgyldighed , syntes 
denne  Ket  dog  forinden  fast  begrundet  ved  Skik  og  Lov  i 
Bigerne.  I Norge  var  der  vel  intet  almindeligt  Lovbud,  der 
forbød  Ansættelsen  af  fremmede,  men  at  saadant  var  utilla- 
deligt, laa  i Folkets  Tankegang;  da  Haakon  V i 1302  ændrede 
den  gamle  Arvelov  til  Fordel  for  sin  Datter  og  derved  aab- 
nede  Udsigt  til  en  Forening  mellem  Norge  og  Sverige,  sør- 
gede han  ogsaa  for  at  forbyde  al  Indkaldelse  af  Udlændinge 
i Biget;  før  sin  Død  tik  han  denne  Bestemmelse  gjentaget, 
og  den  i 1319  afsluttede  Foreningsakt  stillede  sig  ligeledes 
bestemt  afvisende  i saa  Henseende44.  I Sverige  indeholdt 
Landsloven  udtrykkelig,  at  Kongen  skulde  styre  Biget  med 
indfødte  Mænd,  og  naar  Margrethe  ved  sin  Overtagelse  af  Be- 
geringen lovede  at  styre  med  de  svenske  Slotte  efter  Bi- 
gets  Lov,  var  hin  Bestemmelse  derved  stadfæstet;  Erik  af 
Pommern  gjentog  den  i den  Ed,  han  aflagde  ved  sit  Valg, 
og  Nykøpingsrecessen,  der,  som  vi  have  set,  tillod  visse  fore- 
løbige Undtagelser  fra  Indfødsretten,  bekræftede  derved  denne 
som  almindelig  Eegel. 

Skjønt  Indfødsretten  saaledes  syntes  fastslaaet  og  i Sve- 
rige var  bleven  godkjendt  af  Margrethe  og  besvoren  af  Erik, 
laa  det  dog  Dronningens  Tanker  meget  fjæmt  at  overholde 
den  Begel,  at  hvert  Biges  Embedsmænd  skulde  vælges  blandt 
dets  indfødte  Mænd.  Dette  var  en  altfor  stærk  Skranke  for 
det  kraftige  Kongedømme,  hvori  hun  især  søgte  Garantien 

for  Foreningens  Vedvaren,  til  at  hun  ikke  paa  dette  Punkt 
som  paa  andre  skulde  se  bort  fra  Love  og  Løfter,  og  ligesom 
hun  allerede  tidligere  havde  stræbt  at  skaffe  Danske  Embeder 
i de  andre  Riger,  saaledes  vedblev  hun  ogsaa  hermed,  efterat 
Kalmarmødet  atter  havde  hævdet  Rigernes  indre  Selvstæn- 
dighed. Især  rettede  hun  sine  Bestræbelser  mod  de  Poster, 
hvis  Indehavere  indtoge  den  øverste  Plads  i de  enkelte  Land- 
skaber, mod  Bispestolene  og  Lensmandsembederne,  og  hun 
søgte  med  stor  Iver  at  faa  saa  mange  af  disse,  som  det  var 
muligt,  overdragne  til  Danske  eller  til  Mænd  af  de  indvan- 
drede tyske  Slægter,  som  hun  begunstigede  i næsten  lige  saa 
høj  Grad,  som  Valdemar  Atterdag  havde  gjort. 

Vi  have  tidligere  set,  hvorledes  Margrethe,  allerede  medens 
Oluf  levede,  havde  faaet  flere  Danske  udnævnte  til  Bisper  i 
Norge.  Disse  Ansættelser  havde  vakt  Misfornøjelse,  maaske 
lige  saa  meget  fordi  de  Norge  paatrængte  Danske  vare  ret 
uheldige  Personer  som  paa  Grund  af  deres  udenlandske  Na- 
tionalitet, men  Margrethe  vedblev  dog  ogsaa  siden  at  gaa 
frem  i samme  Retning.  Da  den  af  hende  indsatte  Biskop  i 
Skalholt  maatte  forlade  Landet,  fordi  Islænderne  ligefrem 
erklærede  ham  Krig,  fik  han  atter  en  dansk  eller  maaske 
snarere  tyskfødt  Mand,  Vilkin,  til  Efterfølger,  og  kort  efter 
blev  ogsaa  Hole  Bispestol  besat  med  en  dansk  Gejstlig,  Pe- 
der Nielssøn,  der  for  Resten  ligesom  hans  Embedsbroder  sy- 
nes at  have  været  en  dygtig  Biskop.  I selve  Norge  var 
Dronningen  ikke  saa  heldig,  og  da  først  Stavangers  Bispestol 
og  siden  selve  Ærkestolen  bleve  ledige  i Begyndelsen  af  det 
femtende  Aarhundrede,  kom  her  ved  Kapitlernes  Valg  ind- 
fødte Nordmænd  ind  i Bispedømmerne,  og  man  kan  kun 
løselig  formode,  at  Margrethe  har.  haft  en  Finger  med  i 

Spillet,  naar  den  udvalgte  Ærkebisp  inaatte  vente  to  Aar  paa 
Pavens  Stadfæstelse.  I Bergen  havde  Dronningen  derimod 
som  Hjælpebiskop  faaet  anbragt  en  dansk  Mand,  Jakob  Knuds- 
søn,  der  tidligere  havde  været  Domprovst  i Roskilde  og 
Kong  Eriks  Kansler;  i Aaret  1407  formaaede  denne  virkelig 
den  gamle  Bisp  til  at  takke  af,  men  samtidig  blev  Oslo  Bispe- 
stol ledig,  og  skjønt  Kapitlet  her  allerede  havde  valgt  en 
Nordmand,  satte  Dronningen  dog  igjennem,  at  denne  lod  sig 
forflytte  til  Bergen,  medens  Jakob  fik  Oslo  Stift,  thi,  som  det 
hedder  i de  islandske  Aarbøger,  »hun  undte  ham  som  Dansk 
det  bedre  Bispedømme*.  I alt  tik  Margrethe  af  7 Bispestole, 
der  bleve  ledige  i denne  Periode,  de  tre  beklædte  med  danske 
Mænd  *5. 

Samtidig  begyndte  ogsaa  den  Indtrængen  af  Danske  i 
de  norske  Len,  der  siden  antog  et  saa  overordentligt  Omfang 
og  blev  knusende  for  den  indfødte  Adel  i Norge;  men  endnu 
var  Bevægelsen  kun  i sin  første  Begyndelse.  Paa  Bahus  Slot 
finde  vi  en  til  Danmark  indvandret  Tysker,  Klavs  Gruben- 
dal, som  Dronningens  Høvedsmand,  og  hans  Efterfølger  blev 
en  Landsmand  af  ham,  Hans  Krøpelin,  medens  en  Slægtning, 
maaske  en  Broder,  Fikke  Grubendal,  havde  et  mindre  Len  i 
denne  Egn46.  Andre  Danske  fulgte  med  de  udenlandske 
Bisper;  som  Jakob  Knudssøns  Foged  i Oslo  træffe  vi 
for  Ex.  en  Jesse  Krabbe,  der  vistnok  var  danskfødt,  om  han 
end  efter  sit  Vaaben  at  dømme  ikke  hørte  til  den  bekjendte 
jydske  Adelsslægt47.  Flere  Exempler  paa  udenlandske  Em- 
bedsmænd  kunne  næppe  angives,  men  det  maa  erindres,  at 
vort  Kjendskab  til  de  norske  Lensmænd  er  saa  indskrænket, 
at  vi  sikkert  i alt  ikke  kunne  nævne  ti  saadanne  fra  Margre- 
thes senere  Tid;  der  kan  derfor  let  have  været  ansat  flere 

Udlændinge,  uden  at  vi  kunne  paavise  dem.  Imidlertid  sy- 
nes det  dog,  at  Margrethe  ikke  har  lagt  megen  Vægt  paa  at 
indsætte  danske  Fogeder  i Norge;  hun  har  stolet  paa  Lan- 
dets indre  Svaghed  og  ladet  sig  nøje  med,  at  hele  Styrelsen 
dog  foregik  udenlands  fra. 

I en  ganske  anden  Grad  har  Margrethe  derimod  stræbt, 
efter  at  presse  Danske  ind  i Embederne,  hvad  Sverige  an- 
gaar.  Overfor  dette  Rige,  der  i sig  selv  var  langt  livskraf- 
tigere end  dets  skandinaviske  Naboland,  følte  Margrethe  sig 
ikke  tryg  ved  de  Forholdsregler,  vi  allerede  have  paapeget, 
ved  Ophævelsen  af  de  højeste  Rigsembeder,  ved  Formind- 
skelsen af  Rigsraadets  Betydning  og  ved  i Stedet  at  sætte 
Kongens  personlige  Myndighed,  til  Dels  udøvet  gjennem  danske 
Hofembedsmænd,  ofte  under  Medvirkning  af  danske  Rigsraa- 
der.  Her  greb  hun  til  det  i sine  Konsekvenser  saa  farlige 
Middel  overalt,  hvor  det  var  hende  muligt,  at  indsætte  danske 
Embedsmænd.  Hendes  Bestræbelser  i denne  Retning  træde 
allerede  frem  ved  Besættelsen  af  flere  Bispestole  med  Danske, 
klart  og  uomtvisteligt  dog  især  ved  hendes  Fremfærd  med 
de  svenske  Lensmandsposter. 

Hvem  der  var  den  første  danske  Mand,  som  det  lykke- 
des Margrethe  at  faa  indsat  paa  en  svensk  Bispestol,  kan 
være  tvivlsomt.  I et  af  det  femtende  Aarhundredes  første 
Aar  blev  Vesteraas  Bispestol  ledig.  Kapitlet  valgte  Upsala- 
kanniken  Anders  Johansson,  men  Kongen  fik , hedder  det,  i 
Stedet  indsat  Sjællænderen  Peder  Ingevastssøn ; at  denne 
imidlertid  var  dansk  af  Fødsel,  er  dog  langtfra  sikkert;  Fa- 
derens Navn  turde  vanskelig  kunne  paavises  udenfor  Sve- 
rige48. Vist  er  det  derimod,  at  Margrethe  har  søgt  at  faa 
Bispestolen  i Strengnæs  besat  med  en  dansk  Gejstlig,  skjønt 

det  er  meget  uklart,  hvorledes  det  egentlig  hænger  sammen 
hermed ; medens  en  Svensker  tilsyneladende  rolig  forekommer 
paa  denne  Bispestol,  optræder  i Danmark  oftere  en  Niels  Ja- 
kobssøn  med  Titel  af  Bisp  af  Strengnæs.  Denne  Mand  hørte 
til  en  af  de  fornemste  danske  Adelsslægter,  Ætten  Lunge,  og 
hans  to  Brødre  indtoge  en  fremragende  Plads  mellem  Mar- 
grethes fiaadgivere;  det  er  derfor  let  forstaaeligt,  at  Dron- 
ningen har  tiltænkt  ham  en  vigtigere  Stilling  end  det  Kan- 
nikedømme  i Roskilde,  han  længe  havde  haft,  men  det  synes 
unægtelig  at  være  blevet  ved  Forsøget.  Skjønt  han  tik  sig 
lavet  et  særligt  Bispesegl,  ses  han  aldrig  at  have  været  i sit 
Stift  eller  at  have  udøvet  nogen  bispelig  Virksomhed49.  — 
Heldigere  var  Margrethe  og  Erik,  da  selve  Sveriges  Ærke- 
bispestol  blev  ledig  i Aaret  1408.  Kapitlet  skyndte  sig  rig- 
tignok, som  frygtede  det  Indblanding,  med  at  foretage  et 
fuldtud  kanonisk  Valg,  der  faldt  paa  Domprovsten  lAnders 
Johansson,  den  samme,  der  forhen  havde  været  bestemt  til 
Biskop  i Vesteraas,  men  hvor  indtrængende  man  end  anbe- 
falede Paven  at  stadfæste  Valget  af  ham,  gjaldt  dog  Fyrsternes 
Stemmer  mere,  og  disse  havde  kastet  deres  Blik  paa  en 
Dansk.  Det  var  Johannes  Gerechini,  der  efter  sit  Vaaben 
maa  have  været  en  Frænde  af  Bisp  Peder  Lodehat  i Roskilde, 
og  som  skal  have  tjent  Kong  Erik  som  Kansler;  ham  anbe- 
falede Kongen  til  Gregor  XII,  og  ved  pavelig  Provision  fik- 
han  saa  Ærkestiftet,  medens  Anders  Johansson  blev  affundet  med 
Strengnæs  Stift,  der  netop  da  var  blevet  ledigt50. 

Alt  i alt  var  Margrethe  ikke  meget  heldig  i sine  Forsøg 
paa  at  faa  danske  Mænd  ind  paa  Bispesæderne  i Sverige ; men 
hendes  Stræben  er  umiskjendelig , og  med  vort  ringe  Kjend- 
skab  til  Datidens  svenske  Prælater  er  det  vel  muligt,  at  en 

eller  anden  virkelig  har  været  dansk  foruden  dem,  der  nu  ere 
omtalte.  Da  Bisperne  vare  fødte  Medlemmer  af  Rigsraadet, 
kom  paa  denne  Maade  nogle  Danske  ind  i det  svenske  Raad, 
medens,  hvad  dettes  læge  Medlemmer  angaar,  Indfødsretten 
overholdtes  strængt.  Langt  større  Fremgang  havde  Dron- 
ningens Forsøg  paa  at  skaffe  sine  danske  Undersaatter 
Len  i Sverige.  Derpaa  var  hun  jo  allerede  begyndt  i sine 
første  Aar,  skjønt  Svenskerne  strax  havde  søgt  at  forhindre 
saadant  gjennem  et  udtrykkeligt  Tilsagn  i den  Forpligtelse, 
Margrethe  maatte  afgive  ved  sit  Valg,  og  hun  havde  fortsat 
dermed  til  Trods  for,  at  Løftet  vist  var  blevet  gjentaget  i 
1396  saavel  af  hende  som  af  Kong  Erik.  Vi  have  berørt 
dette  Forhold  tidligere;  Sagen  er  imidlertid  af  saa  stor  Vig- 
tighed, at  vi  ere  nødte  til  her  at  gjenoptage  den  og  granske 
Margrethes  Embedsbesættelser  i alle  Enkeltheder.  Lad  os  da 
vandre  Sverige  rundt  fra  Slot  til  Slot,  fra  Len  til  Len  og 
overalt  søge  at  bestemme  Lensmændenes  og  Fogedernes  Na- 
tionalitet. 

Nord  for  den  danske  Provins  Bleking  bredte  sig  et  vidt- 
strakt Landskab,  der  gik  under  Navnet  S m aal  and,  men  ikke 
havde  meget  til  fælles;  som  Navnet  antyder,  var  det  nær- 
mest flere  mindre  Provinser.  Kystlandet  ude  ved  Østersøen 
hørte  under  Kalmar  Slot,  der  var  den  stærkest  befæstede 
Borg  i hele  Sydsverige,  ligesom  den  hosliggende  By  kun  stod 
tilbage  for  Stockholm  i Folkemængde  og  Rigdom.  Staden 
og  Slottet  spillede  ogsaa  den  vigtigste  Rolle  i Dronning  Mar- 
grethes Tid;  det  store  Unionsmøde  i 1397  var  blevet  afholdt 
her,  og  siden  opholdt  Kong  Erik  sig  ofte  i denne  By,  hvor 
han  var  bleven  kronet  til  Nordens  Konge;  vigtige  Under- 

handlinger  med  Hanseaterne  og  Preusserne  førtes  her.  Den 
frugtbare  Egn  tiltrak  sig  Margrethes  særlige  Opmærksomhed, 
og  flere  af  de  store  Gaarde  i Omegnen  gik  over  i hendes 
Hænder;  Slottet  var  dog  Hovedpunktet,  og  da  Dronningen 
havde  faaet  det  indløst  fra  Fikke  von  Vitzens  Arvinger,  ef- 
terat  Faderen  var  falden  paa  Falen,  sørgede  hun  for  her  at 
have  paalidelige  Høvedsmænd.  Den  første  af  hendes  Slots- 
herrer var  Holmger  Jonssøn,  der  vel  efter  Navnet  tør  antages 
for  en  Skaaning;  sikkert  dansk  var  i hvert  Tilfælde  hans  Efter- 
mand, Hr.  Anders  Jakobssøn  af  den  sjællandske  Slægt  Lunge, 
en  Broder  til  den  Mand,  som  Margrethe  havde  forsøgt  at 
gjøre  til  Bisp  i Strengnæs.  En  Tid  skal  Hr.  Abraham  Broders- 
søn  ogsaa  have  været  Slotshøvedsmand  paa  Kalmar,  og  han 
ejede  flere  Gaarde  i Byensi. 

Langs  med  Kysten  strækker  sig  det  lange  og  smalle 
Øland,  der  styredes  fra  Borgholms  Slot  lige  overfor  Kalmar. 
Her  befalede  først  den  danske  Ridder  Bjørn  Olufssøn,  siden 
efter  hinanden  Brødrene  Gerd  og  Peder  Ryning,  hvoraf  den 
sidste  blev  Stamfader  for  en  svensk  Slægt;  selv  hørte  de 
hjemme  i Danmark , hvor  deres  Frænder  ejede  Herre- 
gaarde  baade  paa  Fyn  og  i Skaane52.  — Kystlandet  nord 
for  Kalmar  Fogedi  kaldtes  Tjust  og  lød  under  Slottet 
Stækeholm,  der  fra  Hertug  Albrecht  i sin  Tid  var  gaaet  over 
i Hænderne  paa  den  mægtige  Bo  Jonsson,  og  som  blev  den 
lille  Rest  af  alle  hans  omfattende  Len,  der  ved  den  endelige 
Opgjørelse  levnedes  hans  Arvinger.  Sønnen  Knud  delte  det 
med Stiffaderen Bengt Niklisson;  siden  fik  den  sidste  detalene 
og  beholdt  det  et  Stykke  ind  i Erik  af  Pommerns  egen  Tid. 

Fra  Kalmar  strakte  sig  mod  Yest  langs  med  Blekings  og 
Hallands  Grænser  Landskaberne  Y ærend  og  Finvid,  hvor 

der  var  flere  mindre  Slotte;  begge  Provinser  bleve  tidlig  for- 
lenede til  Abraham  Broderssøn,  der  fik  Lov  tål  at  beholde 
dem  ved  Nykøpingsbeslutningen  af  1396,  og  han  styrede  dem 
ved  Hjælp  af  flere  Pogeder.  Nord  derfor  optoges  den  højst- 
liggende  Del  af  Smaaland  af  Landskabet  Njudung,  der  lød 
under  et  Slot  Sundholm,  hvis  Plads  ikke  mere  kan  bestemmes; 
her  nævnes  som  Høvedsmand  en  vis  Yernekin  Konradssøn, 
der  til  Trods  for  det  tysklydende  Navn  var  en  god  dansk 
Adelsmand,  hjemmehørende  i Skaane.  Endnu  lidt  nordligere 
naa  vi  Søen  Vettern  og  dermed  Byen  Jønkøping;  denne  Egn 
beherskedes  af  Slottet  Rumblaborg,  som  Kong  Albrecht  havde 
anlagt  mod  Valdemar  Atterdag,  og  som  blev  overgivet  til 
Margrethe  kort  efter  Hovedslaget  ved  Aasie.  Af  Befalings- 
mænd  her  nævnes  først  en  Hans  Skytte,  der  tør  antages  at 
være  Dansk,  siden  han  i Nykøpingsbestemmelserne  udtrykke- 
lig fik  Tilladelse  til  at  beholde  sit  Len,  og  senere  hen 
en  Mand  ved  Navn  Esbjørn  Kristjernsson  Djekn,  hvis 
Nationalitet  næppe  kan  bestemmes;  hans  Fader  kan  ikke  paa- 
vises, og  hans  Vaaben  (to  Hjortetakker)  giver  ingen  Traad. 
Sikkert  er  det  imidlertid,  at  han  var  overordentlig  ivrig  i 
Dronningens  Tjeneste;  som  Foged  i Østergøtland  spillede  han 
en  Hovedrolle  ved  Gjenerhvervelsen  af  Krongods,  og  Erik  af 
Pommern  var  nødt  til  at  begynde  sin  selvstændige  Styrelse 
med  at  afsætte  ham53. 

_Nordvest  for  Smaaland  ligger  Vestergøtland,  stræk- 
kende sig  fra  Vettern  til  Venern  og  Gøtaelv  og  mod  Syd 
helt  ned  til  Nørrehalland.  Som  Grænselandskab  baade  mod 
Norge  og  Danmark  var  det  stærkt  fyldt  med  Fæstninger,  der 
dels  dækkede  de  store  Forbindelsesveje  langs  med  Elvene, 
saaledes Oppensten  ogøresten,  Elfsborg  og  Ekholm,  dels  som 

Axeval  beherskede  Hovedvejen  op  til  Øvresverige.  Af  disse 
Slotte  havde  Oppensten  og  Øresten  saavelsom  Elfsborg  været 
i dansk-norsk  Eje  allerede  før  Unionen ; de  to  første  vare  siden 
komne  i Bo  Jonssons  Hænder  og  bleve  af  ham  forlenede  til 
Algot  Magnusson  af  den  ældre  Stureslægt.  Skjønt  denne 
Mand  var  den  første  Svensker,  der  traadte  over  paa  Mar- 
grethes Side,  fik  han  dog  ikke  Lov  til  længe  at  beholde  de 
to  Slotte;  Oppensten  tilfaldt  Abraham  Broderssøn,  og  en 
anden  af  Margrethes  personlige  Venner,  Niels  Jonssøn  Svar- 
teskaaning,  fik  Øresten;  Nykøpingsbeslutningen  tillod  ham 
at  beholde  det,  og  han  afløstes  siden  af  sin  Søn.  Hvem  der 
havde  Elfsborg  i Margrethes  senere  Tid,  nævnes  ikke  udtryk- 
kelig, men  det  synes  i hendes  sidste  Aar  at  være  forlenet  til 
en  tysk  Adelsmand,  Hans  Krøpelin,  der  ved  Aarhundredets 
Begyndelse  var  indvandret  tål  Danmark  og  som  nød  Dron- 
ningens særlige  Gunst,  hvortil  hans  Dygtighed  og  redelige 
Karakter  ogsaa  gjorde  ham  vel  fortjent.  Paa  Ekholm  næv- 
nes en  Thord  Skytte  som  Foged.  Vigtigere  end  disse  Slotte 
var  Axeval,  der  hørte  tål  de  stærkest  befæstede  i Båget.  Det 
var  under  Felttoget  mod  Kong  Albrecht  blevet  erobret  af 
den  føromtalte  Niels  Svarteskaaning,  som  en  Tid  forblev 
Slotsherre  her;  1406  betroedes  det  tål  to  Lensmænd,  hvoraf 
den  ene,  Niels  Guthormsson  kaldet  Djekn,  rimeligvis  var  svensk, 
den  anden,  Henneke  Bekman,  derimod  vistnok  tyskfødt; 
denne  sidste  opholdt  sig  siden  indtil  sin  Død  i Danmark  og 
giftede  sin  Datter  bort  til  den  danske  Ridder  Anders  Nielssøn 
af  Dronningholm.  En  anden  tysk  Adelsmand,  Eggerd 
Kale,  var  forlenet  med  det  store  Vartofte  Herred  ved  Vettern; 
hans  Slægt  var  i Valdemar  Atterdags  Tid  kommen  til  Dan- 
mark og  synes  herfra  at  have  bredt  sig  til  Sverige54. 

Nordvest  for  Vestergøtland  strakte  Landskabet  Da ls land 
sig  op  mellem  Venern  og  den  norske  Grænse.  Det  var 
pantsat  til  Folkungernes  tro  Tilhænger,  Marsken  Erik  Ketils- 
son,  og  hos  ham  paa  Slottet  Dalaborg  foregik  jo  1388  det 
mærkelige  Møde  mellem  Margrethe  og  de  svenske  Stormænd. 
Marsken  beholdt,  som  det  synes,  Landskabet  til  sin  Død,  og 
den  « Høvedsmand  paa  Dalaborg«,  der  nævnes  1390,  maa  vel 
have  været  hans  Foged;  det  var  Klavs  Flemming  af  en  til 
Danmark  indvandret  Slægt,  der  med  ham  kom  til  Sverige. 
Da  Dalsland  siden  var  indløst  af  Marskens  Arvinger,  betroe- 
des  det  til  en  Thord  Klavsson,  hvis  Nationalitet  ikke  kan  be- 
stemmes med  Sikkerhed,  maaske  en  Nordmand55. 

Fra  Vettern  til  Østersøens  Kyst  strækker  sig  Øster- 
gøtland,  hvor  det  vigtigste  Slot  var  Stækeborg.  Her  be- 
falede, som  tidligere  omtalt,  i Dronning  Margrethes  første 
Aar  Brødrene  Everd  og  Fikke  Moltke  af  den  da  i Danmark 
vidt  udbredte  og  mægtige  tyske  Slægt;  de  afløstes  dog  snart 
af  den  førnævnte  Esbjørn  Kristjernsson  Djekn,  der  derefter 
styrede  Landet  i hele  Margrethes  Tid 5t!. 

Idet  vi  her  forlade  det  gamle  Gøtarike,  komme  vi  til 
Svearikes  Landskaber,  der  i en  Krans  omgive  Søerne  Mælaren 
og  Hjelmaren.  I Sødermanland  var  Nykøpinghus,  Tælje- 
hus  og  Gripsholm  de  vigtigste  Slotte,  og  her  finde  vi  atter 
danske  eller  tyske  Fogeder.  Paa  Nykøping  sad  saaledes,  ef- 
terat  Lenet  var  kommet  tilbage  fra  Bo  Jonssons  Exekutorer, 
den  ofte  omtalte  Hr.  Niels  Svarteskaaning ; han  fulgtes,  vist- 
nok endnu  i Margrethes  Tid,  af  Arnold  Styke,  forhen  en  af 
Vitaliebrødrenes  mest  berygtede  Anførere.  Paa  Tælje  befalede 
den  sjællandske  Ridder  Jens  Rud,  og  paa  Gripsholm,  som 
Dronning  Margrethe  havde  kjøbt  af  Bo  Jonssons  Arvinger, 

styrede  en  Godsejer  fra  Omegnen,  Klavs  von  Zamow,  hvis 
Navn  tilstrækkelig  vidner  om  hans  tyske  Byrd.  I Ne- 
rike  stod  næsten  hele  Landskabet  under  Slottet  Ørebrohus; 
her  nævnes  som  Høvedsmand  først  Algot  Magnusson,  si- 
den en  Peder  Magnussøn,  i hvem  man  temmelig  sikkert 
kan  se  eh  Dansk;  et  enkelt  Herred,  Asker,  var  pantsat  til 
den  danske  Ridder  Bo  Dyre,  der  ogsaa  erhvervede  sig  Eg- 
nens vigtigste  Herregaard,  Bystadgaard.  Nord  for  Nerike 
ligger  Vestmanland,  hvis  største  Del  hørte  under  Slottet 
Yesteraashus;  dette  Len  hørte  med  til  Dronningens  Livgeding 
og  styredes  af  en  Foged,  Jøns  Finsson,  om  hvis  svenske  Na- 
tionalitet der  næppe  er  Grund  til  at  tvivle;  ligesom  sin  Stands- 
fælle Esbjørn  Kristjemsson  i Østergøtland  var  han  imidlertid 
altfor  ivrig  i Kronens  Tjeneste  og  mistede  derfor  sit  Embede 
efter  Dronning  Margrethes  Død.  Et  Par  Herreder  i dette 
Landskab  tilligemed  Staden  og  Fæstet  Køping  eller  Lagløse- 
køping  havde  været  forlenede  til  Ridder  Karl  Ulfsson  (Sparre) 
til  Tofte,  men  han  tilbagegav  dem  1403,  da  Margrethe  havde 
hjulpet  ham  til  at  faa  hans  Gjæld  betalt,  og  de  styredes  si- 
den af  en  Foged,  Klavs  Skriver57. 

Vi  ere  herved  naaede  frem  til  Rigets  gamle  Hovedland- 
skab Upland,  der  i Almindelighed  hørte  under  Slottet 
Stockholm;  medens  Hanseaterne  havde  dette  i Værge,  styre- 
des Provinsen  af  Hr.  Algot  Magnusson.  Senere,  da  hint 
Slot,  der  var  lige  stærkt  befæstet  af  Natur  og  af  Kunst,  kom 
i Margrethes  Hænder,  overdroges  det  til  den  nysnævnte  Bo 
Dyre,  der  beholdt  det  langt  ind  i Erik  af  Pommerns  Tid  og 
til  Underfoged  eller  Medbefalingsmand  havde  en  anden  Dansk, 
Væbneren  Anders  Ingvarssøn.  Af  mindre  Len  forekomme 
her  Slottet  Østhammershus,  hvor  en  Tysker  Markvard  Sten 

befalede,  og  Herredet  Vendil,  som  Margrethe  forlenede  til  en 
fordums  Vitaliebroder,  Hr.  Henrik  Brandis;  nogle  Sogne  vare 
desuden  pantsatte  til  Anders  Ingvarssøn 58. 

I det  hele  havde  dog  Svearikes  Landskaber  ikke  mere 
den  Betydning  som  i ældre  Tid;  Rigets  Tyngdepunkt  var 
forskudt  mod  Syd,  og  paa  deres  mangfoldige  Rejser  kom 
Erik  og  Margrethe  sjældent  højere  op  end  til  Kalmar  og 
Vadstena.  Endnu  mindre  Rolle  spillede  de  nordligere  lig- 
gende Dele  af  Sverige,  og  i disse  Egne,  i Vermeland  og  Dal, 
paa  Norlands  og  Finlands  Slotte,  finde  vi  da  endelig  indfødte 
Svenskere  som  Lensmænd,  medens  danske  og  tyske  her  danne 
Undtagelsen.  Abraham  Broderssøn  var  en  kort  Tid  Lens- 
mand paa  Aabo  Slot,  Peder  Magnussøn  var  Høvedsmand  paa 
Kastaleholm  paa  Aaland , en  vistnok  tyskfødt  Adelsmand 
Henning  Augustini  blev  i 1405  forlenet  med  Edsholm  og 
Vermeland.  Ellers  er  det  overalt  svenske  og  for  en  Del  Ri- 
gets Stormænd  og  gode  Slægter,  der  her  have  Len,  Mænd 
som  Erik  Ketilsson  Puke,  Thord  Bonde,  Erengisl  Niklisson 
og  flere  59. 

Unægtelig  er  det  et  højst  mærkeligt  Billede,  vi  have 
vundet  af  Sveriges  Lensstyrelse  ad  denne  noget  brydsomme 
Vej.  Samle  vi  de  enkelte  Træk,  ses  det,  at  det  kun  er  i de 
fjærneste,  mindst  indbringende  og  mindst  vigtige  Provinser,  at  de 
indfødte  svenske  Lensmænd  ere  i Flertal;  her  træffe  vi  kun 
tre  dansk-tyske  Fogeder  overfor  en  halv  Snes  svenske  Adels- 
mænd.  I den  mellemste  og  sydlige,  langt  vigtigere  Del  af 
det  svenske  Rige  er  den  indfødte  Adel  saa  godt  som  udeluk- 
ket fra  Forleninger:  afset  fra  Algot  Magnusson,  der  stod  i et 
særligt  Forhold  til  Dronningen,  har  ingen  Mand  af  de  svenske 

Storætter  noget  betydeligt  Len,  og  der  findes  i alt  kun  fem 
saadanne  ansatte,  medens  tre  indfødte  Fogeder  af  Smaaadelen 
tilligemed  hine  repræsentere  det  indfødte  Element.  Overfor 
disse  staar  et  lidt  større  Antal  Tyskere,  i alt  10,  og  endelig 
fremtræder  et  aldeles-  overvejende  Tal  af  danske  Adelsmænd : 
af  dem  er  der  i alt  14,  hvoraf  tre  samtidig  eller  efterhaanden 
havde  flere  svenske  Len  inde,  og  netop  de  vigtigste  Slotte, 
Kalmar,  Axeval  og  Stockholm,  betros  udelukkende  til  Danske. 

Tallet  paa  Danske,  der  vare  anbragte  i svenske  og  norske 
Bispeembeder,  i Norges  og  især  i Sveriges  Len,  var  saaledes 
overordentlig  stort,  og  Betydningen  heraf  kan  ikke  miskjen- 
des,  naar  man  til  dette  Faktum  føjer  et  andet,  det  at  næppe 
en  eneste  Svensker  eller  Nordmand  i Margrethes  Tid  blev 
ansat  i noget  Embede  i Danmark*).  Vi  kjende  ret  godt  alle 
de  Bisper,  der  i Margrethes  Tid  fandtes  i Danmark:  ved  in- 
gen af  dem  er  der  Orund  til  at  tro  paa  enten  norsk  eller 
svensk  Oprindelse;  vi  kjende  Lensmændene  i Danmark,  vel 
næppe  dem  alle,  men  dog  langt  flere  end  i Sverige,  for  slet 
ikke  at  nævne  Norge;  alt  i alt  kan  der  nævnes  et  halvthun- 
drede  danske  Slotshøvedsmænd  fra  Tiden  1389  — 1412,  — ikke 


*)  Det  er  ganske  vist  en  ofte  gjentagen  Sætning,  at  Dronningen  har 
søgt  at  blande  Folkene  sammen  og  derfor  har  stræbt  at  anbringe 
Mænd  fra  det  ene  Rige  i de  to  andre,  men  for  saa  vidt  som  man 
tænker  sig,  at  ogsaa  svenske  eller  norske  Mænd  ere  blevné  beklædte 
med  Embeder  i Danmark,  er  denne  Sætning  urigtig.  Man  har  næppe 
kunnet  nævne  noget  Exompel  herpaa  uden  aleno  Abraham  Broders- 
søn,  der  ganske  vist  havde  store  Len  baade  i Danmark  og  i Sve- 
rige; imidlertid  hersker  der  nu  nogenlunde  Enighed  om,  at  denne 
Mand  virkelig  var  dansk  af  Fødsel.  Regnes  han  altsaa  fra,  saa  har 
ingen  endnu  paavist  nogen  Nordskandinav  i dansk  Embede,  og  det 
vil  vistnok  være  umuligt  at  gjøre  dette*0. 

en  eneste  af  disse  kan  mistænkes  for  at  stamme  fra  Norge 
eller  Sverige. 

- Er  dette  givet,  bliver  det  uberettiget  at  tillægge  Mar- 
grethe en  Stræben  efter  at  blande  Folkene  sammen  indbyr- 
des; det  simple  Faktum  er,  at  hun  atter  og  atter  har  ind- 
trængt danske  Mænd  i svenske  og  norske  Embeder,  og  hen- 
des Tanker  derved  kunne  ikke  være  tvivlsomme.  Denne 
Fremgangsmaade  er  den  sidste  Konsekvens  af  hele  Margre- 
thes Unionspolitik,  der  overalt  gik  ud  paa  at  nedtrykke  Sve- 
riges og  Norges  Selvstændighed  til  Fordel  for  den  fælles 
Kongemagt,  medens  hun  mente  bedst  at  kunne  sikre  For- 
eningen ved  at  give  Danmark  og  de  Danske  en  stærk 
Overvægt  i Unionen.  Forsøget  blev  gjennemført  med  Utræt- 
telighed, og  medens  Norge  var  let  at  beherske,  syntes  heller 
ikke  det  uregerlige  svenske  Aristokrati  at  kunne  blive  farligt 
for  Unionen  og  Kongedømmet,  efterat  det  efterbaanden  var 
trængt  tilbage  fra  næsten  alle  Slottene  i Sveriges  Hoved- 
landskaber. 

Sikkert  maatte  imidlertid  denne  Margrethes  Fremgangs- 
maade vække  stor  Misfornøjelse  i de  Riger,  hvis  indre  Sty- 
relse for  en  saa  stor  Del  lagdes  i Hænderne  paa  Udlændinge; 
den  svenske  Tradition  rejser  paa  dette  Punkt  sin  Hoved- 
anklage mod  Margrethe,  men  selv  fra  hendes  egen  Tid  er 
der  klare  Vidnesbyrd  om  Utilfredshed  med  de  fremmedes 
Indtrængen.  For  Norge  viser  der  sig  en  udpræget  Mis- 
fornøjelse med  de  danske  Bisper  i den  Maade,  hvor- 
paa  de  omtales  i de  islandske  Aarbøger,  og  da  Margre- 
the i 1388  havde  stiftet  et  Præbende  i Oslo,  stadfæstede 
Bispen  dette  kun  med  den  Indskrænkning,  at  Dronningen 
ene  maatte  ansætte  indenlandske  Mænd  ved  Kirken61.  I den 

bekjendte  Instruktion  for  Kong  Erik  til  hans  Norgesrejse  an- 
tyder Margrethe  selv,  at  man  ikke  var  tilfreds  med  de  frem- 
mede Fogeder;  hun  roser  en  af  disse  — vi  vide  for  øvrigt  ikke 
hvem  — , men  tilføjer:  *at  somme  ere  ham  ikke  gode,  fordi 
han  er  en  udenlandsk  Mand  og  staar  fast  paa  det,  Kronen 
har  Ret  til« 6i.  Langt  stærkere  kom  Misfornøjelsen  til  Orde  i 
Sverige,  hvor  man  jo  gjentagne  Gange  havde  hævdet  den 
Indfødsret,  som  Margrethe  tog  saa  lidt  Hensyn  til.  Da 
Dronningen,  formodentlig  i Aaret  1403,  ønskede,  at  Rigs- 
raadet  skulde  bevilge  hende  en  Skat  af  Sverige,  krævede  man, 
før  man  vilde  gaa  ind  herpaa,  en  Forsikring  af  hende,  og 
Hovedindholdet  af  denne  er  netop  atter  Hævdelsen  af  Indføds- 
retten. Hvad  Rigets  Slotte  angaar,  skulde  Dronningen  sørge  for, 
at  de  overantvordedes  til  skjellige  og  gode  svenske,  ind- 
fødte Mænd,  og  ligeledes  indrette  Slotslovene  saaledes,  at 
Borgene  efter  Eriks  Død  ikke  kom  i udenlandske  Mænds 
Hænder;  for  Bispedømmernes  Vedkommende  skulde  hun 
hjælpe  til,  at  de  bleve  givne  til  de  indfødte  Mænd,  der  rette- 
lig valgtes  dertil;  thi,  som  det  hedder,  Bisperne  sidde  i Ri- 
gets Raad,  og  kom  udenlandske  Mænd  dertil,  var  det  mod 
Kongens  Ed63.  Det  er  maaske  ikke  sikkert,  at  Margrethe  da 
er  gaaet  ind  paa  at  give  denne  Forsikring;  at  hun  ikke  har 
overholdt  de  Løfter,  der  indeholdtes  deri,  er  fuldt  vist,  men 
Kravet  fra  svensk  Side  viser,  hvor  stor  Utilfredsheden  var 
med  de  danske  Bisper  og  Fogeder. 

V.  Det  danske  eller  dansk-tyske  Elements  Overvægt 

i Norden. 


Allerede  før  Foreningen  mellem  de  tre  Riger  var  opret- 
tet, havde  der  vist  sig  en  vis  Tilnærmelse  mellem  Nordens 
Stormænd,  naturlig  hidført  ved  de  Forbindelser,  der  i kortere 
eller  længere  Tid  havde  existeret  saavel  mellem  Norge  og  Sve- 
rige som  mellem  dette  Rige  og  de  danske  Landskaber  hinsides 
Øresund;  der  var  fremkommet  Ægteskaber  mellem  Adels- 
ætterne, og  ikke  sjældent  havde  Mænd  af  den  ene  Nation  er- 
hvervet sig  Gods  og  Ejendom  hinsides  sit  Fædrelands  Græn- 
ser. Hvad  der  saaledes  var  begyndt,  maatte  i høj  Grad  frem- 
mes under  den  senere  indtraadte  Forening  af  Nordens  Lande; 
Stormændene  traf  sammen  paa  de  store  Rigsmøder,  kæmpede 
i Fællesskab  mod  Rigernes  Fjender,  mødtes  i Krig  og  Fred 
paa  alle  Omraader.  Forholdet  fik  imidlertid  en  særegen 
Karakter,  fordi  Dronning  Margrethe  i saa  høj  Grad  begunsti- 
gede de  Danske  paa  Nordmændenes  og  især  Svenskernes  Be- 
kostning. 

Medens  de  svenske  Stormænd  intet  fik  at  sige  i Dan- 
mark, optraadte  de  danske  Rigsembedsmænd  ogsaa  i Sverige: 
Margrethe  ledsagedes  paa  sine  Rejser  i dette  Land  af  talrige 
danske  Herrer,  og  fremfor  alt  blev  en  Række  danske  Adels- 
mænd  ansatte  som  Fogeder  paa  de  svenske  Slotte,  hvorved  de 
for  længere  Tid  fik  deres  Hovedtilhold  heroppe.  Paa  den 
Maade  laa  Vejen  aaben  for  de  Danske  til  at  skaffe  sig 
Gaarde  og  Gods  i Sverige,  og  i Virkeligheden  have  de  ogsaa 
benyttet  denne  Lejlighed  i rigt  Maal;  der  er  næsten  ikke  en 
eneste  af  Margrethes  Lensmænd,  uden  at  han  paaviselig  har 
erhvervet  sig  svensk  Ejendom,  det  være  sig  ved  Kjøb  og 

Mageskifte  eller  — den  letteste  Maade  — ved  Ægteskab  med 
en  svensk  Adelsdame;  ingen  bragte  det  dog  videre  end  Hr. 
Abraham  Broderssøn. 

Denne  Mand  var  født  i Halland;  man  véd  intet  om  hans 
Slægt,  næppe  engang  hans  Faders  Navn.  Tidlig  sluttede 
han  sig  til  Margrethe,  laante  hende  nogle  Penge  og  fik  til 
Gjengjæld  Slottet  Kongsbakke  i Pant;  siden  forlenedes  han 
baade  med  Yarberg  og  Laholm.  Han  vedblev  at  staa  i 
høj  Gunst  hos  Dronningen,  og  da  Sverige  havde  under- 
kastet sig  hende,  fik  han  lige  saa  store  Len  i dette  Land, 
som  han  allerede  havde  i Halland;  Krøniken  siger,  at  han 
tilsidst  herskede  over  otte  Borge  og  havde  flere  Svende  end 
Kongen.  Gjentagne  Gange  var  der  betroet  ham  vigtige 
Hverv;  i Aaret  1400  laa  han  ude  med  en  Flaade  for  at  for- 
følge Sørøvere;  allerede  i 1393 — 94  ledede  han  Belejringen 
af  Stockholm,  og  ti  Aar  efter  anførte  han  den  Expedition, 
hvorved  Margrethe  vilde  rive  Gotland  ud  af  Preussernes 
Hænder. 

Hr.  Abraham  var  vistnok  en  dygtig  og  energisk  Mand; 
pengegridsk  og  godskjær  var  han  til  det  yderste.  Den  For- 
mue, der  tidlig  satte  ham  i Stand  til  at  kjøbe  Dronningens 
Gunst,  forøgede  han  i høj  Grad,  da  han  i Aaret  1382  æg- 
tede sin  Landsmands,  Hr.  Ebbe  Pigs  Enke,  der  var  af  svensk 
Byrd  og  efter  sin  Fader  arvede  udstrakte  Godser  i Smaa- 
land.  Med  dette  som  Grundlag  og  med  Margrethe  som  Ryg- 
stød faldt  det  ikke  Abraham  Broderssøn  synderlig  vanskelig 
at  svinge  sig  op  til  sin  Tids  rigeste  Adelsmand.  Han  rejste 
stadig  omkring  i Danmark  og  Sverige,  snart  i Dronningens 
Følge,  snart  alene,  og  hvor  han  kom  hen,  betegnede  han  sin 
Nærværelse  ved  Ejendomshandeler;  hist  kjøbte  han  en  Herre- 

* gaard,  her  et  Par  Bøndergaarde  eller  Møller;  snart  tilmage- 
skiftede han  sig  et  Gods  mod  et  andet,  snart  pantede  han  en 
Ejendom,  udkjøbte  en  Panthaver  eller  erhvervede  sig  en  For- 
dring. Stræng  var  han  mod  sine  Skyldnere,  og  med  Grund 
kunde  man  sige,  at  det  var  «et  haardt  Herskab,  den  Stund 
Hr.  Abraham  raadede*.'  Fra  nogle  Svenskere  tog  han  ni 
Gaarde  og  to  Møller;  han  oppebar  Landgilden  deraf  i fire 
Aar,  uden  at  Ejerne  fik  «en  Skjærv  eller  Skjærvs  Værd»,  og 
naar  de  telte  med  Stormanden,  lovede  han  dem  Godtgjørelse, 
men  holdt  ikke  Løftet.  Enden  blev  naturligvis,  at  Ejerne 
solgte  ham  Godset,  og  i Stedet  for  Penge  tvang  han  dem 
endda  til  at  modtage  Vox  i Betaling.  Selv  et  saa  anset  Klo- 
ster som  Vadstena  kunde  ikke  foretage  et  Mageskifte  med 
den  mægtige  Ridder  uden  at  lide  Uret;  det  afstod  ham  to 
hallandske  Herregaarde  mod  andet  Gods,  men  kort  efter  hans 
Død  fik  det  Dom  for,  at  Klosteret  ikke  havde  modtaget  mere 
end  */«  eller  V7  af  det  Gods’  Værdi,  som  det  havde  afstaaet. 
Da  Hr.  Abrahams  Ejendomme  siden  kom  under  Kronen,  fik 
Margrethe  Beviser  i Hænde  paa,  hvor  megen  Uret  han  havde 
begaaet;  hun  havde  da  ét  «Brevkar»  med  ti  Adkomstbreve  paa 
Gods,  hvoraf  han  « havde  betalt  noget  og  andet  ej »,  og  et  andet 
Brevkar  var  fuldt  af  Breve  paa  Gods,  som  han  «fik  af  rette  Ejere 
med  Tvang;  de  havde  gjerne  beholdt  det,  maatte  dog  miste 
det  og  fik  ikke  fuld  Værd  derfor*.  — Paa  den  Vis  samlede 
Abraham,  Broderssøn  Gods  i et  næsten  utroligt  Omfang. 
Ved  sin  Død  ejede  han  foruden  sine  egne  og  sine  Hustruers 
Arvegodser  — i andet  Ægteskab  havde  han  Fru  Cæcilia 
Nielsdatter  Grim  — ikke  mindre  end  fire  Herregaarde  i Hal- 
land og  over  200  Byer  og  Gaarde,  spredte  over  hele  det  syd- 
lige Sverige,  over  Skaane,  Halland,  Sjælland  og  Møn;  paa 

Yarberg  Slot,  hvor  han  hyppigst  boede,  fandt  man  efter  ham 
ikke  blot  det  kosteligste  Sølvtøj,  men  i rede  Penge,  den  i Da- 
tiden saa  sjældne  Vare,  400  lødige  Mark  og  2000  svære 
Guldnobler,  hvad  der  efter  hine  Tiders  Priser  svarer  til  en 
halv  Million  Kroner64. 

Hvad  Abraham  Broderssøn  drev  efter  den  største  Maale- 
stok,  gjorde  de  andre  danske  Fogeder  efter  en  mindre;  en  af 
dem,  Niels  Svarteskaaning,  manglede  endda  ikke  meget 
i at  komme  om  paa  Siden  af  sin  Landsmand.  Den  over- 
strømmende Virkelyst,  der  i sin  Tid  havde  gjort  ham  til  Sø- 
røver, anvendte  han  senere  paa  at  skaffe  sig  Godser  i Sve- 
rige, hvor  han  efterhaanden  tik  flere  vigtige  Len.  I det  fjor- 
tende Aarhundredes  sidste  Tiaar  udfoldede  han  en  overor- 
dentlig Virksomhed,  og  over  40  endnu  bevarede  Kjøbe-  eller 
Pantebreve  vidne  om,  hvor  heldig  han  stadig  var  i sine  Be- 
stræbelser; til  Slutningen  ejede  han  da  ogsaa  flere  Herre- 
gaarde  og  utalligt  Strøgods  især  i Vestergøtland.  Hvorvidt 
hans  Hustru  var  svensk,  vides  ikke;  derimod  havde  han  en 
Svensker  til  Svigersøn,  og  sin  Søn  tik  han  gift  med  en  Dat- 
ter af  den  rige  Niels  Bosson  (Sture),  hvorved  han  blev  godt 
forsørget65.  Andre  Fogeder  sørgede  selv  for  at  skaffe  sig 
svenske  Hustruer;  af  de  to  Høvedsmænd  paa  Stockholm  æg- 
tede Anders  Ingvarssøn  Kristina  Røriksdatter  af  Bondeslæg- 
ten, og  Ridder  Bo  Dyre  fik  Sigrid  Udormsdatter,  hvorved 
han  opnaaede  at  blive  stor  Godsejer  i Upland66.  Exemplet 
fulgtes  af  andre  Danske,  om  hvem  vi  i alt  Fald  ikke  vide,  at 
de  have  haft  Len  i Sverige.  Niels  Svenssøn,  som  ejede  Herre- 
gaarden  Ellinge  i Skaane,  giftede  sig  med  en  Datter  af  den  halvt 
norske,  halvt  svenske  Ridder  Jon  Hjæme;  Aage  Laxmand, 

Herre  til  Vallen  i Halland,  tog  ligeledes  en  svensk  Dame  til 
Hustru 67. 

Disse  Exempler,  som  en  kyndig  Genealog  lettelig  vil 
kunne  forøge,  vise,  at  der  var  begyndt  en  Indvandring  til 
Sverige  af  Danske,  som  allerede  inden  Margrethes  Død  havde 
naaet  ikke  ringe  Omfang.  Omvendt  er  det  yderst  sjældent 
at  finde  Svenskere  i Danmark;  en  eller  anden  kunde  vel 
blive  gift  med  en  dansk  Dame  eller  uden  dette  skaffe  sig 
Gods  tæt  ved  den  svenske  Grænse68,  men  disse  Tilfælde  ere 
enkeltstaaende,  og  der  findes  i Danmark  intet,  der  kan  sam- 
menlignes med  Abraham  Broderssøns  og  Niels  Svarteskaa- 
nings  svenske  Godserhvervelser.  Ganske  vist  savnede  Sven- 
skerne den  gode  Lejlighed,  som  de  Danske  havde  ved  deres 
Ansættelser  i Sverige;  dog  er  det  et  Spørgsmaal,  om  Aar- 
sagen  til  Vandringens  Retning  ikke  ligger  dybere.  Det  synes 
i alt  Fald,  at  allerede  før  Unionens  Stiftelse  var  det  gjen- 
nemgaaende  Danske,  der  droge  ind  i Sverige  og  her  ved  Gif- 
termaal  eller  ad  andre  Veje  skaffede  sig  Gods,  medens  den 
modsatte  Bevægelse  træder  langt  svagere  frem.* 

Den  store  Indtrængen  af  Danske  i Sverige  hang  sammen 
med  Margrethes  Politik;  om  hun  dog  selv  umiddelbart  har 
begunstiget  den,  er  mere  tvivlsomt.  Vi  vide  intet  bestemt 
derom;  kun  ses  det,  at  hun  ikke  har  forsømt  at  varetage 
Kongedømmets  Interesser  overfor  sine  godsbegjærlige  Fogeder. 
Bo  Dyre  blev  dømt  til  at  betale  Skat  af  adskilligt  af  den 
Jord,  han  havde  erhvervet  sig  i Sverige,  og  Niels  Svarte- 
skaaning  maatte  allerede  i 1397  afstaa  en  stor  Mængde  Gods 
til  Dronningen69.  Abraham  Broderssøn  betalte  sin  Hersker- 
indes Gunst  ved  at  give  Afkald  paa  de  store  Summer,  hun 
havde  laant  af  ham,  og  endda  synes  det,  at  hans  overvættes 

Godsrigdom  blev  den  egentlige  Aarsag  til  hans  voldsomme 
Død,  hvorom  vi  siden  skulle  tale. 

Ansættelsen  af  Danske  i Norge  og  Sverige  fik  forøget 
Vægt  ved  at  ledsages  af  disse  Danskernes  Godserhvervelser. 
Baade  i Styrelsen  og  Privatlivet  fremtraadte  den  danske  Na- 
tionalitet som  den  overvejende  og  herskende,  og  hvis  denne 
Udvikling  fortsattes,  som  den  var  begyndt,  maatte  den  føre 
til,  at  det  forenede  Norden  overvejende  fik  Præget  af  at  være 
dansk.  En  ejendommelig  Tilsætning  fik  Nationaliteten  imid- 
lertid ved  den  stærke  tyske  Kulturpaavirkning,  der  i 
det  fjortende  Aarhundrede  havde  ramt  først  Danmark  og 
siden  Sverige,  og  den  udprægede  Stilling,  som  Margrethe 
indtog  til  den. 

Siden  Kristendommens  Indførelse  og  de  mægtige  Aands- 
strømninger, der  i Følge  dermed  havde  bredt  sig  over  Dan- 
mark, havde  dette  Rige  i lang  Tid  været  i en  saa  kraftig 
indre  Udvikling,  at  Paavirkningeme  fra  Udlandet,  hvor  tal- 
rige de  end  vare,  dog  strax  optoges  af  det  nationale,  maaske 
nuancerede  dette,  men  uden  at  paatrykke  det  et  fremmed 
Præg;  de  store  Samlinger  af  Landskabslove,  Saxos  Historie- 
skrivning, Valdemarernes  Landevindinger  ere  hver  paa  sin 
Vis  Udtryk  for  Højdepunktet  i denne  Udvikling.  Dette  For- 
hold ændredes  imidlertid  omtrent  ved  Aar  1300,  og  det  Aar- 
hundrede, der  nu  fulgte,  betegnedes  ved,  at  der  fra  vore  syd- 
lige Naboer  kom  en  dyb  og  bred  Kulturstrøm  hen  over  Dan- 
mark. I et  enkelt  Øjeblik  syntes  det,  at  den  danske  Stat  og 
Nationalitet  helt  skulde  forsvinde;  i Aarhundredets  fjerde 
Aarti  (1330—40)  beherskedes  alle  de  gammeldanske  Lande 

af  tyske  Fyrster  og  Herrer,  og  tredive  Aar  efter  syntes  det 
samme  atter  nær,  medens  Valdemar  Atterdag  hjemløs  flak- 
kede om  i Udlandet.  Til  alle  Tider  var  Paavirkningen  stærk 
og  viste  sig  paa  mangfoldige  Omraader.  Over  det  mere  end 
halvt  fortyskede  Sønderjylland  trængte  holstenske  Adelsmænd 
ind  i Danmark;  i Jylland  fik  de  store  Godser,  i Fyn,  hvor 
deres  Grever  herskede  en  hel  Menneskealder  igjennem,  satte 
de  sig  fast  over  hele  Øen.  En  anden  Strøm  af  tyske  Adels- 
mænd kom  fra  Meklenburg,  Pommern  eller  Sachsen;  de  ud- 
bredte sig  især  over  Sjælland  og  mødtes  paa  Laaland  og 
Falster  med  Holstenerne.  Samtidig  voxede  Hanseaternes  Ind- 
flydelse i Danmark;  de  fik  den  største  Del  af  det  skaanske 
Sildefiskeri  i deres  Hænder  og  samledes  hvert  Efteraar  ved 
Skanør  og  Falsterbo  til  et  stort  Marked ; de  bosatte  sig  rundt 
om  i Landets  Kjøbstæder,  indførte  tyske  Sæder  og  gave  over- 
alt Handelslivet  et  stærkt  Stød  fremad.  Vort  Kjendskab  til 
hin  Tid.  der  hovedsagentlig  kun  tillader  os  at  se  Bevægel- 
serne paa  Overfladen,  gjør  det  vanskeligt  for  os  ret  at  værd- 
sætte Betydningen  af  denne  store  Kulturstrøm.  Klart  er  det 
dog,  hvorledes  den  fremmede  Indflydelse  i høj  Grad  har  frem- 
skyndet de  Omdannelser,  der  allerede  forinden  vare  begyndte 
i Landets  Samfundsforhold;  vi  se  det  ved  Stændernes  Ud- 
vikling, ved  Lensvæsenets  endelige  Formning;  i det  danske 
Sprog  ikke  mindre  end  i Landets  Ketsvæsen  træder  den  tyske 
Indflydelse  tydelig  frem. 

Den,  der  ser  paa  disse  Forhold  med  vor  Tids  Nationa- 
litetskampe i frisk  Minde,  vil  let  være  tilbøjelig  til  at  under- 
lægge hin  Tidsalder  lignende  Følelser,  — vistnok  dog  med 
Urette.  Hvor  den  tyske  Kulturstrøm  truede  med  at  gaa 
over  til  et  virkeligt  Fremmedherredømme,  mødte  den  ganske 

vist  skarp  Modstand,  men  den  langsomme  Indvandring  af 
Tyskere*,  den  Dag  for  Dag  fremadskridende  Paavirkniug  af 
fremmede  Sæder  og  Skikke  synes  sjældnere  at  have  fundet 
Modstand  eller  vakt  Misfornøjelse  i Nationen.  De  tyske  Adels- 
mænd  bleve  hurtig  knyttede  til  de  danske  Stormænd  ved 
Venskabs-  eller  Familieforbindelser;  i Byerne  nøde  de  ind- 
vandrede deres  Medborgeres  Agtelse  og  opnaaede  de  højeste 
borgerlige  Tillidsposter.  Naar  man  ser,  hvilken  Rolle  de 
fremmede  Adelige  spillede  i Statens  Styrelse,  i Krigen,  under 
de  diplomatiske  Forhandlinger,  naar  man  skimter  det  frodige 
kommunale  Liv,  der  udviklede  sig  i de  Stæder,  hvor  den 
tyske  Indflydelse  gjorde  sig  mest  gjældende,  kan  man  i det 
hele  ikke  værge  sig  mod  det  Indtryk,  at  den  udenlandske 
Indvandring  har  tilført  Danmark  noget,  der  savnedes,  det 
være  sig  nu,  at  de  fremmede  ved  højere  Dannelse  eller  større 
Virkelyst  udmærkede  sig  fremfor  de  indfødte. 

Til  denne  historiske  Bevægelse  havde  Valdemar  Atter- 
dag,  som  det  tidligere  er  paapeget,  indtaget  en  Stilling,  der 
var  meget  dobbeltsidig,  om  end  i fuld  Overensstemmelse  med 
Grundtankerne  i hans  politiske  Synsmaade.  Lige  saa  afgjort 
som  han  havde  sat  sin  yderste  Kraft  ind  paa  at  gjøre  Ende 
paa  Fremmedherredømmet,  lige  saa  bestemt  havde  han  und- 
ladt at  gjøre  Kampen  mod  de  fremmede  Voldsherrer  til  en 
Nationalitetskamp  mod  alt  tysk,  hvad  der  vel  med  Folkets 
Stemning  efter  den  forfærdelige  Undertrykkelse  havde  været 
meget  let.  Tværtimod  havde  han  lagt  Vægt  paa  de  politiske 
Forbindelser  med  Danmarks  sydlige  Naboer  og  endog  i en 
særlig  Grad  begunstiget  Indvandringen  af  tyske  — just  ikke 
af  holstenske  — Adelsmænd;  saadanne  havde  , han  givet  de 
mest  betroede  Poster  i sine  Omgivelser,  særlig  efter  at  den 

indfødte  Adel  især  i Jylland  gjentagne  Gange  havde  vist,  at 
den  satte  sine  Standsinteresser  over  det  fædrelandske  Maal, 
som  Kongen  stræbte  henimod.  Resultatet  havde  godkjendt 
Valdemars  Fremgangsmaade;  i sin  Kamp  for  Kongedømmet 
fandt  han  den  bedste  Støtte  hos  de  indvandrede,  og  dem 
skyldtes  det  i en  væsentlig  Grad.  at  Riget  udholdt  det  store 
Stormløb  af  alle  Naboerne  i Aarene  1368 — 69. 

Som  paa  næsten  alle  Punkter  optog  Dronning  Margrethe 
ogsaa  i denne  Retning  sin  Faders  politiske  Grundsætninger. 
Ikke  mindre  bestemt  end  Valdemar  Atterdag  stræbte  hun  at 
frigjøre  sine  Riger  for  al  Afhængighed  af  fremmede,  og  det 
lykkedes  hende  at  gjennemføre  dette  i videste  Maal.  Hun 
hindrede  Meklenburgerne  i deres  Planer  mod  Danmark  og 
tvang  Hanseaterne  til  at  udlevere  de  skaanske  Slotte;  hun 
gjorde  Ende  paa  det  meklenburgske  Herredømme  i Sverige, 
og  Unionen  blev  grundlagt,  uden  at  Margrethe  tillod  nogen 
udenlandsk  Magt  at  gribe  ind  i Forhandlingerne  mellem  de 
tre  Rigers  Indbyggere.  Men  samtidig  vogtede  hun  sig  vel 
for  at  ophidse  Nationalitetsfølelsen,  saaledes  at  den  maatte 
føre  til  en  ensidig  Udelukkelse  af  al  ydre  Paavirkning;  tvært- 
imod stillede  hun  sig  stedse  gunstig  overfor  den  enkelte  Ud- 
lænding og  holdt  sine  Lande  aabne  for  alt,  hvad  der  kunde 
læres  af  de  fremmede.  Maa  vi  end  her,  saaledes  som  vore 
Kilders  Beskaffenhed  er,  lade  os  nøje  med  Ydersiden  af  For- 
holdene, er  dette  dog  nok  til  at  lade  hin  Grundsætning  hos 
Margrethe  træde  klart  frem. 

Betegnende  er  det  saaledes  allerede,  hvorledes  Dronnin- 
gen, der  optraadte  saa  skarpt  mod  Hansestæderne  paa  ethvert 
Punkt,  hvor  det  gjaldt  hendes  og  Nordens  Interesser,  dog 
samtidig  stod  i det  venskabeligste  Forhold  til  mange  Hanse- 

ater  og  deriblandt  til  de  mest  fremragende  af  Stødernes 
Politikere.  Langt  betydningsfuldere  er  dog  Margrethes  Stil- 
ling til  de  indvandrede  tyske  Adelsmænd  i Danmark;  havde 
Valdemar  Atterdag  i sine  senere  Aar  søgt  sin  Hovedstøtte  i 
disse,  saa  gjorde  Datteren  det  samme,  om  end  ikke  saa  en- 
sidig som  Valdemar.  Hun  lod  sig  ikke  føre  bort  fra  dette 
Standpunkt  ved  det  Frafald,  der  efter  Valdemars  Død  ind- 
traadte  for  nogle  af  de  fremmedes  Vedkommende;  andre  og 
vigtigere  stode  jo  ogsaa  trofast  paa  hendes  Side,  og  de,  der 
en  Tid  havde  ment  at  finde  Valdemars  sande  Efterfølger  i 
Meklenburg,  vendte  snart  tilbage  til  Danmark  og  stillede  sig 
afgjort  paa  Margrethes  Side.  Ogsaa  siden  forøgedes  det  tyske 
Element  i Danmarks  Adel  ved  nye  Indvandringer,  skjønt 
vel  næppe  i saa  høj  Grad  som  i Valdemar  Atterdags  Tid. 
Nogle  af  de  Tyskere,  der  indkom  under  Margrethe,  forlode 
atter  snart  Landet;  det  gjælder  for  Exempel  om  en  Ridder 
Magnus  von  Alen70,  der  fik  Slottene  Skanør  og  Falsterbo  i 
Pant  mod  at  laane  Margrethe  en  meget  stor  Sum.  Andre 
forbleve  derimod  i Norden  og  spillede  en  vigtig  Rolle  ogsaa 
længe  efter  Margrethes  Død;  man  tænke  saaledes  paa  Hans 
Krøpelin.  Langt  talrigere  vare  dog  de,  der  enten  vare  ind- 
vandrede tidligere  eller  fødte  i Danmark  af  disse  tyske  Slæg- 
ter, der  ved  Embeder  og  Giftermaal  hurtig  havde  skaffet  sig 
Plads  i forreste  Række  af  Landets  Adel.  Familier  som  Pod- 
busk,  Moltke  og  Bydelsbak  paa  Sjælland,  som  Skinkel  paa 
Fyn,  Limbek  og  Skarpenberg  i Jylland  havde  talrige  Med- 
lemmer, der  opnaaede  Sæde  i Rigsraadet,  store  Len  og  ud- 
strakte Godser.  Af  de  mindre  Slægter  kunde  en  Finkenov  naa 
frem  til  Ærkestolen  i Nidaros;  Navnene  Vardenberg,  Flem- 

milig,  Grubendal  repræsenteredes  af  Lensmænd  paa  vigtige 
Slotte. 

Man  kan  være  i Tvivl  om,  hvorvidt  disse  Indvandrere 
ikke  meget  hurtig  glemte  deres  fremmede  Oprindelse  og  snart 
følte  sig  helt  som  Danske.  Vist  er  det  dog,  at  netop  de  Slæg- 
ter, der  vare  mest  rodfæstede  i deres  nye  Fædreland,  Pod- 
buskerne  og  Moltkerne  for  Exempel,  bevarede  deres  tyske 
Forbindelser71,  og  det  tyske  Element  var  i alt  Fald  saa 
stærkt,  at  det  nødvendigvis  maa  have  gjort  sig  gjældende. 
Man  kan  tælle  et  Par  Hundrede  Adelsmænd  af  tysk  Fødsel 
eller  Afstamning,  der  optraadte  i Danmark  i Margrethes  Tid, 
og  dette  Antal  udgjør  en  meget  anselig  Brøkdel  af  de'  Herre- 
mænd,  der  overhovedet  nævnes;  dertil  kommer  endda,  at  de 
fremmede  Slægter  alle  maa  henregnes  til  Højadelen  og  baade 
politisk  og  socialt  spillede  en  forholdsvis  større  Rolle  end 
de  indfødte.  Ved  Margrethes  Tiltrædelse  vare  de  to  højeste 
Rigsembeder  beklædte  med  fremmede;  i hendes  senere  Tid 
tinde  vi  blandt  de  fire  Hofbetjente,  der  hjalp  Kongen  ved 
Rigernes  Styrelse,  to  tyskfødte,  nemlig  Erik  Bydelsbak  og 
Hans  Krøpelin ; af  de  Lensmænd,  der  i Margrethes  Tid  findes 
at  have  danske  Slotte  inde,  hørte  henved  Halvdelen  til  frem- 
mede Slægter72,  hvad  Folket  ikke  altid  synes  at  have  været 
fornøjet  med ; i Skaane,  det  Landskab,  hvortil  den  tyske  Ind- 
flydelse i det  hele  mindst  havde  strakt  sig,  var  der  saaledes 
i 1387  gjentagne  Bondeopstande  mod  de  tyske  Fogeder,  hvis 
Styrelse  en  samtidig  Krønike  ogsaa  betegner  som  tyrannisk 7S. 

Det  kunde  ikke  falde  Margrethe  vanskeligt  at  gjennem- 
føre  sin  Begunstigelse  af  de  tyske  Adelsmænd  nede  i Dan- 
mark, hvor  den  Fare  for  Landets  Selvstændighed,  der  kunde 
ligge  i den  udenlandske  Paavirkning,  ikke  mere  var  akut. 

Anderledes  i Sverige.  Her  skyldte  Dronningen  sin  Indkal- 
delse netop  Utilfredsheden  med  Albrecht  af  Meklenburg  og 
hans  tyske  Herremænd;  det  var  i alt  Fald  det  Navn,  som 
Aristokratiet  gav  sin  Rejsning,  og  det  var  som  saadan,  at  Op- 
standen havde  vundet  Gjenklang  i det  svenske  Folk.  Her  i 
det  mindste  syntes  det  næsten  givet,  at  Margrethe  maatte 
følge  Stormændenes  og  Almuens  Attraa  og  vende  sig  skarpt 
mod  alt,  hvad  der  hed  tysk.  Og  dog  blev  det  ikke  saaledes; 
saa  lidt  som  Valdemar  Atterdag  havde  givet  efter  for  de  Fø- 
lelser, som  næredes  af  det  danske  Folk  i hans  første  Aar, 
saa  lidt  lod  Margrethe  sig  lede  af  det  stærkt  udprægede 
Folkehad  til  Tyskerne  i Sverige. 

Allerede  før  den  endelige  Kamp  med  Albrecht  af  Mek- 
lenburg var  begyndt,  havde  Margrethe  nærmet  sig  de  tyske 
Adelsmænd,  der  havde  ledsaget  Kongen  til  Sverige,  og  flere 
af  disse  vare  ligefrem  gaaede  over  paa  hendes  Side;  Johan 
Snakenborg  var  bleven  udstyret  med  Len  i Skaane  og  havde 
ægtet  en  af  Danmarks  rigeste  Adelsfruer ; Henrik  Parow  blev 
Dronningens  Feltøverste  i Krigen  mod  sin  tidligere  Herre  og 
faldt  paa  Falen,  efter  at  have  knyttet  Sejren  til  Margrethes 
Faner.  Fra  først  af  havde  Dronningen  saaledes  vist,  at  Øde- 
læggelseskampen kun  gjaldt  Meklenburgemes  Herredømme, 
ikke  de  enkelte  tyske  Adelsmænd,  og  da  Sejren  var  vunden 
og  Albrecht  fangen,  fandt  hun  ogsaa  hurtig  Tilslutning  hos 
de  meklenburgske  Familier,  der  havde  fæstet  Bo  i Sverige. 
De  vigtigste  af  dem  alle,  Snakenborgeme  og  Ætten  von 
Vitzen,  ofrede  en  Del  af  deres  Godser  til  Dronningen,  dog 
ikke  uden  at  faa  i alt  Fald  delvis  Betaling  derfor,  og  for 
den  Pris  fik  de  Lov  til  at  blive  i Landet;  med  en  hel  Del 
mindre  betydelige  tyske  Adelsmænd  gik  det  ligedan.  Over- 

hovederne  for  de  to  nævnte  Slægter,  Hr.  Fikke  von  Vitzen 
og  Hr.  Heine  Snakenborg,  deltoge  i de  vigtige  Forhandlinger, 
der  gik  forud  for  Unionens  Grundlæggelse,  jævnsides  med  andre 
tyskfødte  Adelsmænd  som  Erik  Ummereise  og  Klavs  Dovit. 
Da  Margrethe  i Aaret  1403  sendte  sine  Tropper  over  til  Got- 
land for  at  rive  denne  0 ud  af  Preussernes  Hænder,  var  der 
to  Mænd  af  den  tysk-svenske  Adel  blandt  Anførerne,  og  en 
Thomas  von  Vitzen  blev  siden  skikket  derhen  for  at  lede 
Underhandlingerne  i Forening  med  Danskeren  Folmer  Lunge 74. 
Flere  af  disse  fremmede  Adelsmænd  opnaaede  Len  i Sverige 
af  Dronningen. 

Det  ses  altsaa,  at  Aaret  1389  vel  gjorde  Ende  paa  Mek- 
lenburgernes  Herredømme  i Sverige,  ingenlunde  derimod  paa 
den  tyske  Indflydelse  i dette  Land.  Mange  af  de  Meklen- 
burgere,  der  havde  været  i Albrechts  Tjeneste  uden  selv  at 
skaffe  sig  svensk  Gods,  droge  naturligvis  bort  til  deres  Hjem- 
land, men  Tallet  paa  dem,  der  forbleve  i Sverige,  var  be- 
tydeligt, og  siden  forøgedes  deres  Antal  yderligere.  Medens 
flere  af  de  tysk-svenske  Slægter  forplantede  sig  til  Danmark, 
hvor  en  Herman  von  Vitzen  for  Ex.  indgiftede  sig  i Podbus- 
kernes  store  Familie75,  kom  omvendt  adskillige  af  de  dansk- 
tyske Adelsmænd  op  til  Sverige;  den  føromtalte  Klavs  Flem- 
ming blev  først  Slotsfoged  i Sverige,  siden  endog  Lagmand 
i Finland  76.  Et  stærkt  Vidnesbyrd  om,  hvorledes  Dronnin- 
gen begunstigede  de  fremmede,  er  det,  at  flere  af  de  ivrigste 
Vitalianere,  Meklenburgere  af  Fødsel,  traadte  over  i hendes 
Tjeneste,  opnaaede  svenske  Len  og  anvendtes  paa  vigtige 
Poster.  Otto  Pekkatel,  der  sammen  med  Sven  Sture  anførte 
Vitaliebrødrene  ved  deres  sidste  Optræden  i Østersøen,  finde 
vi  siden  oftere  i Dronningens  Omgivelser,  og  i 1403  var  han 

en  af  Anførerne  for  Expeditionen  til  Gotland.  En  næsten 
endnu  mere  berygtet  Vitalianer,  Arnold  Styke,  der  havde 
været  Hovedmanden  ved  Biskop  Thords  Tilfangetagelse,  fæ- 
stede ogsaa  Bo  i Sverige,  og  den  noget  yngre  Historieskriver 
Erik  Olsson  paastaar,  at  Dronningen  skal  have  givet  ham 
store  Len;  sandsynligvis  er  dette  rigtigt,  da  han  allerede 
1414  nævnes  som  Høvedsmand  paa  Nykøpinghus,  og  om  et 
Par  mindre  bekjendte  Mænd  fra  Yitalianemes  Række,  Hr. 
Henrik  Brandis  og  Konrad  von  Zamow,  er  det  i alt  Fald  sikkert, 
at  de  modtoge  Len  af  Dronningens  Haand 77. 

Naar  man  hertil  endnu  føjer,  at  den  tyske  Indvandring 
begyndte  at  naa  frem  til  Norge,  hvor  de  tre  Udlændinge, 
der  i Margrethes  Tid  kunne  paavises  at  have  haft  Len,  alle 
vare  af  tysk  Afstamning,  kan  der  ikke  være  Tvivl  om,  hvor- 
ledes Dronningen  stillede  sig  til  den  hele  tyske  Kulturstrøm, 
hvoraf  Indvandringen  kun  er  den  Yderside,  som  Overleverin- 
gen tillader  os  at  følge.  Hun  opretholdt  den  tyske  Indfly- 
delse i Danmark,  heri  følgende  sin  store  Faders  Exempel,  og 
hun  hævdede  den  i Sverige,  hvor  stærkt  end  Folkets  Følelser 
her  havde  vendt  sig  mod  Udlændingene.  Det  er  saa  langt 
fra,  at  hun  gjorde  sig  til  Talsmand  for  en  fælles  skandina- 
visk Nationalitetsfølelse,  baseret  især  paa  Modsætningen  til 
Tyskerne,  at  hun  stadig  stræbte  efter  at  gjøre  det  danske  til 
Hovedelementet,  men  vel  at  mærke  den  danske  Ejendomme- 
lighed, saaledes  som  den  var  stærkt  nuanceret  ved  Iblanding 
med  tysk. 

Hvad  vi  have  betragtet  i det  foregaaende,  indskrænker 
sig  til  Stormandsstanden  og  berører  kun  Ydersiden  af  Folke- 
nes indbyrdes  Forhold.  Synderlig  videre  vil  det  dog  næppe 

være  muligt  at  komme;  spørges  der  om,  hvorledes  Rigernes 
Indbyggere  af  lavere  Stand,  Almuen,  som  Tiden  sagde,  stode 
til  hinanden,  kunne  vi  kun  svare,  at  derom  vides  intet. 
Spørges  der,  om  der  allerede  i Margrethes  Tid  udgik  en 
aandelig  Paavirkning  fra  Nordens  ene  Rige  til  de  andre,  er 
dette  lige  saa  umuligt  at  besvare. 

En  stor  Rolle  for  Foreningens  Fremtid  syntes  det  ud- 
prægede Sprogslægtskab  hele  Norden  over  at  maatte  komme 
til  at  spille.  En  Dansker  kunde  uden  Tvivl  let  gjøre  sig 
forstaaelig  i det  mindste  i Sverige,  vanskeligere  maaske  i 
Norge,  og  det  kunde  ikke  let  hændes  Svenskerne  overfor  en 
dansk  Foged,  at  de  følte  hans  Svar  til  dem  som  talt  i et 
helt  fremmed  Tungemaal,  hvad  der  udtrykkelig  fortælles  om 
Kong  Albrecht*).  Imidlertid  bør  man  ikke  tillægge  dette 
Moment  stort  mere  end  en  vis  praktisk  Betydning.  Nutidens 
fine  Øre  for  sprogligt  Slægtskab  og  den  Slutning,  som  vi 
lettelig  drage  fra  Sproglighed  til  Stammefrændskab,  kjendtes 
ikke  i tidligere  Dage,  og  deraf  alene  vilde  en  Svensker  sik- 
kert ikke  naa  til  at  føle  sig  nær  knyttet  til  Danskerne  eller 
Nordmændene.  Betegnende  er  det  kun,  hvorledes  der  heller 
ikke  opdukker  nogen  Fællesbetegnelse  for  Nordboerne;  man 
følte  sig  som  Svenskere,  som  Danskere  osv.,  hvad  der  ogsaa 
viser  sig  i den  stærke  Fremhævelse  af  Indfødsretten. 

*)  Det  hedder  ora  ham  i et  samtidigt  Digt 7a,  at  naar  den  svenske  Bonde 
kom  til  Kongen  for  at  klage  sin  Nød,  saa  svarede  han  paa  sit  Plat- 
tysk: Ik  kan  troicen  nicht  beter,  leue  knecht. 


Digitized  by  Google 


281 


VI.  linionskongens  Titel  og  Vaaben;  Tilbageblik  paa 
Margrethes  Unionspolitik. 

Den  Forening,  der  fandt  Sted  mellem  Nordens  tre  Lande, 
har  paa  alle  Punkter  vist  sig  at  være  præget  af  en  skarpt 
fremtrædende  Dobbelthed:  egentlig  skulde  og  burde  de  tre 
Riger  staa  aldeles  lige;  i Virkeligheden  indtog  Danmark  en 
Førstestilling,  som  Margrethe  bevidst  søgte  at  forøge  paa  en- 
hver Maade.  Tendensen  er  saa  stærk,  at  den  endog  viser 
sig  ved  noget  saa  formelt  som  Unionskongens  Titel  og 
Vaaben. 

Det  laa  i Foreningens  hele  Karakter,  at  der  ikke  kunde 
være  Tale  om  en  Fællestitel;  det  forenede  Skandinavien  var 
navnløst,  og  Erik  af  Pommern  var  Konge  i Sverige  og  Norge 
ligesom  i Danmark,  intet  mere.  Den  naturlige  Orden  var 
da,  at  Kongen,  hver  Gang  han  optraadte  i et  af  Rigerne, 
brugte  sin  Titel  som  dette  Lands  Konge,  om  han  end  kunde 
mindes  Foreningen  ved  dertil  at  føje  de  to  andre  Rigers 
Navne.  Saaledes  blev  det  virkelig  ofte  Tilfældet;  i Sverige 
kalder  Erik  sig:  med  Guds  Naade  Sveriges,  Danmarks  og 
Norges  Konge;  i Norge  hedder  det:  Norges,  Danmarks  og  Sve- 
riges Konge,  og  i Danmark  sættes  dette  Riges  Navn  forrest; 
gjennemgaaende  er  det  nemlig,  at  Kongen  nu  kaldte  sig  Ri- 
gets Konge,  ikke  Folkets,  saaledes  som  det  tidligere  havde 
været  almindeligt  baade  i Danmark  og  Sverige.  Det  var  en 
Ændring,  som  Unionskongen  altsaa  optog  fra  de  gamle  nor- 
ske Arvekonger,  og  netop  derfor  var  den  vel  ikke  uden  Be- 
tydning; mod  Foreningens  Grundprinciper  stred  en  Orden 
som  den  nævnte  imidlertid  ikke,  og  det  kan  kun  bemærkes, 

at  Danmark  baade  i Norge  og  Sverige  faar  den  anden  Plads, 
nærmest  efter  det  Rige,  hvorom  Kongebrevet  handler. 

Mere  betegnende  er  det,  at  denne  saa  naturlige  Følge- 
orden for  Rigernes  Navne  ingenlunde  overholdtes  altid;  strax 
i Eriks  første  Aar  træffer  man  Exempler  paa,  at  Kongen 
nævner  Danmark  først  selv  i svenske  og  norske  Breve,  og 
det  varede  ikke  længe,  før  dette  blev  almindeligt;  hvilket 
Land  end  Brevet  gjaldt,  kaldte  Erik  sig:  Danmarks,  Sveriges 
og  Norges  Konge79.  Det  er  umuligt  at  sige,  om  dette  blev 
gjennemført  med  klar  Bevidsthed,  eller  om  det  kun  var  en 
naturlig  Følge  af  de  faktiske  Forhold,  fremhjulpen  af,  at 
Kongebrevene  oftest  udfærdigedes  af  danske  Kancellister ; saa- 
rende  i høj  Grad  for  Nordmænd  og  Svenskere  maatte  det  i 
alt  Fald  være  at  modtage  Breve  med  Titulaturen  formet  paa 
denne  Maade.  — Nordens  udenlandske  Naboer  vare  ogsaa 
mest  tilbøjelige  til  at  give  Danmark  den  første  Plads  i For- 
eningen; afset  fra  ligefremme  Traktater  eller  lignende  Breve, 
hvori  Titulaturen  naturligvis  er  den  officielle  og  Danmark 
stilles  forrest  blandt  de  tre  Riger,  hedder  Erik  i Almindelig- 
hed blot  «Kongen  af  Danmark*80;  dertil  bidrog  jo  vistnok, 
at  der  var  en  anden,  som  førte  Titel  af  Konge  i Sverige, 
nemlig  Albrecht,  men  det  viser  dog  uomtvistelig,  hvorledes 
Danmark  i Udlandets  Øjne  var  Nordens  første  Magt. 

Saa  lidt  som  der  burde  være  Tale  om  en  i stræng  For- 
stand fælles  Titel  for  de  forenede  Rigers  Konge,  kunde 
der  opstaa  et  virkeligt  Unionsvaaben.  Ligesom  Titelen  vex- 
lede  — eller  burde  vexle  — , maatte  Vaabenet  ogsaa  være 
forskjelligt  for  hvert  Land,  om  end  Forbindelsen  kunde  an- 
tydes ved  i Vaabenet  at  medoptage  de  andre  Rigers  Mær- 
ker. Saaledes  blev  det  ogsaa,  men  paa  en  Maade,  som  ikke  * 

er  uden  Interesse.  — Til  bedre  Forstaaelse  af  det  følgende 
forudskikkes  et  Par  Ord.  Det  danske  og  norske  Rige  havde 
paa  denne  Tid  hvert  sit  faste  Yaaben,  det  sidste  den  oprejste 
Løve,  der  holder  en  Øxe,  det  første  de  tre  Løver  eller  Leo- 
parder; Forskjellen  mellem  disse  to  Dyr  er  jo  i Heraldiken 
kun,  at  Løven  vender  sit  Hoved  fremad,  Leoparden  sit  mod 
Beskueren.  Med  Sverige  var  Forholdet  anderledes.  Folk- 
ungernes Slægtvaaben  var  en  springende  Løve,  anbragt  foran 
tre  Bjælker;  den  ses  den  Dag  i Dag  i det  svenske  Rigsvaa- 
ben  og  hedder  nu  Gøtaløven,  fordi  den  opfattes  som  en  Hen- 
tydning til  Gøtarike.  Jævnsides  denne  havde  Magnus  Smek, 
om  ikke  i sit  Segl,  saa  dog  paa  sine  Mønter,  anbragt  tre 
Kroner,  stillede  i Krans  om  et  eller  andet  Bogstav,  der  for- 
modentlig betegner  Prægestedet  eller  Møntmesteren.  Kro- 
nerne synes  sikkert  at  have  haft  en  bestemt  Betydning;  dog 
kan  man  være  i Tvivl  om,  hvorvidt  Magnus  med  dem  har 
villet  minde  om  de  tre  Riger,  han  besad,  Sverige,  Norge  og 
Skaane,  eller  om  Kronerne  kun  skulle  hentyde  til  Konge- 
dømmets Betydning,  som  Magnus  jo  netop  søgte  at  forhøje. 

I hvert  Tilfælde  var  Mærket  kjeudt  i Sverige ; da  derfor  Albrecht 
af  Meklenburg  besteg  Tronen  og  ikke  kunde  bruge  Folkunge- 
løven,  satte  han  i sit  Segl  snart  alle  tre,  snart  blot  en  Krone ; 
de  tre  Kroner  stilledes  dog  nu  i to  Rækker,  nederst  én  og 
øverst  to.  Albrecht  gjorde  saaledes  Kronerne  ligefrem  til  det' 
svenske  Rigsvaaben,  og  Kan  synes  derved  nærmest  at  have  tænkt 
sig  dem  som  Kongedømmets  Symbol.  Naar  man  derimod  i 
Danmark  senere  paastod,  at  han  ved  disse  Kroner  skulde  have 
antydet  sine  Krav  paa  Norge  og  Danmark,  er  dette  utænke- 
ligt; saadanne  Fordringer  opstillede  han  jo  først  i de  aller- 
sidste Dage  af  sin  Regering,  da  Brodersønnen,  den  unge 

Albrecht,  var  død,  og  for  øvrigt  viser  Forekomsten  af  den 
enlige  Krone  ogsaa,  at  man  ikke  bør  lægge  Hovedvægten  paa 
Antallet81. 

Den  ejendommelige  tilbagetrukne  Rolle,  som  Margrethe 
mente  at  burde  vise  med  sin  Person,  træder  klart  frem  og- 
saa i hendes  Segl.  Et  virkeligt  Fyrstesegl  fører  hun  kun  i 
sin  første  Tid,  da  hun  som  »Dronning  af  Norge  og  Sverige* 
stræber  at  sætte  sin  Søn  Olufs  Krav  paa  Danmark  igjennem; 
da  stadfæster  hun  Haandfæstningen  med  et  Segl,  der  frem- 
stiller Dronningen  paa  Tronen  omgiven  af  fire  Skjolde,  den 
norske  Løve,  Folkungeløven  og,  to  Gange  gjentaget,  Danmarks 
tre  Løver;  Omskriften  nævner  baade  hendes  Navn  og  hen- 
des fulde  Titel.  Senere  derimod  er  Margrethes  Segl  altid 
navn-  og  titelløst;  undertiden  fremstiller  det  et  kronet 
Hoved,  vistnok  Himmeldronningens,  undertiden  er  det,  som 
det  synes,  dannet  ved  Hjælp  af  en  lille  Seglring  og  viser  et 
ubedækket  Menneskehoved;  enten  er  der  slet  ingen  Omskrift, 
eller  ogsaa  bestaar  denne  af  Ordet  secretum  flere  Gange 
gjentaget.  Seglbilledet  er  her  altsaa  rent  personligt,  og  kun 
i de  Aar,  da  Margrethe  styrede  Rigerne  i sit  eget  Navn,  fra 
Olufs  Død  og  i Danmark  og  Sverige  lige  til  1396,  optager 
hun  et  virkeligt  Vaaben  i sit  Segl,  og  da,  mærkelig  nok  de 
tre  Kroner,  anbragte  i et  Skjold*).  At  Margrethe  ikke  har 
opfattet  dette  Mærke  som  Sveriges  Rigsvaaben,  hvad  Albrecht 
havde  gjort,  er  klart  alene  deraf,  at  hun  ogsaa  benyttede  de 
tre  Kroner  i indre  danske  Sager;  hun  har  tilsyneladende  ta- 
get det  i den  ældre,  vistnok  endnu  ikke  forglemte  Betydning 


*)  I Omskriften  findes  ogsaa  her  Ordet  secretum  gjentaget  Here  Gange. 
Selve  Skjoldet  er  afbildet  som  Vignet  paa  Titelbladet  til  denne  Bog. 

og  har  vel  ment  heri  at  finde  det  bedste  Symbol  for  den 
Union,  som  faktisk  var  til  Stede,  og  paa  hvis  jformelle  Ud- 

i 

vikling  hun  da  netop  arbejdede82. 

En  stærk  Modsætning  til  Margrethes  uanselige  Segl  dan- 
ner den  hele  Række  af  forskjellige  Sigiller  og  Sekreter, 
hvormed  hun  udstyrede  sin  Eostersøn  Erik.  Efterat  han  i 
den  første  Tid  havde  haft  et  Segl,  i hvis  Omskrift  han  for- 
uden Hertug  i Pommern  kun  ubestemt  kaldte  sig  « Konge », 
og  hvori  saas  en  Løve  og  en  Grif,  som  mellem  sig  holdt  en 
Krone  over  et  Kors,  fik  han  efter  sin  Kroning  dels  store 
Rigssegl  for  hvert  af  sine  Riger  til  Anvendelse  ved  de  mest 
højtidelige  Statsakter,  dels  et  personligt  Segl,  Sekretet,  som 
brugtes  i mere  dagligdags  Sager,  og  endelig  et  Segl  til  Brug 
ved  Retterthingene  i Danmark.  I det  sidstnævnte  ses  natur- 
ligvis kun  de  tre  danske  Løver  eller  Leoparder;  Sekretet, 
som  uden  Forskjel  brugtes  i alle  tre  Rigers  Sager,  viser  et 
Skjold  med  de  tre  Kroner,  hvilende  paa  et  Kors,  og  her  ere 
da  atter  Kronerne  sikkert  opfattede  som  Kongedømmets  eller 
Unionens  Sindbillede,  ikke  som  noget,  der  særlig  vedrørte 
Sverige. 

Af  Rigsseglene  er  det  danske  bevaret  i mange  Aftryk, 
det  norske  næppe  mere  end  i ét ; derimod  findes  der  nu  intet 
Brev  med  et  svensk  Rigssegl  fra  Eriks  Tid,  og  man  kan 
med  Sikkerhed  sige,  at  et  saadant  Segl  aldrig  har  existeret. 
Privilegier,  Frihedsbreve  og  lignende  Dokumenter,  der  burde 
forsynes  med  Rigsseglet  og  ogsaa  bleve  det  i Danmark,  ere  i 
Sverige  kun  forseglede  med  det  mindre  Segl,  Sekretet,  og  i 
et  bestemt  Tilfælde,  nemlig  ved  den  store  Stadfæstelse  paa 
Hanseatemes  Privilegier  (1398),  da  det  var  nødvendigt  at 
give  det  for  Sverige  udstedte  Exemplar  en  lignende  Karak- 

ter  som  det  danske  og  norske,  brugte  man  dertil  uden  videre 
det  danske  Kigssegl.  — Dette  fremstiller  et  stort  Skjold,  over 
hvilket  et  vinget  Englehoved  dukker  frem;  Skjoldet  er  firdelt 
ved  Hjælp  af  et  bredt  Kors,  over  hvis  Midte  der  findes 
et  Skjold  med  den  norske  Leve.  I Felterne  findes,  nævnt  ef- 
ter den  heraldiske  Rækkefølge,  først  de  tre  Leoparder,  der 
ere  anbragte  paa  en  Baggrund  af  Søblade  eller  Hjærter  og  i 
deres  Forpoter  holde  Danebrogsfanen,  derefter  de  tre  Kroner, 
saa  Folkungeløven,  endelig  en  Drage  eller  Grif.  I det  norske 
Rigsvaaben  ses  Kongen  siddende  paa  sin  Trone;  et  Skjold  er 
anbragt  paa  hans  Bryst,  fire  andre  ved  begge  Sider,  og  til- 
sammen indeholde  de,  som  det  synes,  de  samme  Vaabener 
som  det  danske  Segl. 

De  tre  Kroner,  der  i Danmarks  Rigssegl  indtage  den 
nærmeste  Plads  efter  Landets  eget  Yaaben,  kunne  ogsaa  her 
tydes  som  Unionens  Sindbillede;  dog  tør  man  ikke  nægte, 
at  de  muligvis  her  have  en  anden  Betydning;  thi  dette  er 
sikkert  Tilfældet  med  dem,  saaledes  som  de  ere  stillede  i 
Dronning  Filippas  Segl.  Dette  er  tvedelt  med  hendes  Fa- 
milievaaben,  det  engelske,  anbragt  til  højre  for  Beskueren: 
til  venstre  findes  et  firdelt  Felt,  der  indeholder  de  danske 
Løver,  Kronerne,  den  norske  Løve  og  Griffen.  Netop  disse 
Mærker  i den  selvsamme  Orden  gjenfindes  paa  et  Flag,  der 
blev  taget  paa  et  dansk  Skib  i 1427  og  nylig  blev  gjenopdaget 
i Lubecks  Mariekirke,  og  her  vil  det  ikke  kunne  betvivles , at 
de  tre  Kroner  ere  indsatte  som  Sveriges  særlige  Yaaben;  ellers 
vilde  dette  Rige  jo  aldeles  ikke  være  repræsenteret  i Seglet 
og  Flaget.  Det  synes  da,  at  den  Betydning,  som  Albrecht 
af  Meklenburg  havde  givet  Kronerne,  ikke  var  helt  udryddet, 
og  naar  Svenskerne  siden  under  deres  Opstand  mod  Erik  an- 

bragte  de  tre  Kroner  som  Sveriges  Vaabenmærke  i det  Rigs- 
segl, der  da  udarbejdedes,  er  det  Kongen,  der  selv  har  vist 
dem  Vejen  dertil.  At  Kronerne  ogsaa  i det  danske  Rigs- 
vaaben  betegne  Sverige,  bliver  derefter  muligt,  om  end  næppe 
sandsynligt;  hvis  det  var  Meningen,  vilde  jo  dette  Rige  der- 
ved blive  fremstillet  dobbelt.  Rimeligst  er  det,  at  de  tre  Kro- 
ner her  staa  som  Unionsmærke,  hvad  der  jo  sikkert  er  Me- 
ningen, naar  de  findes  saavel  i Margrethes  som  i Kong  Eriks 
Sekret83. 

Manglen  af  et  svensk  Rigssegl  tillader  os  ikke  ret  at 
følge,  hvorledes  Rangfølgen  mellem  Rigerne  blev  iagttaget 
ved  Seglene,  og  naar  dertil  kommer,  at  de  smaa  Vaaben- 
skjolde  i det  norske  Segl  ere  meget  utydelige  i det  eneste 
bevarede  Aftryk,  opfordres  man  ikke  til  at  dvæle  ved  dette 
Spørgsmaal.  En  mærkelig  Tilsidesættelse  af  Sverige  ligger 
jo  allerede  deri,  at  kun  Danmark  og  Norge  fik  deres  særegne 
Rigssigiller,  medens  Sverige  maatte  undvære  et  saadant  eller 
hjælpe  sig  med  det  danske ; det,  at  Erik  beseglede  alle  svenske 
Breve  med  Sekretet,  det  personlige  Segl,  var  ligesom  et  ydre 
Tegn  paa  det  samme,  der  fremtræder  i Ophævelsen  af  de 
svenske  Rigsembeder,  et  Lydtryk  for  Unionskongens  rent  per- 
sonlige Regimente. 


Den  Redegjørelse  for  Dronning  Margrethes  Unionspoli- 
tik, der  er  given  i det  foregaaende,  vil  vel  ret  klart  have 
vist,  hvad  hun  tilstræbte;  den  vil  ligeledes  til  fulde  have  stad- 
fæstet, at  Overenskomsten  fra  Kalmarmødet  i 1397  kun  kan 
betragtes  som  et  Kompromis  mellem  hende  og  Stormændene, 
og  gjøre  det  forstaaeligt,  at  Margrethe  kunde  være  saa  util- 

freds  med  de  da  vedtagne  Grundtræk  til  en  Unionsforfat- 
ning, at  hun  siden  forhindrede  deres  endelige  Stadfæstelse. 

Unionsbrevet  fra  Kalmar  fastslog  baade  en  stærk  Selv- 
stændighed for  de  enkelte  Riger  og  en  fuldstændig  Ligestil- 
ling mellem  disse  indbyrdes.  Begge  Dele  hang  nøje  sammen ; 
Ligestillingen,  der  var  saa  billig  og  retfærdig,  syntes  kun  at 
kunne  hævdes  ved  at  holde  de  tre  Rigers  Styrelse  saa  skarpt 
ud  fra  [hinanden  som  mulig.  Dette  Rorhold,  der  maatte 
blive  skæbnesvangert  for  en  virkelig  Sammenvoxen  af  Nor- 
dens Lande  og  Folk,  var  imidlertid  ikke  blot  en  Følge  af 
den  Optræden,  Margrethe  havde  vist  særlig  overfor  Sverige, 
men  det  var  et  naturligt  Udslag  af  hele  den  Maade, 
paa  hvilken  Foreningen  var  fremkommen.  Unionen  mellem 
Danmark  og  Sverige  — det  altid  passive  Norge  er  her 
uden  Betydning  — var  jo  nemlig  ikke  opstaaet,  ved  at  de 
to  Riger  efterhaanden  havde  nærmet  sig  hinanden,  indtil  de 
en  skjønne  Dag  havde  sluttet  sig  helt  sammen.  Tværtimod, 
Kalmarbrevet  siger  med  god  Grund,  at  der  i lang  forleden 
Tid  havde  været  Fejde  og  Tvedragt  mellem  Rigerne.  Danmark 
og  Sverige  havde  i et  Aarhundrede  før  Margrethes  Dage  sta- 
dig kæmpet  om  Overmagten  i Norden;  Striden  var  bleven 
bitrere,  da  Magnus  Smek  med  delvist  Held  havde  forsøgt  at 
tilrive  sig  gamle  danske  Provinser,  og  i Danmark  havde  man 
jævnsides  Tyskerne  nævnt  de  SveAske  som  Rigets  Hoved- 
fjender. Saa  var  Danmark,  der  en  Tid  lang  havde  været 
den  tabende  Part,  gaaet  stærkt  fremad  under  Valdemar  Atter- 
dags  kraftige  Ledelse;  Svenskerne  havde  mistet  deres  dan- 
ske Erobringer,  og  med  disse  vare  store  Stykker  af  deres 

Fædreland  komne  i Valdemars  Haand.  Nu  var  National- 

hadet  stærkest  paa  svensk  Side,  og  det  forøgedes  endnu  mere 

derved,  at  den  danske  Konge  stod  som  Bærer  af  de  monar- 
kiske Ideer  og  som  den  bedste  Støtte  for  Kong  Magnus  i 
hans  Kamp  mod  den  svenske  Adel.  Denne  anvendte  de 
yderste  Midler,  idet  den  afsatte  Sveriges  gamle  Kongeæt  og 
indkaldte  Meklenburgerne ; fra  den  Tid  var  Kampen  mod 
Danmark  staaende,  og  Albrechts  Optræden  har  i denne  Ret- 
ning vistnok  haft  Folkets  Sympathi,  uden  hvilken  den  næ- 
sten magtløse  Konge  heller  fkke  havde  kunnet  gjennemfore 
sine  stadige  Krigstog. 

Disse  Forhold  vedvarede  lige  til  den  Tid,  da  Albrechts 
slette  Regimente  og  Overgreb  væbnede  Adelen  imod  ham,  og 
den  rent  øjeblikkelige  Situation  kastede  saa  Sverige  i Margre- 
thes Arme.  Pludselig,  uden  dybere  Forberedelse  i den  fore- 
gaaende  Udvikling,  sprang  Unionen  frem;  den  mægtige  Dron- 
ning ydmygede  Aristokratiet  stedse  mere,  og  Stormændene 
bøjede  sig,  men  det  kan  ikke  undre  os,  ai  dette  skete  mod- 
villig og  tilbageholdent,  idet  enhver  Lejlighed  benyttedes  til 
at  indskærpe  Sveriges  Særstilling  og  nationale  Uafhængighed. 

Den  her  antydede  Maade,  hvorpaa  Unionen  var  frem- 
kommen, gjorde  det  vanskeligt,  maaske  umuligt  for  Margrethe 
at  sætte  sig  som  Maal  en  Forening  af  den  ideale  skandina- 
viske Karakter,  hvorefter  der  med  fuld  Ligestilling  for  alle 
Nordens  Lande  var  forbundet  den  nøjeste  Forbindelse,  som 
snart  kunde  gaa  over  til  en  virkelig  Sammensmeltning.  Et 
saadant  Ideal  laa  maaske  ikke  hendes  Tanker  fjærnt;  selv  har 
hun  sikkert  ikke  været  behersket  af  ensidige  nationale  For- 
domme, og  fra  tidlig  Tid  var  hun  knyttet  til  Sverige;  hun 
har  maaske  næret  Had  til  det  svenske  Aristokrati,  men  at 
hun  har  følt  Kjærlighed  for  sine  Undersaatter  i Sverige,  der- 
paa  have  vi  Beviser  bl.  a.  i hendes  testamentariske  Bestem- 

Er  slev;  Margrethe.  19 

melser  fra  Aaret  1411.  Med  sin  udprægede  Evne  til  at  bøje 
sig  for  de  faktiske  Forhold  har  hun  imidlertid  opgivet  at 
forfølge  dette  fjærne  Ideal.  Hun  har  ikke  tilstræbt  at  give 
Rigerne  ligelig  Indflydelse  i Unionen;  paa  ethvert  Punkt  er 
det  Danmark,  der  stilles  i Forgrunden  som  Dronningens  Ho- 
vedstøtte og  den  ledende  Stat  indenfor  Foreningen.  Hun  har 
heller  ikke  stræbt  efter  at  sammensmelte  Nationerne ; de  store 
Unionsmøder,  der  vare  et  godt  Middel  til  at  nærme  Folkene 
til  hinanden  i fælles  Virksomhed , har  hun  snart  afskaffet; 
hun  har  hverken  ansat  Svenskere  eller  Nordmænd  i Dan- 
mark, men  ene  og  alene  Danske  i de  to  andre  Riger.  I det 
hele  kan  hendes  Politik  ikke  karakteriseres  som  national  og 
skandinavisk;  skjønt  hun  ved  sin  Virksomhed  befriede  Nor- 
den for  Tyskernes  Herredømme,  rejste  hun  aldrig  nogen  Na- 
tionalkamp mod  Tyskerne;  tværtimod,  hvis  noget  nationalt 
skal  siges  at  have  sejret  med  hende,  maa  det  være  Dansk- 
hed, stærkt  nuanceret  af  tysk  Indflydelse. 

Det  centrale  i Margrethes  Politik  var  dog  overhovedet 
ikke  noget  nationalt;  vil  man  endelig  bruge  et  af  disse  mo- 
derne Slagord,  maa  man  nærmest  sige,  at  hendes  Maal  var 
et  socialt.  Indre  Ro  og  Orden  forenet  med  ydre  Uafhæn- 
gighed var  den  Gave,  Margrethe  vilde  bringe  sine  Undersaat- 
ter,  og  det  Middel  dertil,  der  stod  for  hende  som  det  eneste, 
var  at  udstyre  Kongedømmet  med  den  størst  mulige  Myn-  * 
dighed.  Monarkiet  skulde  bringe  Staten  den  Fred,  der  var 
forsvunden  under  Stormændenes  Regimente;  man  skulde  bort 
fra  de  lovløse  Tilstande,  der  havde  naaet  deres  Højdepunkt  i Dan- 
mark før  Valdemar  Atterdags  Tiltrædelse,  i Sverige  under  Al- 
brecht af  Meklenburg,  og  dette  kunde  kun  ske  ved  at  knække 
Aristokratiets  Myndighed.  Kampen  for  Kongedømmet  og  mod 

Stormændene,  det  er  Midtpunktet  i Margrethes  Liv  og  Vir- 
ken, og  kun  med  det  for  Øje  forstaar  man  hendes  Unions- 
politik. Sverige  var  ikke  blot  det  eneste  Punkt  i Norden,  hvor 
Tyskerne  havde  Herredømmet;  det  var  tillige  og  især  det 
Rige,  hvori  Aristokratiet  stod  med  Palmerne  i Hænderne 
overfor  Kongedømmet;  Sveriges  Underkastelse  gav  derfor  Adels- 
magten i Norden  et  afgjørende  Stød.  Saaledes  var  den  skan- 
dinaviske Union  fra  første  Færd  rettet  mod  Stormandsherre- 
dømmet, og  dette  gav  Foreningen  dens  ejendommelige  Ka- 
rakter. Margrethes  Unionspolitik  gik  ud  paa  at  forøge 
Fælleskongens  Magt  for  enhver  Pris;  hun  tilbagetrængte  Ade- 
lens Indflydelse  i alle  Riger,  og  som  naturligt  var,  gik  det  mest 
ud  over  den  svenske  Adel,  der  havde  været  og  var  den  mæg- 
tigste. I Danmark  stod  Kongedømmet  kraftigst,  i Sverige 
mindst  grundfæstet;  derfor  gjordes  Danmark  til  Hovedlandet, 
medens  Sverige  blev  undertrykt,  og  hele  Unionen  fik  derved 
strax  Karakteren  af  et  dansk  Supremati. 

MARGRETHES  INDRE  STYRELSE, 

ISÆR  I DANMARK. 

' . ..  • .*  " ' ' I - **•  4 l.'.M 

I.  Margrethes  Godspolitik. 


Vi  have  i den  foregaaende  Bog  gransket  Dronning  Mar- 
grethes Optræden  i de  mellemrigske  Forhold,  og  det  har  der- 
ved vist  sig,  at  Eun  fremfor  alt  lod  sig  lede  af  Tanken  om 
at  forøge  Kronens  Magt.  Til  den  Ende  havde  hun  søgt  at 
nedbryde  de  Skranker  for  Kongens  Myndighed,  der  efterhaanden 
havde  rejst  sig,  og  dette  var  for  en  stor  Del  lykkedes  hende 
meget  godt:  samtidig  havde  hun  imidlertid  med  største  Iver 
stræbt  efter  mere  positivt  at  styrke  Kongedømmet  ved  at 
skaffe  det  forøgede  Indtægter.  Statens  Finanser  vare  stadig  en 
Hovedgjenstand  for  Margrethes  Opmærksomhed,  som  de  vare 
det  for  alle  de  med  hende  aandsbeslægtede  Kegenter  rundt 
om  i Evropa,  og  saaledes  maatte  det  være;  det  nye  Konge- 
domme, der  greb  ind  paa  mange  Punkter,  hvor  Staten  tid- 
ligere intet  havde  haft  at  skaffe,  krævede  store  Pengemidler, 
og  dog  vare  Statens  Indtægter  bievne  formindskede  i høj 
Grad,  efterhaanden  som  de  privilegerede  Stænder  tiltoge  sig 

stedse  flere  af  Kronens  Rettigheder  og  store  Parter  af  det 
fordum  saa  udstrakte  Krongods.  De  monarkiske  Reforma- 
torer maatte  da  nødvendigvis  sætte  det  som  et  Hovedmaal, 
hvoraf  næsten  alt  andet  var  afhængigt,  atter  at  sikre  Kro- 
nens Indtægter,  forøge  de  bevarede  og  ud  tinde  nye.  — 

I Nutidens  Danmark  indtage  Domæneindtægter  og  Grund- 
skatter en  temmelig  underordnet  Plads  blandt  Statens  mange 
Indtægtskilder ; tilsammen  give  de  kun  omtrent  en  Ottendedel 
af,  hvad  Staten  aarlig  tager  ind.  Ganske  anderledes  i Mid- 
delalderen ; da  bestod  Kongedømmets  vigtigste  og  sikreste  Ind- 
tægt netop  i Godsafgifter,  i de  Ydelser,  der  under  mange 
forskjellige  Navne  gaves  af  Selvejerbønderne  og  Fæsterne. 
Egentlig  vare  to  Ting  her  blandede  sammen,  hvad  Staten 
nemlig  havde  at  kræve  som  Stat,  paa  Grund  af  sin  Højheds- 
ret, og  hvad  den  krævede  som  Godsherre,  paa  Grund  af  lige- 
frem Ejendomsret  til  visse  Godser;  baade  Selvejere  og  Fæstere 
skyldte  Staten  de  offentlige  Ydelser,  Fæsterne  alene  gave 
desuden  Afgifter  til  Kongen  som  Ejer  af  det  Gods,  de  havde 
i Fæste. 

De  Ydelser,  der  gaves  af  alle  Bønder  til  Statens  Behov, 
omfattede  de  tre  Hovedarter:  Stud,  Inne  og  Leding.  Stud 
var  en  Afgift  i Korn  og  andre  Naturalier,  der  fra  først  af 
var  svaret  for  at  underholde  Kongen,  naar  han  kom  til  ved- 
kommende Egn,  eller  rettere  maaske,  svaret,  naar  han  undlod 
at  komme  derhen,  i Stedet  altsaa  for  det  egentlige  Gjæsteri 
eller  Nathold.  Inne  var  Arbejde,  nærmest  til  Landets  For- 
svar, tillige  dog  til  Hjælp  ved  Bygningen  af  Kongens 
Gaarde,  ved  de  kongelige  Møller,  kortsagt  til  Kronens  Gavn; 
Leding  endelig  var  Krigstjeneste.  Ligesom  Stud  imidlertid 
var  en  Afløsning  for  en  anden  Ydelse,  saaledes  blev  Inne 

og  Leding  ogsaa  ofte  omsatte  i Naturalafgifter,  naar  Kongen 
i et  eller  andet  Aar  ikke  krævede  selve  Arbejdet  eller  udskrev 
Ledingen,  og  alle  tre  Navne  betegnede  da  kun  forskj  ellige 
Ydelser  i Penge  eller  lignende1.  Disse  Ydelser  gaves  baade 
af  Selvejerne  og  af  Fæsterne,  dog  saaledes  at  Kronens  Fæ- 
ster gav  forholdsvis  mindre  end  den  frie  Bonde,  medens  han 
saa  til  Gjengjæld  havde  at  præstere  saavel  Landgilde  som 
Hoveriarbejde  til  sin  kongelige  Godsherre.  Paa  den  Vis  blev 
Forskjellen  mellem  de  to  Arter  Ejendom  temmelig  ringe,  set 
fra  Statens  Synspunkt,  og  i hvert  Tilfælde  var  der  en  anden 
Forskjel,  som  var  langt  større,  den  nemlig,  om  Bonden  over- 
hovedet var  afgiftspligtig  til  Kronen,  eller  om  han  stod  under  de 
privilegerede  Stænder.  Saavel  Gejstligheden  som  Adelen  uod 
jo  fuld  Skattefrihed  for  deres  Gods;  deres  Fæstere  gave 
hverken  Stud,  Inne  eller  Leding  til  Kronen,  og  hver  Gang  et 
Gods  gik  over  i en  Prælats  eller  Herremands  Haand,  var  det 
et  stort  Indtægtstab  for  Kronen2. 

I det  trettende  Aarhundrede  og  tidligere  var  det  især 
Gejstlighedens  Gods,  der  var  i stærk  Tilvæxt;  siden  kom 
Adelen  med,  og  snart  blev  det  denne  Stand,  hvis  Gods- 
erhvervelser voldte  Kronen  de  største  Tab.  Ofte  udkjøbte 
den  Selvejeren  af  hans  Gaard;  oftere  vistnok  søgte  Bonden 
i disse  fredløse  Tider  frivillig  Ly  hos  den  nærmeste  Herre- 
mand, der  ene  syntes  i Stand  til  at  beskytte  ham,  og  skete 
det  ikke  frivillig,  havde  Adelsmanden  Midler  nok  til  at  sætte 
sin  Vilje  igjennem.  Fra  Kronens  Side  kunde  der  fra  først  af 
ikke  lægges  nogen  Hindring  i Vejen  for  denne  Bevægelse, 
der  Dag  for  Dag  mindskede  Kronens  Indtægter;  Selvejeren 
betragtedes  som  fuldkommen  Herre  over  sin  Gaard,  og  de 
privilegerede  Stænders  Ket  til  at  forøge  deres  frie  Jordegods 

var  aldeles  ubegrænset.  Efterhaauden  begyndte  dog  andre 
Anskuelser  at  gjøre  sig  gjældende.  Idet  Bondens  Ydelser 
til  Staten  ændredes  fra  extraordinære  til  regelmæssige,  aarlig 
tilbagevendende  Afgifter,  førtes  Kongen  naturlig  til  at  betragte 

sin  Overherreret  over  Selvejerne  som  en  Art  Ejendomsret, 

% 

der  ikke  var  væsensforskjellig  fra  den,  han  havde  over  Kro- 
nens Fæstere,  og  ud  fra  denne  Tankegang  blev  det  saa  util- 
ladeligt, at  Adelen  eller  Kirken  tilegnede  sig  Bondegods 
uden  Kongens  Samtykke.  Det  er  dette  Synspunkt,  der  ligger 
bagved  hele  Valdemar  Atterdags  ivrige  Virksomhed  for  at  for- 
øge og  opretholde  Kronens  Jordegods,  og  det  lykkedes  ham. 
om  end  ikke  at  faa  den  nye  Retssætning  anerkjendt,  saa  dog 
nogenlunde  at  standse  den  stærke  Overgang  fra  Skattegods 
til  privilegeret  Ejendom. 

Saaledes  var  Stillingen,  da  Margrethe  tiltraadte  Styrelsen : 
hun  var  fuldstændig  klar  over,  at  dette  Spørgsmaal  var  af 
den  mest  indgribende  Vigtighed  for  Kronens  Magtforhold,  og 
fra  første  Færd  stræbte  hun  saavel  at  hindre,  at  Krongodset 
yderligere  forringedes,  som  at  tilbagevinde  det  Gods,  der  alle- 
rede var  frakommet  Kronen,  og  at  forøge  det  ved  nye  Er- 
hvervelser. Begyndelsen  var  ikke  heldig;  i Olufs  Haandfæst- 
ning  fik  Adelen  fastsat,  at  Bonden  skulde  have  Lov  til  at 
give  sig  ind  under  Herremanden,  saaledes  dog  at  han  ved- 
blev at  betale  Kronen  Skat  af  sin  egen  Jord.  Denne  Be- 
stemmelse, der  tilsyneladende  skiftede  Vind  og  Vejr  lige 
mellem  begge  Parter,  maatte  i Virkeligheden  falde  ud  til 
Skade  for  Kronen;  hvem  kunde  tro,  at  den  adelbaarne  Lens- 
mand med  synderlig  Iver  vilde  hævde  Kronens  Ret  overfor 
sine  Standsfæller.  Snart  naaede  Margrethe  imidlertid  videre: 
allerede  i Olufs  Tid  fik  hun,  som  vi  tidligere  have  set,  Adelen 

til  at  opgive  sin  Eet  til  at  kjobe  Bondegods,  saa  længe  Kongen 
var  umyndig,  og  ved  Erik  af  Pommerns  Valg  opnaaede 
Dronningen  paa  ny  den  samme  Indrømmelse.  Dermed  var  i 
Virkeligheden  den  nye  Retssætning  slaaet  fast,  thi  gjaldt 
Adelens  Løfte  atter  kun  indtil  den  Tid,  da  Erik  blev  myndig, 
saa  ytrede  Dronningen  dog  strax  som  sit  Haab,  at  Kongen 
og  Adelen  senere  igjen  skulde  forliges  om  dette  Spørgsmaal. 
Om  dette  egentlig  nogensinde  skete,  vides  ikke;  vist  er  det  i 
alt  Fald,  at  det  siden  var  almindelig  anerkjendt,  at  Adelen 
ikke  uden  Kongens  Tilladelse  maatte  tilegne  sig  ufrit  Gods. 

1 Sverige  vandt  den  samme  Grundsætning  Sejr,  her  især  . 
støttet  ved  en  Henvisning  til  den  Bestemmelse  i Landsloven, 
at  Kronens  Indtægter  overhovedet  ikke  maatte  formindskes. 

Ad  denne  Vej  var  Krongodset  saa  nogenlunde  sikret  mod 
yderligere  at  mindskes;  lige  saa  vigtigt  var  det  dog  at  bøde 
paa  de  store  Tab,  som  Kronen  allerede  i Forvejen  havde  lidt. 
Dette  kunde  ske  ved  Godshandeler,  Mageskifter,  Tilpantning  af 
Ejendom ; det  kunde  ogsaa  ske  ved  ligefremme  Lovbestem- 
melser, og  det  lykkedes  netop  Margrethe  at  faa  givet  den 
ovennævnte  vigtige  Retssætning  tilbagevirkende  Kraft.  De 
to  store  Forordninger,  der  udstedtes  i Danmark  og  Sverige 
ved  Eriks  Valg  og  paa  en  vis  Maade  traadte  i Stedet  for  en 
Haandfæstning,  fastsloge  i denne  Retning,  at  alt  det  Gods,  der 
var  frakommet  Kronen,  i Danmark  siden  Valdemar  Atter- 
dags  Bortrejse  (1368),  i Sverige  siden  Albrecht  af  Meklen- 
burgs  Tiltrædelse  (1363),  atter  skulde  tilbagegives.  I Dan- 
mark skulde  efter  Forordningen  alt  det  paagjældende  Gods 
komme  ganske  frit  tilbage  til  Kronen,  idet  det  dog  tillige  ud- 
taltes, at  hvis  Kongedømmet  havde  faaet  noget  Gods  med 
Urette,  skulde  dette  atter  udleveres  til  de  rette  Ejere.  I 

Sverige  gjordes  der  Forskjel  paa  Gods,  som  Lensmændene 
havde  tilrevet  sig,  og  Jord,  som  andre  Adelsmænd  havde 
kjøbt  af  Bønderne;  det  første  skulde  uden  Erstatning  gives 
tilbage  til  Kronen,  medens  ved  det  andet  Bønderne  skulde 
tilbagebetale,  hvad  de  havde  modtaget,  og  Godset  saa  atter 
yde  Skat  til  Kronen,  Kongens  Lensmænd  skulde  optage 
Lister  over,  hvad  der  var  taget  fra  Kronen,  og  Sagerne  der- 
efter afgjøres  ved  særlige  Retterthing,  der  efterliaanden  skulde 
afholdes  Rigerne  rundt.  I Sverige  mentes  dette  at  kunne 
være  udført  i Løbet  af  et  halvt  Aar:  i Danmark  skulde  der 
bruges  halvanden  Maaned  til  hvert  Syssel  i Jylland  og 
Retterthi ngene  siden  fortsættes  i de  andre  Landsdele. 

Intet  kunde  være  mere  betegnende  for  Margrethes  store 
Magt  end  den  saaledes  besluttede  Gjeninddragelse  af  Gods, 
— • det  skulde  da  være,  at  den  store  Reform  virkelig  blev 
udført.  I Sverige  var  dette  Tilfældet  i fuldeste  Maal,  kun 
at  Ransagningen  efter  bortkommet  Krongods  gik  en  hel  Del 
langsommere  end  beregnet  og  først  blev  afsluttet  i Dronnin- 
gens sidste  Tid.  Endnu  lindes  bevaret  en  Mængde  Breve, 
udstedte  af  de  Retterthing,  der  efterhaanden  bleve  afholdte 
rundt  om  i de  svenske  Landskaber,  og  man  faar  derigjennem 
et  stærkt  Indtryk  af,  med  hvilken  Iver  Undersøgelserne  bleve 
drevne.  Mange  Bønder,  der  egenmægtig  havde  tiltaget  sig 
Adelskab,  bleve  dømte  til  igjen  at  betale  Skat;  en  Mængde 
Gods  maatte  Kirken  eller  Adelen  atter  udlevere  til  de  tid- 
ligere Besiddere  eller  disses  Arvinger,  og  iik  Adelen  Kjøbe- 
summen  godtgjort,  for  saa  vidt  der  var  udredet  en  saadan, 
saa  mistede  Gejstligheden  derimod  uden  nogensomhelst  Er- 
statning alt  det  Bondegods,  der  var  testamenteret  den  i den 
forløbne  Menneskealder.  Ingen  blev  skaanet,  hverken  det  af 

Dronningen  ellers  saa  højt  yndede  Vadstena  Kloster  eller  de 
Stormænd,  der  som  Erik  Ketilsson  for  Exempel  allermest 
havde  hjulpet  Margrethe  til  Erhvervelsen  af  Sverige;  ikke 
sjældent  blev  Gods  fradømt  selve  dem,  der  havde  Sæde  paa 
Retterthinget.  Kronens  Vinding  var  derfor  overordentlig 
stor;  alene  i ét  Herred  i Vestergøtland  bleve  halvandet  hun- 
drede Bøndergaarde  lagte  under  Skat;  i Vesteraas  Len  vandt 
Kronen  over  500  Gaarde,  i Halvdelen  af  Upland  over  600. 
Det  er  ikke  muligt  at  opgive  nogen  Hovedsum  for,  hvad 
Kronen  vandt,  men  at  det  drejede  sig  om  flere  Tusender  af 
Gaarde,  kan  ikke  være  tvivlsomt. 

Blev  Reduktionen  saaledes  i Sverige  udført  efter  den  største 
Maalestok,  skulde  man  vente,  at  det  samme  ogsaa  var  sket  i 
Danmark.  Dette  er  dog  ingenlunde  Tilfældet;  med  fuld- 
stændig Sikkerhed  kan  man  sige,  at  der  i dette  Rige  aldeles 
ikke  har  fundet  den  Art  almindelige  Ransagninger  Sted,  hvor- 
om vi  have  saa  mange  Vidnesbyrd  for  Sveriges  Vedkommende. 
I Danmark  gik  Margrethe  andre  Veje  for  at  forøge  Kronens 
Gods,  og  det  er  en  ren  Undtagelse,  naar  i Aaret  1406  en 
hel  Del  unævnte  Mænd  i Jylland,  der  med  Urette  havde  til- 
taget sig  adelige  Friheder,  paa  en  Gang  bleve  underkastede 
Leding  og  de  andre  Skattebyrder  til  Kronen3.  Ellers  holdt 
Margrethe  sig  i Danmark  ved  sine  Tilbagevindinger  af  Kron- 
gods til  enkelte  Tilfælde,  det  være  sig  bestemte  Godskomplexer 
eller  visse  Personers  Gods. 

Fremfor  alt  søgte  hun  tilbage  til  sin  Fader  Valdemars 
Tid  og  prøvede,  hvad  der  af  dennes  Erhvervelser  enten  aldrig 
var  kommet  Kronen  virkelig  i Hænde  eller  i alt  Fald  senere 
atter  frakommet  den.  Under  Valdemars  femaarige  Fravæ- 
relse fra  Riget  var  naturligvis  meget  gaaet  tabt;  efter  Kongens 

Død  var  der  paafulgt  en  Reaktion  mod  hans  hele  Godspolitik, 
og  atter  var  meget  frakommet  Kronen,  noget  efter  Lov  og 
Dom,  andet  og  vistnok  meget  mere  ved  ligefrem  Vold,  som 
Margrethe  i sine  første  Aar  ikke  havde  haft  Myndighed  til 
at  hindre.  Her  var  nok  at  udrette  for  Dronningen,  da  hun 
først  havde  vundet  den  dertil  nødvendige  Avtoritet,  og  vi  se 
da  ogsaa,  hvorledes  hun  atter  og  atter  optager  de  gamle  Krav. 
Margrethe  begyndte  paa  sin  Virksomhed  i denne  Retning  alle- 
rede i Olufs  Tid,  og  hun  fortsatte  den  med  forøget  Kraft 
gjennem  alle  de  Aar,  da  hun  regerede  sammen  med  Kong 
Erik.  Ledsaget  af  den  unge  Konge  og  udvalgte  Raadgivere 
berejste  hun  Landet  paa  kryds  og  tværs ; de  Mænd,  der  med 
Urette  havde  Krongods  inde,  stævnedes  for  hende,  og  hun 
fremlagde  da  de  Breve  fra  Valdemars  Tid,  som  hun  med 
Omhu  havde  opbevaret.  Sjældent  vovede  nogen  en  Indsigelse ; 
man  udleverede  Godserne,  gav  Dronningen  de  mest  betryg- 
gende Forsikringer  for  Kronens  fremtidige  Besiddelse  heraf, 
og  endelig  udstedte  Kongen  paa  sit  Retterthing  et  Vidnes- 
byrd om,  hvad  der-  var  foregaaet.  Paa  den  Maade  vendte  det 
ene  Gods  tilbage  til  Kronen  efter  det  andet,  medens  Dron- 
ningen i sine  Gjemmer  nedlagde  de  kostbare  Adkomstbreve 
og  kongelige  Domme. 

Lad  os  betragte  nogle  enkelte  Tilfælde,  udvalgte  blandt 
den  store  Mængde.  Ved  Gudenaa  lidt  ovenfor  Randers  lig- 
ger nu  den  lille  Herregaard  Frisenvold;  her  stod  i det  fjor- 
tende Aarhundrede  en  vel  befæstet  Gaard,  der  hed  Tor  dr  up 
og  var  i den  mægtige  Hvideslægts  Besiddelse.  Den  tilhørte 
Valdemar  Atterdags  bekjendte  Marsk.  Stig  Anderssøn,  kom 
fra  ham  til  hans  Broder  og  siden  til  dennes  Søn,  Hr.  An- 
ders Offessøn,  men  i 1374  solgte  denne  sidste  Gaarden  til 

Kong  Valdemar.  Kjobesummen  var  fastsat  til  240  Mark 
Sølv  (omtr.  72.000  Kr.);  flere  Adelsmænd  gik  i Borgen  for 
Kongen,  og  Aaret  efter  kunde  Anders  Offessøn  virkelig  kvit- 
tere for  Pengene.  Et  halvt  Aar  senere  døde  imidlertid  Kong 
Valdemar,  og  Hr.  Anders  benyttede  da  Lejligheden  og 
beholdt  eller  tilbagetog  sin  Gaard ; han  havde  den  inde 
lige  til  sin  Død,  og  hans  Børn  delte  siden  Gaarden  imellem 
sig  lige  fra  Adelshuset  og  Forborgen  ned  til  det  tilliggende 
Gods;  Datteren  og  hendes  Mand  solgte  snart  efter  deres 
Halvdel  til  Peder  Nielssøn  (Gyldenstjerne).  Samtidig  havde 
Margrethe  dog  ingenlunde  glemt,  at  Tordrup  med  Rette 
tilhørte  Kronen;  endnu  medens  Oluf  levede,  havde  hun 
faaet  Anders  Offessøn  til  at  erkjende,  at  Borgen  skulde  staa 
Kongen  aaben,  da  den  var  skjødet  hans  Bedstefader,  men  paa 
den  Tid  var  Dronningen  ikke  mægtig  nok  til  at  gjøre  dette 
Løfte  gjældende  i dets  fulde  Omfang.  Da  Margrethe  og  den 
unge  Kong  Erik  i Aaret  1406  gjennemrejste  Jylland,  var  det 
anderledes;  de  gamle  Breve  bleve  fremlagte,  og  Anders  Offes- 
søns  Arvinger  vare  nødte  til  at  erkjende,  at  Kong  Valdemar 
»rettelig  og  lovlig  havde  kjøbt  den  faste  Gaard  Tordrup,  og 
at  Anders  Offessøn  havde  faaet  fuld  Erstatning  derfor  efter 
sin  Vilje*.  Skjødet  til  Peder  Gyldenstjerne  maatte  altsaa 
gaa  tilbage,  og  Arvingerne  afstode  nu  virkelig  Gaarden  til- 
ligemed al  den  Ret,  de  kunde  have  deri;  fra  den  Tid  var 
Tordrup  i flere  Aarhundreder  et  kongeligt  Slot.  — Ganske 
paa  samme  Maade  gik  det  med  andre  Gaarde.  Ametofte  i 
Han  Herred  var  saaledes  skjødet  Kong  Valdemar  af  Hr. 
Niels  Avessøn,  som  dog  alligevel  selv  havde  beholdt  Godset; 
i Aaret  1408  erklærede  imidlertid  hans  Søstersønner  og  Ar- 
vinger. to  Brødre  Kirt,  at  Hr.  Niels  kun  havde  haft  det  af 

Naade.  ikke  med  nogen  Ret,  og  de  afstode  derfor  Gaarden 
til  Margrethe.  Øland  og  Rosholm  i Thy,  der  1365  vare 
skjødede  til  Valdemar  Atterdag,  aftraadte  Arvingerne  til  Kro- 
nen 1406  med  ganske  lignende  Udtryk4. 

I disse  og  flere  Tilfælde  synes  Dronningen  at  have  gjort 
sin  Ret,  der  vel  ogsaa  var  uomtvistelig,  gjældende  uden  For- 
behold. I mange  andre  Tilfælde  derimod  gik  hun  mildere 
til  Værks ; Arvingerne  afstode  det  Gods,  hvortil  de  ikke  havde 
nogen  Adkomst,  men  fik  dog  til  Gjengjæld  en  vis  Sum  Penge 
udbetalt  af  Dronningen.  Saaledes  gik  det  for  Exempel  med 
Hovedgaarden  An  næs,  hvis  Borgplads  endnu  vises  tæt  ved 
Landsbyen  Annisse,  hvor  et  lille  Næs  skyder  sig  ud  i Arres«. 
Denne  Gaard  tilhørte  i Kong  Valdemars  Tid  den  skaanske 
Ridder  Niels  Avessøn  af  Karstætholm  — forskjellig  fra  den 
nysnævnte  jydske  Niels  Avessøn  — , men  i Aaret  1366  over- 
lod han  sit  sjællandske  Herresæde  med  et  betydeligt  Gods- 
tilliggende  til  Kongen.  Han  gjorde  det  «af  fri  Vilje«,  som 
han  sagde,  hvad  man  faar  tro,  om  man  vil.  Vist  er  det 
imidlertid,  at  han  siden  igjen  kom  i Besiddelse  af  disse  Ejen- 
domme, og  at  de  nedarvedes  i hans  Familie;  hans  to  Børn 
skiftede  mellem  sig  i 1397,  og  det  sjællandske  Gods,  netop 
det  samme,  der  i sin  Tid  var  skjødet  Kongen,  tildeltes  da 
Hr.  Niels’  Datter  Ingeborg,  som  var  gift  med  en  indvandret 
Tysker,  Hr.  Bertold  von  der  Osten.  Nu  fremtraadte  imidlertid 
Margrethe  med  sine  Krav;  de  syntes  uimodsigelige,  og  Ber- 
told von  der  Osten  havde  desuden  god  Grund  til  ikke  at 
støde  den  mægtige  Dronning,  der  netop  den  Gang  arbejdede 
paa  at  skaffe  ham  Bod  for  en  Svoger,  der  havde  været  om 
Bord  paa  det  Skib,  hvis  Besætning  Preusserne  havde  taget 
for  Sørøvere  og  dræbt  (S.  209).  Imidlertid  stillede  Mar- 

grethe  sig  heller  ikke  skarpt;  hun  var  villig  til  at  betale 
Penge  for  at  faa  Godset  udleveret,  vel  næppe  dets  fulde 
Værdi,  men  dog  altid  noget.  Naturligvis  tog  Hr.  Bertold 
med  Glæde  mod  Tilbudet,  afstod  al  sin  og  Hustrus  Ret  til 
Annæs  og  kvitterede  for  den  Sum,  som  Dronningen  havde 
lovet  ham.  — Saaledes  gik  det  med  mange  Gaarde.  V il- 
sted i Slet  Herred  var  allerede  i 1342  skjødet  Kong  Valde- 
mar; nu  opgave  hans  Arvinger  deres  Ret  og  erklærede,  at 
skjønt  det  var  Kronens  Gods,  havde  Dronningen  dog  alligevel 
«fuldgjort  dem  for  alt  Godset,  saa  at  dem  vel  nøjedes*.  I 
den  store  Stadfæstelse  af  1401  paa  Margrethes  Gaver  til 
Gejstligheden  er  det  ogsaa  et  Udtryk,  der  atter  og  atter  kom- 
mer igjen,  at  Kong  Valdemar  havde  faaet  Godset  af  »sine 
Fjender®,  og. at  Margrethe  siden  kjøhte  det  af  Arvingerne  og 
gav  Penge  derfor5. 

En  anden  Fremgangsmaade,  som  Dronningen  brugte  for 
at  borttage  noget  af  Brodden  ved  disse  Gjenvindelser  af 
Krongods,  var  den  at  tage  Ejendommen,  men  atter  forlene 
den  til  den  sidste  Indehaver.  Saaledes  blev  noget  Gods  nord 
for  Aarhus  fradømt  Niels  Iverssøn  (Rosenkrans)  og  strax 
atter  forlenet  ham  for  Livstid ; saa  snart  han  imidlertid  døde, 
skulde  Godset  komme  frit  tilbage  til  Kronen.  Ofte  vare  For- 
holdene meget  indviklede.  Mellem  Hr.  Niels  Strangessøn  og 
Kronen  var  der  Strid  om  en  hel  Del  Strøgods  i Thy ; saa  fik 
han  noget  af  det  tilbage  som  fuld  Ejendom ; andet  erklæredes 
for  at  tilhøre  Kronen,  men  overlodes  ham  og  hans  Hustru 
med  al  kongelig  Ret,  saa  længe  de  levede6. 

Meget  ofte  erhvervede  Margrethe  ikke  nyt  Gods,  derimod 
kun  sikrere  og  bedre  Adkomstbreve  paa  Ejendomme,  som 
Valdemar  virkelig  havde  faaet  i Hænde.  Saaledes  gik  det  for 

Exempel  med  Aas  trup  Slot  i Vendsyssel.  Hovedarvingerne 
hertil,  to  Brødre  Gyldenstjerne,  erklærede,  at  somme  sagde,  at 
de  havde  Ret  dertil,  andre  derimod,  at  Kronen  og  Konge- 
dømmet havde  Retten,  og  i den  Anlednipg  oplode  de  alle  de 
Rettigheder,  de  mulig  havde,  til  Kronen;  forskjellige  Side- 
arvinger afstode  ogsaa  deres  Rettigheder  til  Gaarden , og 
denne  kunde  nu  betragtes  som  fuldt  sikret  Kongen.  Ganske 
paa  samme  Maade  med  Vigs  Gods  i Thy;  Kongedømmet 
havde  længe  haft  det  i Værge,  da  Adelsmanden  Thorkil  Myg, 
hans  Hustru  og  dennes  Søster  afstode  Margrethe  al  den  Ret, 
de  maatte  have  dertil.  Endda  var  Margrethe  ikke  tilfreds; 
hun  lod  Thorkil  Myg  stævne  til  at  fremlægge  sine  Bevislig- 
heder, og  da  han  i Henhold  til  den  allerede  trufne  Aftale 
naturligvis  ikke  indfandt  sig,  tildømtes  Gaarden  Kronen  til 
evig  Eje.  Ogsaa  for  saadanne  Breve  var  Margrethe  villig  til 
at  betale  endog  betydelige  Summer;  100  lødige  Mark  eller 
en  Snes  Tusende  Kroner  fik  for  Ex.  en  Mand,  der  havde  nogen 
Ret  i Godset  Tr anders,  som  allerede  var  overdraget  Val- 
demar Atterdag7. 

Det  var  et  meget  betydeligt  Antal  Godser,  der  kom  til 
Kronen  ved  Margrethes  Gjenoptagelse  af  Kravene  fra  Fade- 
rens Tid ; af  alle  de  danske  Landskaber  var  der  næppe  noget, 
hvor  der  ikke  vandtes  flere  Ejendomme,  og  især  i Jylland  var 
Høsten  overordentlig  stor.  Her  lod  Margrethe  sig  heller  ikke 
nøje  med  at  gjenvinde  bestemte  Ejendomme;  hun  optog  og- 
saa Krav  paa  visse  Mænds  hele  Gods,  saadanne  nemlig,  der 
havde  deltaget  i Opstandene  mod  Valdemar  og  derved  for- 
brudt al  deres  Eje  til  Kronen.  Dette  gjaldt  for  Ex.  Povl 
Glob.  Efterat  Dronningen  allerede  i 1401  havde  erhvervet 
sig  nogle  af  Arvingernes  Rettigheder,  fældede  Kongens  Retter- 

thing  i Aalborg  i Maj  1406  den  Dom,  at  man  ved  lovlig 
Undersøgelse  havde  fundet,  at  alt  det  Gods,  der  havde  til- 
hørt Povl  Glob  og  andre  af  Valdemars  Fjender,  var  tilfaldet 
Kronen.  Paa  lignende  Maade  gik  det  med  Jakob  Beger,  der 
ogsaa  hørte  til  de  jydske  Oprørere,  med  Peder  Brok  og  flere 
andre 8. 

Samtidig  med  at  Margrethe  saaledes  gjenoptog  Kravene 
paa  gammelt  Krongods,  stræbte  hun  at  forøge  Kongedøm- 
mets Besiddelser  ved  nye  Erhvervelser.  Undertiden  tilmage- 
skiftede hun  sig  Jord;  oftere  kjøbte  hun  Gods  eller  tilpan- 
tede sig  det,  og  disse  Pant  gik  da  i Almindelighed  siden  over 
til  ligefrem  Ejendom.  Denne  Fremgangsmaade  benyttede  hun 
i Sverige,  efter  en  langt  større  Maalestok  dog  i Danmark. 
Herregaarden  Høj  s trup  ved  Stævns  fik  hun  i Aaret  1400  i 
Pant  af  sin  trofaste  Raadgiver  Folmer  Jakobssøn  Lunge,  og 
til  ham  udbetaltes  der  da  strax  2000  Mark  lybsk;  sex  Aar 
efter  overlod  han  hende  Gaarden  til  Ejendom,  formodentlig 
mod  nye  Udbetalinger.  Falkendal  kjøbte  hun  af  Biskop 
Peder  i Roskilde,  Gavnø  fik  hun  dels  ved  Kjøb  og  dels  ved 
Mageskifte  o.  s.  fr. 9. 

At  Dronning  Margrethe  ved  disse  Godshandeler  har  ud- 
nyttet enhver  Fordel,  hun  kunde  finde,  er  efter  hendes  og 
Tidens  Karakter  rimeligt  nok  og  skimtes  ogsaa  gjennem  de 
tørre  Adkomstbreve;  Fremgangsmaaden  ved  Erhvervelsen  af 
Godset  Hørsholm  i Nordsjælland  er  her  betegnende.  I 
Aaret  1387  tilkjøbte  Dronningen  sig  allerede  den  Ret,  som 
to  Brødre  Alefeld  havde  i denne  Gaard;  den  egentlig  Inde- 
haver var  imidlertid  Ridderen  Bent  Bjug,  men  han  var  stærkt 
nedsunken  i Gjæld,  og  bl.  a.  havde  ogsaa  Margrethe  ofte 
laant  ham  store  Summer,  snart  til  Driften  af  hans  Gaard, 

snart  til  Kjøb  af  Heste  og  Klæder.  Alt  dette  løb  op  til  1200 
Mark  lybsk  og  200  Mark  Sølv,  og  med  Kravet  herpaa  samt 
med  Alefeldernes  Skjøde  indfandt  Dronningen  sig  saa  hos 
Bent  Bjug,  da  han  i Marts  1391  laa  dødssyg  i Næstved. 
Resultatet  var,  at  han  maatte  overlade  Hørsholm  til  Mar- 
grethe som  Pant  for  hele  Summen;  hun  skulde  tiltræde 
Gaarden  lige  efter  hans  Død  og  beholde  den,  indtil  alle  Pen- 
gene vare  betalte  tilbage.  Saaledes  havde  hun  Gaarden  halvvejs 
til  Ejendom,  halvvejs  til  Pant,  men  næppe  var  Hr.  Bent  død, 
før  hans  Enke  ligefrem  skjødede  hele  Hørsholm  til  Kronen; 
Medarvingerne  fik  Erstatning  paa  anden  Maade  og  gave  ogsaa 
Afkald  paa  deres  Ret.  At  kjøbe  af  Enker  var  i det  hele 
noget,  Margrethe  ofte  drev.  Kyse  i Sydsjælland  fik  - hun 
af  to  forskjellige  Enker;  Skarridsholm,  hvis  Borgplads 
endnu  ses  ved  Bredden  af  den  smukke  Skarridsø,  fik  hun  af 
Bamum  Erikssøns  Enke,  Ædle  Jakobsdatter,  Lundergaard 
ved  Hjørring  af  to  Enker  og  saaledes  i flere  Tilfælde  10. 

Ikke  sjældent  kom  der  Gods  til  Kronen  ad  andre  Veje; 
begik  en  Mand  en  Brøde,  kunde  denne  lettest  udsones,  naar 
han  overlod  Margrethe  sit  Gods  eller  en  Del  deraf.  Da  saa- 
ledes en  vis  IJartvig  Limbek  havde  ihjelslaaet  en  anden  Adels- 
mand, oven  i Kjøbet  paa  Herredsthinget,  maatte  han  afstaa 
Kronen  sin  befæstede  Gaard  Næbbe  ved  Kolding;  han  fik 
dog  selv  Lov  til  at  beholde  Godset  som  Len,  og  her  synes 
denne  Formildelse  rigtignok  at  have  ført  til,  at  Næbbe  al- 
drig kom  virkelig  i Kronens  Eje.  En  vis  Niels  Mikkelssøn, 
kaldet  Krabbe,  var  anklaget  for  at  have  brudt  Freden  paa 
Fjends  Herredsthing  endog  flere  Gange,  og  hans  Svende 
havde  desuden  brudt  Kirkefreden;  han  maatte  saa  være  glad 
ved  at  slippe  med  at  afstaa  sit  Gods  Fiskebæk  og  endda 

erklære,  at  Dronningen  havde  handlet  naadig  og  vel  med 
ham  ved  at  tage  Godset  for  hans  Brøde11. 

Hvad  vandt  i det  hele  den  danske  Krone  ved  disse 
Godserhvervelser?  Endnu  mindre  end  ved  Sverige  er  det 
muligt  at  sige  noget  herom  for  Danmarks  Vedkommende. 
Godskjøbene  og  Tildømmelseme  dreje  sig  snart  om  store 
Godskomplexer,  Herregaarde  med  et  Tilliggende  af  40 — 50 
Bøndergaarde , snart  om  en  enkelt  eller  et  Par  Gaarde,  og 
Adkomstbrevene  indeholde  langtfra  alle  saa  fuldstændige  Op- 
lysninger, at  en  Optælling  kan  give  noget  Udbytte.  Betyde- 
lig var  Vindingen  i alt  Fald  i Danmark,  om  end  næppe  til- 
nærmelsesvis saa  stor  som  i Sverige.  I Sjælland  kjøbte  eller 
erhvervede  Margrethe  vel  en  tyve  Hovedgaarde,  i Jylland 
omtrent  tredive,  og  dertil  kom  saa  en  Mængde  Strøgods  og 
enkelte  Gaarde.  Er  dette  i sig  selv  betydeligt,  blive  Erhver- 
velserne forholdsvis  endnu  vigtigere,  fordi  Kronen  kun  havde 
Skatteret  over  den  mindre  Del  af  Landet,  medens  Adelstan- 
den og  Gejstligheden  hver  besad  noget  mere;  forudsætter 
man,  hvad  der  vistnok  er  rigtigt,  at  Kronens  Gods  holdt  sig 
nogenlunde  uforandret  fra  Margrethes  Død  indtil  Reformatio- 
nen, tør  man  sige,  at  Kronen  næppe  ejede  synderlig  mere 
end  en  Sjettedel  af  Datidens  Danmark.  Med  dette  i Erin- 
dring forstaar  man  bedre,  hvor  stor  Betydning  Margrethes 
og  hendes  Faders  Godserhvervelser  havde. 

Denne  Virksomhed  for  at  udvide  Kronens  Gods,  som 
Margrethe  begyndte  næsten  lige  ved  sin  Tiltrædelse  og  fort- 
satte med  usvækket  Iver  indtil  sin  Død,  forøgede  i høj 
Grad  Kongedømmets  Styrke.  En  Mængde  Adelsgaarde  gik 
over  til  at  blive  kongelige  Slotte,  endnu  flere  bleve  ned- 
brudte, og  Kronens  Indtægter  forøgedes  meget.  Den  store 

Overgang  af  Skattegods  til  Adelsgods,  der  var  saa  faretruende 
for  Kongedømmet,  standsede  og  afløstes  af  en  modsat  Bevæ- 
gelse; ved  den  nu  anerkjendte  Retssætning,  at  Skattegods  ikke 
maatte  formindskes  uden  Kongens  Tilladelse',  bleve  endelig 
Kronens  Indtægter  sikrede  for  Fremtiden12. 


II.  Margrethes  Finansstyrelse. 

Haand  i Haand  med  den  store  Forøgelse  af  Kronens 
Gods,  der  fandt  Sted  i Dronning  Margrethes  Tid,  gik  ogsaa 
en  Forøgelse  af  de  enkelte  Bønders  eller  Landboers  Afgifter. 
Man  forhøjede  vel  næppe  ligefrem  Landgilden,  men  jævnsides 
denne  kom  der  nye  Ydelser  til,  snart  en  Gjæsteriafgift  til 
Underhold  for  Kongen  eller  hans  Foged,  snart  et  Krav  om 
Arbejde  ved  det  kongelige  Slot.  Valdemar  Atterdag  havde  i 
denne  Henseende  været  en  stræng  Herre  for  den  danske 
Bonde,  og  det  er  muligt,  at  Margrethe  i Danmark  ikke  be- 
høvede at  gaa  ud  over  det  Højdemaal,  som  han  allerede 
havde  naaet.  I Sverige  derimod  er  det  klart,  at  Kronens 
Krav  netop  i hendes  Tid  voxede  stærkt,  og  Dronningen  til- 
stod selv,  at  Almuen  havde  baaret  stor  Tynge,  siden  hun 
kom  til  Riget;  hun  undskyldte  det  med  den  Orlog,  der  havde 
været,  men  skød  ogsaa  Skylden  paa  sine  Fogeders  Gjerrig- 
hed  og  Egenraadighed.  Da  Tiderne  vare  bievne  roligere, 
skred  hun  til  en  Formindskelse  af  Almuens  Byrder;  ved  et 
aabent  Brev  fra  Maj  1403  aflagde  hun  en  hidtil  hævet  Skat 
og  erklærede  ikke  at  ville  kræve  mere  Arbejde  af  Bønderne 

end  4 Dage  om  Høsten  og  4 om  Vaaren  foruden  8 Dages 
Arbejde  til  Kongens  Fæster  og  Gaarde,  hvad  der  jo  endda 
var  ret  betydeligt.  Herved  blev  hun  dog  ikke  staaende ; endnu 
det  samme  Aar  underhandlede  hun  med  det  svenske  Rigs- 
raad  om  en  Forøgelse  af  Byrderne,  og  dette  bevilgede  da 
Dronningen  en  stor  Gjengjærd  eller  Gjæsteriydelse  til  Slotte- 
nes Proviantering , idet  hver  fri  Mand  skulde  udgive  en 
Ko,  to  Faar,  dertil  Smør,  Rug  og  andet  hver  Vinter,  halvt 
saa  meget  hver  Sommer;  Bønderne  skulde  desuden  arbejde 
24  Dage  hvert  Aar  til  Slottenes  Behov13.  Hvorvidt  dette 
blev  gjennemført,  vides  ikke;  lidet  rimeligt  er  det  dog,  at 
Dronningen  har  ladet  sig  nøje  med  mindre,  end  hvad  Sven- 
skerne tilbøde. 

Naar  paa  den  Maade  Kronens  Gods  var  stærkt  forøget  i 
Omfang  og  hver  enkelt  Bondes  Afgifter  vare  forhøjede,  vilde 
derved  betegnes  en  ganske  overordentlig  Stigen  i Kronens 
Indtægter,  forudsat  at  alt  dette  ubeskaaret  kom  til  Kronen. 
Saaledes  var  det  imidlertid  ingenlunde;  man  var  kommen 
langt  bort  fra  den  Tid,  da  Kronens  Oppebørsler  skete  ved 
lavættede  Mænd,  der  selv  havde  en  fast,  ringe  Løn,  og  som 
gjorde  Kongen  Regnskab  for  alt,  hvad  de  toge  ind.  Nu  var 
hele  Kronens  Gods,  dens  ligefremme  Ejendom  ikke  mindre 
end  det,  hvoraf  Kronen  kun  nød  sin  Overherreret,  fordelt  i 
Len,  hvis  Midtpunkt  var  det  kongelige  Slot  og  hvis  Inde- 
havere vare  højbaame  Adelsmænd,  der  paa  Slottet  underholdt 
sig  selv  og  de  Svende,  hvormed  de  skulde  tjene  Kronen  i 
Krig.  Disse  Lensmænd  var  det,  der  oppebare  alle  Konge- 
dømmets Indtægter,  og  kun  den  mindre  Del  af  disse  kom 
fra  dem  ind  i den  kongelige  Kasse. 

Hvorledes  disse  Lensmænds  Stilling  var  i Margrethes 

Tid,  er  det  ikke  muligt  at  faa  en  klar  Oversigt  over.  Vi 
se,  at  der  allerede  da  fandtes  alle  de  Arter  af  Len,  som  siden 
holdt  sig  lige  ned  til  Enevældens  Tid;  Len  paa  Regnskab, 
ved  hvilke  Fogeden  selv  nød  en  fast  Løn  og  for  øvrigt  lod 
alle  Indtægter  gaa  videre  til  Kronen,  Len  paa  Afgift,  ved 
hvilke  Lensmanden  saa  at  sige  havde  forpagtet  alle  Godsets 
Ydelser  mod  at  afgive  en  bestemt  Sum  aarlig  til  Kronen, 
endelig  frie  Len,  ved  hvilke  alle  Indtægter  oppebares  af 
Adelsmanden,  der  til  Gjengjæld  vedligeholdt  Slottet  og  un- 
derholdt sig  og  sine  rustede  Svende,  — alle  disse  Former 
kunne  paavises  i Margrethes  Tid.  Derimod  er  det  os  umu- 
ligt at  sige,  hvor  store  Afgifterne  vare  i Forhold  til  Lenenes 
Størrelse,  hvorledes  Regnskabsfogeden  var  lønnet,  eller  i det 
hele  at  vise  Udbredelsen  af  de  forskjellige  Arter  af  Len. 
Først  dette  vilde  dog  være  virkelig  oplysende;  thi  saa  vist 
som  Regnskabslenet  var  mere  indbringende  for  Kronen  end 
Afgiftslenet  og  dette  atter  bedre  end  det  frie  Len,  saa  vist 
vilde  et  stigende  Antal  af  Regnskabslen  vise  Kongedømmets 
Tiltagen  i Styrke,  og  en  Forøgelse  af  de  frie  Len  henvise  til 
voxende  Magt  for  Aristokratiet.  Ad  den  Yej  kan  man  paa- 
vise Kongemagtens  Stigen  og  Synken  i det  sextende  Aarhun- 
drede;  for  Margrethes  Tid  er  der  ingen  Mulighed  til  at  naa 
saa  vidt.  Dronningen  har  selv  haft  en  klar  Oversigt  over 
Forholdene;  blandt  hendes  Papirer  var  der  Lister  over  Le- 
nene og  deres  Indtægter14,  men  disse  ere  forlængst  tabte  og 
kunne  nu  ikke  erstattes  ved  de  faa  og  spredte  Oplysninger 
om  enkelte  Len,  der  ere  os  levnede.  Vi  kunne  her  kun 
minde  om,  hvorledes  den  store  Forordning  af  1396  netop 
indskærpede  Lensmændenes  Forpligtelser  overfor  Kronen;  de 
skulle  ej,  hedder  det,  plyndre  og  skjænde  Lenene  og  Kongens 

Slotte,  som  de  hidtil  have  gjort,  men  gjøre  deres  Regnskab, 
hver  af  sine  Len,  naar  det  tilsiges  dem 15. 

Lenene,  fra  hvilke  Rigets  regelmæssige  Indtægter  kom, 
spillede  desuden  en  vigtig  Rolle  i Statshusholdningen , idet 
Kronen  ved  at  pantsætte  dem  kunde  rejse  store  Summer. 
Uden  Sikkerhed  var  det  vel  vanskeligt  for  Regeringen  at  faa 
Penge  til  Laans,  og  Pantsættelser  af  Kronens  Gods  ere  der- 
for overordentlig  hyppige,  men  det  var  en  dyr  Maade  at 
stifte  Gjæld  paa;  Panthaveren  fik  næsten  altid  Lenet  som 
frit,  brugeligt  Pant,  d.  v.  s.  han  hævede  alle  dets  Indtægter, 
saa  længe  Gjælden  var  ubetalt.  Hvilke  Konsekvenser  dette 
kunde  føre  med  sig,  var  i frisk  Minde  fra  Erik  Menveds 
og  Kristoffer  den  andens  Dage,  og  Valdemar  Atterdag  havde 
derfor  anvendt  sin  yderste  Flid  paa  atter  at  faa  saa  mange 
Len  indløste  som  mulig.  At  Dronning  Margrethe  stræbte  i 
samme  Retning,  er  let  at  forstaa,  og  mangfoldige  Len  kom  i 
hendes  Tid  tilbage  fra  Panthaverne,  hvor  store  Summer  det 
end  heri  ofte  drejede  sig  om;  et  enkelt  Herred  i Sønderjyl- 
land, Risby  Herred,  løstes  for  Ex.  for  9000  Mark  lybsk,  Ravns- 
borg paa  Laaland  for  5500  Mark,  hvad  der  i Nutidsmønt 
svarer  til  med  runde  Tal  en  halv  og  en  kvart  Million  Kro- 
ner 16.  Imidlertid  tvang  Statens  ringe  Indtægter  dog  ofte 
Dronningen  til  nye  Pantsættelser17,  og  om  den  paa  denne 
Maade  stiftede  Gjæld  i det  hele  aftog  meget  i hendes  Tid, 
kan  være  tvivlsomt. 

Et  oplysende  Exempel  paa,  hvorledes  Margrethe  maatte 
stride  og  kæmpe  mod  Pengetrangen,  er  hendes  Mellem- 
værende med  Roskilde  Bispestol.  Ved  hendes  Tiltrædelse 
havde  Bispedømmet  allerede  Ods  Herred  i Pant  af  Kronen, 
og  for  at  kjøbe  Bispens  Stemme  ved  Kongevalget  var  hun 

yderligere  nødt  til  at  pantsætte  Bispestolen  Sømme  og  Ramsø 
Herreder  for  3000  Mark  Sølv ; kort  Tid  efter  laante  hun  3000 
Nobler  af  Kapitlet,  der  til  Sikkerhed  herfor  fik  Voldborg 
Herred,  og  paa  en  eller  anden  Tid  kom  endvidere  Tune, 
Lille  og  Skippinge  Herreder  som  Pant  til  Bispestolen18.  Det 
var  7 af  Sjællands  Herreder  eller  en  Fjerdedel  af  Øen,  der 
paa  deh  Maade  var  ude  af  Kronens  Hænder,  for  ikke  at 
nævne  tre  Kjøbstæder,  Roskilde,  Kjøge  og  Nykjøbing.  Saa- 
ledes  stod  det,  da  Dronningens  trofaste  Raadgiver,  Peder 
Lodehat,  besteg  Bispestolen  i Roskilde  (1395).  Med  denne 
kunde  hun  bedre  komme  ud  af  det;  han  indløste  selv  Vold- 
borg  Herred  af  Kapitlet,  og  allerede  1397  fik  Margrethe  dette 
og  tre  andre  Herreder  tilbage,  formodentlig  saaledes,  at  Pante- 
summen  gjordes  til  simpel  Gjæld;  nogle  Aar  efter  nedsattes 
den  Sum,  hvorfor  Ods  Herred  stod  i Pant,  fra  femten  til  otte 
Tusende  Mark  lødig I9.  Samtidig  paa  tog  Bispen  sig  med 
sine  rigere  Pengemidler  at  indløse  forskjelligt  Krongods,  der 
var  pantsat  til  private  for  mindre  Summer,  og  i Aaret 
1401  havde  han  i alt  en  Gjæld  at  kræve  hos  Kronen  af  40,000 
Mark  lybsk  eller  henved  halvtredje  Million  Kroner.  Saa  fore- 
toges den  endelige  Transaktion:  Bispen  tilbagegav  alle  de 
Pantelen,  han  havde  paa  Sjælland,  og  fik  for  sine  Krav 
Skanør  og  Falsterbo  i Pant  tilligemed  de  rige  Indtægter  af 
det  skaanske  Marked.  Betingelserne  vare  imidlertid  højst 
gunstige  for  Dronningen;  hvert  Aar  skulde  der  afslaas  5000 
Mark  i Pantesummen,  saaledes  at  Gjælden  efter  8 Aars  For- 
løb vilde  være  bragt  ud  af  Verden  og  Lenene  komme  tilbage 
til  Kronen.  Efter  hvad  vi  vide  om  Toldindtægterne,  synes 
hine  5000  Mark  at  svare  til,  hvad  der  aarlig  kom  ind,  og 
Bisp  Peder  maa  derfor  siges  at  have  vist  sin  Herskerinde  en 

stor  Tjeneste,  foruden  at  han  strængt  fulgte  den  kanoniske 
Lov,  der  forbød  at  tage  Renter,  hvad  der  jo  faktisk  skete 
ved  de  almindelige  brugelige  Panter.  Allerede  efter  6 Aars 
Forløb  kom  i øvrigt  Slottene  tilbage  til  Kronen20. 

Landgilden  af  Kronens  Bønder  og  Fæstere  var  dog  ikke 
den  eneste  Indtægt,  der  tilflød  Staten  gjennem  Lensmændene; 
det  samme  var  i det  hele  Tilfældet  med  alt,  hvad  Bonde- 
standen bidrog  til  Statens  Fornødenheder,  og  ved  Siden  af 
■ den  visse  Indtægt  spillede  ogsaa  den  uvisse  en  stor  Rolle. 
Det  var  især  Sagefaldet  af  Kronens  Bønder,  dertil  Vrag- 
retten, hvilken  sidste  maa  have  indbragt  betydeligt;  vel  vare  - 
Landets  egne  Indbyggere  og  siden  Unionen  ogsaa  de  nordiske 
Nabolande  fritagne  herfor,  ligesom  Hansestæderne  burde  være 
det21,  men  vi  skulle  siden  se,  hvad  Dronningen  forstod  ved  en 
saadan  Fritagelse.  Hun  søgte  ogsaa  at  værne  om  Kronens 
Ret  til  Vrag,  hvor  hun  kunde;  allerede  1387  afstod  Riber 
Bisp  hende  Halvdelen  af  det  Vrag.  der  maatte  falde  i Vand- 
fuld Herred,  skjønt  han  havde  dette  i Pant,  og  i Aaret  1406 
udstedte  det  kongelige  Retterthing  en  Erklæring  om,  at  alle 
Forstrande  langs  den  danske  Kyst  tilhørte  Kronen  alene 22. 

I Forhold  til,  hvad  Bondestanden  ydede  til  Kronen,  var 
det  kun  lidt,  hvad  den  faatallige  og  ikke  meget  rige  Borger- 
stand kunde  afgive.  Fra  hverKjøbstad  indkom  der  som  fast 
Afgift  en  aarlig  Byskat,  som  den  borgerlige  Magistrat  ind- 
betalte efter  selv  at  have  fordelt  Beløbet  mellem  Borgerne; 
Summen  var  vel  ikke  stor,  men  som  en  Indtægt,  Kronen 
kunde  paaregne  med  Sikkerhed,  var  Byskatten  dog  af  Vigtig- 
hed. Byfogeden  eller  Tolderen,  der  vistnok  som  oftest  ud- 
gjorde én  Person,  indbetalte  Sagefaldet  fra  Kjøbstæderne 
samt  Told  og  Accise.  Forleningsvæsenet  var  imidlertid  ogsaa 

naaet  til  Kjøbstædeme,  og  det  var  ikke  sjældent,  at  de  ved 
Pantsættelser  for  lang  Tid  fjærnedes  fra  Kronen 83 ; nogle  af 
Byerne  hørte  desuden  helt  eller  delvis  under  Gejstligheden, 
saaledes  en  Fjerdedel  af  Roskilde  under  Bispestolen,  Næstved 
under  Skovkloster. 

En  stadig  Indtægt,  der  dog  mindre  kom  fra  de  inden- 
landske end  fra  de  fremmede  Kjøbmænd,  var  endelig  Told- 
intraderne fra  det  skaanske  Marked,  der  løb  op  til  aarlig  at 
udgjøre  5000  Mark  lybsk  eller  en  kvart  Million  Kroner24; 
de  spillede  en  lignende  Rolle  i Statshusholdningen  som 
Øresundstolden  senere.  I lang  Tid  havde  imidlertid  Hanse- 
stæderne  oppebaaret  det  meste  af  denne  Indtægt,  og  siden 
brugtes  Tolden  som;  det  sikreste  Statsaktiv  til  Afbetaling  af 
Rigets  Gjæld ; en  tysk  Ridder,  Magnus  von  Alen,  havde  den  i 
Pant  for  10,000  Mark  lybsk 25,  og  siden  gik  den,  som  vi  have 
berørt,  over  i Roskildebispens  Hænder,  men  i begge  Tilfælde 
regnedes  hele  Indtægten  fra  i Pantesummen,  der  paa  den 
Maade  sank  meget  hurtig.  Kronens  Indtægt  af  Tolden 
mindskedes  dogj  tillige,  ved  at  det  ofte  var  nødvendigt  herpaa 
at  anvise  de  aarlige  Pensioner,  som  man  udbetalte  til  nord- 
tyske Fyrster  for  at  knytte  dem  til  Danmark ; Erik  af  Lauen- 
burg  oppebar  saaledes  en  Tid  lang  en  Sjettedel  af  hele  Tol- 
den, og  de  pommerske  Hertuger  Barnim  og  Yartislavs  mod- 
toge senere  hvert  Aar  500  Mark  stralsundisk  deraf26. 

Hermed  have  vi  set  alle  de  regelmæssige  Indtægter,  som 
i Margrethes  Tid  tilfløde  den  danske  Krone.  Det  vilde  være 
meget  dristigt  at  angive,  hvor  meget  de  tilsammen  kunde  be- 
løbe sig  til,  og  jeg  vover  kun  ganske  ubestemt  at  sige,  at 
den  aarlige  Statsindtægt  næppe  har  kunnet  naa  op  til  mere 

end  henimod  en  Snes  Tusende  Mark  lybsk  eller  omtrent  en 
Million  Kroner.  Summen  er  unægtelig  overordentlig  lille, 
men  det  maa  erindres,  paa  den  ene  Side,  at  mangfoldige  Ud- 
giftsposter, især  Embedsmændenes  Lønninger,  der  nu  umid- 
delbart udredes  af  Statskassen,  i Datiden  hvilede  paa  de  en- 
kelte Len,  paa  den  anden  Side,  at  det  kun  var  Borger-  og 
Bondestanden,  der  ydede  regelmæssige  Bidrag  til  Statens  For- 
nødenheder; Adelen  og  Gejstligheden  nøde  fuldkommen  Skatte- 
frihed, og  medens  den  sidste  vel  besad  en  god  Tredjedel  af 
Landet,  udgjorde  Adelens  samlede  Gods  snarere  mere  end  min- 
dre. Med|  andre  Ord,  det  var  maaske  kun  en  Sjettedel  af  Riget, 
der  bar  hele  Skattebyrden,  det  er  da  let  at  forstaa,  at  Udbyttet 
kun  var  ringe.  Lige  saa  klart  er  det  imidlertid,  at  Staten 
ikke  kunde  komme  ud  af  det  med  denne  Sum,  næppe  under 
de  daglige  Forhold,  men  sikkert  ikke,  naar  der  i en  eller 
anden  Retning  indtraadte  usædvanlige  Udgifter,  for  Ex.  til  en 
Krig,  thi  Datidens  Krige  vare  overordentlig  kostbare;  alene 
den  korte  Kamp,  som  Hansea terne  i 1362  førte  mod  Kong 
Valdemar,  er  saaledes  beregnet  at  have  kostet  dem  henved 
200,000  Mark  lybsk27. 

Statens  regelmæssige  Indtægter  fik  imidlertid  en  god 
Forøgelse  ved  overordentlige  Skattepaalæg.  Til  saadanne  ud- 
krævedes Rigsraadets  Samtykke,  og  Skatten  paahvilede  da  i 
Almindelighed  alle  Rigets  Borgere  og  Bønder,  Adelens  og 
Gejstlighedens  Landboer  ikke  mindre  end  Kronens  Fæstere 
og  Selvejerne ; at  derimod  de  privilegerede  Stænder  selv  umid- 
delbart ramtes  af  en  Skat,  hørte  til  de  store  Sjældenheder. 
Det  er  rimeligt,  at  Margrethe  ofte  benyttede  sig  af  denne 
Vej  for  at  forøge  Statsindtægterne;  vore  Efterretninger  om 

disse  Forhold  ere  imidlertid  meget  tarvelige,  og  vi  kjende 
egentlig  fra  hendes  Styrelse  i Danmark  kun  én  stor  Skat, 
som  blev  udgiven  over  hele  Landet  i Aaret  1396,  den  Gang 
Erik  af  Pommern  blev  valgt  til  Konge*8.  I Naborigerne 
nævnes  Skatter  noget  oftere;  de  islandske  Krøniker  vide  saa- 
ledes  at  fortælle  om  overordentlige  Ydelser  saavel  i 1392  som 
i 1393,  og  disse  ere  vel  ogsaa  opkrævede  i Norge,  hvor  der 
desuden  senere  blev  givet  en  Skat  i Anledning  af  Kong  Eriks 
Bryllup*9.  I Sverige  klagedes  der  meget  over  haarde  Paa- 
læg, og  den  ene  Skat  synes  virkelig  her  hurtig  at  have  afløst 
den  anden.  Ved  sin  Tiltrædelse  fik  Margrethe  bevilget  en 
Afgift  af  én  Mark  svensk  af  hver  Bonde  i hele  Riget;  nogen 
Tid  efter,  formodentlig  i Anledning  af  Eriks  Kongevalg, 
paalagdes  den  saakaldte  Femtenmarks  Hjælp,  der  synes  at 
være  udgiven  flere  Aar  i Træk;  deraf  eftergav  Kongen  dog 
de  fem  Mark  paa  sin  Eriksgata,  og  1403  gav  Margrethe  Af- 
kald paa  Resten  af  denne  Skat.  Endnu  samme  Aar  kom 
imidlertid  et  nyt  Paalæg  i Stedet;  Dronningen  gav  det  svenske 
Rigsraad  nogle  gode  Løfter  om  at  opretholde  Landets  Privi- 
legier og  om  ikke  at  ansætte  Udlændinge  i Rigets  Embeder, 
og  Raadet  gik  ind  paa  at  bevilge  hende  den  saakaldte  Marke- 
gjæld,  der  derefter  paahvilede  Landet  adskillige  Aar  igjennem 30. 
At  flere  af  disse  Skatter  i Norge  og  Sverige  dog  have  haft 
Sidestykker  ogsaa  i Danmark,  er  sandsynligt;  et  Skattepaalæg 
ved  Regentens  Bryllup  havde  gammel  Hævd  hele  Norden 
over,  og  Eriks  Brudeskat  har  derfor  næppe  været  indskrænket 
alene  til  Norge;  om  Markegjælden  hedder  det  ogsaa  i Aaret 
1410,  at  den  da  i 8 Aar  var  bleven  betalt  i alle  tre  Riger. 

Saadanne  Skatter  vare  af  en  Størrelse,  der  maatte  gjøre 
dem  ret  trykkende  for  Befolkningen.  Naar  hver  Bonde  i 

Sverige  gav  én  Mark  Penninge,  saa  beløber  dette  sig  i Sølv- 
værdi til  omtrent  6 Kroner  og  svarer  efter  Nutidens  Priser 
til  et  halvhundrede  Kroner ; i Danmark  skulde  Aar  1396  hvert 
Hus  i Jylland  give  12  Grot  eller  efter  Pengenes  nuværende 
Værdi  omtrent  35  Kroner.  At  saadanne  Summer  overhove- 
det kunde  udpresses  af  Befolkningen,  bliver  kun  forstaaeligt. 
naar  man  véd,  at  Bønderne  bleve  lagte  i Læg,  ti  eller  tyve 
sammen,  blandt  hvilke  saa  den  rige  maatte  hjælpe  den  fat- 
tige. Haardt  faldt  det  alligevel  at  betale,  men  for  Staten  var 
Udbyttet  af  en  saadan  Skat  meget  betydeligt.  Naturligvis  er 
der  fra  hin  Tid  ikke  levnet  os  Skatteregnskaber,  der  tillade 
os  nøjagtig  at  angive,  hvor  meget  hvert  Paalæg  indbragte; 
vi  faa  imidlertid  en  Ide  derom,  naar  vi  høre,  at  Skat- 
ten af  1396  i Fyn  blev  paalignet  med  ti  Mark  lødig  paa 
hvert  Sogn.  Tænke  vi  os  nemlig  samme  Beregning  anvendt 
over  hele  Datidens  Danmark,  da  vil  denne  Skat  have  ind- 
bragt en  Snes  Tusonde  lødige  Mark  eller  over  50,000 
Mark  lybsk,  med  andre  Ord  en  Sum,  der  i Nutiden  vilde 
svare  til  mellem  tre  og  fire  Millioner  Kroner.  Paa  den  Vis 
gav  en  saadan  Extraskat  sikkert  Kronen  langt  mere  end  alle 
de  regelmæssige  Statsindtægter  et  helt  Aar  igjennem. 

De  ofte  gjenkommende  og  store  Paalæg  i Forening  med 
de  stærkere  flydende  dagligdags  Indtægter,  der  skyldtes  Mar- 
grethes Godserhvervelser  og  økonomiske  Styrelse,  gjorde  det 
muligt  for  Dronningen  altid  at  have  Penge  mellem  Hænderne, 
og  dette,  som  var  et  Særsyn  i denne  Tid,  hvor  Staten  ellers 
stadig  var  i Pengenød,  spiller  ikke  den  mindst  fremtrædende 
Rolle  blandt  Aarsageme  til  Margrethes  Held.  I Virkelighe- 
den er  det  ganske  utroligt  at  se,  hvilke  Summer  hun  for- 
manede at  skaffe  til  Veje;  nogle  Exempler  fra  hendes  sidste 

Åar  maa  her  være  tilstrækkelige.  I Aaret  1408  udbetalte  hun 
9000  Nobler  for  at  faa  Gotland  tilbage;  kort  efter  blev  Prin- 
sesse Katharinas  Medgift  udredet  med  40,000  rhinske  Gyl- 
den; 1411  uddelte  hun  omtrent  26,000  Mark  lybsk  i milde 
Gaver,  og  i de  samme  Aar  falder  tillige  en  Række  store  Ud- 
betalinger, der  skaffede  det  ene  Slot  i Sønderjylland  efter 
det  andet  i hendes  Hænder.  For  ikke  at  nævne  de  samti- 
dige Godskjøb  og  meget  andet,  saa  løbe  alene  hine  Hoved- 
poster op  til  en  hundrede  Tusend  Mark  lybsk  (6  å 7 Millio- 
ner Kroner),  alt  betalt  i klingende  Guld  og  Sølv. 


III.  Margrethe  overfor  Adelen. 


Det  kraftige  Kongedømme,  hvorefter  Margrethe  saa  utræt- 
telig stræbte,  ramte  først  og  fremmest  den  verdslige  Stor- 
mandsstand i Norden.  Da  Adelen  tildelte  hendes  Søn  den 
danske  Krone,  maatte  hun  begynde  sin  Styrelse  med  at  vise 
Eftergivenhed  overfor  den;  Haandfæstningen  samt  Tilbagegi- 
velsen  af  det  af  Valdemar  Atterdag  erhvervede  Gods  betegner 
dette  Stadium,  som  dog  kun  varede  i faa  Aar.  Siden  førte 
Margrethe  Adelen  i Danmark  fra  den  ene  Indrømmelse  til 
den  anden,  og  de  svenske  Stormænd  sloge  strax  Følge;  hver- 
ken hun  selv  eller  den  unge  Erik  udstedte  nogen  Haandfæst- 
ning;  de  gamle  Rigsembeder  afskaffedes  stiltiende,  Raadets 
Myndighed  formindskedes.  Var  derved  Adelens  politiske  Be- 
tydning stærkt  indskrænket,  berøvede  de  store  Godsinddra- 
gelser den  de  bedste  Frugter  af  dens  tidligere  Overmagt, 

medens  samtidig  Kronens  større  Kraft  ikke  mindre  end  be- 
stemte Lovregler  forhindrede  den  i at  forøge  sit  Gods  ad 
uregelmæssige  Yeje. 

Hvorledes  Margrethe  opnaaede  en  saa  fuldkommen  Sejr 
over  de  verdslige  Stormænd,  en  Sejr,  der  tillige  var  aldeles 
ublodig,  vil  aldrig  helt  kunne  forklares.  De  ydre  Forhold 
hjalp  stærkt  dertil;  Frygten  for  et  udenlandsk  Herredømme 
var  udpræget  baade  i Danmark  og  Sverige,  og  man  indsaa, 
at  kun  en  kraftig  Kongemagt  kunde  opretholde  de  nordiske 
Rigers  Selvstændighed.  I Danmark  havde  Valdemar  Atter- 
dag  lagt  en  god  Grundvold  for  Margrethes  Virksomhed,  og  i 
Sverige  var  der  aabenbart  indtraadt  en  almindelig  Udmat- 
telse, en  Lede  ved  den  overalt  følelige  Retsløshed,  som  Mar- 
grethe i det  mindste  for  en  stor  Del  gjorde  Ende  paa.  Sidst 
og  mest  laa  Aarsagen  vel  i Dronningens  egen  Personlighed. 

Margrethe  maa  have  besiddet  ganske  ejendommelige  Evner, 
saaledes  som  hun  kunde  vikle  de  forhen  saa  uregerlige  Stor- 
mænd om  sin  Finger,  Evner  til  at  herske,  men  tillige  Evner 
til  at  mægle  og  udjævne.  I det  daglige  Liv  have  Adelsmæn- 
dene  sikkert  i hende  fundet  en  mild  og  venlig  Herskerinde, 
der  kom  dem  i Møde,  hvor  det  var  hende  muligt;  vi  føle 
noget  saadant,  naar  vi  se  hende  atter  og  atter  optræde  som 
Mægler  mellem  Stormændene  indbyrdes;  det  være  sig  Stri- 
digheder om  Gods  og  Ejendom  eller  blodige  Familiefejder, 
alt  udjævnes,  hvor  hun  kommer  til.  En  Mand,  der  stod 
hende  saa  skarpt  imod  som  Drosten  Bo  Jonssons  Søn,  mod- 
tager dog  Dronningens  Bistand,  naar  han  skal  træffe  Overens- 
komst om  Skifte  med  sine  Slægtninge31.  I Danmark  blev 
Jens  Jenssøn  (Brok)  i Aar  1404  dræbt  af  en  Løvenbalk,  og 
det  tegnede  til  en  alvorlig  Kamp  mellem  de  to  Slægter  og 

deres  Venner;  imidlertid  lagde  Dronningen  sig  imellem  og  fik 
mæglet  et  Forlig:  Drabsmanden,  Hr.  Jens  Nielssøn  af  Avns- 
bjerg,  skulde  stifte  Messer  for  den  dødes  Sjæl  og  sende  Pil- 
grimme rundt  om  til  Kirker  i Norden;  han  skulde  bede 
Enken  om  Tilgivelse  «med  gode  Mænds  Bøn  og  Knæfald*, 
ja,  han  skulde  overgive  den  dræbtes  Slægtninge  «et  draget 
Sværd  og  falde  paa  Knæ  for  dem  og  bede  dem  ydmygelig 
for  Guds  Skyld  at  forlade  ham  deres  Vrede  og  yde  ham 
Fred* 32.  Hvad  maa  det  ikke  have  kostet  en  stolt  Adelsmand 
at  bøje  sig  i den  Grad! 

Uden  Tvivl  har  Margrethe  benyttet  alle  de  Midler,  hen- 
des Stilling  gav  hende  til  at  vinde  Adelen.  Ved  sit  Hof 
var  hun  omgiven  af  adelige  Jomfruer;  dem  kunde  hun  skaffe 
godt  Underhold  i de  Klostre,  hvortil  hun  skjænkede  saa  store 
Gaver,  eller  endnu  bedre,  hun  kunde  faa  dem  gifte,  og  i saa 
Fald  var  hun  ikke  uvillig  til  at  hjælpe  paa  Medgiften;  en 
svensk  Adelsdame  fik  100  Mark  til  Gave  af  Dronningen,  da 
hun  indgik  Ægteskab,  en  anden  modtog  endog  200  Mark, 
og  til  lignende  Brug  skjænkede  Margrethe  betydelige  Sum- 
mer i sine  sidste  Dage.  For  de  unge  Adelsmænd,  der 
tjente  i hendes  Gaard,  sørgede  hun  paa  samme  Maade;  hun 
stiftede  for  Ex.,  medens  hun  i 1410  var  i Oslo,  et  Parti 
mellem  en  svensk  Junker  og  en  rig  norsk  Enke  og  bekostede 
selv  deres  Bryllup38. 

Hvor  Kronens  Interesser  vare  med  i Spillet,  stillede 
Margrethe  sig  ganske  vist  anderledes ; selv  her  viste  hun  dog 
Mildhed  i Formen,  en  Smidighed  og  Afbøjen,  der  sjældent 
lod  det  komme  til  skarpe  Sammenstød.  Hun  har  sikkert 
overfor  Adelen  anvendt  den  samme  snilde  Fremgangsmaade, 
som  vi  saa  tydelig  have  kunnet  følge  overfor  Hanseaterne ; 

hun  har  haft  Undskyldninger,  Opsættelser,  halve  Afgjørelser 
paa  rede  Haand  og  ad  den  Yej  faaet  sat  igjennem,  hvad  hun 
vilde,  uden  noget  Brud.  Den  Instruktion,  hun  medgav  Erik 
til  hans  Norgesrejse,  er  i denne  Henseende  meget  oplysende; 
helst  skal  han  ingen  Løfter  give ; . tvinges  han  til  at  give 
Breve,  maa  det  kun  være  Papirs-,  ikke  Pergamentsdokumen- 
ter ; alt  vigtigt  skal  han  udsætte  Afgj  øreisen  af.  Det  hed  sig 
senere  i Sverige,  at  Stormændene  klagede  til  Margrethe,  over 
at  Sveriges  Slotte  til  Trods  for  alle  Tilsagn  forlenedes  til 
Udlændinge,  og  hun  siges  da  at  have  svaret:  Pas  I kun  paa 
Løftebrevene,  Slottene  skal  jeg  nok  sørge  for  *4.  Med  Klagen 
forholder  det  sig  rigtig  nok,  men  Margrethe  har  sikkert  al- 
drig svaret  paa  denne  skarpe  Maade;  vi  kunne  finde  hendes 
Svar  i de  Ord,  hun  lægger  Erik  i Munden:  hun  har  lovet 
snarlig  Afhjælpning  af  de  ulovlige  Ansættelser,  men  henvist 
til,  at  Lensmændenes  Gjenbreve  laa  nede  i Danmark,  saa  at 
hun  først  maatte  have  dem  hentede;  hun  har  lovet  at  ville 
forhandle  om  Sagen  med  Erik,  med  sit  Raad,  hun  har  — 
ja,  hvem  vil  maale  sig  med  Margrethe  i Evne  til  at  finde 
Undskyldninger.  Saa  ere  Svenskerne  gaaede  bort  med  en 
stærk  Følelse  af,  hvor  stor  Velvilje  og  Interesse  Dronningen 
nærede  for  dem,  og  først  siden  have  de  opdaget,  at  alt  var 
blevet  ved  det  gamle. 

Sjældent  antog  Forholdet  til  Adelen  derfor  en  voldsom 
Karakter,  og  Historien  kj  ender  fra  hele  Margrethes  Tid  kun 
et  Tilfælde,  hvor  en  Adelsmand  dømtes  til  Døde  og  henret- 
tedes; til  Gjengjæld  var  denne  ene  rigtignok  Nordens  første 
Stormand,  den  ofte  omtalte  Abraham  Broderssøn.  I 
Sommeren  1410  var  Hr.  Abraham  med  paa  Erik  af  Pom- 
merns  Krigstog  til  Als  og  endnu  den  14  Avgust  beseglede 

han  tilligemed  de  andre  danske  Høvedsmænd  et  Forlig  om 
Overgivelsen  af  Nordborg  Slot;  — allerede  den  27  i samme 
Maaned  blev  han  henrettet  udenfor  Sønderborg.  Anklagen 
mod  ham  lød  paa  Fredsbrud ; han  havde  »brudt  det  Vilkaar, 
som  han  selv  havde  vilkaaret  under  Liv  og  under  Gods,  om 
en  Fred,  som  Kong  Erik  og  hans  Raad  og  Hr.  Abraham 
Broderssøn  selv  havde  lyst  paa  Landet  Als».  Senere  tales 
der  om  Voldtægt,  og  den  holstenske  Krønike,  der  er  en 
Menneskealder  yngre,  paastaar,  at  Kongen  lod  Abraham  an- 
klage for  en  Kvindes  Skyld;  en  svensk  Aarbog  karakteriserer 
ham  ogsaa  som  en  stor  Vellystning.  Det  være  nu,  som  det 
vil;  formelt  retfærdig  var  Straffen  vistnok,  men  at  den  var 
overordentlig  haard,  er  sikkert  nok;  man  var  ellers  i hin  Tid 
ikke  saa  stræng  mod  Fredsbrydere  og  Voldsmænd,  hvoraf  der 
var  nok  i alle  Stænder.  Det  synes  temmelig  givet,  at  Erik 
af  Pommern  i hint  Brud  paa  den  besvorne  Fred  kun  har 
grebet  Lejligheden  til  at  ramme  den  overmægtige  Stormand 
og  farlige  Undersaat,  og  Samtiden,  i alt  Fald  Svenskerne, 
vare  ogsaa  ganske  tilfredse  med  at  se  Hr.  Abraham  bragt  ud 
af  Verden.  Krønikerne  omtale  hans  Henrettelse,  uden  hver- 
ken at  prise  eller  dadle  den,  men  de  tilføje  alle  skarpe  Ud- 
talelser mod  den  afdøde.  »Han  opførte  sig  meget  tyrannisk, 
mens  han  levede*,  siger  Vadstenadagbogen;  en  samtidig  Aar- 
bog erklærer  ham  for  «en  grusom  Tyran*  mod  høje  og  lave, 
og  en  anden  siger,  at  Erik  ved  at  lade  ham  henrette  »be- 
friede Riddere  og  Svende,  fattige  og  trængende,  Bisper  og 
Klerke  for  et  Trældommens  Aag». 

Som  man  ser,  var  det  Kong  Erik,  ikke  Margrethe,  der 
lod  Abraham  Brodersøn  halshugge.  Dronningen  var  da  højt 
oppe  i Sverige,  fjærnt  fra  Begivenhedernes  Skueplads,  og  om 

hun  havde  Del  i sin  gamle  Tilhængers  Død,  er  det  umuligt 
at  sige.  Aaret  efter  stiftede  hun  Sjælemesser  for  ham  baade 
i Roskilde  og  Lund,  men  dette  var  en  Forpligtelse,  som 
hun  havde  paataget  sig  tidligere,  da  den  afdøde  havde  efter- 
givet hende,  hvad  hun  skyldte  ham.  Officielt  i alt  Fald  bil- 
ligede hun  Henrettelsen.  Alt  hvad  Hr.  Abraham  ejede,  hele 
dette  umaadelige  Gods  i Sverige  og  Danmark  blev  lagt 
under  Kronen,  og  i Aaret  1411  indkaldte  Dronningen  hans 
Arvinger  for  Rigsraadet;  hun  forelagde  Sagen  og  tilspurgte 
dem,  om  de  havde  noget  at  indvende  mod  Dommen  eller 
vilde  rejse  noget  Krav  paa  den  henrettedes  Ejendom.  De 
nægtede  hegge  Dele  og  erklærede  ikke  at  have  Ret  til  nogen 
Arv,  »uden  Dronningen  naadig  vilde  unde  dem  noget*.  Mar- 
grethe var  selv  ikke  saa  naadig,  men  et  halvt  Aar  efter  hen- 
des Død  tilbagegav  Kong  Erik  «af  Gunst  og  Naade*  Hr. 
Abrahams  Arvinger  alt,  hvad  han  ejede  med  Rette,  mod  at 
de  atter  erklærede,  at  han  var  bleven  «rettelig  undlivet  efter 
Landsloven  for  sin  Brødes  Skyld*.  Den  hele  Efterhistorie 
gjør  det  rimeligst,  at  Margrethe  heller  ikke  har  været  util- 
freds med  sin  tidligere  Yndlings  Død*)35. 


*)  I samtidige  Kilder  findes  der  intet  direkte  Vidnesbyrd  om  Margre- 
thes Mening  om  Abraham  Broderssøns  Henrettelse ; senere  Forfattere 
vide  des  bedre  Besked.  Den  omtalte  holstenske  Krønike  synes  at 
ville  antyde  hendes  Medskyld,  idet  den  siger,  at  mens  Erik  lod 
Ridderen  halshugge,  var  Margrethe  i Sverige  og  tilegnede  sig  alt 
hans  Gods.  Forfatteren  er  fuld  af  Had  mod  Dronningen;  at  hun 
netop  da  var  i Sverige,  er  jo  imidlertid  rigtigt,  og  jeg  er  mere  til- 
bøjelig til  at  give  ham  Ret  end  den  endnu  lidt  yngre  svenske  Rim- 
krønike, hvis  Fremstilling  længe  var  Grundlaget  for  hele  Skildrin- 
gen af  Margrethes  Forhold  paa  dette  Punkt.  Denne,  der  er  skreven 
kort  efter  1450,  fortæller  følgende: 

Mærkelige  Oplysninger  om  Dronning  Margrethes  Forhold 
til  den  danske  Adel  kom  tilfældig  frem  under  en  Retssag, 
som  ved  Aar  1460  førtes  imellem  Erik  Erikssøn  (Gylden- 
stierne) og  Svenskeren  Ture  Turesson  (Bjelke);  Striden 
drejede  sig  om  Abraham  Broderssøns  Efterladenskaber,  og 
Svenskeren  synes  at  have  hævdet,  at  Hr.  Abrahams  Godser 
vare  tilfaldne  Kronen  og  af  Kong  Erik  skjænkede  den  afdø- 
des Svigersøn.  Da  han  imidlertid  til  Støtte  herfor  paabe- 
raabte  sig,  at  Dronning  Margrethe  paa  egen  Haand  havde 
raadet  over  Hr.  Abrahams  Boskab  og  Værdigjenstande,  er- 
klærede hans  danske  Modpart,  at  dette,  om  end  sandt,  alde- 
les ikke  kunde  bevise  noget.  Thi  det  er  vel  vitterligt,  siger 
Erik  Erikssøn,  «at  Dronning  Margrethe  havde  for  Sædvane, 


Kong  Erik  for  ud  med  sin  Magt, 

• Holsteland  vinde  var  hans  Agt. 

Intet  lian  dér  skaffe  formaaede, 

uden  den  mandigste  Ridder,  han  aatte  (o:  ejede), 

lod  han  halshugge  dér. 

— Dronning  Margrethe  det  saare  kjærer  — 

Hr.  Abraham  den  Ridder  bed; 
længe  skal  man  saadan  lede, 
som  er  saa  vis  og  saa  rig; 
til  Manddom  var  ej  da  hans  lige. 

Han  misted’  sit  Liv  i gode  Tro; 

Gud  unde  hans  Sjæl  i Himmerige  Ro. 

Denne  Fremstilling  er  øjensynlig  helt  farvet;  de  samtidige  Ud- 
talelser om  Abrahams  Død  vise,  hvor  hadet  han  var  i Sverige,  og 
dette  er  her  helt  glemt,  for  at  man  kunde  rejse  en  Klage  mod 
Kong  Erik.  For  yderligere  at  skærpe  den,  er  saa  det  lagt  til,  at 
Margrethe  kjærede,  klagede  over  hans  Død.  — En  Misforstaaelse  af 
denne  samme  Linje,  i Rimkrøniken  har  siden  ført  til,  at  man  gjorde 
Hr.  Abraham  Broderssøn  til  Margrethes  Elsker.  Man  læste:  »Dron- 
ning Margrethe  havde  ham  saare  kjær»,  og  dette  blev  da  Grundlaget 
for  hin  saa  ofte  gjentagne  Paastand. 

21* 

at  naar  gode  Mænd  i Riget,  de,  som  havde  store  Lande  og 
Len  af  hende,  bleve  døde,  da  tog  hun  bort  efter  dem  Penge 
og  Sølv,  alt  det  hun  kunde  fange.  Saaledes  bevises  det  om 
Hr.  Mogens  Munk,  at  da  han  blev  slagen  og  mistede  sit  Liv 
for  hendes  Skyld,  tog  hun  bort  alt  det,  han  aatte  (o:  ejede) 
af  Guld,  Sølv  og  Penge,  og  sagde,  at  det  var  af  Kronens; 
hun  havde  fanget  det,  thi  vilde  hun  beholde  det  paa  Kro- 
nens Vegne.  Desligeste  gjorde  hun  efter  min  Farbroder,  Hr. 
Peder  Nielssøn  af  Aagaard,  tog  fra  hans  Børn  1200  svære  en- 
gelske Kobler  i én  Sum  foruden  alt  andet  Guld,  Sølv  og  Penge. 
Desligeste  gjorde  hun  ved  Hr.  Jakob  Mus  og  mange  flere  gode, 

i 

ypperlige  Mænd  her  i Riget.  Er  mig  og  sagt,  at  hun  gjorde 
desligeste  efter  Hr.  Sten  Bentsson  her  i Sverige,  Marsk  Erik 
(Ketilsson)  og  flere  gode  Mænd  her  i Riget*  36. 

Hvor  meget  der  ligger  til  Grund  for  disse  Paastande, 
kan  nu  ikke  oplyses;  helt  grebne  ud  af  Luften  ere  de  sikkert 
ikke,  og  om  et  af  de  Tilfælde,  som  Erik  Erikssøn  omtaler, 
vide  vi  ogsaa  lidt  fra  en  anden  Kant.  I Aaret  1435  blev 
der  virkelig  rejst  Klage  over,  at  Dronning  Margrethe  skulde 
have  tiltaget  sig  Gods  og  Penge  efter  Hr.  Mogens  Munk, 
der  faldt  i Sønderjylland  1410;  Kongen  søgte  da  Oplysning 
derom  hos  Biskop  Jens  i Oslo,  hos  Hans  Krøpelin  og  Jens 
Grim,  som  paa  hin  Tid  havde  «været  i Dronningens  Gaard 
og  fulgt  hende  daglig*,  og  hvad  disse  Mænd  udsagde,  lyder 
temmelig  underlig,  om  end  de  selv  mente  dermed  at  svække 
Klagen.  Det  hedder  i deres  Vidnesbyrd,  «at  den  Tid  Dron- 
ning Margrethe  forstod,  at  Mogens  Munk  var  død,  da  for  hun 
til  Bygholm  og  derhos  til  den  Gaard  Boller  og  annammede 
i sit  Værge  Gods  og  Penge;  siden  noget  derefter  kom  hun 
igjen  til  Bygholm  og  antvordede  Hr.  Mogens  Munks  Arvinger 

i vore  og  mange  andre  gode  Mænds  Nærværelse  forskrevne 
Gods*  — eller,  som  det  hedder  i ét  af  Vidnesbyrdene:  «en 
god  Del  Gods* 8 7.  — Hele  denne  Fremfærd  har  jo  et  ret 
mistænkeligt  Præg;  det  kunde  dog  lidet  hjælpe,  at  Margrethe 
udleverede  Godset  «i  gode  Mænds  Nærværelse*,  naar  hun 
havde  taget  det  i Forvaring  ganske  paa  egen  Haand,  og  man 
kommer  uvilkaarlig  til  at  tvivle  paa,  at  den  «gode  Del* 
Gods,  som  Arvingerne  fik,  netop  udgjorde  alt  det,  som 
Dronningen  havde  fundet  paa  Bygholm  og  Boller.  Hr.  Mo- 
gens Munks  Arvinger  have  øjensynlig  fundet,  at  Margrethe 
just  ikke  lønnede  den  Mand  paa  rette  Maade,  der  havde  ud- 
gydt sit  Blod  for  hende;  Erik  Gyldenstjerne  mener  jo  imid- 
lertid, at  dette  ingenlunde  var  enestaaende,  og  det  synes  rig- 
tignok, at  Dronningen  undertiden  glemte  den  Tak,  hun  skyldte 
sine  bedste  og  nærmeste  Raadgivere,  saa  snart  de  vare  døde. 
Henning  Podbusk  for  Ex.  stod  trofast  ved  hendes  Side  mange 
Aar  igjennem,  og  uden  hans  Hjælp  havde  hun  maaske  al- 
drig faaet  Magten  i Danmark;  ikke  desto  mindre  var  han 
næppe  død,  før  hans  Enke  Gisla,  Danmarks  Drostinde,  som 
hun  kaldte  sig,  og  hans  Sønner  maatte  afstaa  en  stor  Mængde 
af  det  Gods,  som  han  havde  kjøbt  eller  tilpantet  sig.  Ja, 
dette  kan  naturligvis  være  gaaet  ganske  ærlig  til,  men  Mar- 
grethes hyppige  Lyst  til  at  handle  med  Enker  gjør  dog  her 
et  uheldigt  Indtryk88. 

Allerede  fra  Samtiden  findes  der  saaledes  enkelte  Oplys- 
ninger om  den  Misnøje,  som  en  stor  Del  af  den  danske  Adel 
nærede  mod  Dronning  Margrethe,  og  derigjennem  faar  det  en 
vis  Betydning  at  se,  hvorledes  hun  optræder  i Adelens  Tra- 
ditioner, der  rigtignok  først  ere  nedskrevne  langt  senere,  nem- 
lig i de  adelige  Slægtebøger  fra  det  sextende  og  syttende 

Aarhundrede.  Rundt  om  i disse  findes  der  adskillige  Anek- 
doter om  Margrethe  og  hendes  Forhold  til  Adelen.  Det  hed- 
der saaledes,  at  hun  tvang  Rosenkranseme  til  at  tage  deres 
Løver  ud  af  Vaabenet  og  sætte  Hunde  i Stedet;  Ligheden 
med  de  kronede  Løver  i Danmarks  Rigsvaaben  forekom  hende 
at  indeholde  en  Anmasselse,  som  ikke  burde  tilstedes.  Ganske 
paa  samme  Maade  gik  det  Familien  Breide;  den  Øxe,  som 
Løven  i dens  Skjold  holdt  i sine  Poter,  mindede  om  Hellig 
Olufs  Øxe  i den  norske  Løves  Kløer,  og  Dronningen  bød  dem 
da  at  udslette  den.  Egenraadig  blandede  hun  sig  i Adelens 
Giftermaal:  en  Jomfru  Kirstine  Thot,  der  af  Forældrene  var 
bortlovet  til  Holger  Munk,  tog  hun  fra  denne,  og  mod  hen- 
des egen  Vilje  bortgav  Dronningen  hendes  Haand  til  Jakob 
Mus*).  Efter  en  Bemærkning  af  Hvitfeld  førte  Margrethe 
stedse  de  Ord  i Munden,  at  hun  vilde  «skudde  Abilden, 
stemme  Bækken  og  bryde  Bægeret* ; derved  skal  hun  have 
tænkt  paa  Slægterne  Abildgaard,  Limbek  og  Beger,  »hvilke 
hun  vilde  fornedre,  som  hun  og  holdt  dennem*.  Ja,  Mar- 
grethe skal  end  ikke  have  taget  i Betænkning  at  lade  de 


*)  Fru  Kirstine  siges  at  have  hævnet  sig  ved  at  forære  sin  Ægteherre  en 
Kobbernagle,  indfattet  i en  Guldring,  og  ledsago  denne  Gave  med 
de  Ord:  »Arte  dig,  Kobbernagle,  thi  du  ligger  i Guld»,  hvorved  hun 
vilde  antyde,  at  Jakob  Mus  hørte  til  en  langt  uanseligere  Adels- 
slægt end  hun.  — Rent  humoristisk  er  en  anden  Historie  om  Mar- 
grethe og  Jakob  Mus.  Mens  han  var  Høvedsmand  paa  Laholm, 
meldte  Vagten,  at  en  Rytterskare  begjærede  Adgang  til  Slottet. 
Jakob  Mus,  der  netop  sad  ved  Middagsbordet,  vilde  imidlertid  ikke 
forstyrres  og  lod  svare:  Musen  vil  have  Madro.  »Men  ikke  længer, 
end  Katten  vil»,  lød  det  fra  en  Dame,  der  holdt  i Spidsen  for  Ryt- 
terne: hun  red  strax  over  et  Vadested  og  trængte  ind  paa  Slottet. 
Damen  var  naturligvis  Margrethe,  og  Vadestedet  hedder  endnu  den 
Dag  i Dag  »Drottningavadet*. 

Adelsmænd  dræbe,  der  stode  hende  i Vejen;  saaledes  gik  det 
Holger  Gregerssøn  (Krognos)  i Skaane,  der  var  hende  altfor 
mægtig.  Efter  en  anden  Version  blev  Hr.  Holger  dog  dræbt 
af  en  Mand,  som  Dronningen  lige  i Forvejen  havde  adlet  med 
det  underlige  Navn  Sankepil,  og  skjønt  hun  var  ret  fornøjet 
med  at  blive  af  med  den  skaanske  Herremand,  lod  hun  strax 
Morderen  henrette,  saa  at  Sankepil  kun  nød  sit  Adelskab  i 
otte  Dage.  Bliver  Fortællingen  paa  den  Maade  et  Slags  Vid- 
nesbyrd om  Margrethes  strænge  Udøvelse  af  Retfærdigheden, 
saa  hedder  det  rigtignok  andensteds,  at  hun  selv  havde  lovet 
Sankepil  Adelskab  for  at  faa  ham  til  at  dræbe  Oluf  Gregers- 
søn. Klarere  viser  derimod  Dronningens  skaanselsløse  Hæv- 
delse af  Retten  sig  i Sagnet  om  den  skaanske  Herremand  Peder 
Grim,  der  ejede  »Valden,  hvor  siden  Tosterup  blev  bygt  . 
Han  havde  selv  faaet  sine  Bønder  til  at  dræbe  Præsten  i 
Lødderup,  men  tog  siden  Dom  over  dem  og  lod  dem  hen- 
rette; dermed  mente  han,  at  den  Sag  var  afgjort.  Margrethe 
lod  ham  imidlertid  belejre  paa  hans  Gaard,  og  efter  at  have 
forsvaret  sig  i Aar  og  Dag  maatte  Peder  Grim  overgive  sig; 
hvad  Straf  han  derefter  fik,  fortælles  der  ikke39. 

Nu,  alt  dette  er  Anekdoter,  og  med  deres  historiske  Tro- 
værdighed staar  det  kun  daarlig  til,  ja  flere  af  dem  ere  endog 
bevislig  urigtige;  allerede  før  Margrethes  Tid  bar  for  Ex.  Brei- 
demes  Løve  ingen  Øxe,  og  først  længe  efter  hendes  Dage 
fandt  Rosenkranseme  paa  at  optage  Løver  i deres  Vaaben. 
Højst  betegnende  er  det  dog,  hvor  enige  alle  disse  Traditio- 
ner ere  i at  fremstille  Margrethe  som  en  Herskerinde,  der 
var  overvættes  ubehagelig  for  Adelen,  og  rent  historisk  frem- 
træder Frygten  for  hende  endnu  Hundrede  Aar  efter  hendes 
Død.  Dengang  det  danske  Aristokrati  vandt  sin  største  Sejr 

ved  at  afsætte  Kong  Kristjern  den  anden,  der  var  traadt  i 
Margrethes  Fodspor  og  blandt  andet  havde  gjenoptaget  hen- 
des Ransagelse  efter  bortkommet  Krongods,  da  maatte  den 
nyvalgte  Kong  Frederik  love,  at  »efterdi  Dronning  Mar- 
grethe og  Erik  af  Pommern  have  tvunget  nogle  af  Adelen 
til  at  tage  deres  Godser  til  Len  af  Kronen,  vil  han  efter 
Overlæg  med  Rigsraadet  kassere,  døde  og  tilintetgjøre  slige 
Breve* ; en  dertil  sigtende  Bestemmelse  blev  ogsaa  siden  ind- 
ført i Frederik  den  førstes  Haandfæstning 10. 

Af  denne  Traditionens  Karakter  i Forening  med,  hvad 
vi  vide  om  Margrethes  Sammenstød  med  enkelte  Stormænd, 
tør  man  nok  slutte,  at  der  hos  den  danske  Adel  har  været 
en  skjult  Misfornøjelse  med  Margrethes  Styrelse.  Aabent 
traadte  denne  Følelse  dog  ikke  frem,  og  ganske  vist,  berøvede 
Margrethe  end  Danmarks  Adel  meget,  især  af  dens  politiske 
Indflydelse,  gav  hun  den  paa  andre  Maader  rig  Gjengjæld. 
Hoffets  nye  Tjenestemænd  fik  ikke  paa  langt  nær  den  Magt, 
som  de  gamle  Rigsembedsmænd  havde  haft,  men  deres  Myn- 
dighed strakte  sig  over  hele  det  forenede  Norden;  den  danske 
Herremand  fik  ikke  mere  Lov  til  at  tilegne  sig  Kronens 
Gaarde  og  Bønder  i Danmark,  og  som  Foged  afkrævedes  der 
ham  strængt  Regnskab  for,  hvad  han  oppebar  paa  Kronens 
Vegne;  i Stedet  havde  han  Udsigt  til  at  faa  rige  Len  i Sve- 
rige og  Norge,  og  heroppe,  fjærnere  fra  Dronningens  Øjne, 
kunde  han  skaffe  sig  Gods  og  Ejendom  efter  den  største 
Maalestok,  og  uden  at  han  behøvede  at  holde  sig  altfor  stadig 
paa  Lovens  Veje. 

Den  svenske  Adel  var  uheldigere  stillet;  den  tabte  langt 
mere  end  sine  Naboer  i Danmark,  og  den  fik  intet  til  Er- 
statning for  sine  Tab.  At  Sveriges  Stormænd  fandt  sig  i 

deres  Ydmygelse,  lige  efter  at  de  selv  havde  ydmyget  Konge- 
magten i Albrechts  Person  saa  grundig  som  aldrig  før  eller 
senere,  det  kan  kun  forstaas,  naar  man  tænker  sig,  at  her 
som  saa  ofte  en  almindelig  Slaphed  og  Udmattelse  er  fulgt 
efter  den  altfor  stærke  Anspændelse  af  alle  Standens  Kræf- 
ter. Den  maatte  finde  sig  i at  blive  tilbagetrængt  fra  næsten 
al  Indflydelse  paa  sit  Fædrelands  Styrelse;  medens  den  saa 
sig  udestængt  fra  de  vigtigste  svenske  Len  af  danske  og  tyske 
Adelsmænd,  led  den  de  største  pekuniære  Tab  ved  den  Ind- 
dragelse af  bortkommet  Krongods,  der  blev  gjennemført  med 
en  saa  overordentlig  Strænghed.  Vist  var  det,  at  den  bøjede  sig; 
mod  hele  Margrethes  Fremfærd  satte  den  kun  en  træg  og 
passiv  Modstand,  hvis  Udslag  blot  blev  det,  at  Indfødsretten 
atter  og  atter  blev  hævdet  paa  Papiret,  uden  nogensinde  at 
blive  overholdt  i Virkeligheden.  Sveriges  Stormænd  var  det 
veL,  som  fik  givet  Kalmaroverenskomsten  en  saadan  Karak- 
ter, at  Dronningen  lod  den  ligge  hen  uden  Stadfæstelse,  men 
den  formaaede  derved  ikke  at  hindre,  at  hun  gjennemførte 
sine  Tanker  om  Foreningen  og  Sveriges  Styrelse  med  ubøje- 
lig Konsekvens. 


IV.  Margrethe  overfor  Gejstligheden. 

Medens  Dronning  Margrethes  personlige  Optræden,  hen- 
des indsmigrende  Venlighed  og  stærkt  fremtrædende  Smidig- 
hed næppe  kunde  dække  over,  hvor  skarpt  hendes  Politik  var 
rettet  mod  de  verdslige  Stormænd,  stillede  hun  sig  derimod 

fra  første  Færd  yderst  velvillig  mod  Gejstligheden.  Uagtet 
hun  heller  ikke  overfor  denne  Stand  undlod  at  holde  Konge- 
magten højt,  betegnes  hendes  Forhold  til  Kirken  ved  Opof- 
relser af  et  saadant  Omfang,  at  hun  utvivlsomt  maa  have 
lagt  den  største  Yægt  paa  helt  og  holdent  at  vinde  Gejst- 
ligheden for  hos  denne  Stand  at  finde  den  fuldstændige 
Taknemlighed  og  Hengivenhed,  som  hun  efter  sin  Styrel- 
ses Karakter  ikke  kunde  vente  hos  de  ledende  blandt  Læg- 
mændene. 

Er  dette  den  Hovedtanke,  der  har  ledet  Dronningen  ved 
hendes  Optræden  overfor  Kirken,  da  maa  den  siges  at  have 
været  rigtig  og  tidssvarende.  Forholdene  vare  netop  saa- 
danne  i Datiden,  at  Gejstligheden  i høj  Grad  trængte  til 
Statens  Hjælp  og  derfor  maatte  forudsættes  at  ville  vise  sig 
meget  taknemmelig,  naar  denne  blev  ydet,  medens  omvendt 
Kongemagten  ikke  mere  havde  noget  at  frygte  af  Kirken. 
Her  ved  Aar  1400  var  den  Tid  jo  fuldstændig  forbi,  da  Pa- 
ven i Udlandet  og  Bisperne  i Indlandet  vare  de  farligste 
Fjender  af  Kronens  Myndighed;  den  store  Kamp,  der  fra  det 
• Ilte  til  det  13de  Aarhundrede  var  ført  mellem  Sværdet  og 
Krumstaven,  var  endt,  tilsyneladende  med  Sejr  for  Gejstlig- 
heden, i Virkeligheden  til  dens  store  Skade.  Paverne  vare 
flyttede  til  Avignon,  og  deres  babyloniske  Fangenskab  var  si- 
den blevet  afløst  af  det  store  Skisma;  fra  alle  Sider  raabtes 
der  paa  indgribende  Reformer  i Kirken.  I Indlandet  var 
jævnsides  Gejstligheden  den  verdslige  Adel  voxet  frem  til  en 
Stand,  hvis  Indflydelse  var  farlig  for  Kongemagten,  men 
hvis  Lovløshed  og  Rovgjerrighed  medførte  endnu  større  Fa- 
rer for  Kirken,  der  daarlig  formaaede  at  beskytte  sin  Gods- 
rigdom mod  de  adelige  Voldsmænd.  Saaledes  kom  det  da 

ganske  naturlig  dertil,  at  Gejstligheden  ønskede  at  indgaa 
Forbund  med  den  fremvoxende  Kongemagt.  Paven  attraaede 
fremfor  alt  at  sikre  sig  de  store  Indtægter,  der  tilfløde  ham 
fra  Norden,  og  hvem  kunde  tillade  ham  at  sende  sine  Skatte- 
opkrævere ind  i Riget,  hvem  kunde  hjælpe  ham  at  afpresse 
Prælaterne  de  store  Summer,  der  afkrævedes  dem  ved  deres 
Indsættelse,  hvem,  uden  netop  Kongen?  Saa  deltes  man  da 
let  om  Byttet;  Paven  fik  Pengene,  Kongen  den  faktiske  Ind- 
flydelse over  Landets  Kirke;  var  det  end  stadig  Paven,  der 
besatte  Danmarks  Bispestole  og  Prælaturer,  saa  gjorde  en  An- 
befaling fra  Kongen  altid  Udslaget  i Rom,  om  ikke  af  anden 
Grund,  saa  fordi  det  ellers  var  let  at  finde  et  villigere  Øre  i 
Avignon.  Dette  Forbund  mellem  Konge  og  Pave  var  langt 
fra  til  Glæde  for  Landets  Gejstlighed;  desto  større  Fordel 
havde  denne  derimod  af  den  stærke  Kongemagt,  som  baade 
var  i Stand  til  og  virkelig  stræbte  efter  at  gjøre  Ret  og 
Skjel  mellem  alle,  og ‘som  særlig  bekæmpede  Herremands- 
standen. 

Dette  nye  Forhold  mellem  Stat  og  Kirke  træder  i Dan- 
mark først  frem  med  Valdemar  Atterdag,  og  Gejstligheden 
gjorde  store  Opofrelser  for  at  hjælpe  denne  Fyrste  i hans 
ivrige  Virken  til  Landets  Bedste,  skjønt  Valdemar  just  ikke 
altid  lønnede  den  paa  rette  Maade.  Han,  hvis  Fader  endnu 
havde  talt  en  Ærkebiskop  blandt  sine  farligste  Fjender,  har 
vistnok  ikke  helt  haft  Øje  for  den  ganske  forandrede  Stilling 
og  ikke  indset,  hvor  let  det  var  at  gjøre  Gejstligheden  til  de 
ivrigste  Partigængere  for  det  nye  Monarki.  Han  nød  Pavens 
Venskab,  besøgte  ham  i Avignon  og  fik  store  Privilegier  og 
Rettigheder  over  den  danske  Kirke;  han  benyttede  sig  af 
Gejstlighedens  Vanmagt,  afpressede  den  haarde  Skatter  og 

gjorde  Laan  hos  den,  som  han  glemte  at  betale  tilbage.  No- 
gen rigtig  Tiltro  til  den  nærede  han  dog  ikke ; han  gav  den  ikke 
nogen  Indflydelse  paa  Statens  Styrelse,  og  de  vigtige  Punkter 
i Landet,  som  den  sad  inde  med,  ønskede  han  helst  selv  at 
faa  i Hænde;  Kjøbenhavns  Slot  tog  han  fra  Roskildebispen, 
Hammershus  fra  Ærkestolen.  Valdemar  fandt  da  ogsaa  hos 
Gejstligheden  kun  den  nødtvungne  Tilslutning,  som  Forhol- 
dene medførte,  medens  Prælaterne  i deres  Indre  harmedes 
over  denne  Konge,  der  « tilsidesatte  alle  Kirkens  Friheder ». 
Margrethe  derimod  gjorde  Skridtet  fuldt  ud.  Ligesom  Fade- 
ren stillede  hun  sig  i det  venligste  Forhold  til  Paven  og  be- 
satte gjennem  denne  faktisk  alle  Rigernes  kirkelige  Embeder, 
men  samtidig  hermed  viste  hun  paa  mange  Maader  Indlan- 
dets Gejstlighed  sin  Gunst,  saaledes  at  den  glemte  sin  Af- 
hængighed og  altid  viste  Dronningen  den  største  Hengivenhed. 

Faa  Aar  efter  at  Margrethe  havde  tiltraadt  Regeringen  i 
Danmark,  opstod  det  store  Skisma  i den  katholske  Kirke;  i 
Danmark  holdt  man  sig  til  de  romerske  Paver,  Urban 
VI  og  hans  Efterfølgere,  og  disse  viste  ofte  Dronning  Mar- 
grethe deres  venskabelige  Stemning,  som  hun  gjengjældte  ved 
at  sende  dem  store  Gaver,  især  dog  ved  at  vise  sig  efter- 
givende mod  de  store  Krav,  som  de  stillede  til  Nordens  Gejst- 
lighed og  Folk.  Margrethe  kunde  hos  Paven  opnaa,  omtrent 
hvad  hun  vilde.  Da  der  til  Aaret  1390  var  udskrevet  en 
stor  Jubelfest  i Rom,  ytrede  Dronningen  Lyst  til  selv  at 
komme  derhen,  men  fandt  dog  Vejen  altfor  lang;  Paven 
skyndte  sig  da  at  tilstaa  hende  det  Privilegium,  at  hun  ved 
at  besøge  visse  Kirker  i Norden  skulde  opnaa  den  samme 
Aflad,  som  man  ellers  kun  kunde  vinde  i selve  Rom,  dog 
saaledes  ikke  at  forglemme,  at  hun  snart  indsendte  sit  Penge- 

offer  til  Paven.  Kort  efter  sendte  denne  hende  oven  i Kjø- 
bet  et  hemmeligt  Sekret,  hvormed  hun  skulde  forsegle  de 
fortrolige  Breve,  hun  vilde  sende  ham41.  Den  indre  Splid  i 
Kirken  og  med  den  ogsaa  Pavens  Bøjelighed  steg  endnu 
mere  i hendes  sidste  Aar,  da  Konciliet  i Pisa  traadte  sam- 
men og  valgte  en  ny  Pave,  uden  at  kunne  bevæge  de  to  an- 
dre til  at  træde  tilbage. 

Dette  Margrethes  Forhold  til  Pavestolen  gav  hende  den 
største  Indflydelse  over  Kirken  i Norden.  Paa  forskjellig 
Vis  havde  Paven  vidst  at  indskrænke  Domkapitlernes  Valg- 
ret, og  de  fleste  ledige  Bispestole  bleve  paa  denne  Tid  be- 
satte ved  pavelig  Provision,  men  hvem  Paven  valgte,  det  af- 
hang i Hovedsagen  af  Margrethes  Ønske.  Vi  have  jo  ogsaa 
i det  foregaaende  set  mange  Exempler  paa,  hvorledes  Mar- 
grethe skaltede  og  valtede  med  Bispestolene  i de  tre  Riger. 
Som  oftest  har  hun  vel  allerede  haft  Indflydelse  nok  paa 
Domkapitlerne  til  at  henlede  deres  Valg  paa  Personer,  der 
vare  hende  behagelige  og  hvem  hun  saa  siden  skaffede  Pa- 
vens Stadfæstelse;  men  hvor  dette  ikke  var  Tilfældet,  hvor 
et  norsk  eller  svensk  Kapitel  foretrak  en  indfødt  Gejstlig  for 
den  danske  eller  tyske  Prælat,  som  Dronningen  præsenterede 
dem,  ja  dér  kom  Paven  hende  til  Hjælp.  Kapitlets  Valg 
kunde  være  foretaget  nok  saa  omhyggelig  efter  alle  kano- 
niske Regler,  det  blev  i Rom  uden  videre  underkjendt,  og 
Pavens  Valg  faldt  da  altid  paa  Margrethes  Kandidat.  Vi 
minde  her  kun  om  Peder  Lodehat,  der  blev  indsat  paa  en 
svensk  Bispestol,  flere  Aar  før  Margrethe  fik  Herredømmet  i 
Sverige,  om  den  i alle  Maader  lidet  heldige  Tysker,  Niels 
Ruser  eller  Finkenog,  der  blev  Ærkebisp  i Nidaros,  endelig 

om  alle  de  Bispesæder  i Norge  og  Sverige,  som  Dronningen 
fik  beklædte  med  Danske. 

Hævet  paa  denne  Maade  over  enhver  Frygt  for  Fare  fra 
Gejstlighedens  Side  sørgede  Margrethe  dog  for,  at  Kirken 
ikke  følte  Vægten  af  det  Aag,  som  den  i Virkeligheden  bar. 
Tværtimod,  hun  søgte  strax  i sine  første  Regeringsaar  at  ud- 
slette de  Indtryk,  som  hendes  Faders  Optræden  havde  efter- 
ladt, og  med  store  Ofre  udsonede  hun,  hvad  Uret  Valdemar 
havde  begaaet  mod  Kirken.  Hun  begyndte  med  at  tilbage- 
give Roskildebispen  hans  kjære  Kjøbenhavn,  og  til  Tak  for 
den  lange  Tid,  hvori  Valdemar  havde  haft  denne  By,  gav 
hun  Bispen  noget  Gods  til  Ejendom,  andet  til  Pant.  Ærke- 
bispen i Lund  synes  allerede  før  Margrethes  Tid  igjen  at 
have  faaet  Hammershus  Slot  i Hænde;  Dronningen  skjæn- 
kede  hans  Domkirke  en  pragtfuld  Monstrans,  og  hun  erklæ- 
rede, at  hun  altid  vilde  være  en  lydig  Tjenestekvinde  af  St. 
Laurentius42. 

Hvad  Margrethe  begyndte  i den  Tid,  da  hun  selv  var 
svag  og  trængende,  det  fortsatte  hun  efter  udvidet  Maale- 
stok,  da  hun  var  bleven  de  forenede  Rigers  mægtige  og  rige 
Herskerinde.  Hun,  der  ellers  var  saa  sparsom  og  næsten 
paaholdende,  optraadte  overfor  Kirken  med  en  Gavmildhed, 
der  næppe  har  sit  Sidestykke  blandt  Danmarks  Fyrster,  og 
med  rund  Haand  uddelte  hun  Jordegodser,  Klenodier  og 
rede  Penge  til  den  danske  Gejstlighed.  Snart  er  det  hele 
Rækker  af  Gaver,  fastsatte  ved  en  bestemt  Lejlighed,  som  da 
hun  ved  Rigsmødet  i Vordingborg  i Juli  1393  paa  en  Gang 
bortskjænkede  fem  store  Herregaarde  og  et  omfattende  Gods- 
komplex;  snart  er  det  enkeltstaaende  Gaver,  der  imidlertid 
følge  paa  hinanden  med  korte  Mellemrum.  Alle  Danmarks 

Bispestole  fik  Dronningens  Gavmildhed  at  føle.  Lunds  Ærke- 
bisp modtog,  kort  efter  de  skaanske  Slottes  Tilbagevindene 
fra  Hanseaterne,  Slottet  Tustropsø,  som  var  frataget  eller  af- 
kjøbt  Tuve  Galen;  Roskilde  Bispestol  fik  Gaarden  Saltø  til 
Ejendom,  Odensebispen  fik  Taasinge  halvvejs  til  Pant  og 
halvvejs  til  Ejendom.  Til  Børglum  skjænkedes  Rugtved,  til 
Viborg  Hald , og  Trøjborg  i Sønderjylland  overlodes  som 
Pant  til  Ribe  Bispestol;  Aarhusbispen  maatte  lade  sig  nøje 
med  en  lille  Gaard  ved  Navn  Linde,  men  til  Gjengjæld  fik 
hans  Kirke  en  Gave  af  1600  lødige  Mark.  Blandt  Klostrene 
var  det,  naturlig  nok,  især  Jomfrustiftelserne,  der  bleve  Gjen- 
stand  for  den  kvindelige  Regents  Omhu;  Roskilde  Fruekloster 
og  Nonneklostrene  i Aalborg  og  Hundslund  fik  store  Jorde- 
godser ved  Uddelingen  i 1393.  Heller  ikke  glemtes  dog  de 
rige  Herreklostre,  og  baade  Esrom,  Sorø  og  Ringsted  mod- 
toge værdifulde  Ejendomme  eller  store  Pengesummer.  Kjøb- 
stadkirkeme,  især  de,  der  vare  indviede  til  Jomfru  Maria,  ja 
selv  en  stor  Mængde  af  Landsbykirkerne  fik  Gaver  i Gods 
og  Penge  eller  hellige  Kar  til  Skjænk;  endnu  i vore  Dage 
existerer  der  adskillige  Kalke,  der  bære  Margrethes  Navn  og 
af  hende  ere  givne  til  forskjellige  Kirker,  og  for  et  Par  Aar- 
hundreder  siden  var  der  bevaret  endnu  flere43. 

Til  Gjengjæld  for  disse  rige  Gaver  krævede  Margrethe  af 
Kirken  Oprettelsen  af  Altre  med  Messer  eller  Aartider.  Bisper 
og  Klosterforstandere  maatte  love  at  indrette  et  særligt  Alter 
i deres  Kirke  for  en  eller  anden  Helgen,  for  det  hellige  Kors 
eller  oftest  for  Vor  Frue.  Undertiden  blev  der  truffet 
nøjere  Bestemmelser;  i Roskilde  skulde  der  «i  det  søndre 
Taarn  vesten  i St.  Lucii  Kirke  bygges  et  Kapel  med  to 
Hvælvinger,  med  gode  uye  Glarvinduer,  Ornamenter,  Piktura 


Digitized  by  Google 


336 


og  andet  Tilbehør,  saa  at  dette  Kapel  vorder  baade  vel  lyst 
og  favert  og  godt* 44.  Ved  disse  Altre  skulde  der  holdes  en 
daglig  Messe,  der  skulde  vedvare  til  evig  Tid,  til  Dommedag, 
som  man  udtrykte  det;  under  Messen  skulde  der  brænde 
Lys.  Hist  og  her  kunde  der  i somme  Kirker  være  flere 
saadanne  evige  Messer  at  holde.  I Aarhus  Domkirke  for  Ex. 
var  der  allerede  én  daglig  Messe,  »Kongemessen«  kaldet,  da 
Margrethe  i Aaret  1407  fik  oprettet  et  Alter  for  Kirkens 
Skytshelgen,  St.  Klemens,  ved  hvilket  der  atter  skulde  læses 
en  evig  Messe  med  Psalmer  før  og  efter,  og  samtidig  skjæn- 
kede  hun  Kirken  600  lødige  Mark,  hvorfor  der  skulde  kjø- 
bes  Jordegods,  mod  at  Bisp  og  Kapitel  paatoge  sig  endnu  en 
tredje  Messe.  Hver  Aften  ^evindelig  til  Dommen*  skulde 
Kannikerne  mellem  Aftensang  og  Natsang  gjøre  en  højtidelig 
Procession  med  Blus  og  Røgelse  og  med  Klerker  og  Peblinge. 
Fra  Koret  skulde  de  gaa  til  Vor  Frue  Alter  næst  sønden  ved 
Kordøren;  her  skulde  de  blive  staaende  og  synge  den  Vor 
Frues  Lovsang,  som  hedder  Salve,  regina  misericordiæ 
osv.  (Hil  dig,  Barmhjertighedens  Dronning),  og  den  Lov 
sang  for  Vor  Frue,  som  hedder  Ora  pro  populo,  interveni 
pro  clero  osv.  (Bed  for  Folket,  hjælp  Gejstligheden),  samt  det 
Versikel  Ora  pro  nobis,  sancta  dei  genetrix  (Bed  for  os, 
hellige  Guds  Moder) , saa  tre  Kollekter , den  første  for 
Vor  Frue,  den  anden  for  Guds  Fred,  den  tredje  for  alle 
kristne  Sjæle45.  Dette  som  et  enkelt  Exempel.  Disse  dag- 
lige Messer  vare  en  ikke  ringe  Byrde  for  Gejstligheden  og 
vakte  i alt  Fald  senere  megen  Misnøje;  Dronningen  søgte 
ogsaa  at  gjøre  Bestemmelserne  derom  saa  urokkelige  som  mu- 
lig og  fordrede  for  Ex.  ofte  et  udtrykkeligt  Løfte  om,  at 

ingen  anden  Messe  skulde  nedlægges  i Stedet  for  den  af 
hende  oprettede. 

Jævnsides  de  daglige  Messer  indstiftedes  tillige  Aartider, 
Sjælemesser,  der  paa  en  bestemt  Dag  hvert  Aar  skulde  bedes 
for  Dronningens  Faders  Sjæl,  for  hendes  Forældres  (o:  For- 
fædres) og  Yenners  og  hendes  egen  Sjæl*).  Ved  denne  Lej- 
lighed skulde  hele  Kirkens  Pragt  udfoldes ; i Børglum  skulde 
Aartiden  holdes  «med  33  Præster  og  33  Messer,  med  Vigi- 
lier,  Almisser,  gudelige  Bønner,  Mad  og  01  og  andre  gode 
Gjerninger,  som  dertil  høre,  og  dette  baade  om  Aftenen  og 
om  Morgenen*  paa  den  foreskrevne  Dag47.  Det  skulde  være  en 
Festdag  for  hele  Kirken;  Bispen  eller  Alterpræsten  skulde 
beværte  Kannikeme  det  bedste  han  kunde  med  Mad  og  01 ; til 
Peblingene  skulde  uddeles  en  Tønde  01,  100  Brød  og  Mad 
dertil;  ofte  fordeltes  der  ogsaa  Pengegaver  paa  den  Dag. 

Der  er  unægtelig  noget  paafaldende  ved  Margrethes  stor- 
artede Gavmildhed  overfor  Gejstligheden.  Hvor  fromt  og 
Gud  velbehageligt  end  alt  dette  var  efter  Datidens  Anskuel- 
ser, fristes  man  dog  til  at  spørge,  om  det  var  Fromhed  og 
kun  Fromhed,  der  bragte  Dronningen  til  saa  hurtig  at  bort- 
skjænke  en  meget  stor  Del  af  de  Godser,  som  hun  med 
største  Møje  havde  fravristet  Adelen.  Nu,  politiske  Betragt- 
ninger have  ganske  vist  spillet  ind  med.  Den  Magt,  Gejstlig- 
heden havde  over  Folket,  var  saa  stor,  at  dens  Gunst  vanske- 
lig kunde  betales  for  dyrt;  det  nye  Kongedømme  kunde  nok 

*)  Mærkeligt  er  det,  hvor  sjældent  Margrethe  mindedes  sin  Moder.  I 
Esrom,  hvor  Helvig  laa  begraven , stiftedes  der  en  daglig  Messe  for 
hendes  Sjæl;  til  Aas  Kloster  i Halland  skjænkede  Margrethe  en  for- 
gyldt Tavle  med  Helgenlevninger,  og  til  Gjengjæld  skulde  der  hol- 
des Sjælemesser  baade  for  Kong  Valdemar  og  Dronning  Helvig48. 

Urs  lev:  .MarKrethe.  22 

trænge  til  Yndest  og  god  Omtale,  og  en  saadan  kunde  den 
vanskelig  finde  uden  netop  hos  Kirkens  Mænd.  Heller  ikke 
lod  Margrethe  sig  nøje  med  blot  at  kræve  Gudstjeneste  og 
Messer  af  Gejstligheden ; hun  fordrede  ogsaa,  at  den  skulde  støtte 
hende  og  hendes  Regeringsvirksomhed  ved  Hjælp  af  den  store 
Rigdom,  der  laa  under  «den  døde  Haand »,  og  som  hun  selv 
saa  væsentlig  førøgede.  Især  maatte  Bisperne  stadig  hjælpe 
hende  til  Penge,  sjældnere  vel  ved  ligefremme  Gaver,  tidt  og 
ofte  derimod  ved  Laan.  Hvad  Peder  Lodehat  indlod  sig  paa 
af  Pengeofre,  have  vi  allerede  set,  og  lignende  Mellemregnin- 
ger havde  Margrethe  med  alle  Landets  Bisper.  De  fik  Lan- 
dets Len  og  Slotte  i Pant  mod  at  skaffe  de  store  Summer  i 
rede  Penge,  som  Dronningen  skulde  bruge,  Riberbispen  saa- 
ledes  Lundenæs,  Aarhusbispen  Samsø  og  Kalø;  i Margrethes 
senere  Aar  gave  de  atter  Lenene  tilbage  og  kvitterede  for  alt 
Mellemværende,  men  at  de  ved  den  Lejlighed  gave  Afkald  paa 
større  eller  mindre  Dele  af  det  oprindelige  Laan,  kan  nok 
sluttes  af  Kvitteringernes  ubestemte  Udtryk.  I sig  selv  fore- 
trak Margrethe  ganske  vist  at  se  sine  Slotte  i den  hende  hen- 
givne Gejstligheds  Hænder  fremfor  hos  de  langt  mindre  paa- 
lidelige  Adelsmænd,  og  en  lignende  Tanke  ligger  maaske  bag- 
ved Overdragelsen  af  de  nylig  erhvervede  Adelsgodser  til  Kir- 
ken: denne  skulde  nok  vide  at  holde  fast  ved  dem,  og  ved 
Modtagelsen  maatte  Bisper  og  Klostre  forpligte  sig  til  at  ned- 
rive den  faste  Borg  paa  Godset. 

Imidlertid  er  der  dog  næppe  Grund  til  at  tvivle  om,  at 
Margrethes  Begunstigelse  af  Gejstligheden  har  haft  en  virke- 
lig Fromhed  til  Baggrund48,  om  end  naturligvis  en  From- 
hed af  den  Art,  der  var  den  almindelige  i hine  Aarhundre- 
der.  De  dybere  Strømninger  i Troslivet,  der  hist  og  her 

kom  til  Orde  og  i Norden  havde  fundet  en  saa  mærkelig 
Talsmand  i den  hellige  Birgitta,  have  næppe  paavirket  den 
kølige  Margrethe,  hvis  Stræben  i saa  høj  Grad  var  vendt 
mod  det  praktiske  Liv.  Stræng  Opfyldelse  af  alle  kirkelige 
Pligter  har  derimod  vistnok  fyldt  hende  med  personlig  Til- 
fredsstillelse, og  en  saadan . se  vi  da  ikke  blot  ved  hine  Gaver 
til  Gejstligheden,  hvorved  politiske  Hensyn  til  en  vis  Grad 
spillede  ind,  men  ogsaa  i det  daglige  Liv.  Traditionen  vidste 
siden  at  fortælle,  at  Margrethe  aldrig  spiste  eller  drak,  før 
hun  havde  ladet  holde  to  Messer  for  sig,  og  under  dem  hver- 
ken talte  hun  eller  sysselsatte  sig  paa  anden  Maade,  men  bad 
alene49.  I det  kirkelige  Foreningsliv  synes  hun  at  have  del- 
taget med  stort  Liv;  hendes  Kalentebrødre  i Roskilde  og  i 
Ods  Herred  ligesom  Kristi  Legems  Gildet  i Næstved  fik 
Gaver  ved  hendes  sidste  testamentariske  Bestemmelser,  og 
ligeledes  var  hun  Medlem  af  Hellig  Trefoldigheds  Gildet 
i Flensborg,  til  hvilket  hun  bl.  a.  skjænkede  et  Par  gyldne 
Kroner,  som  skulde  sættes  paa  Mariebilledets  Hoved50.  For 
Helgenlevninger  havde  hun  megen  Interesse  ligesom  allerede 
Faderen  Valdemar  Atterdag  og  dennes  gode  Ven,  Kejser 
Karl  IV51. 

En  kirkelig  Interesse , hvori  egoistiske  Bihensyn  ikke 
synes  at  have  haft  nogen  Del,  fremtræder  endelig  i Margre- 
thes Grundlæggelse  af  et  Par  nye  Klostre  i Danmark.  En 
rig  skaansk  Adelsfrue,  Ida  Falk,  havde  oprettet  et  Jomfru- 
kloster i Gladsaxe  og  dertil  skjænket  forskj  elligt  Gods  i sit 
Testamente,  hvori  hun  indsatte  Dronningen  og  Bisp  Peder 
Lodehat  til  sine  Exekutorer.  Roskildebispen  og  Margrethe 
flyttede  imidlertid  Klostret  til  Sjælland,  hvor  det  først  blev 
bestemt  til  at  være  i den  Gaard  Annæs  ved  Arresø,  som 

Margrethe  havde  kjøbt,  og  siden  fik  sin  endelige  Plads  paa 
Gavne, i som  Skovkloster  afstod,  medens  Gladsaxe  gik  over  i 
Kronens  Eje.  Det  var  et  kvindeligt  Tiggerkloster,  en  Aflæg- 
ger af  Agnete  Kloster  i Roskilde,  og  Margrethe  skaffede  det 
Pavens  Stadfæstelse,  medens  Bisp  Peder  forøgede  dets  Gods 
ved  betydelige  Gaver.  Ogsaa  den  af  Margrethe  saa  meget 
beskyttede  Birgittinerorden  fik  i hendes  Tid  fast  Fod  i Dan- 
mark. Allerede  1401  omtales  det,  at  hun  havde  erhvervet 
sig  Grimstorp  paa  Laaland  for  dér  at  grundlægge  et  Kloster, 
der  dog  den  Gang  var  paatænkt  at  være  « til  Yor  Frue  og 
St.  Benedikts  Ære» ; siden  skjænkede  hun  endvidere  Byen 
Skemminge  dertil,  og  ved  samme  Lejlighed  fastsattes  det,  at 
Klostret  skulde  tilhøre  Birgittinerordenen;  dets  Navn  blev 
Maribo.  Fundatsen  for  denne  Stiftelse  blev  udstedt  i Aaret 
1408,  og  allerede  i Margrethes  Tid  var  der  bosat  Munke  her, 
om  end  Klosterbygningen  først  blev  fuldført  nogle  Aar  efter 
hendes  Død52. 

Vi  have  i det  foregaaende  nærmest  betragtet  Dronning 
Margrethes  Optræden  overfor  den  danske  Gejstlighed,  der 
havde  til  Følge,  at  denne  helt  og  holdent  sluttede  sig  til 
hendes  Politik ; „ — en  hel  Del  anderledes  gik  det  med  Gejst- 
ligheden i Norge  og  Sverige,  idet  her  den  Yndest,  Margrethe 
viste  Kirken,  til  Dels  eller  helt  blev  opvejet  af  de  alminde- 
lige politiske  Grundsætninger,  hun  fulgte.  Den  norske  Gejst- 
lighed synes  endda  kun  i ringe  Maal  at  have  nydt  godt  af 
hendes  storartede  Gavmildhed,  om  end  der  kjendes  enkelte 
Pengegaver  til  Kirker  og  Klostre  i Norge53,  ligesom  Erik, 
da  han  i 1405  drog  derop,  medførte  et  Par  guldstukne  Silke- 
klæder, der  skulde  anvendes  ved  festlige  Lejligheder  i de  to 

vigtigste  Kirker  i Oslo 54.  Paa  dette  som  paa  alle  Punkter 
bleve  Nordmændene  behandlede  somStifbørn;  synderlig  Mod- 
stand kunde  imidlertid  ikke  ventes  herfra,  og  gjennem  de 
mange  Danske,  som  Margrethe  havde  faaet  indtrængt  paa 
Bispestolene,  var  det  hende  let  at  styre  Norges  Kirke  efter 
sin  Vilje. 

Den  svenske  Gejstlighed  gjorde  Margrethe  derimod  al- 
vorlige Porsøg  paa  at  vinde.  Strax  ved  sin  Tiltrædelse  fik 
hun  af  Bigsraadet  Tilladelse  til  ved  Pantsættelser  af  Kron- 
gods at  skaffe  10,000  Mark  Sølv  til  Veje  og  uddele  denne 
Sum  til  Landets  Kirker;  paa  Nykøpingmødet  i 1396  blev 
Bevillingen  fornyet  og  udstraktes  til  at  gjælde  andre  10,000 
Mark.  Denne  uhyre  Sum,  svarende  til  en  6 Millioner  Kroner 
i vore  Penge,  kom  virkelig  Gejstligheden  til  Gode;  Bispe- 
stolene synes  hver  at  have  faaet  Tusende  Mark 55,  Vadstena  fik 
lige  saa  meget,  andre  Klostre  og  Kirker  modtoge  mindre 
Summer5®.  Ligesom  i Danmark,  om  end  næppe  efter  saa 
stor  en  Maalestok,  fik  den  svenske  Gejstlighed  af  Dronningen 
store  Gaver  i Jordegods;  Gaarden  Rønø,  som  hun  havde  af- 
kjøbt  Hr.  Karl  Ulfsson  af  Tofta,  skjænkedes  til  Domkirken  i 
Linkøping,  Risinge  paa  Øland  bortgaves  til  Prueklostret  i 
Kalmar57  o.  s.  fr.  I det  daglige  Liv  viste  Margrethe  Gejstlig- 
heden den  største  Ærefrygt,  og  i Særdeleshed  fremmede  hun 
Birgittinerordenen  paa  enhver  Maade,  ligesom  hun  selv  havde 
skaffet  Ordenens  Stifterinde  Rang  blandt  Kirkens  Helgene. 
Naar  Margrethe  var  i Sverige,  undlod  hun  sjældent  at  besøge 
Vadstena;  hun  afstod  det  al  Kongens  Ret  over  den  ved  Klo- 
stret opvoxende  Kjøbstad,  fik  Del  i Ordenens  gode  Gjernin- 
ger,  stiftede  Messer  i Klostret  og  fik  mange  Jomfruer  op- 

tagne,  deriblandt  ogsaa  en  Fyrstinde,  nemlig  den  holstenske 
Grevedatter  Ingeborg 58. 

Denne  ivrige  Stræben  fra  Margrethes  Side  bar  dog  ingen- 
lunde de  Frugter,  som  huri  formodentlig  havde  ventet.  Den 
svenske  Gejstlighed  frastødtes  af  hendes  overalt  fremtrædende 
Lyst  til  egenmægtig  at  styre  i alle  Kirkens  Sager;  hvor  hun 
formaaede  det,  tilegnede  hun  sig  Patronatsretten  til  Kirker 
og  Altre59,  og  hvad  Bispestolene  angaar,  søgte  hun  at  faa 
sine  Kandidater  satte  igjennem  ved  Pavens  Hjælp.  Dette  var 
vel  ikke  andet,  end  hvad  Margrethe  ogsaa  gjorde  i Danmark, 
men  det  vakte  mere  Anstød  i Sverige,  fordi  hun  her  prøvede 
paa  at  faa  danske  Mænd  indtrængte  i Kirkens  højeste  Em- 
beder. De  svenske  Kapitler  gjorde  dog  god  Modstand,  og  de 
støttedes  af  Rigsraadet,  der  jo  endog  synes  at  have  aftvunget 
Dronningen  et  Løfte  om  ikke  mere  at  paatrænge  Kirken 
udenlandske  Mænd;  kort  efter  blev  rigtignok  alligevel  Dan- 
skeren Johannes  Gerechini  gjort  til  Sveriges  Ærkebisp.  — 
Svagere  Modstand,  men  større  Harme  vakte  hos  den  svenske 
Gejstlighed  Margrethes  omfattende  Inddragelse  af  det  Skatte- 
gods, der  var  frakommet  Kronen.  Denne  Forholdsregel 
ramte,  som  vi  tidligere  have  set,  Gejstligheden  endnu  haar- 
dere  end  de  verdslige  Stormænd,  idet  det  strax  blev  opstillet 
som  Hovedregel,  at  hvad  Ejendom  man  havde  faaet  som 
Gave,  skulde  udleveres  Kronen  uden  Erstatning;  paa  den 
Maade  mistede  den  svenske  Kirke  en  stor  Del  af  alt  det 
skjønne  Gods,  der  var  testamenteret  den  i den  sidste  Menne- 
skealder, og  hvad  Margrethe  skjænkede  Kirken,  kunde  sikkert 
langt  fra  opveje  hint  Tab.  Tungt  var  det  allerede  at  bøje 
sig  for  Lovens  strænge  Bud,  og  endnu  tungere  blev  det, 
naar  Kronen  opstillede  Krav,  som  Gejstligheden  fandt  uret- 

færdige,  men  dog  maatte  give  efter  for.  Ofte  synes  det  rig- 
tignok, at  Fogederne  vare  altfor  ivrige  i deres  Stræben  efter 
at  tilegne  Kronen  Gods,  og  Klager  over  Overgreb  paa  Kir- 
kens Ejendom  rettedes  endog  mod  Margrethe  selv.  Nonne- 
klostret i Skeninge  havde  i Magnus  Smeks  Tid  fore- 
taget et  Mageskifte  med  Kongen,  hvorved  han  havde  faaet 
Gods  i Halland  mod  at  give  Klostret  Ejendom  i Østergøt- 
land,  men  da  Margrethe  kom  til  Higet,  tog  hun  denne  fra 
Klostret  uden  dog  at  tilbagegive  de  hallandske  Godser.  Vreta 
Kloster  havde  faaet  en  Otting  Jord  til  Gave;  Adelsmanden 
Karl  Bengtsson  tiltog  sig  imidlertid  Dagsværket  af  dette  Gods 
og  lod  kun  Klostret  beholde  Landgilden;  saa  døde  lian,  og 
Margrethe  tilegnede  sig  da  baade  Gods  og  Landgilde,  skjønt 
det  var  gammel  Frelseejendom.  I begge  Tilfælde  fik  Klo- 
strene sig  ogsaa  tildømt  de  omstridte  Godser  næppe  et  Aar 
efter  Dronningens  Død60. 

Paa  den  Vis  blev  Gejstligheden  i Sverige  saa  langt  fra 
venligsindet  mod  Margrethe,  at  den  atter  og  atter  udtalte  sig 
skarpt  mod  hende  selv  og  hendes  Regimente.  Vi  have  anden- 
steds fortalt  om  de  store  Anstrængelser,  som  Prælaterne  gjorde 
i 1396  for  at  standse  Fogedernes  Overgreb;  først  da  man 
truede  med  at  underkaste  hele  Riget  Interdikt,'  indgik  Dron- 
ningen paa  et  Forlig,  hvori  Indrømmelserne  til  Kirken  endda 
vare  stærkt  begrænsede.  Lidt  inde  i det  femtende  Aarhun- 
drede  falder  det  nylig  omtalte  Forsøg  paa  at  faa  Dronningens 
Indtrængen  af  Danske  i Bispeembederne  standsede,  og  om- 
trent samtidig  sendte  Linkøping  Kapitel  en  Præst  til  Rom 
for  hos  Paven  at  klage  over  den  IJret,  der  stadig  tilføjedes 
Kirken  og  hvorved  denne  stod  i Fare  for  at  miste  alt  sit 
Gods61.  Endelig  fik  Gejstlighedens  Klager  deres  stærkeste 

Udtryk  paa  et  Kirkemøde  i Arboga,  der  afholdtes  i Septem- 
ber 1412.  Sveriges  Bisper  med  den  danskfødte  Ærkebisp  i 
Spidsen  erklærede  her,  at  hele  den  svenske  Kirke  var  sin 
Undergang  nær,  fordi  Fyrsterne,  der  burde  være  dens  ivrigste 
Beskyttere,  netop  arbejdede  paa  dens  Ødelæggelse,  og  de  gave 
derefter  en  Skildring  af  Tilstanden  i Sverige,  der  udmunder 
i et  stort  Jammerskrig  over  de  kongelige  Fogeders  Tyranni Ki. 
Paa  ny  truede  man  med  Band  og  Interdikt,  og  Gejstligheden 
stod  saaledes  her,  kun  en  Maaned  før  Margrethes  Død,  lige 
saa  skarpt  mod  hende  som  kort  efter  hendes  Tiltrædelse. 


V.  Margrethe  overfor  Folket. 

Medens  vi  kunne  følge  Margrethes  Forhold  til  Adelen 
og  Gejstligheden  i Enkeltheder,  er  det  vanskeligt  at  faa  Klar- 
hed over  hendes  Stilling  til  Folket  i det  hele  og  særlig  de 
lavere  Stænder.  Man  har  som  oftest  tillagt  hende  to  større 
Lovgivningsarbejder,  dels  en  almindelig  Stadsret,  dels  en  Lov 
om  Ordenen  paa  de  kongélige  Slotte,  en  saakaldt  Gaardsret; 
begge  Dele  ere  dog  meget  tvivlsomme.  Margrethes  Stadsret 
findes  eller  fandtes  kun  i et  eneste  og  meget  sent  Haand- 
skrift ; Dronningens  Navn  staar  ikke  i selve  Lovens  Text,  men 
over  denne  er  anbragt  den  Overskrift:  « Dronning  Margrethes 
Privilegium,  som  hun  gav  Kjøbstæderne  i Danmark,  den  Tid 
hun  var  bleven  mægtig  disse  trende  Kongeriger  Danmark, 
Norge  og  Sverige*.  Det  er  klart,  at  den  herpaa  beroende 
Henførelse  til  Margrethe  hviler  paa  meget  løs  Grund.  En 

Lov  af  denne  Natur  maatte  ventes  at  være  udstedt  under 
højtidelige  Former;  Dronningens  fulde  Titel,  en  Udtalelse  om, 
at  Loven  var  billiget  af  Rigets  Raad,  endelig  et  bestemt 
Datum  for  Udstedelsen,  det  er,  hvad  der  maatte  kræves,  for 
at  en  Lov  skulde  foreligge  i fuldgyldig  Form.  Nu  er  det 
meget  muligt,  at  hin  Overskrift,  der  utvivlsomt  er  tilføjet 
senere,  er  uden  Hjemmel  i det  gamle  Haandskrift,  hvoraf  den 
os  bekjendte  Afskrift  er  en  Gjengivelse  paa  tredje  eller  fjerde 
Haand.  De  nyeste  Retshistorikere 63  stille  sig  derfor  ogsaa 
meget  tvivlende  overfor  Margrethes  Fadderskab  til  den  al- 
mindelige Stadsret  og  ere  mere  tilbøjelige  til  i denne  at  se 
en  Lovsamling,  der  er  fremkommen  ved  privat  Initiativ.  En 
nøjere  Prøvelse  af  de  enkelte  Bestemmelser  synes  i øvrigt  at 
gjøre  det  sandsynligt,  at  Stadsretten  virkelig  maa  stamme  fra 
en  Tid,  der  ligger  Margrethes  meget  nær,  idet  den  har  en 
paafaldende  Lighed  med  den  Stadsret,  som  Erik  af  Pommern 
udstedte  for  Kjøbenhavn;  usikkert  bliver  Forholdet  i alt  Fald, 
og  der  skal  ikke  her  gaas  nærmere  ind  derpaa,  hvad  der  vil 
blive  bedre  Lejlighed  til  i en  Skildring  af  Kong  Eriks  Lov- 
givning. 

Den  Gaardsret,  der  skal  være  udstedt  af  Margrethe  eller 
af  Erik  i den  Tid,  da  Dronningen  endnu  levede,  frembyder 
endnu  vanskeligere  Forhold.  Kun  det  synes  sikkert,  at  Kong 
Erik  har  forsynet  en  saadan  Lovsamling  med  sin  Stadfæstelse, 
da  han  i Aaret  1403  besøgte  Finland  og  opholdt  sig  paa  Vi- 
borg Slot;  rimeligt  er  det  ogsaa,  at  han  har  stadfæstet  en 
lignende  Gaardsret  for  Danmark,  om  end  maaske  kun  for 
enkelte  Slotte  eller  Landskaber.  Hvorledes  imidlertid  den 
danske  Gaardsret  forholder  sig  til  den  svenske,  om  den  ene 
i Unionens  første  Aar  er  overført  til  det  andet  Rige,  eller  om 

begge  have  existeret,  fer  Foreningen  bier  oprettet,  om  ende- 
lig deres  oprindelige  Kilde  er  dansk,  svensk  eller  maaske 
norsk,  det  tør  næppe  endnu  anses  for  godtgjort.  Den  store 
tyske  Retslærde  Konrad  Maurer64  har  søgt  at  vise,  atGaards- 
rettens  egentlige  Hjemstavn  er  Sverige,  og  mener,  at  den 
først  paa  Erik  af  Pommerns  Tid  kom  til  Danmark;  hele 
hans  Bevisførelse  er  dog  meget  ufuldkommen,  da  han  uden 
Adgang  til  selve  Lovhaandskrifterne  kun  kunde  bygge  paa 
de  slette  og  utilforladelige  Udgaver.  En  Overførelse  fra  det 
ene  Rige  til  det  andet  i Margrethes  Dage  er  dog  sandsynlig 
nok,  og  det  bliver  i saa  Fald  et  interessant  Vidnesbyrd  om, 
at  heller  ikke  den  Bestemmelse  i Unionstraktaten  blev  over- 
holdt, der  hævdede,  at  hvert  Rige  skulde  blive  ved  sin  Ret, 
og  ingen  Lov  drages  fra  det  ene  Land  ind  i det  andet. 
Dronningens  Indflydelse  paa  Gaardsrettens  Form  har  dog  vel 
ikke  bestaaet  i andet,  end  at  hun  har  forsynet  en  allerede 
existerende,  privat  Lovsamling  med  Kongemagtens  Sanktion, 
saaledes  at  selve  Affattelsen  næppe  kan  tillægges  hende. 

Kunne  disse  større  Lovarbejder  ikke  regnes  Margrethe 
til  Ære,  bliver  det  kun  lidet,  hvad  der  kan  anføres  om  Lov- 
givningsvirksomheden i hendes  Tid.  Haandfæstningen  af 
1376  er  jo  sikkert  mere  et  Udtryk  for  Stormændenes 
end  for  Dronningens  Tanker;  den  store  Forordning,  der 
udstedtes  v«d  Erik  af  Pommerns  Valg  i Januar  1396, 
er  derimod  helt  og  holdent  Margrethes,  men  dens  første 
og  sidste  Maal  er  ogsaa  Styrkelsen  af  Kongemagten  og 
hvad  dermed  fulgte,  medens  den  udover  dette  næsten  ikke 
indeholder  noget  af  større  Interesse.  En  Forordning  om  Or- 
denen paa  de  skaanske  Markeder,  som  Dronningen  gav  i sine 
senere  Aar,  er  efter  sin  Karakter  temmelig  speciel,  og  af  By- 

retter  for  enkelte  Kjøbstæder  vides  der  i Margrethes  Tid  kun 
at  være  udstedt  en  eneste,  de  Privilegier  nemlig,  som  den 
unge  Oluf  faa  Dage  før  sin  Død  tildelte  Rodneby  i Bleking. 
Stadens  ældre  Privilegier  vare  da  gaaede  tabt  ved  en  Ilde- 
brand, og  Kongen  gjentog  dem  nu,  uden  som  det  lader  at 
tilføje  noget  nytfi5.  Ellers  findes  der  fra  Margrethes  Tid  kun 
de  sædvanlige  korte  Stadfæstelser  paa  forskjellige  Byers  ældre 
Rettigheder,  som  hver  eneste  Konge  plejede  at  give  kort  efter 
sin  Tiltrædelse  af  Regeringen,  og  at  Stubbekjøbing  Borgere 
fik  Kongebrev  paa  et  Fiskerleje  under  Møn,  som  de  da  alle- 
rede havde  brugt  i 40  Vintre,  at  Faaborgs  Borgere  fik  Brev 
paa  ikke  at  give  højere  Told  end  andre  Byer  paa  Fyn66,  det 
bliver  de  vigtigste,  i sig  selv  rigtignok  lidet  betydningsfulde 
Vidnesbyrd  om  Margrethes  Interesse  for  de  danske  Byer. 

Naar  Margrethe  ad  Lovgivningens  Vej  næppe  har  virket 
synderlig  for  sine  Undersaatter,  fristes  man  til  at  tro,  at  hun 
har  udrettet  desto  mere  i det  rent  praktiske;  der  var  jo 
mange  forskjellige  Maader,  hvorpaa  hun  kunde  fremme  Fol- 
kets Velfærd,  støttet  af  sin  store  Myndighed  og  hjulpen  af 
de  rige  Indtægter,  der  tilfløde  hendes  Kasse.  Valdemar  Atter- 
dag  havde  vist  Vej  i saa  Henseende;  den  fyldige  sjællandske 
Krønike  véd,  som  vi  tidligere  have  set,  meget  at  fortælle  om 
hans  ivrige  Virken  for  Udviklingen  af  Landets  Hjælpekilder, 
saaledes  at  han  endog  nedsatte  et  Udvalg  til  at  overveje, 
hvad  der  nyttigst  kunde  foretages.  Har  Margrethe  gjort 
noget  lignende?  Det  maa  tilstaas,  at  vi  intet  høre  derom,  og 
kan  man  endda  tænke  sig,  at  de  kortfattede  Aarbøger  ikke 
have  fundet  saadant  Omtale  værd,  skulde  det  dog  være  mær- 
keligt, om  et  eller  andet  af  de  utallige  Brevskaber  ikke  havde 
givet  Oplysning,  hvis  der  havde  været  noget  at  oplyse. 

Et  Punkt,  hvor  vore  Kilder  for  Exempel  flyde  ret  rige- 
lig, er  Handelsforholdene.  Det  ligger  her  nær  at  formode, 
at  Margrethe,  der  havde  maattet  kæmpe  saa  haardt  for  at 
befri  Norden  for  Hanseatemes  politiske  Indflydelse,  ogsaa 
havde  stræbt  at  svække  deres  Behersken  af  den  nordiske 
Handel.  Hun  kunde  have  søgt  at  fremme  sine  egne  Under- 
saatters  Deltagelse  deri;  intet  Skridt  fra  Dronningens  Side 
tyder  dog  med  Sikkerhed  paa,  at  det  var  Tilfældet.  Nord- 
boerne deltoge  vel  i det  store  Sildefiskeri  i Øresund ; fra  Skaa- 
nes  forskjellige  Byer,  fra  Øerne  syd  for  Sjælland,  fra  enkelte 
sjællandske  Kjøbstæder  som  Kjøge,  Næstved  og  Skælskør, 
ja  selv  fra  Kalmar  og  Stockholm  kom  der  om  Efteraaret 
Fiskerskuder  til  Skaaanes  Kyst07;  men  at  Margrethe  paa 
nogen  Maade  har  opmuntret  sine  Undersaatter  til  livlig  Del- 
tagelse eller  beskyttet  dem  særlig,  dertil  er  der  intet  Tegn. 
Man  kunde  vente,  at  Dronningen  havde  stræbt  at  formindske 
det  hanseatiske  Handelsaag  ved  at  fremme  andre  konkurre- 
rende Nationers  Handel  paa  Norden;  heller  ikke  dette  synes 
hun  at  have  gjort.  Kongehusets  Familieforbindelse  med  Eng- 
land vides  ikke  at  have  forøget  dette  Riges  Handel  paa  de 
nordiske  Riger,  om  end  Englænderne  stadig  havde  Del  i Silde- 
fiskeriet; derved  kom  de  ofte  i Strid  med  Tyskerne,  og  i 
1412  fik  de  saa  Lov  til  at  ligge  i det  da  nylig  anlagte  Lands- 
krone68. Med  Holland  stod  Dronningen  i diplomatisk  For- 
bindelse69; Staden  Kampen  var  imidlertid  den  eneste  neder- 
landske By,  der  fik  særlige  Privilegier  i Norden,  og  netop  den 
var  et  trofast  Medlem  af  Hanseforbundet. 

Paa  ét  praktisk  Omraade  greb  Margrethe  dog  virksomt 
ind  og  gjennemførte  en  Reform,  der  fik  varig  Betydning, 
idet  det  nemlig  lykkedes  hende  paa  ny  at  bringe  Danmarks 

Møntvæsen  i Orden70.  I Løbet  af  det  fjortende  Aarhun- 
drede  var  den  gamle  danske  Pengeregning  efter  Mark  og 
Øre  kommen  ud  af  Brug,  og  man  havde  endog  helt  ophørt 
at  slaa  Mønt.  Dette  hang  sammen  med  den  stedse  mere 
overhaandtagende  Benyttelse  af  fremmede  Regningsmaader  og 
Pengesorter;  det  var  tillige  et  naturligt  Udslag  af  de  danske 
Kongers  Møntpolitik.  De  betragtede  Møntretten  som  en  vigtig 
Indtægtskilde;  en  Gang  om  Aaret  indkaldtes  de  i Landet 
gaaende  Penge,  og  til  Gjengjæld  udleveredes  nye,  men  disse 
vare  saa  meget  siettere,  at  Kongen  vandt  betydelig  ved  Om- 
bytningen. Der  udprægedes  kun  en  eneste  Møntsort,  Pen- 
ningen,  der  først  havde  været  af  rent  Sølv,  siden  stedse  blev 
siettere  og  tilsidst  kun  bestod  af  Kobber.  Da  man  imidler- 
tid var  naaet  dertil,  kunde  man  ikke  komme  videre;  det 
kunde  ikke  indbringe  synderligt  at  gjøre  Mønten  mindre  i 
Omfang;  siettere  end  af  rent  Kobber  kunde  den  ikke  blive, 
med  andre  Ord,  Fordelen  ved  Møntretten  forsvandt.  Dette 
Punkt  naaede  man  i Danmark  i Kongeløsets  Tid;  i Skaane, 
hvor  Pengene  vare  noget  bedre,  holdt  Valdemar  det  gaaende 
ved  Tvangskurser,  indtil  Hanseaterne  i 1370  fik  Landet  i Be- 
siddelse og  strax  nedsatte  de  danske  Penges  Værdi  til  det 
halve;  dermed  standsede  Udmøntningen  ogsaa  her. 

Saaledes  var  Stillingen,  da  Margrethe  tiltraadte  Styrel- 
sen, og  hun  fæstede  snart  sin  Opmærksomhed  paa  dette  vig- 
tige Forhold.  Naturligvis  var  det  uheldigt  for  Landet,  hvad 
Omsætningsmidler  angaar,  at  være  helt  afhængig  af  fremmede 
Stater,  og  Udmøntningen  i Hansestæderne  var  heller  ikke  be- 
regnet paa  at  strække  til  tillige  for  Danmark,  saaledes  at  det 
her  ofte  var  vanskeligt  at  skaffe  rede  Penge  til  Veje;  endelig 
— ikke  mindst  — kunde  der  af  Møntretten  tilflyde  Kronen 

Indtægter,  som  Margrethe  ingenlunde  havde  Lyst  til  at  give 
Afkald  paa.  Da  hun  i Aaret  1396  forlangte  en  stor  Skat  af 
Landet,  var  Meningen  derfor  den  at  bruge  Pengene  til  at 
slaa  Mønt,  og  kort  efter  kom  Udmøntningen  virkelig  i Gang. 
Der  oprettedes  Prægesteder  baade  i Lund  og  i Næstved;  i 
begge  Byer  virkede  som  Møntmester  en  indvandret  hollandsk 
Guldsmed  ved  Navn  Gerd  van  Gosen,  I Stedet  for  de  tidligere 
Kobberpenge  sloges  smaa  Sølvmønter,  der  kaldtes  Sterlinge 
eller  Engelske;  paa  den  ene  Side  saas  en  Krone  omgiven  af 
Kong  Eriks  Navn  og  Titel,  paa  den  anden  læstes  Møntstedets 
Navn  udenom  et  Kors.  Disse  nydelige  Smaapenge  vare  be- 
stemte til  at  gjælde  tre  lybske  Penninge,  men  denne  Værdi- 
sættelse  kunde  rigtignok  kun  opretholdes  for  dem  ved  Tvangs- 
kurs; thi  i Virkeligheden  var  deres  Værdi  ikke  stort  mere 
end  to  lybske  Penninge.  Man  forstaar  derfor  let,  at  Hanse- 
aterne  betragtede  disse  nye  danske  Mønter  med  stor  Misfor- 
nøjelse og  endog  erklærede  det  hele  for  Falskmøntneri;  lige 
saa  klart  er  det,  at  Udmøntningen,  dreven  paa  denne  Vis, 
maatte  bringe  den  danske  Krone  en  smuk  Indtægt.  Tillige 
synes  Margrethe  i sine  senere  Aar  at  have  hævdet  Kronen 
Eneret  til  Møntprægning.  I ældre  Tid  havde  Bisperne  haft 
Del  i Retten  til  og  Indtægten  ved  at  slaa  Mønt,  og  under 
den  almindelige  Opløsning  havde  ogsaa  enkelte  Stæder  be- 
gyndt Udprægningen  paa  egen  Haand;  fra  Ribe  findes  der 
for  Ex.  Sølvmonter,  der  udelukkende  bære  Byens  Navn  og  ere 
slaaede  som  en  Efterligning  af  Hansestædernes  almindelig 
yndede  Firepenninge.  Endnu  i Aaret  1377  erklærede  Kong 
Oluf,  at  en  Fjerdedel  af  Mønten  i Lund  tilkom  Ærkebispen, 
men  dette  er  ogsaa  det  sidste  Tegn  paa,  at  Kronen  har  over- 
ladt andre  Del  i dette  Regale. 

Margrethes  Reform  af  Montvæsenet  sluttede  sig  naturlig 
til,  hvad  Albrecht  af  Meklenburg  havde  sat  igjennem  i Sve- 
rige; ogsaa  her  vare  efter  udenlandsk  Monster  de  smaa  Pen- 
ninge  hievne  afløste  af  større  Sølvmønter.  Disse  førte  dog 
her  et  indenlandsk  Navn:  Ørtug,  og  den  tyske  Konge  var 
saaledes  paa  dette  Punkt  mere  national  end  Margrethe  i Dan- 
mark; med  hende  forsvandt  baade  de  gamle  danske  Navne 
for  Mønterne  og  den  hele  nordiske  Øreregning.  I Stedet 
blev  den  lybske  Regnemaade  efter  Mark  og  Skilling,  som 
allerede  i nogen  Tid  havde  været  almindelig  i Brug,  nu  og- 
saa den  officielle,  af  Regeringen  ene  anerkjendte.  Margrethes 
vigtige  Møntreform  bliver  derved  et  betegnende  Exempel  paa, 
hvor  indgribende  den  tyske  Kultur  var  i hendes  Tid*). 


*)  De  danske  Møntforliold  ere  hidtil  ikke  ret  opklarede,  og  endnu  mere 
gjælder  dette  Prisforholdene.  Man  regnede  dels  efter  lybske  Mark, 
dels  efter  Mark  lodig  og  Mark  Sølv.  Den  lybske  Mark  udprægedes 
paa  Margrethes  Tid  saaledes.  at  der  gik  fem  paa  en  Mark  rent  Solv. 
lidt  mindre  før  og  lidt  mere  efter  Aar  1400;  Sølvværdien  af  en 
Mark  lybsk  kan  derfor  regnes  til  7 '/»  Krone.  Mark  lødig  og  Mars; 
Sølv  (c.  37  Kroner)  skulde  egentlig  betyde  det  samme,  men  man 
havde  efterh  aanden  vænnet  sig  til  at  betragte  den  lødige  Mark  som 
en  ren  Regningsenhed , der  sattes  lig  med  45  Skilling  lybsk  (Sølv- 
værdi : c.  21  Kroner),  og  det  er  i de  enkelte  Tilfældo  oftest  umuligt 
at  afgjøre.  om  Mark  lødig  eller  Sølv  skal  tages  i denne  Betydning 
eller  opfattes  som  rent  Sølv.  Om  Pengenes  daværende  Kjøbeevne 
haves  næsten  ingen  Oplysning  fra  Danmark  selv;  Schafer  mener,  at 
Sølvet  i Hansestæderne  ved  Midten  af  det  fjortende  Aarhundrede 
gjaldt  6 — 8 Gange  saa  meget  som  nu;  efter  svenske  Priser  maa 
Pengenes  daværende  Værdi  snarere  regnes  til  den  8 eller  10  dobbelte. 
Noget  bestemt  Udslag  vil  man  her  ikke  kunne  naa;  ved  de  i dette 
Værk  forekommende  Reduktioner  regner  jeg  med  ganske  runde  Tal 
en  Mark  lybsk  til  60  Kroner,  en  Mark  lødig  til  170  Kroner  og  en 
Mark  Sølv,  naar  denne  synos  at  betegne  rent  Sølv,  til  300  Kroner. 

Den  vigtige  Reform  paa  Møntvæsenets  Omraade  kan 
dog  ikke  ændre  det  almindelige  Indtryk,  man  faar  af  Mar- 
grethes Styrelse,  og  som  gaar  ud  paa,  at  hun  kun  i ringe 
Maal  har  tilstræbt  Reformer  eller  Forbedringer,  der  sigtede 
mod  hendes  Undersaatters  Bedste  og  Lykke.  Det  Maal,  hun 
havde  sat  sig  og  utrættelig  forfulgte,  var  i Hovedsagen  kun 
Forøgelsen  af  Kronens  Myndighed;  selve  dette  havde  imid- 
lertid de  vigtigste  Følger  for  Folkets  Velfærd.  De  monar- 
kiske Ideer,  der  trængte  frem  til  Norden  med  Valdemar  At- 
terdag  og  Magnus  Smek  og  som  med  Margrethe  sejrede  i 
alle  tre  Riger,  havde  jo  nemlig  til  Baggrund  et  socialt 
Krav,  der  baade  forsvarer  og  forklarer  dem.  Hvad  der  efter- 
haanden  gødede  Jordbunden  for  dem  overalt  i Norden,  var 
den  forfærdelige  Retstilstand,  den  daglige  Ufred,  der  kom  i 
Følge  med  Stormændenes  voxende  Vælde;  denne  Retsløshed 
førte  alle  svage  og  undertrykte  til  med  Glæde  at  se  Konge- 
dømmet rejse  sig  som  en  kraftig  Haandhæver  af  Lov  og  Ret 
i Landet.  Og  denne  Forbindelse  mellem  Kronens  Myndig- 
hed og  Landefreden  havde  Margrethe  Øjet  opladt  for,  derom 
tillade  hendes  Handlinger  ingen  Tvivl.  Kun  et  Aar  efter 
sin  Tiltrædelse  faar  hun  allerede  Adelen  til  højtidelig  at  love, 
at  den  vil  tilstræbe  at  opretholde  Roligheden  i Landet,  og 
siden  træder  dette  Maal  mer  eller  mindre  klart  frem  i alle 
hendes  Foranstaltninger.  I de  Overenskomster , som  hun 
traf  Aar  1386  og  1392  med  Holstenerne,  er  det  et  Hoved- 
punkt, at  man  skulde  hjælpe  hinanden  mod  alle  Fjender  og 
Fredshrydere  og  forfølge  Røverne  til  Lands  og  til  Vands,  og 
lignende  Bestemmelser  kom  frem  i Unionsakten,  hvorefter 
den,  der  erklæres  fredløs  i et  af  Rigerne,  ligeledes  skal  være 
det  i de  andre  og  ikke  finde  Tilhold  nogensteds. 

Klarest  fremtræder  dog  denne  store  Tanke  om  det  fred- 
bringende  Kongedømme  i Januarforordningen  af  1396.  Denne 
indledes  netop  med  et  Paabud  om,  at  alle  skulle  holde  « Kirke- 
fred, Kvindefred,  Husfred,  Gaardfred,  Plovfred  og  Thingfred», 
og  dette  gaar  som  en  Grundtone  gjennem  hele  Forordningen. 
Embedsmændene  skulle  styTe  retfærdig  og  ikke  tage  Penge 
eller  Gave  derfor;  ulovligt  Gjæsteri  skal  aflægges;  ingen  maa 
huse  eller  skjule  nogen  fredløs  eller  anden  Ugjemingsmand. 
Enhver  skal  lade  andre  blive  ved  Ret  og  ved  Fred  og  vise 
indbyrdes  Kjærlighed  og  Samdrægtighed.  Taler  Forordnin- 
gen saaledes,  saa  blev  det  ikke  Paabud,  der  kun  stode  paa 
Papiret;  Dronningen  havde  Myndighed  nok  til  at  sætte  deres 
Efterlevelse  igjennem.  Januarforordningen  paabød  for  Ex., 
for  at  Landet  kunde  komme  til  Fred  og  Ret,  at  der  ikke 
maatte  bygges  flere  befæstede  Gaarde ; dette  Forbud  blev  sik- 
kert overholdt  i Margrethes  Tid,  og  hun  gik  endnu  videre, 
idet  hun  nedbrød  en  Mængde  af  de  Herregaarde,  som  hun 
fik  i Eje.  Rundt  om  i Danmark  træffer  man  disse  Borg- 
pladser, som  nu  kun  vise  sig  som  halvt  udslettede  Jordvolde 
og  Grave,  men  som  før  Margrethes  Tid  vare  faste  Borge, 
hvorfra  der,  som  Forordningen  siger,  « skete  overmaade  lidt 
Ret».  Allerede  i Aaret  1484  hedder  det  om  Gaarden  Nør- 
lund,  nord  for  Hobro,  at  Margrethe  havde  ladet  den  ned- 
bryde, fordi  den  ikke  var  et  Herresæde,  men  et  Røverskjul 71, 
og  i denne  Ytring  er  det  rigtig  angivet,  hvad  Betydningen 
var  af  alle  disse  nedlagte  Herregaarde. 

I det  hele  maatte  det,  at  Kongedømmet  besejrede  Ade- 
len, nødvendigvis  medføre,  at  der  kom  større  Ro  i Landet, 
thi  fra  de  verdslige  Stormænd  var  det  jo,  at  Fredsbruddene 
vare  komne.  Nu  vare  Dronningens  Fogeder  altfor  paapasse- 

Kr  slev:  Margrethe.  23 

lige,  til  at  større  Uret  kunde  gaa  i Svang,  og  hvad  de  ind- 
berettede, eller  hvad  den  skadelidte  paaklagede,  det  fandt  hur- 
tig Paadømmelse  paa  de  kongelige  Retterthing.  Snart  var 
det  Margrethe  eller  Kong  Erik,  der  personlig  sad  i Retten, 
snart  var  det  den  kongelige  Kansler,  der  udstedte  Dommen 
i Kongens  Navn,  og  Aar  efter  Aar  holdtes  disse  Retterthing 
rundt  om  i Danmarks  forskjellige  Landskaber.  Retsforfølgel- 
sen var  hurtig  og  Straffen  stræng;  begaar  nogen  Brøde,  hed- 
der det  i Forordningen  1396,  da  skal  man  ikke  tage  Penge 
derfor,  men  rette  over  Brøden.  I denne  Aand  virkede  Sty-  „ 
reisen  ogsaa.  En  Svensker  var  bleven  dømt  fra  Livet,  men 
Lensmanden,  Hr.  Niels  Bosson,  havde  da  i Stedet  taget  en 
Gaard;  Retterthinget  dømte  saa,  at  Gaarden  skulde  gives  til- 
bage, thi  « Hr.  Niels  maa  ej  tage  Løsen  for  Forbryderens  Liv, 
og  ingen  maa  give  Liv  uden  Kongen*  72. 

Medens  Uro  og  Retsløshed  i et  Land  sætter  sig  mange 
Vidnesbyrd,  glide  de  rolige  Tider  ofte  hen  uden  at  efterlade 
sig  synlige  Mærker.  Saaledes  gaar  det  ogsaa  med  Margre- 
thes Tid,  og  ligefremme  Udtalelser  om  den  større  Orden,  der 
fandtes  da  i Modsætning  til  den  foregaaende  Tid,  kunne  van- 
skelig ventes.  Sikkert  er  det  imidlertid,  at  disse  mangfoldige 
Klager  over  Retstilstanden  i Danmark,  der  ere  saa  højlydte  fra 
Fremmedherredømmets  Tid  før  Valdemar  Atterdag,  og  som 
endnu  gjenlyde  i de  første  urolige  Aar  efter  denne  Konges 
Død,  fuldstændig  høre  op  i Margrethes  senere  Dage. 

I Sverige  synes  det  ganske  vist,  at  Margrethes  gode 
Vilje  ikke  slog  til  for  ret  at  holde  de  kongelige  Fogeder  i 
Ave.  Vi  have  tidligere  omtalt,  hvorledes  de  danske  Embeds- 
mænd  i Sverige  tillode  sig  adskillige  Overgreb  i de  første 
Aar  af  Margrethes  Styrelse,  og  Klager  over  lignende  Forhold 

vedbleve  egentlig  at  vise  sig  hele  hendes  Tid  igjennem. 
Dronningen  indrømmede  det  selv  i en  Forordning,  som  kund- 
gjordes  i Aaret  1403,  og  samtidig  med,  at  hun  forbød  Foge- 
deme  og  Lensmændene  under  Straf  paa  Liv  og  Gods  at  paa- 
lægge Almuen  nogen  uretmæssig  Skat  eller  Gjengjærd,  bad 
hun  tillige  enhver  for  Guds  Skyld  at  forlade  dem  og  hende, 
hvad  Overgreb  der  hidtil  var  begaaet73.  Imidlertid  havde 
Margrethes  Fogeder  jo  virkelig  en  vanskelig  Stilling  og  maatte 
nødvendigvis  blive  Gjenstand  for  Had,  naar  de  skulde  gjen- 
nemføre  de  strænge  Regler  om  Gjeninddragelsen  af  det  bort- 
komne Krongods;  hvor  stærke  Udtryk  den  svenske  Gejstlig- 
hed ogsaa  brugte  om  Fogederne,  er  allerede  anført.  Ofte 
synes  de  rigtignok  at  have  vist  stor  Haardhed  under  deres 
Embedsførelse.  Det  blev  for  Ex.  bevist  om  Esbjørn  Djeku, 
Foged  i Østergøtland,  at  han  havde  sat  en  vis  Lydeke  «i 
Stokken  i ti  Uger®  og  nødt  og  trængt  ham  til  at  afstaa  God- 
set Sværdinge;  et  Par  Aar  efter  Margrethes  Død  blev  da 
Godset  ikke  blot  fradømt  Esbjørn,  men  han  selv  dømt  til  40 
Marks  Bøde  for  Vold74.  Undertiden  kunde  Fogederne  selv 
senere  angre  deres  Haardhed.  Da  den  danske  Adelsmand 
Gerd  Ryning,  som  havde  været  Margrethes  Foged  paa  Øland, 
siden  var  bleven  Lægbroder  i Vadstena,  bekjendte  han  i Aaret 
1424,  at  han  «til  Herskabets  Behov*  havde  frataget  Hr.  Kri- 
stjern  Niklisson  (Vasa)  Gaarden  Færjestad,  skjønt  han  vel 
vidste,  det  var  hans  rette  Arvedel,  og  bad  derfor  nu  Kong 
Erik  at  tilbagegive  Godset;  ogsaa  i dette  Tilfælde  gik  det 
personlig  ud  over  Fogeden,  og  han  maatte  udbetale  Arvin- 
gerne 80  Mark  gotlandsk  for  de  20  Aar,  hvori  de  havde 
maattet  undvære  deres  Ejendom75. 

Var  Retstilstanden  end  ikke  saa  god  i Sverige  som 

23* 

i Danmark  — Abraham  Broderssøns  hele  Færd  tyder  jo 
stærkt  derpaa  — , var  der  dog  sikkert  ingen  Sammenligning 
mellem  de  enkelte  Overgreb,  der  kunde  begaas  i Margrethes 
Tid,  og  den  forfærdelige  Retsløshed  i Albrecht  af  Meklenburgs 
Dage,  da  Sverige  ligefrem  kaldtes  en  Røverkule,  og  hvis  vi 

formaaede  at  trænge  nøjere  ind  i Datidens  sociale  Forhold, 

% 

vilde  vi  sikkert  rundt  om  i Norden  se  en  almindelig  Frem- 
blomstring  af  alle  Næringsveje,  saaledes  som  det  naturlig 
maatte  følge  af  den  indre  Retssikkerhed,  der  i det  mindste 
langt  overgik,  hvad  man  havde  kjendt  i den  foregaaende 
Menneskealder.  Et  andet  Spørgsmaal  er  det  rigtignok,  om 
Folket  i det  hele  havde  Blik  for,  hvor  uendelig  denne  For- 
del var,  som  den  skyldte  den  nu  atter  stærke  Kongemagt; 
nok  muligt,  at  Almuen  ofte  glemte  de  mere  skjulte  og  mid- 
delbare Følger  af  Margrethes  Virksomhed  over  de  tunge 
Skatter  og  Tynger,  som  hun  var  nødt  til  at  paalægge.  Selve 
den  kraftigere  Opretholdelse  af  Retssikkerheden  kostede  jo 
Penge;  da  Biskop  Thord  af  Strengnæs  skulde  holde  Retter- 
thing  i Sødermanland,  udskrev  han  til  Bestridelse  af  Om- 
kostningerne en  Afgift,  hvorved  hver  16  Bønder  skulde  give 
en  Ko,  et  Faar,  et  Pund  Smør  og  et  Pund  Flæsk,  og  hver 
enkelt  desuden  Byg,  Rug,  Hø  og  Høns.  Hvor  stærkt  han 
end  fremhævede  den  Nytte  af  Retterthingene,  der  maatte  til- 
flyde Almuen,  «I,  som  have  været  haardelig  uden  al  Mi- 
skundhed gjæstede,  røvede  og  skindede«,  har  mangen  Bonde 
dog  vist  været  lidt  i Tvivl  om,  hvorvidt  Skatten  ikke  var 
nok  saa  trykkende76. 

For  dem,  der  formaaede  at  se  dybere,  maatte  Be- 
tydningen af  Margrethes  Virksomhed  dog  staa  klar,  og  vi 

kunne  her  henvise  til  en  Udtalelse,  der  faldt  to  Aar  efter 
hendes  Død,  endda  i Sverige.  «Da  den  højbaarne  Fyrst- 
inde*, hedder  det,  »fordum  vor  kjære  og  naadige  Frue,  Dron- 
ning Margrethe,  Kong  Valdemars  Datter,  — Gud  hendes 
Sjæl  have  — , førte  disse  tre  Riger  tilsammen  under  ét  Her- 
skab og  til  ydermere  Fred  og  Ro,  end  de  før  havde,  saa  viste 
hun  i alle  Maader,  at  hun  vilde  hjælpe  alle  og  enhver  til 
lige  Ret  og  Lov,  styrke  Retfærdighed  og  undertrykke  al 
Uret,  hvilket  Gud  hende  lønne* 77.  Disse  Ord  have  sikkert 
ramt  det  rette,  og  den  deri  antydede  Stræben  udgjør  Mar- 
grethes bedste  Adkomst  til  et  ærefuldt  Minde  hos  de  nor- 
diske Folk. 

FEMTE  BOG. 

NORDENS  UDENRIGSKE  FORHOLD 

I UNIONENS  FØRSTE  TID. 

I.  Det  forenede  Norden  og  Evropa. 

Den  Unionsstat.  hvorover  Margrethe  havde  skjænket  sin 
Fostersøn  Erik  Herredømmet,  strakte  sig  fra  Njevaflodens 
Munding  til  Atlanterhavet  og  fra  Nordkap  til  Ejder,  og 
dertil  kom  endda  de  norske  Bilande,  Shetlandsøerne,  Orkn- 
øerne,  Færøerne  og  Island,  for  ikke  at  nævne  Grønland,  hvor- 
til Vejen  netop  glemtes  i Margrethes  Tid.  Selv  om  disse 
fjærne  Landsdele  ikke  medregnes,  havde  det  forenede  Nor- 
den dog  et  Omfang  større  end  nogen  anden  Stat  i Datidens 
Evropa.  Nordens  Hovedlande  talte  over  20,000  Kvadratmil  \ 
medens  Polen-Litaven,  der  omtrent  samtidig  var  blevet  for- 
enet og  kom  Norden  nærmest  i Størrelse,  knap  naaede 
18,000  Kvadratmil;  en  hel  Del  mindre  var  det  hellige  tysk- 
romerske Kejserrige,  der  vel  endda  paa  denne  Tid  næppe 
kunde  regnes  for  at  være  én  Stat,  og  forholdsvis  smaa  vare 
Frankrig  og  England. 

Med  Hensyn  til  Folkemængde  indtog  derimod  den  skan- 
dinaviske Unionsstat  en  langt  mindre  fremragende  Plads  i 
Evropa.  Man  har  ved  Hjælp  af  de  til  Paven  betalte  Peders- 
penge  anstillet  Beregninger  over  Folkemængden  i Middelal- 
deren, og  efter  disse  synes  Norge  ved  Aar  1400  at  have  haft 
omtrent  250,000  Indbyggere  og  Sverige  henved  dobbelt  saa 
mange.  Lignende  Opgivelser  haves  ikke  for  Danmarks  Ved- 
kommende, men  efter  en  Oplysning  i den  saakaldte  « Valde- 
mars Jordebog»  kan  man  med  temmelig  Sikkerhed  beregne 
Folkemængden  i Halland  for  Midten  af  det  trettende  Aarhun- 
drede;  der  levede  da  i dette  Landskab  lidt  over  30,000  Men- 
nesker, medens  Provinsen  nu  tæller  over  130,000  Indbyggere, 
altsaa  godt  4 Gange  saa  mange.  Overfører  man  dette  For- 
hold paa  hele  Datidens  Danmark  — og  hvor  usikkert  dette 
end  er,  findes  der  næppe  nogen  bedre  Vej  — , tør  dette  Rige 
i Middelalderens  Midte  antages  at  have  haft  750,000  Indbyg- 
gere ; dette  Tal  er  dog  snarest  temmelig  lavt,  da  Folkemæng- 
den i de  øvrige  danske  Landskaber  næppe  kan  formodes  at 
være  stegen  saa  stærkt  som  i Halland,  hvor  i de  forløbne 
Aarhundreder  saa  megen  ny  Jord  er  bleven  indtagen  under 
Dyrkning.  For  at  opveje  dette  kan  man  maaske,  naar  man 
fra  Midten  af  det  trettende  Aarhundrede  søger  frem  til  Be- 
gyndelsen af  det  femtende,  lade  ude  af  Betragtning  den  store 
Mindskelse  af  Folketallet,  som  i Mellemtiden  blev  foraarsaget 
af  den  sorte  Døds  Rasen,  hvoraf  Følgerne  jo  desuden  for  en 
Del  vare  udslettede  ved  det  siden  forløbne  halve  Aarhun- 
drede 2. 

Saaledes  tør  det  antages,  at  det  forenede  Norden  i Mar- 
grethes Tid  kun  talte  halvanden  Million  Indbyggere,  og  i 
denne  Retning  stod  det  da  langt  tilbage  for  flere  andre  Stater 

i Evropa.  Betydningsfuldt  er  det  tillige  at  lægge  Mærke  til, 
hvor  ulige  denne  i sig  selv  saa  ringe  Folkemængde  var  for- 
delt; naar  Danmark  havde  lige  saa  mange  Indbyggere  som 
Norge  og  Sverige  tilsammen,  og  naar  de  s/4  Million  Danske 
vare  samlede  paa  1200  Kvadratmil,  medens  de  ikke  talrigere 
Nordmænd  og  Svenskere  vare  spredte  over  et  femten  Gange 
saa  stort  Omraade,  er  alene  denne  Kjendsgjerning  nok  til  at 
forklare  den  Overvægt,  som  Danmark  og  de  Danske  fik  i den 
nys  stiftede  Union. 

Den  umaadelige  Udstrækning  af  de  forenede  Riger  i 
Forening  med  deres  ringe  Folkemængde  forklarer  ogsaa  den 
Rolle,  som  Unionen  spillede  i Evropa;  der  gik  meget  Ry  af 
den,  men  i Virkeligheden  havde  den  kun  lidt  at  sige.  Da 
Paven  søgte  ,at  formaa  de  evropæiske  Stater  til  en  virksom 
Optræden  mod  Kristenhedens  Arvefjende , mod  Tyrkernes 
stadig  mere  truende  Fremtrængen,  henvendte  han  sig  særlig 
til  Nordboerne,  men  Opfordringen  fandt  her  ingen  Gjenklang, 
og  lige  saa  lidt  lod  Margrethe  sig  bevæge  af  den  Stump  af 
selve  Frelserens  Kjortel,  som  tilsendtes  hende  fra  Paris  af 
den  byzantinske  Kejser  Manuel  Palæologus,  der  i sin  For- 
tvivlelse var  begyndt  en  Omrejsen  til  Evropas  Fyrster,  under 
hvilken  han  alle  Vegne  mødte  Kulde  og  Afslag3.  Hvis  der  i 
Norden  blev  indsamlet  en  Del  Penge  til  Fremme  af  Korstog 
mod  Tyrkerne,  saa  var  dette  sikkert  alt,  hvad  der  udrette- 
des. Hverken  paa  dette  eller  paa  andre  Punkter  blandede 
Dronningen  sig  i Evropas  Storpolitik. 

Ganske  vist  vare  Forholdene  i Evropa  aldeles  ikke  egnede 
til  at  friste  nogen  til  vidtrækkende  Foretagender.  I England 
var  den  store  Krig  med  Frankrig  bleven  afløst  af  indre  Bryd- 
ninger og  reformatoriske  Bevægelser,  der  viste  sig  paa  en 

Gang  i Wat  Ty  lers  Bondeopstand  og  i Johan  Wycliffs  Præ- 
dikener; Bevægelsen  blev  undertrykt  i Blod  og  endte  først 
med  Afsættelsen  af  Kongen,  Richard  II.  I Frankrig  var 
ligeledes  den  ydre  Krig  afløst  af  en  indre,  og  Fyrster  og 
Adel  maatte  med  Vaaben  i Hænde  forsvare  deres  Myndighed 
mod  de  frihedselskende  Borgere  og  den  undertrykte  Bonde- 
stand; her  blev  Kongen  ikke  afsat,  fordi  han  var  vanvittig, 
og  hvert  Parti  kunde  styre  gjennem  ham.  Samtidig  var  og- 
saa  Tyskland  oprørt  af  Borgerkrige,  og  medens  Schweizerne 
ved  Sempach  heldig  forsvarede  deres  Frihed,  bukkede  de  store 
Stædeforbund  i Schwaben  og  ved  Rhinen  under  i Kampen 
mod  de  mere  krigsvante  Fyrster  og  Stormænd,  — et  Udslag, 
der  som  saa  meget  andet  maatte  advare  Nordtysklands  Hanse- 
politikere  mod  en  altfor  dristig  Politik.  Striden  med  Stø- 
derne fulgtes  af  Spliden  mellem  Fyrsterne  og  Kejseren,  der 
endte  med  Venceslavs  Afsættelse. 

Under  disse  indre  Uroligheder  rundt  om  i Evropa  traadte 
de  internationale  Forbindelser  stærkt  i Skygge,  og  af  alle  de 
antydede  store  Begivenheder  naaede  kun  de  svageste  Efterø 
dønninger  til  Norden.  Margrethe  stod  i diplomatisk  Forbindelse 
med  Kejser  Yenceslavs;  over  hans  Hof  fandt  Rygter  om  hen- 
des Mistillid  til  Preussernes  Sindelag  Vej  til  Højmesteren 
(S.  174);  han  bad  hende  understøtte  Ærkebispen  af  Riga, 
og  da  han  som  et  sidste  Forsøg  paa  at  opretholde  sin  Magt 
besluttede  sig  til  at  sammenkalde  en  stor  Rigsdag,  indbød 
han  eller  tænkte  han  paa  at  indbyde  Margrethe  dertil4. 
Hans  umiddelbart  paafølgende  Afsættelse  har  dog  vist  ikke 
voldt  hende  et  eneste  uroligt  Øjeblik.  Polakkerne,  der  vel 
mente  i Norden  at  kunne  finde  en  naturlig  Forbundsfælle  i 
deres  Kamp  mod  den  tyske  Orden,  skulle  have  søgt  den  nor- 

diske  Dronnings  Venskab5;  sikkert  er  det  dog  blevet  ved 
Forslaget. 

Et  noget  alvorligere  Forsøg  paa  at  inddrage  Skandina- 
vien i den  evropæiske  Storpolitik  udgik  fra  England,  skjønt 
dette  Lands  Forbindelse  med  Norden  da  i Aarhundreder 
havde  været  meget  indskrænket.  Med  Norge  underholdt 
England  en  ret  livlig  Handel,  og  adskillige  engelske  Kjøbmænd 
boede  eller  havde  i det  mindste  Kontorer  i Bergen;  Skaane 
besøgtes  ofte  af  engelske  Handlende  eller  Fiskere,  der  her 
maatte  udholde  mange  Plagerier  af  de  mægtige  Hanseater; 
engang  imellem  kunde  engelske  Adelsmænd  og  Prinser  ogsaa 
sejle  gjennem  de  nordiske  Farvande  for  at  komme  til  Preus- 
sen og  efter  Tidens  Skik  vise  deres  Fromhed  ved  at  deltage 
i et  af  den  tyske  Ridderordens  Hærtog.  I Margrethes  Dage 
havde  saaledes  Hertug  Thomas  Woodstock  af  Grlocester  haft 
en  saadan  Plan,  men  var  vendt  tilbage  efter  kun,  som 
det  hedder  i en  Krønike,  at  have  gjennemrejst  Danmark, 
Norge  og  Skotland,  ikke  uden  stor  Dødsfare ; i Aarene  1390—91 
var  derimod  hans  Brodersøn  Henrik  Bolingbroke  virkelig 
naaet  frem  til  Preussen  og  havde  tilbragt  et  Aar  her,  men 
synes  hverken  paa  Hen-  eller  Tilbagerejsen  at  have  besøgt 
Danmark.  At  se  fornemme  Nordboer  i England  var  vistnok 
sjældnere;  dog  havde  Margrethe  i 1393  for  at  faa  udrustet 
Skibe  mod  Vitalianerne  sendt  en  vis  Sven  Stalefote  til  Eng- 
land, og  da  han  havde  lejet  tre  store  Krigsfartøjer,  søgte  han 
Kongens  Tilladelse  til  at  sejle  bort  med  dem.  Richard  II 
bevilgede  gjeme  Anmodningen  »af  Hensyn  til  det  Venskabsfor- 
bund, der  var  mellem  ham  og  hans  kjære  Søster,  Dronning 
af  Norge,  Sverige  og  Danmark*.  Sex  Aar  efter  blev  Richard 
imidlertid  stødt  fra  Tronen  og  snart  efter  dræbt  af  den  før- 

nævnte  Henrik  Bolingbroke,  Hertug  af  Lancaster,  og  det  var 
netop  denne,  der  søgte  at  indlede  en  nærmere  Forbindelse 
mellem  England  og  Norden. 

Da  Henrik  IV  i Aaret  1399  besteg  Englands  Trone, 
havde  han  fire  Sønner  og  to  Døtre,  af  hvilke  den  yngste, 
Filippa,  var  født  i 1393.  Kongen  trængte  stærkt  til  Støtte 
for  at  forsvare  den  usurperede  Krone,  og  han  søgte  at  finde 
den  ved  Forbindelser  med  Nabolandene;  sin  ældste  Søn  vilde 
han  skaffe  en  Brud  i Frankrig,  sin  ældste  Datter  fik  han  gift 
med  den  nys  indsatte  tyske  Kong  Ruprechts  Søn,  og  allerede 
Aar  1400  sendte  han  Udsendinge  til  Norden  for  ogsaa  her  at 
søge  Slægtskab.  Som  en  forsigtig  Mand  vilde  Henrik  dog 
først  vide,  om  Nordens  nye  Konge  sad  fast  paa  sin  Trone, 
og  Sendemændene  maatte  derfor  i den  Indberetning,  vi  alle- 
rede have  omtalt,  søge  at  klare  de  indviklede  statsretlige  For- 
hold i de  tre  Riger;  de  kom  til  det  Resultat,  at  Eriks  Be- 
siddelse af  Kronen  var  ret  sikker,  ligesom  de  roste  ham  selv 
for  en  «Finhed  i Sæder  og  Personlighed*,  der  havde  gjort 
ham  meget  elsket  af  hans  Undersaatter.  Da  Henrik  IV  saa- 
ledes  var  bleven  beroliget,  tillod  han  sine  Sendemænd  at 
rykke  frem  med  deres  egentlige  Ærende,  som  var  at  tilveje- 
bringe et  Dobbeltgiftermaal,  mellem  Erik  nemlig  og  den  nu 
otteaarige  Filippa,  og  mellem  Eriks  Søster  Katharina  og  den 
fjortenaarige  Prins  af  Wales,  der  havde  faaet  Afslag  i Frank- 
rig. Forslaget  blev  velvillig  optaget;  en  talentfuld  dansk 
Gejstlig,  Ærkedegnen  Peder  Lykke,  der  siden  over  Bispesto- 
len i Ribe  fandt  Vej  til  Lunde  Ærkestol.  blev  sendt  til  Eng- 
land i Sommeren  1401  for  at  høre  nøjere  om  Sagen,  og  da 
hans  Beretninger  vare  gunstige,  sendtes  han  i Oktober  atter 
derhen,  medbringende  et  ligefremt  Ægteskabsforslag  fra  Erik0. 


Digitized  by  Google 


364 


Det  følgende  Aar  kom  saa  engelske  Udsendinge  til  Danmark, 
forsynede  med  Fuldmagter  baade  fra  Kongen,  hans  Søn  og 
hans  Datter. 

Paa  dette  Punkt,  da  Underhandlingerne  syntes  at  være 
i bedste  Gænge,  indtraadte  der  dog  en  pludselig  Standsning, 
idet  der  fra  Englands  Side  viste  sig  Ønsker,  som  man  i Nor- 
den ikke  kunde  indlade  sig  paa  at  opfylde.  Englænderne 
forlangte , at  hvis  Eriks  Giftermaal  med  Filippa  forblev 
barnløst,  skulde  Rigerne  forpligte  sig  til  at  vælge  ét  af 
den  engelske  Kronprins’  Børn  med  Katharina  til  Nordens 
Konge,  og  dernæst  ønskede  de,  at  der  skulde  sluttes  et  lige- 
fremt Forbund  mellem  Norden  og  England,  rettet  især  mod 
Frankrig.  Var  det  første  allerede  vanskeligt  at  sætte  igjen- 
nem,  saa  stred  det  andet  i højeste  Grad  mod  den  forsigtige 
Politik,  der  altid  ledede  Dronning  Margrethe;  hendes  Riger 
kunde  derved  indblandes  i Krige,  der  vare  dem  aldeles  uved- 
kommende, og  føres  ind  i Foretagender  af  et  uberegneligt 
Omfang.  Margrethe  lod  derfor  Erik  skrive  et  Brev  til  den 
engelske  Konge,  der  paa  dette  Punkt  var  bestemt  afvisende; 
han  stod,  som  han  sagde,  i Forbund  med  adskillige  Magter 
allerede  fra  en  Tid,  da  han  endnu  ikke  vidste,  at  Kong  Hen- 
rik havde  en  Datter,  og  det  sømmede  sig  da  ikke  fdr 
ham  at  slutte  en  Alliance  ganske  i Almindelighed.  Derimod 
oversendte  han  Udkast  til  en  Traktat,  saaledes  som  han  øn- 
skede den,  og  heri  var  Forbundspligten  indskrænket  til  et 
Løfte,  holdt  i ganske  almindelige  Udtryk,  om  at  begge  Par- 
ter skulde  hjælpe  hinanden  «som  en  god  Søn  sin  kjære 
Fader«. 

Henrik  IV,  der  især  vilde  have  politiske  Fordele  ud  af 
Ægteskabsplanerne  med  Norden,  blev  saaledes  skuffet;  han 

>pgav  strax  Tanken  om  at  bortgifte  sin  ældste  Søn  med  Ka- 
harina  og  gav  sig  saa  god  Tid  med  Filippas  Giftermaal,  at 
i først  halvandet  Aar  efter  atter  høre  noget  herom.  Peder 
jykke  var  da  igjen  i England  og  drev  Sagen  fremad  med 
n Iver,  der  senere  endog  gav  Anledning  til  det  Rygte,  at 
en  engelske  Konge  havde  lovet  ham  en  Aarsløn  for  at  bringe 
Egteskabet  i Stand.  Virkelig  bragte  han  sine  Underhand- 
inger  saa  vidt,  at  man  i Norden  efter  hans  Tilbagekomst 
unde  udnævne  de  Sendemænd,  der  skulde  hente  Bruden  i 
Ingland;  Sendefærdens  højtidelige  Karakter  viste  sig  allerede 
eri,  at  man  lod  den  være  sammensat  regelmæssig  af  to 
lænd  fra  hvert  af  de  skandinaviske  Riger7.  Inden  man  var 
ærdig  med  Forberedelserne,  var  man  dog  kommen  saa  langt 
en  paa  Efteraaxet  (1404),  at  Udsendingenes  Afrejse  maatte 
psættes  til  det  næste  Foraar,  da  den  virkelig  fandt  Sted; 
lan  ventede,  at  Filippa  endnu  samme  Aar  kunde  blive  "sat 
ver  til  Bergen,  og  Erik  rejste  vel  netop  da  til  Norge  for  at 
lodtage  hende.  Endnu  denne  Gang  skuffedes  dog  Forventn- 
ingerne; til  Afslutning  naaede  man  i England  ikke  før  hen 
December  1405,  da  Kong  Henrik  lod  sin  Datter  udraabe 
il  Danmarks,  Norges  og  Sveriges  Dronning,  og  først  i Juli 
et  følgende  Aar  forlod  Filippa  sit  Fædreland;  i Lyon  tog 
un  Afsked  med  sin  Slægt  og  sejlede  derfra  lige  til  Dan- 
nark,  ledsaget  af  mange  højtstaaende  Englændere  under  Le- 
else  af  Prins  Richard  Cambridge,  Stamfader  for  Huset  York. 
Ivorledes  Brylluppet  her  fejredes  paa  Bispegaarden  i Lund, 
r allerede  forhen  omtalt  (S.  236). 

Medens  Henrik  IV  selv  havde  forladt  sin  Tanke  om  at 
aa  Erik  af  Pommerns  Søster  bragt  til  England  som  sin  egen 
>øns  Brud,  synes  han  dog  at  have  anbefalet  hende  til  sine 

Slægtninge  i Tyskland ; samtidig  nemlig  med,  at  Filippa  kom 
til  Danmark,  eller  kort  forinden  modtog  Margrethe  en  høj- 
tidelig Sendefærd  fra  den  romerske  Kong  Ruprecht,  der  ud- 
bad sig  Katharinas  Haand  for  sin  yngre  Søn,  Hertug  og 
Pfalzgreve  Johan.  Politiske  Bagtanker  vare  denne  Gang  al- 
deles ikke  med;  i de  vidtløftige  Instruktioner,  som  Ruprecht 
medgav  sine  Udsendinge,  er  det  kun  Pengespørgsmaalene 
ved  Giftermaalet,  der  fremhæves.  De  skulde  for  Katharina 
først  forlange  en  Medgift  af  100,000  Gylden,  men  dog  finde 
sig  i en  Nedsættelse  til  70,000;  kunde  de  end  ikke  opnaa 
denne  Sum,  skulde  de  tilsidst  forblive  ved  60,000  — og  ikke 
paa  nogen  Maade  gaa  ned  under  50,000.  Man  ser,  at  der 
var  et  vidt  Spillerum  mellem,  hvad  man  ønskede  og  hvad 
man  vilde  lade  sig  nøje  med,  og  endda  blev  det  endelige 
Resultat,  at  Katharina  kun  fik  40,000  Gylden  i Medgift; 
Dronning  Margrethe  forstod  sig  jo  godt  paa  at  slippe  med 
den  ringest  mulige  Bekostning.  Hun  fik  ogsaa  sat  igjennem, 
at  Hertug  Johan  selv  skulde  komme  til  Danmark  for  at 
hente  sin  Brud,  medens  Pfalzerne  mente,  at  en  saa  fjærn 
Stat  som  Norden  burde  sende  sin  Prinsesse  ned  til  Tyskland, 
hvad  der  havde  været  et  betydeligt  Tillæg  til  Medgiften. 
Ægteskabskontrakten  undertegnedes  i Lund  kort  efter  Filip- 
pas  Bryllup,  og  i Avgust  1407  rejste  Hertug  Johan  herop; 
Brylluppet  fejredes  i Ribe,  og  Medgiften  udbetaltes  i Løbet 
af  de  følgende  Aar9. 

Baade  ved  Eriks  engelske  og  Katharinas  tyske  Ægteskab 
havde  Margrethe  saaledes  paa  Forhaand  afskaaret  enhver 
Tanke  om,  at  Norden  derigjennem  skulde  inddrages  i Evro- 
pas  politiske  Stridigheder,  og  i Virkeligheden  fik  disse  Fa- 
milieforbindelser da  heller  ingen  Betydning  for  de  nordiske 

;ers  Politik.  I Aaret  1405  tilbød  dog  Margrethe  den  tyske 
lens  Højmester,  at  hun  vilde  mægle  mellem  ham  og  Eng- 
d,  ja  selv  Frankrig,  og  omvendt  havde  en  engelsk  Sende- 
:d,  der  to  Aar  efter  kom  til  Preussen,  bl.  a.  den  Opgave 
udsone  Nordens  Stridigheder  med  Ordenen9.  I Tyskland 
sv  Ruprecht  afsat  som  romersk  Konge,  faa  Aar  efter  at  hans 
n havde  ægtet  den  danske  Prinsesse,  og  Kong  Erik  synes 
igevel  strax  at  have  stillet  sig  meget  velvillig  til  Ruprechts 
løser,  Sigismund,  der  ogsaa  var  hans  nære  Frænde  som 
n af  Yartislavs  YH’s  Søster,  der  var  bleven  Karl  den  fjer- 
s tredje  Dronning. 

Medens  det  vidtstrakte  Rige,  der  var  fremstaaet  i Nor- 
n i det  fjortende  Aarhundredes  sidste  Tid,  kun  fik  ringe 
etvdning  for  det  evropæiske  Statssystem,  maatte  det  nød- 
ndigvis  faa  overordentlig  Vigtighed  for  dets  Nabostater  ved 
stersøen,  især  da  for  den  tyske  Orden  og  de  preussiske  Stæ- 
ir  mod  Øst  og  de  nøje  forbundne  vendiske  Hansestæder  mod 
est.  Hvorledes  disse  Magter  havde  stillet  sig  til  den  skan- 
inaviske  Forenings  Fremvæxt,  have  vi  set  tidligere.  Det 
avde  hverken  været  Ordenen  eller  Hanseaterne  muligt  at 
indre  Foreningen,  ja  de  havde  endog  flere  Gange,  tvungne 
f Forholdenes  Magt,  været  nødsagede  til  selv  at  række  Mar- 
rethe  en  hjælpende  Haand,  saaledes  baade  ved  Olufs  Valg  i 
376  og  siden  overfor  Albrecht,  da  Yitalianernes  Røverfærd 
ilsidst  næsten  gik  mere  ud  over  Kjøbmændene  end  over  de 
lordiske  Riger.  I det  hele  havde  de  vendiske  Stæder  været 
aest  tilbøjelige  til  uden  for  stor  Modstand  at  bøje  sig  for 
ien  Skæbne,  der  tvang  dem  til  at  fremme  Formaal,  som 
log  i sig  selv  vare  yderst  faretruende  for  dem,  og  de  havde 
;øgt  ved  velvillig  Optræden  at  opnaa  den  Sikkerhed  for  de- 

res  Skibsfart  og  de  Friheder  for  deres  Handel,  som  det  især 
gjaldt  dem  om.  Preusserne  havde  stadig  stillet  sig  uvilligere 
overfor  Margrethe,  og  tilsidst  havde  Ordenen,  ledet  af  den 
energiske  Konrad  von  Jungingen , ved  at  besætte  Gotland 
søgt  at  opveje  den  store  Magt,  der  var  fremkommen  i Norden. 
De  følgende  Aar  skulle  nu  vise,  hvilken  Politik  der  havde 
været  heldigst. 


II.  Hanseaterne  og  Ordenen  overfor  den  nordiske  Union. 

Paa  det  store  Møde , der  hen  paa  Efteraaret  1398  blev 
afholdt  i Kjøbenhavn  (S.  215),  besluttede  Hansestæderne  sig 
til  efter  deres  besvorne  Løfter  at  udlevere  Stockholm  til  Dron- 
ningen, og  samtidig  var  det  Meningen,  at  hvad  Eftervirknin- 
ger, Krigen  ellers  havde  medført,  skulde  udslettes.  Saavel 
Spørgsmaalet  om  Stadfæstelsen  af  Kjøbmændenes  Privilegier 
som  de  stadig  voxede  Erstatningskrav  fra  Stædemes  Side 
vare  fremme  til  Forhandling,  men  kun  det  første  Punkt  blev 
dog  afgjort  her.  Da  Dronning  Margrethe  havde  opnaaet  af 
Hansestæderne,  hvad  hun  attraaede,  viste  hun  sig  ogsaa  villig 
til  at  imødekomme  deres  Ønsker,  og  den  28  Avgust  1398 
stadfæstede  Kong  Erik  ved  tre  Breve,  et  for  hver  af  sine 
Riger,  alle  de  Rettigheder  og  Friheder,  som  fremfarne  Kon- 
ger i Norden  havde  givet  Støderne  i Hanseforbundet;  Dron- 
ningen bekræftede  Brevene,  der  ogsaa  bleve  undertegnede  af 
Rigsraader  fra  hvert  Land.  Stadfæstelsen  var  fuldstændig  og 
ubetinget,  og  det  retslige  Grundlag  for  Stødernes  Forhold  til 

nordiske  Riger  var  hermed  fastslaaet;  kun  bleve  Rostok 
Wismar  undtagne  fra  Del  i Privilegierne,  da  de  endnu 
itte  betragtes  som  Fjender  af  Norden,  men  det  blev  ud- 
ckelig  forbeholdt  dem  at  indtræde  i deres  Hanserettig- 
er,  saa  snart  de  udsonede  sig  med  Dronningen10.  Hvad 
,vene  paa  Erstatning  fra  Krigens  Tid.angaar,  kom  man 
.mod  ikke  stort  videre  end  tidligere;  man  enedes  kun  om 
mødes  i Vordingborg  den  følgende  Pinse,  og  ligesom  Mar- 
the  lovede  da  at  medbringe  de  anklagede  blandt  hendes 
nd,  skulde  Stædeme  igjen  forinden  Mødet  indsende  deres 
gepunkter;  det  eneste  Fremskridt  var,  at  man  fastslog,  at 
der  ikke  gave  Møde , uden  videre  skulde  dømmes  skyl- 
3 u.  Synderlig  mere  fik  heller  ikke  de  preussiske  Udsen- 
ge  ud  af  Mødet,  da  de  fremkom  med  deres  særlige  Ønsker ; 
kebispen  af  Lund  forpligtede  sig  til  at  betale  dem  5000 
bier  for  noget  Gods,  der  var  strandet  paa  Bornholm;  Erik, 
rgrethe  og  Rigsraadet  lovede,  at  Nordboerne  ikke  skulde 
arette  Kjøbmændene  mod  Privilegierne,  men  da  Preus- 
ue  i disse  ønskede  nogle  Forbedringer  indførte,  mødte  de 
temt  Modstand  12.  Løfter  paa  Fremtiden  var  altsaa  det 
ste,  der  i dette  Punkt  kom  ud  af  Mødet,  og  Værdien  deraf 
rde  Hanseateme  vel  efterhaanden  lært  at  kjende. 

Det  for  Norden  vigtigste  Spørgsmaal,  Preussernes  Besæt- 
se af  Gotland,  synes  mærkelig  nok  ikke  at  være  bragt  paa 
ne  i Kjøbenhavn;  tværtimod,  man  saa  ligesom  helt  bort 
•fra,  idet  der  mellem  Margrethe  og  Højmesterens  Udsen- 
ige  forhandledes  om  et  formeligt  Forbund  mellem  Ordenen 
Norden,  om  hvis  Lydende  man  endog  blev  fuldstændig 
g;  Traktaten  blev  beseglet  af  Kongen  og  Rigsraadet,  skjønt 
Inu  ikke  udvexlet13.  Endelig  nærmede  Stædeme  sig  i 

Er  slev:  Margrethe.  24 

Kjøbenhavn  ogsaa  til  Margrethe,  hvad  angaar  Sørøveriet. 
Dronningen  ønskede,  at  man  skulde  enes  om  en  ligefrem 
Fællesoptræden;  saa  vidt  vovede  Udsendingene  dog  ikke  at 
gaa,  men  de  tilbøde  under  Forbehold  af  Stødernes  Ratifika- 
tion at  hjælpe  Margrethe  med  3 Skibe  og  200  Væbnede,  der 
vel  skulde  have  deres  særlige  hanseatiske  Befalingsmænd, 
men  dog  i alle  Maade  virke  sammen  med  Dronningens 
Folk 

Det  her  paatønkte  Fællesskab  mod  Vitalianerne  blev  dog 
ikke  til  Virkelighed;  Preusserne  vare  som  sædvanlig  afgjort 
utilbøjelige  til  at  forbinde  sig  med  Margrethe  og  svarede 
undvigende  baade  paa  hendes  og  Lubecks  Opfordringer  der- 
til15. Det  var  saaledes  Dronningen  alene,  der  fik  Byrden  af 
og  Æren  ved  at  føre  det  sidste  Stød  mod  Sørøveriet  i Øster- 
søen. Da  Vitalianerne  af  Preusserne  vare  bievne  fordrevne 
fra  Gotland,  havde  de  søgt  nordpaa  og  her  under  Sven  Stu- 
res  Ledelse  forenet  sig  med  Knud  Bosson,  der  stadig  sad 
inde  med  Finland  og  selv  havde  mange  Vitalianere  i sin  Tje- 
neste ; dette  Adelsforbund  havde  saa  bemægtiget  sig  en  Række 
Slotte  i det  svenske  Norrland.  Noget  saadant  var  mer,  end 
Margrethe  vilde  taale.  De  nys  forenede  Nordboers  første 
Krigsforetagende  blev  rettet  mod  denne  Kant ; allerede  i Maj 
Maaned  1398  belejrede  Dronningens  Folk  et  af  Røverslottene, 
Faxeholm  i Helsingland,  og  inden  Aarets  Udgang  maatte 
disse  selvraadige  Adelsmænd  bøje  sig  for  den  mægtige  Fyrst- 
inde; Sven  Sture  og  hans  Tilhængere,  hvoriblandt  ogsaa  vare 
flere  danske  Adelsmænd,  lovede  inden  en  vis  Tid  at  overgive 
de  Slotte,  de  havde  besat,  og  tilsikrede  baade  Norden  og 
Hanseaterne  Fred;  samtidig  opgav  ogsaa  Knud  Bosson  sit 
selvtagne  Herredømme  i Finland.  Her  som  i andre  Tilfælde 

tod  Margrethe  at  bøje  de  urolige  Hoveder  ind  under  sit 
;imente  og  anvende  deres  energiske  Kraft  til  nyttige  For- 
il; saavel  den  frafaldne  Sven  Sture  som  den  mægtige 
sdrosts  Søn  og  Yitalianernes  meklenburgske  Førere  fæstede 
i Sverige  og  indtoge  siden  deres  Plads  blandt  dette  Riges 
rmænd  16. 

Meddelelsen  om  disse  Begivenheder  kunde  kun  glæde 
:derne,  og  de  fandt  sig  da  ogsaa  gjerae  i,  at  Pinsemødet 
atte  udsættes,  fordi  Dronningen  ikke  saa  tidlig  kunde 
nme  tilbage  fra  Sverige17.  Mindre  glade  bleve  de  der- 
>d,  da  Mødet  endelig  kom  i Stand  i Nykjøbing  (Septbr. 
)9),  og  Dronningen  her  benyttede  de  svenske  Forhold  som 
dskyldning  for,  at  hun  heller  ikke  denne  Gang  havde 
dbragt  de  Høvedsmænd,  mod  hvem  man  havde  Erstat- 
igskrav  at.  gjøre  gjældende.  Hendes  Udtalelse  om,  at  hun 
1 at  tvinge  Sørøverne  til  at  vige  bort  havde  gjort  Kjøb- 
endene  den  største  Nytte , maatte  man  tage  for  gode  Va- 
•,  og  man  vovede  ikke  at  paakalde  Kjøbenhavnsmødets 
ænge  Bestemmelse,  at  Dommen  skulde  gaa  de  udeblivende 
od.  Ja  endnu  mere,  der  fastsattes  i det  hele  ikke  noget 
t Møde  i denne  Sag,  og  Erstatningsspørgsmaalet  faldt  saa- 
les  ligesaa  pludselig  bort  denne  Gang  som  de  store  Krav, 
æderne  i sin  Tid  maatte  opgive  efter  Skaanes  Tilbage- 
vise. 

Det  nævnte  Møde  i Nykjøbing  bragte  derimod  Forsoning 
Veje  mellem  Norden  og  de  meklenburgske  Byer  Rostok  og 
ismar,  der  nu  tik  Del  i alle  Hanseaternes  Rettigheder, 
æderne  sluttede  tillige  Fred  med  de  Vitalianere,  Dronnin- 
m havde  taget  til  sig,  og  det  fastsattes,  at  baade  Margrethe 
; Hanseaterne  det  følgende  Aar  skulde  lægge  en  Flaade  i 

24* 

Søen  for  helt  at  gjøre  Ende  paa  Sørøveriet 18.  I Østersøen 
var  der  da  allerede  ikke  stort  mere  at  udrette;  derimod 
blomstrede  Vitalianernes  Uvæsen  endnu  stedse  i Nordsøen, 
hvor  de  fandt  Tilhold  hos  flere  frisiske  Høvdinge  og  hos 
Grev  Konrad  af  Oldenburg.  Til  denne  sidste  skrev  Margrethe 
et  baade  truende  og  formanende  Brev,  og  hun  var  rede  til 
at  hjælpe  Hanseaterne,  da  disse  i Aaret  1400  vendte  hele 
deres  Kraft  mod  Røveriet  i disse  Egne;  allerede  i Maj  Maa- 
ned  bleve  imidlertid  de  forbundne  Vitalianere  og  Frisere  fuld- 
stændig overvundne19.  En  Skare  paa  200  Mand  flygtede 
herfra  til  Norge,  anførte  af  en  vis  Gødeke  Michels  eller  Wes- 
sel  og  vistnok  ogsaa  af  den  i Sagnet  saa  navnkundige  Klavs 
Størtebeker;  Hanseaterne  havde  ikke  Proviant  nok  til  at  for- 
følge dem  saa  langt,  og  man  bad  da  Dronning  Margrethe  at 
melde  dette  til  Hr.  Abraham  Broderssøn,  til  hvem  hun  havde 
overdraget  Kampen  mod  Vitalianerne.  Om  han  udrettede 
noget,  vides  ikke;  Aaret  efter  gik  der  det  Rygte,  at  Gødeke 
Wessel  laa  i Øresund,  men  tidlig  det  følgende  Foraar  viste 
begge  de  to  Sørøvere  sig  i Nordsøen;  her  faldt  de  i Ham- 
burgernes Hænder  og  bleve  henrettede80.  Senere  høres  der 
ikke  mere  om  Uroligheder  i de  danske  Farvande , og  skjønt 
der  langtfra  var  Fred  i Nordsøen,  greb  Margrethe  her  ikke 
oftere  ind. 

Ved  det  nye  Aarh undredes  Begyndelse  vare  saaledes  alle 
de  Sager  mellem  Norden  og  Hanseforbundet,  som  Krigen 
havde  medført,  endelig  afgjorte;  endog  Striden  om  de  ved 
Hoborg  druknede  Nordboer,  der  stadig  var  trukken  ud,  var 
udsonet  paa  et  Møde  i Kalmar  Aar  1400 81.  I Østersø- 
politiken  henstod  endnu  kun  et  Spørgsmaal  uafgjort,  nemlig 
G o tlands  Stilling. 

Da  den  preussiske  Højmester  Konrad  von  Jungingen  i 
aaret  1398  gjorde  det  dristige  Skridt,  paa  egen  Haand  at 
Gotland  ud  af  Vitalianernes  Hænder,  maatte  det  være 
i klart,  at  han  derved  maatte  komme  i Strid  med  Dron- 
l Margrethe,  hvis  Herredømme  over  hin  0 var  ældre  og 
re  begrundet  end  de  meklenburgsbe  Røverridderes.  En 
t Tid  holdtes  hun  dog  tilbage  af  Hensynet  til  Stockholm, 
r der  endnu  laa  en  hanseatisk  Besætning,  og  Højmeste- 
kom  derved  først  til  at  forsvare  sin  Erobring  overfor 
ag  Albrecht,  som  personlig  rejste  op  til  Preussen.  Min- 
vel  af  Frygt  for  denne  end  for  at  skaffe  sig  et  retsligt 
indlag  for  sine  Besiddelser  var  Højmesteren  tilbøjelig  til 
ofre  en  Del  Penge  paa  Kongen,  og  i Maj  1399  ordnedes 
■holdet  da  saaledes,  at  Albrecht  pantsatte  Øen  til  den 
ke  Orden  for  en  Sum  af  10,000  Nobler;  vilde  han  indløse 
>,  skulde  ikke  blot  disse  Penge  betales,  men  desuden  et 
ibelt  saa  stort  Beløb,  som  regnedes  at  være  medgaaet  til 
rustningerne  mod  Sørøverne.  Denne  Overenskomst  var  i 
keligheden  mere  saarende  for  Margrethe  end  selve  Erob- 
gen  af  Øen;  Meklenburgerne  vare  herved  anerkjendte  som 
tlands  virkelige  Besiddere,  ikke  blot  som  de,  der  faktisk, 

n uden  Ret  havde  besat  Øen.  Forholdet  mellem  Norden 

\ 

Preusserne  blev  da  ogsaa  strax  saa  spændt,  at  den  al- 
ede beseglede  Fredstraktat  mellem  dem  henlagdes  og  aldrig 
v udvexlet. 

Margrethe  viste  i dette  Spørgsmaal  sin  sædvanlige  seje 
almodighed  og  prøvede  først  Forhandlingernes  Vej.  Høj- 
isteren  nægtede  heller  ikke  ligefrem  hendes  Ret  til  Got- 
id, men  søgte  at  stille  Sagen  saaledes,  at  denne  Ret  burde 
ires  gjældende  overfor  Albrecht,  ikke  overfor  ham,  der  kun 

var  Panthaver  paa  hins  Vegne.  , Han  skrev  derfor  gjen- 
tagne  Gange  til  Albrecht  i Meklenburg  for  at  faa  ham 
til  at  tage  Ansvaret  overfor  Margrethe,  saaledes  som  han  var 
pligtig  til  efter  Pantebrevet;  ligeledes  bad  han  Støderne  Ro- 
stok og  Wismar  samt  de  medlovende  Riddere  at  mane  Al- 
brecht dertil.  Svarene  vare  dog  stadig  lidet  tilfredsstillende, 

i 

og  imidlertid  blev  Margrethes  Optræden  mere  truende;  hun 
støttedes  af  Hertugerne  af  Slesvig  og  Stolpe,  og  Højmesteren 
begyndte  at  frygte  Krig.  Stedse  mere  indtrængende  opfor- 
drede han  Albrecht  til  at  befri  ham  for  Dronningens  Kla- 
ger; han  søgte  at  sætte  Margrethe  ind  i sin  vanskelige  Stil- 
ling og  viste  sin  Velvilje  overfor  hende  ved  at  udlevere  en 
Bedrager,  som  udgav  sig  for  hendes  Søn  Oluf.  Paa  et  Møde, 
der  netop  i den  sidste  Anledning  blev  afholdt  i Avgust  1402, 
forsøgte  Hamburg  og  Lubeck  at  mægle  i Striden,  men  Dron- 
ningen stod  fast  paa  sin  Ret;  hun  vilde  modtage  en  Dom  af 
disse  Stæder,  hvad  Byen  Visby  angik,  thi  til  denne  kunde 
Meklenburgerne  efter  Lindholmstraktaten  have  en  vis  Ret; 
derimod  var  for  hele  det  øvrige  Gotlands  Vedkommende  hen- 
des Ret  saa  utvivlsom,  at  hun  uden  videre  krævede  Øens 
Tilbagegi  velse.  Med  megen  Beklagelse  over  dette  Udfald  op- 
fordrede Lubeck  den  preussiske  Højmester  indtrængende  til 
Eftergivenhed  og  anførte  «den  almene  Kjøbmands  Bedste« 
som  talende  herfor. 

Atter  det  følgende  Aar  søgte  Støderne  at  mægle,  men 
paa  et  Møde  i Kalmar  (Avgust  1403)  viste  det  sig  kun,  hvor 
skarpt  Parterne  stode  mod  hinanden.  Dronning  Margrethe 
erklærede,  at  hun  ikke  vilde  oppebi  Høj mesterens  endelige 
Svar  længere  end  til  Mortens  Dag  samme  Aar,  og  da  intet 
saadant  indtraf,  skred  hun  strax  til  Anvendelse  af  Vaaben- 

tgt.  En  Hærstyrke,  bestaaende  af  saavel  danske  som  sven- 
! Tropper,  var  samlet  i Kalmar,  hvor  Abraham  Bro- 
rssøn da  var  Lensmand;  den  stilledes  under  Anførsel  af 
i svenske  Bigsraad  Algot  Magnusson  og  landede  allerede 
dt  i November  Maaned  paa  Gotland,  ledet  af  Sven  Sture 
Otto  Pekkatel,  der  som  gamle  Vitalianere  vare  godt 
:ndte  med  Øens  Forhold.  Det  aabne  Land  faldt  hurtig  i 
»rdboernes  Hænder,  og  for  at  sikre  sig  Besiddelsen  opførte 
tre  Skanser  rundt  om  paa  Øen.  I Januar  begyndte  man 
a Belejringen  af  Visby,  men  de  faa  preussiske  Tropper, 
derstøttede  af  Borgerne,  gjorde  god  Modstand,  og  Byens 
åre  og  Taame  trodsede  hin  Tids  ringe  Angrebsmidler ; efter 
Maaneds  Anstrængelser  og  et  sidste  Stormforsøg  maatte 
ilejringen  atter  opgives. 

Efterretningen  om  Angrebet  paa  Gotland  havde  imidler- 
[ vakt  stor  Harme  i Preussen,  og  Højmesteren  ansaa  det  for 
Æressag  ikke  at  lade  sig  Øen  berøve  ved  Magt.  Man  rustede 
al  Hast,  forbød  enhver  Tilførsel  til  Gotland,  og  i Marts 
aaned  1404  afsejlede  en  Flaade,  der  førte  1500  Mand  Land- 
ngstropper  om  Bord  21  under  Befaling  af  Højmesterens  egen 
roder,  Ulrik  von  Jungingen.  Denne  Styrke  var  sikkert 
ordboernes  meget  overlegen;  dog  lykkedes  det  først  Preus- 
me  at  faa  Overhaand,  efter  at  de  i April  Maaned  havde  faaet 
jrstærkning.  Den  stærkeste  Skanse,  som  Dronningens  Folk 
ivde  opført  og  som  laa  ved  Slite  paa  Øens  Østkyst,  kunde 
i ikke  længere  modstaa  Preussernes  svære  Beskydning;  man 
uttede  derfor  Stilstand  og  forpligtede  sig  til  selv  at  op- 
•ænde  det  af  Træ  opførte  Fæstningsværk,  hvad  der  ogsaa 
;ete  med  de  to  andre  Skanser.  Da  et  Forsøg,  som  der 
iordes  paa  fra  Kalmar  at  føre  Hjælpetropper  til  Got- 

land,  blev  forhindret,  ved  at  Preusserne  opbrændte  de  dertil 
bestemte  Skibe,  maatte  Margrethe  opgive  Haabet  om  ved 
Vaabenmagt  at  se  sin  Ret  tvungen  igjennem. 

Medens  der  endnu  kæmpedes  ovre  paa  Gotland,  var  man 
andensteds  ivrig  sysselsat  med  at  slukke  den  opblussende 
Flamme,  og  selve  de  stridende  Parter  vare  i Virkeligheden 
meget  fredelig  stemte;  Dronning  Margrethe  og  Kong  Erik 
skreve  i forsonlige  Toner  til  Højmesteren  og  hans  Stæder23; 
disse  bade  Hanseforbundet  at  mægle.  Allerede  ved  Pinsetid 
vare  Lubecks  og  Stralsunds  største  Statsmænd,  Jordan  Pleskow 
og  Wulf  Wulflam,  hos  Dronningen  i Vadstena,  o^  Margrethe 
var  nu  villig  til  at  modtage  en  Voldgiftsdom  af  Stædeme; 
Preusserne  ønskede  intet  hellere,  naar  blot  Dronningen  opgav 
sit  voldelige  Angreb,  og  dette  havde  jo  Krigslykken  samtidig 
gjort  Ende  paa24.  De  tyske  Mæglere  rejste  selv  over  til 
Visby,  og  her  afsluttede  de  den  1 Juli  en  Stilstand,  hvor- 
efter Fangerne  skulde  løsgives  og  Sagen  afgjøres  i Mindelighed. 

Et  Forligsmøde  kom  efter  nogen  Vanskelighed  virkelig 
i Stand;  den  følgende  Sommer  (1405)  traadte  Stædeme  sam- 
men i Falsterbo,  men  der  fastsattes  her  intet  andet,  end  at 
Sagen  skulde  udsættes  til  et  nyt  Møde  i Aaret  1406  *5. 
Denne  Mellemtid  benyttede  Margrethe  til  et  Skridt , der 
syntes  at  give  Udsigt  til  store  Fordele;  hun  henvendte 
sig  nemlig  umiddelbart  til  den,  hvem  Preusserne  skøde  frem 
som  den  egentlige  Ejer  af  Gotland,  til  Kong  Albrecht.  Denne, 
der  med  største  Sindsro  havde  modtaget  alle  Højmesterens 
Formaningsskrivelser  og  heller  ikke  havde  Lyst  til  at  hjælpe 
ham  til  at  forsvare  den  pantsatte  0,  viste  sig  mindre  util- 
gængelig overfor  Margrethes  venlige  Ord,  som  støttedes  ved 
klingende  Argumenter.  Han  mødtes  med  Dronningen  i Flens- 

(Novbr.  1405),  og  her  overlod  han  hende  enhver  Ret, 
han  kunde  have  til  Visby  og  Gotland,  ja  lovede  tillige 
' Erik  og  de  tre  Riger  et  evigt  Venskab,  med  andre  Ord, 
v alle  de  Krav,  han  kunde  gjøre  gjældende  paa  sit  for- 
5 Rige.  Hans  Løn  var  en  Forskrivning  paa  8000  Mark 
c,  for  hvilken  Sum  en  halv  Snes  danske  og  svenske  Adel- 
d gik  i Borgen,  og  som  ogsaa  rigtig  betaltes.  ! 

Det  var  ikke  nogen  behagelig  Overraskelse  for  Konrad 
Jungingen,  da  han  i velvillige . Skrivelser  fra  Albrecht 
e mæglende  Stæder  tik  Meddelelse  om,  hvad  der  var  Re- 
ttet af  Flensborgmødet;  ingensteds  fandt  han  et  Ord 
hvorledes  han  skulde  komme  til  sin  Ret,  til  de  Penge, 
havde  betalt  Albrecht  ved  Pantsættelsen  af  Gotland, 
ingen  var  klar  nok,  og  Margrethe  sagde  det  ogsaa  rent 
i de  Skrivelser,  hun  sendte  Højmesteren;  han  burde  nu 
undslaa  sig  for  at  tilbagelevere  Gotland  til  den,  der 
• Albrechts  egen  Tilstaaelse  var  den  rette  Ejer,  Kong  Erik 
dig,  og  hvad  Pantesummen  angaar,  maatte  han  derom 
rende  sig  til  den,  der  havde  modtaget  Pengene.  Saa  let 
det  dog  ikke;  Højmesteren  var  ikke  tilbøjelig  til  at  lade 
narre  for  sine  Penge  eller  stole  paa,  at  Albrecht  betalte 
l,  og  han  havde  jo  den  store  Fordel,  at  Stridsemnet 
og  holdent  var  i hans  Hænder.  Forhandlingerne  trak 
for  i Langdrag,  og  tilsidst  maatte  Margrethe  bekvemme 
til  nye  Pengeofre.  I Aaret  1407,  da  Konrad  von  Jun- 
gen døde  og  fulgtes  paa  Højmestersædet  af  Broderen  Ul- 
kom der  endelig  et  Forlig  i Stand  i Helsingborg;  Høj- 
steren  opgav  Gotland  og  skulde  til  Gjengjæld  af  Erik 
i tage  en  Sum  af  9000  Nobler,  altsaa  kun  lidet  mindre  end 
d der  i sin  Tid  var  betalt  Albrecht.  Man  undgik  ganske 

vist  at  sige,  at  Erik  indløste  Øen,  og  hine  Penge  fremstilledes 
i Traktaten  som  Erstatning  for  de  Fæstningsværker,  Preus- 
serne havde  opført  paa  Gotland,  og  som  Erik  vilde  benytte, 
men  Betydningen  deraf  kunde  dog  ikke  være  skjult  for  no- 
gen. Aaret  efter  blev  Forliget  udført;  Pengene  betaltes,  og 
Øen  kom  igjen  tilbage  til  Norden.  Visbys  tyske  Borgerskab 
skiltes  nødig  fra  Preusserne,  men  Højmesteren  kunde  ikke 
gjøre  andet  for  dem  end  skaffe  dem  en  Stadfæstelse  paa  de- 
res Privilegier. 

Den  gotlandske  Strid  var  saaledes  endelig  bragt  ud  af 
Verden;  mange  Lavrbær  kan  den  næppe  siges  at  have  vun- 
det for  Margrethes  Politik.  Vi  synes  fuldstændig  at  kunne 
overse  Traadene  i denne  tiaarige  Sag,  og  det  viser  sig  da,  at 
Dronningen  overvurderede  sin  Styrke,  den  Gang  hun  med 
Vaabenmagt  forsøgte  at  fordrive  Preusserne,  og  at  hun  overvur- 
derede Værdien  af  politiske  Omveje,  da  hun  kjøbte  Albrecht 
til  at  overlade  hende  sine  Krav  paa  Øen.  Der  er  næppe 
Tvivl  om,  at  Højmesteren  paa  et  meget  tidligere  Tidspunkt 
havde  været  villig  til  at  overgive  Gotland,  naar  han  blot 
havde  faaet  sine  udlagte  Penge  igjen;  i Stedet  betalte  Mar- 
grethe nu  Øen  tredobbelt,  ved  at  bekoste  Angrebet,  ved  at 
udkjøbe  Albrecht  og  endelig  ved  dog  at  betale  Preusserne 
næsten  den  hele  Pantesum.  Var  Vejen  imidlertid  end  næppe 
heldig,  var  Udslaget  dog  godt;  det  Forsøg,  som  den  tyske 
Orden  havde  gjort  paa  at  skaffe  sig  et  fast  Punkt  midt  i 
Østersøen,  var  tilbagevist,  og  dermed  havde  Margrethe  til- 
intetgjort  den  eneste  politiske  Fordel,  som  nogen  af  de  tyske 
Østersøstater  havde  vundet  under  Unionens  brydsomme  Tilbli- 
velse. Preusserne  havde  sluttelig  dog  ikke  haft  noget  Udbytte 

res  aktive  Optræden;  vi  skulle  strax  faa  at  se,  om 
tforbundet  kom  videre  ved  sin  mere  fredsommelige  Po- 


lil. Margrethe  overfor  Hanseaterne  i Danmark. 

vi  have  fulgt  Margrethe  i hendes  Forhold  til  Hanse- 
■rne,  saaledes  som  det  fremtræder  paa  det  rent  politiske 
lade;  overalt  have  vi  fundet  de  samme  Grundtræk,  kraf- 
remadskriden  fra  Dronningens  Side,  stadig  Tilbagevigen 
lanseaternes.  Før  Margrethes  Unionsplaner  vare  traadte 
havde  hun  allerede  trængt  Stædeme  ud  fra  al  politisk 
ydelse  i Danmark;  siden  vare  de  nordiske  Riger  bievne 
æde,  uden  at  Hanseaterne  havde  kunnet  hindre  det,  og 
var  da  ikke  mere  Tale  om,  at  de  kunde  gjen vinde  deres 
ime  i Nordens  indre  Anliggender.  Støderne  havde  hel- 
kke  stræbt  derefter;  de  havde  kun  grebet  ind,  hvor  deres 
nestliggende  Handelsinteresser  krævede  det.  De  tilbage- 
Stockholm,  ligesom  de  i sin  Tid  gave  Slip  paa  Skaane; 
prøvede  aldeles  ikke  paa  at  støtte  Højmesteren,  da  han 
igte  at  bevare  Gotland  for  Tyskerne,  og  stræbte  ikke  ef- 
at  hindre,  at  denne  vigtige  0 blev  inddragen  med  i 
grethes  Besiddelser,  hvis  Omfang  allerede  forud  var  saa 
nde.  At  opretholde  Freden  paa  Østersøen  og  derved  sikre 
s Handel  dens  rolige  Gang,  det  var  nu  det  eneste  Maal 
Stødernes  Politik,  og  de  søgte  at  opnaa  dette,  uden  at 
« sig  selv  i Vove,  ved  evindelige  Mæglinger,  ved  en  tar- 
l Udrustning  af  Fredsskibe.  Hvor  var  den  dristige  Stor- 

politik  fra  Valdemar  Atterdags  Tid,  de  omfattende  Angrebs- 
forbund, de  kraftig  førte  Krige?  Én  Menneskealder  havde 
været  nok  til  helt  at  ændre  Magtstillingen  ved  Østersøen. 

Hvorledes  var  Forholdet  imidlertid  med  den  anden  Side 
af  Hanseatemes  Indflydelse,  det  langt  ældre,  langt  mere 
grundfæstede  Handelsherredømme,  som  de  vendiske  Stæder 
udøvede  i de  nordiske  Lande,  særlig  i Danmark?  At  Dron- 
ning Margrethe  middelbart  har  søgt  at  begrænse  dette  ved  at 
fremme  Nordboernes  eller  andre  konkurrerende  Nationers 
Handel  paa  Norden,  det  kan,  som  det  før  er  omtalt,  i det 
mindste  ikke  bevises;  sikkert  er  det  derimod,  at  hun  strængt 
holdt  paa,  atStæderne  ikke  udstrakte  deres  Privilegier  videre, 
end  den  nøjeste  Fortolkning  af  dem  tillod,  ja,  at  hun  under- 
tiden stillede  Krav  til  dem,  som  næppe  stemmede  med  de 
dem  tilstaaede  Friheder.  Et  virkelig  venskabeligt  og  hjærte- 
ligt  Forhold  kom  der  derfor  aldrig  mellem  de  to  Magter. 
Margrethe  stod  i Forretningsforhold  til  adskillige  af  de  ind- 
flydelsesrigeste Borgere  i Hansestæderne ; hvis  man  vil  tro 
Historikeren  Korner,  var  Lubecks  Borgemester  Henrik  West- 
hof  personlig  knyttet  til  hende;  den  mægtige  stralsundske 
Patricier  WulfWulflam  var  det  i alt  Fald26;  men  naar  disse 
Mænd  optraadte  som  Ledere  af  deres  Byers  Politik,  vare  deres 
Interesser  Dronningens  altfor  modsatte,  til  at  Forholdet  ikke 
altid  skulde  blive  køligt  eller  spændt. 

Selv  i Aarene  omkring  1400,  da  de  to  Magter  mest  nær- 
mede sig  hinanden,  var  der  dog  stedse  Punkter  nok,  der  for- 
voldte Strid.  Eftervirkningerne  fra  Krigens  Tid  faldt  det 
svært  at  komme  til  Enighed  om,  og  vi  have  allerede  set, 
hvorledes  Hanseateme  bleve  helt  narrede  for  de  store  Erstat- 
ningskrav, de  havde  til  Nordboerne.  Samtidig  begyndte  de 

3dvanlige  Klager  at  fremtræde  over  Brud  paa  Privilegierne, 
[ især  drejede  det  sig  om  Uret,  begaaet  ved  Bjærgningen; 
(top  her  give  Forhandlingerne  et  godt  Indblik  i Stædemes 
illing  overfor  den  mægtige  Dronning.  Hanseaterne  kunde 
denne  Sag  støtte  sig  til  deres  Privilegier,  saaledes  som  de 
,re  fastslaaede  ved  Freden  i Stralsund  og  siden  stadfæstede 
Erik  af  Pommern.  Det  var  da,  for  øvrigt  i Overensstem- 
else  med  tidligere  Frihedsbreve,  blevet  fastsat,  at  Søstran- 
n skulde  være  fuldstændig  fri;  Kjøbmanden  havde  Ret  til 
d egen  eller  andres  B[jælp  at  bjærge  Skib  og  Gods ; de  der- 
nødvendige  Arbejdsfolk  maatte  han  uden  Hindring  vinde 
r Betaling.  Hvis  Skib  eller  Gods  drev  i Land,  uden  at  der 
r Folk  med,  skulde  den  kongelige  Foged  lade  det  bjærge, 
'nsætte  det  i nærmeste  Kirke  og  her  bevare  det,  indtil 
erne  eller  deres  Arvinger  kom  med  Bevisligheder  fra  deres 
jemstads  Øvrighed;  naar  dette  skete,  skulde  Godset  udleve- 
s dem  uformindsket,  mod  at  de  betalte  Bjærgerne  deres 
rbejdsløn. 

Hovedtanken  i dette  er  altsaa,  at  Kronen  opgiver  al  sin 
et  over  Vraggods;  Bjærgning  er  en  privat  Sag,  hvorved 
m kongelige  Foged  blot  skal  yde  de  skibbrudne  sin  Hjælp 
m Mellemmand.  Alt  synes  her  at  være  klart,  og  hvad  der 
inde  vække  Strid,  var  kun  selve  Bjærgelønnen.  Denne 
gte  Støderne  derfor  ogsaa  at  faa  nærmere  bestemt.  Saavel 
598  som  Aar  1400  var  „de  zevunde“  eller  «en  redelig  Ar- 
)jdsløn»  paa  Dagsordenen  ved  Møderne  med  Dronning  Mar- 
ethe87,  og  i Juni  1401  blev  et  Hansemøde  enigt  om  de 
Drslag,  man  vilde  forelægge  hende.  Disse  gik  ud  paa  at 
stsætte  en  bestemt  Taxt  for  al  Bjærgning;  for  svært  Gods 
Ide  man  betale  «dén  tyvende  Penning*,  altsaa  V20  Vær- 


Digitized  by  Google 


382 


(lien;  for  tørt  („ drogen “)  Tøndegods  skulde  der  gives  1 lødig 
Mark  for  Tønden,  men  naar  dennes  Værd  var  50  Mark 
lybsk  eller  derunder,  da  kun  */2  lødig  Mark;  Bjærgningen  af 
en  Pakke  Tøj  skulde  betales  med  én,  af  en  mindre  Pakke 
( ,,terling“ ) med  V*  lødig  Mark,  naar  Tøjet  blev  ubeskadiget; 
ellers  med  4 Skilling  lybsk.  For  den  samme  Bjærgeløn 
skulde  ogsaa  Godset  udleveres,  naar  Skibets  Besætning  var 
druknet  og  Fogeden  havde  ladet  det  bjærge  og  henlægge  i 
Kirken  til  Opbevaring*8. 

Med  disse  Forslag  mødte  Stædemes  Udsendinge  hos  Mar- 
grethe i Lund  endnu  samme  Aar  paa  den  Tid,  da  Efteraars- 
tiskeriet  samlede  en  Mængde  Hanseater  i Skaane;  dog  vare 
kun  de  vendiske  Stæder  og  Hamburg  repræsenterede.  Her 
blev  da  først  forhandlet  om  et  gjensidigt  Forbund,  hvortil 
saavel  Støderne  som  Dronningen  fremlagde  Udkast,  der  ikke 
vare  meget  afvigende,  men  derefter  forelagde  Margrethe  sit 
Udkast  til  en  Vraglov,  og  dette  havde  en  Karakter,  som  var 
højst  forskjellig  fra  Stødernes.  Hanseaternes  Forslag  gik  kun 
ud  paa  en  nøjere  Bestemmelse  af  et  enkelt  Punkt,  medens  de 
for  øvrigt  holdt  sig  til  de  stadfæstede  Privilegier;  Dronningens 
Udkast  derimod  var  i Virkeligheden  en  fuldstændig  Omstyr- 
telse  af  alt,  hvad  der  i lange  Tider  havde  været  gjældende 
paa  dette  Omraade.  Naar  Kjøbmanden  selv  kunde  bjærge 
sit  Gods,  skulde  han  vel  have  Frihed  dertil;  i alle  andre  Til- 
fælde derimod  hævdede  hun  Rigets  Ret  til  en  betydelig  Del 
af  Godset.  Alle  Fogeder  og  Embedsmænd  vare  forpligtede 
til  at  yde  den  skibbrudne  Hjælp  til  Bjærgningen,  men  derfor 
skulde  ogsaa  ‘/s  af  Godset  tilfalde  dem  paa  Kronens  Vegne. 
Hvis  Godset  bjærgedes,  medens  Ejerne  druknede  eller  af 
andre  Grunde  ikke  kom  med  i Land,  skulde  Fogeden  vel 

lig  opbevare  alt  Godset,  indtil  de  rette  Ejere  indfandt  sig, 
q disse  fik  da  kun  Halvdelen  udleveret;  den  anden  Halv- 
tilfaldt Kronen,  og  det  hele,  hvis  Ejerne  ikke  meldte  sig 
itt-e  Tid.  Til  Udjævning  af  alle  Stridigheder  om  Stran- 
gsgods  foreslog  Dronningen,  at  Stødernes  Udsendinge 
Ide  holde  et  Møde  med  det  danske  Rigsraad  en  Gang 
rt  Aar29. 

Hvorledes  Dronningen  forsvarede  denne  Kronens  udstrakte 
. til  alt  Vrag,  hvorledes  hun  forenede  den  med  Privile- 
:nes  lige  modsatte  Bestemmelser,  vides  ikke  Qg  er  vanske- 
at indse.  Hele  Kravet  fra  hendes  Side  viser  nærmest, 
r stor  Forskjel  der  kunde  være  paa  Frihedsbrevenes  Ord 
paa,  hvad  der  virkelig  fandt  Sted;  thi  Dronningen  maa 
iert,  for  at  kunne  fremsætte  et  saadant  Krav,  have  haft 
tte  i en  ved  mangfoldige  enkelte  Tilfælde  halvt  fastslaaet 
'el.  Men  at  Kravet  kunde  fremkomme,  viser  ogsaa,  hvor 
aadelig  Kongemagten  i Norden  nu  var  styrket,  og  dette 
ntræder  endnu  skarpere  ved  den  Maade,  hvorpaa  Støderne 
lede  sig  overfor  disse  Indgreb  i en  af  deres  ældste  og  vig- 
;te  Rettigheder. 

Margrethes  Forslag  blev  af  Stødernes  Udsendinge  selv- 
;elig  kun  taget  ad  referendum , og  Sagen  skulde  behandles 
, et  Hansemøde  til  Oktober.  Dette  kom  i Stand,  men  Re- 
sen  mangler,  og  man  ved  ikke,  om  Spørgsmaalet  kom  for ; 
imod  holdt  de  livlandske  Støder  i Februar  1402  et  Møde, 
ir  der  ogsaa  blev  forhandlet  om  Vragretten.  Dronningens 
rslag  forekom  dem  — ikke  med  Urette  — at  stride  mod 
3 Kjøbmandens  Friheder  og  Rettigheder,  og  de  lagde  der- 
Stødernes  Forslag  til  Grund.  Man  følte  imidlertid  Nød- 
idigheden  af  at  gjøre  Indrømmelser,  og  hvad  man  vilde 

tilstaa,  var  ikke  ringe.  For  en  Pakke  Tøj  vilde  man  betale 
6 og  for  den  mindre  Pakke  ( „terlingu ) 3 lødig  Mark,  om 
Tøjet  var  ubeskadiget,  ellers  8 Skilling;  for  tørt  Tøndegods  vilde 
man  give  4 eller  1 lødig  Mark  efter  Tøndens  Værd;  med 
andre  Ord,  den  »redelige  Bjærgeløn*  blev  fordoblet  eller 
mer  end  det.  Disse  Forslag  henstillede  de  livlandske  Stæ- 
der  til  det  Hansemøde,  der  skulde  træde  sammen  til  Pinse; 
de  overlode  dette  at  fastsætte,  hvad  der  burde  betales  for 
svært  Gods,  og  hævdede  tillige  paa  ingen  Maade  at  ville  be- 
tale mere,  end  de  her  tilbede,  medens  en  Nedsættelse  vilde 
være  dem  meget  behagelig30. 

Paa  Hansemødet  i Lubeek  var  man  selvfølgelig  lige  saa 
uvillig  til  at  gaa  ind  paa  Margrethes  Forslag.  Man  tilskrev 
hende,  at  hvad  hun  foreslog,  var  ganske  stridende  mod  Kjøb- 
mandens  Friheder  og  Rettigheder,  især  Artiklen  om  « Søfund », 
d.  v.  s.  herreløst  Vrag.  De  bade  hende  derfor  tilstede,  at 
Kjøbmanden  beholdt,  hvad  de  af  Kongen  stadfæstede  Privi- 
legier sikrede  ham,  og  at  enhver  selv  maatte  beramme  Bjærge- 
lønnen med  Bjærgerne  uden  yderligere  at  besværes;  hvis 
dette  ikke  skete,  frygtede  de,  «at  Kjøbmændene  ikke  længe 
kunde  taale  saadan  Fordærvelse*.  Margrethes  Svar  har  vist- 
nok været  lidet  velvilligt.  Paa  et  Hansemøde  i April  1403 
besluttede  man  atter  at  skikke  Afsendinge  til  Dronningen,  og 
disse  fik  Fuldmagt  til  at  gjøre  visse  Indrømmelser,  idet  de 
maatte  bevilge  »Sjettedelen  eller  den  sjette  Penning*  af  alt 
skibbruddent  Gods,  hvis  det  ikke  kunde  blive  mindre31. 
Hvilken  Forandring!  Medens  Dronningen  ikke  er  vegen  et 
Skridt,  ere  Stæderne  gaaede  fra  7*o  til  V6;  de  vare  vel 
endnu  langt  fra  det,  som  Dronningen  krævede,  men  deres 

ømmelser  i dette  vigtige  Anliggende  vare  dog  meget  be- 
lige. 

Snart  fremtraadte  ogsaa  andre  Stridsspørgsmaal.  Mar- 
ie havde  jo  gjenoptaget  Prægningen  af  indenlandsk  Mønt, 
)anmarks  nye  Penge  vare  bestemte  til  som  Trepenninge 
asse  ind  i det  lybske  Møntsystem;  i Virkeligheden  var 
i Værdi  kun  som  to  lybske  Penninges.  Dette  vakte  selv- 
dig stor  Misfornøjelse  hos  Kjøbmændene,  og  i December 
! klagedes  der  paa  Hansemødet  over  den  slette  Mønt  i 
ne,  «som  Dronningens  Folk  udgave  for  fuld  og  ikke  toge 
i for  fuld*;  samtidig  beklagede  man  sig  over  Dronningens 
1 paa  Privilegierne,  idet  de  Friheder  med  Hensyn  til 
nd  og  andet,  der  vare  beseglede  Hanseaterne,  ikke  over- 
tes, medens  Stødernes  Fogeder  i Skaane  dertil  truedes 
deres  Ret.  Man  fastsatte  en  Dag  til  Midfaste,  da  man 
; forhandle  om  disse  Sager,  og  da  dette  nye  Møde  fandt 
(i  April  1404),  lik  Sendemændene  Befaling  til  at  »tale 
rlig  og  haardelig  med  Margrethe  om  alle  Stødernes 
;epunkter».  Hanseaterne  mødtes  med  Dronningen  i Vad- 
i i Juni  Maaned;  de  opnaaede  her  at  faa  en  ny  Stadfæ- 
e paa  Rostoks  og  Wismars  Privilegier,  og  de  bragte  en 
tand  til  Veje  mellem  Norden  og  Preussen;  deres  egne 
r derimod  fik  de  ikke  bragt  i Orden.  Margrethe  gav 
sædvanlig  de  bedste  Løfter;  hun  vilde  befale  sine  Foge- 
ikke  at  forurette  Hanseaterne  og  foreslog  selv  et  nyt 
e til  det  følgende  Foraar,  da  hun  vilde  medbringe  alle 
, paa  hvem  Støderne  kunde  klage32,  men  var  det  tønke- 
at  Støderne  endnu  kunde  tro  paa  Værdien  af  den  Slags 
er  paa  Fremtiden? 

At  følge  Underhandlingernes  videre  Gang  vilde  være  altfor 

trættende;  det  var  og  blev  en  Marsch  paa  Stedet.  Hansea- 
terne  vrede  og  vendte  sig;  paa  hvert  eneste  Stæd  emøde  for- 
handledes der  om  de  uheldige  Forhold  i Danmark;  man 
skrev  baade  til  Kongen  og  Dronningen,  undertiden  ogsaa  til 
Rigsraadet,  og  hvert  Aar  afgik  der  Sendefærd  til  de  nordiske 
Riger.  Dronningen  skrev  venlige  Svar  tilbage,  og  Hanse- 
udsendingene  fik  den  bedste  Modtagelse;  en  Undtagelse  var 
kun  et  Møde  i Falsterbo  1405,  da  Dronningens  Raader  er- 
klærede, at  Margrethe  naturligvis  var  rede  til  at  staa  Stæ- 
derne  til  Ansvar,  men  at  disse  da  ogsaa  maatte  erstatte  hende 
alle  de  Overtrædelser  af  Privilegierne,  som  de  havde  begaaet, 
en  Paastand,  hvis  Nyhed  nok  kunde  overraske  Hanseateme 3S. 
Imidlertid,  hvad  enten  Margrethe  stillede  sig  imødekommende 
eller  afvisende,  blev  det  reelle  Udbytte  for  Kjøbmændene  lige 
stort  eller  rettere  lige  lille,  og  for  hver  enkelt  Klage,  der 
blev  afhjulpen,  kom  der  hurtig  et  Par  nye  i Stedet. 

Den  danske  Mønt  vedblev  at  være  daarlig  og  tilføjede 
Hanseateme  store  Tab34;  det  hed  sig  endogsaa,  at  Dronnin- 
gen vilde  forbyde  alle  andre  Penge  at  gaa  i Skaane  end  hen- 
des egne S5.  Det  hjalp  da  kun  lidt,  at  man  atter  og 
atter  bad  hende  at  standse  Udmøntningen  og  ^nedlægge 
Hammeren* 86,  og  det  var  ogsaa  en  daarlig  Trøst,  at  man  i 
selve  Hansestæderne  kun  modtog  de  danske  Trepenninge  efter 
deres  virkelige  Værdi  som  to  lybske  Penninge37;  thi  i sine 
egne  Lande  hax  Margrethe  naturligvis  nok  vidst  at  tvinge  den 
Værdi  igjennem,  som  hun  havde  tillagt  sine  Møntstykker. 
I Bjærgningsspørgsmaalet  gik  det  ikke  Kjøbmanden  bedre,  og 
Margrethe  har  sikkert  i Praxis  snarest  krævet  mere,  end 
hvad  hun  havde  opstillet  som  Krav  efter  sin  Udtydning  af 
Privilegierne.  Især  gik  det  ud  over  Preusserne;  da  et  Par 

pere  strandede  paa  Bornholm,  toge  Fogederne  alt  Godset* 
it  Preusserne  selv  havde  bjærget  det  uden  fremmed 
p38;  et  andet  Skib  fik  Læk  i Kattegat  og  søgte  saa  ind 
n nærmeste  norske  Havn,  men  Fogeden  paa  Varberg, 
ok  Hr.  Abraham  Broderssøn,  tog  da  baadeSkib  og  Gods, 
it  det  jo  aldeles  ikke  var  Vrag39.  Af  den  Art  Overgreb 
e Hanseudsendingene  hvert  Aar  fremføre  nye,  og  det 
?el  kun  undtagelsesvis,  at  Klagerne  bleve  tagne  til  Følge 40 ; 

dette  imidlertid,  og  udleverede  Dronningen  eller  hendes 
der  Godset,  blev  der  først  fradraget  en  god  Del  deraf  i 
slig  Arbejdsløn«.  I 1407  strandede  for  Ex.  nogle  Skip- 
paa  Jyllands  Vestkyst,  og  Høvedsmanden  paa  Aalborg- 
Prebem  Podbusk,  afkrævede  dem  da  13  af  de  reddede 
itykker  Tøj,  altsaa  netop  den  Tredjedel,  som  Margrethe  i 
Tid  havde  gjort  Krav  paa;  Resten  af  Vraggodset  maatte 
elge  ham,  og  den  Pris,  hvortil  det  ansattes,  var  vist  ikke 
erlig  høj41. 

I Slutningen  af  Margrethes  Liv  kom  Skanør  og  Falsterbo 
■ugens  egne  Hænder,  efterat  de  længe  havde  været  pant- 
, sidst  til  Roskilde  Bispestol.  Til  kongelig  Høvedsmand 
da  indsat  en  Adelsmand  af  Slægten  Frille42,  og  Styrel- 
greb  nu  virksomt  ind  i Forholdene  derovre.  I 1410  var 
iherren  sysselsat  med  en  nøje  Prøvelse  af  Ejendomsfor- 
ene; han  fik  et  Thingsvidne  om,  at  nogle  Grunde,  som 
en  Kampen  gjorde  Fordring  paa,  i Kong  Valdemars  Tid 
ål  Kronen,  som  da  oppebar  Bodegjæld  og  anden  Rettig- 
deraf43.  Allerede  i 1403  havde  Margrethe  igjen  rejst 
tidligere  omstridte  Spørgsmaal  om  Preussernes  Ret  til 
5 Fid  i Skaane;  1411  blev  der  forhandlet  derom  paa  et 
e af  de  preussiske  Steder,  og  man  var  ikke  vis  paa,  at 

25* 

Kong  Valdemars  Gavebrev  endnu  existerede;  Aaret  efter  kla- 
gedes der  over,  at  danske  Fiskere  uden  videre  nedsatte  sig 
paa  Fiddene44. 

Netop  Indsættelsen  af  den  kongelige  Slotsfoged  gav  for- 
modentlig Anledning  til,  at  der  udstedtes  en  Forordning  om 
Ordenen  ved  det  skaanske  Efteraarsfiskeri 45.  I Form  af  en 
Instruktion  for  Høvedsmanden  Frille  giver  Kong  Erik  her, 
med  Dronningens  og  Rigsraadets  Raad,  en  Række  Artikler 
til  Overholdelse  ved  de  aarlige  Fiskemarkeder,  og  gjennem 
hele  denne  Forordning  gaar  som  Grundtone  en  stærk  Magt- 
fylde hos  Kronen.  Ordensbestemmelserne  ere  mangfoldige 
og  Straffene  strænge.  Hvem  Høvedsmanden  paa  Kongens 
Vegne  tager  i Værn,  skal  være  beskærmet  overalt,  og  Fred 
skal  holdes  til  Lands  og  Vands  under  Straf  paa  Liv  og  Gods. 
Kongens  Fjender  maa  ingen  huse,  og  hvor  saadanne  træffes, 
det  være  paa  hanseatiske  Skibe  eller  paa  Fiddene,  maa  ingen 
hindre  Fogeden  i at  gribe  dem.  Derimod  maa  ingen  angribe 
Fjender  af  fremmede  Herrer  eller  Stæder,  saa  længe  de  ere 
i Kongens  Land ; ville  de  orloge,  kunne  de  drage  andensteds 
hen,  thi  i sit  Land  vil  Kongen  have  Fred,  og  hvo  der  bry- 
der denne,  vil  han  holde  for  sin  Fjende.  Ingen  maa  bære 
Vaaben,  hverken  Fiskeren,  der  drager  til  Søs,  eller  Kjøbman- 
den,  der  rider  i Stranden,  hverken  Haandværkere  eller 
Skippere46. 

Hvad  de  fremmede  angaar,  viser  Forordningen,  hvorledes 
alle  de  Indskrænkninger,  der  kunde  ligge  i Kjøbmændenes 
Privilegier,  bleve  skarpt  overholdte.  Saltningen  af  Silden 
skal  foregaa  paa  de  dertil  bestemte  Steder,  men  hverken  til 
Skibs  eller  paa  Stranden.  Gods  maa  ikke  udskibes  om  Nat- 
ten; alt  Forkjøb  forbydes  strængt,  ligeledes  Udførsel  af  Korn. 

rogle  Bestemmelser  vise  tilbage  til  de  sidste  Aars  Stridig- 
eder. Ingen  Foged  maa  lægge  mere  til  sin  Stads  Fid,  end 
rad  der  rettelig  hører  til  den;  det  forbydes  strængt,  at  der 
Skaane  maa  gaa  anden  Mønt  end  Kongens  egen47. 

Disse  Bestemmelser  gaa  dog  ikke  ud  over,  hvad  der  var 
ronens  strænge  Ret;  andre  stride  derimod  bestemt  mod 
’ivilegierne  og  gribe  ind  i Kjøbmændenes  Friheder,  til  Dels 
a meget  vigtige  Punkter.  En  Udeladelse  er  allerede  be- 
dende; én  af  Hanseaternes  Rettigheder  var,  at  de  maatte 
)re  Vaaben  saa  længe,  indtil  de  kom  til  deres  Herberge,  og 
tte  var  jo  af  en  vis  Vigtighed  i denne  Tid,  hvor  Kjøbman- 
a ikke  sjældent  med  Magt  maatte  værne  om  sit  Liv  og 
ds;  alligevel  findes  denne  Ret  ikke  omtalt  i Forordningens 
ntagne  Bestemmelser  mod  at  bære  Vaaben.  Vigtigere  ere 
* andre  Punkter.  Hvad  Jurisdiktionen  angaar,  byder  For- 
ningen,  at  enhver  skal  søge  Ret  hos  sin  Stads  Foged, 
len  det  gjælder  blodige  Domme,  der  gaa  paa  Livet* ; saa- 
3s  var  ogsaa  Bestemmelsen  i Privilegierne,  men  her  med 
behold,  om  nogen  Stad  mulig  havde  større  Ret.  Dette 
netop  Tilfældet  med  Lubeeks  og  Stralsunds  Foged,  der 
la  havde  Hals-  og  Haandsret,  og  hertil  tager  Forordnin- 
altsaa  intet  Hensyn.  Ved  Freden  i 1370  havde  Stæderne 
et  sig  den  vigtige  Ret  til  Detailhandel ; de  maatte  udsælge 
;r  i alenvis,  om  ikke  paa  Fiddet,  saa  dog  i Boderne. 
e forbyder  Forordningen  udtrykkelig;  under  40  Marks 
e maa  ingen  Kjøbmand  udskære  Lærred  i alenvis,  og 
ken  Skrædder  eller  Overskærer  maa  kjøbe  hele  Stykker 
for  at  udsælge  dem  i mindre  Dele,  undtagen  Fogeden 
ler  det48. 

Denne  Forordning  kan  kun  i høj  Grad  bekræfte,  at  Mar- 

grethes  Forhold  til  Støderne  aldrig  var  meget  venligt  eller 
rettere  altid  var  spændt.  Og  hvorledes  kunde  det  være  an- 
derledes? Mellem  det  kraftige  Kongedømme  i Norden  og 
Hanseateme  var  der  en  Modsætning,  der  aldrig  kunde  ud- 
jævnes  eller  skjules,  og  Støderne  stode  her  i den  uheldigste 
Stilling.  De  havde  opnaaet  en  fuldstændig  Stadfæstelse  paa 
deres  Privilegier,  men  de  formaaede  ikke  at  sikre  sig,  at  disse 
Privilegier  bleve  anerkjendte  og  overholdte,  naar  Kjøbmanden 
kom  til  Skaane  for  at  fiske  og  handle  eller  naar  Skipperen 
strandede  paa  de  danske  Kyster.  Hanseaternes  Magt  var 
svækket;  umiddelbart  havde  de  ingen  Indflydelse  i Norden, 
og  endnu  fandtes  der  i Unionen  ingen  Partideling,  hvoraf 
de  kunde  benytte  sig.  Saa  gik  det  da,  som  man  kunde  for- 
udse. Privilegierne  stode  paa  Pergamentet,  men  overholdtes 
ikke  i Virkeligheden ; overalt  mødte  Støderne  en  stærk  Konge- 
magt, der  skinsygt  vaagede  over  sine  Rettigheder,  og  atter  og 
atter  var  det  Kongedømmet,  der  satte  sine  Krav  igjennem. 


IV.  Kampen  om  Sønderjylland. 

Samtidig  med  at  Margrethe  arbejdede  paa  at  bringe 
Gotland  tilbage  til  Norden,  var  hun  paa  en  anden  Kant  i Færd 
med  ligeledes  at  gjenvinde  en  tabt  Provins  for  sit  Rige. 
Sagen  var  endnu  vigtigere,  men  ogsaa  langt  vanskeligere  end 
det  gotlandske  Stridsspørgsmaal ; det  drejede  sig  om  et  Land, 
der  i et  Par  Aarhundreder  igjennem  havde  fj ærnet  sig  mere 
og  mere  fra  Danmark,  Søndeijylland  nemlig  eller,  som  det 
nu  oftere  kaldtes,  Hertugdømmet  Slesvig. 

Vi  have  tidligere  set,  at  Margrethe,  der  ellers  saa  trofast 
)g  sin  Faders  Tanker,  netop  paa  dettte  Punkt  ikke  havde 
at  at  træde  i hans  Fodspor.  Valdemar  Atterdag  var  i 
s sidste  Aar  faktisk  Herre  over  den  største  Del  af  Hertug- 
iøinmet,  men  Holstenerne  udnyttede  hans  Død,  og  medens 
•grethe  var  fuldt  optagen  af  at  gjøre  sin  Søns  Krav  paa 
danske  Trone  gjældende,  faldt  de  sønderjydske  Slotte  i 
vernes  Hænder.  Siden  gik  Dronningen  endog  saa  vidt,  at 
i ved  Forleningen  i Nyborg  1386  gav  de  holstenske  Fyr- 
• retslig  Adkomst  til  Hertugdømmet;  hun  berøvede  derved 
danske  Stormænd  deres  eneste  Støtte  udenlands  og  Mek- 
ourgerne  deres  vigtigste  Forbundsfælle  i den  Kamp,  der 
aabnedes  om  Sveriges  Krone.  Stor  og  følgesvanger  var 
dlertid  Indrømmelsen;  Slesvig  blev  af  selve  Danmarks 
age  paa  en  højtidelig  Rigsforsamling  anerkjendt  som  Fane- 
, arveligt  i den  schauenburgske  Slægt,  og  den  tyske  Ind- 
lelse  i Sønderjylland,  der  allerede  faktisk  var  saa  dybt 
ndfæstet,  fik  derved  en  Retsgrund,  der  syntes  uomtvistelig. 

Snart  viste  Margrethe  sig  dog  ogsaa  i dette  Spørgsmaal 
i Valdemars  rette  Datter,  der  blot  opsatte,  hvad  hun  ikke 
ix  kunde  magte,  og  efter  kun  ti  Aars  Forløb  fik  hun  den 
ynesadende  saa  endelige  Opgjørelse  fra  1386  ændret  til  en 
disse  halve  Afgjørelser.  som  hun  i saa  høj  Grad  yndede, 
som  holdt  Spørgsmaalet  svævende  til  en  kommende  gun- 
; Lejlighed.  I Aaret  1396  havde  Margrethe  jo  faaet  Erik 
Pommern  antagen  til  Konge  i Danmark,  og  efter  Lensret- 
i skulde  Holstenerne  nu  søge  den  nye  Regents  Stadfæstelse 
i Forleningen;  det  var  en  Formsag,  men  en  Form,  der 
r aldeles  nødvendig  for  at  give  Besiddelsen  fuld  Retsgyl- 
;hed.  Ved  Fastetid  mødtes  saa  begge  Parter  i Assens, 


i 


Digitized  by  Google 


392 


ledsagede  af  deres  Raader;  hvad  der  imidlertid  foregik  her,  kjen- 
des  uheldigvis  kun  fra  senere  Vidnesbyrd,  og  disse  ere  meget 
modstridende.  Danske  Rigsraader,  der  havde  været  til  Stede, 
bevidnede  siden,  at  Forleningen  var  bleven  tilbudt  Holstenerne, 
men  at  disse  havde  nægtet  at  modtage  denne  og  at  blive 
Kong  Eriks  Mænd  og  Tjenere;  der  lovedes  dem  da  Penge  for 
deres  Tjeneste,  og  en  Forlening  fandt  ikke  Sted.  Flere  Hol- 
stenere, der  ogsaa  havde  overværet  Mødet,  paastode  derimod, 
at  Erik  havde  modtaget  Grevernes  Hylding  og  Troskabsed  og 
stadfæstet  alt,  hvad  der  var  indrømmet  dem  tidligere.  Al- 
deles uforenelige  ere  disse  Udsagn  dog  ikke;  kun  synes  der 
allerede  ved  selve  Retshandlingen  at  have  været  en  Tvetydig- 
hed, der  siden  gav  .Anledning  til  de  modsatte  Fortolkninger. 
Der  har  aabenbart  her  som  saa  ofte  før  været  Strid  om  Her- 
tugens Tjenestepligt  overfor  Riget,  og  Holstenerne  have  kun 
villet  tjene  for  Sold;  dette  er  Margrethe  gaaet  ind  paa,  og 
Erik  har  da  ogsaa  modtaget  Ed  af  Greverne,  men  den  forme- 
lige Overrækkelse  af  Lensfanen  har  ikke  fundet  Sted,  hvad 
Holstenerne  heller  ikke  paastaa49. 

Dronning  Margrethe  lod  sig  foreløbig  nøje  med  denne 
Uklarhed;  de  faktiske  Forhold  ændredes  ikke,  og  Gerhard  af 
Holsten  forblev  i fuld  og  anerkjendt  Besiddelse  af  Hertug- 
dømmet, ja,  han  stod  sig  personlig  endog  ret  godt  med 
Dronningen;  i Striden  om  Gotland  stillede  han  sig  for  Ex. 
paa  hendes  Side  og  truede  Høj  mesteren  med  selv  at  ville 
hjælpe  til  Øens  Gjenvindelse.  Al  Strid  syntes  saaledes  bilagt, 
da  et  uforudset  Tilfælde  gav  Margrethe  den  Lejlighed  til  at 
blande  sig  i de  slesvigske  Forhold,  hvorefter  hun  sikkert  har 
længtes  inderlig.  I Aaret  1404  faldt  Hertug  Gerhard  paa  et 
Tog  mod  Ditmarskerne,  efterat  hans  yngre  Broder  Albrecht 

e mistet  Livet  paa  et  lignende  Tog  Aaret  forud.  Den 
enske  Linje  af  det  schauenburgske  Hus  var  dermed  ble- 
meget  faatallig ; endnu  levede  Gerhards  og  Albreehts  Broder 
rik,  der  var  Bisp  i Osnabriick,  og  Hertugen  efterlod  sig 
mke,  Elisabeth  af  Brunsvig,  og  to  Sønner,  hvoraf  den 
te,  Henrik,  dog  kun  var  7 Aar  gammel,  medens  en  tredje 
først  fødtes  efter  Faderens  Død. 

Mellem  Enkehertuginden  og  hendes  Svoger  var  Forholdet 
ligt,  og  den  afdøde  Gerhard  havde  helt  udelukket  sin 
ler  fra  Formynderstyrelsen;  naar  dertil  kom  den  endnu 
afsluttede  Kamp  med  Ditmarskerne,  forstaar  man  let, 
lisabeth  kunde  ønske  at  søge  Støtte  hos  sin  mægtige 
ierske  mod  Nord,  og  Margrethe  var  villig  nok  til  at  ind- 
sig paa  denne  Forbindelse.  Uheldigvis  var  Dronningen, 
lerhard  faldt,  langt  borte,  højt  oppe  i Sverige,  og  hun 
:te  foreløbig  indskrænke  sig  til  fraJønkøping  at  opfordre 
uginden  til  at  slutte  en  Stilstand  med  Ditmarskerne,  ind- 
un  selv  og  hendes  andre  Venner  kunde  komme  hende 
Ijælp 50.  Margrethe  begav  sig  snart  efter  paa  Vejen  syd- 
men inden  hun  naaede  Sønderjylland,  vare  Forholdene 
allerede  bievne  ret  uheldige  for  Elisabeth.  Grev  Henrik 
le  forladt  sit  Bispedømme  og  med  Vaaben  i Haand  gjort 
Arvekrav  gjældende;  Hertuginden  havde  været  nødt  til 
idrømme  ham  næsten  hele  Holsten,  medens  han  til  Gjen- 
d opgav  at  kræve  Del  i Formynderstyrelsen  for  Slesvig, 
m Aarets  Udgang  havde  man  i Fællesskab  sluttet  Fred 
Ditmarskerne  5‘. 

Den  rent  øjeblikkelige  Fare  var  altsaa  overstaaet,  før 
grethe  kom  til;  stadig  trængte  Elisabeth  dog  haardt  til 
te  mod  sin  Svoger,  og  de  slesvigske  Adelsmænd,  der  ud- 

gjorde  Formynderregeringen,  og  blandt  hvem  Erik  Krumedige 
og  Lavrids  von  Hesten  vare  de  vigtigste,  følte  ogsaa  Nødven- 
digheden af  Hjælp  udefra.  Saa  fremstillede  Margrethe  sig 
da,  venlig  og  indsmigrende;  hun  trøstede  den  sørgende  Enke, 
hendes  velfyldte  Pengepung  stod  Stormændene  aaben,  og 
snart  enedes  man  om,  at  Erik  af  Pommern  udnævntes  til 
den  øverste  Formynder  for  Hertuginden  og  hendes  Børn; 
som  Lensherre  havde  han  vel  ogsaa  lovligt  Krav  paa  at  ind- 
tage denne  Stilling. 

Ingen  Lejlighed  kunde  tænkes  gunstigere  for  Margrethe 
til  et  Forsøg  paa  at  vinde  Slesvig  tilbage,  og  Vejen  dertil 
var  hende  anvist  allerede  af  hendes  Fader;  hendes  Plan 
maatte  være  den,  som  den  holstenske  Krønike  tillægger 
hende:  efterhaanden  at  skaffe  sig  alle  Hertugdømmets  Slotte 
i Pant  og  lokke  Adelen  til  sig  ved  rige  Gaver.  I Løbet  af 
et  Par  Aar  (1405—1407)  opnaaede  hun  da  ogsaa  overordent- 
lig meget  ved  at  følge  denne  Fremgangsmaade.  Hertuginde 
Elisabeth  var  selv  mod  et  stort  Laan  nødsaget  til  at  pant- 
sætte Tønder  Slot,  hvis  Underliggende  omfattede  de  fleste 
Herreder  i Vestslesvig  og  hele  det  da  endnu  saa  udstrakte 
Nordfrisland ; Dronningen  betroede  dette  Slot  til  Erik  Kru- 
medige, der  en  Tid  lang  blev  hendes  ivrigste  Tilhænger. 
Paa  Østkysten  indløs  tes  Haderslev  hus  fra  Enken  efter  Henrik 
von  Alefeld,  der  havde  faaet  det  i Pant  af  Gerhard;  flere 
Herreder  i den  mellemste  Del  af  Nordslesvig,  der  vare  i 
Hænderne  paa  den  mægtige  Familie  Limbek,  kom  for  saa 
vidt  under  Dronningen,  som  denne  Slægt  hyldede  hende, 
medens  hun  afkjøbte  den  Slottet  Trøjborg  og  skjænkede 
denne  Borg  til  Ribe  Bispestol,  for  saaledes  at  knytte  den 
fast  til  Danmark.  Her  som  overalt  søgte  Margrethe  Støtte 

Gejstligheden;  hun  kjøbte  Godset  Grødersby  ved  Slien 
forærede  det  til  en  Messe  i Slesvigs  Domkirke.  Den  da- 
ende  Biskop  Johan  modtog  Dronningens  udstrakte  Haand ; 
i havde  lidt  meget  af  den  holstenske  Adels  Overmod  og 
nu  ind  paa  at  overdrage  Margrethe  Bispestolens  to  faste 
tte  for  6 Aar  mod  en  aarlig  Afgift.  Det  var  Slottet  Svav- 
l længst  sydvest  i Slesvig  ved  Trenefloden  og  Borgen 
bbe  paa  Halvøen  Svansen,  der  derved  kom  i Dronnin- 
s Besiddelse ; det  første  overdrog  hun  til  den  danske  Rid- 
Niels  Iverssøn  af  Ætten  Rosenkrans,  og  disse  to  Punkter 
?e  de  yderste  Forposter  for  det  danske  Herredømme,  der 
naaede  helt  ned  til  Holstens  Grænse52. 

Ved  alle  disse  Godskjøb  og  Tilpantninger  havde  Mar- 
the  faaet  Herredømmet  i den  større  Halvdel  af  Slesvig, 
hendes  Besiddelser  omgave  paa  alle  Sider  det,  der  var 
net  Enkehertuginden;  Øerne  Als  og  Ærø,  Byen  Flensborg 
d den  tæt  derved  liggende  Borg  Nyhus  og  endelig  Hoved- 
;tet  Gottorp  udgjorde  alt  det,  Elisabeth  havde  i Eje,  og 
af  var  endda  det  meste  eller  alt  atter  pantsat  til  Adels- 
snd,  der  herskede  aldeles  egenraadig.  I det  saaledes  paa 
s Maader  sønderdelte  Land  var  der  overalt  en  bølgende 
3,  og  Landefreden  blev  brudt  atter  og  atter.  Danske 
»bstedmænd,  der  i fredeligt  Handelsærende  kom  til  Sles- 
, bleve  overfaldne  og  plyndrede;  to  kongelige  Udsendinge, 
vare  paa  Vejen  til  Lubeck  med  Breve  fra  Erik,  bleve  ved 
astadt  berøvede  alt  deres  Gods  af  nogle  holstenske  Adels- 
md  5S.  Paa  deres  Side  optraadte  ogsaa  de  danske  Høveds- 
ind i Sønderjylland  med  stor  Haardhed,  og  Niels  Iverssøn 
i Svavsted  bragte  det  endog  saa  vidt,  at  de  ejderstedtske 

Frisere  gjorde  Oprør  og  prøvede  paa  at  indtage  Borgen,  hvad 
dog  mislykkedes54. 

Misfornøjelsen  over  al  denne  Ufred  rettede  sig  især  mod 
det  danske  Herredømme  som  den  nærmeste  Aarsag  dertil, 
og  der  indtraadte  et  stærkt  Omslag  i den  venlige  Stem- 
ning, hvormed  Margrethes  første  Tilnærmelse  var  bleven 
modtagen.  De  holstenske  Stormænd,  der  en  Tid  lang  havde 
staaet  paa  hendes  Side,  fjæmede  sig  atter;  selv  Elisabeth  fat- 
tede en  let  forstaaelig  Mistillid  til  Dronningens  varme  Ven- 
skab og  nærmede  sig  den  tidligere  saa  forhadte  Svoger,  Henrik 
af  Osnabriick,  der  paa  sin  Side  søgte  Støtte  ved  at  indgaa 
et  Forbund  med  Albrecht  af  Meklenburg,  som  endnu  stedse 
førte  Titel  af  Sveriges  Konge,  og  med  Hertug  Erik  af  Sach- 
sen-Lauenburg,  der  selv  var  gift  med  en  holstensk  Greve- 
datter55. Som  Modvægt  søgte  de  Danske  Venskab  med  Hol- 
stenernes Arvelj  ender,  Ditmarskerne,  og  i Juli  1409  sluttedes 
der  et  nøje  Forbund  mellem  disse  og  de  tre  nordiske  Riger 5t. 

Samtidig  havde  man  fra  dansk  Side  gjort  et  aggressivt 
Skridt.  Kongen  havde  stævnet  Enkehertuginden  for  sig,  for 
at  hun  kunde  forsvare  sig  mod  Beskyldningen  for  at  have 
brudt  den  besvome  Landefred;  der  var  nærmest  Tale  om 
Rov,  begaaet  mod  en  vis  Fru  Lene,  hvis  Værge  Kongen  var, 
men  Klagen  udvidedes  snart  til  at  gjælde  alle  de  Overgreb, 
der  vare  udøvede  fra  Hertugindens  Slotte.  Det  var  fastsat, 
at  Elisabeth  skulde  møde  i Kolding  til  St.  Hans  Dag  1409; 
hun  indfandt  sig  dog  først  ni  Dage  efter  Tiden  og  paastod 
saa,  at  det  ikke  havde  staaet  i hendes  Magt  at  hindre  Freds- 
bruddene; alle  hendes  Slotte  vare  jo  bortpantede,  og  hun 
havde  i Virkeligheden  intet  at  sige  over  Høvedsmændene. 
Dette  skulde  hun  nu  bevise  med  tolv  Mands  Vidnesbyrd,  og 

blev  det  tilfundet  Erik  Krumedige  som  hendes  Drost  at 
den,  der  skaffede  dette  Bevis;  han  lovede  at  gjøre  det 
næste  Morgen,  men  om  Natten  red  han  bort  fra  Kol- 
, og  ganske  paa  samme  Vis  gik  det  derefter  med  to  an- 
holstenske  Herrer.  Mødet  endte  uden  Kesultat,  og  Her- 
lden  maatte  ydmygt  bede  Kongen  om  at  fastsætte  en  ny 
andling,  hvad  Erik  gik  ind  paa. 

I Begyndelsen  af  September  samledes  man  da  atter  i 
ing,  Elisabeth  denne  Gang  ledsaget  af  sin  Svoger,  Grev 
•ik,  der  fra  nu  af  stadig  staar  som  hendes  nærmeste  Yen 
Ijælper.  Han  optraadte  paa  hendes  Vegne  og  søgte  ved 
e Vendinger  og  Omsvøb  at  undgaa,  hvad  der  klarlig 
Kongens  Maal,  det  at  faa  Hertuginden  dømt  til  en  stor 
leserstatning,  hvorfor  hun  atter  maatte  pantsætte  ham  et 
andet  Slot.  Erik  fik  imidlertid  først  slaaet  fast,  at  da 
ugdømmet  Slesvig  var  en  Del  af  Kongeriget,  maatte 
raadet  være  den  rette  Domstol,  og  dette,  som  helst  vilde 
te  de  stridende  Parter  ved  et  Forlig,  fik  endelig  mæglet 
»verenskomst,  som  dateredes  fra  Hindsgavl  Slot  i Fyn, 
til  Mødet  en  Tid  lang  havde  været  forlagt.  Det  hed  sig 
i i Holsten,  at  Greven  kun  ved  Tvang  bragtes  til  at  gaa 
derpaa;  vist  er  det,  at  Traktaten  var  højst  ufordelagtig 
lam  og  hans  Svigerinde.  Begge  maatte  i Forening  ud- 
! et  Gjældsbrev  til  Erik  og  Margrethe,  lydende  paa  den 
ige  Sum  af  10,000  Mark  lybsk;  det  blev  ikke  sagt, 
fra  Gj  ælden  stammede,  men  Pengene  vare  sikkert  at  be- 
e som  en  Erstatning  for  de  fyegaaede  Overgreb.  For 
e Sum  pantsattes  Byen  Flensborg  og  Slottet  Nyhus  med 
Len,  og  da  Borgen  i Forvejen  var  bortpantet  til  Hr. 
ids  von  Hesten,  forpligtede  Holstenerne  sig  til  at  skaffe 

ham  fjæmet;  i øvrigt  forbeholdt  Elisabeth  sig  Ret  til  atter 
at  indløse  Flensborg  mod  at  udbetale  de  10,000  Mark;  øn- 
skede hun  at  gjøre  dette,  skulde  hun  anmelde  det  ved  Pinse- 
tid og  have  Summen  rede  til  den  følgende  Jul,  da  Slottet 
skulde  tilbageleveres.  Penge  vare  imidlertid  ikke  Holstener- 
nes stærke  Side,  og  Margrethe  frygtede  næppe  for,  at  Indløs- 
ningen skulde  være  nær,  da  hun  en  Maaned  efter  fik  By  og 
Slot  overgivet  til  sig57. 

Ved  denne  sidste  Erhvervelse  havde  Kong  Eriks  Myn- 
dighed gjort  et  saadant  Fremskridt,  at  det  holstenske  Herre- 
dømme i Sønderjylland  syntes  sin  Undergang  nær:  der  mang- 
lede kun  lidt  i,  at  de  Danske  vare  naaede  lige  saa  vidt  som 
i Kong  Valdemars  sidste  Dage*).  Erhvervelsen  af  Flensborg 
fulgtes  imidlertid  strax  af  en  kraftig  Modbevægelse  fra  Holste- 
nernes Side.  I Februar  1410,  da  Vinteren  forhindrede  Un- 
derstøttelse fra  Norden,  trængte  de  holstenske  Adelsmænd 
ind  i Byen  Flensborg  og  overfaldt  her  Biskop  Johan  af  Sles- 
vig; hans  Køgemester  blev  nedhugget,  hans  Tjenestefolk 

*)  Det  fortælles  i den  senere  holstenske  Krønike,  at  Margrethe  paa 
denne  Tid  endog  gjorde  et  Forsøg  paa  at  faa  selve  Gottorp  i sin 
Magt.  Hun  forestillede  Enkehertuginden,  at  det  vilde  gjøre  de 
Danske  mere  tilbøjelige  til  Fred,  om  Elisabeth  viste  sin  Tillid  til 
hende  ved  at  overlade  hende  Slottet,  om  det  saa  kun  var  for  en 
Time,  og  Hertuginden  gik  ind  herpaa.  Margrethe  besøgte  hende 
da  med  et  lille  Følge  og  fik  ganske  rigtig  Slottets  Nøgler  overleve- 
rede, hvorefter  man  gik  til  Bords.  Den  listige  Dronning,  der  selv 
havde  ondt  i Sinde,  frygtede  imidlertid  for  Forræderi  fra  Holstener- 
nes Side,  og  da  det  rygtedes,  at  der  var  set  væbnede  Folk  i Slots- 
taarnet,  brast  hun  i Graad,  rejste  sig  og  forlod  Gottorp  hurtigst 
mulig:  paa  den  Vis  blev  Slottet  reddet  for  Hertuginden,  der  først 
siden  indsaa,  hvor  stor  Faren  for  at  miste  det  havde  været89.  Vi 
ere  aldeles  ude  af  Stand  til  at  bedømme,  hvor  meget  sandt  der  er  i 
denne  Fortælling. 

ikede,  og  Bispen  selv  førtes,  saaret  og  halvnøgen,  som  Fange 
Jpaa.  Faa  Dage  efter  rettedes  Angrebet  mod  de  bispelige 
)tte ; Stubbe  faldt  strax  i Holstenernes  Hænder,  og  hen  paa 
tnmeren  m aa  tte  ogsaa  Svavsted  overgive  sig59. 

Efterat  det  saaledes  var  lykkedes  de  holstenske  Stormænd 
knuse  Kronens  vigtigste  Tilhænger  i Sønderjylland,  slut- 
e Enkehertuginden  sig  til  Bevægelsen.  Ved  Pinsetid  til- 
Idte  hun  den  danske  Styrelse,  at  hun  var  rede  til  at  ud- 
ale  Pantesummen  for  Flensborg60,  og  samtidig  henvendte 
sv  Henrik  sig  til  Adolf  af  Schauenburg  for  hos  denne 
sveslægtens  Overhoved  at  faa  Hjælp.  Adolf  lod  sig  denne 
ile  dyrt  og  fik  Slottet  Haseldorp  i Pant,  men  gav  da 
aa  Møde  for  at  opretholde  sin  Slægt  i Besiddelsen  af 
derjylland61.  — Hen  paa  Sommeren  1410  satte  Kong 
{ sine  Stridskræfter  i Bevægelse:  en  Hærafdeling  under 
'ørsel  af  jydske  Adelsmænd  som  Henneke  Skarpenberg  og 
•ens  Munk  trængte  ned  langs  Halvøens  Vestkyst,  kom  for 
til  at  undsætte  Svavsted  og  plyndrede  i Nordfrisland; 
gen  selv,  i hvis  Hær  der  ogsaa  var  mange  Svenskere, 
rede  Ærø  og  landede  derefter  paa  Als,  hvor  Indbyggerne 
ede  ham,  og  Slottet  Nordborg  snart  efter  maatte  over- 
sig. Hans  videre  Fremtrængen  standsedes  dog,  da  der 
Efterretning  om,  at  Jyderne  havde  lidt  et  afgjørende 
;rlag;  ved  Eggebæk  havde  Grev  Adolf  af  Schauenburg 
12  August  med  sine  Sachsere  truffet  de  Danske,  og  Da- 
var endt  med  en  stor  Sejr  for  ham;  Mogens  Munk  var 
n,  Skarpenberg  tagen  til  Fange,  og  i fuld  Opløsning 
ede  Danskerne  nordpaa62. 

Hermed  standsede  Krigen  for  dette  Aar.  Hvad  de  Dankse 
3 vundet  paa  Østkysten,  blev  fuldt  ud  opvejet  af  det 

store  Nederlag,  de  havde  lidt  i aaben  Mark,  og  Holstenerne 
fik  nyt  Mod  ved  at  se,  hvorledes  det  havde  været  dem  muligt 
at  standse  Nordboernes  Fremtrængen.  Som  sædvanlig  i den 
Tid  afløstes  imidlertid  Krigen  af  Underhandlinger;  Hanse- 
stæderne  lagde  sig  imellem fiS,  og  Dronning  Margrethe  fæstede 
vel  ogsaa  mere  Lid  til,  hvad  hun  kunde  opnaa  ad  fredelig 
Vej.  Allerede  i September  mødtes  de  stridende  Parter  i 
Flensborg;  der  fastsattes  en  foreløbig  Stilstand,  og  det  hele 
Mellemværende  blev  overladt  til  Afgjørelse  af  en  Voldgifts- 
domstol, hvori  Margrethe  selv  fik  Sæde.  Afgj  øreisen  skulde 
egentlig  have  fundet  Sted  allerede  i Oktober  Maaned,  men 
man  kom  dog  ikke  videre  end  til  en  Forlængelse  af  Stil- 
standen, hvorunder  hver  af  Parterne  skulde  beholde  sine 
Erobringer,  Hertuginden  altsaa  de  to  bispelige  Slotte,  Kongen 
derimod  Als  og  Ærø.  Hvad  Flensborg  angaar,  som  jo  egent- 
lig skulde  have  været  udleveret  ved  Juletid  mod  Udbetaling 
af  Pantesummen,  blev  Afgjørelsen  udsat  til  det  egentlige 
Fredsmøde,  der  skulde  afholdes  i Maj  141 164.  Før  dette 
Møde  kom  i Stand,  bragte  i øvrigt  Dronning  Margrethes 
Statskløgt  det  danske  Herredømme  et  nyt  Skridt  fremad. 
Hun  udlaante  3000  Mark  lybsk  til  Hertug  Erik  af  Sachsen, 
der  med  sin  holstenske  Hustru  havde  faaet  vigtige  Besiddel- 
ser i det  nordlige  Slesvig,  og  disse,  der  bestode  af  Aaben- 
raa Slot  med  Byen,  dertil  flere  omliggende  Herreder  og 
Birker,  gik  nu  som  Pant  over  til  Dronningen  og  Kong 
Erik65. 

I Stedet  for  det  tål  Maj  Maaned  fastsatte  Møde,  der 
skulde  have  været  afholdt  i Flensborg,  samledes  man  allerede 
i Marts  paa  Koldinghus.  Hvem  der  mæglede,  vides  ikke; 
det  kom  imidlertid  nu  til  en  længere  Stilstand,  der  skulde 

ke  sig  over  fem  Aar,  og  saa  længe  den  vedvarede,  skulde 
delsesforholdene  være  saaledes,  som  de  vare  før  Krigs- 
1410;  Holstenerne  skulde  først  tilbagegive  Biskop  Jo- 
lans  to  Borge,  og  derefter  skulde  Erik  tilbagegive  Her- 
den de  erobrede  Øer;  Tønder  Slot  med  dets  store  Til- 
lde  i Vestslesvig  skulde  Margrethe  derimod  beholde  i 
den  Tid,  som  Pantebrevet  derpaa  medgav,  og  for  Flens- 
Vedkommende  opgav  Hertuginden  sin  Ret  til  at  ind- 
let; de  fem  Aar  igjennem  skulde  det  forblive  som  Pant 
igens  Hænder,  Var  dette  i det  hele  fordelagtigt  for  de 
ce,  blev  ogsaa  den  Voldgift,  der  efter  Stilstandens  Ud- 
kulde  afgjøre  alle  Stridsspørgsmaalene,  ordnet  paa  en 
j,  som  ret  maatte  være  efter  Margrethes  Hjærte.  Det 
ge  Fredsmøde  skulde  afholdes  i Nyborg  paa  dansk 
1;  Voldgiftsdomstolen  skulde  bestaa  af  et  lige  stort  An- 
iader  fra  begge  Sider,  men  det  blev  dog  fastslaaet,  at 
aen  skulde  fældes  efter  dansk  Ret,  og  fremdeles  ene- 
tan  om,  at  hvis  hverken  Raademe  eller  to  af  dem  ud- 
ie Opmænd  kunde  enes  om  Dommen,  da  skulde  Sagen 
■gges  Kong  Eriks  Slægtning  og  Ven,  den  romerske 
} Sigismund;  hvad  denne  fastsatte,  stadig  i Henhold  til 
Ret,  skulde  begge  Parter  uvægerlig  bøje  sig  for 6e. 
ilt  synes  hermed  i fuldkommen  Orden ; Hovedbrevet  om 
inden  blev  beseglet  af  Fyrsterne  og  deres  Mænd ; et  an- 
rev , som  indeholdt  nøjere  Bestemmelser  om  Forholdene 
Vaabenstilstanden  og  som  fra  Kongens  Side  til  yder- 
Sikkerhed  skulde  være  beseglet  af  Raadsherrer  fra  alle 
ger,  forblev  derimod  ufuldført,  da  Holstenerne  ikke  ind- 
de  det  tilsvarende  Gjenbrev.  Dette  kunde  dog  ikke 
dre,  at  Stilstanden  var  fuldgyldig,  men  unægtelig  var 

Overenskomsten  i alle  sine  Punkter  højst  ufordelagtig  for 
Holstenerne,  og  det  gik  da  her  som  efter  Hindsgavlforliget: 
Adelen  paatog  sig  at  bryde  den  Fred,  som  Fyrsterne  havde 
sluttet.  Fremfor  alt  var  det  danske  Herredømme  i Flensborg 
Holstenerne  en  Torn  i Øjet,  og  da  Kong  Erik  begyndte  paa 
stærkt  at  befæste  Bjærget  nord  for  Byen,  erklærede  man  dette 
for  et  Brud  paa  Freden ; om  Natten  skaffede  Erik  Krumedige 
og  nogle  holstenske  Herrer  sig  Adgang  til  et  af  Byens  Klo- 
stre og  fik  derfra  snart  hele  Staden  i deres  Magt.  I Skan- 
serne paa  Bjærget  holdt  den  danske  Besætning  sig  dog,  og 
snart  kom  en  kongelig  Flaade  til  med  Hjælpetropper;  paa 
sin  Side  fik  Enkehertuginden  Hjælp  fra  sin  Broder,  Hertug 
Henrik  af  Brunsvig,  og  Aaret  1412  igjennem  førtes  Krigen 
med  afvexlende  Held67.  I Oktober  kom  det  imidlertid  til 
Fredsunderhandlinger,  og  paa  begge  Sider  modtog  man  Mæg- 
ling fra  Hertug  Ulrich  af  Meklenburg,  skjønt  denne  egentlig 
ikke  kunde  kaldes  meget  upartisk,  da  han  Aaret  forud  lige- 
frem var  traadt  i dansk  Tjeneste  og  modtog  Aarssold  af 
Kong  Erik68.  De  Betingelser,  som  Hertugen  fastsatte,  vare 
ogsaa  meget  fordelagtige  for  Danmark ; Byen  Flensborg  skulde 
strax  igjen  overgives,  og  for  øvrigt  skulde  Koldingstilstanden 
staa  ved  Magt  i alle  sine  Punkter,  blot  med  den  Forskjel,  at 
Fredsmødet  i Nyborg  og  Voldgiften  allerede  skulde  finde 
Sted  den  følgende  Sommer.  Stridsspørgsmaalet  om  Bjærget 
ved  Flensborg,  altsaa  vistnok  om  Kongens  Ret  til  at  befæste 
dette  Punkt,  vilde  Hertug  Ulrich  derimod  afgjøre  strax,  naar 
han  havde  modtaget  Indlæg  fra  begge  Parter;  den  7 Oktober 
mødte  Dronningen  selv  udenfor  Flensborg  for  at  modtage 
Hertugens  Dom;  paa  holstensk  Side  indfandt  sig  derimod 
ingen  Befuldmægtiget.  Under  disse  Forhold  kunde  Byen 
Flensborg  ikke  gjøre  Modstand,  og  den  24  Oktober,  faa  Dage 

n Død,  havde  Dronningen  den  Glæde  paa  Kong  Eriks 
?t  danske  Riges  Yegne  at  modtage  Hyldingsed  af  Bor- 
0&.  Derved  var  allerede  meget  vundet,  og  Margrethe 
have  det  bedste  Haab  om,  at  den  nærmeste  Fremtid 
føre  hele  Hertugdømmet  tilbage  til  Danmark. 


V.  Margrethes  Udenrigspolitik. 

iargrethes  Optræden  overfor  Udlandet,  saaledes  som  vi 
fulgt  den  gjennem  hendes  senere  Aar,  er  i fuld  Over- 
mmel8e  med  hendes  hele  Karakter,  med  det  Maadehold 
n Evne  til  at  begrænse  sig,  der  overalt  fremtræder  hos 
Hun  gaar  fremfor  alt  ud  paa  at  sikre  sine  Rigers 
engighed  i enhver  Retning,  men  da  hun  har  opnaaet 
da  Hanseateme  ere  fordrevne  fra  Skaane  og  Meklen- 
me  fra  Sverige,  iagttager  hun  overfor  Udlandet  den 
geste  Tilbageholdenhed.  Fra  dette  Øjeblik  af  er  den 
Styrelse  hendes  Hovedformaal,  og  medens  hun  udfol- 
n storartet  Virksomhed  for  at  fremme  Kongemagten  og 
LT nionen,  viser  hun  den  yderste  Forsigtighed,  for  at  ydre 
>ld  ikke  skulle  gribe  forstyrrende  ind  i hendes  Organi- 
isarbejde.  Ligesom  hun  tilbageviser  de  Forsøg,  der  fra 
mds  Side  gjøres  paa  at  inddrage  Norden  i Evropas  Stor- 
k,  modstaar  hun  sejrrig  den  store  Fristelse  til,  med  det 
jde  Nordens  Kræfter  at  virkeliggjøre  den  Drøm  om 
;dømmet  over  Østersøen,  der  førte  saa  mange  af  hen- 
’orgængere  og  Efterfølgere  paa  Danmarks  Trone  ud  paa 
ldsomste  Veje. 

Margrethe  vilde  forsvare  Norden , ikke  indblande  sig  i 
sine  Naboers  Forhold,  og  hun  benyttede  end  ikke  sin  Foster- 
søns pommerske  Forbindelser  til  at  vinde  videregaaende  Ind- 
flydelse i Nordtyskland.  Kong  Erik  maatte  dele  Herredøm- 
met over  sit  Stammeland,  Stolpe  og  Bagpommern  øst  for 
Swine,  med  sine  Farbrødre,  Bogislavs  VIII  og  Barnim  V ; 
med  den  første  kom  han  godt  ud  af  det,  medens  den  sidste 
vakte  Uro  i Landet  ved  at  forbinde  sig  med  den  polske 
Konge.  Vasallerne  tvang  imidlertid  Barnim  til  at  slutte 
Fred,  og  det  lille  Rige  blev  nu  delt  mellem  ham  paa  deu 
ene,  Bogislavs  og  Kong  Erik  paa  den  anden  Side  (1402). 
Kort  efter  døde  dog  Barnim , og  Bogislavs  synes  siden  at 
have  styret  hele  Hertugdømmet  paa  sine  egne  og  sin  Broder- 
søns Vegne 70.  Eriks  Halvfættere,  hvis  Hovedbesiddelser  var 
Barth  og  Stralsund,  søgte  Margrethe  at  vinde  ved  aarlig 
at  udbetale  dem  en  Pension  paa  nogle  hundrede  Mark 
af  Tolden  i Skaane,  hvad  dog  ikke  hindrede  den  ene  af 
dem,  Barnim  VI,  fra  i 1398  at  foretage  et  Røvertog  op  i 
de  danske  Farvande*);  Broderen,  Vartislavs  VIII,  viste  sig 
venligere  sindet,  og  i Flensborgforliget  1410  med  Holste- 
nerne nævnes  han  som  Voldgiftsmand  paa  dansk  Side.  Begge 
Brødrene  sluttede  i Aaret  1402  et  nøje  Forbund  med  Mar- 
grethe, og  ved  den  Lejlighed  omtales  det,  at  de  tidligere 
havde  aflagt  Hylding  og  Ed  til  Kong  Erik  og  de  forenede 
Riger;  om  denne  Ed  særlig  gjaldt  Rygen,  der  i saa  lang  Tid 
havde  været  et  Len  af  det  danske  Rige,  er  det  vanskeligt  at 
sige71.  Med  Eriks  fjæniere  Slægtninge,  Hertugerne  i Stettin, 
havde  Norden  mindre  at  gjøre,  og  det  var  først  under  den 

*)  Ovenfor  S.  215  er  dette  Tog  fejlagtig  henført  til  Barnim  V. 

jrjydske  Strid,  at  Margrethe  søgte  at  vinde  dem  for  sig; 
gamle  Hertug  Svantibors  Sønner,  Otto  og  Kasimir, 
til  Danmark  i 1411  og  lovede  da,  naar  det  paakræve- 
at  sende  Dronningen  og  Erik  en  Hjælp  af  hundrede  Væb- 
hvorfor  de  skulde  oppebære  500  lødige  Mark  for  hver 
Vfaaneder,  Tropperne  benyttedes.  Et  ganske  lignende 
udstedtes  samtidig  af  den  nysnævnte  Vartislavs  VIII 
Isom  af  tre  meklenburgske  Hertuger 72,  og  Meningen  var 
t at  forøge  Danmarks  Stridskræfter,  om  Kampen  for 
3rjylland  atter  skulde  blusse  op.  Et  Forsøg  paa  at  faa 
»’delse  i selve  Tyskland  bgger  der  derimod  hverken  heri 
i Margrethes  tidligere  Forbindelser  med  de  pommerske 
fyrster. 

lent  passiv  var  Dronningens  Politik  dog  ingenlunde, 
hun  gik  ud  paa  at  befri  Norden  fra  Fremmedherre- 
let  under  enhver  Form,  saa  udvidede  hun  denne  Stræ- 
til  at  gjælde  ikke  blot  Nordens  Hovedlande,  men  og- 
le  enkelte  Provinser,  der  vare  løsrevne  fra  Norden  og 
ikæbnens  Ugunst  komne  i Udlændinges  Magt.  Det  lyk- 
hende  at  tilbagevinde  Gotland  fra  Preusserne,  og  ved 
ød  kunde  hun  have  godt  Haab  om,  at  ogsaa  Sønder- 
d snart  helt  og  holdent  vilde  være  i den  danske  Kro- 
ie.  Begge  disse  Landskaber  vare  altfor  vigtige,  til  at  en 
*k  Regent  kunde  finde  sig  i at  se  dem  i fremmede  Hæn- 
Gotland  var  Østersøens  Fæstning  og  et  farligt  Støtte- 
for et  Angreb  mod  Sverige;  Sønderjylland  i Holste- 
s Magt  betød,  at  Danmark  laa  aabent  for  Fjender  syd- 
g de  sehauenburgske  Grever  vare  da  som  altid  rede  til 
e en  hjælpende  Haand  til  enhver  Opposition,  der  maatte 
sig  i Kongeriget. 

Til  de  Kampe,  der  førtes  om  Gjenerhvervelsen  af  Got- 
land og  Slesvig,  tog  Margrethe  alle  de  nordiske  Rigers  Magt 
til  Hjælp,  i alt  Fald  baade  Danmarks  og  Sveriges.  Den  Ex- 
pedition,  der  i Aaret  1404  sendtes  til  Gotland,  bestod  efter 
Krønikernes  Udsagn  baade  af  danske  og  svenske  Tropper,  og 
blandt  Høvedsmændene  for  Dronningens  Hær  træffe  vi  danske 
Adelsmænd  som  Sven  Sture  og  Trud  Hasse  jævnsides  svenske 
som  Algot  Magnusson,  naturligvis  tillige  flere  indvandrede 
Tyskere73.  I Kong  Eriks  store  Krigstog  til  Sønderjylland 
(1410)  deltoge  ligeledes  Svenskere  sammen  med  Danske ; 
en  Bjelke,  Erik  Stensson,  faldt,  som  det  synes,  paa  dette 
Tog,  og  flere  af  hans  Landsmænd  bleve  adlede  af  Kongen, 
formodentlig  til  Løn  for  tapper  Daad  i Krigen.  Om  Mar- 
grethe havde  Ret  til  saaledes  at  benytte  Herremændene  uden- 
for deres  eget  Lands  Grænser,  synes  temmelig  tvivlsomt,  da 
Unionstraktaten,  som  ganske  vist  udtrykkelig  ophævede  den 
Sætning,  at  ingen  var  pligtig  til  Tjeneste  udenfor  sit  Fædre- 
land, aldrig  var  bleven  endelig  stadfæstet.  Imidlertid  maatte 
jo  gjensidig  Hjælp  fra  det  ene  Rige  til  det  andet  være  en 
nødvendig  Følge  af  Foreningen,  hvis  denne  skulde  betyde 
noget,  og  der  høres  da  heller  intet  om,  at  Margrethes  Hæv- 
delse af  Unionsbestemmelserne  paa  dette  Punkt  vakte  Mod- 
stand. 

Uagtet  Dronningen  benyttede  Unionen  til  at  gjennem- 
føre  sin  Udenrigspolitik,  bærer  denne  dog  i ringe  Grad  Ka- 
rakteren af  at  være  nordisk,  eller  rettere,  den  er  udpræget 
dansk.  Yi  have  tidligere  set,  i hvor  høj  Grad  det  svenske 
Rigsraad  under  Forhandlinger  med  Udlandet  traadte  i Skygge 
for  det  danske;  det  gik  saa  vidt,  at  Forbundet  med  Ditmarskerne 
for  Ex.,  der  udtrykkelig  gjaldt  alle  tre  Riger,  afsluttedes,  uden 

’orhandlingerne  derom  overværedes  af  nogen  svensk  Rigs- 
, for  slet  ikke  at  nævne  Nordmændene , . der  overhovedet 
les  ikke  fik  nogen  Indflydelse  paa  den  udenrigske  Politik, 
nsides  dermed  ere  ogsaa  de  Interesser,  hvorfor  Margrethe 
ipede,  mere  Danmarks  end  det  forenede  Nordens  eller 
des  i alt  Fald  til  særlig  danske.  Hvad  Sønderjylland 
lar,  var  det  ganske  vist  i sig  selv  temmelig  givet,  at  det 
tte  være  Danmark,  der  baade  rejste  Kravet  derpaa  og  fik 
lelen  deraf,  om  det  lykkedes  at  sætte  Fordringerne 
inem.  Hvor  nær  laa  det  imidlertid  ikke  at  opstille  Got- 
som  Modstykke  til  Slesvig,  dette  Gotland,  som  i mindre 
en  Menneskealder  havde  lydt  under  Danmarks  Krone 
r ved  Vold  og  Magt  at  være  løsrevet  fra  Sverige,  hvortil 
fra  Arilds  Tid  havde  hørt;  hvor  naturligt  var  det  ikke, 
Margrethe,  der  lod  Svenskerne  hjælpe  til  Danmarks  Gjen- 
tring  af  Slesvig,  modsat  tildelte  deres  Rige  den  vigtige  0 
itersøen,  hvis  Gjenvindelse  var  godt  egnet  til  at  vise  de  For- 
, Sverige  kunde  naa  ved  Foreningen.  Svenskerne  havde 
a Tvivl  ventet  noget  saadant,  og  ved  Valget  i 1388  havde 
grethe  lovet  dem,  at  Sverige  atter  skulde  faa  sine  gamle 
;nser  tilbage  (S.  158).  Gotland  blev  dog  aldeles  ikke 
ttet  til  Sverige  igjen;  lad  det  passere,  at  det  officielt  blev 
igegivet  fra  Preusserne  til  de  tre  Riger  i Forening,  saa 
let  betegnende,  at  der  under  Forhandlingerne  fra  Dron- 
tens Side  taltes  om  Øen  som  »arvelig  hørende  til  Dan- 
•ks  Krone* 75.  Saa  snart  Gotland  kom  under  Margrethe, 
Landet  ogsaa  en  dansk  Lensmand  i den  nysnævnte  Trud 
se,  en  Herremand  fra  Skaane,  og  Danmark  gav  siden  ikke 
> paa  det  vigtige  Bytte,  før  Sverige  fik  Magt  til  med  Vaa- 
i Haand  at  gjøre  sine  Krav  gjældende. 

I de  sidste  Aar  af  Margrethes  Levetid  foregik  der  mær- 
kelige Begivenheder  ved  Østersøens  Sydkyst.  De  demokra- 
tiske Bevægelser,  der  tidligere  hist  og  her  havde  vist  sig  i de 
vendiske  Stæder,  og  som  maaske  havde  været  Hovedaar- 
sagen  til  den  forsigtige  Politik,  der  havde  begunstiget  Margrethe 
saa  meget,  sloge  nu  endelig  igjennem.  I Aaret  1405  kom 
i Lubeck  Misfornøjelsen  med  det  aristokratiske  Raad  til  Ud- 
brud, og  der  nedsattes  et  Udvalg  paa  60  Mand  til  at  kon- 
trollere Styrelsen,  medens  man  samtidig  gjorde  Raadets  Po- 
litik til  Gjenstand  for  den  skarpeste  Kritik,  hvorved  man  ikke 
glemte  dets  Optræden  overfor  de  nordiske  Riger:  Borgernes 
Klager  over  Sørøveriet  vare  ikke  bievne  hørte,  og  Raadet 
havde  opgivet  at  faa  Skadeserstatning  af  Norden;  Stockholms 
Besættelse  havde  forvoldt  de  største  Udgifter  og  var  endda 
foretagen  uden  Menighedens  Samtykke;  de  Privilegier  og  Fri- 
heder, som  Kjøbmændene  havde  beseglede  Breve  paa,  vare 
bievne  indskrænkede,  uden  at  Raadet  havde  klaget,  og  For- 
handlingerne med  Danmark  havde  det  ikke  benyttet  til  at 
skaffe  Borgerne  de  Friheder,  som  det  havde  været  ønske- 
ligt76. Tilsidst  sejrede  Folkepartiet  helt  i Lubeck;  i Aaret 
1408  droge  de  fleste  af  de  gamle  Raadsherrer  bort  fra  Sta- 
den, og  Borgerne  valgte  et  nyt  Raad , der  indtog  de  forladte 
Raadstole.  Den  demokratiske  Bevægelse  standsede  dog  ikke 
derved;  mod  Øst  udbredte  den  sig  til  Rostok  og  Wismar, 
mod  Vest  til  Hamburg;  alle  Vegne  vege  de  gamle  Raad  for 
Stormen,  og  Tresindstyvemandsudvalg  overtoge  Styrelsen  i 
Forening  med  folkevalgte  Raadsherrer. 

Medens  Hanseforbundet  paa  denne  Vis  havde  mistet  sine 
vigtigste  Medlemmer  og  indtraadte  i en  ren  Opløsningstil- 
stand, led  den  tyske  Ordens  Magt  et  endnu  mere  af- 

gjørende  Knæk.  Den  længe  truende  Kamp  mellem  Ridderne 
og  det  polske  Rige,  der  nu  var  styrket  ved  Foreningen  med 
Litaven,  brød  ud,  og  Højmesteren  led  den  15  Juli  1410  det 
forfærdelige  Nederlag  ved  Tannenberg.  Endog  de  ellers  saa 
faamælte  nordiske  Aarbøger  omtale  denne  Begivenhed 77,  der 
gjorde  en  brat  Ende  paa  Ordenens  Storhedstid. 

Uden  Tvivl  har  man  i Norden  fulgt  disse  Begivenheder 
med  stor  Opmærksomhed.  Fra  Lubeck  modtog  man  et  Klage- 
skrift, hvori  Demokraterne  søgte  at  retfærdiggjøre  deres  Op- 
træden mod  det  gamle  Raad,  og  en  af  de  mest  fremragende 
blandt  Stadens  nye  Herrer,  den  siden  saa  bekjendte  Tideman 
Sten,  besøgte  Kong  Erik  i 1410,  da  han  kvitterede  Kongen 
for  en  meget  stor  Sum.  Saaledes  blev  den  diplomatiske 
Forbindelse  ikke  afbrudt  mellem  Norden  og  Hanseaterne,  ja 
Margrethe  skal  endogsaa  have  mæglet  mellem  det  nye  Raad 
og  Kong  Ruprecht78,  men  hvor  overordentlig  stor  var  ikke 
Fristelsen  for  Margrethe  og  Erik  til  at  udbytte  hine  ulykke- 
lige Forhold  hos  deres  forhen  saa  mægtige  Naboer.  Den 
tyske  Orden  dybt  ydmyget,  Hanseaterne  i indbyrdes  Strid, 
og  det  samtidig  med,  at  der  i Norden  var  fremkommen  en 
Magt  saa  stor  som  aldrig  før,  — maatte  det  ikke  staa  som 
givet,  at  Norden  nu  burde  gribe  ind  og  ret  vise  sin  Over- 
magt paa  Østersøen? 

Alle  frygtede  det.  Allerede  ti  Aar  før,  da  Margrethe 
havde  ladet  foretage  et  ellers  lidet  kjendt  Krigstog  mod 
Russerne,  skal  Staden  Reval  have  ventet  et  Overfald  og  strax 
forstærket  sine  Mure79;  nu  hed  det  sig,  at  Kong  Erik  vilde 
optage  Kravene  paa  det  af  Valdemar  Atterdag  solgte  Est- 
land. I Virkeligheden  vare  saadanne  Tanker  fremme,  og  de 
havde  endog  Tilhængere  blandt  Margrethes  nærmeste  Raad- 

givere,  for  Ex.  Biskop  Peder  Lodehat80;  Dronningen  selv  lod 
sig  ikke  beruse  af  sin  egen  Magt  og  sine  Modstanderes  Van- 
held. Hun  mindedes  for  tydelig  den  Tid,  da  Hanseateme 
havde  foreskrevet  Danmark  Love;  hun  kjendte  ogsaa  godt 
sine  Rigers  svage  Punkter,  og  vidste  hun  det  ikke  i For- 
vejen, maatte  det  uheldige  Udfald  af  Krigsfærden  til 
Gotland  og  i Sønderjylland  lære  hende,  at  den  altfor  ud- 
strakte Unionsstat  var  et  daar  ligt  Redskab  til  Angrebs- 
krige. Hun  benyttede  Hanseaternes  Svaghed  til  at  skærpe 

sin  Optræden  mod  dem  i Skaane,  men  hverken  mod  dem 
eller  mod  Ordenslandene  foretog  hun  nogetsomhelst  aggres- 
sivt Skridt.  Saaledes  blev  Margrethes  ydre  som  hendes  in- 
dre Politik  sig  selv  lig  indtil  hendes  sidste  Time. 

SJETTE  BOG. 

MARGRETHES  DØD  OG  EFTERMÆLE. 

I.  Margrethes  Personlighed  og  Omgivelser. 

Vi  nærme  os  Slutningen  af  Dronning  Margrethes  Liv. 
Det  er  et  stort  Spand  af  Tid,  der  ligger  mellem  hendes  før- 
ste Fremtræden  og  de  Aar,  vi  sidst  have  omtalt;  i mer  end 
en  Menneskealder  har  Margrethe,  om  ikke  altid  af  Navn,  saa 
dog  i Virkeligheden  været  sine  Rigers  sande  Styrerinde,  og 
fra  Norges  pengefattige  og  magtløse  Dronning  er  hun  bleven 
den  mægtige  Herskerinde  over  Nordens  tre  forenede  Riger. 
Aarene  ere  gaaede,  og  den  tyveaarige  Kvinde,  der  i 1375 
rejste  ned  til  Danmark  og  optog  Kampen  for  sin  Slægts 
Herredømme,  er  bleven  en  aldrende  Fyrstinde,  der  ubestridt 
holder  Nordens  Skæbne  i sin  Haand.  Har  denne  lange  Mel- 
lemtid, disse  indgribende  og  vigtige  Begivenheder  ændret 
Margrethe?  Det  kan  vel  ikke  være  andet,  end  at  Tiden  har 
bragt  store  Ændringer  i Dronningens  Personlighed;  hendes 
sjældne  Evner  ere  stedse  bievne  mere  udviklede,  hendes  Mo- 
denhed og  Overlegenhed  er  voxet  med  den  stigende  Alder, 
vi  tør  formode  det,  men  den  tarvelige  Overlevering  tillader 

os  ikke  at  følge  denne  Udvikling.  For  os  staar  Margrethe 
strax  som  fuldbaaren  og  moden,  og  vi  kunne  i hele  hendes 
Liv  kun  se  Udførelsen  af  de  Tanker,  Fuldendelsen  af  de  Pla- 
ner, som  hun  paabegyndte  i sine  første  Ungdomsaar.  I en 
sjælden  Grad  danner  Margrethes  Liv  en  Helhed  fra  først  til 
sidst;  overalt  fremtræder  hun  som  den  storslaaede,  statskloge 
Herskerinde. 

Er  det  saaledes,  da  vil  det  allerede  heraf  være  klart,  at 
det  er  Margrethe  selv,  som  har  været  den  virkelige  Bærer  af 
den  Politik,  der  udfoldede  sig  saa  kraftig  og  følgerigtig;  det 
er  utænkeligt,  at  hun  kun  har  givet  Navnet  dertil  og  andre 
været  de  egentlige  Ophavsmænd  til  Tankerne  og  de  virkelige 
Fuldførere  af  Planerne.  Hvor  lidt  det  end  er  os  muligt  at 
trænge  ret  ind  i Forholdet  mellem  Margrethe  og  hendes  Om- 
givelser, saa  er  det  ogsaa  sikkert  nok,  at  vi  heller  ikke  her 
finde  nogen  Personlighed,  der  kan  berøve  Dronningen  den 
Ære  selv  at  have  været  den  egentlige  Ophavsmand  til  alt, 
hvad  der  udrettedes  i hendes  Tid.  Ganske  vist  fandt  hun 
trofaste  Raadgivere  og  dygtige  Embedsmænd;  kun  et  Par  af 
disse  kunne  dog  anslaas  højere  end  til  at  være  blotte  Red- 
skaber for  hendes  Vilje,  og  i Margrethes  Tid  afløstes  ét 
Slægtled  af  Raadgivere  helt  og  holdent  af  et  yngre,  medens 
de  politiske  Synsmaader  dog  forbleve  uforandrede,  netop  fordi 
det  var  Margrethe  selv,  der  holdt  dem  oppe. 

Det  var  lykkedes  Valdemar  Atterdag  at  skabe  et  Parti  i 
Danmark,  der  sluttede  sig  til  de  monarkiske  Principer,  som 
han  havde  kæmpet  for.  Kjæmen  i dette  Parti  bestod  af  de 
tyske  Adelsmænd,  som  Kongen  havde  indkaldt,  som  han 
havde  udstyret  med  store  Len  og  vigtige  Embeder  og  hvem 
han  vel  ogsaa  havde  skaffet  rige  Hustruer  af  den  indfødte 

Adel;  fremmest  blandt  dem  stod  Ryboen  Henning  Pod- 
busk,  der  som  ingen  anden  havde  vundet  Kongens  Tillid 
og  retfærdiggjorde  denne,  da  Valdemar  overdrog  ham  Styrel- 
sen af  det  Rige,  som  han  selv  forlod.  Valdemars  Død  bragte 
Forvirring  ind  iblandt  disse  monarkisksindede  Adelsmænd; 
nogle  af  dem  sluttede  sig  ret  naturlig  til  Meklenburgerne; 
andre  holdt  sig  til  Margrethe,  vistnok  fordi  hun  syntes  dem 
mest  egnet  til  at  fortsætte  Faderens  Gjerning,  og  til  disse 
sidste  hørte  ogsaa  Henning  Podbusk,  der  da  som  Drost  be- 
klædte den  øverste  Post  i Riget.  Saaledes  blev  denne  Mand 
Margrethes  vigtigste  Raadgiver  i hine  første  Aar,  da  Forhol- 
dene vare  saa  vanskelige  og  hun  endnu  saa  ung,  og  hun 
fandt  stedse  den  trofasteste  Hjælp  hos  ham,  der  for  hende 
ikke  blot  stod  som  den  ældre,  modne  Politiker,  men  ogsaa 
som  den,  der  var  dybest  indviet  i hendes  Faders  Planer. 
Henning  Podbusk -var  sikkert  mer  end  et  Redskab;  snarere 
maa  man  i ham  se  den,  der  blev  det  levende  Mellemled  mel- 
lem Faderen  og  Datteren  og  mest  bidrog  til,  at  Valdemars 
Tankegang  og  Handlesæt  blev  det  stadige  Forbillede  for 
Margrethe. 

Ved  Siden  af  Henning  Podbusk,  men  dog  i Indflydelse 
langt  bagved  for  ham,  finde  vi  blandt  Margrethes  ældre  Raad- 
givere  dels  andre  Tyskere  som  Marsken  Everd  Moltke  og 
hans  Frænde  Konrad  Moltke,  dels  en  eller  anden  indfødt 
Adelsmand  som  K ristjern  Vendelbo  eller  Anders  Jakobssøn  til 
Tosterup.  Alle  vare  de  dog  gamle,  og  ligesom  Drosten  selv 
døde  de  hurtig  bort,  nogle  i Olufs  Tid,  andre  kort  efter,  og 
nu  begynder  det  yngre  Slægtled  at  træde  frem  i Dronningens 
Omgivelser.  Det  er  Mænd,  der  vare  omtrent  jævnaldrende 
med  Margrethe  selv  og  allerede  af  den  Grund  ikke  kunde 

naa  den  overlegne  Stilling,  som  Henning  Podbusk  havde  ind- 
taget. Alle  Rigets  Provinser  ere  nu  repræsenterede  blandt 
de  Dronningen  nærstaaende  Raader;  Skaaninger  eller  Hallæn- 
dere som  Abraham  Broderssøn  og  Niels  Svarteskaaning  kunde 
især  være  hende  til  Nytte  ved  deres  Forbindelser  i Sverige; 
Sjælland,  der  allerede  i Valdemar  Atterdags  Tid  var  det  mest 
kongeligsindede  Landskab,  sendte  Mænd  som  Broderparret 
Folmer  og  Anders  Jakobsson  Lunge,  der  ofte  brugtes  til  di- 
plomatiske Sendelser;  fra  Jylland  kan  nævnes  Mogens  Munk, 
der  faldt  ved  Eggebæk  1410  i Kampen  mod  Holstenerne. 
De  indvandrede  eller  tyskfødte  Adelsmænd  spillede  ikke  mere 
en  saa  alt  overvejende  Rolle  som  tidligere,  om  end  de  yngre  Led 
af  Slægterne  Podbusk  og  Skarpenberg  stadig  indtoge  ærefulde 
Stillinger,  medens  en  nyindvandret,  Hans  Krøpelin,  endog 
blev  Dronningens  Skjænk  og  en  af  hendes  fortroligste  Raads- 
herrer. 

Langt  op  over  denne  Skare  af  verdslige  Raadgivere  hæver 
sig  dog  en  Prælat,  der  vel  heller  ikke  var  ældre  end  Dron- 
ningen, men  hvis  gejstlige  Stilling  gav  hans  Forhold  til  Mar- 
grethe en  særegen  Karakter;  det  er  den  oftnævnte  Peder 
Jens  søn,  der  førte  Tilnavnet  eller  Slægtnavnet  L odehat, 
vistnok  med  Hentydning  til  den  ejendommelige  bredskyggede 
Hat,  der  bæres  af  Mandehovedet  i hans  Vaabenskjold.  Alle- 
rede ved  Margrethes  første  Optræden  i Danmark  i Aaret  1375 
finde  vi  denne  Mand  ved  hendes  Side;  han  kaldes  Dronnin- 
gens Klerk  og  forlenes  med  noget  Gods  i Udby  i Sjælland. 
Fem  Aar  efter  fik  Margrethe,  som  tidligere  omtalt,  ham  ud- 
nævnt til  Biskop  i Vexiø,  et  Bevis  ikke  blot  paa  Dronningens 
Gunst,  men  ogsaa  paa  den  Tillid,  hun  nærede  til  denne  unge 
Gejstlige,  der  saa  at  sige  udsendtes  som  Spejder  i det  fjendt- 

lige  Sverige.  Da  Bispestolen  i Aarhus  blev  ledig,  foretrak 
Peder  Jenssøn  dog  denne  mindre  udsatte  Silling,  og  fra  nu 
af  optræder  han  stedse  ved  Dronningens  Side.  Han  deltager 
i hendes  Hylding  i Lund,  overværer  de  store  Forhandlinger 
med  Hansea terne  og  er  endelig  med  ved  Unionsmødet  i Kal- 
mar,  hvor  han  hørte  til  det  lille  Antal  Raader,  der  udstedte 
Vidnesbyrdet  om  Resultatet  af  Forhandlingerne.  Paa  den  Tid 
var  han  forflyttet  til  den  rige  og  ansete  Bispestol  i Roskilde, 
og  fra  Sjælland,  der  mere  og  mere  blev  Styrelsens  Hoved- 
sæde, virkede  han  nu  med  Iver  til  Rigets  og  Margrethes 
Bedste.  Vi  have  allerede  omtalt,  hvilken  Rolle  han  spillede 
som  Leder  af  Kancelliet,  og  hvorledes  han  beredvillig  tjente 
Dronningen  ved  hendes  Pengetransaktioner  og  Godskjøb. 
Overalt  i Margrethes  Historie  møde  vi  hans  Navn;  han  var 
hendes  vigtigste  politiske  Raadgiver  saavelsom  hendes  øverste 
Almisseuddeler,  og  han  bevarede  hele  sin  Indflydelse  indtil 
hendes  Død,  ja  ud  derover  i den  unge  Konges  første  Aar,  til 
han  selv  døde  i Aaret  1416.  Med  ham  kom  ogsaa  hans 
Slægt  til  Anseelse;  den  af  Margrethe  indsatte  Ærkebisp  i 
Upsala,  Johannes  Gerechini,  var  efter  Vaabenet  hans  Frænde,  og 
i Kancelliet  fik  han  anbragt  sin  Brodersøn,  Jens  Anderssøn, 
der  siden  blev  hans  Efterfølger  som  Roskildebisp1. 

Biskop  Peder  Lodehat  var  Margrethes  højre  Haand,  Hen- 
ning Podbusk  hendes  trofaste  Vejleder  i Ungdomsaarene,  men 
den,  der  blev  bestemmende  for  hele  hendes  Virksomhed,  det 
var  dog  ene  Faderen,  Valdemar  Atterdag.  Det  være 
nu  saa,  at  han  personlig  og  umiddelbart  har  paavirket  Dat- 
teren, eller  at  de  Ideer,  der  ledede  ham,  vare  saa  dybt  be- 
grundede i Tidens  Krav,  at  de  halvt  ubevidst  gik  over  i hen- 
des Sjæl,  vist  er  det,  at  Valdemar  blev  Forbilledet  for  hende; 

han  havde  angivet  Maalet  og  anvist  Vejen,  Maalet:  det  kraf- 
tige, fredbringende  Kongedømme,  Vejen:  den  rolige,  skridtvise 
Fremadskriden,  der  ofte  veg  til  Side,  men  aldrig  standsede, 
der  opsatte,  men  aldrig  opgav.  Alt  dette  optog  Margrethe  i 
sig,  og  Forøgelsen  af  Kronens  Myndighed  blev  Midtpunktet 
for  hendes  hele  Virksomhed.  Hun  rejste  Monarkiet  i Dan- 
mark paa  en  bredere  og  fastere  Grundvold,  end  Valdemar 
havde  formaaet,  og  hun  gjorde  det  atter  gjældende  i Sverige ; 
men  saavel  her  som  i sit  Fædreland  benyttede  hun  for  at 
fremme  Kronens  Myndighed  netop  de  samme  Midler  som 
Valdemar:  Adelens  Indflydelse  blev  tilbagetrængt,  Kronens 
Gods  blev  forøget,  Kronens  Domsmagt  gjordes  gjældende 
gjennem  de  kongelige  Retterthing. 

Denne  stærke  Paavirkning  af  Faderen  berøver,  om  man 
vil,  Margrethes  monarkiske  Stræben  en  Del  af  dens  Origina- 
litet, og  mere  ejendommelige  synes  da  hendes  Unionstanker 
at  være;  havde  Folkungerne  end  vist  en  noget  lignende 
Stræben,  var  dog  det  Omfang,  Margrethe  gav  Tanken,  nyt. 
Imidlertid  blev  hele  Unionsplanen  hende  ligesom  paatvungen 
af  de  ejendommelige  Forhold,  hvori  hun  indtraadte,  da  hun, 
den  danske  Prinsesse,  ægtede  Norges  og  Sveriges  Konge,  som 
kort  efter  tabte  det  sidste  Rige,  og  vist  er  det,  at  Forenings- 
ideerne  aldrig  trængte  saa  dybt  ind  i hende  som  de  fra  Fa- 
deren optagne  Tanker.  Man  kunde  tænke  sig  en  virkelig 
skandinavisk  Foreningspolitik,  hvis  Opgave  det  saa  var  blevet 
at  finde  Tilknytningspunkterne  mellem  Rigerne,  at  nærme 
Folkene  til  hverandre  i den  indre  Politik  og  at  fremdrage 
deres  fællesinteresser  i den  ydre.  Maaske  laa  noget  saadant 
over  hin  Tids  Tanker;  i alt  Fald  strakte  Margrethes  Origina- 
litet ikke  til  for  at  naa  saa  vidt,  og  hun  hindredes  deri  netop 

af  sin  Iver  for  Kronens  Myndighed.  Det  mest  betegnende 
for  hele  den  Maade,  hvorpaa  hun  iværksatte  Foreningen,  er 
jo,  at  hun  satte  alt  til  Side  for  at  gjøre  Kongemagten  stærk 
i alle  tre  Riger.  Hun  opnaaede  dette,  men  den  Yej,  der 
førte  hende  dertil,  var  at  fremme  de  Danskes  Overvægt  i 
Foreningen  paa  de  andre  Nabofolks  Bekostning,  og  den  Union, 
hvis  Grundlinjer  hun  drog,  maatte  gjennemført  skabe  et  dansk 
Rige,  der  strakte  sig  over  hele  Skandinavien,  med  andre  Ord, 
noget  ganske  andet  end  en  Forening. 

Naar  Margrethe  som  sin  rette  Titel  yndede  blot  at  kalde 
sig : Margrethe  Valdemarsdatter,  har  hun  derved  maaske  villet 
betegne  den  Taknemlighedsgjæld,  hvori  hun  stod  til  Faderen. 
Hun  var  i Sandhed  en  Lærling  af  denne,  men  hun  var  en 
Lærling,  der  overgik  sin  Mester.  Hun  besad  hele  Faderens 
uendelige  Energi,  hans  utrættelige  Udholdenhed;  den  Uro  i 
Tankerne,  der  saa  ofte  førte  ham  paa  Afveje,  laa  hende  fjærn. 
Hos  Valdemar  veg  den  ædruelige  Politik  undertiden  for  en 
tøjlesløs  Ærgjerrighed,  der  bragte  ham  til  at  stræbe  ved  store 
politiske  Kombinationer  at  naa  æventyrlige  Maal;  hos  Mar- 
grethe var  der  altid  den  stærkeste  Begrænsning  til  det  nød- 
vendige og  opnaaelige.  Faderens  urolige  Rejselyst,  der  førte 
ham  til  Krakov  og  Avignon,  ja  selv  til  Jordans  Bredder,  var 
forsvunden  hos  Datteren;  kun  et  Par  Gange  kom  hun  uden- 
for sine  Rigers  Grænser,  endda  kun  til  de  nærmeste  Lande  i 
Tyskland,  og  naar  hun  i 1390  siges  at  have  tænkt  paa  en 
Pilgrimsrejse  til  Rom*,  var  det  vel  kun  ment  som  en  Kom- 
pliment til  Paven,  der  skulde  skaffe  hendes  kjære  Vadstena 
den  Jubelaflad,  der  ellers  kun  kunde  erhverves  i Pavens  eget 
Hjem.  De  danske  Kongers  gamle  Drømme  om  Østersøherre- 
dømmet  modstod  Margrethe  standhaftig,  hvor  nær  det  end 

netop  i hendes  Stilling  kunde  ligge  at  give  efter  for  denne 
Fristelse.  Provinser,  der  vare  Norden  frarevne,  som  Gotland 
og  Sønderjylland,  stræbte  hun  at  vinde  tilbage;  men  i intet 
Øjeblik  gjorde  hun  Forsøg  paa  at  vinde  Indflydelse  eller 
Herredømme  udenfor  de  Lande,  der  fra  gammel  Tid  hørte 
med  til  hendes  tre  Riger. 

Hun  var  klogere  og  mere  behersket  end  Faderen;  hun 
var  desuden  mildere  i Sind  og  kjærligere  end  denne.  Naar 
det  syntes  nødvendigt,  veg  hun  ganske  vist  ikke  tilbage  for 
at  vise  Strænghed,  og  for  at  naa  de  Maal,  hun  havde  sat  sig, 
krævede  hun  Kraftanstrængelser  og  Opofrelser  af  høje  og 
lave,  men  bagved  disse  Krav  laa  ikke  den  febrilske  Hæftighed, 
den  despotiske  Haardhed  som  hos  Valdemar.  Hvis  vi  fra 
Margrethes  Tid  havde  en  fyldig  Krønike,  der  ligesom  den 
sjællandske  for  Valdemars  Vedkommende  tillod  os  at  følge 
Begivenhederne  næsten  Dag  for  Dag  og  se  Folkets  Opfattelse 
af  Regeringens  Forholdsregler,  vilde  vi  sikkert  høre  meget 
om  tunge  Skattepaalæg,  om  Arbejde,  afpresset  de  lavere 
Klasser,  og  spore  Misfornøjelse  mange  Steder;  derimod  vilde 
vi  næppe  finde  de  Træk  af  hensynsløs  Magtudøvelse,  hvoraf 
der  er  saa  mange  i Valdemars  Liv.  Endelig  var  Margrethes 
Karakter  — det  tør  siges  med  Sikkerhed  — af  en  langt 
ædlere  Støbning  end  Faderens,  hendes  hele  Tankegang  renere 
og  mindre  egenkjærlig.  Margrethe  gik  ikke  altid  just  den 
ligesteVej,  og  hun  benyttede  hver  Blottelse,  hendes  Modstan- 
dere gave  sig;  dog  er  der  et  Svælg  mellem  hendes  Frem- 
gangsmaade  og  Faderens,  for  hvem  det  tilsyneladende  bedste 
Venskab  kun  gjaldt,  indtil  han  kunde  vinde  den  mindste  For- 
del ved  at  give  det  til  Pris.  Valdemar  drev  Samvittigheds- 
løsheden i Politiken  til  det  yderste,  og  til  den  Troløshed, 

han  viste  overfor  Magnus  Smek  og  sin  Svigersøn  Haakon, 
skal  man  længe  søge  Mage;  den  Art  Pletter  er  der  ikke  i 
i Margrethes  Liv. 

Naar  Margrethe  kæmpede  for  Kongedømmet,  var  hendes 
Maal  da  Kronens  Magt  i sig  selv,  eller  tænkte  hun  mere  paa 
de  heldbringende  Følger,  som  Kronens  udvidede  Myndighed 
medførte  for  Folket  i det  hele?  Vi  kunne  ikke  besvare  dette 
Spørgsmaal,  om  end  det  er  sikkert,  at  Margrethe  i sin  egen 
Styrelse  ikke  kom  stort  videre  end  til  paa  alle  Punkter  at 
fæstne  og  udvide  Kongemagten.  Vistnok  har  hun  ligesom 
Valdemar  Atterdag  fundet  en  stor  Tilfredsstillelse  ved  at  vise 
sin  personlige  Energi  og  Magtfylde,  men  ogsaa  dette  fra  Fa- 
deren arvede  Karaktermærke  fremtræder  hos  hende  i en  for- 
ædlet Skikkelse.  For  Valdemar  var  Kongemagten,  repræsen- 
teret i hans  egen  Person,  Formaalet  for  hans  hele  Virksom- 
hed, og  han  gjorde  intet  for  at  sikre  den  for  sine  Efterføl- 
gere, ja,  ganske  modsat  Tidens  almindelige  Sædvane  sørgede 
han  end  ikke  for  at  fastslaa,  hvem  der  skulde  være  Konge 
efter  ham.  Margrethe  skjuler  derimod  sig  selv  og  sin  Myn- 
dighed; hun  opofrer  sig  for  at  virke  for  andre,  først  for 
Sønnen  Oluf,  siden  for  sin  fjærne  pommerske  Frænde.  Man 
kan  sige,  at  det  var  en  Resignation,  der  paabødes  af  Nødven- 
digheden; Margrethe  var  jo  Kvinde  og  kunde  som  saadan 
ikke  selv  faa  Magtens  ydre  Tegn.  Det  er  sandt;  vist  er  det 
dog,  at  hun  resignerede  villig  og  hurtig.  Næppe  var  Oluf 
femten  Aar  gammel,  før-  hun  fik  ham  erklæret  for  myndig; 
næppe  var  han  død,  før  hun  sørgede  for  at  skaffe  ham  en 
Efterfølger,  og  da  denne  opnaaede  den  tidligste  Alder,  hvori 
han  kunde  føre  Regeringen  i sit  eget  Navn,  traadte  Margrethe 
atter  tilbage.  Der  laa  heri  mere  end  Kjærlighed  til  den  en- 

kelte,  til  Oluf  eller  Erik;  Margrethe  resignerede  selv  for  at 
sikre  den  Kongemagt,  der  var  hendes  Livs  Maal*). 


II.  Margrethe  og  hendes  Værk  i Samtidens  Omdømme. 


De  mangfoldige  Breve,  der  ere  bevarede  fra  Margrethes 
Tid,  i Forening  med  de  tarvelige  Krønikeefterretninger  tillade 
os  at  følge  Dronningens  Optræden  paa  alle  Omraader,  og  fra 
denne  Optræden  kan  man  atter,  oftest  temmelig  sikkert,  slutte 
sig  til  hendes  Tankegang;  de  politiske  Principer,  der  ledede 
hende,  de  Maal,  hun  forfulgte,  og  de  Veje,  hun  slog  ind  paa 
for  at  naa  dem,  alt  det  kunne  vi  danne  os  en  nogenlunde 

*)  Hvor  gjæme  ønskedo  vi  ikke  levende  at  kunne  forestille  os  Dron- 
ning Margrethes  Person,  liendes  Udseonde  og  ydre  Fremtræden. 
Intet  er  dog  mere  umuligt;  paa  intet  Punkt  føle  vi  stærkere,  hvor 
fattige  og  mangelfulde  vore  Kilder  ere.  Man  har  ofte  talt  om  Mar- 
grethes mandige  Ydre;  i Virkeligheden  har  man  derved  kun  draget 
en  usikker  Slutning  fra  hendes  Politik  og  Karakter,  og  man  har  vel 
ogsaa  tænkt  paa  en  Ytring  af  hendes  Fader,  hvis  Paalidelighed  dog 
er  meget  tvivlsom,  at  »Naturen  havde  faret  vild  med  hende;  hun 
skulde  være  bleven  en  Karl,  men  blev  et  Kvindfolk*  3.  Maaske  er 
Udsagnet  om  hendes  lidet  kvindelige  Træk  tillige  blevet  paavirket 
af  de  gængse  Afbildninger  af  Dronningens  Figur  paa  Gravmælet  i 
Roskilde;  de  vise  ganske  vist  et  Ansigt  med  sjældent  storslaaede 
Træk,  strænge  og  alvorlige  Linjer,  men  de  ere  ogsaa,  tør  man  sige, 
i høj  Grad  idealiserede,  og  Statuen  viser  i Virkeligheden  ot  temme- 
lig ubetydeligt  Kvindeansigt  I alt  Fald  er  det  sikkert,  at  man  ikke 
kan  vente  nogen  som  helst  Portrætlighed  i dette  Billede  af  Mar- 
grethe, der  udførtes  paa  Bestilling  af  en  fremmed,  fjæm  Kunstner, 
som  sikkert  aldrig  er  kommen  i Berøring  med  Nordens  Dronning. 
Lad  os  da  hellere  ærlig  tilstaa,  at  vi  ikke  have  den  fjæmeste  Anelse 
om,  hvorledes  Margrethe  i Virkeligheden  saa  ud. 

tilfredsstillende  Forestilling  om.  Vanskeligt,  næsten  umuligt 
er  det  derimod  at  se,  hvilket  Indtryk  hun  personlig  gjord! 
paa  sine  Omgivelser  og  Undersaatter,  og  at  oplyse,  hvad  de 
følte  overfor  hende. 

Folket  i det  hele  har  Margrethe  vel  især  tiltalt  ved  den 
store  Fromhed,  som  hun  lagde  for  Dagen  saa  stadig  og  netop 
paa  den  Maade,  som  Tidsalderen  mest  yndede.  Naar  hun 
gik  i Kirke,  har  Almuen  beundret  den  mægtige  Herskerinde, 
der  ydmygt  knælede  rundt  ved  de  mange  Altre,  og  ved  sin 
Bortgang  har  hun  sikkert  ikke  undladt  at  uddele  rige  Gaver 
til  alle  trængende.  Stolt  og  overmodig  er  hun  vistnok  aldrig 
optraadt,  end  ikke  overfor  den  ringeste;  hun  indskærper  jo 
Erik,  da  han  skal  rejse  til  Norge,  at  han  bør  vise  sig  venne- 
sæl mod  høje  og  lave,  og  saaledes  har  hun  da  uden  Tvivl 
selv  været  det.  Et  lille  Optrin,  der  fortælles  af  en  samtidig, 
der  formodentlig  selv  har  været  til  Stede  derved,  er  meget 
karakteristisk.  Ved  Juletid  1403  var  Margrethe  i Vadstena 
, og  blev  efter  sin  Anmodning  optagen  som  Søster  i Klostret; 
før  sin  Afrejse  samlede  hun  da  først  Nonnerne  og  siden 
Munkene  om  sig  i Klostrets  Talestue,  og  her  gik  hun  fra  den 
ene  til  den  anden,  idet  hun  ydmygt  kyssede  enhvers  Haand 
som  Stadfæstelse  paa  det  Broderskab,  hun  havde  indgaaet. 
En  af  Munkene,  som  undsaa  sig  for  den  mægtige  Dronning, 
rakte  hende  sin  Haand  indhyllet  i Kappen,  men  paa  den 
Maade  vilde  hun  ikke  tage  imod  den,  og  hun  sagde:  Giv 
mig  din  Haand  ubedækket;  jeg  er  jo  nu  din  Søster4. 

Stormændene  have  vel  især  beundret  Margrethes  frem- 
ragende politiske  Talent;  med  Forundring  have  de  set  hende 
lede  de  største  Foretagender,  føre  de  vigtigste  Forhandlinger 
og  ordne  alt  paa  det  bedste,  og  de  have  bøjet  sig  endnu 

dybere  for  hende,  fordi  hun  var  en  Kvinde.  Kun  de  nærmest- 
gtaaende  have  dog  ret  kunnet  værdsætte,  hvor  selvopofrende 
Margrethe  var,  og  ikke  stort  flere  have  af  Hjærtet  sympathi- 
seret  med  hendes  monarkiske  Stræben,  der  ofte  ramte  netop 
de  højere  Stænder  saa  haardt.  De,  der  stode  hende  fjærnere, 
indrømmede  hendes  Klogskab,  men  de  foretrak  at  kalde  den 
Snedighed;  astytia  er  den  Hovedegenskab,  som  Svenskere  og 
Holstenere  fremfor  alt  ville  tillægge  Margrethe 5,  og  med 
Grund  kunde  de  minde  om  de  mange  Løfter,  hun  ikke  havde 
overholdt,  og  om  de  store  Omveje,  ad  hvilke  hun  søgte  frem 
mod  sine  Maal.  Man  vidste  aldrig,  hvor  man  havde  hende; 
man  kunde  knytte  Baandene  nok  saa  fast,  hun  forstod  dog 
at  løse  dem.  Der  fremkom  derved  en  Mistillid  til  Margrethes 
personlige  Redelighed,  der  gik  meget  vidt;  i saa  Henseende 
er  den  falske  Olufs  Optræden  højst  betegnende. 

Hvorledes  det  hænger  sammen  med  denne,  derom  faa  vi 
bedst  Underretning  hos  en  preussisk  Forfatter,  Johan  af  Po- 
silge,  der  netop  levede  i hine  Dage6.  Hans  Fortælling  lyder 
lidt  forkortet  saaledes:  I Aaret  1402  skete  en  mærkelig  Hi- 
storie i Preussen.  Dér  var  en  fattig,  sygelig  Mand,  som  var 
kommen  ind  i Landet  og  laa  i en  Landsby  ved  Graudenz, 
her  blev  han  fundet  af  nogle  Kjøbmænd,  som  spurgte,  om 
han  ikke  var  bekjendt  i Danmark,  thi  han  lignede  Kong  Oluf 
meget.  Han  sagde,  at  han  ikke  var  denne,  og  de  droge  bort. 
men  vendte  tilbage  med  andre  og  tiltalte  ham  som  deres 
Herre,  Kongen  af  Danmark  og  Norge.  Nu  var  det  sket  vel 
16  Aar  tidligere,  at  Dronning  Margrethe  havde  haft  en  Søn; 
ham  havde  hun  ladet  forgive,  og  paa  Grund  deraf  kom  den 
Tale  frem,  at  hin  Mand  var  Kong  Oluf,  der  havde  skjult  sig; 
en  anden  var  bleven  forgiven  i hans  Sted,  og  han  var  slup- 


Digitized  by  Google 


423 


pen  derfra.  Dette  erfarede  en  Borger  i Graudenz  ved  Navn 
Tymme  von  der  Nelow;  han  hentede  ham  og  behandlede 
ham  godt;  nogle  Kjøbmænd  fra  Danmark  og  Norge  kom  til 
og  førte  ham  til  Danzig,  hvor  hele  Almuen  holdt  ham  for 
Konge  og  viste  ham  stor  Ære.  Han  fik  en  Herold,  lod  sig 
gravere  et  Segl  og  sendte  Bud  til  Dronningen  af  Danmark, 
at  han  var  hendes  Søn,  der  var  kommen  her  til  Landet  og 
gjerne  vilde  være  bleven  dér  i sin  Fattigdom,  hvis  Paven 
ikke  havde  tvunget  ham  til  at  drage  hen  og  kræve  sit  Rige. 
Da  sendte  Dronningen  agtbareBud  til  Preussen  og  erklærede, 
at  man  skulde  sende  hende  Manden;  var  han  hendes  Søn, 
vilde  hun  gjerne  holde  ham  derfor.  Højmesteren  sendte  ham 
da  med  nogle  Ordensherrer  til  Kalmar  til  Dronningen,  og 
her  blev  det  oplyst,  at  han  ikke  var  født  i Norden  og  end 
ikke  kunde  Sproget;  offentlig  bekjendte  han,  at  han  var  født 
i en  Landsby  ved  Eger  (i  Bøhmen?),  at  hans  Fader  hed 
Wolf  og  hans  Moder  Margrethe,  og  da  Kjøbmændene  og 
Danzigerne  holdt  ham  for  en  Konge  og  gave  ham  alt,  hvad 
han  behøvede,  da  mente  han  ogsaa  at  maatte  holde  sig  der- 
for. Saa  lod  Dronningen  ham  føre  til  Skaane,  hvor  Kjøb- 
mændene i Almindelighed  samles,  og  efter  sin  egen  Be- 
kjendelse  blev  han  dømt  til  Døde.  Der  blev  oprejst  et  mæg- 
tigt Baal;  han  blev  behængt  med  alle  de  Breve,  han  havde 
tilskrevet  Dronningen  som  hendes  Søn,  fik  en  Krone  sat  paa 
Hovedet  og  blev  derefter  kastet  i Ilden  og  brændt.  De  Kle- 
nodier, han  havde,  bleve  skjænkede  til  et  Kloster,  og  hans 
Segl  lod  Dronningen  slaa  itu. 

Hvad  den  samtidige  Forfatter  her  fortæller,  stadfæstes  i 
Hovedsagen  af  endnu  bevarede  Brevskaber.  Da  Rygterne  om 
den  falske  Olufs  Optræden  naaede  til  Danmark,  bestemte 

Margrethe  sig  strax  til  at  skikke  Udsendinge  til  Preussen  for 
at  faa  ham  udleveret,  og  til  yderligere  Sikkerhed  lod  hun  de 
Raadsherrer,  som  vare  til  Stede  hos  hende,  afgive  et  Vidnes- 
byrd om,  at  hendes  Søn  virkelig  var  død  og  hvorledes  alt 
var  gaaet  til  ved  den  Lejlighed;  blandt  Raaderne  var  bl.  a. 
Hr.  Folmer  Jakobssøn,  i hvis  Arme  den  unge  Konge  havde 
draget  sit  sidste  Suk.  Netop  denne  Mand  blev  stillet  i Spid- 
sen for  Sendeisen  til  Højmesteren,  og  uden  Vanskelighed  fik 
han  sit  Ærende  udrettet;  Højmesteren  svarede,  at  naar  hans 
Ordensherrer  droge  over  til  Kalmar  for  at  forhandle  med 
Dronningen  om  den  gotlandske  Sag,  skulde  de  medbringe 
den  Mand,  som  kalder  sig  Konge  af  Danmark*,  og  for 
denne  forlangte  han  ikke  noget  Lejde,  saaledes  at  han  øjen- 
synlig ikke  nærede  nogen  Tvivl  om,  at  han  var  en  Bedra- 
ger. Hvad  der  siden  skete,  vide  vi;  den  28  September  1402 
blev  den  falske  Oluf  brændt  i Falsterbo,  en  Straf,  der  var 
retfærdig  og  efter  Tidens  Anskuelser  næppe  engang  usæd- 
vanlig stræng. 

Det  mærkeligste  ved  alt  dette  er  utvivlsomt  den  Tiltro, 

- v 

som  Bedrageren  har  fundet.  I Preussen  synes  jo  Flertallet 
at  have  fæstet  Lid  til  den  foregivne  Olufs  Ægthed  og  uden 
videre  at  have  tillagt  Margrethe  et  Forsøg  paa  Sønnemord; 
om  siden  alle  ligésom  Johan  af  Posilge  have  opgivet  saa- 
danne  Tanker,  er  vist  ret  tvivlsomt.  Fra  Lubeek  hedder 
det  i alt  Fald,  at  da  den  henrettede  kunde  sige  meget  hem- 
meligt, som  alene  var  Dronningen  vitterligt  om  hendes  Søn, 
og  ligeledes  havde  nogle  Mærker  paa  sit  Legeme,  som  ogsaa 
Oluf  havde  haft,  saa  « mente  mange  Fblk  og  sagde  det,  at 
han  var  hendes  rette  Søn».  Den  deri  udtalte  Mistillid  maa 
imidlertid  endog  have  strakt  sig  til  Margrethes  egne  Under- 

saafcter,  da  det  jo  var  Kjøbmænd  fra  Danmark  og  Norge,  der 
fra  først  af  indgave  den  stakkels,  syge  Mand  fra  Graudenz 
de  Højhedstanker,  der  skaffede  ham  saa  kort  en  Glæde  og 
saa  kvalfuld  en  Død.  I Danmark  har  han  dog  næppe  fundet 
synderlig  Tiltro;  den  eneste  samtidige,  der  omtaler  den  falske 
Oluf,  kalder  ham  meget  betegnende  »Preussernes  Konge ». 
I Norge  derimod  var  Jordbunden  bedre  forberedt,  thi  i dette 
Land  var  der  allerede  tidligere  dukket  Rygter  frem,  om  at 
Oluf  ikke  virkelig  var  død.  En  islandsk  Krønike,  der  ender 
med  Aaret  1396,  nævner  ikke  hans  Død,  men  taler  kun  om 
hans  »Forsvinden*,  og  i en  endnu  lidt  ældre  Sagasamling 
hedder  det  udtrykkelig:  Kong  Oluf  Haakonssøn  forsvandt; 
Daneme  sagde,  at  han  var  død,  men  Nordmændene  vilde  ikke 
tro  det*). 


*)  Disse  Rygter  synes  at  have  bredt  sig  meget,  og  helt  nede  i Italien 
opdukker  der  en  Fortælling  om,  hvorledes  der  i Perugia  i Aaret 
1415  .var  død  en  Henrik  eller  Erik,  Søn  af  Kong  Haakon  og  Dron- 
ning Margrethe.  Det  var  en  from  Mand,  som  efter  sin  Faders  eller 
Broders  Død  nægtede  at  modtage  Kronen,  flygtede  bort  og  traadte 
ind  i Franciskanerordenen.  Siden  kom  han  dog  tilbage  til  Norden, 
blev  her  opfattet  som  en  Bedrager  og  kastet  paa  et  Baal;  han  stod 
imidlertid  uskadt  midt  i dette,  hvorved  han  af  Folket  blov  erkjendt 
som  ægte.  Kronen  vilde  han  dog  ikke  overtage,  men  drog  atter  til 
Italien,  hvor  han  døde  i Perugia  efter  at  have  aabenbaret  sin  Her- 
komst. Man  ser  let,  hvorledes  her  Navnene  Oluf  og  Erik  af  Pom- 
mern i Forening  med  Rygter  om  den  falske  Olufs  Henrettelse  have 
medvirket  til  Fremkomsten  af  denne  ejendommelige  Fortælling. 
Endnu  kuriøsere  er  et  svensk  Sagn,  hvorefter  Smaalændingene 
skulle  have  dræbt  Kong  Oluf  og  hugget  ham  i Stykker  Led  for  Led, 
foidi  han  kom  ind  i Landet  uden  Gissel;  det  hedder,  at  detto  « endnu 
kan  ses  i Nobels  Kirke«.  Denne  Tilføjelse  giver  et  Vink  om,  hvor- 
ledes Sagnet  kan  være  dannet;  Fortællingen  synes  oprindelig  at 
være  fremkommen  i Anledning  af  en  liggende  Ridderfigur  af  Marmor, 
som  findes  i Roskilde  Domkirke,  og  som  bestaar  af  13  særskilte 

At  saadanne  Tanker  kunde  komme  frem,  vidner  unæg- 
telig om,  at  Margrethes  politiske  Færd  havde  vakt  dyb  Mis- 
tro hos  en  stor  Del  af  hendes  Undersaatter,  og  man  kan 
jo  egentlig  kun  undre  sig  over,  at  Mistilliden  gik  saa  vidt, 
ikke  over,  at  den  var  til  Stede.  Hvor  krogede  de  Veje  vare, 
hun  ofte  gik,  rnaatte  staa  ligesaa  klart  for  hendes  hanseatiske 
og  holstenske  Modstandere  som  for  de  Nationer,  Nordmæn- 
dene  og  Svenskerne,  til  hvis  Interesser  hun  tog  saa  ringe 
Hensyn.  Baade  de  første  og  de  sidste  følte  sig  slaaede  og 
besejrede,  og  det  var  dem  da  en  lille  Trøst  at  tænke  sig  den 
sejrrige  Dronning  som  et  Uhyre  af  Nedrighed;  Tankerne  om 
Margrethes  Personlighed  paavirkes  her  i høj  Grad  af  Stem- 
ningen overfor  hendes  Værk. 

Hvorledes,  man  i Norden  stillede  sig  til  dette,  have  vi  i 
det  foregaaende  paavist  paa  de  vigtigste  Punkter.  Unionen  i 
den  Form,  som  Margrethe  gjennemførte  den,  kunde  kun  vække 
Glæde  i Danmark,  der  stedse  begunstigedes,  kun  Misnøje  og 
Modstand  i de  to  andre  Riger,  der  systematisk  tilsidesattes 
næsten  paa  alle  Punkter.  Den  stærke  Udvikling  af  Kronens 
Myndighed  var  til  ubetinget  Fordel  for  Gejstligheden,  mid- 
delbart tillige  for  Folket,  hvis  Virksomhed  maatte  fremmes 
ved  den  Fred,  det  nye  Kongedømme  førte  med  sig.  Margre- 
thes Stræben  i denne  Retning  maatte  derimod  ramme  Stor- 
mændene  meget  følelig,  og  selv  hos  den  danske  Adel,  der 
baade  behandledes  skaansommere  end  Svenskerne,  for  Ex. 
ved  Godsinddragelsen,  og  paa  andre  Omraader  fik  Erstatning 
for  sin  tabte  Myndighed,  have  vi  kunnet  spore  Vrede  imod 

Stykker.  Først  for  faa  Aar  siden  er  Figuren  sat  sammen  til  et  Hele  : 
den  forestiller  i øvrigt  ikke  Oluf,  men  hans  Morbroder  Kristoffer. 
Valdemar  Atterdags  Søn. 


Digitized  by  Google 


427 


hende.  Den  svenske  Gejstlighed  lykkedes  det  hende  ikke  ret 
at  vinde,  og  det  lavere  Folk  glemte  sikkert  ofte  over  de 
haarde  Skatter  og  Tynger  al  den  Fordel,  det  havde  af  den 
større  Ro  i Landet. 

Saa  forskelligartede  Meningerne  om  Margrethe  og  hen- 
des  Værk  end  saaledes  vare,  saa  samlede  de  sig  dog  hoved- 
sagentlig i de  to  Modsætninger:  dansk  og  svensk,  og  i fuld 
Overensstemmelse  hermed  ere  ogsaa  de  Domme,  der  udtaltes 
om  Margrethe  efter  hendes  Død.  Om  den  danske  Opfattelse 
er  det  næsten  vanskeligst  at  finde  Vidnesbyrd,  saa  fattige  som 
vore  Kilder  ere.  Vi  kunne  dog  henvise  til  en  Indskrift,  som 
Biskop  Jens  Anderssøn  af  Roskilde  opsatte  i sin  Domkirke. 
Heri  fortæller  han  os,  hvorledes  han  har  smykket  Koret  til 
Ære  for  sin  Forgænger  og  Farbroder,  Biskop  Peder,  og  for 
Dronning  Margrethe,  thi,  hedder  det,  »medens  denne  Dron- 
ning regerede,  var  der  overalt  Held  og  Lykke  for  Rigernes 
Indbyggere* 7.  Omgaas  den  Art  Indskrifter  ellers  ikke  altid 
strængt  med  Sandheden,  saa  har  Biskop  Jens  dog  her  vistnok 
udtalt  den  Dom  om  Margrethe,  der  var  den  herskende  i 
Danmark.  — Andre  Meninger  møde  os  i Sverige.  En  Munk 
af  Birgittinernes  Orden,  som  dog  blev  saa  stærkt  begun- 
stiget af  Margrethe,  klager  over  hendes  haarde  Styrelse,  der 
minder  om,  at  hun  var  en  Datter  af  « Ulven«,  d.  v.  s.  Kong 
Valdemar;  Albrecht,  siger  han,  paalagde  haarde  Skatter,  men 
Margrethe  haardere,  og  hvad  han  efterlod,  det  tog  hun,  Bon- 
dens Hest,  Okse  og  Ko,  kort  sagt.  al  hans  Ejendom.  En 
Krønikeskriver,  der  ligesom  den  nysomtalte  Munk  maa  have 
skrevet  faa  Aar  efter  Margrethes  Død,  udtaler  sig  endnu 
stærkere.  Hun  var  meget  gjerrig,  siger  han;  med  en  utrolig 
List  underlagde  hun  sig  alle  tre  Riger,  som  hun  bragte  ned 

til  næsten  intet,  og  ingen  kunde  modstaa  hendes  Snedighed. 
Han  tilføjer:  dette  er  Svenskernes  Mening  om  Margrethe  og 
ligeledes  nogle  fornemme  Danskes*);  kun  Gejstligheden  an- 
ser hende  for  meget  religiøs  og  kristelig.  Den  sidste  Ud- 
talelse er  endda  lidt  for  gunstig  for  Dronningen;  at  i alt 
Fald  den  svenske  Gejstlighed  var  meget  lidet  tilfreds  med 
hende  og  hendes  Fogeder  endnu  i det  samme  Aar,  da  hun 
døde,  have  vi  set  ovenfor  (S.  343  f.),  og  vi  faa  det  stadfæstet 
ved  et  Brev,  som  en  svensk  Prælat  skrev  til  en  af  sine 
Standsfæller  faa  Uger  efter  Margrethes  Død.  Han  siger  deri : 
«Den  unge  Konge  giver  de  bedste  Forhaabninger,  og  det  sy- 
nes, at  han  vil  afsætte  disse  Fogeder,  der  have  udplyndret 
den  fattige  Almue*.  Fogederne  vare  Margrethes,  og  at  de 
bleve  afsatte,  det  fortæller  den  nysanførte  Krønikeskriver, 
der  kalder  dem  »Tyranner,  hvis  Grumhed  vil  mindes  al- 
tid og  bringe  dem  selv  den  evige  Fordømmelse*.  Den  Munk  i 
Vadstena,  der  har  indført  Notitsen  om  Margrethes  Død  i sit 
Klosters  Dagbog,  ledsager  da  ogsaa  Meddelelsen  med  en  lille 
Spydighed  mod  hende:  «Hun  var  i sit  Liv,  hvad  det  verds- 
lige angaar,  meget  lykkelig*8;  derimod  tier  han  ganske 
om  hendes  Krav  paa  Himmelens  evige  Løn. 

Den,  der  har  fulgt  min  Skildring  af  Margrethes  Optræ- 
den i Norge  og  Sverige,  vil  ikke  undre  sig  over  den  Misnøje, 
hun  vakte  hos  sine  Undersaatter  i disse  Riger,  en  Misnøje, 
der  ytrede  sig  snart  i kølige  Ord  og  snart  i den  skarpeste 
Dadel.  Man  saa  i hende  dels  det  enevældige  Kongedømmes 
ivrige  Forkæmper,  dels  den  fremmede  Herskerinde,  der  paa 

*)  Denne  Ytring  af  en  samtidig,  om  at  der  ogsaa  i Danmark  var  Mis- 
nøje mod  Margrethe,  er  af  stor  Interesse  og  stadfæster,  hvad  der 
der  derom  er  sagt  ovenfor. 

ethvert  Punkt  foretrak  sine  egne  Landsmænd.  I de  islandske 
Aarbøger  hedder  det,  at  med  Margrethe  «kom  Norge  under 
Danmark*;  til  Vadstenadagbogens  Notits  om  Slaget  paa Falen 
har  en  samtidig  tilføjet:  « Tyskerne  bleve  fordrevne  og  de  Dan- 
ske fik  Magten  i La  ndet  for  mange  Aar»,  ja  han  tilføjer  — 
hvis  jeg  forstaar  hans  Ord  rigtig  — : «0 g Tyskerne  bleve  nu 
priste  af  Landets  Indbyggere®  ®.  Naar  man  kom  saa  vidt,  at 
Albrecht  af  Meklenburgs  i sin  Tid  saa  forhadte  Fremmedherre- 
dømme  stod  som  mindre  slemt  end  Danskervældet  med  Mar- 
grethe — og  hvis  Yadstenabroderen  kun  siger  dette  i en  saa 
tilspidset  Form,  at  det  næsten  bliver  uforstaaeligt,  udtaler 
den  ovenfor  anførte  Birgittinermunk  jo  det  samme  meget  tyde- 
lig — , da  er  dette  et  stærkt  Bevis  paa,  hvor  tungt  Margre- 
thes Herredømme  hvilede  paa  Svenskerne.  Af  de  nylig  gjen- 
givne  Ytringer  fremgaar  det  i alt  Fald  med  Sikkerhed,  at 
den  af  hende  stiftede  Union  ikke  blot  strax  fik  Karakteren 
af  et  dansk  Supremati,  som  jeg  har  udtrykt  det,  men  at 
dette  ogsaa  har  staaet  aldeles  klart  for  Samtiden. 


III.  Margrethes  Død. 

Dronning  Margrethes  nærmeste  Slægtninge,  disse  sidste 
Skud  af  en  gammel  Æt,  havde  ikke  opnaaet  nogen  høj  Al- 
der, og  i Aaret  1412  var  Margrethe  allerede  noget  ældre  end 

> 

Faderen  ved  dennes  Død.  Hvorledes  hun  bar  sin  Alder, 
derom  vide  vi  aldeles  intet;  hendes  Energi  var  i alt  Fald 
ikke  svækket.  Endnu  i Aaret  1410  besøgte  hun  Norge,  Aaret 
efter  var  hun  højt  oppe  i Sverige,  og  i de  samme  Aar  del- 
tog hun  med  det  største  Liv  i alle  de  vigtige  Forligsmøder, 

som  den  slesvigske  Strid  gav  Anledning  til.  Maaske  har  hun 
dog  haft  en  Følelse  af,  at  hendes  Liv  nærmede  sig  sin  Slut- 
ning; hvad  der  tyder  derpaa,  er  de  omfattende  testamentariske 
Bestemmelser,  som  hun  traf  sidst  paa  Aaret  1411.  Hun  op- 
holdt sig  den  Gang  paa  Kalundborg  Slot  og  havde  samlet 
flere  af  Sjællands  højeste  Prælater  om  sig,  deriblandt  Biskop 
Peder  Lodehat;  her  uddelte  da  Dronningen  sine  sidste  stor- 
artede Gaver,  alt  i rede  Penge  og  til  et  Beløb,  der  svarer 
til  langt  mere  end  én  Million  Kroner,  og  samtidig  afgjorde 
hun  ogsaa  sin  Gjæld  til  den  afdøde  Abraham  Broderssøn  ved 
at  stifte  Messer  for  hans  Sjæl  baade  i Roskilde  og  i Lund. 
Med  sin  sædvanlige  Forkjærlighed  for  Jomfru  Maria  skjæn- 
kede  hun  store  Gaver  til  Vor  Frue  Kirke  i Kalundborg  og 
Vor  Frue  Kloster  i Roskilde,  foruden  at  hun  udsendte  Pil- 
grimme til  de  syv  Mariekirker  i de  nordiske  Riger,  hvor  Him- 
meldronningen holdtes  mest  i Ære ; til  hver  skulde  gaa  syv  Pil- 
grimme, som  skulde  overvære  syv  Messer  og  syv  Processio- 
ner. De  hellige  Kors  rundt  om  i Nordens  Lande  bleve  hel- 
ler ikke  glemte;  Nordens  store  Folkehelgene , den  nylig  ka- 
noniserede Sancta  Birgitta,  utallige  Helgengrave  i Udlandet, 
alle  skulde  besøges  af  Pilgrimme  til  Dronning  Margrethes 
Bedste.  Ved  Siden  af  disse  uendelig  rige  Gaver  til  Kirker 
og  Klostre,  denne  Indstiftelse  af  Messer  og  Fastsættelse  af 
Pilgrimsvandringer  fremtræder  der  ogsaa  en  rent  human  God- 
gjørenhed;  det  er,  ligesom  Margrethe  her  i sin  sidste  Tid 
hæver  sig  op  over  den  særegne,  middelalderlige  Fromhed. 
Store  Summer  skjænkes  til  «Vor  Herres  Folk  og  husarmt 
Folk®,  til  at  »hjælpe  nødtørftige  Jomfruer,  Enker  og  Mænd 
til  Brødet,  naar  de  ikke  vide  andre  Veje  eller  Hjælps.  Rø- 
rende er  det  at  høre,  hvorledes  den  gamle  Dronning  her 

moderlig  og  forsonende  betænker  alle  dem,  der  vare  skadelidte 
ved  de  Krige,  som  havde  skjænket  hende  Herredømmet;  me- 
dens hun  med  Tak  mindes  Sanct  Mathias  for  den  Naade  og 
Ære,  han  viste  mod  hendes  Kiger  — Slaget  paa  Falen  stod 
jo  paa  denne  Helgens  Navnedag  — , saa  tænker  hun  ogsaa 
paa  de  Kvinder  og  Møer,  som  ere  hievne  krænkede  og  ned- 
traadte  i Orlogen,  og  paa  de  fattige  Mennesker,  som  Krigene 
have  bragt  fra  Brødet.  Med  lige  Kjærlighed  vender  hun  sig 
mod  alle  sine  U ndersaatter ; mange  af  hendes  Gaver  rettes 
endog  særlig  til  Sverige  og  de  danske  Landskaber  hinsides 
Øresund,  og  den  forsonlige  Åand  naar  sit  Højdepunkt,  naar 
hun  fastsætter  Messer  for  deres  Sjæle,  der  ere  faldne  i Orlo- 
gen til  Lands  eller  Vands,  «hvad  enten  de  have  været  for 
Riget  eller  imod*10*). 

Det  følgende  Efteraar  (1412)  havde  Dronningen  opholdt 
sig  i Sønderjylland  og  deltaget  i Fredsunderhandlingerne; 
hun  var  kommen  tål  Flensborg  og  havde  her  den  24  Ok- 
tober modtaget  Hylding  af  Stadens  Borgerskab.  Hun  boede 
om  Bord  paa  sit  Skib,  der  laa  i Byens  Havn,  og  tænkte  vist- 
nok paa  at  rejse  tilbage  til  Danmark;  saa  blev  hun  pludselig 
syg,  maaske  ramt  af  den  Pest,  der  rasede  i Flensborg  og 
dengang  var  Krigens  sædvanlige  Følgesvend.  Allerede  den 
otteogtyvende  Oktober,  paa  Apostelenes  Simons  og  Judæ  Dag, 
eller  snarest  Natten  forud  døde  Dronningen  n.  Holstenerne 
hoverede ; de  fortalte,  at  en  Præst  fra  Flensborg,  der  var  ble- 
ven henrettet  paa  Margrethes  Befaling , havde  stævnet  hende 


*)  Margrethes  Gavmildhed  bliver  endnu  mere  storslaaet,  naar  man  erin- 
drer, at  disse  Dispositioner  fra  1411  kun  ere  at  betragte  som  et 
Tillæg  til  hendes  egentlige  Testamente.  , Dette  mærkelige  Brev, 
hvortil  der  oftere  henvises,  er  uheldigvis  gaaet  tabt. 

til  at  møde  for  Guds  Domstol  inden  tre  Dage,  og  Spaadommen 
gik  i Opfyldelse;  Dronningens  Sjæl  forlod  Legemet  midt  un- 
der den  forfærdeligste  Torden  og  Lynild,  og  Gud  magede 
det  saa,  at  de  tre  Rigers  Herskerinde  ikke  fandt  en  eneste 
Fodsbred  Jord  at  dø  paa.  Andre  tyske  Krøniker  fortælle,  at 
Dronningen  døde,  siddende  paa  en  Stol;  saaledes  kom  den 
uudslukkelige  Energi  hos  Margrethe  frem  selv  i hendes  Døds- 
øjeblik 12. 

Kong  Erik  var  ikke  til  Stede  ved  sin  Fostermoders  Død, 
der  kom  saa  pludselig  og  uventet;  snart  efter  har  han  dog 
vel  indfundet  sig  for  at  tage  den  sidste  Afsked  med  den, 
hvem  han  ene  skyldte  sin  ophøjede  Stilling,  og  for  at  led- 
sage hendes  Lig  til  det  sidste  Hvilested.  Selv  havde  hun 
vistnok  fastsat,  at  hendes  Grav  skulde  være  i Klosterkirken 
i Sorø,  som  den  yngre  Linje  af  Kongeslægten,  der  begyndte 
med  Kristoffer  den  anden,  havde  udvalgt  til  Gravsted.  Al- 
lerede i 1377  havde  Margrethe  udvirket  en  pavelig  Tilladelse 
til  hertil  at  at  maatte  henflytte  sin  Fader  og  Moder,  der  vare 
bierae  foreløbig  bisatte,  den  ene  i Vordingborg  Slotskapel, 
den  anden  i Esrom  Kloster13.  Dronning  Hel  vigs  Lig  synes 
dog  at  være  forbleven  paa  sin  første  Plads;  Valdemar  Atter- 
dags  flyttedes  derimod  virkelig  til  Sorø,  hvor  Datteren  op- 
rejste ham  et  pragtfuldt  Gravmæle,  og  i den  samme  Kirke 
maatte  hun  ti  Aar  efter  begrave  sin  eneste  Søn.  Hertil  før- 
tes da  ogsaa  Margrethes  eget  Lig,  men  Munkene  i Sorø  fik 
ikke  længe  Lov  til  at  glæde  sig  over,  at  Gejstlighedens  store 
Beskytterinde  hvilede  i deres  Kirke.  Allerede  den  følgende 
Sommer  lod  Biskop  Peder  Lodehat,  som  det  synes  halvvejs 
med  Vold,  Liget  borttage  og  føre  til  Roskilde,  hvor  det  blev 
bisat  i hans  egen  Domkirke  i selve  Koret.  Han  tænkte  vel 

derved  mest  paa  den  Ære,  han  bragte  over  sin  Domkirke, 
og  Følgen  har  jo  ogsaa  været  den,  at  Roskilde  er  bleven 
Gravsted  for  de  fleste  af  Danmarks  Konger. 

Foreløbig  er  Margrethes  Lig  formodentlig  blevet  ned- 
lagt i en  muret  Grav  i Korgulvet;  ti  Aar  efter  blev  det  dog 
optaget-  igjen  og  anbragt  i en  yderst  pragtfuld  Sarkofag, 
som  Erik  af  Pommern  havde  ladet  forfærdige  dertil,  og  som 
fik  en  hæderlig  Plads- midt  i Koret  bagved  Kirkens  Hoved- 
alter. Mindesmærket  bestod  af  en  Kiste  af  sort  Marmor; 
Siderne  vare  prydede  med  toogtredive  Billeder  af  Apostle  og 
Helgene,  udførte  i hvid  Alabast  og  anbragte  imellem  en  ar- 
kitektonisk Dekoration  med  Spire  og  Gavle  i en  fint  gjennem- 
ført  gotisk  Stil;  paa  Endefladerne  saas  Alabastrelieffer,  der 
forestillede  Kristus  i Getsemane,  Kristus  som  Verdensdommer 
m.  m.  Paa  Kistens  Laag  hvilede  Margrethes  legemsstore 
Billede,  ligeledes  udført  i hvid  Alabast;  det  kronede  Hoved 
var  dækket  af  en  lille  Baldakin.  Paa  Kistens  Rand  læstes 
en  latinsk  Indskrift,  der  oversat  lyder  saaledes: 

Herrens  Aar  1412  paa  de  hellige  Apostle  Simons 
og  Judæ  Dag  døde  den  højst  navnkundige  Fyrstinde  og 
Frue,  Fru  Margrethe,  fordum  Rigerne  Danmarks,  Siv- 
riges  og  Norges  Dronning , og  det  følgende  Aar  den 
4 Juli  blev  hun  begraven  her.  Da  hele  Efterverdenen 
ikke  formaar  at  hædre  hende , som  hun  fortjener  det,  er 
dette  Mindesmærke  oprejst  til  hendes  Amindelse  paa  Be- 
kostning af  den  høje  Fyrste  , nu  regerende  Kong  Eirik, 
Aar  1423*. 

For  to  hundrede  Aar  siden  stod  dette  Gravmæle  endnu 

Erelev:  Margrethe.  28 

bevaret  i sin  fulde  Pragt;  Resen  afbilder  det  i sit  Atlas,  og 
omtrent  samtidig  fortæller  Mikkel  Hansen  Jærnskjæg  en  Del 
derom  i sin  poetiske  Skildring  af  Domkirken;  Skade  kun,  at 
han  er  mere  poetisk  end  positiv  i sine  Angivelser.  Han  ret- 
ter  sine  Ord  til  Dronningen  selv  og  siger: 

Dit  Huilested  er  lang  fiirkandtet  skichet, 

Med  Kunde  Smidet  Jern  ret  runden  om  bestichet; 
foruden  seer  Jeg  Monch  og  Monch  ved  Monchens  side  ' 
de  allebaster  Mænd  med  Mæsesercher  vide. 


I Allebaster  Steen  du  ligger  her  udlignet, 

Saa  herlig  som  Du  var  paa  denne  Jord  Velsignet, 

Du  huiler  Sødelig  paa  Allebaster  Pude, 

Huis  siel  Er  bunden  Ind  i Lifsens  Knippe  Knude. 

Ved  Dine  Føder  staar  en  Jernstang  spis  ophøyet, 

Huorpaa  saa  mangt  Et  Lius  for  Dig  Er  blefuen  drøyet; 

En  trappe  staar  der  hos,  huor  paa  mand  kan  opstige, 

Naar  nogen  Køye  vil  Dit  Konge-Lig  bekige. 

Disse  Træk  svare  godt  til,  hvad  vi  se  fremstillet  paa  Resens 
Tegning.  Jærngitteret,  der  har  tjent  til  at  værne  om  Re- 
liefferne, og  Jærnstangen,  hvorpaa  i den  katholske  Tid  Vox- 
lysene  brændte  til  Dronningens  Ære,  ja  selv  Trappen  findes 
paa  hans  lille  Afbildning. 

Kort  efter  er  Gravmælet  imidlertid  undergaaet  en  stor 
Ødelæggelse.  Enevældens  Konger  vilde  i Koret  have  Plads 
til  deres  egne  Sarkofager,  og  nedenunder  skulde  der  indrettes 
Gravsted  for  alle  de  kongelige  Børn.  Saa  blev  der  tumlet 
slemt  om  hernede;  meget  blev  helt  ødelagt,  andet  stærkt 
medtaget,  og  Margrethes  Kiste  undgik  ikke  sine  Omgivelsers 
Skæbne.  Især  gik  det  ud  over  Reliefferne;  allerede  ved  Aar 

) hed  det,  at  en  stor  Del  af  dem  var  i Stykker  og  nogle 
borte.  Ødelæggelsesværket  blev  siden  fortsat,  indtil  der 
tte  Aarhundrede  kun  var  faa  Brudstykker  tilbage  af  «de 
•as ter  Mænd».  Vor  restavrerende  Tid  har  nu  paa- 
ndt  en  Istandsættelse  eller  rettere  en  Gjenfrembringelse 
ravmælets  gamle  Prydelser;  hidtil  er  man  dog  ikke  naaet 
erlig  vidt  dermed.  Heldigvis  har  Margrethes  eget  Billede 
nogenlunde  undgaaet  Fortidens  Vandalisme,  og  det  er 
iu  i Stand  til  at  give  en  Ide  om  Gravmælets  gamle 
■t*).  Selve  Kisten  er  vistnok  aldrig  bleven  aabnet14. 

Ligesom  Margrethes  Monument  den  Dag  i Dag  tiltræk- 
sig den  største  Opmærksomhed  hos  enhver,  der  besøger 
ilde  Domkirke,  var  det  samme  ogsaa  Tilfældet  for  Aar- 
Ireder  siden,  og  da  var  der  endnu  adskillige  andre  Min- 
om  hende,  som  gjemtes  i Kirken  og  forevistes  de  nys- 


if  Prydelser  bærer  Dronningen  foruden  Kronen  og  to  Armbaand  et 
•yldent  Bælte,  sikkert  det  Stykke,  der  mest  vilde  vække  Nutidens 
'orbavselse,  om  just  ikke  Beundring.  Livbæltet  er  sammensat  af  en 
el  Del  enkelte  Stykker;  derfra  nedhænge  korte  Guldkjæder,  og 
ver  af  disse  ender  i — en  gylden  Bjælde.  Dronning  Margrethe 
led  Bjælder,  som  klingre  ved  hvert  Skridt,  hun  gaar,  — det  behager 
(ke  Nutiden,  der  har  gjort  Bjælderne  til  Hofnarrens  Symbol,  og 
ian  har  da  »trøstet*  sig  med,  at  den  fjæme  Kunstner,  som  har 
nbragt  »denne  uværdige  Pynt*  paa  hendes  Alabastfigur,  aldrig  har 
at  eller  kjendt  den  store  Dronning.  Hvor  sandt  det  sidste  end  er, 
live  vi  dog  nødte  til  at  indrømme,  at  Margrethe  vist  næppe  har 
æret  hævet  over  Tidens  almindelige  Damemode.  Vi  have  nemlig  en 
ortegnelse  over  Klæder  og  Klenodier,  som  Dronningen  just  ikke 
ar  ejet,  men  som  dog  ere  gaaede  gjennem  hendes  Hænder,  og  i 
snne  nævnes  bl.  a.:  et  Sølvbælte  af  20  Stykker  og  52  Bjælder  af 
ølv ; — ændre  vi  Sølv  til  Guld  eller  forgyldt,  da  have  vi  netop  det 
mykke,  som  Margrethe  bærer16. 

28* 

gjerrige.  Man  kunde  se  et  lille  Alterbillede,  der  var  skjæn- 
ket  af  Margrethe;  det  fremstillede  Jomfru  Marias  Himmel- 
kroning, og  Dronningen  selv  var  afbildet  derpaa  med  foldede 
Hænder  og  knælende,  medens  en  Indskrift  mindede  om,  at 
de  Danskes  ædle  Dronning  Margrethe  havde  stiftet  Alteret. 
Tæt  derved  saa  man  den  Vadmels  Fane  og  den  Slibesten, 
som  Kong  Albrecht  havde  sendt  Dronningen  til  Spot;  den 
alenlange  Sten  var  med  Jærnlænker  fastgjort  til  en  Pille. 
Endelig  opbevaredes  i Sakristiet  Dronningens  Dragt,  en  Klæd- 
ning af  Silke  og  Fløjl;  den  viste,  som  en  gammel  Forfatter 
siger,  at  den  store  Dronning  kun  havde  haft  et  middelmaa- 
digt  Legeme,  Ord,  som  ikke  ganske  maa  tages  i Nutidens 
Betydning16.  Nu  er  alt  dette  borte.  Alteret  er  blevet  øde- 
lagt, Slibestenen  og  Fanen  tog  Karl  Gustav  med  sig  til  Sve- 
rige; Dronningens  Klædning  kom  ligeledes  til  Upsala.  I 
Stedet  for  den  sidste  dukkede  der  rigtignok  et  Skjørt  op,  som 
tillagdes  Margrethe  og  fra  Kunstkammeret  er  kommet  til 
Oldnordisk  Museum.  Endnu  i vort  Aarhundrede  har  dette 
Stykke  været  Gjenstand  for  Frederik  den  sjettes  og  hans 
Dronnings  Beundring,  da  dette  Minde  om  deres  Forgænger- 
inde blev  bragt  dem  op  paa  Slottet.  Men  ak,  vor  Tids 
skaanselsløse  Kritik  har  ogsaa  ramt  denne  Erindring  om 
Margrethe;  det  er  nu  almindelig  anerkjendt,  at  Dragten 
stammer  fra  Frederik  den  andens  Tid  eller  saa  omtrent  og 
saaledes  er  et  Par  Hundrede  Aar  yngre  end  den  Dronning, 
den  skal  have  tilhørt. 

Hvor  faa  og  ubetydelige  ere  ikke  de  ydre  Minder,  der 
nu  kunne  erindre  os  om  Dronning  Margrethe.  Ved  Siden  af 
Alabastfiguren  i Roskilde  kan  man  maaske  kun  nævne  et  Par 
Kalke,  der  fra  de  Kirker,  hvortil  hun  skjænkede  dem,  have 

idet  Vej  til  vort  Oldsagsmuseum  *).  Maalt  derefter  blev 
irgrethes  Betydning  kun  ringe,  men  Historien  har  en  be- 
e Maalestok.  Næsten  et  halvt  Aartusend  er  gaaet,  siden 
irgrethe  døde,  og  gjennem  hele  denne  lange  Tid  have 
irdens  Riger  følt  Eftervirkningerne  af  hendes  Optræden,  ja 
v i vore  Dage  har  det  vist  sig,  at  hendes  Minde  endnu 
r levende,  og  at  Dommen  om  hende  bestemtes  af  de  dy- 
ste Livsspørgsmaal  for  de  nordiske  Folk. 


IV.  Dronning  Margrethes  Eftermæle. 

Det  største  Værk,  som  Margrethe  fuldendte  i den  ydre 
rden,  var  utvivlsomt  Foreningen  mellem  de  tre  nordiske 
ger,  og  til  denne,  til  Kalmarunionen,  har  hendes  Navn  al- 
været,  fast  knyttet  i Folkenes  Bevidsthed;  de  Følelser, 
ormed  man  betragtede  Unionen,  have  derfor  ogsaa  været 
stemmende  for  Opfattelsen  af  Margrethes  Personlighed.  Vi 
?e  allerede  set,  at  disse  Følelser  vare  meget  forskjellige  i 
rdens  tre  Lande  og  det  helt  fra  første  Færd  af;  kun  i 
nmark  grebes  Unionstankerne,  hvis  man  vil  kalde  dem 
iledes,  med  ublandet  Glæde;  i Norge  og  især  i Sverige 
>redes  der  allerede  i Foreningens  første  Dage  en  Under- 
øm af  Misnøje  imod  den.  Nordmændene  modtoge  Efterret- 

Dot  kuriøse  Bæger,  der  vises  her  og  hvoraf  Margrethe  og  hendes 
Jomfruer  skulle  have  drukket,  er  utvivlsomt  meget  yngre  end  hen- 
des Tid. 

iungen  om  Olufs  Død  med  Mistro,  og  da  Erik  af  Pommern 
valgtes  til  Konge,  hedder  det,  at  alle  tyktes  daarlig  om  denne 
Forandring;  siden  har  sikkert  Rigets  Tilsidesættelse  og  dets 
Styrelse  udenlandsfra  vakt  en  stærk  Misfornøjelse  hos  enhver 
patriotisk  Nordmand,  om  end  den  hendøende  Historieskriv- 
ning ikke  har  bragt  os  klare  Udsagn  herom.  I Sverige 
kunde  Stormændene,  hvis  Indflydelse  formindskedes  Dag  for 
Dag,  ikke  være  gunstig  stemte  mod  Unionen;  Gejstligheden  ra- 
sede over  den  Inddragelse  af  Krongods,  der  berøvede  døn 
saa  mange  Ejendomme;  Bønderne  sukkede  under  de  tunge 
Skattepaalæg.  Denne  Modsætning  i Opfattelsen  af  Margrethe 
traadte  endnu  klarere  frem  i den  følgende  Tid,  da  den  skær- 
pedes under  Paavirkning  af  den  Unions  Udvikling,  som  hun 
havde  skabt.  Kun  et  Par  Menneskealdre  efter  Dronningens 
Død  var  Foreningen  i Virkeligheden  opløst  og  havde  bragt 
blodig  Splid  ind  mellem  Nordens  to  Hovedfolk;  dette  af- 
spejlede sig  stærkt  i deres  Gjengivelse  saavel  af  Foreningens 
Tilblivelse  som  af  Margrethes  egen  Personlighed. 

Den  danske  Opfattelse  i dens  mest  folkelige  og  der- 
for mest  udprægede  Form  finde  vi  i Folkevisen  om  Margrethe 
og  i den  danske  Rimkrønike,  der  begge  tilhøre  den  sidste 
Halvdel  af  det  femtende  Aarhundrede.  Naar  her  tales  om 
Unionens  Grundlæggelse,  glemmes  det  helt,  at  Margrethe 
blev  indkaldt  til  Sverige  af  de  indfødte  Stormænd  for  at 
hjælpe  dem  mod  en  tysk  Konge,  hvis  Parti  næsten  ene  be- 
stod uf  hans  Landsmænd;  Kampen  om  Sveriges  Krone  bliver 
en  Kamp  af  Danske  mod  Svenske,  og  ligesom  Albrecht  af 
Meklenburg  gik  ud  paa  at  vinde  Danmark  til  Sverige,  saale- 
des  lagde  Margrethe  virkelig  baade  Norge  og  Sverige  under 
sit  Fødeland.  Folkevisen  for  Ex.  taler  i sin  lange  Beret- 

lg  om  Slaget  paa  Falen  intet  Ord  om  Tyskere;  de  stri- 
ade  ere  Danske  paa  den  ene,  Svenskere  paa  den  anden 
le.  En  gammel  Riddersmand,  der  vil  advare  Kong  Al- 
3cht,  siger: 

De  Danske  de  vinde  stor  Pris  i Dag, 
stor  Skade  de  Svenske  monne  faa; 

siden  hedder  det:  de  Danske  rede  de  Svenske  imod;  Hr. 
;r  Lykke  tilraaber  da  ogsaa  sine  Tropper:  I træde  fast 
m,  I danske  Hofmænd.  Margrethe  selv  roses  i lige  høj 
ad  for  Forstand  og  for  Godhed;  hun  er  højst  navnkundig 
3 de  Danske,  siger  en  samtidig  svensk  Forfatter,  U’psala- 
miken  Erik  Olsson,  og  de  mene,  at  hun  burde  kanoniseres 
n Helgeninde. 

I Sverige,  hedder  det  hos  den  samme  Skribent,  anses 
imod  Margrethe  for  værdig  til  Helvedes  dybeste  Afgrund, 
n havde  vel  ikke  glemt,  at  Svenskerne  selv  havde  paakaldt 
rgrethes  Hjælp;  dette  finder  man  meget  taabeligt,  og  den 
nske  Rimkrønike  siger: 

i 

Mig  tykkes  de  Svenske  vare  ej  kloge, 
da  de  hende  til  Høvding  toge; 

n Hovedskylden  lægges  dog  over  paa  Margrethe  selv. 
k Olsson  udvikler,  hvorledes  Svenskerne  i al  Skikkelig- 
l kom  til  hende  og  bade  om  Raad,  hvad  de  skulde  gjøre 
at  faa  Albrecht  til  at  styre  bedre.  Saa  var  det,  at  hun, 
havde  arvet  hele  sin  Faders  Snedighed  og  Gjerrighed, 
gtede  at  yde  dem  Hjælp,  med  mindre  de  vilde  hylde 
ide  selv,  og  ved  milde  Ord,  ved  Bagtalelser  mod  Albrecht, 
Smigrerier  og  Løfter  fik  hun  Svenskerne  til  at  gaa  ind 
paa.  Saaledes  kom  det  til  Krig  mod  Albrecht,  og  her 

lade  Svenskerne  det  være  deres  Landsmænd,  der  næsten  ene 
have  Fortjenesten  af  Sejren;  Margrethes  Hær  bestod  af  nogle 
Danske,  men  af  mange  Svenskere,  og  det  var  de  sidstes  Tap- 
perhed, der  gjorde  det  af  med  Albrechts  Tyskere.  Alt  dette 
lønnede  Margrethe  dog  kun  med  den  sorteste  Utaknemlighed. 
Saa  snart  hun  sad  fast  paa  Tronen,  viste  hun  Svenskerne 
den  største  Foragt,  og  Riget  blev  helt  underkuet  og  tilside- 
sat. Den  Grundsætning , Margrethe  især  indskærpede  sin 
Efterfølger,  var  denne:  Sverige  skal  føde  dig,  Norge  klæde 
dig,  men  Danmark  give  dig  Stridsmænd,  og  dette  kunde  jo 
ogsaa  udtrykkes  saaledes,  siger  Oluf  Persson,  at  der  i Sve- 
rige og  Norge  skulde  være  Trælle,  i Danmark  Herrer.  Saa 
kastede  da  Svenskerne  alt  deres  Had  paa  Margrethe,  og  der 
var  ingen  Ende  paa  deres  Beskyldninger  mod  hende. 

I den  følgende  Tid  fortsattes  Yæxten  af  saavel  den  sven- 
ske som  den  danske  Opfattelse,  stadig  stærkt  paavirket  af  de 
historiske  Forhold  i Samtiden;  Modsætningen  mellem  de  to 
Opfattelser  steg  med  Nationalhadet  mellem  Folkene,  og  den 
holdt  sig  netop  lige  saa  længe  som  Nationernes  Fjendskab. 
Først  da  de  to  Folk  i forrige  Aarhundrede  ophørte  med  deres 
indbyrdes  Krige  og  flere  Gange  endog  nærmede  sig  hinanden 
i Politiken,  vandt  Historieskrivningen  frem  til  større  Upar- 
tiskhed. Svenskeren  Lagerbring  rensede  Dronning  Mar- 
grethe for  en  stor  Del  af  de  Anklager,  som  Fortidens  Had  og 
Kritikløshed  havde  ophobet  mod  hende;  fra  dansk  Side  ind- 
rømmede derimod  Holberg  og  efter  ham  Sneedorf,  at 
Unionens  Grundfejl  var  den  Stræben  efter  Overmagt,  som 
Danmark  stadig  havde  vist. 

Medens  Helhedsopfattelsen  af  Unionens  Indstiftelse  saale- 
des undergik  store  Ændringer,  forøgedes  efterhaanden  den 

sitive  Kundskab  om  hine  Tiders  Begivenheder.  Især 
vi  tfe  Id  kastede  meget  Lys  over  Margrethes  Historie  ved 
offentliggjøre  en  Række  Dokumenter  fra  de  danske  Arki- 
r,  og  han  var  endog  den  første,  der  fandt  og  aftrykte  selve 
lionsbrevet  af  1397.  Vort  Aarhundrede  bragte  i denne 
stning  store  Fremskridt;  samtidig  med  at  man  anvendte  en 
•ængere  Kritik  overfor  Overleveringen,  fandt  man  rundt  om 
e Kilder  for  Kundskaben  til  Unionstiden.  I Krøniker,  der 
re  skrevne  i Lubeek,  traf  man  Beretninger  om  Nordens 
'rhold,  der  ere  meget  righoldigere  • end  de  nordiske  Aarbø- 
rs;  fra  Hansestædemes  Arkiver  fremdrog  man  lange  Rækker 
Breve,  der  omhandle  det  gamle  Hanseforbunds  Historie  og 
rved  kaste  et  nogenlunde  klart  Lys  over  Margrethes  ydre 
■litik.  Endelig  fandt  man  i Norden  selv  endnu  flere  Breve 
Aktstykker,  der  vel  sjældent  direkte  oplyse  de  politiske 
givenheder,  men  til  Gjengjæld  tillade  os  et  Indblik  i de 
rdiske  Rigers  indre  Forhold,  som  de  magre  Krønikeopteg- 
Iser  aldeles  ikke  formaa  at  give. 

Det  er  saaledes  et  stort  og  omfattende  Materiale,  der  nu 
iar  til  Historiegranskningens  Tjeneste,  og  for  en  Del  er  det 
erede  blevet  udbyttet  af  fremragende  Forskere.  Det  mere 
ltrængende  Studium  af  Dronning  Margrethes  Historie  aab- 
des  i 1840  af  Caspar  Paludan-Muller  med  en  Af- 
ndling,  der  var  ringe  i Omfang,  men  af  en  vidtrækkende 
tydning;  med  en  sjælden  Skarpsindighed  trængte  han  her 
1 i selve  Unionstraktatens  Karakter  og  paaviste,  hvorledes 
ane  kun  var  en  foreløbig  vedtagen  Overenskomst,  der  al- 
ig  blev  endelig  stadfæstet.  En  Snes  Aar  senere  fremkom 
ifcrent  samtidig  en  svensk  og  en  norsk  Behandling  af  Unio- 
ns Forhistorie  og  Grundlæggelse.  Den  udmærkede  svenske 

Historiker  Styf  fe  udgav  en  Række  Aktstykker,  som  han  havde 
indsamlet  under  en  Rejse  til  Nordtysklands  Arkiver,  og  han 
forudskikkede  en  Indledning,  der  indeholdt  en  fortrinlig  Ud- 
sigt over  visse  Sider  af  Datidens  Historie,  især  Nordens  ydre 
politiske  Forhold;  det  første  Bind  fulgtes  siden  af  et  andet, 
der  bl.  a.  bragte  yderst  vigtige  Breve  til  Oplysning  af  Mar- 
grethes indre  Styrelse  i Sverige.  Fra  norsk  Side  naaede  P. 
A.  Munch  i de  sidste  Dele  af  sit  Værk  over  det  norske 
Folks  Historie  frem  lige  til  Unionsmødet  i Kalmar,  og  for 
det  fjortende  Aarhundrede  gav  hans  bredt  anlagte  Skildring 
i Virkeligheden  hele  Nordens  Historie,  fremstillet  med  al  den 
overordentlige  Kundskabsfylde,  som  han  besad. 

Samtidig  undergik  Helhedsopfattelsen  af  Margrethe  og 
hendes  Tid  en  Ændring  af  den  mest  indgribende  Natur. 
Ligesom  den  ældre  svenske  og  danske  Opfattelse  hang  nøje  sam- 
men med  Nationalhadet  mellem  Folkene,  er  den  nye  aaben- 
bart  paavirket,  for  ikke  at  sige  frembragt,  af  den  Bevægelse  i 
vor  Tid,  vi  betegne  som  Skandinavismen.  Man  ved, 
hvorledes  de  skandinaviske  Ideer  begyndte  i Fyrrerne  eller 
lidt  før  og  især  blomstrede  i Halvtredserne  og  Treserne.  Da 
forsvandt  det  hundredaarige  Folkehad  aldeles  og  veg  Pladsen 
for  en  ganske  modsat  Følelse ; de  nordiske  Folk  nærmede  sig 
hverandre,  de  mindedes  det  gamle  Stammeslægtskab,  og  med 
Forkjærlighed  opsøgte  man  alt  fælles  i Samtid  og  Fortid. 
Kalmarforeningen,  der  virkelig  for  en  Tid  havde  gjort  de 
skandinaviske  Riger  til  ét,  kom  alene  derved  til  at  staa  i et 
idealt  Lys;  man  mente  i den  at  kunne  finde  Forbilledet  for 
den  Fremtidsunion,  der  skulde  forene  Folkene,  og  man  stræbte 
da  at  fremstille  dens  Tilblivelse  og  Karakter  saa  vidt  mulig 

Overensstemmelse  med  de  Ideer,  der  for  vor  Tids  skandi- 
iviske  Følelser  stode  som  de  ene  rigtige. 

Den  skandinaviske  Opfattelse  gaar  først  og  fremmest  ud 
1a,  at  Kalmarunionen  ikke  var  Frugten  af  en  tilfældig  Si- 
lation,  men  at  den  havde  sine  Aarsager  dybt  i Nordens 
rudgaaende  Historie.  Man  henviser  til,  hvorledes  Danmark 
' Sverige,  til  Dels  ogsaa  Norge  vare  naaede  omtrent  det 
mme  Punkt  i Samfundsudvikling;  især  var  Adelsvælden 
aftig  hele  Norden  over,  og  der  var  derved  fremkommet 
lies  Interesser  for  Stormændene,  som  kunde  forbinde  de 
i Riger.  Omvendt  var,  mener  man,  Nationalitetsfølelsen  i 
enkelte  Stater  ikke  ret  udviklet  endnu;  den  kunde  altsaa 
ke  lægge  Hindringer  i Vejen  for  Foreningen,  ja,  der  var 
dogsaa  Sandsynlighed  for,  at  Nationalitetsfølelsen,  naar  den 
ktes,  lige  saa  godt  kunde  naa  til  at  omfatte  hele  Norden 
n hvert  enkelt  Land  for  sig.  Samtidig  virkede  ogsaa  de 
1 byrdes  Forhold  mellem  Nordens  Lande  henimod  en  Sam- 
mslutning;  Norge  havde  en  Menneskealder  igjennem  haft 
»nge  til  fælles  med  Sverige,  og  flere  Grænselandskaber 
vde  længe  indtaget  en  vaklende  Stilling  mellem  Rigerne; 
Igen  deraf  var  bl.  a.  Venskabs-  og  Slægtskabsforbindelser 
liem  Nordens  Stormænd.  Endelig  led  hele  Norden  under 
ykket  af  Udlændingene,  Hanseaterne  og  de  nordtyske 
rster  i Forening;  i hele  det  fjortende  Aar  hund  rede  angrebe 
snart  Danmark,  snart  Sverige,  og  alene  denne  fælles  Fare 
atte  føre  de  nordiske  Riger  til  at  slutte  sig  sammen. 

Saaledes  førte  baade  indre,  mellemrigske  og  ydre  For- 
d henimod  en  Union,  og  for  Dronning  Margrethe,  der  med 
rt  Talent  benyttede  sig  af  disse  Forhold,  faldt  det  derfor 
og  naturligt  at  faa  de  tre  nordiske  Folk  forenede.  Den 

Stræben,  man  tillægger  hende,  bliver  da  i Sandhed  national- 
skandinavisk, og  hendes  Tanker  findes  udtrykte  i Overens- 
komsten fra  Kalmar.  Paa  den  ene  Side  anerkjendte  hun  de 
tre  Rigers  Ligestilling  og  behandlede  alle  tre  Folk  nogen- 
lunde paa  samme  Maade;  paa  den  anden  Side  stræbte  hun 
at  nærme  Folkene  til  hinanden;  paa  hyppige  Fællesmøder 
lod  hun  de  nordiske  Stormænd  optræde  i Forening;  ved  at 
ansætte  Folk  fra  det  ene  Rige  i de  to  andre  forberedte  hun 
en  fuldstændig  Sammensmeltning.  Hendes  Ideal  var  altsaa 
et  forenet  Skandinavien,  der  kunde  føle  sig  som  national 
Enhed  ved  Modsætningen  til  Tyskheden,  mod  hvem  hendes 
ydre  Politik  var  rettet.  — Denne  Margrethes  Stræben,  der  i 
saa  høj  Grad  svarede  til  Tidens  Krav,  antages  at  have  fun- 
det Gjenklang  hos  de  bedste  Mænd  af  alle  tre  Folkeslag, 
medens  den  Misfornøjelse  med  hendes  Styrelse,  som  efter  den 
ældre  Opfattelse  mentes  at  have  været  til  Stede  i Sverige, 
erklæres  for  kun  at  existere  i en  senere  Tids  Kilder,  i hvilke 
den  er  indkommen  under  Paavirkning  af  hendes  Efterfølgeres 
Uduelighed. 

Den  skandinaviske  Opfattelse  af  Margrethe  og  Unionens 
Tilblivelse,  der  her  er  antydet  i sine  Hovedtræk,  tør  vel  i 
Øjeblikket  siges  at  være  den  herskende,  i det  mindste  i Dan- 
mark. Dens  Synspunkter  have  sejret,  især  fordi  de  stemte 
overens  med  en  af  de  bedste  og  mest  frugtbringende  Strøm- 
ninger i de  nordiske  Folks  Nutidsliv,  — just  ikke  derimod, 
fordi  denne  Opfattelse  har  fundet  en  virkelig  videnskabelig 
Begrundelse.  Den  beraaber  sig  paa  Paludan-Muller,  paa 
Styfife  og  Munch,  men  vel  ikke  altid  med  fuld  Ret;  skjønt 
ingen  af  disse  Forfattere  have  undgaaet  at  paavirkes  af  de 
skandinaviske  Ideer,  der  traadte  saa  stærkt  frem  i deres  Sam- 

d,  kan  dog  sikkert  ingen  af  dem  siges  at  være  Bannerfører 
r en  udpræget  skandinavisk  Opfattelse  af  Unionstiden,  Styffe 
indst,  Paludan-Muller  maaske  mest17.  Selv  har  Skandi- 
ivismen  ikke  frembragt  nogen  grundig  og  omfattende  Skil- 
ring  af  Kalmarforeningens  Fremkomst,  uagtet  intet  Emne 
inde  være  den  mere  tiltalende,  forudsat  at  dens  Grund- 
ifattelse  blev  stadfæstet  ved  et  mere  indtrængende  Studium 
Datiden. 


I det  her  foreliggende  Arbejde  har  jeg  optaget  Dronning 
argrethes  Historie  til  ny  Behandling.  Med  Tak  erkjender 
y , hvor  meget  jeg  har  lært  af  de  udmærkede  Granskere, 
r tidligere  have  omhandlet  dette  Emne,  men  paa  intet 
inkt  har  jeg  optaget  noget  Resultat  fra  dem,  som  jeg  ikke 
.r  fundet  stadfæstet  ved  et  fornyet  Studium  af  Kilderne. 
3 i det  hele  ret  tarvelige  Krønikeefterretninger,  der  kunne 
dyse  Datiden,  har  jeg  stræbt  at  behandle  med  en  stræng 
methodisk  Kritik,  og  jeg  har  kun  sjældent  og  da  med 
irbehold  benyttet  mig  af  Efterretninger,  der  ikke  tilhøre 
argrethes  egen  Samtid.  Det  store  diplomatiske  Materiale 
r jeg  søgt  at  samle  fra  baade  trykte  og  utrykte  Kilder  i 
n størst  mulige  Fuldstændighed,  og  jeg  har  anvendt  megen 
d og  Flid  paa  at  udbytte  det  saa  stærkt  som  muligt. 

Hvorledes  den  Opgave,  jeg  har  stillet  mig,  er  løst  ved 
tte  Arbejde,  derom  maa  Dommen  selvfølgelig  overlades 
dre;  mig  selv  maa  det  derimod  være  tilladt  at  sige  et  Par 
d om  den  Helhedsopfattelse,  der  fremtræder  i min  Skildring, 
t er  nemlig  klart,  at  min  Bog  i denne  Henseende  ingen- 
ide staar  som  en  naturlig  Fortsættelse  og  Videreudvikling 
de  Meninger,  der  i Øjeblikket  ere  de  mest  udbredte ; tvært- 

imod,  den  vender  sig  skarpt  mod  det,  som  jeg  har  kaldt  den 
skandinaviske  Opfattelse  af  Unionens  Tilblivelse  og  Margrethes 
Politik,  mod  de  Grundtanker,  som  jeg  ogsaa  selv  har  delt, 
indtil  mit  Studium  af  Margrethes  Historie  efterhaanden  førte 
mig  langt  bort  fra  dem. 

Hvad  der  især  har  været  afgj ørende  for  min  Opfattelse 
af  Margrethes  Styrelse  og  Unionens  Karakter,  det  er  hendes 
Politik  i de  mellemrigske  Forhold,  saaledes  som  den  træder 
klart  frem  i hendes  Styrelse  efter  Foreningens  formelle  Grund- 
læggelse ved  Mødet  i Kalmar  1397  og  den  da  stedfundne 
Fælleskroning.  Dette  Omraade  har  hidtil  kun  været  overfla- 
disk bekjendt;  Munch  standser  netop  med  Aar  1397,  Styffe 
har  efter  sin  Bogs  Plan  kun  givet  et  let  Omrids  af  de  for- 
enede Rigers  indbyrdes  Forhold.  Nu  giver  den  tredje  Bog  i 
mit  Arbejde  en  udførlig  Skildring  af  Unionsstyrelsen  i Mar- 
grethes Tid,  og  de  Principer,  der  efter  denne  maa  tillægges 
Dronningen,  stemme  aldeles  ikke  med  den  skandinaviske  Op- 
fattelse. Det  viser  sig,  at  Kalmartraktaten  ikke  indeholder 
noget  sandt  Udtryk  for  Margrethes  Ideer,  en  Tanke,  som 
allerede  Paludan-Muller  har  udkastet,  uden  at  den  dog  tid- 
ligere er  ført  videre.  Mister  dermed  Margrethes  Anerken- 
delse af  Rigernes  Ligestilling  sin  Hovedstøtte,  saa  staar  den 
hende  tillagte  Stræben  efter  at  nærme  Folkene  til  hinanden 
paa  et  lige  saa  usikkert  Grundlag.  Unionsmøderne  hører  hun 
hurtig  op  med  at  sammenkalde ; hun  ansætter  Danske  i de  andre 
Riger,  men  hverken  Nordmænd  eller  Svenskere  i Danmark, 
og  saa  lidt  som  der  efter  dette  kan  tillægges  hende  skandi- 
navisk-nationale  Ideer,  saa  lidt  benytter  hun  sig  af  den  nær- 
liggende Modsætning  til  Tyskheden  for  derved  at  vække  en 
nordisk  Enhedsfølelse.  Hvad  der  derimod  er  hendes  ledende 

idtanke  ogsaa  i Unionsforholdet,  det  er  Udviklingen  af 
raftig  Kongemagt.  For  at  naa  dette  Maal  formindsker 
de  enkelte  Rigers  nationale  Selvstændighed  og  behandler 
•e  Folk  højst  ulige;  Danmark  og  de  Danske  begunstiges 
Nabolandenes  Bekostning,  fordi  Kongedømmet  og  For- 
ben derigjennem  synes  at  kunne  sikres  bedst. 

Margrethes  Styrelse  som  Unionsdronning  synes  mig  at 
det  Punkt,  paa  hvilket  den  skandinaviske  Opfattelse 
ivistelig  strander;  den  kommer  her  i en  saa  skarp  Strid 
sikre  Fakta,  at  den  maa  erkjendes  som  uhistorisk.  Van- 
dere er  det  naturligvis  at  sige,  om  hin  Opfattelse  har  Ret 
lade  Unionen  opstaa  ved  en  langsom  Tilnærmelse  mellem 
e nordiske  Folk;  hvad  man  vil  uddrage  som  Hoved sum 
. Par  Menneskealdres  Historie,  det  bliver  altid  noget, 
>m  der  kan  være  afvigende  Meninger.  Den  Karakter, 
Unionen  havde  i sin  første  Tid,  kaster  dog  et  godt  Lys 
hvorledes  den  maa  være  fremkommen.  Vare  Unionens 
dtræk  virkelig  de,  som  den  skandinaviske  Opfattelse  an- 
, var  Ligeberettigelse  og  Tilnærmelse  de  to  Ting,  hvor- 
Margrethe  stræbte  og  som  Folkene  billigede,  da  maatte 
nen  formodes  til  Forhistorie  at  have  noget  saadant,  som 
)pfattelse  mener  at  se.  Men  omvendt,  er  Unionens  Ka- 
nnærke  fra  første  Færd  Ulighed  mellem  Rigerne,  bærer 
itrax  Præget  af  et  Supremati  fra  dansk  Side,  da  bliver 
[begribeligt,  at  dette  skulde  være  fremkommet,  efterat 
brud  var  gaaet  en  udpræget  Tilnærmelse  fra  alle  de  tre 
i Side.  En  saadan  synes  mig  da  heller  ikke  at  kunne 
s,  eller  rettere,  de  Træk  af  Tilnærmelse,  man  har  ment 
urne  paavise,  synes  at  være  underordnede  i sig  selv  og 
X uden  væsentlig  Betydning  for  Unionens  Stiftelse.  Det 

vigtigste  Punkt,  paa  hvilket  Nordens  Stater  nærmede  sig  til 
eller,  skarpere  udtrykt,  lignede  hinanden,  var  utvivlsomt  den 
stærke  Udvikling  af  Aristokratiet,  og  ganske  konsekvent  er 
dette  Moment  fremhævet  som  næsten  den  eneste  Aarsag  til 
Unionen  i en  Afhandling  af  Nordmanden  Sars  fra  hans 
yngre  Dage.  Hvor  fuldkomment  stridende  mod  Udviklingens 
virkelige  Gang  er  dette  imidlertid  ikke!  Intet  er  jo  sikrere, 
end  at  Margrethes  Union  først  og  sidst  var  rettet  netop  mod 
Stormændene  og  for  deres  Indflydelse  medførte  den  stærkeste 
Tilbagegang. 

Den  skandinaviske  Opfattelse  af  Margrethes  Stræben  og 
Unionens  Karakter  er  i dyb  Uoverensstemmelse  med  de  fak- 
tiske Forhold ; den  kan  heller  ikke  bringes  til  at  stemme  med 
den  gamle  svenske  og  danske  Opfattelse,  og  den  har  derfor 
grebet  til  den  Udvej  at  erklære,  at  Svenskernes  Misfornøjelse 
med  Unionen  og  dennes  Skaberinde  kun  findes  hos  senere 
Skribenter.  At  dette  er  urigtigt,  har  jeg  vist  paa  flere  Ste- 
der; Vidnesbyrdene  om  Utilfredshed  med  Margrethe,  om 
Vrede  over  de  Danskes  Myndighed  i Sverige  ere  saa  talrige, 
som  man  kan  vente  med  de  magre  Kilder.  Min  Grundopfat- 
telse kommer  hverken  overens  med  den  danske  eller  den 
svenske,  men  den  forklarer  dem  begge;  den  ser  i dem  begge 
Meninger,  der  fra  hvert  Folks  Standpunkt  vare  naturlige  og 
berettigede,  om  end  ensidige. 

ILDERNE  TIL  DRONNING  MARGRETHES 
HISTORIE. 


De  historiske  Beretninger  om  Margrethe,  deres  ind- 
ies Forhold  og  Værdi  har  jeg  nøjere  prøvet  i »Studier  til 
nning  Margrethes  Historie*,  I (Hist.  Tidsskrift  5 Række  III, 
l — 72).  Fremragende  Værd  have  kun  de  Kilder,  der  ere  ned- 
ivne,  før  Unionskampene  udbrøde;  af  saadanne  ere  de  vig- 
;te:  en  dansk  Aarbog,  der  ender  med  Aaret  1389,  en  Krønike, 
er  skreven  af  en  Graabroder  i Visby,  og  flere  svenske  Aar- 
er.  Omtrent  fra  Midten  af  det  femtende  Aarhundrede  stamme 
svenske  Rimkrøniker  og  Erik  Olssons  Krønikeværk,  der  have 
Del  Tradition  om  Margrethe.  De  senere  Kilder  ere  næsten 
; uden  Værdi.  — Af  udenlandske  Forfattere  er  Lilbeckeren 
mar,  der  skrev  sin  Krønike  i Aarene  1385 — 95,  af  største 
ydning;  mindre  værdifulde  ere  hans  forskjellige  Fortsættere  og 
.rbejdere,  især  Herman  Korner.  Den  holstenske  Krønike  (Pres- 
>r  Bremensis)  fra  1448  indeholder  meget,  men  er  overordent- 
partisk  mod  Margrethe. 

Ved  Siden  af  den  i det  hele  saa  fattige  Historieskrivning 
i de  diplomatiske  Kilder  med  langt  større  Rigdom.  De 
ske  Breve  fra  Margrethes  Tid  ere  nu  næsten  alle  trykte  i 
lomatarium  Norvegicum,  de  svenske  næsten  ligesaa  fuldstæn- 
dels  i Svenska  Riks-Archivets  Pergamentsbref  1351  — 1400, 
5 i Svenskt  Diplomatarium  från  år  1401  (hidtil  I Bind  H. 

1 — 3 og  II  Bind,  H.  1 — 2,  indeholdende  Brevene  til  og  med  1411); 
enkelte  Supplementer  har  jeg  fundet  ved  Studier  i Stockholm  og 
Ups&la  under  en  Rejse  i Sommeren  1881 , som  jeg  foretog  med 
Understøttelse  af  Kultusministeriet.  Af  de  danske  Breve  ere 
mange  udgivne  spredt  i forskjellige  Værker;  endnu  flere  henligge 
dog  utrykt,  og  disse  har  jeg  benyttet  i størst  mulig  Fuldstæn- 
dighed; det  haandskrevne  Diplomatarium  i Geheimearkivet  har 
derved  ydet  god  Hjælp,  om  jeg  end  stadig  har  søgt  tilbage  til 
Originalerne,  hvor  disse  kunde  formodes  at  give  mere  Udbytte 
end  Afskrifterne.  I Udlandet  kan  man  næppe  vente  at  finde 
ubekjendte  Bidrag  til  Margrethes  Historie;  Arkiverne  her  ere  i 
høj  Grad  udnyttede,  især  af  Koppmann  til  hans  fortrinlige  Udgave 
af  de  ældre  Hanserecesser. 

Af  nyere  Bearbejdelser  ere  de  vigtigste  anførte  foran  Bevis- 
stederne  til  de  enkelte  Bøger.  — Ved  Henvisninger  benyttes  føl- 
gende Forkortelser: 

DM.  o:  Danske  Magazin  (NDM.  o:  Nye  danske  Magazin). 

DN.  o:  Diplomatarium  Norvegicum. 

HR.  d:  Hanserecesse. 

MP.  o:  Molbech  og  Petersen,  Udvalg  af  Danske  Diplomer. 

Munch  o:  Munch,  Det  norske  Folks  Hist.  2 Afd.  II. 

SD.  o:  Svenskt  Diplomatarium  från  &r  1401. 

SRD.  o:  Scripteres  rerum  Danicarum. 

SRP.  d:  Svenska  Riks-Archivets  Pergamentsbref. 

SRS.  o:  Scriptores  rerum  Svecicarum. 

ÆA.  o:  Ældste  Archivregistraturer. 


GA.  o:  Geheimearkivet. 

SA.  o:  Riksarkivet  i Stockholm. 

INDLEDNING. 


Den  i Kap.  I givne  Karakteristik  af  Valdemar  Atterdag  er 
sven,  før  Reinhardts  store  Værk  udkom,  og  er  meget  af- 
>nde  fra  denne  Forfatters  Opfattelse;  middelbart  har  jeg  for- 
ret den  i min  Kritik  af  Reinhardts  Bog  (Hist.  Tidsskr. 
lække  III,  285 — 307).  Hvad  Sverige  og  Norge  angaar,  hen- 
»r  jeg  til  Styffe  og  Munch,  hvormed  maa  jævnføres  Ryd- 
•gs  Traktatværk  og  Yngvar  Nielsen:  Det  norske  Rigsraad. 
stor  Interesse  er  Bogen:  Dm  styrilse  kununga  ok  høfdhinga, 
•iven  af  Geete  (1878)  og  belyst  af  Sødervall  i Lunds  Univ. 
-skrift  1879,  fremdeles  Adelens  Stridsskrift  mod  Magnus 
sk  (SRS.  III,  n.  IV),  endelig  St.  Birgittas  Udtalelser,  anførte 
(ammer ich:  Den  hellige  Birgitta.  Kun  ved  Kap.  III  (Det 
byrdes  Forhold  mellem  Nordens  Riger  og  Folk)  har  jeg  fundet 
ledning  til  at  give  detaillerede  Henvisninger. 

1.  Rydberg,  Svergos  traktater  II,  i,  99.  Hammerich,  Don  hellige 
Efitta  S.  74—75. 

2.  P.  v.  Møller,  Bidrag  till  Hallands  hist.  I.  Dipi.  Svecanum  n. 
2 § 3,  jvfr.  Magnus  Erikssons  Landslov,  Kongebalkon  Kap.  11. 

3.  Privilegiet  af  1340  § 10  (Aarsberetn.  fra  Gekeimearch.  V,  46). 

4.  Som  den  maaske  eneste  Undtagelse  kan  anføres,  at  Niels  Kyr- 
g og  Stig  Peterssøn  medbesegle  Privilegiet  for  Liibeck  1344  (Ryd- 
g n.  282).  Under  Magnus’  Fred  med  de  vendiske  Stæder  fra  det 
.•gaaende  Aar  nævnes  som  Vidner  comiliarii  regnorum  nostrorum 
cie,  Norvegie  et  terre  Schanie  (smstds.  n.  259),  men  uden  at  nogen 
:sraad  anføres  ved  Navn. 

5.  Anund  Sture  og  Ulf  Filipsson  vare  1343  »Statholdere*  i Skaane 
;er  en  sen  dansk  Oversættelse  af  Originalbrevet);  Hakon  Mattisson 

1337  prcefectus  in  Scania;  Johan  Kristinesson  kaldes  1341  advoca- 
terræ  Scanias  og  1342  (?)  capitaneus  Scaniemis;  Karl  Niklesson  var 
6 advocatuH  generalis  in  Scania;  Aaret  efter  kaldes  Arvid  Lindorms- 
prce/ecttts  Scaniæ,  og  1351  bær  Halstan  Petersson  den  samme  Titel 
pi.  Sveean.  IV,  328,  657;  V,  40  , 91,  530  , 669;  Rydberg  n.  303). 
king  blev  i 1343  (?)  forlenet  til  den  svenske  Stormand  Knut  Folkes- 
(Dipl.  Sveean.  V,  232). 

6.  Se  Vidnerne  under  Kong  Eriks  Brov  af  27  Decbr.  1356  (Ryd- 
berg  n.  324).  Paa  Magnus’  Side  spillede  i øvrigt  to  vistnok  skaanske 
Adelsmand , Hr.  Anders  Nielssøn  og  Jens  Ebbessøn,  en  fremragende 
Rolle  som  Mæglere,  og  den  første  af  dem  blev  endog  (jjælker  i Skaane 
(smstds.  n.  332  , 348).  Deres  skaanske  Oprindelse  fremgaar  temmelig 
sikkert  af  et  Testamente  fra  1353  (8RP.  n.  110). 

7.  I)e  skandinaviske  Familieforbindelser  før  Unionen  bar  jeg  nøjere 
undersøgt  i en  Afhandling  i Personalhist.  Tidsskrift  III,  18 — 39. 

8.  Reinhardt,  Valdemar  Atterdag  S.  110. 

9.  Ytringen  tindes  i den  samtidige  sjællandske  Krønike  (Archiv  fur 
Staats-  u.  Kirchengesch.  II,  215). 


FØRSTE  BOG. 


Danmarks  udenrigske  Forhold  i Olufs  Tid  bleve  ret  fuld- 
stændig behandlede  af  Munch  i 1863  (Det  norske  Folks  Hist. 
2 Afd.  II),  jævnfør  ogsaa  Styffe,  Bidrag  till  Skandinaviens 
historia  I (1859);  siden  er  Materialet  dog  blevet  overordentlig 
forøget  ved  Kopp manns  fortrinlige  Udgave  af  Hanserecesserne 
(1871  ff.).  Paa  dette  Grundlag  skildrede  Krarup  Kongevalgets 
Historie  (Hist.  Tidsskr.  4 Række  V),  dog  vistnok  med  altfor  vidt 
dreven  Stræben  efter  at  se  Meklenburgernes  og  deres  Tilhængeres 
relative  Ret;  Dehnicke  (Die  Hansestiidte,  Danemark  und  Nor- 
wegen  von  1369  bis  1376,  Halle  1880)  giver  her  intet  væsent- 
lig nyt.  Vigtige  Oplysninger  om  Forhandlingerne  med  Meklen- 
burg  findes  i en  Række  Aktstykker  fra  Schwerins  Arkiv , som 
Mollerup  aftrykte  i 1881  (Danske  Magazin  5 Række  V).  I 
Indledningen  til  IV  Bind  af  Recesserne  gives  en  indholdsrig 
Fremstilling  af  Hansestædernes  Foretagender  mod  Sørøverne,  hvor- 
til henvises;  Voigts  bekjendte  Afhandling  (Die  Vitalienbruder,  i 
Raumers  Taschenbuch  for  1841)  er  lidet  tilfredsstillende  for  denne 
Tid.  En  kort  og  i det  hele  paalidelig  Fremstilling  af  Østersø- 
politiken  findes  i Lind  ner,  Geschichte  des  deutschen  Reiches 

iter  K.  Wenzel,  II  (1880),  der  dog  først  kom  mig  i Hænde, 
terat  min  Behandling  var  fuldendt.  — De  indre  Forhold  i 
ufs  Tid  (Kap.  III  og  VI)  ere  hidtil  næsten  ikke  behandlede. 
>r  alt  vedrørende  Norge  henvises  til  Munch  og  Kejser;  de 
nderjydske  Forhold  ere  bedst  behandlede  af  W a i tz  (Schleswig- 
olsteins  Geschichte  I).  At  Forleningen  i 1386  var  arvelig, 
iser  jeg  for  sikkert  og  er  heri  enig  ikke  blot  med  tyske  Hi- 
orikere,  men  ogsaa  med  de  vigtigste  danske  Forfattere,  saa- 
■m  Estrup,  Velschow,  Allen  o.  fl. 

1.  .Sjællandske  Krønike:  SRI).  VI.  527. 

2.  SRS.  m,  u,  210  ff. 

3.  Om  Mæreto  Ulfsdatter  og  hendes  Slægt  se  Hammerich,  Den 
■Hige  Birgitta,  passim. 

4.  Munch  2 Afd.  I,  830;  han  nævnes  i Forliget  af  14  Avgust  1371 
teinhardt,  Vald.  Attcrdag  S.  615). 

5.  Det  senere  meklenburgske  Stridsskrift:  SRS.  III,  i,  138. 

6.  Hvitfelds  Efterretning  om  et  Rigsraadsmøde  i Odense  anser  jeg 
gesom  Krarup  for  højst  tvivlsom;  Munchs  Ide,  at  han  her  har  haft 
le  originale  ForhandlingsprotokoUer  for  sig*,  er  nær  ved  at  være  komisk, 
aminenhængen  er  vel  den,  at  Hvitfeld  har  Bet  et  Dombrev  angaaende 
ru  Citzeles  Gods;  deraf  har  han  faaet  at  vide,  at  der  paa  den  Tid  var 
i Del  Rigsraader  til  Stede  i Odense,  og  Betragtningerne  om  Valget 
ir  han  da  selv  lagt  til.  Det  er  en  ret  sædvanlig  Fremgangsmaade  hos 
im,  og  paa  samme  Maade  slutter  Hamsfort  fra  Afladsbreve  til  Danehof ; 
)top  i Novbr.  1376  var  der  efter  et  af  ham  kjendt  Afladsbrev  flere 
ispor  samlede  i Slagelse,  og  han  siger  da  strax : comitia  Slavlosæ  post 
ortein  regis  habentur  (SRI).  1,  313). 

7.  DM.  IV,  291 ; Kbhvns.  Dipi.  I,  n.  78,  jvfr.  O.  Nielsen,  Kbhvns. 
ist.  I,  36:  Suhm  XIV,  5-6  og  495.  En  Gave  til  Bent  Bjug  af  300 
k.  lybsk  lige  efter  Kongens  Død : Suhm  XIV,  274.  Værnbrev  for  Ant- 
>rskov  af  1375:  ÆA.  IV.  64. 

8.  HR.  II,  n.  108-11;  DM.  4R.  V,  61-63;  Miehelsen,  Urkundensamml. 
, n.  244-47.  Det  kan  ikke,  som  Manteis  mener  (Hansische  Geschichts- 
atter  1873  S.  120),  paavises,  at  det  kejserlige  Brev  virkelig  er 
met  til  Danmark;  det  kjendes  kun  af  to  Udfærdigelser  i Schweriner- 
rkivet.  Imidlertid  blev  et  saadant  Kejserbrev  sikkert  udstedt  i mange 
<emplarer. 

9.  Kong  Albrechta  Forleningsbrev  til  Matthias  Ketelhod  (Suhm 
IV,  10)  findes  i den  Amemagnæanske  Diplomsamling  I,  n.  13.  Som 

Meklenburgernes  Forlovere  optræde  lier:  Hr.  Henrik  von  der  Osten, 
Hr.  Henniko  Kotelberg,  Riddere,  Herman  Kotelberg,  Hennike  og  Lydor 
Kabold;  blandt  dem,  der  have  medbeseglet  Brevet,  er  Hr.  Benedikt  von 
Alefeld.  — Henneke  Limbek  lover  at  tjene  Kong  Albrecht  «der  kriech 
al  ut,  den  see  hebben  mit  deme  rike  to  D enemarken*. ; af  et  Brev  fra 
1380  ses  han  at  have  Krav  paa  Skanderborg  som  Pantelen  (DM.  4R.  V, 
63  og  74). 

10.  HE.  H,  n.  113-14;  TJrkundenb.  d.  Stadt  Luheck  IV,  n.  282; 
HR.  m,  n.  80,  II,  n.  115  § 3. 

11.  Margrethe  kalder  sig  selv  (i  tidligere  anførte  Breve):  10  Novbr. 
Dacice,  Sveciæ  Norvegiceque  regina-,  — 7 Decbr.  Norvegice  et  Sveciæ 
regina,  filia  et  vera  heres  domini  Valdemari.  17  Decbr.  kaldes  hun  af 
to  Lensmænd:  Dacue,  Norvegiæ  et  Svedte  regina  (Orig.  i GA. , Holbæk 
n.  2,  dateret:  feria  2 post  festum  b,  Lucie  virg.,  jvfr.  Suhm  XIV,  5-6 
med  fejlt  Datum),  og  23  Decbr.  af  Henning  Podbnsk:  Dronning  til  Norge, 
Sverige  og  Danmark.  I andro  Breve  nævnes  Margrethe  ikke  før  Haand- 
fæstningen. 

12.  Forbund  mellem  Pommern  og  Danmark  af  8 April  (des  din- 
stedages  nach  Palmen)  1376  (GA.  Pommern  n.  12,  jvfr.  Suhm  XTV,  13-14, 
hvor  Henvisningen  til  Hvitfeld  er  vildledende).  Hertugerne  love:  dat 
un  hertogen  vorbenomet  uns  mit  neneme  heren,  dar  id  deme  rike  van 
Dennemarken  unde  deme  koninge,  de  to  deme  rike  gekoren  wert,  up 
schelet,  nicht  zonen  noch  dagen  scliolen  in  nenerleie  mate , tot  endtm 
denne  dat  nach  des  rikes  rade  unde  willen  unde  des  koninges,  den  dat 
rike  kiist.  Wenne  dat  Ood  wil,  dat  des  rikes  rad  to  rade  wert,  dat 
se  enen  koning  kesen,  so  schal  de  sulve  koning,  de  denne  koren  wert, 
uns  hertogen  vorbenomed  sulke  bewaringe  dun  osv. 

13.  Hvitfeld  S.  656;  Suhm  XTV,  496. 

14.  SED.  VI,  533,  jvfr.  HR  IH,  n.  81. 

15.  HE.  II,  n.  117,  HI,  n.  81.  Anerkjendelsen  af  Oluf  nævnes 
ikke  i selve  Recessen  af  24  Juni  (HR.  II,  n.  120),  men  fremgaar  af  HE, 
U,  n.  121.  Hjælp  mod  Sørøverne:  HR.  III,  n.  97. 

16.  HR.  n,  n.  122,  123  ff.,  133  ff. 

17.  HE.  II,  n.  139. 

18.  Rudloff  II,  498;  DM.  4 R.  V,  63-65.  Hertug  Albrecht  skal 
have  været  nærværende  ved  et  Forlig,  afsluttet  i Stockholm  Hellig 
Kors  Dag  1376  (SRP.  n.  1204),  Hvilket  kan  være  enten  3 Maj  eller  14 
Septbr.  I begge  Tilfælde  er  Albrechts  Tilstedeværelse  dog  en  Umulig- 
hed; i Maj  var  han  hos  Kejseren  i Weiden , i September  paa  Tog  mod 
Danmark. 

19.  Naar  Krarup  mener  at  kunne  tyde  Detmars  Udtryk  (ed.  Grautoff 
I,  304  og  i SRS.  III,  187)  derhen,  at  Albrechts  Tog  ikke  var  en  egentlig 

igsfærd,  er  dette  allerede  en  dristig  Fortolkning  af  Krønikens  Ord, 
Togets  Karakter  fremgaar  klart  af  Albrecht  af  Sveriges  Udtryk  1392 
'R.  IV,  n.  57:  vor  Kopenhaghen,  do  use  vader  dar  vore  lach)  og  af 
ntalen  i det  raeklenburgske  Stridsskrift  (SES.  III,  i,  199).  Lige  for- 
len Toget  havde  de  raeklenburgske  Fyrster  ogsaa  forlenet  en  af  deres 
end,  Gødike  Biilow,  med  Tuve  Nielssøns  Gods  i Fyn,  mod  at  denne 
■ede  at  tjene  dem  selvfjerde  i hele  Krigen  (DM.  4 R.  V,  65). 

20.  Fredon  blev  sluttet  mellem  Hertugerne  Albrecht  og  Henrik  paa 
n ene  og  det  dansko  Rigsraad  paa  den  anden  Side.  Endnu  findes 
jklenburgernes  Brev,  rettet  til  Bisp  Valdemar  af  Odense  og  o danske 
lelsmænd,  i vort  Geheimearkiv  (Suhm  XIV,  500),  og  tilsvarende  For- 
igtelsesbreve,  et  særligt  for  Erik  Nielssøn  af  Hørsholm,  et  for  Resten, 
bevares  i Schwerin,  hvor  der  desuden  gjemmes  et  Forpligtelsesbrev, 
stedt  af  6 sjællandske  Stormænd,  og  et  andet  af  2 skaanske  Rigs- 
ider : DM.  4 R.  V,  66-68.  I alle  disse  Breve  paa  Erik  Nielssøns  nær 
des,  foruden  hvad  der  staar  i Moklenburgernes  Brev,  et  Tillæg,  hvor- 
;er  Kong  Haakon,  hvis  han  vilde  optages  i Freden,  skulde  stille  Sikker- 
d inden  6 Aars  Forløb,  og  ligesaa  Hertugerne  af  Stettin  og  Erik  af 
ichsen.  — Det  raeklenburgske  Stridsskrift:  SRS.  III,  i,  199. 

21.  Forbund  med  Bugislavs.  dateret  Roskilde,  des  negisten  sundages 
r Symonis  und  Jude  der  hilgen  apostille  (GA.  Pommern  n.  11,  jvfr. 
ihm  XIV,  30).  Forbund  med  Erik  af  Lauenburg:  Suhm  XIV,  503-05, 
rkundenb.  d.  Stadt  Liibeck  IV,  n.  320:  Hertugen  var  i Danmark  alle- 
de i Marts  1376:  Michelsen,  Urkundensamml.  H,  n.  412. 

22.  DM.  4 R,  V,  68. 

23.  Mødet  i _ Leipzig  kjendes  kun  fra  det  senere  meklenburgske 
tidsskrift  (SRS.  III,  I,  199),  der  dog  i det  hele  er  vel  underrettet  og 
lalideligt,  hvad  rene  Fakta  angaar.  Tiden  for  Mødet  kan  være  tvivlsom, 
; hvis  det  hører  til  Begyndelsen  af  1377,  hvad  der  synes  rimeligst,  har 
orfatteren  urigtig  gjort  Bispen  af  Ribe  (DM.  4 R.  V,  69)  til  Biskop  i 
oskilde. 

24.  HR.  H,  n.  150  § 1,  jvfr.  III,  n.  96. 

25.  HR.  IH,  n.  97.  Et  Sted  i denno  Beretning  er  uklart;  det 
■dder,  at  nepotem  suurn  (o:  Alberti)  sibi  per  Conradum  Molteke  repre- 
ntatum  fore.  Koppmann  og  Krarup  forstaa  dette  saaledes,  at  Konrad 
oltke  da  udleverode  Hertugen  hans  Sønnesøn,  og  hvorvol  denne  Tyd- 
ng  ikke  kan  støttes  paa  hin  Adelsmands  Forpligtelsesbrev,  der  kun  ved 
i Fejltagelse  er  henført  til  1371  (se  Anm.  26),  saa  stemmer  den  med 
i Efterretning  i det  meklenburgske  Flyveskrift  (ovfr.  Anm.  5);  repræ- 
ntare  i samme  Betydning  forekommer  i HR.  III,  n.  108.  Imidlertid 
aa  den  -unge  Albrecht  være  kommen  tilbage  tidligere,  hvis  man  kan 
o de  forskjellige  Breve,  han  har  udstedt  og  beseglet  i Meklenburg.  — 

Lindner  (II,  240)  forstaar  Ordene  saaledes,  at  Konrad  Moltke  »repræsen- 
terede« den  unge  Albrecht  (i  Nutidens  Betydning  af  Ordet):  dette  giver 
god  Mening,  men  øj  ør  ikke  Regnskab  for  Ordet  sibi. 

26.  DM.  4 R.  V,  70-71  (hvor  Mollerup  har  rettet  den  tidligere  Hen- 
førelse af  dette  Brev  til  1371);  Styffe,  Bidrag  I,  n.  68. 

27.  DM.  4 R.  V,  71-74. 

28.  HR.  H,  n.  153  § 1,  Styffe  I,  n.  69-71. 

29.  HR.  II,  n.  156  § 27,  III,  n.  108. 

30.  RudlofF  II,  499.  Henning  Podbusks  Gjenbrev,  4 Novbr.  1378: 
Sudendorf,  Urkundenb.  VH,  224. 

31.  Rudloff  II,  502-03;  Detmar  S.  310. 

32.  HR.  II,  n.  190  § 6,  n.  220  § 27.  Forbund,  dateret  des  nege- 
sten  dages  na  unser  heren  Godes  hemelvard  1381  (Orig.  i Schwerin  efter 
Meddelelse  af  Dr.  Mollerup;  — Rudloff  II,  510). 

33.  Visbykrøniken  (SRD.  I,  260)  og  Aarbogen  til  1430  (SRS.  I,  66). 
jvfr.  Styffe  I,  Ixx. 

34.  Suhm  XIV,  521.  Om  denne  Stilstand  jvfr.  ovenfor  S.  140. 

35.  Man  kunde  formode,  at  Henning  Meinerstorps  Overgang  tilhører 
en  lidt  senere  Tid,  da  han  endnu  nævnes  som  dansk  Høvedsmand  paa 
Als  i den  kejserlige  Stævning  af  12  Septbr.  1377  (Anm.  27),  men  af  et 
andet  Dokument  ses  det,  at  han  allerede  i Januar  samme  Aar  stod  paa 
Meklonburgernes  Side  (DM.  4 R.  V,  70). 

36.  At  Margrethe  tilbød  Indløsning  af  Gottorp,  bevidnes  under 
Erik  af  Pommems  Proces  af  flere  Adelsmænd,  der  til  Dels  selv  havde 
været  til  Stede  ved  den  Lejlighed  (SRI).  VII,  415,  416  osv.).  Notop 
disse  trædo  vitterlig  først  frem  i det  offentlige  Liv  omtrent  ved  Aar 
1400,  og  derefter  skulde  Tilbudet  snarest  tilhøre  en  senere  Tid  (efter 
1404);  herimod  strider  dog  Udtrykkot:  tune  comitibus,  de  daværende 
Grever  (smstds.  S.  425),  der  som  Modsætning  til  moderni  comites  hen- 
viser til  det  tidligere  Tidspunkt. 

37.  Om  Kampen  mellem  Holstenerne  og  de  Danske  findes  en  Del 
Fortællinger  i Zeniernes  Rejse,  livis  Krarup  (Geografisk  Tidsskrift  II. 
146  f)  har  fortolket  denne  rigtig.  Selv  dette  forudsat  vil  man  dog  næppe 
faa  noget  Udbytte  af  disse  fantastiske  Skildringer,  og  det  synes  dertil, 
at  de  omtalte  Begivenheder  snarere  tilhøre  Halvfemserne  end  Firserne, 
jvfr.  Grønlands  hist.  Mindesmærker  HI,  534  f,  546. 

38.  Aarsberetn.  fra  Geheimearch.  II,  21-24. 

39.  Hvitfeld  S.  555. 

40.  Suhm  XIV,  31-32.  Ebbe  Strangessøns  Skjøde  til  Kong  Valde- 
mar 21  April  1365  (GA.  Mors  n.  1,  jvfr.  ÆA.  I,  89-90). 

41.  16  Avgust  1376  (GA.  Arts  Hrd.  n.  78,  jvfr.  Suhm  XIV,  25 
med  urigtigt  Datum).  Smign.  ÆA.  I,  49  (1354). 

42.  Suhm  XIV,  505;  SKD.  VI,  172. 

43.  SRD.  VI,  534 ; adjunctis  sibi  non  pands  inilitaribus  de  Scania. 

44.  Tuvo  Galen  fremtræder  aom  Gjælker  endnu  1381  (HR.  H,  n. 
240);  18  Marts  1383  (GA.  Baarse  Hrd.  n.  15)  kalder  han  sig  endnu  selv 
med  denne  Titel.  Hvis  dette  sidste  ikke  var  Tilfældet,  vilde  jeg  anse 
min  Tydning  af  Krønikeefterretningen  fra  1382  (SRD.  VI,  634)  for 
næsten  sikker;  siden  nævnes  han  nemlig  stadig  uden  Embedstitel  (jvfr. 
Suhm  XIV,  393,  396,  426).  Han  havde  for  øvrigt  allerede  vist  sig  som 
Forræder  under  Valdemars  Landflygtighed  (HR.  I.  n.  453).  — Tustropsø 
siges  at  være  afkjøbt  Tuve  Galen  af  Kong  Valdemar  og  Margrethe  (NDM. 
VI,  2).  hvad  der  naturligvis  ikke  udelukker,  at  Dronningen  først  har 
indtaget  Slottet  og  siden  til  yderligere  Sikkerhed  betalt  noget  for  en 
retslig  Adkomst,  Slægtebøgernes  Beretning  om  Hr.  Holger  Gregers- 
søns  Død  se  S.  327  og  nedenfor  S.  493  Anm.  39. 

45.  HR.  III,  n.  93,  II,  n.  .138,  1-10.  Mærkeligt  nok  foreligger  der 
fra  Rostoks  Side  en  Stadfæstelse  af  Freden  mod  Norge,  hvori  Staden 
bl.  a.  udtrykkelig  lover  ikke  at  hjælpe  sine  Landsherrer  mod  Haakon 
(HR.  III,  n.  90).  Skjønt  dette  Aktstykke  nu  findes  i Rostoks  eget  Arkiv, 
synes  der  dog  Grund  til  at  tro,  at  det  i sin  Tid  virkelig  blev  udleveret 
til  Norge;  Brevet  blev  nemlig  1854  solgt  ved  en  Avktion  i Køln  tillige- 
med Liibecks  og  Hamburgs  Ratifikationer  af  Freden,  som  vistnok  ikke 
ere  bievne  tilbageholdte  af  Udstederne. 

46.  HR.  II.,  n.  145. 

47.  HR.  II,  n.  148,  III,  n.  95,  97,  99.  «Ny  Lindholm*  forklarer 
Koppmann  i Stedregistret  som  Lindholm  i Skaane,  hvad  der  dog  synes 
mindre  sandsynligt.  Lindholm  er  Navnet  paa  flere  Smaaøer  ved  Smaa- 
landene  og  én  ved  Nordkysten  af  Fyn,  tæt  ved  Bogense  (Trap  IV,  114). 

48.  HR.  H,  n.  150  § 12,  232  § 7. 

49.  Kristian  Rudigers  Skib  strandede  ved  Helsingborg  i Septbr.  1377 
(HR.  IV,  n.  154,  3),  og  i Oktbr.  bjærgedes  Resten  af  Godset  (HR.  IV, 
n.  185,  7,  Side  158).  Stralsund  mægledo  i Sagen  paa  et  Møde  i Febr. 
1378  (smstds.,  Sido  157),  og  Henning  Podbusk  udleverede  derefter  det 
først  bjærgede  Gods  mod  Kvittering  af  Ejerne  (14  April  1378;  HR.  IV, 
n.  185,  6).  Om  Resten  vidste  han  derimod  i Stralsund  endnu  ingen  Be- 
sked (HR.  II,  n.  232  § 15),  men  lovede  Svar  til  Hansemødet  don  30  Maj 
(HR.  IV,  S.  158).  Siden  trak  Forhandlingerne  i Langdrag  (HR.  III 
n.  121,  II.  n.  174  § 9,  232  § 15,  276  § 17,  290  § 13),  og  Klagen  duk- 
kede atter  op  i Halvfemserne.  — Over  en  samtidig,  højst  langtrukken 
og  kun  lidet  vigtig  Strid  mellem  Oluf  Bjørnssøn  og  Preusserne  har  Kopp- 
mann meddelt  en  Oversigt  (HR.  IH.  S.  144-47). 

50.  HR.  H,  n.  166  § 24.  158  § 2,  171,  III,  n.  108. 

51.  Muneh  S.  83  ff. 

52.  HR.  IH,  n.  141. 

53.  HR.  IV,  n.  154,  4 (S.  123-24)  og  u.  185,  8 (S.  158).  Senere 
rettede  Preusserne  denne  Klage  mod  Svarteskaaning  (HR.  IV,  n.  236,  S. 
229,  hvor  der  ved  en  for  Klagerne  ret  heldig  Fejlskrivning  er  kounnet  til 
at  staa  40312  Nobler  i Stedet  for  ligcsaa  mange  preussiske  Mark).  Paa 
det  førstanførte  Sted  angives  Tilfældet  at  være  indtruffet  1386  (hvis  dette 
ikke  er  en  Trykfejl);  imidlertid  er  1380,  som  anføres  2 Gange  senere, 
vistnok  det  rette,  da  der  klages  over  Hr.  Gynther  allerede  1384  (HR.  II, 
n.  276  § 4).  — Om  Hr.  Gynther  af  Wedhausen  se  Munch  S.  218  f. 

54.  HR.  H,  n.  230-31,  240  § 2-3. 

oo.  Subin  XIV,  519-20;  Styffe,  Skandinavien  under  unionstiden  (2 
uppL  1880)  S.  72.  Lidt  tidligere  i samme  Aar  viste  Dronningen  Svarte- 
skaaning en  Gunstbevisning  ved  at  forlene  ham  mod  Gods  i Hal- 
and (DN.  VH1,  n.  206).  Den  »Svartishoved*.  der  nævnes  i de  preus- 
siske Skipperes  Klage  (HR.  HI,  n.  141),  er  muligvis  identisk  med  Svarte- 
skaaning. 

56.  Fikke  Grubendal  nævnes  endnu  1406  (MP.  n.  169);  en  Kord 
Hovenschild  levede  i Fyn  1409  (Vedel  Simonsen,  Odense,  I,  2;  S.  96). 

57.  Wegener,  Abraliamstrup  S.  12-13.  SuhmXIV,  108;  ved  en  senere 
Forlængelse  af  Stilstanden  med  Henneke  Grubendal  (HR.  H,  n.  248  § 4) 
blev  det  ogsaa  fastsat,  at  Stæderne  skulde  sende  deres  Opsigelsesbrev  til 
Søborg. 

58.  HR.  II,  n.  232  § 17,  240  § 13.  239. 

59.  HR.  U,  n.  240  § 11-12. 

60.  Da  Liibecks  Indbydelse  til  Fredsmødet  kom  (HR.  II,  n.  241), 
afholdt  Preusserne  i Decbr.  1381  et  Møde,  hvor  de  vedtoge  at  efter- 
komme Opfordringen  (jvfr.  HR.  III,  n.  145);  denne  Beslutning  ændrede 
de  saa  paa  et  nyt  Møde  (jvfr.  HR.  III.  n.  147),  der  fandt  Sted  sidst  i 
Januar  1382  (HR.  II,  n.  243).  Med  Koppmann  (HR.  III,  S.  126)  at  for- 
mode endnu  et  Møde,  er  der  næppe  Grund  til. 

61.  HR.  II,  n.  244  og  247. 

62.  HR.  IH,  S.  126  og  n.  146-47. 

63.  HR.  II,  n.  248,  254  § 4-5,  255,  258  § 1-2,  259,  smign.  Kon- 
trakten med  den  nye  Høvedsmand  i Skaane,  Wulf  Wulflam  (HR.  II, 
n.  263  § 1). 

64.  HR.  II,  n.  266  § 2,  3 og  9,  n.  267. 

65.  HR.  II,  n.  270  § 1 og  4,  n.  273  § 1, 

66.  HR.  n,  n.  274-75,  III,  n.  180  (hvor  Datum  fejlagtig  er  redu- 
ceret til  7 i Stedet  for  15  Marts). 

67.  Kristjem  Vendelbo  havde  Aalborg  i Len  fra  Valdemar  Atter- 
dags  Tid  (jvfr.  MP.  n.  84)  og  nævnes  som  Høvedsmand  her  i den  kej- 
serlige Stævning  af  1377. 

68.  Ogsaa  de  Klager,  der  atter  fremførtes  mod  Fogederne  i Ystad, 
Trælleborg  og  Sømmershavn  (jvfr.  HK.  Il,  n.  232  § 7),  erklærede  Dron- 
ningen sig  Tillig  til  at  afhjælpe.  Denne  Oplysning  omstyrter  den  af 
Munch  (S.  263)  fremsatte  Formodning  om,  at  disse  Byer  i denne  Tid 
vare  i Albreeht  af  Meklenburgs  Besiddelse. 

69.  Den  yngre  Konrad  Moltke  (af  Redebrytze)  nævnes  oftere  som 
Lensmand  paa  Vordingborg  og  havde  tillige  »Stekeborch*  18  Marts  1383 
(GA.  Baarse  Hrd.  n.  15). 

70.  HR.  n.  276  § 4 og  13. 

71.  HR.  II,  n.  290,  291,  293. 

72.  HR.  II,  n.  19-20  og  n.  77  § 4;  denne  Overenskomst  blev  siden 
oftere  fornyet:  HR.  II,  n.  106  § 1 og  n.  106,  n.  150  § 2 og  IH,  n.  97. 

73.  1378-81 : Gregor  Sverting  og  Niels  Sigefrid,  begge  fra  Stral- 
sund  (HR.  H,  n.  158,  sml.  n.  171).  — 1381-82 : Poder  Stromekendorp  fra 
Wismar  og  Wulf  Wulflam  fra  Stralsund  (HR.  II,  n.  220  § 25).  — 
1382-85:  Wulf  Wulflam  alene  (HR.  II,  n.  254  § 3). 

74.  24  Juni  1382  (HR.  II,  n.  248  § 9);  Aaret  efter  anslaa  de  deres 
Tab  til  300  lødig  Mark  (smstds.  n.  258  § 6).  Efter  gjentagne  Udsæt- 
telser opnaa  de  et  lille  Efterskud  i 1385  (HR.  II,  n.  298  § 5,  jvfr.  n. 
301  § 10). 

75.  Wulf  Wulflam  krævede  1383,  at  Tilskuddet  skulde  forhøjes  fra 
1000  Mk.  sundisk  til  1000  Mk.  lybsk  (o:  1500  Mk.  sundisk),  men  lod  sig 
nøje  med  at  faa  1150  Mk.  sundisk  (HR.  n,  n.  258  § 6 og  263  § 1). 

76.  Tolden  (a:  de  -/,  deraf)  indbragte: 

Aar  1371 : 36161/,  Mk.  Aar  1377 : 3915  Mk. 

— 1376  : 2438  — — 1378  : 3774  — 

eller  lidt  over  3400  Mk.  i Gjennemsnit  (HR.  H,  n.  18  § 14  og  n.  171). 

77.  Treaaret  1376-1378  viser,  at  Fredsskibeue  m.  m.  i disse  Aar 
kostede  Ltibeck  og  Stralsund  over  7000  Mk.  lybsk  mere,  end  Toldon  havde 
indbragt  (HR.  H,  n.  171). 

78.  Ogsaa  Schåfer  ser  Hansoaternes  Hovedfordel  heri:  «Ganz  neu 

war  aber  der  wirksamo  Schutz  dieser  Privilegien  durch  dio  zeitweilige 
Erwerbung  der  wichtigsten  schonenschen  Festen*  (Die  Hansestadte  u.  K. 
Waldemar  S.  512).  og  senere:  «Neue  Bedeutung  aber  gewannen  alle 
diese  Rechte  durch  das  politische  Uebergewicht  im  Norden,  das  der  stral- 
sunder  Friede  den  Stadten  verlieh...  Nun  erst  durften  sie  hoffen,  der 
in  den  Vertrågen  gewåhrleisteten  Rechte  wirklich  frok  werden  zu  kunnen  > 
(smstds.  S.  514). 

79.  HR.  II,  n.  305  § 8. 

80.  Schåfer  S.  657. 

81.  HR.  II,  n.  150  § 10,  n.  158  § 10.  — Forhandlinger  i London 

1379:  HR.  U,  n.  210  ff,  især  S.  24-1,  245,  248,  249,  252,  255. 

82.  Foruden  Notitsen  i den  samtidige  og  tillige  skaanske  Krønike 
(SRD.  VI,  534)  have  vi  til  Oplysning  om  dette  Felttog  kun  Pantebrevet 
paa  Laholm  (Styffo,  Bidrag  I,  n.  77).  Munch  læser  vel  meget  ud  heraf, 
og  jeg  tør  ikke  slutte  mig  til  hans  Antagelse  om,  at  Oppensten  og  Øre- 
sten ad  fredelig  Vej  ere  komne  fra  Margrethe  til  Bo  Jonsson;  det,  at 
Johan  Liste  var  Høvedsmand  paa  Oppensten  i begges  Tid,  kan  ganske 
vist  tale  derfor,  men  det  lader  sig  ogsaa  forklare  ved,  at  Johan  Liste 
forrædersk  har  overgivet  Slottene  til  Drosten.  Munchs  Hypothese  om 
Albrechts  langvarige  Herredømme  i det  østlige  Skaane  maa  opgives  i 
Henhold  til,  hvad  der  er  anført  herom  i Anni.  68  og  nedenfor  S.  467 
Anm.  14. 

83.  Om  Hanseforbundets  Organisation  se  Koppmann  i Fortalen  til' 
II  Bind  af  Recesserne;  om  de  indre  Forhold  i Støderne  se  især  en  for- 
trinlig Afhandling  af  Nitzseh  (Deutscho  Studien,  1879).  Den  sidste  For- 
fatter, der  heri  følges  af  Lindner,  vil  gjeme  i den  udprægede  Stillestaaen 
i Hanseforbundets  Organisation  se  Udslaget  af  en  dyb  politisk  Beregning 
af  Liibeck;  Aarsagen  turde  dog  snarest  søges  i de  modstridende  Inter- 
esser, som  det  var  umuligt  at  forene. 

84.  Denne  Modsætning  er  næppe  vurderet  af  de  tyske  Forfattere, 
der  have  omhandlet  Emnet.  Forholdet  mellem  Stødernes  Deltagelse  i 
det  skaanske  Fiskeri  kan  oplyses  statistisk  efter  on  Afregning  over  Pund- 
toldindtægten  1368—69  (HR.  I,  n.  512).  Medens  Liibeck,  Rostok  og 
Stralsund  da  i Afgift  krævede  lidt  over  800  Mk.  i Skaane,  beløb  de 
preussiske  Støders  Indtægt  sig  kun  til  63  Mk.,  og  selv  de  mindre  pom- 
merske Støder  toge  tre  Gange  saa  meget  ind;  Modsætningon  træder 
endnu  stærkere  frem,  naar  man  hører,  at  de  preussiske  Støder  hjemme 
oppebare  450  Mk.  mere  end  Liibeck.  Tallene  ere  disse: 

De  preussiske  Stæder  hjemme  1596  Mk.;  i Skaane  63  Mk. 


Liibeck 

— 1136  — 

— 

350 

Rostok 

— 277  — 

— 

140 

Stralsund 

— 760  — 

— 

314 

Stettin  m.  fl. 

— 461  — 

— 

182 

For  Resten  støtte  Bemærkningerne  om  Preussernes  Handel  sig  paa 
Hirseh,  Danzigs  Handels-  und  Gewerbsgeschichte,  passim. 

85.  Detmar  S.  304-05,  314-17,  326-27.  Smign.  Nitzseh  i Deutsche 
Studien  S.  286  ff. 

86.  HR.  II,  n.  297  § 2,  3 og  6,  n.  298  § 2 og  6-10,  n.  299-300.  Mek- 
lenburgerne  kunde  bl.  a.  støtte  deres  Krav  til  en  Udtalelse  af  Xiibeck 
selv  under  Forhandlingerne  i 1373  (HR.  II,  n.  49  § 4). 

87.  HR.  III,  n.  188.  Den  paafaldende  Lighed  mellem  denne  Reces 
og  den,  der  hidrører  fra  det  følgende  preussiske  Stædemøde  (13  Juni: 
HR.  U,  n.  305),  kunde  vække  Tvivl  om , hvorvidt  Dateringen  er  rigtig. 

Imidlertid  viser  Recessens  § 1,  at  man  da  endnu  ikke  kjendte  Margre- 
thes Svar  paa  Indbydelsen  til  Mødet  i Stralsund. 

88.  Pinseaften  eller  den  20  Maj  (HR.  IH,  n.  191),  en  ubegribelig 
Forsinkelse  af  et  Brev,  der  er  dateret  den  12  Marts.  Det  synes  rime- 
ligt, at  Brevet  i Virkeligheden  or  afsendt  meget  senere  og  kun  som  ofte 
dateret  tilbage  til  Hansemødets  Begyndelsesdag. 

89.  HR.  HI.  n.  189-91.  SRD.  VI,  534,  jvfr.  ÆA.  I,  66. 

90.  HR.  II,  n.  304,  805  § 4,  306  § 19-23  og  308. 

91.  Naar  Overgivelsen  skete,  kan  ikke  opgives  bestemt,  vistnok  dog 
i Juli  Maaned.  Jvfr.  HR.  II,  n.  311  b og  c (S.  472  f). 

92.  HR.  II,  n.  311  b (S.  472),  311  d (S.  473),  312  § 2 og  4,  313 
§ 1-2,  330,  jvfr.  III,  n.  207. 

93.  HR  II,  n.  323,  325,  327  § 3,  jvfr.  328;  III,  n.  207-09. 

94.  HR.  HI,  n.  380  § 4 og  383-88. 

95.  HR.  HI,  n.  377  § 6 (jvfr.  allerede  1385:  II,  n.  312  § 6),  n.  431 

§ 2,  433,  smign.  Hirsch,  Danzigs  Handelsgesch.  S.  279. 

96.  HR.  III,  n.  424  § 2 og  n.  429. 

97.  En  Afvigelse  fra  denne  Sædvane  findes  kun  i de  første  Dage 
efter  Kroningen,  da  Oluf  i sit  eget  Navn  stadfæster  Gaven  til  Roskilde 
Bispestol  (Kbhvns.  Dipi.  I,  n.  79)  og  feriener  Niels  Jakobssøn,  kaldet 
Rusere,  med  noget  Gods  (9  Maj  1376:  GA.  Smørum  Hrd.  n.  54,  jvfr. 
I)M.  I,  226).  I begge  Breve  nævnes  Rigsraadets  Samtykke  (ex  comilio 
potiorum  cotmliariorum),  hvad  der  siden  næppe  nogensinde  er  Tilfældet 
i den  Art  Breve.  I et  Brev  til  Roskildebispen  af  11  Marts  1380  (GA. 
Danske  gejstlige  Sager  n.  3,  jvfr.  Suhm  XIV,  81  med  fejlt  Datum)  frem- 
træder Konrad  Moltke  paa  en  højst  ejendommelig  Maade  jævnsides  Dron- 
ningen. 

98.  Ribe:  Kinch  S.  235  f.  Dalum:  SRD.  I,  314.  Agnete  Kloster: 
Suhm  XIV,  99,  jvfr.  139,  Skaane:  en  mærkelig,  udateret  Klage  til  Paven 
(Kgl.  Bibi.,  Gml.  kgl.  Sml.  4to,  3124,  fol.  241);  SRP.  n.  1261  (Suhm 
XIV,  45). 

99.  1377:  Thorkelin,  Kirkelove  S.  122.  1380  og  1381:  Suhm  XIV, 
519,  521. 

100.  Aarsberetn.  fra  Geheimearch.  II,  24. 

101.  1377:  Suhm  XIV,  35.  1382:  Smstds.  S.  526. 

102.  Aarsberetn.  fra  Geheimearch.  V,  52. 

103.  H.  Limbok:  Terpager,  Ripæ  Cimbr.  S.  36.  „Luder  Kabelt , 
advocatu8  Ra/nsborgh medbesegler  en  Kvittering  af  Werner  Gnewe- 
kow,  Høvedsmand  paa  Aalholm,  til  Margrethe  (25  Oktbr.  1388:  GA. 
Danske  Selskabs  Membraner);  han  skal  være  død  af  Saar,  modtagne  i 
Kampen  mod  Albrecht,  og  blev  begraven  i Nysted  (SRD.  I,  316).  Brode- 
ren Henneke  nævnes  under  et  Retterthingsvidne  fra  1398  (Barner,  Fam. 
Rosenkrantz  I,  n.  32).  H.  Meinerstorp:  ÆA.  I,  52,  jvfr.  Suhm  XIV,  538. 

104.  Munch  (S.  125)  tror  paa  Oprettelsen  a£  en  Unionsakt  efter 
nogle  meget  løse  Ord  hos  Hvitfeld:  dennes  Kilde  er  dog  kun  Mogens 
Madssøn  i hans  utrykte  Series  regum  Daniæ,  hvis  Ytring  desangaaende 
efter  al  Sandsynlighed  beror  paa  en  Forvexling  med  Løftet  om  Norges 
evige  Forbindelse  med  Danmark  fra  1450. 

105.  Ovenfor  Anm.  97.  Niels  Husere  nævnes  som  Kannik  i Ros- 
kilde og  Aarhus  allerede  4 Januar  1372  (Papirsoptegnelse  i SA.  Genea- 
logiea)  og  blev  1381  immatrikuleret  ved  Prags  Universitet:  han  kaldte 
sig  da  juratus  consiliarius  hos  den  dansk-norske  Konge  (Monum.  univers. 
Prag.  II,  138). 

106.  Detmar  S.  338.  jvfr.  S.  333.  — Sithm  (XIV,  159  f)  søger  at 
vise,  at  don  opgivne  Dag  maa  betragtes  som  Mariæ  Besøgolses  Dag  eller 
2 Juli,  saaledes  at  Udsoningen  med  Holstenerne  skulde  have  fundet  Sted 
før  Mødet  i Liibeck  (13  Juli).  Dette  er  dog  i sig  selv  usandsynligt;  før 
dette  Møde  var  Margrethe  jo  paa  Rejse  i Nordtyskland,  og  Danehoffet 
i Nyborg  var  paa  viselig  endnu  samlet  don  28  Juli  (Afladsbrev:  Estrup, 
Tygestrup  S.  159);  det  kan  da  let  have  vedvaret  til  midt  i den  følgende 
Maaned.  Fra  Retterthingsdomme,  hvorpaa  Suhm  især  bygger  sit  Be- 
vis, kan  man  ikke  slutte  til  Kongens  personlige  Nærværelso;  smign. 
nedenfor  S.  480  Anm.  37. 

107.  Presbyter  Bremensis  ed.  Lappenberg  S.  95:  SRD.  VII,  350. 

108.  Hammerich  (Danm.  under  de  nord.  Rigers  Forening  I,  144) 
ytrer,  at  Lensbrevet  «maaske  med  Flid  var  tilintetgjort  af  Holstenerne«. 
Et  Lensbrev  uden  tilsvarende  Gjenbrev  er  imidlertid  utænkeligt,  og  dette 
sidste  burde  jo  findes  i Kronens  Værge.  — Muligt  er  det,  at  Margrethe 
selv  med  velberaad  Hu  har  undgaaet  Udstedelsen  af  skriftlige  Vidnesbyrd 
om  Akten;  man  erindre  Forholdet  med  Unionsdokumentet. 

109.  Smign.  Stemann,  Geseh.  d.  offentl.  ti.  Privat-Rechts  d.  H. 
Schleswig  I,  152. 

110.  Detmar  S.  333  (og  i SRS.  III,  188).  — Suhm  XIV,  538;  ÆA. 
I,  52,  7,  38;  jvfr.  desuden  srnstds.  S.  110,  MP.  n.  8;  Suhm XIV,  177-78 
(Ringsted  By  tilbagegivet  mod  en  Forlening  paa  Livstid).  Vort  Kjend- 
skab  til  Margrethes  Lensmænd  er  altfor  fragmentarisk,  til  at  man  der 
kan  vente  at  tinde  Støtte  for  Detmars  Beretning;  dog  ser  man,  at  de  to 
vigtige  Slotte  Kalundborg  og  Vordingborg  maa  have  skiftet  Høvedsmænd 
omtrent  ved  den  angivne  Tid  (Kalundborg:  Johan  Rud  1385,  Anders 
Jenssøn  1391;  — Vordingborg:  Konrad  Moltke  endnu  1385,  Johan  Rud 
1387).  Omvendt  er  Kjærstrup  vistnok  det  eneste  Slot,  der  bevislig  før 
og  efter  1387  indehavdes  af  don  samme  Lensmand,  Henneke  Berg  nemlig 
(hvad  Margrethe  afkjøbte  Alefelderne  var  altsaa  kun  deres  Ret,  ikke  en 
virkelig  Besiddelse). 

ANDEN  BOG. 


De  heri  omhandlede  Begivenheder  ere  tidligere  skildrede  vidt- 
løftig af  Munch,  kortere,  men  nok  saa  godt  af  Styffe.  Kilde- 
materialet til  Oplysning  af  de  nordiske  Eigers  indbyrdes  Forhold 
er  siden  ikke  blevet  synderlig  forøget;  ved  en  ny  kritisk  Sigtelse 
deraf  haaber  jeg  dog  at  have  opnaaet , at  saavcl  enkelte  Be- 
givenheder som  hele  Sammenhængen  træder  klarere  frem  end  hid- 
til. Til  Opklaring  af  de  udenrigske  Forhold  indeholde  Hanse- 
recesserne  overordentlig  meget  nyt;  min  Skildring  er  ogsaa  her 
skreven,  før  jeg  blev  bekjendt  med  den  af  Lindner  givne  Frem- 
stilling. — For  de  norske  Forhold  henvises  i det  hele  til  Munch; 
Sveriges  indre  Forhold  under  Albrecht  ere  skildrede  efter  Styffe 
og  andre  svenske  Forfattere.  I Indledningen  til  fjerde  Bind  af 
Recesserne  har  Koppmann  sammenstillet  alle  Efterretningerne 
om  Hanseaternes  Foretagender  mod  Vitalianerne,  jvfr.  ogsaa  Vo i gt , 
Die  Vitalienbriider. 

For  den,  der  stræber  at  forstaa  Udviklingens  Gang,  vil  Sven- 
skernes Indkaldelse  af  Margrethe  altid  være  et  vanskeligt  Pro- 
blem. Aristokratiet  tilkalder  Margrethe  for  at  værne  sig  mod 
Albrechts  Overgreb,  og  det  bevilger  strax  hende  meget  mere,  end 
Albrecht  krævede,  — det  er  det,  der  skal  forklares.  Man  har 
hidtil  slaaet  sig  til  Eo  ved  at  sige,  enten  at  Aristokratiet  ven- 
tede lettere  at  kunne  herske  under  en  Kvindes  end  under  Albrechts 
Styrelse,  eller  at  det  hos  Margrethe  søgte  Befrielse  for  det  tyske 
Tyranni , idet  man  da  undertiden  gaar  saa  vidt  at  tillægge  det 
ligefrem  skandinaviske  Ideer.  Begge  Forklaringer  synes  mig 
utilfredsstillende;  den  første  er  højst  usandsynlig,  den  anden  inde- 
holder lidt  rigtigt  ved  Siden  af  meget  urigtigt;  middelbart  ere  de 
imødegaaede  min  Text.  Margrethes  Eegimente  i Danmark  havde 
allerede  haft  for  uheldige  Følger  for  Aristokratiet,  til  at  Sven- 
skerne i den  Retning  skulle  være  bievne  skuffede.  Tyskernes  Ind- 
flydelse var  faktisk  formindsket  i Albrechts  senere  Aar  (smign. 

£ ra  lev:  Margrethe.  30 

bl.  a.  en  Bemærkning  hos  Styffe  I,  lxxxv  Anm.);  til  skandi- 
naviske Tendenser  hos  den  svenske  Adel  er  der  overhovedet  intet 
Tegn,  medens  det  heller  ikke  tyder  paa  noget  synderligt  Tysker- 
had, at  Bo  Jonsson  til  Underlensmænd  bruger  Tyskere  (Styffe, 
Skandinavien  S.  170,  190).  Forklaringen  paa  Stormændenes  Hen- 
vendelse er  i det  hele  ikke  saa  simpel,  at  den  kan  gives  med 
to  Ord.  En  vis  Selvskuffelse  gaar  ganske  sikkert  med  ind  som 
Moment,  men  vil  man  ikke  frakjende  dem  al  Dommekraft,  kan 
man  næppe  undgaa  at  betragte  deres  Valg  af  Margrethe  som 
mere  end  halvt  nødtvungent,  en  Slutning,  som  deres  senere  Hold- 
ning overfor  hende  ogsaa  stadfæster. 

1.  Denne  Titel  lindes  første  Gang  i Brevet  til  Stædeme  af  23 
Maj  1385  (HR.  III,  n.  190),  derimod  endnu  ikke  i Kongebrev  af  2 Maj 
(Dånische  Bibi.  III,  169),  jvfr.  Pal.-Miiller,  Observat.  S.  5 Anm.,  hvorved 
dog  maa  mærkes,  at  Brevet  af  11  Maj  om  Skaanes  Tilbagegivelse,  hvori 
Titelen  ogsaa  findes,  jo  i Virkeligheden  er  udstedt  flere  Maaneder  senere. 
— Af  Ærkebiskop  Niels  af  Nidaros  kaldes  Oluf  allerede  1382:  Danorum, 
Norieoriim,  Svenorum,  Slavorum  Gotorumque  rex  (Suhm  XIV,  329),  og 
1383  (DN.  III.  n.  450)  kaldes  han  Norges,  Sveas  og  Skaanes  Konge; 
Aaret  efter  kaldes  han  af  en  norsk  Sysselmand  Norges,  Sveriges  og  Dan- 
marks Konge  (DN.  IX,  n.  179). 

2.  Personalhist.  Tidsskr.  III,  25;  Møller,  Bidrag  till  Hallands  hist. 
I,  99. 

3.  Personalhist.  Tidsskr.  III,  21 ; to  Hovedgaarde  i Halland  ind- 
droges fra  Peder  Sigvidssøn  (Ribbing)  eller  fra  Vadstena  Kloster,  hvortil 
de  vare  skjænkede  (SD.  n.  1091,  Note  b).  SD.  n.  1193. 

4.  Hadorphs  Riinkrønikeudg.  H,  36  f (§  9),  jvfr.  S.  38  (§  4). 

5.  Aarbogeu  til  1430  (SRS.  I,  66):  Factum  est  parlamentum  mag- 
num et  pactum  Skætiingie  intet • primates  Sveciae,  Daciæ  et  Norvegiet ; 
jvfr.  ogsaa  SRP.  n.  1568-71.  Erik  Ketilsson  var  i alt  Fald  den  Gang  i 
Vadstcna:  SRP.  n.  1572. 

6.  Hvad  Muncli  (S.  230  ff)  har  derom,  er  meget  løst.  Erik  Ketils- 
sous  Ophold  i Sverige  1381  har  i det  mindste  ikke  medført  Fordel  for 
Margrethe;  hans  Nærværelse  i Vadstena  Aaret  efter  (S.  231  Anm.)  beror 
paa  en  Misforstaaelse.  Om  Forholdet  til  Bo  Jonsson  jvfr.  ovenfor  S.  62 
Anm.  82.  Hele  Munchs  Theori  om  Vadstena  som  Arnested  for  Misfor- 
nøjelsen mod  Albrecht  støttes,  saavidt  jeg  kan  se,  ikke  af  et  eneste 
Kildested ; der  er  en  Slutning  tilbage  fra,  at  Margrethe  siden  i høj  Grad 
begunstigede  Birgittinerne,  men  det  er  jo  dog  sikkert,  at  hun  alligevel 

ikke  ret  vandt  denno  Orden,  hvis  Stifterinde  ogsaa  havde  været  en  ivrig 
Modstander  af  Folkungerne  og  deres  Tanker. 

7.  SRP.  n.  1681  og  1764.  Bisp  Peder  kaldes  Sjællænder  i en  gam- 
mel Optegnelse  om  Vexiøs  Bisper  (SRS.  III,  n,  131);  hans  Identitet 
med  Peder  Lodehat  fremgaar  af  SRP.  n.  2077,  hvor  han  nævnes  i For- 
ening med  Broderen  Anders  Jenssøn,  hvis  Segl  er  bevaret;  Bispens  eget, 
velbekjendte  Segl  er  afbildet  under  et  Brev  af  1384,  afskrevet  i Sparres 
Kopibog  J 6,  Fol.  205  (SA.). 

8.  Komer  hos  Eccard  II,  1163.  Hvad  Tid  paa  Aaret  dette  Møde 
afholdtes,  opgives  ikke;  det  synes  imidlertid  at  gaa  forud  for  Hansemødet 
i Lubeck,  siden  Greverne  Klavs  og  Adolf  vare  til  Stede  i Wismar;  fra 
Liibeck  ere  de  vel  rejste  lige  til  Danmark,  medens  Albrecht  har  skyndt 
sig  tilbage  til  Sverige. 

9.  HR.  II,  S.  382  efter  de  hamburgske  Kæmnerregninger. 

10.  Detmar  S.  336-37  (og  i SRS.  IH,  188),  sml.  HR.  II,  S.  381  ff. 

11.  Godsinddragelsen  omtales  i Visby  krøniken,  hvis  Avtoritet  jeg 
andensteds  har  godtgjort  (Hist.  Tidsskr.  5 R.  III,  346).  Skattepaalæg- 
got:  SRP.  n.  2380. 

12.  Det  er  Matende  at  søge  Støtte  for  en  saadan  Antagelse  i Erik 
Olssons  Fortælling  (SRS.  II,  114  f),  hvorefter  Stonnændene  fra  først  af 
slet  ikke  tænkte  paa  at  vælge  Margrethe  til  Dronning.  Imidlertid  an- 
tager jeg  dette  for  en  ren  Fantasiskildring  af  Forfatteren  (smign.  Hist. 
Tidsskr.  5 R.  III,  361),  hvad  der  naturligvis  ikke  udelukker,  at  han  kan 
have  gjættet  rigtig.  — En  Ytring  af  det  svenske  Raads  fra  Margrethes 
afvigende  Politik  liaves  maaske  i Klavs  Plaates  Sendelso  til  Preusserne, 
jvfr.  Anm.  30. 

13.  Om  Henrik  Parow  se  Munch  S.  264  Anm.;  allerede  1384  ses 
han  dog  at  have  staaet  paa  dansk  Side  (Hirsch,  Danzigs  Handelsgesch. 
S.  149). 

14.  Den  samtidige  Krønike  (SRD.  VI,  634)  fortæller  om  de  Neder- 
lag, der  tilføjedes  Bønderne  af  de  to  Fogeder,  Bydelsbak  paa  Beridsholm 
og  Snakenborg  paa  Slottet  Siøthorp.  Munch  (S.  263)  mener,  at  der  her 
er  Tale  om  Gevard  Bydelsbak  og  Heine  Snakenborg,  og  edisse  Mænd 
stode  visselig  endnu  i Albrechts  Tjeneste*;  han  bygger  da  herpaa  en 
Hypothese  om  et  svensk  Herredømme  i det  sydvestlige  Skaane  og  slutter 
videre  til  en  Stilstand  mellem  Albrecht  og  Margrethe,  hvorved  disse 
Egne  skulle  være  komne  i Dronningens  Hænder.  Et  af  Støttepunkterne 
for  denne  Theori  er  allerede  bortfaldet  ved,  hvad  der  er  bemærket  oven- 
for S.  461  Anm.  68 ; ogsaa  Resten  kan  fuldt  ud  modbevises.  Den  nævnte 
Snakenborg  er  nemlig  ikke  Heine,  der  først  gik  over  til  Margrethe  efter 
Slaget  paa  Falen,  derimod  en  Slægtning  af  ham,  Johan  eller  Henneke, 
der  udtrykkelig  nævnes  som  Ejer  af  Siøthorp;  cHænekin  Snæwenburgh 

30* 

de  Siøthorp*  er  Vidne  under  Ærkebispen  af  Lunds  Brev  af  26  Avgust  1387 
(GA.  Gønge  Hrd.  n.  5,  jvfr.  Suhm  XIV,  196-97),  og  han  har  medbeseglet 
et  Brev  af  29  Novbr.  1386,  der  er  dateret  fra  samme  Gaard  (SA.  Sparres 
Kopibog  J 6,  Fol.  95).  Denne  Johan  Snakenborg  havde  ægtet  Fru 
Ide  Pedersdatter  (Falk)  af  Gladsaxe,  som  1384  mistede  sin  første  Mand, 
Thorkil  Nielssøn  (smign.  SEP.  n.2049,  2062);  hun  blev  snart  atter  Enke, 
da  Johan  Snakenborg  døde  allerede  i Efteraaret  1389  (SEP.  n.  2423, 
Suhm  XIV,  254).  — Naar  Snakenborg  saaledes  1387  utvivlsomt  stod  paa 
dansk  Side,  var  det  samme  sikkert  Tilfældet  med  Bydelsbak,  hvis  For- 
navn jeg  ikke  vover  at  bestemme  (Bertel  Knudsen  Aquilonius  kalder  ham 
Otto  B.);  denne  Slægt  havde  allerede  Kepræsentanter  i Danmark  i Val- 
demar Atterdags  Tid.  — Det  kan  endnu  bemærkes,  at  Krønikens  »Biritz- 
holm»  ikke,  som  Munch  mener,  er  Bjerghusholm  i Hæijesta Herred,  men 
det  bekjendte  Slot  Beridsholm,  nu  Bjerrød  i Fers  Herred  (Styffe,  Skan- 
dinavien S.  58). 

15.  Kling  (Bring),  Diss.  de  nomarchia  Medelstad  S.  50.  Da  Dagen 
her  kun  opgivos  som:  die  beati  regis  et  martyris,  har  Munch  (S.  268) 
ment  at  kunno  interpolere  Canuti  (o:  10  Juli);  en  Kopi,  som  Eaadet  i 
Eodneby  indsendte  i Aaret  1616  (GA.  Eegistr.  52,  n.  98,  12),  har  imid- 
lertid Olavi,  hvorefter  Brevet  er  udstedt  29  Juli. 

16.  Olufs  Dødsdag.  Den  samtidige  Krønikes  Beretning  om  Olufs 
Død  og  Begravelse  (SKD.  VI,  534)  stemmer  fuldstændig  med  Eigsraadets 
Erklæring  (Behrmann,  Beretn.  omK.  Oluf  Hagensens  Død  S.  34  og  Voigt, 
Codex  dipi.  Prussicus  V,  n.  128);  dog  har  den  sidste  foruden  adskillige 
Detailler  den  Oplysning,  at  Margrethe  da  var  i Ystad,  og  den  første  op- 
giver, at  Ligets  Overførelse  til  Sorø  skete  dominica  ante  Laurentii 
eller  4 Avgust  Naar  man  vil  forene  disse  Oplysninger  med  Olufs  Døds- 
dag, saaledes  som  denne  opgives  i Peder  Olssøns  Annalværker  fra  det 
sextende  Aarhundrede  (SKD.  I,  135  og  VI,  229),  nemlig  til  die  inventionis 
Stephani  eller  3 Avgust,  viser  der  sig  kronologiske  Vanskeligheder  eller 
Umuligheder,  se  nærmere  Munch  S.  268-69.  Denne  Forfatter  vil  hugge 
Knuden  over  ved  at  erklære  den  saa  meget  yngre  Peder  Olssøns  An- 
givelse for  en  Fejltagelse.  Imidlertid  er  dette  i sig  selv  noget  dristigt, 
og  Peder  Olssøns  Dagsangivelse  faar  forøget  Værdi,  da  den  tilligemed 
et  Par  andre  Data  synes  at  kunne  føres  tilbage  til  en  ældre,  nu  tabt 
Aarbog  (Hist.  Tidsskr.  5 K.  ni,  337  f);  endelig  er  det  nu  sikkert,  at 
Oluf  levede  endnu  29  Juli  (se  foregaaonde  Anm.),  og  dette  gjør  jo  ogsaa 
Kigtigheden  af  den  3 Avgust  som  Kongens  Dødsdag  ret  sandsynlig. 
Fejl  etsteds  maa  der  dog  være;  kun  bør  Kritiken  vende  sig  mod  den 
samtidige  Krønike,  der  er  bevaret  i en  jævnaldrende,  men  som  det  synes 
ikke  aldeles  nøjagtig  Afskrift  (Hist.  Tidsskr.  5 K.  HI,  337).  Ved  Aar 
1385  opgiver  den  en  Dag  saaledes;  sabbato  Trinitatis  ante  festum  Urbani; 


Digitized  by  Google 


469 


her  maa  an  te  dog  rettes  til  post,  da  Trinitatis  Lørdag  faldt  paa  27  Maj, 
og  Urbanus  er  25  Maj.  Anvender  man  netop  denne  Textrettelse  paa 
Dagen  for  Overførelsen  af  Olufs  Lig  til  Sorø.  staar  der:  dominica  post 
Laurentii  eller  11  Avgust;  derved  kommer  der  god  Orden  i det  hele. 
Margrethe  er  rejst  fra  Ystad  til  Falsterbo,  har  ført  Olufs  Indvolde  med 
sig  til  Lund,  hvor  hun  er  bleven  hyldet  (10  Avgust),  og  Dagen  efter 
har  hun  da  begivet  sig  paa  Rejse  til  Sjælland  med  Olufs  Lig.  — Denne 
Løsning  af  Tvivlsmaalet  synes  at  maatte  være  tilfredsstillende,  og  dens 
Sandsynlighed  har  ogsaa  vist  sig  dervod.  at  da  jeg  en  Gang  udviklede 
min  Opfattelse  for  Professor-  Paludan-Miiller,  oplæste  han  for  mig  en 
tidligere  skreven  Undersøgelse,  hvorefter  han  var  kommen  til  det  selv- 
samme Udslag.  Ham  tilkommer  saaledes  Prioriteten,  og  særlig  skyldes 
ham  Parallelstedet  fra  1385,  som  jeg  ikke  havde  bemærket. 

17.  SRS.  III,  i,  198.  Suhrn  XIV,  199;  Afbildning  i Klevenfeldts 
Sigilsamling. 

18.  Personalhist.  Tidsskr.  III,  38. 

19.  MP.  n.  10-11,  HvitfeldS.  574.  SRD.  VI,  534.  Jvfr.  Pal.-Muller, 
Observat.  S.  7-8. 

20.  Hvitfeld  S.  580. 

21.  Haakon  Jonssons  -Segl  findes  virkelig  under  Hyldingsbrevet  i 
Geheimearkivet,  hvad  Munch  ikke  er  vis  paa. 

22.  Margrethes  Antagelse  i Norge  er  ofte  omhandlet  af  norske  For- 
fattere (jvfr.  Aschelioug,  Norges  offentlige  Ret  I,  26  f),  uden  at  jeg  dog 
helt  kan  slutte  mig  til  nogen  af  dem.  Smign.  Pal.-Muller  i Videnska- 
bernes Selskabs  Forhandl.  1867,  S.  74  ff.  At  det  var  et  Valg,  stadfæstes 
ogsaa  af  Udtrykket:  vaar  kusin  til  rikissen  styorn  (DN.  IV,  n.  557). 

23.  Detmar  8.  343. 

24.  Sagen  or  i sig  selv  sandsynlig,  men  den  ofte  gjentagne  Paa- 
stand herom  hidrører  vel  kun  fra  Hvitfeld  S.  578. 

25.  Hvitfeld  S.  581-84.  Disse  Breve  tilligemed  Algot  Magnussons 
Forpligtelse  ere  bevarede  i en  Vidisse,  udstedt  af  Bisp  Niels  og  Kapitlet 
i Roskilde  i Januar  1389,  jvfr.  Grønblad,  Nya  kållor  till  Finlands  medel- 
tidshist.  I,  14;  Hvitfelds  Aftryk  ere  ret  gode;  et  af  Brevene  findes  ogsaa 
hos  Grønblad  (n.  7).  Margrethes  Gjenbrev:  Hadorphs  Udgave  af  Rim- 
krønikerne S.  51,  jvfr.  MP.  n.  13 

26.  Hadorph  S.  54. 

27.  Styffe,  Skandinavien  S.  114  f. 

28.  Styffe,  Bidrag  I,  lxxxj  Anm. 

29.  Rudloff  II,  517. 

30.  Klavs  Piaates  Sendefærd  til  Preussen  oplyses  af  hans  til  Høj- 
mesteren udstedte  Orfejde  af  26  Maj  1389  (Voigt,  Codox  dipi.  Prussicus 
IV,  n.  56),  jvfr.  Voigt,  Gesch.  Preussens  V,  515-16,  Barthold,  Gosch.  v. 

Rugen  u.  P.  III,  617.  Det  hele  er  en  underlig  Historie,  og  naar  man 
mindes,  atVartislavs  af  Stolpe  da  vel  allerede  maatte  vide,  at  Margrethe 
vilde  have  hans  Søn  til  Konge  i Norden,  fristes  man  til  at  tro,  at  hun 
har  haft  en  Finger  med  ved  Udsendingens  Tilfangetagelse.  I saa  Fald 
maa  Klavs  Plaates  Sendolse,  der  siges  at  være  udgaaet  fra  det  svenske 
Rigsraad,  antages  at  betyde  et  Forsøg  fra  Raadets  Side  paa  uden  Mar- 
grethe at  faa  Has  paa  Albrecht. 

31.  Brevet  (B[R.  V,  S.  595-96)  er  dateret  fra  September  Maaned, 
men  fattes  Aar;  med  Munch  (S.  313)  er  jeg  dog  tilbøjelig  til  at  sætte 
det  til  1388. 

32.  Ångaaende  Felttoget  og  Slaget  ved  Aasie  henvises  til  mine 
Studier  til  Dronning  Margrethes  Historie,  II  (Hist.  Tidsskr.  5 R.  III). 
Naar  jeg  her  har  bestridt  Professor  Svend  Grundtvigs  Opfattelse  af 
Folkevisen  som  en  fortrinlig  historisk  Kilde,  burde  jeg  have  henvist  til 
G.  Storm,  Sagnkredsene  om  Karl  den  store  og  Didrik  af  Bern  S.  178, 
hvor  Forf.  af  lignende  Grunde  som  jeg  henviser  Visen  til  Slutningen  af 
det  femtende  Aarhundrede. 

33.  Suhm  XIV,  243. 

34.  Styffe,  Skandinavien  S.  272  ff. 

35.  Gammel  Beretning  om  Kæplingemordet:  SRS.  I,  il,  212-15. 

36.  SRP.  n.  2419-20. 

37.  Detmar  S.  346-47  (og  i SRS.  III,  189).  Kaimars  Hyldings- 
brev:  Hvitfeld  S.  686.  OmSlægten  v.  Vitzen  se  Grundtvig,  Ilanm.  gamle 
Folkeviser  III,  573-76;  den  Klavs  von  Vitzen,  der  siden  optræder  i Dan- 
mark, er  dog  ikke,  som  Grundtvig  tror,  identisk  med  den  Klavs,  der 
overgav  Kalmar. 

38.  Grønblad,  Nya  kållor  till  Finlands  hist.  I,  n.  10. 

39.  SRP.  n.  2483,  jvfr.  2484-65. 

40.  DN.  V,  n.  341.  Suhm  XIV,  550. 

41.  Suhm  XIV,  234,  jvfr.  SRP.  n.  2443;  Vadstenadagbogen  (SRS. 
I,  103).  Hamincrich,  Den  hell.  Birgitta  S.  272  ff.  SRP.  n.  2761-62, 
2785. 

42.  Komer  hos  Eccard  II,  1126.  Forfatteren  synes  her  paavirket 
af  den  Kritik,  som  man  under  de  demokratiske  Bevægelser  i Liibeck 
førte  mod  Raadets  tidligere  Politik,  der  ganske  vist  middelbart  hjalp 
Margrethes  Unionsbestræbelser  (ovfr.  S.  408). 

43.  HR.  III,  n.  442. 

44.  HR.  IV,  n.  153,  1. 

45.  Baade  Lindner  (S.  262)  og  Koppmann  (HR.  IV,  x)  kalder  Jo- 
han af  Stargard  Broder  til  Albrecht;  Detmar  (S.  351)  siger  dog  ud- 
trykkelig: Fætter,  hvad  der  ogsaa  synes  korrekt  efter  Boil,  Gesch.  Mek- 
lenburgs  I,  137. 

46.  Detmar  S.  349,  350,  351-52  (og  i SRS.  III,  189-90). 

47.  Forbundene  (Maj  1391)  i Rostock.  Naelirieht.  1754,  S.  153  f,  Mek- 
lenburg.  Jabrbiicher  XXIII,  199-210,  smlgn.  HR.  IV,  n.  12-13.  Sende- 
breve: Potken,  Saraml.  von  Urkunden  V,  27,  HR.  IV,  n.  16-17. 

48.  HR.  IV,  n.  15,  smlgn.  R.  Kock  hos  Grautoff  I,  493-94. 

49.  Detmar  S.  359,  Korner  S.  1165  (begge  i SRS.  III  190);  Runge, 
Liv-,  Esth-  u.  Curland.Urkundonb.III,  710.  Meklenburgske  Adelsmænd: 
I.isch  i Meklenburg.  Jahrbiicher  XV,  51  ff;  blandt  Førerne  stammede 
Albert  Pekkatel  og  Arnold  Styke  fra  Schwerin  Stift,  Nicolaus  Millies  fra 
Ratzeburg  (SRP.  n.  2867). 

50.  HR.  IV,  n.  15. 

51.  Gotland  blev  plyndret,  men  næppe  erobret  i 1391,  som  det 
ofte  siges.  At  Bornholm  blev  angrebet,  ses  ogsaa  af  HR.  IV,  n.  53 
og  55. 

52.  Detmar  S.  353-54. 

53.  HR.  IV,  S.  42  (Tidsangivelsen  rettet  i Fortalen  S.  x),  jvfr.  III, 
n.  411;  Beskyldningen  mod  Sendebuddene  nævnes  ogsaa  af  Korner  i Lin- 
køpingshaandskriftet  (SRS.  111,  190,  Note  w).  At  det  var  det  svenske 
Nykøping,  fremgaar  af  HR.  IV,  n.  58  (ufht  Stceden  bette  yn  Schøne) 
og  bekræftes  af  SRP.  n.  2583. 

54.  HR.  IV,  n.  38  § 20. 

55.  HR.  IV,  n.  57-59.  Michelsen,  Urkundensamml.  Il,  n.  291. 

56.  HR,  III,  n.  411,  jvfr.  Muneh  S 339.  SRP.  n.  2867. 

57.  HR.  III,  n.  411. 

58.  Detmar  S.  359-60,  Korner  S.  1166,  jvfr.  Detmar  S.  353. 

59.  HR.  IV,  n.  60,  n.  124  § 1,  n.  125,  143-50,  163. 

60.  HR.  IV,  n.  138-39,  142,  153,  III,  n.  411-12;  DN.  VI,  n. 
339-40.  Engelske  Skibe:  Suhm  XIV,  574-75;  preussiske:  HR,  IV,  n. 
153  (15),  n.  154  (9).  En  hamburgsk  Skipper  i Margrethes  Tjeneste: 
Aarsberetn.  fra  Geheimearch.  III,  Tillæg  S.  4. 

61.  Munch  S.  341-43. 

62.  HR.  IV,  n.  156,  158-59. 

63.  HR.  IV,  n.  160,  162. 

64.  HR.  IV,  n.  167-69. 

65.  Lindner  (S.  266)  opfatter  Forslaget  som  ugunstigt  for  Meklen- 
burgerne,  hvad  det  jo  i visse  Maader  sikkert  var ; derved  udelukkes  imid- 
lertid ikke,  at  Margrethe  havde  ventet  noget  endnu  fordelagtigere. 

66.  HR.  IV,  n.  191. 

67.  Kornor  S.  1168  (og  i SRS.  III,  208-09),  stadlæstet  af  Brevet 
hos  Suhm  XIV,  585.  At  Nordboerne  ved  Stockholms  Belejring  anførtes 
af  Abraham  Broderssøn  og  Algot  Magnusson,  siges  kun  af  Erik  Olsson 


% 


Digitized  by  Google 


472 


(SRS.  II,  117),  og  Angivelsen  er  maaske  indkommen  fra  Aarbøgernes  Efter- 
retninger om  Gotlandstoget  1403. 

68.  HR.  TV,  n.  153  (7-8).  De  fleste  Paastande  i dette  Klageskrift 
benægtedes  rigtignok  af  Preusserne:  HR.  IV,  u.  153  (11).  Jvfr.  HR.  IV, 
n.  173,  185. 

69.  HR.  IV,  n.  172,  182,  183-85. 

70.  HR.  IV,  n.  192  § 4-10  og  16-18,  n.  193  § 3 og  5,  n.  194-95, 

199.  Johans  Rejso  til  Dronningen  omtales  i det  udaterede  Klageskrift 
HR.  IV,  n.  153  (3)  og  viser,  at  dette  tilhører  1394,  ikke,  som  Kopp- 
mann  vil,  det  foregaaende  Aar. 

71.  HR.  IV,  n.  205,  207-13,  646-47,  230-34. 

72.  HR.  IV,  n.  217-23. 

73.  HR,  IV,  n.  235. 

74.  Helsingborgraødets  Resultat  oplyses  af  en  hanseatisk  Indberet- 
ning (HR.  IV,  n.  236,  jvfr.  237)  og  af  Biskop  Thord  af  Strengnæs'  Brev 
til  Stockholms  Borgerskab  (Olaus  Petri  ed.  Klomming  S.  1 52  f> : at  dette 
hører  hertil,  har  Pal. -Muller  bemærket  (Obsorvat.  S.  23**). 

75.  Detmar  S.  363  (og  i SRS.  III,  191). 

76.  HR.  IV,  n.  236  (H),  240-44.  Efter  Koppmanns  Mening  var  den 
pommerske  Hertug  Vartislavs  VII,  altsaa  Erik  af  Pommems  Fader;  da 
Højmesterens  Brev  (n.  242)  imidlertid  er  stilet  til  «Hr.  Vartislavs  den 
yngre«,  rnaa  det  være  hans  Fætter,  Vartislavs  VIII.  Fejltagelsen,  som 
stammer  fra  Voigt,  er  allerede  rettet  af  Barthold  (Gesch.  v.  Rugen  u. 
Pommern  HI,  634,  jvfr.  554);  Vartislavs  VII  døde  netop  i 1394  og  vist- 
nok tidlig  paa  Aaret. 

77.  HR.  IV,  n.  259,  261,  276. 

78.  HR.  IV,  n.  262-66,  jvfr.  Detmar  S.  368-69  (og  i SRS.  III, 
191-92). 

79.  HR.  IV,  n.  266-74,  jvfr.  n.  261  § 21. 

80.  HR.  IV,  n.  295-303. 

81.  Pal. -Muller,  der  først  udgav  dette  Brev  (Observationes  S.  105-08), 
fremhævede,  at  Margrethe  efter  at  være  valgt  til  Rigsstyrerinde  dan- 
nede Udgangspunktet  for  Arvetallot  (smstds.  S.  8 Anm.).  Denne  Opfat- 
telse har  Munch  imødcgaaet  (S.  294  f);  men  stærkere  end  hans  Grunde 
synes  det  at  være,  at  Kong  Albrecht  ikke  i Rigsraadets  Brev  nævnes  som 
arveberettiget,  derimod  kun  Hertug  Albrecht;  denne  Opstilling  kan  kun 
forklares  ved  at  regne  Arveretten  fra  Margrothe. 

82.  Vartislavs’  Død : Detmar  S.  363 ; jvfr.  Barthold,  Gesch.  v.  Rugen 
u.  Pommern  Hl,  551,  630-34.  Om  Eriks  Alder  haves  kun  den  Opgivelse, 
at  han  ved  Valget  i Sverige  1396  var  14  Aar  gammel  (SRD.  I,  397)  eller 
•lidt  derover«  (Vadstenadagbogen,  SRS.  I,  109). 

83.  I Voigt,  Codex  dipi.  Prussicus  IV,  n.  53,  omtales  det,  at  Her- 

tug  Vartislavs  havde  været  i Danmark,  vistnok  i Decbr.  1388  (jvfr.  Voigt, 
Gesch.  Preussens  V,  508). 

84.  Munch  S.  319  ff. 

85.  Munch  S.  374  ff.  Detmars  ældste  Fortsætter  (S.  372  og  i SES. 
III.  203)  siger  udtrykkelig,  at  1396  na  twdjten  (efter  Hellig  tre  Kon- 
gers Dag)  oplod  Margrethe  de  tre  Riger  til  Erik.  Opgivelsen  er  vistnok 
korrekt,  kun  at  der  alene  er  Tale  om  Danmark,  jvfr.  HR.  IV,  n.  337. 
En  Afbildning  af  Erik  af  Pommems  Sten  ved  Mora  i Illustr.  Sveriges 
historia  från  aldsta  tid  II,  141. 

86.  Januarforordningen  efter  de  Exemplarer,  der  gjaldt  Nørrejylland 
og  Fyn : Aarsberetn.  fra  Geheimearch.  V,  52-57.  Nykøpingsbeslutningen : 
Suhm  XIV,  616-24;  i Aftrykket  er  (S.  617,  L.  3)  oversprunget  fire  Navne 
paa  Rigsraader  (smign.  ‘Hvitfeld  S.  600),  der  dog  findes  i Originalen 
(hvad  Munch,  S.  380,  er  i Tvivl  om).  En  Fortolkning  deraf:  Styffe,  Bi- 
drag II,  n.  22. 

87.  « Beskatning*,  jvfr.  Pal.-Miiller,  Observat.  S.  22  Anm. 

88.  HR.  IV,  n.  337,  342-43. 

89  HR.  IV,  n.  361,  368,  370. 

90.  HR.  IV,  n.  389  og  391.  Den  Sag,  som  Højmesteren  nævner 
i sit  Brev,  er  sikkert  Hoborgsaffairen  (jvfr.  n.  390). 

91.  Iletmar  S.  367-68,  smign.  HR.  FV,  S.  xvij. 

92.  Rufus  hos  Grautoff  I,  371  Anm. 

93.  Styffe,  Bidrag  I,  lxxvij  f.  De  meklenburgske  Udsendinge,  der 
i Maj  1894  opholdt  sig  i Preussen,  havde  ogsaa  det  Hverv  at  skaffe  Bo 
Jonssons  Enke  til  Sverige:  HR.  IV,  n.  217  § 41,  43,  48. 

94.  HR.  IV,  n.  312,  334,  337. 

95.  Margrethe  benægtede  dog  dette:  HR.  IV,  n.  334,  jvfr.  n.  337. 

96.  En  noget  tvivlsom  Efterretning  hos  Chemnitz,  anført  af  Suhm 
XIV,  377-78. 

97.  Detmar  S.  373  (og  i SRS.  IH,  203),  smign.  Havemann,  Gesch. 
d.  Lande  Braunschweig  n.  Lttneburg  I,  545. 

98.  Havemann  I,  545-48.  Under  Krigen  havde  Hertugen  ogsaa  be- 
skyttet on  Del  Vitalianere  i Nordsøen:  HR.  IV,  n.  358. 

99.  Koppmann  i HR.  IV,  S.  373-74  og  do  dér  anførte  Kilder. 

100.  HR.  IV,  n.  438  § 2-4  sammenholdt  med  Visby  krønikens  An- 
givelse (SRD  I,  261). 

101.  Støderne  til  Margrethe  15  Avg.,  1396:  HR.  IV,  n.  361.  Dette 
er  første  Gang,  at  Sven  Sture  sikkert  fremtræder  paa  Gotland;  efter 
Preussernes  senere  Skildring  af  Forholdene  (HR.  IV,  n.  438  § 3)  skulde 
det  synes,  at  han  kom  derover  noget  tidligere,  men  han  har  medbesoglet 
Lindholmsforliget  og  var  paa  Varberg  endnu  i Decbr.  1395  (SRP.  n. 

2836;  — i dette  Brev,  der  er  dateret  S.  Stefans  Dag,  maa  Aaret  vistnok 
være  regnet  fra  Juledag). 

102.  HR.  IV,  n.  385  (Novbr.  1306).  jvfr.  n.  438  § 4. 

103.  HR.  IV,  n.  408,  jvfr.  370. 

104.  Albert  Russes  Indberetning:  HR.  IV,  n.  410.  Udtrykket:  „be- 
gerende, das  wir  sy  durchlesenu  maa  vel  snarest  oversættes  som  i min 
Text;  Styffe  (Bidrag  II,  ix)  opfatter  det  som  en  Begjæring  om,  at  de 
maatte  komme  ind  i .Staden, 

106.  HR.  IV,  n.  438  § 5,  smign.  Styffe,  Bidrag  II,  xx  Anm. 

106.  HR,  IV,  n.  312,  337.  Aarsberetn.  fra  Geheimearch.  V,  65-56. 

107.  HR.  IV,  n.  328,  344  § 3. 

108.  HR.  IV,  Indl.  S.  xviij. 

109.  HR.  IV,  n.  372-79,  smlgn.  Styffe,  Bidrag  II,  xiij-xv. 

110.  HR.  IV,  n.  413. 

111.  HR.  IV,  n.  438  § 5-7,  jvfr.  n.  412  § 11.  Hos  Jahn  S.  38 
findes  den  højst  paafaldende  Efterretning,  at  Hertug  Johan  af  Meklen- 
burg  i 1397  skal  være  traadt  i Margrethes  Tjeneste;  han  henviser  som 
Kilde  til  Langeboks  Diplomatarium.  Hvad  Forf.  her  tænker  paa,  or 
et  udateret  Brev  (SD.  n.  1492),  der  imidlertid  ganske  sikkert  tilhører 
Aaret  1411;  paa  Afskriften  f Diplomatariet  har  Suhm  noteret:  post  1397, 
hvad  den  unøjagtige  Jahn  har  forstaaet  som  = 1397. 

112.  HR.  IV,  n.  425,  438  § 8. 

113.  HR.  IV,  n.  436,  jvfr.  419-23,  435. 

114.  HR.  IV,  n.  413  § 14,  n.  414,  427,  jvfr.  405. 

115.  HR.  IV,  n.  438  § 15. 

116.  HR.  IV,  n.  428,  430-31,  jvfr.  434. 

117.  HR.  IV,  n.  437-38,  smlgn.  Styffe,  Bidrag  II,  xxj-xxiij  og  J. 
Pal.-Miiller,  Gulland  S.  42-43. 

118.  HR.  IV,  n.  472. 

119.  Om  den  hanseatiske  Besættelse  af  Stockholm  se  Styffe,  Bi- 
drag II,  iv-xi. 

120.  HR.  IV,  n.  298  § 5-6,  jvfr.  310,  345  § 6,  350  § 6. 

121.  HR.  IV,  n.  360  § 1 og  3,  n.  361,  jvfr.  356-57. 

122.  HR.  IV,  n.  390-92,  jvfr.  405. 

123.  HR.  IV,  n.  350  § 9,  jvfr.  § 7 og  n.  387-88,  428,  430,  434  § 9. 

124.  HR.  IV,  n.  441  § 11,  jvfr.  n.  655. 

125.  HR.  IV,  n.  441  § 6-7,  n.  445, 655,  jvfr.  n.  469  § 2-4  og  477  § 2-4. 
Mødet  blev  siden  udsat  noget  udover  den  først  ansatte  Tid:  HR.  IV,  n.  475. 

126.  HR.  IV,  n.  468,  jvfr.  431. 

127.  Dctmar  S.  383  (og  i SRS.  III,  204).  Da  der  udtrykkelig  tales 
,om  Hertugen  af  Stralsund,  har  Barthold  (Gesch.  v.  Riigen  u.  Pommern 
IH,  558)  sikkert  Ret  i at  lade  det  være  Hertug  Barnim  VI  af  Barth, 

medens  jeg  i Texten  urigtig  har  henført  Toget  til  Barnim  V (*af  S tral - 
sund*,  skal  være:  af  Stolpe).  Fejlen  er  rettet  ovfr.  S.  404. 

1 28.  HK.  IV.  n.  478,  482-90,  495-96;  Detmar  S.  885-86  (og  i SRS. 
III,  204-05).  Margrethes  Indtog  i Stoekholm  omtales  i Vadstenadag- 
bogen  (SRS.  I,  110),  jvfr.  SRD.  I,  397. 


TREDJE  BOG. 


Medens  jeg  ved  de  foregaaende  Afsnit  stadig  kunde  anføre 
Forfattere , der  tidligere  have  behandlet  de  fleste  deri  omtalte 
Emner,  er  det  anderledes  ved  denne  og  de  følgende  Bøger.  Kun 
enkelte  af  de  Forhold,  der  fremstilles  i disse,  ere  forhen  gjorte 
til  Gjenstand  for  indgaaende  Studier,  og  dog  ere  jo  Margrethes 
senere  Åar  egentlig  af  størst  Betydning  og  især  højst  karakteri- 
stiske for  hendes  Tankegang.  Netop  i Gjengivelsen  af  Dronnin- 
gens Unionspolitik  afviger  jeg  mest  fra  den  sædvanlige  Frem- 
stilling; hvorledes  jeg  efterhaanden  er  kommen  bort  fra  denne, 
har  jeg  antydet  ovenfor  S.  446  ff. 

Selve  Kalmartraktatens  diplomatiske  Forhold  ere  fuldstændig 
opklarede  af  Pal. -Muller  i hans  geniale:  Observationes  criticæ 
de  foedere  inter  Daniam,  Sveciam  et  Norvegiam.  Den  samme 
Gransker  har  ogsaa  antydet  en  Løsning  af  den  Gaade,  hvorfor 
Overenskomsten  aldrig  blev  endelig  udfærdiget;  han  formoder,  at 
Margrethe  selv  har  hindret  dette,  fordi  hun  delvis  var  utilfreds 
med  Foreningsbestemmelserne*),  og  dotte  stadfæstes  fuldstændig 
ved  den  Maade,  hvorpaa  hun  senere  optraadte  i Unionsforholdene. 
Naar  det  nemlig  atter  og  atter  er  blevet  gjentaget,  at  hun  i 
Praxis  gjennemførte , hvad  der  var  vedtaget  i Kalmar,  er  det 
jo  aldeles  ikke  saaledes  for  flere  af  Hovedartiklernes  Vedkom- 
mende, især  da  Hævdelsen  af  Indfødsretten  for  hvert  af  Rigerne. 
Ganske  vist  paastod  Erik  af  Pommern  siden,  at  der  med  indfødt* 

*)  Observat.  S.  101  f:  si  vero  conjicere  lieeret , reginam  pacta  Cal- 
mariæ  conventa  »on  omniet  probasse  crederem. 

skulde  menes  Mænd  fra  hele  Norden;  denne  Fortolkning  er 
dog  sikkert  aldeles  urigtig,  hvad  der  ikke  blot  fremgaar  af  selve 
Udtrykkene  i Kalmarbrevet  med  samt  Parallelstederne  fra  1388 
og  1396,  men  klart  udtales  i det  mærkværdige  Aktstykke  fra 
1403  (ovenfor  S.  265). 

Ansættelsen  af  danske  og  tyske  Embedsmænd  i Sverige  gik 
for  en  Kjendsgjerning  hos  alle  ældre  Forfattere,  idet  de  støttede 
sig  til  den  svenske  Tradition;  endnu  Lagerbring  lader  sig  be- 
skedent nøje  med  at  bevise,  at  der  dog  ogsaa  fandtes  indfødte 
Lensmænd  i Margrethes  Tid.  I vort  Aarhundrede  har  man  stillet 
sig  mere  skeptisk;  Styffe  véd  i sine  Bidrag  (II,  lv,  fra  1864) 
kun  at  nævne  4-5  danske  Høvedsmænd,  og  deraf  vare  endda  flere 
fødte  i Skaane  under  dette  Landskabs  Forening  med  Sverige, 
hvorfor  de  maaske  kunde  regnes  for  »indfødte« ; at  Tyskere  bleve 
ansatte  som  Fogeder,  nægter  han  helt.  Til  et  ganske  andet  Re- 
sultat kommer  man,  naar  man  undersøger  Høvdingerækkerne  i den 
samme  Forfatters  udmærkede  Værk:  Skandinavien  under  unions- 
tiden, hvoraf  anden  Udgave  nylig  er  udkommen;  vistnok  med 
dette  som  Grundlag  har  Annerstedt  givet  en  god  Udsigt  over 
de  danske  og  tyske  Lensmænd  (Svensk  Tidsskr.  1876,  S.  756-61), 
og  allerede  før  jeg  havde  fundet  denne  Udtalelse,  var  jeg  naaet 
til  det  samme  Udslag  som  Annerstedt,  noget,  der  jo  stadfæster  Re- 
sultatet. Margrethes  Regeringsprinciper  i denne  Retning  træde 
dog  først  klart  frem,  naar  man  medinddrager  de  svenske  Bispe- 
stole og  de  Danskes  Ansættelse  i Norge.  Medens  denne  Begun- 
stigelse af  Danskerne  ikke  opvejes  ved  nogensomhelst  Indkaldelse 
af  Nordmænd  eller  Svenskere  til  Danmark,  har  den  sit  Kom- 
plement i Fremdragelsen  af  indvandrede  Tyskere  over  hele  Nor- 
den. Annerstedt  har  atter  her  Æren  for  at  have  paavist  det 
tyske  Elements  Betydning  endnu  i Margrethes  Tid,  og  hvad  han 
viser  for  Sverige,  gjælder  ogsaa  for  de  andre  Riger.  Til  en  nøjere 
Forfølgelse  af  den  tyske  Adels  Indtrængen  i Danmark  har  jeg 
samlet  et  stort  Materiale,  som  det  dog  her  er  umuligt  at  frem- 
lægge; overhovedet  er  der  naturligvis  adskillige  Punkter  i min 
Fremstilling  af  Danmarks  indre  Forhold,  som  jeg  kun  kan  be- 

grunde  ved  at  anføre  Exempler , ikke  ved  fuldstændig  Opregning 
af  de  mangfoldige  spredte  Kildesteder. 

Margrethes  Begunstigelse  af  Danskere  og  Tyskere  tillader 
ikke  at  opfatte  hendes  Politik  som  national-skandinavisk,  og  fra 
disse  Forhold  falder  atter  et  skarpt  Lys  over  Kalmartraktatens 
Forhistorie,  som  allerede  Pal.-Muller  har  behandlet,  og  over  Cen- 
tralstyrelsens Ordning,  som  Styffe  har  skizzeret.  — 

Et  Hovedpunkt  i Unionsudkastet,  hvormed  Margrethe  sikkert 
var  lidet  tilfreds , var  den  bestemt  udtalte , om  end  begrænsede 
Valgret,  der  deri  fastsi  oges,  og  hvis  hun  siden  havde  søgt  dette 
ændret,  vilde  der  deri  efter  hendes  øvrige  Fremgangsmaade  ikke 
være  noget  paafaldende.  Efter  den  almindelige  Antagelse  skal 
det  virkelig  være  Tilfældet;  det  siges  nemlig,  at  Margrethe  ad 
praktisk  Vej  har  hævdet  Tronens  Arvelighed,  idet  hun  i Lens- 
mændenes  Gjenbreve  indførte  den  Forsikring,  at  de  efter  hendes 
og  Kong  Eriks  Død  skulde  holde  vedkommende  Slot  til  Jomfru 
Katharinas,  Eriks  Søsters  Haand.  Jeg  tvivler  dog  paa,  at  denne 
Slutning  er  rigtig.  Det  er  nemlig  ikke  korrekt,  naar  Styffe  (II, 
liv)  siger,  at  hin  Bestemmelse  indsattes  i alle  Gjenbreve ; findes 
den  i 3 svenske  Gjenbreve  (1403-05:  SD.  n.  375,  529,  531), 
savnes  den  i 2 andre  (1405-06:  SD.  n.  622,  792);  den  findes  i 
et  dansk  Gjenbrev  (1406:  NDM.  VI,  237),  men  fattes  i 3 andre 
(1406-07;  Smstds.  S.  236,  MP.  n.  166,  202).  Baade  før  og 
efter  Eriks  Giftermaal  er  altsaa  Katharinas  Nævnelse  ingen  fast 
Regel.  Det  gaadefulde  heri  forøges,  naar  man  ser,  at  Mogens 
Munk,  der  paa  samme  Dag  modtager  to  Slotte  i Forlening,  giver 
Løftet  ved  det  ene  (Kolding),  men  ikke  ved  det  andet  (Bygholm). 
Netop  de  af  ham  brugte  Udtryk  hjælpe  os  imidlertid  til  at  for- 
staa,  hvad  Meningen  er,  idet  han  siger,  at  han  vil  holde  Slottet 
til  Katharinas  Haand,  « og  vil  og  skal  hjælpe  hende  at  komme  til 
Brød  og  besørge  hende  med  Rigets  andre  Raad  og  Mænd* ; lignendo 
Udtryk  findes  i de  svenske  Gjenbreve.  Heraf  synes  det  at  frem- 
gaa,  at  hvad  der  her  er  Tale  om,  kun  er  at  sikre  Kongens  Søster 
det  Udstyr,  der  tilkom  Prinsesserne  saavel  efter  Unionstraktaten 
som  efter  Rigernes  almindelige  Statsret.  — Jeg  tør  altsaa  i 

disse  Gjenbreve  ikke  se  noget  Forsøg  fra  Margrethes  Side  paa 
at  faa  Arveligheden  indført  under  Haanden,  hvor  godt  i øvrigt 
dette  Træk  vilde  passe  ind  i min  Opfattelse  af,  hvorledes  hun 
stillede  sig  til  Unionsbestemmelserne.  Thi  det  maa  dog  være 
klart,  at  hvis  Styffes  Fortolkning  af  Gjenbrevene  er  rigtig,  saa 
kan  Margrethes  Fremfærd  her  aldeles  ikke  opfattes  som  et  Ex- 
empel  paa,  at  hun  « stadig  har  holdt  fast  ved  Hovedpunkterne  i 
Unionsforslaget»;  den  er  jo  tværtimod  et  aabent  Brud  paa,  hvad 
der  vedtoges  i Kalmar. 

1.  Kongeeden  i Magnus  Erikssons  Landslov,  Kap.  5;  at  Erik  af- 
lagde Eden  efter  denne  Formular,  angives  i Rimkrøniken  (ed.  Klemming 
II,  Vers  109  fF)  og  bekræftes  for  det  her  anførte  Punkts  Vedkommende 
af  Margrethes  Forsikringsbrev  af  1403  (ovenfor  S.  205). 

2.  l)en  anførte  Artikel  i Nykøpingsbeslutningen  (Suhrn  XIV,  621) 
maa  vel  forstaas  som  i Texten.  Ile  to  førstanførte  Adelsmænd  vare 
sikkert  Danske;  Klaus  Dovit  var  Tysker  (Rybo)  og  ejede  siden  Gods 
baade  i Danmark  og  Sverige.  Hans  Skytte  og  Baad  kunne  efter  Navnene 
være  Svenskere,  men  lige  saa  godt  Danske;  den  sidste,  der  ligeledes  med 
det  blotte  Slægtnavn  nævnes  i Lindholmsforliget  , giver  Styffe  (Skandi- 
navien S.  105)  vistnok  med  Rette  Fornavnet  Sven  og  tillægger  ham 
Vidhunda  Herred  som  Len,  jeg  véd  ikke  af  hvad  Grund;  utvivlsomt  er 
det  derimod,  at  han  havde  Gods  i fem  Sogne  i Aas  Herred,  Vestergøt- 
land,  i Pant  af  Kronen,  hvilket  blev  indløst  1409  (SD.  n.  1056).  Han 
og  (hans  Broder?)  Esbern  Baad  optræde  oftere  og  stadig  sammen  med 
de  i Sverige  ansatte  Danske  som  Abraham  Broderssøn  og  Sven  Sture 
(SRP.  n.  2706,  3064,  3080:  SD.  n.  288,  1091);  deres  Vaaben  var  et  Tyre- 
hoved, og  de  vare  maaske  i Slægt  med  Hr.  Abraham.  — Om  de  danske 
Slotshøvedsmænd  se  for  øvrigt  Styffe,  anf.  Skr.  S.  132,  113  (Niels  Svarte- 
skaaning),  194,  210  (Everd  Moltke),  156,  162  (Abraham  Broderssøn),  216 
(Bjørn  Olufssøn)  og  177  (Anders  Jakobssøn).  Fikke  Moltke  synes  at  have 
været  Lensmand  paa  Stækeborg  sammen  med  Everd  (jvfr.  Suhm  XTV, 
281  f),  og  de  vare  formodentlig  Brødre;  vi  kjende  da  ogsaa  netop  to 
Sønner  af  Konrad  Moltke,  Høvedsmanden  paa  Vordingborg,  der  hed  saa- 
ledes ; de  kvittere  29  Septbr.  1388  sammen  med  Faderen  Margrethe  for  alle 
Løfter  angaaende  Slottet  Grimstorp,  hvilket  de  love  at  udlevere  den,  der 
bliver  kaaret  til  Konge  i Danmark  (GA.  Grimstrup  n.  1). 

3.  Pavebrevet : SRP.  n.  2604.  Arbogabeslutningen : Statuta  synodalia, 
ed.  Reuterdahl  S.  92  (SEP.  n.  2802).  Bispen  af  Strengnæs’  Brev:  SRP.  n. 
2850.  13  Avgust  1397  paatager  Niels  Svarteskaaning  sig  Ansvar  for,  hvad 

Mikkel  Nielssøn  havde  gjort,  *da  han  var  min  Foged,  mens  jeg  indehavde 
AxevaD; « da  haade  jeg  og  mine  Svende  vare  paaRetterthinget  i Skara  og  und- 
gjældte  saa  meget,  som  man  kunde  os  med  Rette  tilkomme,  da  mener  jeg  ej, 
at  noget  Retterthing  mere  skal  sættes  over  os  paa  de  Stykker,  og  det  har  min 
Frue  ogsaa  tilsagt  mig»  (Brev  i Upsala  Bibliothek).  — Mikkel  Nielssøns  dan- 
ske Byrd  fremgaar  af  SRP.  n.  2816,  hvor  hans  Fædrenegaard  i Skaane 
omtales;  han  fører  ligesom  Svarteskaaning  en  Baad  i sit  Vaaben. 

4.  Suhm  XIV,  620  f. 

5.  Naar  Yngvar  Nielsen  (Det  norske  Rigsraad  S.  264)  taler  om: 
«113  verdslige  Raadsherrer  fra  alle  tre  Riger*,  der  skulle  liavo  med- 
beseglet  Lindholmstraktaten,  er  denne  Angivelse  ukorrekt:  i Brevene  kal- 
des hine  Mænd  kun  Forlovere,  et  enkelt  Sted  « Rigen  s Raad  og  Tjenere*. 
Da  kun  11  af  de  113  vare  Nordmænd,  vilde  det  svenske  og  danske  Rigs- 
raad hver  faa  omtrent  50  Medlemmer,  hvilket  er  aldeles  utroligt.  INy- 
køpingsbeslutningen  af  1396  gjøres  der  Forskjel  paa  Raadcrne,  der  som 
Udstedere  af  Brevet  staa  foran,  og  simple  Adelsmænd,  der  tiltræde  Be- 
stemmelserne og  hvis  Navne  staa  bagved:  blandt  disse  sidste  findes  da 
ogsaa  flere  af  dem,  der  have  medbeseglet  Lindholmsforliget,  for  Ex.  Hr. 
Magnus  Hakonsson,  Hr.  Erik  Nielsson  osv.  Jvfr.  Pal. -Muller,  Observat. 
S.  44  f. 

6.  Aarbogen  til  1415  (SRD.  I.  397)  og  Vadstenadagbogen  (SRS.  I, 
110)  opregner  alle  de  tilstedeværende  Bisper  og  Tallet  paa  de  til  Ridder 
slagne;  Aarbogen  til  1430  (SRS.  I,  66)  og  Visbykrøniken  har  Dagen  for 
Kroningen. 

7.  Velbevaret  Pergamentsbrev  i GA.  Hyldinger  n.  6,  nogenlunde 
korrekt  aftrykt  hos  Hvitfeld  S.  610-11.  Den  samtidige  Paategning  viser, 
hvorledes  man  har  opfattet  dette  Brev  som  et  Slags  Unionstraktat;  der 
staar:  Hwr  alle  thry  rikes  radh  lotcedhe  myn  herre  troskab  i Kalmem, 
thæ  han  icardh  kronadh , oc  at  thesse  iij  rike  skole  bliue  til  samen 
under  hanum. 

8.  Unionsbrevet  er  bedst  aftrykt  i Aarsberetn.  fra  Oekeimeareh.  II, 
28-31.  Om  Dagen  se  Munch  S.  385  Anm.  Til  de  af  Pal.-Muller  op- 
regnede Fejl  kan  endnu  føjes  det  sammenskrevne  festelagh,  der  utvivl- 
somt bør  adskilles  i to  Ord. 

9.  Styffe,  Bidrag  II,  n.  41.  jvfr.  Pal.-Muller  i Videnskabernes  Sel- 
skabs Forhandl.  1867,  S.  76. 

10.  Vadstenadagbogen  (SRS.  I,  113),  Aarbogen  til  1415  (SRD.  I, 
397),  SD.  I,  n.  15,  23,  328. 

11.  NDM.  V.  1-8,  jvfr.  Keyser  S.  46-47. 

12.  C’odex  Esromensis  n.  71,  DM.  IV,  361  (Roskilde  Bispedømme), 
SRD.  VI,  175  (Æbelholt)  og  en  halv  Snes  utrykte. 

13.  NDM.  VI,  248. 

14.  Dagsangivelsen  er  bevaret  af  Peder  Olssøn,  jvfr.  Hist.  Tidsskr. 
5 R.  III,  337  f. 

15.  SRS.  IH,  u,  211. 

16.  Annal.  Island  S.  386,  jvfr.  Vadstenadagbogen  (SRS.  I,  113). 

17.  Den  langt  senere  svenske  Forfatter  Oluf  Persson  (ed.  Klemming, 
S.  136)  siger,  at  Magnus  Smek  gav  Margrethe  Skaane  til  Morgengave; 
aabenbart  er  dette  kun  en  Gjætning  (jvfr.  Forfatterens  Ord  længere  nede 
paa  anf.  Side),  og  den  har  ikke  nogen  Støtte  i de  virkelige  Kilder  (smign. 
Reinhardt,  Vald.  Atterdag  S.  325).  Muncli  (Det  norske  Folks  Hist  2 
Afd.  I,  734,  II,  50  f)  anser  dog  Udsagnet  for  rigtigt  og  fortolker  det 
som  tillige  gjældende  Halland  og  Bleking;  S.  126  udtaler  han  endog, 
vistnok  ved  en  ren  Hukommelsesfejl,  at 'det  ^udtrykkelig  siges at  Mar- 
grethe fik  Halland  til  Morgengave.  Naar  han  imidlertid  tillige  vil  be- 
vise dette  ad  diplomatisk  Vej  og  henviser  til,  at  Dronningen  har  for- 
lenet hallandsk  Gods  i sit  eget  Navn,  saa  vil  man  ad  den  Vej  komme 
til,  at  Margrethe  havde  omtrent  hele  Danmark  i Livgeding.  Jeg  fore- 
trækker da  at  erklære  Spørgsmaalet  for  uløseligt  med  de  nu  kjendte 
Kilder. 

18.  HR.  IV,  n.  609. 

19.  Instruktionen  er  udgiven  afWerlauff  med  lærde  Anmærkninger, 
NDM.  VI,  241-64  (her  især  benyttet  S.  247,  250,  256,  257,  260,  262, 
263). 

20.  Urkundenb.  d.  Stadt  Liibeck  IV,  n.  675-77.  HR.  IV,  n.  490. 
Suhm  XIV,  648. 

21.  Man  har  hidtil  troet,  at  et  nyt  Unionsmøde  fandt  Sted  i An- 
ledning af  Fredsforhandlingerne  i Kolding  i Marts  1411;  Fredsbrevet 
(Dipi.  Flensborgense  I,  n.  58)  nævner  nemlig  Raader  fra  alle  tre  Riger. 
Dokumentet  er  imidlertid  kun  meget  ufuldstændig  beseglet,  og  en  Prø- 
velse af  Originalens  Segl  viser,  at  netop  alle  de  i Brevet  opregnede 
Nordmænd  og  Svenskere  ikke  have  sat  deres  Segl  derunder;  disse  næv- 
nes da  heller  ikke  i andre  Breve,  udgaaede  fra  Fredsmødet.  Man  har 
altsaa  paatænkt  at  lade  Forliget  besegle  af  hele  Unionsraadet,  men  Tan- 
ken er  ikke  bleven  udført,  og  kun  Danske  synes  at  have  overværet  For- 
handlingerne. 

22.  MP.  n.  62.  Et  lignende  ubestemt  Udtryk  findes  i Margrethes 
Gavebrev  til  Eskilstuna  (SD.  n.  396):  med  Samtykke  af  Kong  Erik  og 
flere. 

28.  1405:  SD.  n.  667-69  (Albrecht'  taler  ogsaa  meget  betegnende 
kun  om  «Rigsraadet  af  Danmark*).  1407:  SD.  n.  847. 

24.  1398:  HR.  IV,  n.  684.  1409:  SD.  n.  1080. 

25.  Aarsberetninger  fra  Geheimearch.  II,  26. 

26.  Smstds.  V,  52 §12-13:  Drosten  som  Appelinstans:  smstds.  S.  49 
§ 6-7  og  S.  52  § 14. 

27.  Everd  Moltke  nævnes  sidste  Gang  1380  (Matzen,  Panteret  S. 
473);  som  afdød  forekommer  han  først  1391  (Suhiu  XIV,  282-83),  men 
hans  Død  falder  sikkert  temmelig  nær  det  førstnævnte  Aar.  — Henning 
Podbusk  deltog  endnu  i Margrethes  Hylding  i Eingsted  (21  Avgust 
1387),  men  var.  /lød  i Oktober  1388,  da  hans  Enke  og  Sønner  afstode  en 
Del  Gods  til  Dronningen;  formodentlig  var  han  allerede  død  i Januar 
samme  Aar,  da  Danmarks  Drost  paa  en  særegen  Maade  nævnes  kun  ved 
sin  Titel  (Hvitfeld  S.  681).  Den  Henning  Podbusk,  der  nævnes  1390 
(Suhm  XIV,  269).  er  altsaa  ikke  Drosten  (raisforstaaet  af  Suhm  og  af 
Larsen  i Hist.  Tidsskr.  1 E.  I,  278). 

28.  Flere  ældre  Lister  over  Marskerne  nævne  vel  Iver  Lykke  og 
Mogens  Munk  som  Indehavere  af  dette  Embede;  de  vedføjede  Aarstal 
(1388  o:  1389  og  1410)  vise  imidlertid,  at  man  kun  har  tillagt  dem 
Titelen,  fordi  de  optræde  som  Feitøverster. 

29.  Aarsberetn.  fra  Geheimearch.  V,  52  § 14. 

30.  Om  Tuve  Galens  Afsættelse  se  S.  459  Anm.  44. 

31.  Bent  Bjug  kaldes  Kammermester  1385  (L’rkundenb.  d.  Stadt 
Liibeek  IV,  n.  455)  og  Hofmester  ved  Olufs  Død  (Beretningen  af  1402); 
ved  samme  Lejlighed  kaldes  Mikkel  Kud  Køgemester  og  Folmer  Jakobs- 
søn  (Lunge)  •kemerlingh*.  Niels  af  Skarsov  kaldes  quondam  pincerna 
5 Avgust  1400  (GA.  Sjælland,  unævnt  Gods  n.  6). 

32.  Erik  Bydelsbaks  Virksomhed  se  især  Samlingen  »Gjældsbreve 
og  Kvitteringer*  i Geheimearkivet  — Mikkel  Eud  1397  (Suhm  XIV,  420): 
Jens  Due,  magister  curice  29  Juni  1400  (GA.  Nørrejyll.  n.  125)  og  siden 
ofte.  Anders  Olufssøn  (Lunge)  af  Tystofte  var  Køgemester  1403  (SD.  n. 
348);  Hans  Krøpelin  var  Dronningens  Skjænk  1407  (MP.  n.  211). 

33.  Olufs  Eetterthingskansler  eller  Justitiar  var  Niels  Ttivessøn 

Drage,  der  forekommer  fra  1376  til  23  Septbr.  1388  (GA.  Stævns  Hrd. 
n.  67);  i Eriks  første  Dombrev  fra  Marts  1396  (Suhm  XIV,  368)  frem- 
træder Johan  Svendssøn  Bryms  som  Kansler,  hvad  han  vedblev  at  være 
indtil  længe  efter  Margrethes  Død.  — En  noget  afvigende  Ordning  af 
Eetsvæsenet  synes  paatænkt  ved  Januarforordningen  af  1396;  da  beskik- 
kedes Kristjern  Vendelbo  til  ^Høvedsmand  og  Eettere*  i Nørrejylland, 
medens  Jens  Anderssøn  fik  den  samme  Stilling  i Fyn  (Aarsber.  fra 
Geheimearch.  V,  57).  1 Aaret  1401  var  Hr.  Vendelbo  afløst  af  Peder 

Nielssøn  (Gyldenstjeme)  af  Aagaard  (MP.  n.  85  f),  men  man  ser  ikke 
ret,  hvad  disse  Embedsinænds  Virksomhed  var.  Smign.  Heise  i Hist. 
Tidsskr.  4 E.  III,  373-74. 

34.  Peder  Lodeliat  var  Kansler  allerede  1396  (Aarsberetn.  fra  Ge- 
heimearch. V,  54),  jvfr.  Larsen  i Hist.  Tidsskr.  1 E.  1,  283  f;  som  Inde- 

Eralev:  Margrethe.  dl 

haver  af  Rigsseglet  fremtræder  han  1398  (HR.  IV.  n.  301  § 5,  503  § 8). 
Som  Kansler  nævnes  Albert  Kalenberg  i Kong  Olufs  Tid  (HR.  II,  n. 
267,  322)  og  senere  Hr.  Jakob  (HR.  IV,  n.  609,  623),  der  turde  være 
den  Jakob  Knutssøn,  som  Margrethe  gjorde  til  norsk  Biskop.  Exempler 
paa  de  aahenbart  samtidige  Paategninger  i Kirkehist  Saml.  3 Række, 
III,  375  fif. 

35.  Sten  Benediktsson  (Bjelke)  havde  været  Marsk  i Albreehts  Tid 
og  kaldes  saaledes  endnu  ved  sin  Død  (1408,  SRS.  I,  125),  men  dette 
havde  da  forlængst  været  en  blot  Titel,  hvad  Reuterdahl  (III,  J,  80  og 
481  f)  ikke  har  forstaaet.  Jvfr.  Munch  S.  314. 

36.  En  norsk  Køgemester,  Rigsraaden  Hr.  Endrid  Erlandsson,  næv- 
nes dog  en  enkelt  Gang  (DM.  VI,  249). 

37.  Sinlgu.  Oversigten  over  Margrethes  og  Eriks  Opholdssteder  hos 
Reuterdahl  III,  n,  473  ff,  der  dog  hverken  er  synderlig  fuldstændig  eller 
helt  paalidelig:  bl.  a.  slutter  Forf.  altfor  dristig  fra  Udstedelsen  af  Ret- 
terthingsbreve  til  Kongens  personlige  Nærværelse.  Hvor  urigtig  dette 
er,  ses  f.  Ex.  af  et  Retterthingsvidne,  der  i Margrethes  Navn  er  udstedt 
i Roskilde  21  Januar  1388  (GA.  Roskilde  n.  229),  medens  Dronningen 
da  utvivlsomt  var  i Norge  eller  paa  Vejen  dertil;  jvfr.  et  andet  Exempel 
hos  Suhm  XIV,  390. 

38.  Jens  Due  er  i Finland  1405  (SD.  n.  520  ff  passim),  paa  Øland 
1406  (SD.  n.  698)  og  atter  i Finland  1407  (SD.  n.  844  ff). 

39.  SD.  n.  348-49,  396-97,  416,  jvfr.  450,  495,  1326. 

40.  Reuterdahl  III,  II,  483;  (Svensk)  Hist.  Tidsisrift  1881,  S.  197-98. 

41.  Erasmus  Ludovici  (SRS.  III,  80)  og  Hans  Brask  (Gustaf  I's 
Registratur  I,  291)  fortælle,  vistnok  efter  fælles  Kilde,  at  de  svenske 
Breve  førtes  ned  til  Danmark  i 1408.  Aarstallets  Rigtighed  maa  staa  hen, 
men  Sagen  bekræftes  baade  af  de  gamle  Arkivfortegnelser  (Ældste  Archiv- 
registraturer  I)  og  af  Geheimearkivets  nuværende  Rigdom  paa  rent  sven- 
ske Dokumenter. 

42.  Margrethe  var  paa  Bahus  i Maj  1409  (DN.  I,  n.  620)  og  skal 
have  været  i Oslo  Åaret  efter  (Annal.  Island.  S.  384);  i alt  Fald  var 
hun  i Juli  1410  tæt  ved  den  norske  Grænse  (SD.  n.  1326). 

43.  Jvfr.  Yngvar  Nielsen:  Det  norske  Rigsraad  S.  276  ff;  Forfat- 
teren mener,  at  »det  synes,  som  om  den  af  R.  Keyser  udtalte  strenge 
dom  over  kong  Eriks  eneregjering,  at  det  da  stod  daarlig  til  med  lands- 
styrelsen i Norge,  ogsaa  med  rette  kan  udstrækkes  til  dronning  Margre- 
tes  tid». 

44.  Jvfr.  Lange  i Norsk  Tidsskr.  f.  Videnskab  og  Litt.  1847,  S. 
243  ft'  og  Aschehoug,  Norges  offentlige  Ret  I,  51. 

45.  Keyser  S.  447  f,  450  f. 

46.  Klavs  Gru  bendal:  SD.  n.  813.  Hans  Krøpelin:  Styffe,  Skandi- 

navien  S.  356,  jvfr.  DN.  I,  n.  620.  Fikke  Grubenda],:  SD.  n.  527,  jvfr. 
I)N.  I,  n.  619. 

47.  DN.  I,  n.  614.  Jesse  Krabbes  Segl  viser  noget  som  en  siddende 
Hund  (Klevenfeldt). 

48.  Peder  Ingevastsson  var  1398  Ærkedegn  i Linkøping  og  Kannik 
i Veste raas  (SRP.  n.  2940);  Bisp  blev  ban  ikke  1401,  som  det  i Alminde- 
lighed angives,  men  mellem  1402  og  1404  (SD.  n.  168,  481).  Den  Op- 
givelse, at  han  var  Dansk,  hidrører  .fra  den  sene  og  slette  Vesteraas 
Bispekrønike  (SRS.  III,  n,  126);  da  han  her  urigtig  sammenblandes 
med  Peder  Lodehat,  som  var  Biskop  i Vexiø  1381-86,  kan  Angivelsen 
være  taget  fra  denne.  Jvfr.  nu  ogsaa  Em.  Hildebrand  i (Svensk)  Hist. 
Tidskr.  1881,  S.  275  f. 

49.  Niels  Jakobssøn  Lunge  var  Kannik  i Roskilde  1396  (Suhm  XIV, 
395)  og  endnu  1401  (MP.  n.  89);  som  Bisp  i Strengnæs  nævnes  han 
1403-07  (MP.  n.  110,  214),  men  samtidig  optræder  Peder  Johansson  oftere 
som  faktisk  Biskop  (Reuterdahl  III,  II,  117),  og  de  svenske  Kirkehistori- 
kere have  derfor  aldeles  overset  hans  danske  Medbejler.  1410  har  Niels 
Jakobssøn  atter  gjenoptaget  sit  Kannikesegl  (Klevenfeldt:  Lunge). 

50.  Jvfr.  Reuterdahl  II,  XI,  6 f.  Johannes  Gerechini,  Kannik  i Ros- 
kilde, inmatrikuleredes  1404  Ved  Prags  Universitet;  Aaret  før  indskreves 
Anders  Gerechini,  formodentlig  hans  Broder  (Monum.  univers.  Pragen- 
sis  II,  154).  Ærkebispens  Segl:  Klevenfeldts  Herold' n.  29. 

51.  Kalmar:  Styffe,  Skandinavien  S.  177  f.  Holmger  Jonssøn  var 
blandt  andre  fornemme  danske  Adelsmænd  Dronning  Margrethes  Forlover 
angaaende  Kalmar  med  flere  Slotte  (jvfr.  23  Avgust  1390,  GA.  Justitsmin. 
Aflev.,  smign.  Suhm  XIV,  260-61)  og  var  gift  med  en  Søster  til  Anders 
Pederssøn  af  Svanholm  (I)M.  IV,  309).  Som  Hr.  Assistent  Thiset  har 
gjort  mig  opmærksom  paa,  hørte  han  uden  Tvivl  til  den  skaanske  Fa- 
milie, der  siden  kaldtes  Urup ; en  Jens  Holmgerssøn  de  Ugarp  medbeseg- 
ler  ot  Brev  af  26  Avgust  1387  (GA.  Gønge  Hrd.  n.  5,  jvfr.  Suhm  XIV, 
196-97). 

52.  Borgholm:  Styffe  S.  216.  Gerd  Ryning  nævnes  i en  Kvittering 
af  Albert  Langhendorpes  Enke  Mette  25  April  1412  (SA.  Pergamentsbref), 
dog  kun  ved  sit  Slægtnavn;  hans  Fornavn  fremgaar  af  en  Kvittering  til 
lians  Eftermand  paa  Borgholm,  Peder  Ryning,  26  April  1432  (smstds.), 
og  han  var  altsaa  den  Gerardus  Andreæ  Ryning,  der  1412  optoges  som 
Munk  i Vadstona  (SRS.  I,  132,  jvfr.  ovenfor  S.  355).  Den  samme  Gerd 
Anderssøn  faar  1397  et  Thingsvidne  om,  at  lians  Forfædre  havde  ejet 
Rønninge-Søgaard  paa  Fyn  (Suhm  XIV,  422  f);  ellers  optræder  Slægten 
mest  i Skaane.  Johan  Pederssøn  Ryning,  der  var  Kannik  og  siden  Kan- 
tor i Lund,  førte  i sit  Segl  en  Tværbjælke,  belagt  med  en  Kvist  (SRP. 

31* 

n.  136);  dot  samme  Vaaben  fører  Poder  Ryning  i Sverige  (SA.  Perga- 
mentsbref,  20  Maj  1429). 

53.  Stækeholm:  Styffe  S.  186.  Finvid:  smstds.  S.  156,  jvfr.  159, 
160.  Værend:  smstds.  S.  162.  Sundholm:  smstds.  S.  167  Anm.  Verne- 
kin  Konradssøn  var  mod  ved  den  skaanske  Landefred  1380,  nævnes  oftere  i 
Skaane  (SRP.  n.  1655,  1908  , 2077)  og  ejede  Fjærløf  i Gønge  Herred 
(SD.  n.  269,  jvfr.  Styffe  S.  72):  som  Ridder  overværede  han  i 1405  Jens 
Løvenbalks  Sone  for  Jens  Broks  Død  (Barner,  Fam.  Rosenkrantz  I,  Dipi. 
n.  46).  Hans  Vaaben  er  en  modvondt  Haand  (SD.  n.  269);  saavel  han 
som  hans  Søn  Mogens  Vernekessøn  nævnes  i Vivoke  Podbusks  Slægte- 
bog.  — Rumblaborg:  Styffe  S.  171.  Esbjørn  Kristjernsson  Djekn  gjøres 
til  Dansk  af  Annerstedt;  jeg  betvivler,  åt  denne  Paastands  Rigtighed 
enten  kan  bevises  eller  modbevises. 

54.  Vestergøtland:  Styffe  S.  109  f,  112  f,  116,  121,  131  f (jvfr.  142 
Anm.  3),  138.  Hennoke  Bekman  forekommer  i Sverige  siden  1396  (SRP. 
n.  2837)  og  havde  1404  en  svensk  Hustru  (SD.  n.  488);  16  Juli  1408 
overværede  han  det  kongelige  Retterthing  i Danmark,  og  siden  optræder 
han  oftere  her  nede  (jvfr.  Møller,  Bidr.  t.  Hallands  Hist.  I,  322)  — Paa 
det  lidet  vigtige  Slot  Stynaborg  nævnes  1412  en  Foged  ved  Navn  Hans 
Valrafn  (Styffe  S.  118);  man  er  fristet  til  at  identificere  ham  med  den 
Hans  Valraven,  der  1397  var  Foged  i Malmø,  og  som  fører  adeligt  Vaa- 
ben (Barner,  Fam.  Rosenkrantz  1,  Dipi.  n.  26),  men  alieredo  1391  nævnes 
dog  en  Hannus  Valram  som  Foged  i Sverige  (SRP.  n.  2537).  Hans  Val- 
rafns  Nationalitet  maa  da  staa  hen. 

55.  Dalsland:  Styffe  S.  146  f.  Nicolaus  Fleming  nævnes  som  Hø- 
vedsmand i en 'udateret  Skrivelse  til  Biskop  Rudolf  af  Skara,  der  er  op- 
tagen i dennes  Brev  af  23  Juni  1390  og  vistnok  tilhører  samme  Aar 
som  dette  (SA.,  Breve  afleverede  fra  Kgl.  Bibi.);  om  denne  Mand  se 
Anm.  76. 

56.  Østergøtland : Styffe  S.  194,  210. 

57.  Sødermanland:  Styffe  S.  222,  230,  233.  — Nerike:  smstds.  S. 
241,  242,  244.  Peder  Magnussøn,  dor  1411  nævnes  som  Høvedsmand 
paa  Ørebro  (SD.  n.  1411),  var  vol  den  samme,  der  i Aaret  1400  daterer 
et  Par  Breve  fra  Kastaleholm,  hvor  han  da  vistnok  var  Foged  (GA.  Horns 
Hrd.  n.  80-81,  jvfr.  ÆA.  I,  41;  i Registret  til  dette  Værk  forklares  K.  vist- 
nok urigtig  som  Klostret  Kastelholm  i Norge).  Han  nævnes  oftere  i 
Danmark  (f.  Ex.  Suhm  XIV,  355)  og  førte  en  Ørn  i sit  Vaaben  (Klcven- 
feldts  Herold  n.  470  f).  — Vcstmanland:  Styffe  S.  249,  250. 

58.  UplandS.  270,  275,  278,  291.  Bo  Dyre  tilhørte  den  sjællandsk- 
skaanske  Slægt  Due  og  var  vistnok  en  Halvfætter  til  Hofmesteren  Jens' 
Due  (Personalhist.  Tidsskr.  III,  38).  Ander«  Ingvarssøn  var  i Danmark 
1409,  da  han  med  Bo  Dyre  o.  fl.  beseglede  et  Skjøde  fra  Erik  Jepssøn 

til  -Margrethe  (GA.  Holbo  Hrd.  n.  3);  efter  sit  Vaaben,  et  Anker  (SRP. 
n.  3062),  maa  lian  antages  at  være  en  Broder  til  Offe  Ingvarssøn  (1407: 
MP.  n,  207 \ og  begge  vare  vel  Sønner  af  Ingvar  Nielssøn  i Faardrup 
paa  Sjælland  (1355:  ÆA.  I,  134;  1360:  Segl  afbildet  i Langebeks  Sigil- 
saml.  Fase.  4). 

59.  Styffe  S.  330,  149.  Om  Peder  Magnussøn  se  Anni.  57. 

60.  Om  Abraham  Broderssøns  Hjemstavn  se  Anm.  64.  Undertiden 
nævnes  Axel  Ketilssøn  som  Exempel  paa  en  Svensker,  der  havde  Embede 
i Danmark:  han  blev  1396  forlenet  med  Sølvitsborg  (ÆA.  1,  62;  IV,  13) 
og  opfattes  som  en  Broder  til  den  svenske  Marsk  Erik  Kotilsson.  I 
\ irkeligheden  var  han  imidlertid  dennes  Svigersøn  (jvfr.  for  Ex.  ÆA  I,  50 
og  SD.  n.  1176)  og  tilhørte  selv  den  skaanske  Slægt  Krognos  (Personal- 
hist.  Tidsskr.  III,  25). 

61.  DN.  I,  n.  510. 

62.  NDM.  VI,  254.  WerlaulT  tror,  sikkert  med  Urette,  at  der  med 
den  »udenlandske  Mand«  menes  Kongen  selv. 

63.  Dronningens  Forsikring  foreligger  kun  i en  privat  Optegnelse 
(Reuterdahl  111,  u,  528),  der  dog  angiver  Indholdet  Punkt  for  Punkt; 
om  den  virkelig  blev  udstedt,  er  altsaa  ikke  ganske  afgjort,  om  end 
sandsynligt.  Løfterne  siges  at  være  givne,  den  Gang  »Marken  gaves  Dron- 
ningen af  Landene?;  hermed  hentydes  vel  til  Markegjælden,  der  synes 
paalagt  i Aaret  1403  (ovenfor  S.  316). 

64.  En  god  Biografi  af  Abraham  Broderssøn  findes  hos  P.  v.  Møl- 
ler, Bidrag  till  Hallands  hist.  I.  88  ff.  Brevkarrone  i Dronningens  Gjemme: 
ÆA.  I.  78.  80.  Efter  Inddragelsen  tilbagegav  Margrethe  et  og  andet 
Gods  til  de  rette  Ejere;  Hr.  Abrahams  Svigersøn  paatalte  senere  forgjæ- 
ves  en  saadan  Udlevering  (Brev  af  8 Septbr.  1422,  SA.  Pergamentsbref). 
— Om  Abraham  Broderssøns  Nationalitet  findes  der  intet  direkte  Vid- 
nesbyrd i de  samtidige  Kilder:  men  da  han  i den  senere  svenske  Op- 
fattelse blev  rost  saa  meget  paa  Erik  af  Pommerns  Bekostning  (ovenfor 
S.  322  Anm.),  sagdes  han  tillige  at  være  svensk  af  Fødsel.  Først  Styffe 
(Bidrag  II,  Iv)  gjorde  herimod  gjældende,  at  han  var  dansk  Rigsraad  og 
derfor  sikkert  ogsaa  født  i Danmark.  Krarup  (Hist.  Tidsskrift  4 Række 
II,  941)  erklærer,  at  Styffcs  Bevis  ikke  holder  Stik,  uden  dog  at  udføre 
dette  nøjere;  da  der  imidlertid  ikke  findes  noget  Exempel  paa,  at  en 
Svensker  blev  opdagen  i Danmarks  Rigsraad  eller  omvendt,  maa  jeg  anse 
Styffes  Slutning  for  aldeles  korrekt.  De  samtidige  svenske  Aarbøgers 
Bedømmelse  af  Abraham  Broderssøn  gjør  det  ogsaa  mer  end  usandsynligt, 
at  de  her  tale  om  en  Landsmand,  og  Halland  var  sikkert  hans  Hjem- 
stavn; i de  danske  adelige  Slægtebøger,  som  jeg  har  set,  nævnes  heller 
ikke  for  Hr.  Abrahams  Vedkommende  noget  om  svensk  Byrd,  hvad  der 

ellers  hyppig  noteres.  P.  v.  Møllers  Formodning  om,  at  Faderen  var 
»Brodér  Simonssøn  i Halland*,  staar  paa  yderst  løs  Grund. 

66.  Niels  Svarteskaaning : Breve  om  Godshandeler  fra  1389-1400  (SRP. 
n.  2398,  2479,  2610,  2529,  2580,  2593,  2594,  2615,  2697,  2824,  2913, 
3044);  over  en  Snes  lignende  Breve  findes  i Sparres  Kopibog  J 7 (SA.). 
I det  nye  Aarhundrede  er  han  mindre  sysselsat  med  Godskjøb,  jvfr.  dog 
SD.  n.  361,  583,  999,  1253,  1302.  Hans  Herrøgaarde  vare  Kaflaas  i 
Vestergøtland  og  Akirø  i Sødermanland;  desuden  havde  han  Hiella  i 
Pant  (Styffe,  Skandinavien  S.  140-41,  226).  Hans  Hustru  hed  Margrethe; 
hun  nævnes  1395  (SRP.  n.  2728)  og  overlevede  ham  (SD.  n.  1338).  Hans 
Svigersøn  var  on  Dalbo,  Matthias  Holmvidsson  afFirgelanda  (SD.  n.  378)  : 
hans  Søn,  Svarta  Jens,  var  gift  med  Niels  Bossons  (Natt  och  Dag)  Dat- 
ter Ingeborg  allerede  3 Juli  1413  (SA.  Pergamentsbref),  jvfr.  Schlegel  o. 
Klingspor  S.  291. 

66.  Anders  Ingvarssøns  Enke:  12  Marts  1421  (SA.  Pergamentsbref), 
jvfr.  Anrop  I,  260.  — Bo  Dyres  Hustru  nævnes  bl.  a.  i et  stort  Skifte 
9 Marts  1418  (Orig.  i Linkøping,  Afskrift  i Hildebrands  Samlinger  i 
Antikvitets-Akademiet),  jvfr.  SD.  n.  806  (1407);  svensk  Gods:  SD.  n. 
416,  925,  1156.  Ogsaa  Peder  Rvning  havde  en  svensk  Hustru  (Anrep 
III,  568)  o.  s.  ff. 

67.  Niels  Svenssøn : Jon  Hjærne  afstaar  denne  sin  Svigersøn  forskjel- 
ligt  Pantegods  28  Juli  1417,  og  Svogeren  af  samme  Navn  overlader  10 
Juni  samme  Aar  Hr.  Niels  og  sin  Søster  Mærete  sin  Ret  til  Strøgods  i 
Lister  og  Værond  (SA.  Pergamentsbref).  — Aage  Laxmand:  P.  v.  Møller, 
Hallandska  herregårdar,  Wallen,  efter  et  Brev  af  1419  i Stockholm.  Fa- 
milien Laxmand  ejede  allerede  Gods  i Sverige  1398:  Suhm  XIV,  459. 

68.  Erik  Erlandsson,  Lagmand  i Vestergøtland,  fik  Gods  i Sønder- 
jylland med  sin  Hustru  (en  Bryske?):  MP.  n.  107.  Svenskere  eje  Gods 
i Halland:  SRP.  n.  2959;  SD.  "n.  133,  237. 

69.  Bo  Dyre:  SD.  n.  1156,  jvfr.  1160.  Niels  Svarteskaaning:  Suhm 
XIV,  403. 

70.  Magnus  von  Alen  stammede  vistnok  fra  Pommern,  jvfr.  SD. 
n.  72. 

71.  Podbuskerne  havde  stadig  Godser  i Tyskland  (Suhm  XIV,  46. 
99;  Lisch,  BehrIIl,  89;  jvfr.  MP.  n.  206).  Om  Moltkerne  se  ovfr.  S.  70  ff; 
et  Skjøde  fra  Tuve  Galen  til  Konrad  Moltke  er  udfærdiget  paa  Plat- 
tysk (18  Marts  1383,  GA.  Ba&rse  Hrd.  n.  15).  Bertold  von  der  Osten 
ejede  Gods  i Byen  Bastewitz  paa  Rygen  (?);  det  arvedes  eller  kjøbtes 
al  Klavs  Dovit  (jvfr.  13  Avgust  1408,  Diplomat.). 

72.  Jeg  paatænker  ved  Lejlighed  at  udgive  on  Fortegnelse  over 
Danmarks  Len  og  Lensmænd  indtil  1513,  der  kan  slutte  sig  til  den  af 
mig  udgivne  Materialsamling  til  Lensvæsenets  Historie  i det  sextende 

Aarliundrede.  Heri  vil  da  findes  Beviserne  for  de  tyske  Lensmænds 
Talrighed:  for  øvrigt  nævnes  mange  allerede  paa  forskjellige  Steder  i 
denne  Bog. 

73.  SRD.  VI.  534. 

74.  SI),  n.  452,  465. 

75.  MP.  n.  206. 

76.  Klavs  Flemming  fremtræder  i Sverige  allerede  1390  (ovenfor 
Anni.  55)  og  undertegner  Nykøpingsbeslutningen  1396,  men  var  i Danmark 
1386  og  1387  (MP.  n.  9,  Suhm  XIV,  545)  og  hørte  til  Dronningens  For- 
lovere ved  Kalmars  Overgivelse  (jvfr.  Brev  anført  i Anm.  51).  Hans  Fader 
skal  efter  de  svenske  Genealoger  have  hoddet  Peder  og  var  da  maaske 
den  Peder  Flemming,  der  1366  var  i norsk  Tjeneste  sammen  med  flere 
dansk-tyske  Adelsmænd  (Muneh  2 Afd.  1, 774):  den  i Danmark  ofte  nævnte 
Herman  Flemming  fører  ganske  samme  Vaaben  som  Klavs  og  var  vel 
en  Brodér  til  denne. 

77.  Otto  Pekkatel : Suhm  XIV,  660,  MP.  n.  70,  SD.  n.  452.  Arnold 
Styke:  Styffe,  Skand.  S.  224:  fremtræder  i Sverige:  SD.  n.  629,  549,  1219. 
Henrik  Brandis  Vitalianer:  HR.  IV,  n.  284. 

78.  Rimkrønikerne  ed.  Klemming  I,  214. 

79.  For  Norges  Vedkommende  findes  den  korrekte  Titel  med  Norge 
forrest  i Kong  Eriks  Stadfæstelse  paa  Hanseaternes  Privilegier  i det 
nævnte  Rige,  ligeledos  i et  Brev  af  Aar  1400  (DN.  II,  n.  565):  derimod 
findes  Danmarks  Navn  stillet  forrest  fire  Gange  fra  1404-1412  (DN.  V,  n. 
436;  SD.  n.  527:  Codex  Munkalif  S.  16:  DN.  II,  n.  623),  medens  der 
intet  Exempel  findes  paa  en  modsat  Ordning.  - I Sverige  stilles  dette 
Riges  Navn  i Almindelighed  foran  indtil  1406  (SRP.  n.  2829,  SD.  n. 
348  f,  379,  407,  444,  503,  708),  men  allerede  1403  findes  dog  et  Ex- 
empel paa,  at  Danmark  nævnes  foran  (SD.  n.  397),  og  fra  1406  synes 
dette  altid  at  være  Tilfældet  (DN.  VII,  n.  447,  SD.  n.  906-13,  1003, 
1009  osv.).  Paa  Erik  af  Pommems  svenske  Mønter  er  det  yderst  sjæl- 
dent at  finde  Sverige  nævnt  først  i Titelen;  i Thomsens  rige  Møntsam- 
ling fandtes  dor  kun  Mønter  med  „rex  D.  S.  N.u  (Kr.  Erslov,  Descript 
des  monnaies  du  moyen-åge  de  Thomsen  III,  n.  1 1626-48).  Jvfr.  Bren- 
ner,  Thesaurus  S,  26. 

80.  Kong  Ruprecht  kalder  dog  1406  saavel  Erik  som  Margrethe 
officielt  Fyrster  af  « Sverige,  Danmark  og  Norge*;  Aaret  efter  er  han 
bedre  underrettet  og  sætter  Danmark  forrest  (Annaler  f.  nord.  Oldkynd. 
1860,  S.  368  ff). 

81.  Under  den  store  Trekronerstrid  mellem  do  Danske  og  Svenskerne 
hævdede  de  første,  at  Albrecht  af  Meklenburg  havde  antaget  de  tre 
Kroner  som  et  Prætensionsmærke,  der  skulde  vise  hans  Krav  paa  Norge 
og  Danmark,  og  at  de  siden  med  mere  Ret  af  Margrethe  gjordes  til 

Unionens  Symbol.  Svenskerne  paastode  derimod,  at  Kronerne  fra  æld- 
gammel Tid  havde  været  Sveriges  Vaaben,  hvorved  de  dels  henviste  til, 
at  de  i Magnus  Ladelaas’  Segl  vare  anbragte  omkring  Polkungeskjoldet, 
dels  at  de  fandtes  paa  en  hel  Del  Smaamønter,  hvoraf  nogle  allerede 
mentes  at  være  slagne  af  Anund  Jakob  i det  ellevte  Aarhundrede.  Sven- 
skernes Mening  sejrede,  og  Striden  var  helt  død  hen,  da  Dr.  Henry  Pe- 
tersen i Liibeck  gjenfandt  et  dansk  Flag  fra  Unionstiden  og,  foranlediget 
derved,  underkastede  Trekronerspørgsmaalet  en  ny  Granskning,  hvis  Re- 
sultater han  forelagde  i Oldskriftselskabet  1880  (jvfr.  Dagbladet  for  14 
Decbr.).  Han  hævdede  her  rigtig,  at  Kronerne  i Magnus  Ladelaas’  Segl 
fremtræde  rent  ornamentalt,  at  de  nævnte  Smaamønter  først  tilhøre 
Magnus  Smeks  Tid,  som  det  er  bevist  af  H.  Hildebrand  (Vitterhets.  etc. 
akademiens  månedsblad  II,  244  ff),  og  at  Kronerne  heller  ikke  paa  dem 
fremtræde  ligefrem  som  Vaaben,  endelig  at  først  Albrecht  satte  dem  ind 

1 Rigets  Vaabenskjold.  Den  almindelige  svenske  Opfattelse  kan  dermed 
betragtes  som  skrinlagt;  naar  H.  Petersen  derimod  var  tilbøjelig  til  at 
hylde  den  gamle  danske  Paastand  og  opfatte  Kronerne  i Albrechts  Vaa- 
ben som  Prætensionsmærke,  imødegik  jeg  strax  i Oldskriftselskabet  denne 
Anskuelse.  En  Afhandling  om  dette  Emne  af  den  nævnte  Gransker  vil 
blive  trykt  i Annaler  for  nordisk  Oldkyndighed  for  1882. 

82.  Margrethes  Segl.  a.  Dronningeseglet  under  Haandfæstnin- 
gen  1376  (Langebeks  Sigilsamling)  med  Omskrift:  Secretu.  Maryarete 
dl.  gra.  Nortvegie  et  Stcecie  regine ; i Indfatningen  ses  nogle  utydelige 
Figurer,  som  vel  maa  forestille  Løvehoveder  (jvfr.  Urkundenb.  d.  Stadt 
Liibeck  IV,  350).  Dette  Segl  brugte  Dronningen  endnu  1380  (Suhm 
XIV,  82).  b.  Retterthingssegl : Krone  paa  Kors  med  Omskrift:  Sigil- 
lum  regni  Dacie  ad  causas  (1388,  GA.  Roskilde  n.  229).  c.  Skjold  med 
3 Kroner;  derom  Secretum  4 eller  5 Gange  gjentaget  (Illustr.  Sveriges 
hist.  11,  139).  Under  danske  Breve:  1391  (Arnemagn.  Brevsaml.  Fase. 
59,  n.  15),  1393  (GA.  Sjælland  n.  139);  under  svenske:  1390-92  (SRP. 
n.  2484-85,  2494,  2630).  d.  Kronet  Hoved  i Bueindfatning;  derom:  Secre- 
tum secretum  (Illustr.  Sveriges  hist.  II.  139);  allerede  1381  (SRP.  n. 
1613  efter  Meddelelse  fra  Dr.  Em.  Hildebrand)  og  1385  (Urkundenb.  d. 
Stadt  Liibeck  IV,  n.  465),  hyppig  fra  1391  (GA.  Lykkesholm  n.  5;  SRP. 
n.  2829,  2849;  SD.  n.  196  osv.),  e.  Lille  Hoved  udenOmskrift:  1410  (SA. 
Sparres  Kopibog  J 7,  Fol.  386),  1411  (GA.  Slesvig  n.  34). 

83.  Erik  af  Pommerns  Segl.  a.  Kongesegl  med  Løve  og  Grif, 
derom : Sigillum  Erici  dei  gra.  regis  et  ducis  Pom.  etc.  Findes  under  Ny- 
køpingsrecessen,  jvfr.  SRP.  n.  2829,  2849  (hvor  der  fejlagtig  tales  om 

2 Griffe).  Langebek  har  i sin  Sigilsamling  efter  et  løst  Segl  tillige  Om- 
skriften Secretum  osv.,  hvad  dog  vel  kun  beror  {»aa  en  Fejllæsning. 
b.  Dansk  Rigssegl  (Fabricius  II,  20,  Illustr.  Sveriges  hist.  II,  178)  under 

det  danske  og  det  svenske  Exemplar  af  Privilegierne  for  Hansestæderne 
1398,  under  flere  danske  Byprivilegier  osv.  c.  Norsk  Rigssegl  (Norsk  lllustr. 
Nybedsblad  1859,  n.  17,  jvfr.  Uunch  S.  382  og  Urknndenb.  <i.  Stadt 
Liibeck  IV,  772).  d.  Sekretet  med  de  3 Kroner  (lllustr.  Sveriges  hist.  II, 
177),  anvendt  stadig  i Sverige  (SD.  passim),  ligeledes  i Danmark,  her 
bl.  a.  som  Kontrasigil  til  Rigsseglet  (Privilegium  1403,  GA.  Sjælland 
n.  143),  ogsaa  i udenlandske  Sager,  f.  Ex.  Styffe,  Bidrag  II,  n.  76.  d.  Dansk 
Retterthingssogl  (Omskrift:  Sigillu.  Erici  dei  gracia  regis  Danorwn 
ad  caucas),  forekommer  ofte  ved  Ilorabrevene  og  er  tilligo  brugt  ved 
Freden  i Kolding  1411.  — At  et  svensk  Rigssegl  ikke  har  existeret,  er 
vistnok  utvivlsomt:  naar  der  i Svenskt  Diplomatarium  fran  1401  oftere 
tales  om  et  «Sigil»  med  tre  Kroner,  er  dette  en  Unøjagtighed  for 
'»Sekret*.  — Filippas  Segl  under  Livgedingsakten  1420  (afbildet  hos 
Klevenfeldt).  — Om  det  danske  Skibsflag  se  det  ovennævnte  Foredrag 
af  Dr.  Henry  Petersen.  Denne  Gransker  har  en  noget  afvigende  Op- 
fattelse af  de  tre  Kroners  Betydning,  og  menor,  at  Griffen  ikke  er  det 
pommerske  Mærke,  men  maaske  snarere  hentyder  til  Titelen:  de  Venders. 
Idet  jeg  forbeholder  mig  at  kommo  tilbage  hertil,  naar  Petersens  Under- 
søgelse foreligger  trykt,  skal  jeg  med  Hensyn  til  det  sidste  Punkt  kun 
gjøre  opmærksom  paa,  at  Forekomsten  af  Griffen  i Eriks  Segl  a og  b, 
-hvor  Kongen  ikke  tituleres  « de  Venders*,  synes  at  gjøre  det  overvejende 
rimeligt,  at  Griffen  er  den  pommerske.  I Kristoffer  af  Baierns  og  de 
følgende  Kongers  Vaaben  fremtræder  derimod  en  Drage,  der  sikkert 
repræsenterer  hin  Titel. 


FJERDE  BOG. 


Margrethes  indre  Styrelse  i Danmark  er  hidtil  kun  lidot 
behandlet;  hendes  Optræden  overfor  Kirken  er  dog  skildret  af 
Hel  veg  paa  en  Maade,  der  i det  hele  er  tilfredsstillende,  om 
end  Forfatteren  begaar  adskillige  Smaafejl  og  paa  et  vigtigt 
Punkt  fæster  altfor  megen  Lid  til  en  senere  Angivelse  (nedenfor 
Anm.  48).  Af  Dronningens  Godspolitik  paatænkte  Tyge  Becker 
at  give  en  Fremstilling  (jvfr.  Kvartalskr.  Orion  II,  82),  uden  at 
dette  Arbejde  dog  fremkom;  derimod  er  Reduktionen  i Sverige 

fortrinlig  skildret  af  Styffe  (Bidrag  II,  lx-lxxij).  Margrethes 
Forhold  til  den  norske  og  svenske  Kirke  er  behandlet  henholds- 
vis af  Keyser  og  af  Reuterdahl. 

1.  Angaaende  Grundskatterne  henvises  til  Steenstrup,  Studier  over 
Valdemars  Jordebog;  om  Stud  kan  jævnføres  mine  Bemærkninger  i Hist. 
Tidsskr.  4 E.  V,  84. 

2.  Af  Kirkegodset  synes  dog  Landsby  kirkernes  Ejendom  at  have 
været  underkastet  Stud  og  Leding,  efter  hvad  Margrethe  udtaler  derom 
1379  (MP.  n.  6). 

3.  GA.  Nørrejylland  n.  126. 

4.  Tordrup:  Breveno  fra  Valdemars  og  Olufs  Tid  i ÆA.  I,  9-10: 
Kvitteringen  for  Kjøbesummen  er  bevaret  (Suhm  XIII,  737).  Anders 
Olfessøn  levede  endnu  1396,  da  han  medbeseglede  Retterthingsdomme  af 
8 Juli  og  28  Septbr.  (GA.),  og  kaldes  1394  til  Tordrup  (ÆA.  I,  51). 
Skjøde  til  Peder  Nielssøn:  MP.  n.  129.  Overdragelsen  til  Kronen:  MP. 
n.  151-53,  jvfr.  ÆA.  1,  13.  Fremstillingen  hosBamer,  Fam.  Rosenkrantz 
I,  91-93  er  unøjagtig  i Enkelthederne;  at  Anders  Olfessøn  ikke  levede 
endnu  1404,  ses  klart  af  Skjødet  (jvfr.  MP.  n.  129):  ved  dette  fik  Svend 
Udssøn  ikke  det  hele,  men  kun  det  halve  Tordrup  osv.  Om  Margrethe 
har  givet  Anders  Offessøns  Arvinger  noget  for  Afstaaelsen,  er  ikke  klart; 
Udtrykkene  i Brevet  (MP.  n.  151)  ere  saa  ubestemte,  at  de  snarest  pege 
i modsat  Retning.  — Ametofle:  MP.  n.  224  og  Retterthingsdom  20 
Febr.  1408  (GA.  Nørrejylland  n.  150  a).  — Øland:  ÆA.  I,  90-91, 
MP.  n.  159. 

5.  Annæs:  Skjødet  1366  (GA.  Holbo Hrd.  n.  2);  Skiftøl  1399:  MP. 
n.  40.  Overdragelsen  til  Kronen:  MP.  n.  60  og  66,  jvfr.  120  (fejlagtig 
henført  til  1404  i Stedet  for  til  1400).  Til  yderligere  Sikkerhed  oplod 
1409  en  Væbner  Erik  Jcpssøn  Dronning  Margrethe  al  sin,  sin  Moders 
og  sin  Søsters  Ret  i Annæs  (GA.  Holbo  Hrd.  n.  3).  — Vi lst ed:  ÆA. 
I,  16,  MP.  n.  198. 

6.  MP.  n.  91,  217-18.  — Jakob  Anderssøn  af  Ørby  skjødede  Kronen 
en  hel  Del  Gods  mod  at  opnaa  adelig  Frihed  for  sin  Hovedgaard:  An- 
naler f.  nord.  Oldkynd.  1851,  S.  316. 

7.  Aastrup:  MP.  n.  161,  163,  174.  — „Vig:  MP.  n.  181  og  til- 
svarende Dom  af  6 Septbr.  1406;  den  endelige  Tildømmelse  5 Oktbr. 
1406  (GA.  Nørrejylland  n.  107,  jvfr.  ÆA.  I,  24).  — Tranders:  MP.  n. 
180,  jvfr.  165  og  172.  En  anden  Arving,  en  Kvinde,  gik  i Kloster  og 
afstod  sin  Ret  til  Margrethe  (Dom  19  Maj  1406:  GA.  Nørrejylland  n.  125  c). 

8.  Povl  Glob:  1401  MP.  n.  80,  jvfr.  181;  1406:  Hvass,  Fam.  Hvas 

III,  106-07.  — Jakob  Beger:  ÆA.  I,  57,  jvfr.  Knudsen,  Danm.  i Mid- 
delalderen S.  92.  — Peder  Brok:  ÆA.  I.  8. 

9.  Højstrup:  Kvittering  10  Febr.  1400  (GA.  Højstrup  n.  1),  MP. 
n.  190.  191,  197.  — Falkendal:  ÆA.  L 50,  jvfr.  38-89.  — Gavnø: 
ÆA.  I,  122,  III,  364. 

10.  Hørsholm:  ÆA.  I,  38,  Suhm  XIV,  560  og  274-76  (S.  274 
skal  300  Mk.  Sølv  rettes  til  300  Mk.  lybsk;  Brevet  er  = ÆA.  I,  38). 
Johan  Olufssøn  og  Fru  Ingeborg  gjentoge  Opgivelsen  af  al  deres  Eet  i 
Hørsholm  i Aarot  1400  (Adelsbreve  paa  Kgl.  Bibi.  Fase.  48).  Jvfr.  Chri- 
stensen, Hørsholms  Historie  S.  5 f og  VI  f.  — Kyse:  Dombrev  26 
Septbr.  1411  (GA.),  jvfr.  ÆA.  III,  265,  274,  29/.  — Skarridsholm: 
MP.  n.  229.  jvfr.  230,  232.  Godset  betaltes  med  Penge  (Kvittering  af 
Fru  Ædle  4 Septbr.  1410  for  400  Mk.  lybsk,  af  Svigersønnen  Hans  Pod- 
busk  12  Deebr.  1410  for  200  Mk.  lybsk:  GA.  Skarridsholm  n.  1,  Lynge- 
Frederiksborg  Hrd.  n.  10),  og  Fru  Ædle  fik  desuden  Aggebo  i Tudse 
Herred  for  Livstid  (Kongebrev  5 Juli  1408,  GA.)  — Lundergaard: 
MP.  n.  83  og  85. 

11.  Næbbe:  ÆA,  I,  92,  jvfr.  Becker  i Maanedsskr.  Orion  I,  374  ff. 
— Fiskebæk:  MP.  n.  216. 

12.  Det  ses  af  de  mange  Dokumenter  angaaende  Margrethes  Gods- 
handeler,  at  der  ikke  mere  som  i ældre  Tid  gjordes  Forskjel  paa  Kongens 
og  Kronens  Gods;  som  en  mærkelig  Undtagelse  kan  det  anføres,  at  da 
Dronningen  i 1391  skjænkede  Egholm  til  Nonneklostret  i Aalborg,  lød 
Brevet  paa  Gaarden  med  alt  dens  Tilliggende  nil  excepto  nisi  bonis 
coronæ  (Barner,  Fam.  Eosenkrantz  I,  Dipi.  n.  22). 

13.  SD.  n.  328,  380. 

14.  ÆA.  I,  47  og  57. 

15.  Aarsberetn.  fra  Geheiraearch.  V,  55  § 10. 

16.  Eisby  Herred:  Suhm  XIV.  248;  Eavnsborg:  ÆA.  I,  53.  Var- 
desyssel blev  indløst  for  8000  Mk.  lybsk  (Suhm  XIV,  658)  o.  s.  fr. 

17.  Skivehus  blev  pantsat  for  5000  Mk.  lybsk  (MP.  n.  213),  Sølvits- 
borg  for  2000  Mk.  lødig  (ÆA.  1,  62)  o.  s.  fr. 

18.  SEI).  VII,  35;  Kbhvns.  Dipi.  I,  n.  79-80,  jvfr.  de  i det  føl- 
gende citerede  Breve. 

19.  DM.  IV,  302  (jvfr.  Suhm  XIV,  635) ; MP.  n.  47,  67.  jvfr.  ÆA. 
I,  50  (Originalen  er  nu  tabt). 

20.  DM.  IV,  310-13;  MP.  n.  94,  201. 

21.  Jvfr.  Aarsberetn.  fra  Geheimearch.  V,  55  § 8-9. 

22.  Suhm  XIV,  546.  Michelsen,  Nordfriesland  S.  165. 

23.  Kjøge  var  pantsat  til  Oluf  (Bjørnssøn),  hvis  Datter  Gesæ,  En- 
gelbrekt  Wedenhusens  Enke,  21  Juli  1391  overlod  sin  Part  deri  til  Bro- 
deren, Henneke  Olufssøn  (GA.  Kjøge  n.  24).  Eibe  var  pantsat  en  Tid 

lang,  jvfr.  Suhm  XIV,  274;  Ringsted  By  tilbagegaves  af  Panthaveren, 
Fikke  Moltke,  i 1387  (Suhm  XIV,  178). 

24.  Jvfr.  ovenfor  S.  461  Anm.  76  og  Kvitteringen  til  Magnus  von  Alen. 

26.  Suhm  XIV’.  659. 

26.  Suhm  XIV,  603.  De  preussiske  Hertuger  se  nedenfor  S.  502 
Anni.  71. 

27.  Sehafer,  Die  Hansestiidte  u.  K.  Waldemar  S.  356. 

28.  Aarsberetn.  fra  Gebeimeareh.  V,  56. 

29.  Annal.  Island  S.  352  og  362,  NDM.  VI,  251,  253. 

30.  Skatten  1389;  Grønblad,  Nya  kallor  I,  n.  10.  Femtenmarks- 
hjælpen: SI),  n.  328.  Markegjælden : Margrethes  udaterede  Løftebrev: 
Reuterdahl,  Svenska  kyrkans  hist.  III,  n,  528:  Brevets  Tid  bestemmes 
omtrentlig  af  Ytringen  om  Markegjælden  fra  1410  (SD.  n.  1278);  dog 
kan  denne  nye  Skat  næppe  være  paalagt  før  efter  Maj  1403,  da  den  for- 
rige Skat  ophævedes.  Rimkrøniken  (ed.  Kleraming  II,  Vers  56  ff)  taler 
om  en  Skat  til  Gotlands  Løsning  af  12  Stockholmsøre  af  hver  Stue; 
Erik  Olsson  (SRS.  11,  120  f)  omtaler  desuden  en  Skat  af  1 Mark  af 
hvert  Arnested  (Røgskatten);  om  disse  ere  forskjellige  fra  de  Skatter,  der 
kjendes  fra  samtidige  Kilder,  er  vanskeligt  at  sige. 

31.  Jvfr.  de  af  Styffe  samlede  Steder  (Bidrag  II,  lviij  Anm.).  1387 
mæglede  Margrethe  mellem  jydske  Adelsmænd;  1391  udsonede  hun  en 
Strid  mellem  Henneke  Olufssøn  og  Slangerup  Kloster  (Suhm  XIV, 
178-79,  283-84);  1407  mæglede  hun  mellem  Bispen  af  Roskilde  og  Bjørn 
Olufssøn  (DM.  IV,  363). 

32.  Barner,  Fam.  Roscnkrantz  I,  82  tf. 

33.  Margrethe  stadfæstede  1397  et  Gavebrev  til  Siggo  Lavridsson 
paa  110  Mk.  svensk  til  Giftennaal  med  hans  Hustru  Kristine  (SA.  Spar- 
res Kopibog  J 7,  Folio  266).  Erik  Nielsson  i Vesby  fik  600  Mk.  svensk 
med  sin  Hustru  Ramborg  Kordsdatter  (tysk?),  hvoraf  Margrethe  gav 
hende  de  200,  Hr.  Ture  Bentsson  og  Thord  Bonde  de  400  (14  Avgust 
1426:  SA.  Pergamentsbref),  jvfr.  Kirkehist.  Jiaml.  3 R.  III,  371.  Oslo 
1410:  Annal.  Island  S.  384. 

34.  Erik  Olsson  (SRS.  II,  121). 

35.  Den  første,  der  underkastede  de  gængse  Beretninger  om  Abra- 
ham Broderssøns  Død  en  nøjere  Kritik,  var  Jahn  (S.  473-78),  og  han 
kom  til  ret  rigtige  Udslag,  skjønt  hans  »Tolvmandsvidne^  naturligvis  er 
sammensat  af  gamle  og  ungo  Vidnesbyrd  mellem  hverandre;  siden  har 
P.  v.  Møller  (Bidrag  till  Hallands  hist.  I,  95  ff)  fremdraget  det  vigtige 
Brev  af  1411  (ÆA.  IV,  24-26).  De  samtidige  Udtalelser:  SRS.  I,  128, 
60,  32,  jvfr.  Annal.  Island  S.  384;  Dødsdagen  nævnes  først  i et  senere 
Kalendarinm  (jvfr.  Hist.  Tidsskr.  5 R.  III,  363  f).  Thomas  Kantzows 
Fortælling,  som  Møller  er  meget  tilfreds  med  at  have  opdaget,  anser  jeg 


Digitized  by  Google 


493 


for  en  blot  Udpyntning  af  den  holstenske  Krønike  (Presbyter  Breraensis 
S.  116).  Mærkværdigt  er  det,  at  Margrethe  skal  have  uddelt  Hr.  Abra- 
hams  Løsøre  til  Arvingerne:  dette  maatte  jo  dog  ogsaa  være  forbrudt.  — 
Værdien  af  Kimkrønikens  Beretning  har  jeg  omtalt  i en  Anmærkning  til 
Teiten.  Den  Margrethe  vedrørende  Linje  har  P.  v.  Møller  utvivlsomt 
fortolket  rigtig;  alle  Haandskrifter  i Stockholm  og  Upsala  have:  „ Dron- 
ning Margrethe  detsaare  kjær “ (eller  „kjærer1',  dette  i Upsalacodex  E 1), 
ene  en  meget  ung  Afskrift  undtaget  (Upsala  E 2:  Drothning  Mar- 
greta  hade  honom  svåria  kær).  Klemmings  ellers  saa  fortrinlige  Ud- 
gave har  her  bragt  nogen  Forvirring,  idet  han,  der  aftrykker  selve  Origi- 
nalhaandskriftet,  har:  Drothninga  tvår  thet  sore  kere.  Disse  Ord 
voldte  mig  meget  Hovedbrud,  indtil  jeg  ved  Eftersyn  af  Codex  fandt,  at 
der  her  ikke  stod  war,  men  ganske  tydelig  mar,  o:  Margareta.  Netop 
saaledes  er  Dronningens  Navn  forkortet  i Vers  222,  og  Linjen  lyder  da 
ganske  som  i de  andre  gode  Haandskrifter.  — Erik  Olssons  Udtryk:  di- 
lectus  luultum  erat  synes  at  hidrøre  fra  den  ændrede  Verslinje,  hvis 
omvendt  denne  ikke  snarere  er  paavirket  af  ham.  Jeg  har  i min  Under- 
søgelse af  Slaget  paa  Falen  (Hist  Tidsskr.  5 K.  III,  389  f)  berørt,  at 
Erik  Olsson,  hvad  dette  angaar,  har  benyttet  en  uheldig  Læsemaade,  der 
dog  allerede  findes  i den  gamle  Upsalacodex  D 62;  for  Fuldstændigheds 
Skyld  tilføjer  jeg,  at  i dette  Haandskrift  er  Stedet  om  Abraham  Broders- 
søn  helt  udeladt. 

36.  Optegnelser  af  Erik  Erikssøn,  2 Hæfter  i aflangt  Folio  (8A.). 
Uheldigvis  fik  jeg  kun  Tid  til  at  benytte  disse  Smaabøger  meget  flygtig ; 
jeg  giver  derfor  den  Sammenhæng,  hvori  det  i Texten  gjengivne  Citat 
forekommer,  med  noget  Forbehold. 

37.  Vidnesbyrd  af  28  Septbr.  og  22  Novbr.  1435 : GA.  Boller,  n.  1-2. 

38.  Skjøde  af  4 Oktbr.  1388  (GA.  Vester  Flakkebjerg  Hrd.  n.  8), 
jvfr.  ÆA.  I,  53. 

39.  Adelige  Traditioner:  Rosenkrans  og  Breide  se  Hofman  II,  139, 

jvfr.  Barner,  Fam.  Rosenkrantz  I,  20-21,  31.  Jakob  Mus:  Møller,  Halland 
I,  87-88,  372;  Historien  om  Kirstine  Thot  findes  allerede  i Anne  Gjøs 
Slægtebog  (excerperet  af  Peder  Syv,  Genealogisk-heraldisk  Selskabs  Ma- 
nuskripter i GA.,  4to  n.  38).  Margrethes  Mundheld  (Hvitfeld  S.  643) 
er  maaske  overført  til  hende  fra  Valdemar  Atterdag,  der  snarere  var  paa 
Nakken  af  de  nævnte  Adelsætter.  — Af  mest  Interesse  er  Historien  om 
Holger  Gregerssøns  Død,  som  omtales  saaledes  i Klevenfeldts  Stam- 
tavler: <Om  ham  formeldes  i Krøniken,  at  han  var  en  fornem  og  gud- 

frygtig Mand:  blev  efter  Dronning  Margrethes  Tilskyndelse  hemmelig 
omkommen,  fordi  han  var  saa  mægtig.*  Hvis  denne  Notits  er  en  ori- 
ginal Tradition,  stemmer  den  meget  godt  med  Aarbogsefterretningeu  fra 
1382  (ovenfor  S.  459  Anm.  44),  saaledes  som  jeg  udtyder  denne,  thi  der- 

efter  er  jo  virkelig  »Ridder  Holrager»  bleven  dræbt  i Kamp  mod  Mar- 
grethe. Imidlertid  er  Stamtavlernes  Efterretning  maaske  kun  en  For- 
tolkning netop  af  Aarbogens  Oplysning,  hvad  der  ikke  udelukkes  af,  at 
den  allerede  findes  i Slægtebøger , f.  Ex.  i Anne  Trolles  (citeret  af 
Lucoppidan  i Geneal. - herald.  Selskabs  Manuskripter,  Fol.  n.  45).  Den 
kuriøse  Variant  med  Sankepil  findes  i Adelslexikon  II,  136;  efter  Peder 
Syvs  Excerpter  af  Slægtebøger  skal  Margrethe  netop  have  lovet  Sanke- 
pil Frihed  og  Len,  om  han  vilde  dræbe  Holger  Gregerssøn.  — Peder  Grim : 
Bertel  Knudsens  (f  1650)  Prodromus  pro  nobilitate  Danica  ostendenda. 
— Ejeren  af  Egholm  skal  Margrethe  have  tvunget  til  at  rømme  Landet 
(Beckers  Orion,  Maanedsskr.  I,  147);  Navnet  paa  denne  Mand  kjender 
Sagnet  ikke,  men  Ejer  af  Egholm  var  Iver  Lykke,  som  et  andet  Sagn 
har  villet  gjørc  til  Dronningens  Feltherre  mod  Albrecht! 

40.  Allen,  De  tre  nord.  Rigers  Hist.  III,  il,  355,  jvfr.  IV,  li,  45  f. 

41.  DM.  V,  n.  344.  Suhm  XIV,  555. 

42.  Suhm  XIV,  495.  MP.  n.  6. 

43.  En  ret  fuldstændig  Oversigt  - over  Margrethes  Gaver  til  Høj- 
gejstligheden findes  hos  Helveg  II,  176  ff,  194  ff.  Kalke,  skjænkede  af 
Margrethe:  to  i Oldsagsmuseet,  den  ene  forhen  i Krønge  Kirke  (jvfr. 
Lauerentzen,  Museum  regium  P.  II,  Sect.  III,  n.  43);  i Lynderup 
(Danske  Atlas  IV,  652),  i Hjarndrup  og  Alslev  paa  Ole  Vorms  Tid 
(Danske  Saml.  2 R.  IV,  86,  99)  osv. 

44.  Kirkehist.  Saml.  3 R.  111,  374, 

45.  MP.  n.  199-200. 

46.  MP.  n.  62.  Suhm  XIV,  42. 

47.  MP.  n.  222. 

48.  Hel  veg  mener,  at  den  egentlige  Grund  til  Margrethes  stor- 
artede Gavmildhed  mod  Bisperne  var  den,  at  hun  derved  vilde  befri  den 
lavere  Gejstlighed  for  de  bispelige  Paalæg,  og  han  støtter  denne  An- 
tagelse paa  nogle  Ord  hos  Hvitfeld  (S.  599).  Denne  siger:  »Der  Dron- 
ning Margrete  vaar  Dronning  i Danmarck,  15  Anno  regni  sui,  da  for- 
huerffuet  hun  hos  alle  Bisper  oc  menige  Danmarckis  Raad,  at  all  Biskop- 
lige Tynge  bleff  affiagt  hos  Presterne,  Anno  Domini  1395,  undertagen 
Cathedraticum  oc  Giesteri,  oc  derfore  begalfuede  hun  huer  Domkircke  med 
særdelis  Gaffuer  (som  Othense  med  Kiestrup  oc  sin  Tilligge,  Roskilde 
med  Draxholm)  at  holde  Bispen  med,  naar  hånd  giorde  Visitatz  i sit 
Stifft.*  Den  »grundige  Besked*  om  Præsternes  Tynger,  som  Hvitfeld 
indskyder  paa  dette  Sted  af  sin  Krønike  og  hvoraf  det  ovenstaaende  kun 
er  et  Brudstykke,  er  sikkert  forfattet  under  de  efter  Reformationen  saa 
hyppige  Stridigheder  om  Præsternes  Afgifter  til  Kronen,  vel  nærmest, 
som  Pastor  Rørdam  privat  har  meddelt  mig,  af  Cornelius  Hamsfort  den 
yngre;  men  det  er  en  Forklaring,  ikke  en  ligefrem  Gjengivelse  af  Fakta, 

og  dens  Paastande  faar  derved  en  ret  ringe  Avtoritet.  Hvad  særlig 
Efterretningen  om  Margrethe  angaar,  synes  den  ikke  støttet  paa  noget 
gammelt  Brev;  Dragsholm  var  jo  ikke  nogen  Gave  fra  hende,  og  Udtryk- 
ket «15  anno  regni  sui»,  der  maa  være  regnet  fra  hendes  norske  Hus- 
bonds Død,  er  helt  moderne.  Naar  dertil  endda  kommer,  at  Helveg  for 
at  kunne  bruge  hin  Efterretning,  maa  vende  ganske  om  paa  den,  idet  Me- 
ningen ikke  skal  være:  undtagen  Cathedraticum  og  Gjæsteri,  men 

at  Fritagelsen  netop  gjælder  disse  to  Ydelser,  — saa  synes  det 
unægtelig  heldigere  helt  at  lade  Efterretningen  ligge.  Mærkeligt  skulde 
det  dog  være,  om  en  saadan  Betingelse  ved  Margrethes  Gaver  hverken 
var  anført  i hendes  Gavebreve  eller  Bispernes  Gjenbreve,  og  vist  er  det 
ligeledes,  at  Cathodratieum  oftere  omtales  som  en  Afgift,  der  ogsaa  ydo- 
des  i Dronningens  senere  Aar  (1396:  Suhm  XIV,  394;  1397:  DM.  IV, 
‘ 302). 

49.  Plattyske  Saxo  fra  omtrent  1490. 

50.  Kirkehist.  Saml.  3 E.  III,  373.  Dipi.  Flensborg.  I,  60,  81. 

51.  De  faa  Levninger  af  den  hellige  Eskils  Ben  bleve  udtagne  af 
Helgenskrinet  i Eskilstuna  Klosterkirke  og  overleverede  Margrethe  paa 
hendes  indtrængende  Begjæring:  SEP.  n.  2886. 

62.  Gladsaxe  — Gavnø:  Suhm  XIV,  461.  NDM.  V,  2-3.  MP. 
n.  104.  Nu  tabte  Pavebreve,  brugte  af  Cornelius  Hamsfort:  SED.  I, 
318—20  (Benedikt  XIII’s  Privilegium  af  1395,  smstds.  S.  318,  tilhører 
vel  et  senere  Aar).  Gavebreve  af  Peder  Lodehat:  SED.  I,  321.  — Grims- 
torp  — Maribo:  NDM.  V,  5;  VI,  224.  ÆA.  III,  259,  267,  293.  Vad- 
stenadagbogen : SES.  I,  132.  En  Konfessor  i Maribo  omtales  1409: 
SED.  I,  320.  Jvfr.  Kall-Easmussen,  Musse  Herrod  I,  59  f.  — At  Mar- 
grethe har  stiftet  et  Kloster  i Nyborg,  beror  kun  paa  et  Sagn  (Suhms 
Samlinger  I,  1 H.  S.  72). 

53.  I den  store  Stadfæstelse  af  1401  nævnes  ingen  Gaver  til  norske 
Kirker;  Domkirken  i Throndhjem  fik  dog  1000  lødige  Mark  og  desuden 
noget  ved  Margrethes  Testamente  (jvfr.  SD.  n.  168). 

54.  NDM.  VI,  247. 

55.  Ærkebispen  af  Upsala:  SD.  n.  168;  Strongnæs:  SD.  n.  161, 
jvfr.  NDM.  V,  5 — 6;  Vexiø:  8 Juni  1424  kvitterer  Biskop  Eskil  sin  For- 
gænger Hemmings  Arvinger  for  480  Mark,  som  denne  havde  forbrugt 
af  de  Penge,  Margrethe  skjænkede  Domkirken  (SA.  Pergamentsbref). 

66.  1000  Mk.  til  Vadstena:  SD.  n.  349.  Pengegaver  til  Aabo: 
SD.  n.  348. 

57.  NDM.  VI,  5;  Gaven  af  Eisinge  stadfæstes  særlig  1408:  SD. 
n.  1003.  Gaver  i Jordegods  til  Gudhem  Kloster:  Suhm  XIV,  295,  627; 
til  Eskilstuna  Kloster:  Sl).  n.  396 — 98,  jvfr.  415,  493;  til  Aabo:  SD. 
n.  444. 

58.  Vadstena  By  fik  Kjøbstadret  8 Decbr.  1400  (GA.  Diplomatariet), 
hvorved  Kronen  forbeholdt  sig  store  Rettigheder;  disse  overlodes  imid- 
lertid til  Klostret  1404  (SD.  n.  503).  — Margrethe  faar  Del  i Klostrets 
gode  Gjerninger  alene  1404  og  sammen  med  Erik  1405:  SD.  n.  411,  564. 
— Alterstiftelse  i Vadstena:  jvfr.  SD.  n.  272.  Ingeborg:  SRS.  I,  125, 
jvfr.  Daae  -i  (Norsk)  Hist.  Tidsskr.  1 R.  IV.  92  og  Silfvorstolpe  i Histo- 
riskt Bibliothek  I,  35. 

59.  SD.  n.  1217,  1219.  Til  Hospitalet  i Linkøping  havde  Margrethe 
tiltaget  sig  Patronatsret  og  faaet  Ærkebispens  Billigelse,  før  han  kjendte 
Sagen;  Arbogakonciliet  undorkjendte  imidlertid  Dronningens  Krav  ved 
en  Dom  af  13  Septbr.  1412  (SA.  Pergaraentsbref). 

60.  To  Ræfstethingsdomme  fra  Novbr.  1413  (SA.  Pergamentsbrel). 

61.  SD.  n.  291;  en  lignende  Klage  fra  Askeby  Kloster  foranledigede 
en  Pavebulle  af  1403  (SD.  n.  359).  Hermed  kan  sammenholdes  de 
mærkelige  Udtryk  om  Fogederne  i Linkøping  Kapitels  Skrivelse  til  det 
svenske  Kigsraad  1409  (SD.  n.  1220). 

62.  Arbogamødet:  Reuterdahl,  Statuta  synodalia  S.  101,  jvfr.  den 
i Amn.  59  anførte  Dom  og  Styfte,  Bidrag  II,  n.  77. 

63.  Stemann,  Retshist.  S.  44 ; K.  Maurer , De  nordgerm.  Retskilders 
Hist.  S.  134;  jvfr.  Kofod  Ancher,  Saml.  Skr.  II,  706  ff. 

64.  K.  Maurer,  Das  ålteste  Hofrecht  des  Nordens  (1877).  Om 
Stadfæstelsen  1403  se  her  S.  133 — 34;  den  af  Maurer  antagne  Offentlig- 
gjørelse  fra  Danmark  i Nykjøbing  17  Maj  1400  (S.  136  ff.)  bliver  meget 
tvivlsom,  da  Forfatterens  Beviser  for,  at  Nykjøbing  ikke  er  den  svenske 
By  af  dette  Navn,  kun  støtter  sig  paa  Retterthingsdommc , der  sikkert 
ere  udstedte  af  Kansleren  paa  egen  Haand  (S.  482  Anm.  37). 

65.  Kling,  Diss.  de  nomarchia  Medelstad  S.  50;  en  nok  saa  god 
Afskrift  indleveredes  i Aaret  1616  af  Magistraten  til  Kancelliet,  jvfr. 
ovenfor  S.  470  Anm.  15. 

66.  DM  I,  35;  Sulim  XIV,  547.  Randers’  Privilegier  stadfæstede 
Margrethe  1391,  dog  kun  indtil  hun  fik  dem  nøjere  prøvede  (Neckelmann 
I,  46). 

67.  Vidnesbyrd  om  Nordboernes  Deltagelse  i Fiskeriet  findes  dels 
i Margrethes  Forordning  om  Skaanemarkedet  § 52,  dels  i Urkundonb.  der 
Stadt  Liibeck  IV,  669—70. 

68.  HR.  V,  n.  255  § 3,  ÆA.  I,  71.  I 1404  udstedte  den  engelske 
Konge  et  Pas  for  to  Borgere  fra  Aalborg  til  Handel  paa  England:  Royal 
and  historical  letters  during  the  reign  of  Henry  the  fourth  S.  412. 

69.  1404  kvitterer  Grev  Albert  af  Holland  en  Udsending  for  en  Rejse 
til  Margrethe:  Codex  dipi.  Neerlandicus,  2 Serie  I,  107. 

70.  Møntforholdene  i dot  fjortende  Aarh. , se  min  Skizze  i Danske 
Samlinger  2 R.  IV,  136—41.  Skat  1396:  Aarsberetn.  fra  Geheimearch. 

V,  56.  Margrethes  Udmøntning  i Eriks  Navn:  Schive,  Norges  Mynter 
S.  118  tf;  Henførelsen  af  Mønter  til  Oluf  anser  jeg  for  mer  end  tvivl- 
som, ligesaa  Margrethes  norske  Mønter;  de  Hulpenge  med  et  modvendt 
kronet  Hoved,  der  ofte  findes  i Danmark  og  tidligere  tillagdes  Margrethe, 
høre  hjemme  i Greifswalde  eller  maaske  snarest  i Liibeck,  se  Blatter  fiir 
Miinzfreunde  1 Oktbr.  1879  (Citatet  skyldes  Hr.  S.  Bergsøe).  Som  Mønt- 
mester nævnes  i Næstved  1407  Mester  Gerd,  i Lund  1413  Mester  Gerd 
van  Gossen  (Luxdorph  i Kbhvnske  Selskabs  Skrifter  ES,  653,  658);  efter 
al  Rimelighed  er  det  samme  Person.  Hans  egentlige  Navn  var  Gerrit 
Gozewijnsz,  og  han  havde  hjemme  i Deventer;  nogle  Efterretninger  om 
ham  findes  i W.  Moll,  Gozewijn  Comhaer  (Amsterdam  1876)  S.  2,  13  ff, 
jvfr.  Kalkars  Theol.  Tidsskrift  1879,  S.  36.  Ribemønteme:  fire  i den 
kgl.  Møntsamling,  den  ene  afbildet  i Ranius  og  Devegges  ufuldendte 
Møntværk  Tab.  XL11 , n.  I.  Dom  1387:  Hvitfeld  S.  564.  — Priser: 
Sehafer , Die  Hansestadto  und  Kiinig  Waldemar  S.  207;  P.  v.  Møller, 
Bidrag  till  Hallands  hist.  I,  94. 

71.  Trap  V,  314. 

72.  SD.  n.  15. 

73.  SD.  n.  328. 

74.  Dom  af  7 Febr.  1414  (SA.  Breve  afleverede  fra  Kgl.  Bibi.). 

75.  Breve  af  9 Avgust  1424,  26  April  1432  og  4 April  1434  (SA. 
Pergamentsbref).  Styffe  (Skandinavien  S.  216)  henlægger  Fæijestads 
Inddragelse  til  efter  1420;  i det  sidstanførte  Brev  tales  imidlertid  om 
en  Erstatning  af  80  Mark,  regnet  paa  hvert  Aar  4 Mark,  og  de  20  Aar, 
man  derved  faar,  maa  regnes  tilbage  fra  Gaardens  Tilbagegi  velse,  der  vist- 
nok foregik  nogen  Tid  før  1434. 

76.  Styffe,  Bidrag  II,  n.  16. 

77.  DN.  X,  n.  124. 


FEMTE  BOG. 


Nogle  af  de  heri  skildrede  Forhold  ere  tidligere  behandlede 
meget  tilfredsstillende.  Ægteskabsforhandlingerne  mellem  England 
og  Norden  ere  udtømmende  skildrede  af  Daae  i Norsk  Historisk 
Tidsskrift  2 R.  II,  332 — 74;  et  Par  Forfattere,  som  denne  næv- 

Knlev:  Margrethe.  32 

ner,  men  ikke  har  haft  Adgang  til,  har  jeg  efterset;  af  disse  har 
Otterbourne  intet,  Capgrave  (de  illustribus  Henricis  S.  109)  kun 
en  lidet  positiv  Udtalelse  om  Filippas  store  Begavelse  og  Del- 
tagelse i Styrelsen.  Hvad  Striden  om  Gotland  angaar,  henvises 
til  S ty  f fe,  Bidrag  II,  xxvj — xlvijj;  Materialet  foreligger  nu  let 
overskueligt,  men  ikke  synderlig  forøget  i fjerde  og  femte  Bind  af 
Hanserecesserne.  De  sønderjydske  Stridigheder  ere  ofte  behand- 
lede, vidtløftigst  af  Jahn,  bedst  sikkert  af  Waitz;  paa  mange 
Punkter  vil  det  her  være  umuligt  at  naa  til  fuld  Sikkerhed,  da 
man  ene  har  hejst  partiske  og  delvis  meget  senere  Fremstillinger, 
medens  Aktstykkerne  kun  give  enkelte  faste  Holdepunkter. 


1.  Styffe,  Skandinavien  S.  1. 

2.  Folketallet  i Sverige  og  Norge  er  beregnet  af  H.  Hildebrand  og 
Sars,  jvfr.  (Norsk)  Hist.  Tidsskrift  2 R.  III,  372  ff.  For  Hallands  Ved- 
kommende tiltræder  jeg  Velschows  Beregning  (Hist.  Tidsskr.  1 R.  IV, 
43),  medens  hans  Udslag  for  hele  Danmarks  Vedkommende  — at  dette 
ved  Aar  1250  skulde  have  over  l1/*  Million  Indb.  eller  næsten  lige  saa 
mange  Indbyggere  udenfor  Kjøbstæderne  som  ved  Aar  1840  — er  i den 
Grad  usandsynligt,  at  det  maa  betegnes  som  ganske  umuligt;  i hans  Be- 
regning er  der  da  ogsaa  svage  Punkter  nok,  hvad  der  dog  ikke  her  er 
Plads  til  nøjere  at  paavise.  Det  naturligvis  ganske  omtrentlige  Tal, 
som  jeg  antager  for  Danmarks  Folkemængde,  stemmer  meget  godt  med 
det  Forhold  til  Norges  Folketal  (som  3 til  1),  der  er  sandsynligt  for 
Reformationstiden  (Sars,  anf.  St.  S.  351). 

3.  Raynaldi  Annales  VIII,  71.  Gudenius,  Sylloge  I var.  diplomata- 
riorum  S.  663  (Relikvien  kom  siden  til  Hainz). 

4.  HR.  III,  n.  442.  Reiehstagsakten  III,  n.  139-40. 

5.  Styffe,  Bidrag  II,  S.  114.  Jvfr.  Voigt,  Codex  IV,  n.  78. 

6.  Eriks  Giftermaal  havde  været  Gjenstand  for  Forhandlinger  paa 
Rigsmødet  i Helsingborg  i Avgust  1401  (NDM.  VI,  253). 

7.  Af  Udsendingene  var  Anders  Olufssøn  sikkert  ikke  svensk,  som 
Daae  formoder,  men  den  bekj endte  Ridder  af  Slægten  Lunge.  Den 
'<Stenonis»,  hvis  Fornavn  ikke  kan  læses,  var  derimod  vistnok  en  Sven- 
sker; man  kan  nærmest  tænke  paa  Ture  Stensson  (Bjelke),  som  var  gift 
med  en  Datter  af  Abraham  Broderssøn.  Jvfr.  SRD.  I,  397. 

8.  Janssen,  Frankfurts  Reichscorrespondenz  n.  1231-33  (SD.  n. 
686-86).  Annaler  f.  nord.  Oldkynd.  1860,  S.  365-76.  Jvfr.  Daae  i 
(Norsk)  Hist.  Tidsskr.  2 R.  11,  372  ff. 

9.  SI),  il  616.  HE.  V,  u.  358. 

10.  JIR.  IV,  n.  482  § 9,  IL  484-89  og  43L 

LL  HR.  IV,  ii.  482  § 8. 

12.  HR.  IV,  n.  483  og  494. 

13.  Sulim  XIV,  648;  maaske  er  Beseglingen  (log  foregaaet  senere, 
og  Traktaten  dateret  tilbage  (Koppmann  i HR.  IV,  S.  448). 

14.  HR,  IV,  n.  282  § 19. 

lå.  HR.  IV,  il  503  § 1 og  5,  504-05,  507.  513,  517. 

16.  Styffe,  Bidrag  II,  xxiv  f.  At  Hanseaterne  bidroge  til  dette 
Resultat,  er  der  dog  intet,  der  taler  for. 

LL  IIR.  IV.  a.  522-27,  534.  537-38. 

18.  HR.  IV,  n.  550  og  554. 

19.  HR.  IV.  n.  556,  570  § 10-11,  571,  585  § 1,  589. 

20.  HR.  IV,  n.  615,  629,  V,  n,  8.  Koppmann  i Hansische  Ge- 
schichtsblatter  1877,  S.  38  ff. 

2L  Styffe,  Bidrag  II,  xvj. 

22.  HR.  V,  n.  115  § 2_,  smign.  Voigt,  Codex  diplomat.  Prussicus 
VI,  S.  182 — 84.  De  nordiske  Opgivelser  af  Hæren  til  10,000  eller  15,000 
Mand  ere  følgelig  utrolig  overdrevne. 

23.  HR.  V,  il.  187-88.  Allerede  23  April  var  den  dansko  Udsen- 
ding i Preussen:  SD.  I,  394. 

24.  HR.  V,  n.  190  § 1^2. 

25.  HR.  V,  il  255  § L 

26.  Korner  S.  1126  (jvfr.  ovenfor  S.  470  Anni.  42).  Wulf  Wultlarn 
optræder  som  Mægler  mellem  Margrethe  og  Støderne  (HR.  IV,  n.  445) 
og  Penge  udbetales  gjennem  ham  (3.  Oktbr.  1400,  Diplomat.);  1402  over- 
bringer han  Vidnesbyrdet  om  Olufs  Død  til  Preussen  sammen  med 
Folmer  Lunge  o.  s.  fr. 

27.  HR.  IV,  n.  445,  469  § 2,  477  § 4,  618  § 8, 

28.  HR.  V,  n.  23  § 4 og  n.  24.  Hvad  der  her  menes  med,  at  Stø- 
derne «have  forbedret*  visse  Artikler,  er  mig  uforstaaeligt,  da  netop 
disse  Artikler  ere  i Overensstemmelse  med  de  stadfæstede  Privilegier. 

29.  HR.  V,  il  34-35. 

30.  HR.  V,  n.  61  § 10-11,  jvfr.  n.  74  § 8. 

3L  HR.  V,  n.  77  § 1,  79,  128  § 4. 

32  HR.  V,  il  158  § 8,  162  (jvfr.  181  § 1,  2,  §1  185  § 4,  jvfr. 

§ 14,  190-93. 

33.  HR.  V,  il  225  § 2 230-31,  233,  255  § 2 

34.  HR.  V,  n,  373,  374  § 9,  577,  674  § 16,  705  § 17,  708. 

35.  HR.  V,  n.  567. 

36.  HR.  V,  il  392  § 22. 

37.  HR.  V,  il  310,  727,  729. 

32* 

38.  HR.  V,  n.  296  § 5.  298.  308  § 31-32,  309. 

39.  SD.  n,  684. 

40.  HR.  V,  n.  424.  509. 

41.  Kvittering  af  Herman  Sluchow  o.  fl.  I Novbr.  1407  (GA.  Nørre- 
jylland n.  138,  jvfr  Kbhvnske.  Selskabs  Skrifter  IX,  653). 

42.  Høvedsmanden  anføres  de  to  Steder,  hvor  han  nævnes,  kun  med 
Slægtnavnet.  Det  synes  ikke  rimeligt,  at  det  var  den  Kristjern  Frellefs- 
søn  eller  Frille,  som  1408  var  kongelig  Staller  paa  Før  og  døde  i Ribe 
10  Aar  efter  (Kinch,  Ribe  S.  286);  andre  af  Slægten  nævnes  dog  næppe 
paa  denne  Tid. 

43.  SD.  n.  1288. 

44.  HR.  V,  n,  166  § 4j  Nachiichten  d.  hist.  C'ommission  IV,  31 
Note;  Voigt,  Gesch.  Preussens  VII,  420  Anm.  2. 

45.  Schlyter,  Sveriges  gamla  lagar  IX,  476—84;  en  dansk  Test 
med  Artiklerne  i en  anden  Orden,  smstds.  S.  462 — 76.  Kun  den  plat- 
tyske Text  er  rettet  til  Høvedsmanden  Frille,  og  skjønt  den,  som  Schlyter 
bemærker  (S.  cxxix),  er  en  Oversættelse  fra  dansk,  synes  den  dog  at  staa 
Forordningens  oprindelige  Form  nærmere  end  den  nu  bevarede  danske 
Text.  Lignende  Ordensbestemraelser  var  det  formodentlig,  som  Margrethe 
i 1389  befalede  den  daværende  Slotshøvedsmand,  Albert  Kalonberg,  at 
forkynde  (Reg.  van  charters  in  liet  archief  von  Kampen  I,  87);  to  Af- 
skrifter af  en  Udfærdigelse , som  det  synes,  i Margrethes  Navn  findes  i 
Kampens  Arkiv  (Hansische  Geschichtsblatter  1879,  S.  xxvj.). 

46.  § L 26,  28^  6,  43.  44,  jvfr.  10. 

47.  S 12.  21;  19.  46.  58;  49.  29. 

48.  § 20,  17,  15, 

49.  Det  danske  Vidnesbyrd  opfattes  i Almindelighed  som  udstedt 
samtidig,  d.  v.  s.  i Assens,  hvad  dog  ikke  kan  være  Tilfældet;  Kongens 
Titel  (Sverige),  den  manglende  Datering,  enkelte  Udtryk  vise  klart,  at 
Brevet  er  et  senere  Vidnesbyrd  om,  hvad  der  foregik  i 1396,  og  for- 
modentlig er  det  først  udstedt  i Margrethes  sidste  Aar,  om  ikko  ved 
selve  Herredagen  i 1413.  Det  findes  i to  Exemplarer,  hvoraf  det  ene  er 
trykt  i Antislesvigholst.  Fragmenter  XIV,  85;  i det  andet  fattes  Prebern 
Podbusk  blandt  Vidnerne  (jvfr.  Suhm  XIV,  371).  — Holstenernes  Ud- 
sagn i Procesakteme,  SRD.  VII,  330  f.  Det  kan  bemærkes,  at  det  en 
enkelt  Gang  fra  dansk  Side  omtales,  at  Grev  Henrik,  Bispen  af  Osna- 
briick,  havde  hyldet  Kong  Erik  (NDM.  VI,  14). 

50.  Jvfr.  SD,  n.  502. 

51.  Jahn  S.  489 — 90;  Urkundenb.  z.  Gesch.  Dithmarsehens  n.  2a. 

52.  Om  Erhvervelserne  i Slesvig  se  i det  hele  Presb.  Brem.  c.  33 
og  Procesakterne,  især  Antislesvigholst.  Fragm.  XIII,  95-97 ; XIV, 
57 — 62;  SRD.  VII,  211  og  297r98-  Tønders  Tilliggende  angives  1411 

(Dipi.  Flensb.  1.  182) ; jvfr.  Elisabeths  Ordre  til  Friserne  (Jahn  S.  49). 
Haderslev:  Stemann  i Zeitschr.  f.  S.-H.-L.  Gesch.  VIII,  158  f.  Trøj- 
borg:  ÆA.  Ij  2,  18  f,  15  f,  jvfr.  Kinch,  Ribe,  S.  267-69.  Grødersby: 
Barnor,  Fam.  Rosenkran tz  1,  100-01.  MP.  il  189,  Stemann  III,  32.  Svav- 
sted:  Dipi.  Flensb.  I,  n.  124,  jvfr.  Barner  I,  101  ff. 

53.  Liibecks  Klage  til  Bisp  Henrik  af  Osnabriick,  dateret  Mandag 
efter  Palmesøndag,  uden  Aar  (Afskr.  i Voss’  Excerpter  XXXII  b:  12, 
urigtig  gjengiven  af  Jahn  S.  50). 

54.  Den  frisiske  Lokaltradition  (Heimreich,  Nordfresische  Chronick 
S.  149  f)  stadfæstes  af  det  danske  Klageskrift  fra  1413  (GA.  Gemeinseh. 
Arch.  XII,  5J  B),  hvori  nævnes:  «den  Vinter,  da  Friserne  vare  for  Svav- 
sted  og  vilde  have  belejret  det*. 

55.  Forbund  af  27  Maj  1408  (GA.  Gemeinseh.  Areb.  XV,  19;  Jahn 
S.  50). 

56.  Hvitfeld  S.  633;  SD.  n.  1080. 

57.  Dansk  Optegnelse  om  Forhandlingerne:  NDM.  VI,  11-17.  For- 
ligene af  21  Septbr.  og  9 Oktbr.  1409:  Dipi.  Flensb.  I,  n,  47-49;  det 
første  opfatter  jeg  som  den  i Protokollen  omtalte  Traktat,  der  skjønt 
sluttet  paa  Kolding  er  dateret  tilbage  til  Hindsgavl.  Presb.  Brem.  c. 
34;  at  Pantsættelsen  skete  som  Erstatning  for  tilføjet  Skade,  opgivor 
ogsaa  Kong  Erik  1413. 

58.  Presb.  Brem.  c.  35.  Der  hentydes  maaske  til  denne  Begiven- 
hed i Klageskriftet  fra  1413,  hvor  det  siges,  at  Holstenerne  texclunerunU 
Margrethe  fra  Gottorp  (Antislesvigholst.  Fragm.  XIV,  15). 

59.  Cypræus,  Annal,  episc.  Slesvic.  S.  348-50,  hvor  Forfatteren  vist- 
nok har  haft  en  nu  tabt  Kilde,  maaske  en  Pavebulle.  Jvfr.  Dipi.  Flensb. 
I,  n.  50,  Antislesvigholst.  Fragm.  XIV,  16. 

60.  SRD.  VII,  277,  stadfæstet  af  Dipi.  Flensb.  I,  173. 

61.  Originaler  i GA.  Gemeinseh.  Arch.  og  registrerede  i Nordalbing. 
Studien  III,  275-77,  284. 

62.  Presb.  Brem.  c.  35.  Dagen  for  Slaget  ved  Eggebæk  opgives  i 
den  tabte  Aarbog,  som  Peder  Olssøn  har  benyttet  (Hist.  Tidsskr.  5 R. 
HL,  327  f),  j'fr.  Jahn  S.  494. 

63.  HR.  V,  n.  720  § I,  jvfr.  allerede  n.  705  § 23,  n.  706.  Tratzi- 
ger,  Chronik  d.  Stadt  Hamburg  S.  134. 

64.  Dipi.  Flensb.  1,  n.  51-52. 

85.  Dipi.  Flensb.  I,  n.  54-56. 

56.  Dipi.  Flonsb.  I,  n,  57-59.  Om  Beseglingsforholdet  se  S.  480 
Anni.  2JL 

67  Presb.  Brem.  c.  35,  jvfr.  Antislesvigholst.  Fragm.  XIV,  18.  I 
Beretningerne  hos  Detmars  Fortsættere  (hos  Grautoff  II,  7-8,  478,  598-99) 
er  Felttoget  i 1411-12  sammenblandet  med  Begivenhederne  fraAaret  1410. 

68.  SD.  n.  1491. 

69.  Dipi.  Flensb.  I*  n.  62-64. 

70.  Dahnert,  Samml.  pommerschcr  Landesurk.  III,  246:  jvfr.  Bar- 
thold,  Gesch.  v.  R tigen  u.  Pommern  III,  575-78.  Btigislavs  optræder 
paa  Eriks  Vegne  1409:  Schøttgen  u.  Kreyssig,  Diplomataria  hist.  Ger- 
manicæ  III,  80. 

IL  Barnims  og  Vartislavs’  Pension:  Barnim  kvitterer  1892  for  400 
Mk.  lybsk  som  den  Aarsrente,  Margrethe  er  ham  pligtig  (GA.  Pommern 
il  14  a,  jvfr.  Suhm  XIV,  352);  begge  kvittere  1397  for  en  Udbetaling 
.(ikke  et  Laan,  som  Suhm  har)  af  2000  Mk.  sundisk  (GA.  Pommern  il 
14  b,  jvfr.  Suhm  XIV,  420).  500  Mk.  sundisk  aarlig  af  Tolden,  jvfr.  DM. 
IV,  310  og  2 Kvitteringer  fra  Aar  1400  (GA.  Pommern  il  14  c og  d). 
I en  Kvittering  af  de  to  Hertuger  fra  1409  (SD.  n.  1155)  maa  Aaret 
være  galt,  da  Barnim  døde  allerede  1405  (Barthold  III,  572);  i Origi- 
nalen (GA.  Pommern  il  14  f)  ses  det,  at  «neghen»  er  indsat,  efter  at 
noget  andet  er  udraderet!  — Forliget  1402:  SD.  n.  250.  — Hertugerne 
havde  Stævns  Herred  i Pant,  men  overlod  det  til  Bisp  Peder  af  Roskilde : 
Weinwich,  Beskr.  over  Stevns  Herred  S.  15.. 

72.  SD.  il  1491-95. 

73.  SRD.  I,  262,  397.  SD.  il  452  (danske:  Sven  Sture,  Trud  Hasse 
og  Sven  Pig),  465  (Folmer  Lunge).  Sven  Sture  var  sikkert  dansk;  hans 
Patronym  var  Nielssøn  (Styffe,  Bidrag  II,  xvj),  og  hans  Fader  finde  vi 
da  i Niels  Sture,  der  optræder  i Halland  1366  og  endnu  1392  (ÆA.  I, 
156;  SRP.  n,  2635)  samt  nævnes  under  Landefreden  i Nyborg  1377; 
denne  Mand  fører  netop  samme  Vaaben  som  Sven  Sture. 

74.  Vadstenadagbogen  (SRS.  L 128).  SD.  il  1360-64. 

75.  Voigt,  Codex  dipi.  Prussicus  VI,  n.  1QL 

2£L  Jvfr.  Klageskriftet  i Urkundenb.  d.  Stadt  Liibeck  V,  n.  188  og 
Reimar  Kock  hos  Grautoff  II,  628. 

77.  Vadstenadagbogen  og  Sigtuna-Aarbogen  (SRS.  L 128  og  '31). 

78.  Kvittering  af  10  Novbr.  1410  (GA.  Gjældsbrevc  ol'  Kvitt.),  jvfr. 
Urkundenb.  d.  Stadt  Liibeck  V,  il  409.  Forligsmæglingen  omtales 
smstds.  S.  431. 

79.  Detmar  S.  389-90. 

80.  Mollerup,  Danmarks  Forhold  til  Lifiand  S.  7-8. 

SJETTE  BOG. 


Af  nyere  Literatur  er  der  vel  kun  Grund  til  at  omtale 
Behrmanns  og  Munchs  Behandling  af  Episoden  med  den 
falske  Oluf;  jævnfor  ogsaa  en  Bemærkning  af  Styffe,  Bidrag  II, 
xxxiij  Anni.  — Hvad  angaar  den  skandinaviske  Opfattelse  af 
Margrethe  og  Kalmarunionens  Stiftelse,  vil  man  finde  denne  klart 
og  modent  fremstillet  i en  lille  Skizze  af  Professor  Od h ner 
(Nordisk  Tidsskrift  1869,  S.  1-21);  Forfatteren  er  bleven  skarpt 
imødegaaet  af  H.  For  seli  i Svensk  Tidskrift  1872,  S. 
262  ff;  et  Gjenmæle  af  Odhner  medfølger  som  Tillæg  til  Bindet. 
Sars  har  fremstillet  Aarsageme  til  Kalinarunionen  i Nordisk 
Universitets  Tidsskrift  III. 

1.  Langebek  har  med  sin  sædvanlige  Nøjagtighed  og  Fuldstæn- 
dighed sammenstillet  Materialet  til  Peder  Lodehats  Historie  i Danske 
Magazin  IV  og  V Bind;  den  mærkelige  Episode  med  Bispestolon  i Vexiø 
(ovenfor  S.  141)  har  han  dog  ikke  faaet  med. 

2.  Voigt,  Codex  dipi.  Prussicus  IV,  n.  78. 

3.  Hvitfeld  S.  644. 

4.  Vadstenadagbogen : SES.  I,  116  f. 

5.  Presb.  Brem.  S.  111:  Hec  regitw  ultra  modum  fuit  astut a. 
Svensk  Aarbog  (SRD.  I,  398):  Subjugaverat  sibi  incredibili  astutia  hæc 
tria  regna.  Man  kan  jævnføre  Udtalelsen  i en  preussisk  Krønike:  »Mar- 
grethe, som  havde  stiftet  megen  Ulykke  i sine  Dage*  (Script,  rer.  Prus- 
8icamm  III,  332). 

6.  Script,  ror.  Prussicarum  III,  260  f. 

7.  Reliefferne  over  Korstolene  i Roskilde  Domkirke  S.  13. 

8.  Birgittinermunken:  SRS.  III,  20:  Aarbogen  til  1415:  SRD.  I, 
398;  Vadstenadagbogen:  SRS.  I,  132;  om  disse  Værkers  Samtidighed  se 
Hist  Tidsskr.  5 R.  III,  340,  350  f;  Udateret  Brev  fra  en  unævnt  til  on 
Kollega,  der  er  ansat  i Kongens  Kancelli:  Upsalacodex  n.  6,  Fol.  7; 
Haandskriftet  stammer  vistnok  fra  Linkøping.  Ordene  ere  disse:  de  do- 
mino autem  rege  pulcherrima  ostensa  sunt,  que  faciat  rex  regum  feli- 
citer adaugeri,  que  omnia  huic  cedule  sunt  inserta  (Seddelen  er  uhel- 
digvis ikke  indført  i Codex).  Unde  quantum  licet  inducendum  regem. 
ut  prefectos  istos  depredatores  pauperis  communitatis  deponat,  loco 
homm  alios  instituat  et  installet.  Jeg  ser  nu,  at  Oversættelsen  i Texten 

er  unøjagtig;  der  burde  havo  staaet;  ..og  Kongen  bør  saavidt  mulig  be- 
væges til  at  afsætte . . . 

9.  8uhtn  XIV,  92.  Vadstenadagbogen  (SUS.  I,  103):  . . . expulsis 
Allemannis,  et  Dani  obtinuerunt,  terrarn  pluribus  annis.  Et  Alle- 
manni  beatijicati  sunt  ab  incolis  terre.  * Beatificati*  maa  vel  oversættes 
med  »forherlige*  el.  lign.  Haanden,  hvormed  dette  er  skrevet,  maa  vist- 
nok tilhøre  de  første  Aartier  af  det  femtende  Aarhundrede. 

10.  Gavebrevene  af  1411  har  jeg  meddelt  og  belyst  i Kirkehist. 
Saml.  3 R.  III,  367-79.  En  testamentarisk  Gave  af  Margrethe  er  det 
muligvis,  naar  Elsof  Pedersdatter,  Hartvig  Bryskes  Hustru,  26  Novbr. 
1416  kvitterer  Bisp  Peder  af  Ribe  for  300  Mk.  lybsk,  som  Dronningen 
undte  hende  til  at  indløse  hendes  Gods  med  (GA.  Gjældsbreve  og  Kvit- 
teringer). 

11.  Margrethes  Dødsdag  opgives  paa  Gravmælet  til  S.  Simons  og  Judæ 
Dag  (28  0ktbr.),  jvfr.  SRD.  VI,  594;  i Vadstenadagbogen  (SRS.  I,  132)  an- 
gives  Natten  til  samme  Dag,  ogAarbogen  til  1430  (SRS.  I,  66)  har:  inpro- 
festo  S.  Simonis  et  Judæ  (27  Oktbr.).  Visbykrøniken  opgiver  i en  No- 
tits, der  er  nedskreven  efter  1423,  S.  Crisanti  ot  Dariæ  Dag  eller  25  Oktbr. 

12.  Presb.  Brem.  c.  38;  Detmars  Fortsætter  hos  Grautoff  II,  602; 
Hamburgisehe  Chroniken  ed.  Lappenberg  S.  228,  246. 

13.  Ny  kirkehist.  Saml.  V,  866. 

14.  Resens  Atlas  paa  Kgl.  Bibi. ; en  noget  afvigende  Tegning  i An- 
tikvarisk-topografisk  Arkiv.  Mikkel  Jærnskjægs  Beskrivelse:  Danske 
Saml.  2 R.  VI,  213  ff.  En  lidt  yngre  Beskrivelse:  Thottske  Saml.  4to, 
1406.  Jvfr.  Kornerup,  Roskilde  Domkirke,  og  Steen  Friis  i Ny  kirkehist. 
Saml.  II,  771  f. 

16.  Langes  Text  til  Løffler,  Reliefforne  over  Korstolene  i Roskilde 
Domkirke  S.  10.  Jereon  Hekeles  Kvittering  for  Arvedele  efter  Faderen, 
modtagne  af  Borgemester  Gunter  Godesson  i Kalundborg,  hvem  de  vare 
betroede  paa  Dronning  Margrethes  Vegne : Diplomatariet  28  Novbr.  1421. 

16.  De  anførte  Beskrivelser;  Wolffs  Encomion,  S.  453.  Klædnin- 
gen skal  allerede  nævnes  i en  engelsk  Dagbog  fra  Aar  1618  (Marryat, 
One  year  in  Sweden  II,  155). 

17.  Pal.-Miillers  Paavirkning  af  den  skandinaviske  Opfattelse  frem- 
træder dog  mindre  i hans  Disputats  end  i den  i øvrigt  saa  smukt  følte 
Karakteristik  af  Margrethe,  hvori  han  opponerer  mod  Keyser  (Historisk 
Tidsskr.  3 R.  I,  290-97). 


Digitized  by  Google 


INDHOLDSOVERSIGT. 

INDLEDNING. 

Sule 

- I.  Danmark  under  Valdemar  Atterdag 2 

II.  Sverige  o?  Norge  under  Magnus  Smek 16 

III.  Det  indbyrdes  Forhold  mellem  Nordens  Riger  og  Folk  27 

IV.  Den  historiske  Situation  umiddelbart  før  Dronning 

Margrethes  Optræden 34 


FØRSTE  BOG. 

DRONNING  MARGRETHE  I DANMARK. 

I.  Dronning  Margrethe 45 

II.  Kongevalget  i Danmark 52 

III.  Kongevalgets  Efterhistorie 62 

DL Indre  Forhold  i Olufs  første  Aar 79 

Y.  Dronning  Margrethe  overfor  Hansestæderne  og  So- 

roveriet 87 

YI.  De  skaanske  Slottes  Tilbagevindelse  fra  Hansestæderne  107 

VII. Indre  Forhold  i Olufs  senere  Aar 122 

* ASPES  BOG. 

KAMPEN  OM  SVERIGE. 

I.  Dronning  Margrethe  overfor  Kong  Albrecht  og  Sven- 
skerne; Olnfs  Død 135 

II.  Margrethes  Valg  til  Kigsstyrerinde  i Danmark,  Norge 

* og  Sverige  . . .T 7. 150 

III.  Kampen  mod  Kong  Albrecht 161 

DL Vitaliebrodrene 174 

V.  Hanseaternes  Mægling  og  Forliget  paa  Lindholm  . . . 182 

VI.  Erik  af  Pommerns  Antagelse  til  Konge  i de  tre  nor- 
diske Biger  195 

VII.  Mcklenburgerne  overfor  Afslutningen  af  den  nordiske 

Union . 204 


Digitized  by  Google 


TKEDJE  BOO. 

UNIONEN  OG  KONGEMAGTEN. 

Side 

I,  Dronning  Margrethes  Unionstanker 217 

IL Kalmarmødet  i Sommeren  1397  225 

III.  Margrethe  og  Kong  Erik;  Unionsstyrelsons  Ordning.  235 

IV.  Ansættelsen  af  Danske  i Sverige  og  Xorge 249 

V.  Det  danske  eller  dansk-tyske  Elements  Overvægt  i 

Nordon 266 

VI.  Ilnionskongens  Titel  ogVaaben;  Tilbageblik  paa  Mar- 
grethes Unionspolitik 281 


FJEBDE  BOG. 

MARGRETHES  INDRE  STYRELSE,  ISÆR  I DANMARK. 

I.  Margrethes  Godspolitik 292 

II.  Margrethes  Finansst.yrelse 307 

III.  Margrethe  overfor  Adelen 317 

IV.  Margrethe  overfor  Gejstligheden 329 

V.  Margrethe  overfor  Folket 344 


FEMTE  BOG. 

NORDENS  UDENRIGSKE  FORHOLD  I UNIONENS  FØRSTE  TID. 

I.  Det  forenede  Norden  og  Evropa 358 

II.  Hanseaterne  og  Ordenen  overfor  den  nordiske  Union,  368 

III.  Margrethe  overfor  Hanseaterne  i Danmark 379 

IV.  Kampen  om  Sønderjylland 390 

V.  Margrethes  Udenrigspolitik 403 


SJETTE  BOG. 

MARGRETHES  DØD  OG  EFTERMÆLE. 

I.  Margrethes  Personlighed  og  Omgivelser 411 

II.  Margrethe  og  hendes  Værk  i Samtidens  Omdømme  . . 420 

III.  Margrethes  Død 429 

IV.  Dronning  Margrethes  Eftermæle 437 


Digitized  by  Google 


RETTELSER. 

S.  122,  L.  6 f.  o.:  Breve,  læs  Breve85. 

S.  215.  Den  urigtige  Henførelse  af  Røvertogtet  til  Barium  V i 
Stedet  for  til  Bamim  VI  er  rettet  S.  404. 


Digitized  by  Google 


Digitized  by  Google 


Digitized  by  Goo^lc  ■ 


a*iom3bM75 


b89098636475a 


